
1. PEATÜKK 


Kui Bill Leek New Tonderni sisse ratsutas, paistis päike talle kuklasse. Selja taha jäi lage ja 
ääretu preeria. Mitmel pool oli pühvlirohi juba maadligi vajunud, siin, kuigi kollaseks ja pruuniks 
tõmbunud, ulatus see kohati veel rinnuni. Jahe sügistuul kahises kõrtes ja õhk helises tema laulust. 
Lõhnas maa ja kuivanud rohu järele. Virvendav päikeseketas oli silmapiiri kohale vajunud; kui ta 
kiired viimase jõuga pilvevinest 

läbi murdsid, säras ja helkis preeria mitu minutit nagu kuldpunane meri. 

Bill Leek ei, pannud ümberringi valitsevat imepärast õhturahu üldse tähele; looduse ilu ei 
mänginud tema, seiklusrikkas elus mingit osa. Mõlemal pool lai'a ja ärasõtkutud teedkössitasid 
esimesed puumajad; kaugel vasakul kõrgusid õhtuvarjudest looritatud võimsad mäed. Bill Leek 
heitis oma laiaäärelise kübara alt uuriva pilgu mustade mägede suunas. Ta tahtis teispoole 
mäestikku' jõuda ja pidi kiirustama. Seal, lindpriide ja õnneküttide orus, võis ta oma kaaslaste selt 

sis talve muretult mööda saata. .Kuristikes,kuhu nad tavaliselt kogunesid, oli jõuk kättesaamatu. 
Homne lootis Bill Leek mägedesse jõuda ja kitsastee läbida, enne kui algavad rajuilmad ja 
lumetormid. Muidu on võib-olla juba hilja. 

Ta ajas end sadulas sirgu ja ratsutas sammu sõites esimesest majast mööda. Siin Missuuris võis 
ta end vabalt näidata, siin. ei tundnud teda keegi, olgugi et ta nimi ka ,selles osariigis kummitas. 
ükskõik missuguse Missuuri ringkonna šerif oleks paugupealt jalule karanud ja sadulasse hüpanud, 
niipea kui talle keegi oleks öelnud, et Bill Leek läbi tema piirkonna ratsutab. Desperaadodele ja 
õnneküttidele muutusid ajad aina halvemaks. Seadus pani end üha enam maksma. Rusikaõigus 
valitses veel vaid väheasustatud aladel, laias preerias, sügavates metsades ja metsikutes mägedes. 

New Tonderni asulas, mida kohalikud elanikud uhkelt linnaks kutsllsid, oli oma viis tosinat 
puumaja. Asula oli kunagi rajanud üks rootslane, kes hiljem siia ka võõrastemaja oli ehitanud. 
Rantšeerod lähemalt ja kaugemalt ajasid siit suvel. oma loomakarju mööda, et neid ida pool 

maha müüa. Ole mäekuru tuli kaubitsejaid, kullaotsijaid, pühvlikütte, rändavaid kauboisid, 
maaga spekuleerijaid ja asunikke, kes farmi tahtsid rajada. Puutumata ja odav maa meelitas kõiki 
oma rikkustega. 

Bill Leek libistas end sadulast ja sirutas oma pikki, sõidust kangestunud jalgu. Ta oli 
vahetpidamata seitse tundi hobuse seljas istunud, mees ja ratsu olid sellega harjunud. Tasa tilisesid 
mehhiko kannused Bill Leeki lühikeste säärsaabaste küljes. Ja ehkki ta pani alati suurt rõhku oma 
välimusele, ei saanud ta praegu sellega, sugugi uhkeldada. Kogu tee oli tema riietele, näole ja 
soonilisele kaelale halli 

tolmu pudenenud, nii et isegi ta ereroheline siidkaelarätt oli tuhmiks tõmbunud. Tolmust 
kriimulises näos hõõgusid erksad mustad silmad nagu söed ning reetsid jalamaid, et tegemist on 
hulljulge mehega. Nii mõnigi mees oli Bill Leeki ees seistes näinud tulukeste tantsu ta silmis, ja 
see oli ka viimaseks maiseks vaatemänguks jäänud, mis ta teise ilma kaasa võttis. 

Omasuguste hulgas ennustati Billile, et ühel päeval sureb temagi, saapad jalas. Igatahes oli 
kõikide šerifite ja korralike inimeste vagaks sooviks sellest õige pea kuulda. Bill Leeki aga ei 
häirinud kõik need ennustused ja soovid sugugi. 


Võõrastemaja ees sidus ta oma hobuse ratsmeidpidi lasipuu külge, vaatas vargsi kiiresti ringi, 
nihutas harjumuse kohaselt oma laia vööd, mille küljes madalal puusa kohal rippus haardevalmis 
raske revalver, ja astus kõrtsituppa, kuhu viis paari astmega puutrepp. 

Ruum oli poolpime; ainult mõlema akna all, kust loojuva päikese viimased punaselt hõõguvad 
kiired läbi tungisid, oli pisut valgem. Siin istusid ja jõid neli metsiku välimusega meest, kelle vali 
hääl ja räme naer tuba täitis. ükski neist ei pööranud BillLeekile tähelepanu. 

Leti poole tüürides riivas Bill korraks pilguga mehi ja paigutas nad rändkaupmeeste kilda. Ta 
muutus kohe ettevaatlikuks otsekui kärp. Kaubitsejad olid mehed, kes laialt ringi rändasid, mõnegi 
näo meelde jätsid, palju kuulsid ja kõik edasi kandsid. Pealegi olid nad tavaliselt ohjeldamatud ja 
kartmatud sellid. 

Kõrtsmikseisis leti taga, särgikäised üles kääritud. Ta oli väike, aga laiaõlgne; nina tema 
lamedas näos nägi välja naguöökulli nokk. ükskõikselt libises ta pilk üle sisseastuja, aga ometi oli 
see põhjalik ülevaatus. Külalise välimus ei öelnud talle mitte kui midagi ja sellepärast tuli olla 
ettevaatlik. 

Bill Leek teretas ja puudutas seejuures sõrmedega oma .kübara laia serva. 

«Saan ma siin magada?» küsis ta. «Varavalgel tahan edasi sõita.» 

«Seda saab... võõras.» Peremees noogutas ja sikutas oma sõrmi, nii et need naksusid. «Üleval on 
kamber vaba, mõlemad toad aga kinni.» Ta osutaspeaga kauhitsejate suunas. 

«Klapib,» vastas Bill Leek. «Valage mulle üks klaasitäis.. ma pean tolmu keeleit alla uhtma.» 

Kõhukas kämblakõrgune klaas täideti kärmesti. Bilt Leek loputas selle sisuga oma suud nagu 
teised inimesed kohvipotti. Ta tundis peenikest liiva hammaste vahel, nee. las kõik alla ja tõmbas 
siis mõnusalt hinge tagasi. Jook oli terav ja kõrvetas kõri. Bill Leek armastas teravaid asju. «Veel 
üks, peremees, nii head kohtab Missuuris harva.» Laiaõlgne leti taga pahvatas luksuvait naerma ja 
ütles: «Miilide tagant ratsutavad mehed siia selle kraami järele. Kes temaga harjub, ja see läheb 
kiiresti, see tuleb ikka jälle. Võib-olla ka teie.. .?» 

«Võib-olla,» vastas Bill Leek napilt. Ta teadis, et teine hea meelega temalt midagi välja pinnida 
oleks tahtnud, aga nende kahe sõnaga oli ta pärimistele riivi ette lükanud. Siinmail oldi väga erksa 
kuulmisega ja mõningais asjus ka väga hell. Mõnikord võisid otsesed küsimused lausa haavavalt 
mõjuda. Ka peremehel oli peen kuulmine. Ta vahetas jalamaid jutuainet. 

«Mu naine näitab teile kambrit.» Kõrtsmik kadus klaaside riiuli kõrvale ukse taha. Bill Leek 
pöördus ümber, toetas küünarnukid leti äärele ja laskis pilgul ruumis ringi käia. Kõrtsitoas oli nii 
hämar, et ta nelja mehe nägusid enam ei seletanud. Mehed olid aga parimas meeleolus. 

See mida laua kõrval seisvad tühjad pudelid olid sisaldanud, loksus nüüd nende kõhus, kibeles 
nende veres ja kihises neil peas. Seina ääres märkas Bill Leek veel kaht külalist. . 

Peremees tuli tag;tsi ja süütas kaks petrooleumilampi., mis rippusid mustaks suitsunud palklae 
all traatidel. Lambid lakkasid pikkamööda õõtsumast, hubisesid ja heitsid oma kollast paistet üle 
höövpldamata laudade,toolide ja pinkide ning valgustasid inimeste nägusid. 

Bill Leek oli rahul. Neljast viinavõtjast ei tundnud ta ühtegi, oma mälule võis ta kindelolla. 

Tema vaist ütles talle; et need neli on pigem bandiidid kui rändkaupmehed. Juba eemalt võis 
märgata, et mõlemad pikad ja kondised on teksaslased. Peale muu reetis ka kõneviis nende 
päritolu. Nii nagu veohärg plaanvankrit enda järel veab, nii venitasid nad lahinal ja kärinal sõnu 
läbi hammaste. 

Bill Leek möõdus joobnutest ja läks välja. Ta patsutas oma mära kaela, tõotas talle tallimõnusid, 
võttis sadula 

küljest teki sisse mähitud paki ja sammus taas tagasi. Kõrtsmiku naine ootas juba ja viis ta teisele 
korrale. Kambri sisustuseks olid nari, tool ja laud, millele perenaine pani rasvaküünla. Koos läksid 
nad jälle alla, peale tervituse ei olnud kumbki lausunud ühtki sõna. 


Nüüd vabastas Bill Leek oma hobuse sadulast, hõõrus ta üle ja viis talli. Pärast hobuse jootmist 
ja talle sööda etteandmist harjas ta oma riided puhtaks ja pesi end siis panges. Ülal kambris istus ta 
narile ja jäi mõttesse. Ta ei olnud küünalt läitnud: Avatud aknast tungis sisse vürtsist ja külma 
ööõhku ja sinimustas taevas rippus poolkuu nagu latern. Kõrtsitoa hääled kostsid summatatult ja 
segaselt ta kõrvu. Pidi ta. alla minema? Meelitas viin, Bill Leeki suur kirg. Viin oli palju kaasa 
aidanud, et teda vildakale teele viia. Alanud oli see ümberlogelemise ja kaardimänguga, siis tulid 
esimesed loomavargused ja lõpuks oli ühes kakluses ka esimene tapmine aset leidnud. Ta laskis 
maha ühe mänguri. Sestpeale oli kõik kiiresti allamäge veerenud. See lugu oli juhtunud hulk 
«aastaid tagasi. Tänini sisendas ta endale, et oli enesekaitseks tulistanud. Nüüd oli ta jõudnud 
lindpriide kilda. 

Vahel esines niisuguseid hetki - viimasel ajal ikka sagedamini -, kus ta hingepiinade käes 
vaevles, oma elu ja seda maad needis ning iseendas kuradit nägi. Aga ta ei näidanud kellelegi oma 
meeleheidet; sõpru tal ei olnud, oli vaid kambamehi. Oma isamaja kusagil idaranniku linnakeses 
mäletas ta nagu ilusat aeda. Seal peeti teda teadmata kadunuks. 

Kuueteistkümne'aastaselt oli ta oma puritaanlike vanemate juurest. ära jooksnud. Juba lapsena 
oli ta igasugust sundust vihanud; kauged maad olid teda kõigi mõeldavate seiklustega ahvatlenud. 
Neliteist aastat oli nüüd sellest möödunud, kui ta Läände oli jõudnud; midagi peale kurikuulsa ja 
kardetud nime polnud ta saavutanud. Ta oli tugev kui panteraga omaenda elti juhtimiseks ei 
jätkunud tal jõudu -, selle tõttu oli elu see, kes teda alatasa piitsutas. Sügaval südamesopis kandis ta 
oma vanemate maja pilti, juba hägust ja laialivalgunut. Kui tulid piinavad mõtted. igatsus millegi 
järele. mida ta isegi ei osanud endale selgitada, siis otsis ta ainsa väljapääsuna abi alkoholis. 

Aga see tegi ta kuradiks! Ja alati lõppes siis kõik käärivas udus. Ta oli veendunud, et see on 
tema needus... 

Bill Leek tõusis narilt. Ta kõhkles veel ega tahtnud alla minna. Koht, kus ta viibis, oli ikkagi 
ohtlik, ja ta alt üksi. Kuid siis surus ta hoiatava hääle maha. Ta sööb veel natuke ja muretseb ka 
toidumoona; tee üle mäestiku on raske. Bill Leek süütas küünla, võttis oma relva koost, puhastas 
seda ja õlitas ning siirdus siis joogiruumi. 

Sealoli pilt muutuimd. Peremees Bulwer pidi kätel käia laskma, sest tema salong oli puupüsti 
täis. New Tondemis oli vaheldust napilt; sellepärast käidi siin kõrtsis reeglipäraselt koos, tuldi ja 
mindi ja vahetati väheseid uudiseid. Bulweri kõrts oli teadetebüroo kõigeks ja kõikidele. 

Bill Leek seisis ukse juures ja otsis vaba kohta. Paar kohalikku külastajat oli vaid korraks temale 
pilgu heitmid. Õhk ruumis oli lämmatav, küllastatud vängest tubakasuitsust ja õlle ning 
toidulõhnadest. Bill Leek keeras parajasti oma väledate sõrmede vahel endale sigaretti, kui tema 
selja taga avanes uks ja sisse vajus üks kahest teksaslasest. Mehe pikad jalad kõrgetes saabastes ei 
seisnud enam päris kindlalt maa peal, sest ta komistas lävel, kukkus, põrkas vastu Bill Leeki selga 
ja tõukas teda ettepoole. 

Bill Leek pillas sigareti maha, pöördus aga samas vurrina ümber ja jäi külmavereliselt; 
langetatud käsi, teksaslase ette seisma. Sel silmapilgul nägi ta üsna ohutu välja. 

Taolistel juhtudel peituski tema jõud selles, et ta alati oma vastast petta suutis. Valvel olid, 
ainult ta kissis silmad. Alles rünnakul avanesid nad pärani. 

Teksaslane oli sirge nagu kuusk. Ta oli Bill Leekist tervelt pea võrra pikem, ja see juba tähendas 
midagi. Nii seisid nad mõne sekundi.. teineteise vastas. 

Huuled hammaste vahel, kõõritas Bulwer leti tagant mõlema poole. Käsi pudeliga; millest ta oli 
tahtnud parajasti klgase täita, tardus paigale, ainult ta öökullinina tõmbles närviliselt. Siin Läänes 
oli ta oma pika kõrtsmikuelu jooksul rikkalikke kogemusi kogunud, ja seetõttu teadis ta ka, mis 
niisugustele näiliselt tähtsusetutete vahejuhtumitele harilikult järgneb. Olnuks tegu kohalikkudega, 
oleks ta paari sõnaga vahele astunud ja asja ära klaarinud; neid kahte aga oli kasvatanud kõnnumaa. 

Teksaslane kõikus veel veidi ja kiikus varvastel, enne kui tasakaalu tagasi sai. Siis näis ta 


taipavat, mis oli juhtunud. Ta pühkis käega oma nisukollased juuksed otsaesiselt ja astus üsna Bill 
Leeki ligi. See seisis nagu tulp. 

Bulwer pani aegamööda pudeli käes! ja hingas sügavalt. Tema näost oli näha, kuidas ta 
kaalutles ja kuidas mõte - kas segada vahele või mitte - teda ühele või teisele poole sikutas. Mehed 
leti ääres olid oma jutu katkestanud. 


Siis lausus teksaslane oma venitatud kõneviisilBill Leekile: «Vabandust; mees, see mühakas 
siin suitsupoes müüb niis-ugust laket, mis mu pea küll klaariks jätab, aga mu pikad kassid lausa 
kautšukiks on teinud. Ja pealegi pole ma maa peal nii liikuv kui sadulas. Nii et - ega pahaks ei 
pane, ah?» 

Bill Leek naeratas, teksaslane meeldis talle. Too haakis ta oma käevangu ja vedas kohe leti 
juurde. Bulwer ohkas kergendatult ja lükkas oma pikkade kätega leti ees seisvad mehed kõrvale, et 
ruumi teha. Kõrtsmiku kongus nina ei tõmmelnud ,enam ja tal tuli korduvalt mõlemale uuelele 
sõbrale viina valada. 

Teksaslane ei jäänud enne rahule, kui Bill Leek tema ja ta kolme kaaslase jäuurde lauda tuli. 

Bill Leek tegi seda meelsasti, sest ta tundis, et nad kõik on temaga mingil moel hingesugulased. 

Bulw saatis mõlemat pilkudega, kui nad toolidest ja külalistest mööda aknalaua poole tüürisid. 

Ta valas endale pool klaasi viina ja kummutas selle ühe sõõmuga alla, et vabaneda ebamugavast 
tundest kõhukoopas, mis teda koormas. Need neli olid ringilaaberdavad mürgeldajad, kellega 
hädakorral kuidagiviisi hakkama saab; kõrtsimööbel on rohmakas Ja lambid ripuvad kõrgel. 
Sedasorti mehed maksid alati järgmisel päeval, kui nad viinauimast ärkasid. Viies aga jättis talle 
ebameeldiva mulje, see oli painduv nagu kass ja niisuguste silmadega, mis inimesest lausa läbi 
puurivad. Peremees teadis: see liik haarab revolvri, ja siis on jubegus lahti. . 

Bulwer oli 1869. aastal Big-Horn-Riveri alamjooksul suure kullapalaviku kaasa elanud, ja 
tundis sedasorti mehi. Rohutirtsudena olid nad tollal sinna maha sadanud ja omavahel kokku 
saanud. Taevane jumal. ..! Ja niimoodi oli see märul kaks aastat kestnud. Nojah, need ajad on nüüd 
ammugi möödas; sellist kullakohta kui Big-Horn Riveril ei tule vist enam eales ette, ja mehed, kes 
neil aastatel olid endare nii verise nime teinud, on jäljetult kadunud või surnud. Paari silmapilgu 
vältel oli ta neid jälle oma vaimusilma ees näinud, kui need siin niimoodi teine- 

teise vastas olid seisnud. Bulwer oleks tervet toatäit heldelt kostitanud, tasuks võõra nime eest. Kes 
ta võiks olla? Bulwer kallas endale veel ühe klaasitäie, sest esimene ei olnud mõjunud. Oma 
võõraid edasi teenides ei jäänud talle .kahe silma vahele peaaegu midagi, mis nende viie lauas 
toimus. Bulwerit rahustas teadmine, et šerifiabi on kohal. Temaga oli hea koos töötada. Bill Leek 
tervitas lühidalt, kui ta aknalaua juurde astus. Kõnelus toppas ja udused silmad takseerisid teda. 
Hetke 

vältel kahetses Bill Leek, et ta- siia oli tulnud, sest lauas istujate joobumus oli jõudnud kraadini, 
kus kaine inimene säärases seltskonnas end enam hästi ei tunne. Aga nüüd oli juba hilja. 

«Siin on meie uus sõber Bill,» tutvustas teksaslane ja müksas teda kergelt ribide vahele. Siis 
tõmbas ta ühe tooli lähemale ja lükkas selle Bill Leeki põlveõnnaldesse. Teksaslase arvates oli 
nüüd kõik tehtud mis vaja. 

«Meie?» urises teine teksaslane. «Keda sa vead me lauda, Guy?» 

Bill Leek silmitses hoolega teksaslast ja taipas äkki, kellega tal on tegemist. Rääkijapidi olema 
Bert. Seda kinnitas Guy vastus. 

. «Käitu džentelmenina, Bert, kui ma külalise lauda toon,» kutsus Guy oma venda korrale. «Või 
tahad sa mind solvata?» 

Vend röhatas ja viipas vaigistavaltkäega. Bulwer tõi juba külalise jaoks klaasi ja Bert täitis selle 


oma käega. 

Sellega oli kõik lahendatud. 

Bill Leek, kes Guy'ga leti ääres seistes oma suulage oli ergutanud; tellis Bu'werilt uue pudeli ja 
otsustas teha omalt poolt kiiresti kõik, et teistele järele jõuda ja nende juures võrdsena tunnustust 
leida. 

Ta oli vendadest Bert ja Guy Gilbertist mõndagi kuulnud, seni meid nägemata. Nende riiuhimu 
ja õlgjuuksed olid kõikjal üldtuntud. Bill Leek teadis nüüd, et viibib võsaröövlite seltskonnas. Ühte 
meestest kutsuti Sagrispeaks, näis, et tal mingit teist nime polegi. Tema juustepahmas oli justkui 
tükk karunahka. 

Lauas istujad olid luba kidakeelsed ja sõnad tulid neil üsna vaevaliselt üle huulte. 

Tubli tunni pärast oli Bill Leek samasuguses olukorras. .Ja siis saabus üllatavalt kiiresti 
joomingu lõpp. Vaatamata purjusolekule märkas Bill Leek selgesti, et Bert Gilbert 

ainult näiliselt oma vennale järele oli andnud. Üha uuesti noris ta Bill Leeki kallal. Teised kolm 
olid juba liiga joobnud, et seda märgata. Bill Leek aga tundis jällegi, kuidas veri ta soontes koliseb, 
ja ta oli üsna lähedal sellele piirile, kus ta tavaliselt plahvatas üksnes märgusõna puudus veel. 

Pikk Bert jutustas parajasti praalivalt mingit segast lugu. Sealjuures kiigutas ta end tooliga ja 
lendas äkki tasakaalu kaotades ühele naabrile selga. Too vihastas, tõukas ta hooga tagasi ja vandus. 
Bert Gilbert, vaevalt tasakaalu toolil tagasi saanud, pöördus kaares ümber ja lõi oma vastasele 
tagantkätt laksatades näkku. Ta sattus aga parajale! Mees kargas püsti ja pühkis ainsa löögiga 
riiukuke toolilt. Kõik toimus imekähku ja ootamatult. 

Bert Gilbert rabeles maast üles ja ajas end Bill Leeki ees jalule. Purjuis eaga läks tal vist, kõik 
sassi; ta nägi korraga üsna enda ees Bill Leeki nägu. kelle vastu ta algusest peale vimma oli 
kandnud, ja tungis nüüd, asja ees, teist taga, tal kallale nagu härg. 

Bill Leek tundis sel silmapilgul tõelist rõõmu. Ta kargas imekähku püsti, põikas Bert Gilberti 
metsikult vehklevate rusikate eest kõrvale ja virutas talle hoobi silmade vahele. Kõlas, nagu oleks 
puuga vastu puud löödud. Siis libises Bill Leek varjuna eemale ja toetas selja vastu seina. Bert 
Gilbert prantsatas pikali, paari tooli ja pinki endaga kaasa kiskudes. 

Nüüd läks lahti! Bulweri kahtlus osutus paikapidavaks. Läheduses istujad hüppasid püsti, nende 
ja viie mehe vahele sugenes vaba ruum. Guy Gilbert jõllitas klaasistunud silmi oma vaikselt 
lamavat venda. Ta ei saanud oma mõistusega enam kuidagi hakkama ja oli valmis seina ääres 
koguni kahte Bill Leeki nägema. Teised kaks ei olnud ka sugugi paremas seisus. 

Bill Leek taipas, et nendest kolmest ei ohusta teda enam ükski. Ta kergitas oma vöörihma, 
nihutas end meeste vahelt läbi ja läks ümber vaatamata sirgelt leti poole. Tema kitsaid huuli 
ümbritses pilkav ja põlastav joon. Tal istus iuba tälle vanakurat kuklas. 

Külalised hingasid kergendatult. Bulwer veel mitte. Ta oleks meelsamini seda võllarooga 
vaikselt põrandal lamamas näinud - teksaslase asemel, kelle ümber praegu sekeldati. 

Justkui meisterpoksija sammus Bill Leek leti äärde. Kõik andsid talle teed, nii nagu rebased 
tõmbuvad tagasi hundi eest. «Kalla sisse!» käsutas ta jämedalt Bulwerit, nagu kuuluks kogu 
majapidamine temale. Bulwer nägi ette, mis tuleb. Varem või hiljem. Ja et ta oli mees, kes ei 
mallanud lahendust kaua oodata, otsustas ta olukorras jalamaid pöördemomendi esile kutsuda. Ka 

seisis šerifiabi juba Bill Leeki selja taga. 

«Ma ei anna enam tilkagi,» ütles Bulwer rahulikult. Bill Leek tõmbus pisut küüru. Bulweri-,piJk 
seiras teda teraselt. Ja siis pöördus kõik jälle pahupidi. 

Serifiabi seisis nüüd Bill Leeki kõrval. «Mees,» ütles ta, «võtke mõistus pähe. Bulweril on 
õigus, ta soovib ju teile ainult head. Kui...» 

«Sinu vingumine on mulle vastikum kui see lõust seal leti taga,» katkestas teda Bill Leek ja 


mõõtis teist ülalt alla, pooleldi üle õla. 

Bulwer hingas kergemalt. Ta nihkus sammu kõrvale ja,..seisis nüüd Bill Leeki selja taga. Netide 
vahele jäi lett. Bulwer heitis šerifiabile kiire, tähendusrikka pilgu. 

See aga toimis rumalasti. Ta pani käe heatahtlikult Bill Leeki käsivarrele. Bill Leek rabas lüüa. 
Kuid vastane ei olnud käpard, pealegi segas Bill Leeki lett. Serifiabi tõmbus veidi tagasi ja löök 
riivas vaid tema otsmikku. Kui šerifiabi pärast seda Bill Leeki silmi nägi, .haaras ta relva. Kõik 
toimus mõne sekundi vältel. Ent ta jäi hiljaks. Samuti Bulwer, kes küllalt kiiresti kätt puhvetilaua 
alla ei küünitanud. 

Bill Leek tulistas šerifiabi õlga. Mees tuikus mitu sammu tagasi. Suurekaliibrilise revolvri 
kärgatus lajatas ruumis, mehed hüppasid püsti. Samal silmapilgul virutas Bulwer laskejanulisele 
jämeda tammenüpliga selja tagant armutult vastu pead. Bill Leek langes põrandale nagu kott. . 

«See on ainuke keel, mida need kaabakad mõistavad,» ütles Bulwer üle puhvetileti 
kummardudes. Siis kiirustas ta haavatut abistama. 

Oli õhtu, kui Bill Leek, meelemärkusele tuli. Ta lamas kongis puunariL Läbi väikese trellitatud 
akna langesid kangi päikese viimasedkiired. Hööveldamata põrandalaudadel ja silme ees tantsis 
punane valgus justkui tuli. Bill Leek oigas vaikselt, puudutas oma juustepuhma ja 

tundis seal kõrget muhku. Siis märkas ta endast paremal ja enda ees tugevatest raudvarbadest 
võreseina. Ta lamas kaksikkangi ühel poolel, kõrvalpuur oli tühi. 

Aegamisi ja väga vastumeelseit pöördusid ta mõtted tagasi. Lõpuks meenus talle Bulweri kõrts. 
Kui kaua oli ta teadvusetult lamanud? Jah, nüüd oli see ükspuha. Sügavasti masendatult hoidis ta 
pead käte vahel. Sellesse auku oli ta ise sisse hüpanud. Kuningas Alkohol paneb teda veel 
poomisnööriga pulmi pidama. Võib-olla juba siinsamas? 

Bill Leek ajas end istukile ja vaatas ringi. Ta keha oli kange ja iga liigutus valmistas piina. Ta 
mõtles eelseisvale retkele üle. mägede. Mis nüüd edasi saab? Väljavaated — olid täbarad. 

Kui ta niiviisi umbes pool tundi oli istunud, tundis ta, kuidas jõud aegamööda tagasi pöördub Ja 
mõte ikka selgemini töötama hakkab. Vahepeal muutus kambris hämaraks ja siis kiiresti 
pimedaks. Nüüd kuulis Bill köridoris, teispool võret, raskeid samme ja nägi valgust lähenevat. Halli 
habemega vanamees riputas laterna seinale konksu otsa ja astus lohiseval sammul ligemale. 

«Ahaa, oled jälle meelemõistusele tulnud, mu poeg?» päris ta. 

Bill Leek põrnitses vanameest mõnda aega j a küsis lõpuks: «On mees surnud?» 

Hallhabe vangutas aeglaselt pead: «Sa lasksid ta õla sodiks.» 

Bill Leek hingas kergemalt. Kõik pole veel kadunud. «Kui kaua ma siin juba laman?» 
«Kakskümmend neli tundi. Alla seda ei ole Bulweri nüpliravi kunagi kestnud Hea rohi, eks? Sul 
näikse pühvlikolp olevat, mu paisu, teised lamavad harilikult kauem üks ei tõusnud hoopiski enam. 
Sellest on nüüd täpipealt kaks aastat möödas.» 

«Siis mul ju vedas, sa vana kimmel.» 

«Kuidas võtta. Nelt-viis aastat on sul kindlasti soolas. Ja seda ei kannata ju teiesugused tapjad 
ilal välja. Kui teil ei ole mägesid ja preeriat silme ees ning avarat ladotust pea kohal, siis lähete ju 
arust ära, veel lollimaks kui juba olete. Te poete võimaluse korral kasvõi läbi korstna, et jälle 
priiusesse pääseda. Ja seejuures saate harilikult tina ristluusse. Küllap sul läheb ka sedamöodi, va 
võsaröõvel.» 

Bill Leek laskis pea oorgu ja piidles altkulmu järelemõtlikult jutukat ätti. See hea hing maalis 
talle üsna kenakese tulevikupildi. Ta päris väljakutsuvalt: «Miks sa mind tapjaks javõsaröövliks 
nimetad?» 

«Hm, hm,» pilgutas hallhabe silmi, «sedavõrd on meil juba teada.» 

Bill Leeki haaras ebamugav tunne, mida teine ei märganud. Ta istus lõksus ja ega nad temaga 
pikka juttu ei pea. Mida nad teavad? 

«Mees haaras esimesena revolvri,» ütles ta kindlal häälel. 


Vana lõi käega. «See oli tema kui abišerifi õigus. 

«Ma. . .» «Hommikul võid kõigest Brenkerile jutustada.» 

«Kes on Brenker?» 

«Serif muidugi.» 

Hallhabe läks minema. Bill Leek hõikas talle järelele: «Hei! Too mulle midagi süüa ja paar 
lonksu viskit!» 

Ätt astus uuesti võre taha. «Viskit? Seda sulle veel vaja, sa süütu talleke. Siis jälle märatseja 
valmis...» 

«Mul on selleks täielik õigus. Ma võin.nõuda...» 

«Siin!» katkestas teda hallhabe karmilt ja patsutas oma revolvritaskut. «Siin istub praegu õigus! 
Ole vait, kraakleja, sa lasksid sandiks meie parima mehe.» 

Bill Leek jäi üksi. Ta istus ja kaalutles. Katse trellidest läbi murda oleks mõttetus, aga niisama 
lihtsalt ta nende silmusesse ka ei jää! Mõne aja pärast tõi vanamees talle süüa ja kruusi vett. 

Ta ei vastanud enam ühelegi küsimusele ja paistis olevat tummaks jäänud. Bill Leek sõi 
kõhu täis, keeras end teki sisse ja magas hommikuni. 

Keskhommikul tuli hallhabe koosteise mehega, et teda šerif Brenkeri juurde viia. Näiliselt 
ükskõikselt sammus Bill Leek nende kahe vahel. Kitsas koridoris, mis viis šerifi büroosse, heitis ta 
vargsi pilgu läbi akna. Väljas helkis tänav päikesepaistel. 

Brenker, paksuvõitu, kuid elavaloomuline mees, istus laua taga ja uudistas pilusilmi sisseastujat. 
Leeki saatjad seadsid end samuti istuma. Kõik kolm olid väga enesekindlad. Päise päeva ajal ei 
olnud vahialusel mingit põgenemisvõimalust. Relvata ja hobuseta ei jõuaks ta isegi saja meetri 
kaugusele. 

«Ma võiksin teid viieks aastaks preeriast lahutada,» 

ütles. Brenker rahulikult ja nõjatus tooli seljatoele. «See läheb kärmesti, kui ma teid ringkonna- 
kohtuniku kätte annan. Sinna jõuate loomulikult niikuinii. Aga ma tahan enne selgust saada, kes te 
olete. Mis on teie nimi?» 

«Joe Hiiggins.» 

«Hm...» tegi Brenker ja vangutas mõtlikult oma kerajat pead. «Kas teil teist nime ei ole, ma 
mõtlen midagi hüüdnimetaolist?» 

«Kust ma selle pidin saama?» küsis Bill Leek vastu ja naeratas. Siis võttis endale ka tooli, istus 
laua ette ja lõi jala üle põlve. 

«Ega teil natuke - tubakat pole?» küsis ta rahulikult ja vaatas ringi. Serif Brenker ei 
vastanud sellele küsimusele. 

«Ma mõtlen, võib-olla kutsutakse teid ainult Missuuris Joe Higginsiks ja mõnes teises 
osariigis hoopis teisiti?» 

«Kas see on ülekuulamine?» küsis Bill Leek omakorda. 

«Esmakordselt pean ma midagi säärast taluma.» 

Brenker surus lõua vastu lahtist särgikaelust, nii et rasvapolstrist moodustus kerge topelttõug, ja 
ta silmad tõrnbusid tigedaks. 

«Sa oled üks peenemat sorti võllaroog, kes iganes Läänes ringi on kolanud,» ütles ta vaikselt, 
kuid ähvardaval!, «Aga üllap me saame peatselt su vigurite jälile.» 

«Serif,» kostis Bill Leek rahulikult, «ma protesteerin niisuguse kohtlemise vastu.» 

Brenker sikutas laualaeka lahti, kusjuures ta oma kõhukese sisse pidi tõmbama. Ta asetas enda 
ette lauale Bill Leeki tühjaks laetud revolvri. «Mis tähendavad need viis pärasse lõigatud sälku, 
Higgins?» küsis ta ja tema silmad' kiskusid jälle kergelt pilukile. 

«Igaüks muidugi üht laipa nagu see siinkandis kombeks.» vastas Bill Leek üsna kohtlaselt. 

Brenker läks aegamööda keema. «Ja meie juures tahtsite kuuenda sälgu sisse lõigata,» surus 
ta läbi hammaste. 
«Kuidas nii?» vastas Bill Leek pahaselt. «Siis ei oleks ma ometi õlga rihtinud.» 


«Te olite viskiuimas, ja. . .» 

«Ei olnud!» katkestas Bill Leek teda üleolevalt. . Valvurid ta selja taga muutusid rahutuks. Serif 
Brenker hoidis end veel ainult vaevu vaos. Ta ütles luuravalt:«Aga viis on teil juba 
südametunnistuse!.» 

«Mees!» sisistas Bill Leek, ja seekord kõlas tema hääl ähvardavalt. «Ma ei lase endale siin 
midagi kaela soku 

tada! Kes seda tõendab?» Siis muutus ta jälle rahulikumaks ja naeratas äkki nagu laps. «Selle 
revolvri ostsin ma Idas ühelt vanakraamikaupmehelt. Sälgud olid sees ja meeldisid mulle - nendega 
võib pisut uhkeldada. Siin aga, šerifi ees, räägin ma muidugi puhast tõtt ja pole põrmugi huvitatud, 
et mind revolvrikangelaseks peetaks.» 

Serif Brenker kargas püsti ja ta näos kirendas vihapuna. «Higgins, nüüd on lõpp, ma hoiatan 
teid! Ärge mind imikuks pidage, ma olen siin maal üles kasvanud.» 

«Üles on küll väike liialdus,» sõnas Bill Leek kahetseva häälega ja tõusis samuti püsti. Ta oli 
Brenkerist kaks peajagu pikem. Raudse tahtega sundis too end rahulikuks, hakkas aga laua, taga 
edasi-tagasi sammuma. Bill Leek võttis jälle istet. Mõne aja pärast ütles šerif: 

«Hästi, Higgins, te lähete kohtuniku ette, aga enne seda uurin ma veel üht-teist välja.» 

«See mees haaras esimesena relva,» andis Bill Leek vastuseks. 

«Minu asetäitjaloli selleks õigus.» 

«Ma pidasin teda hulguseks, ta ei kandnud tähte.» 

«Teda tuntakse siin küllalt hästi.» 

«Aga mina olen siin võõras. Kui teine revolvri tõmbab, ;kas ma pean siis ootama, kuni ta 
tulistab? Kui mind rünnatakse, on mul õigus kiirem olla.» 

«Ta ei tõmmanudki relva, Higgins, võib-olla tahtis ta .. 

Noh hästi...» 

«Sellest aitab.» 

Brenker loobus ülekuulamisest. «Lõpp jutul Küllap kohtunik selgitab. Teie igatahes ründasite 
esimesena! Aga kust te õieti tulete?» 

Küsimus puudutas Bill Leeki kõige hellemat kohta. Ta ei tohi rumalusi kokku rääkida. ühel 
päeval on neil tematagi kõik teada. «Ma tulen Kansasest,» vastas ta ja meenutas seejuures endamisi 
mõningaid asju, mis ta seal korda oli saatnud. 

Brenker ei jõudnud enam midagi küsida. Väljast kostsid rasked sammud, uks avanes ja sisse 
astusid kaks rantšeerot. Nad taipasid otsemaid, mis siin toimub. «Noh, Brcnker, olete linnu kinni 
püüdnud, küüntega vist teine?» küsis üks ja raputas šerifi kätt. See kehitas õlgu. Ta ei tahtnud 
mehi, keda ta ise oli kutsunud, oodata lasta ja ütles valvuritele: ' 

«Viige ta ära. Homme või ülehomme võime taiie midagi huvitavamat jutustada.» 

Mehed võtsid Bill Leeki enda vahele. Ta teadis, et kõik on läbi, kui šerifuurib välja tema 
teekonna Kansasest siia. Kui ta jälle puuris istub, siis ei ole enam midagi teha. Nagu ilves vahtis ta 
Vargsi ringi. 

Kui nad koridoriaknani olid jõudnud, nägi ta oma viimast võimalust: õues seisid mõlema äsja 
päralejõudnud rantšeero ratsud! Nüüd sündis kõik mõne hingetõmbe jooksul. Hallhabe komistas 
ettepandud jalale ja sai õlaga tõuke. Teist valvurit tabas löök vastu kõrisõlme j a ta kukkus selili. 
Bill püüdis kukkuvalt valvurilt kähku relva haarata. Tal ei vedanud: kui mees maha langes, lendas. 
tal revolver tupest ja libises mööda põrandalaudu edasi. Hilja! Halli habemega vanamees, ajas end 
juba jalule. Bill Leek sööstis, õlg ees, võimsa hooga vastu akent. Raam murdus, klaasid .purunesid 
kildudeks ja Bill Leek lendas, pea ees, välja: nipg maandus liivahunnikul. Kassi väledusega viskus 
ta püsti, hüppas pikajalgse punase ruuna selga, rapsas ka teise hobuse ratsmed lahti, röögatas korra 
läbilõikavalt ja kappas tuuleiilina minema. Teine hobune, keda röögatus oli ehmatanud, tõusis 


tagumistele jalgadele, hakkas perutama ja tormas samuti minema. 

Hallhabe koogutas, poolest kerest saadik aknast väljas, revolver käes, ja ahmis õhku. Ta ei 
saanud tulistada: nagu indiaanlane rippus Bill Leek galopeeriva hobuse külje varjus ega olnud 
temast mingit märklauda. Siis laskis vanamees kuus pauku õhkli. New Tonderni elanikud tormasid 
majadest välja ja jooksid kokku. 

Bill Leek kappas piki tänavat edasi. Ta nägi enda ees päikeseküllast preeriat, vasakut kätt 
kõrgusid aga mäed. Ta pööras ruuna mägede suunas ja andis muudkui kannuseid. Tal polnud teist 
valikut. Kui ta kahe tunni pärast metsaga kaetud eelmägedesse jõudis ja sealt teraselt tasandikku 
vahtis, märkas ta silmapiiril hüplevaid täpikesi, jälitajaid. Pikajalgne kõrb oli preerias tublit sõitu 
teinud, küllap ta mägedes tõmbab hinge tagasi. Bill Leek silitas looma kaela, kõneles temaga 
sõbralikult ja laskis, teda siis jälle edasi traavida. Põgenemine oli ainus, mis tal üle jäi. 

Õhtul kõlksatasid hobuse kabjad juba kõval kaljupinnal ja Bill hingas kergendatult. Siitpeale ei 
leia nad temast enam ühtki jälge. Ta ratsutas veel veidi kõrgemale ja pöö- 

ras siis kõrvale, sest ta ei tohtinud liiga kaugele minna metsaribast, kus leidus vett, hobusele 
toitu ja endale söö'davaid juurikaid. Alles siis, kui täielik pimedus maad oli võtnud, lubas ta 
puhkust hobusele ja endale. Ruun heitis kurnatuna külili maha. Öö muutus jahedaks. Bill Leek 
tõmbas end sooja hobusekeha kõrval kägarasse. Pea kohal võlvus must taevas siravate tähtedega. 
Püstlaadis kaljuseinad näisid mõlemalt poolt raskelt rõhuvat, nii meest kui ka hobust. Ümberringi 
valitses sügav vaikus. 

Äkki läbis Bill Leeki värin. Mida oli ta põgenemisega saavutanud? Paljaste kätega, ilma relvata 
ja toiduta konutas ta nüüd kuristikest lõhestatud ähvardaval kõnnumaal. Ja tagaajajad olid tal 
kannul. 


2. PEATÜKK 


Lizzie jäi seisma ja nuuskis tuult; mis pärastlõunal üha tasasemaks oli jäänud ja nüüd, vastu 
õhtut, hakkas kähku vaibuma. Ta pendeldas tusaselt oma lühikest saba ning kiikas vasakule ja 
paremale. Lizzie otsis laagripaika, ta oli väsinud. Tema kandam polnud kuigi raske, sest mindi ju 
kodu poole. Kuid tundmatuil teedel on päev alati pikk. Pealegi oli Lizzie juba vana. 

Samuel Moore, kes ees sammus, peatus ja pöördus ümber. «Tule, tule, eideke,» porises ta, «siia 
me ei saa ju ööseks jääda. See pole õige koht, seal käänaku taga võib paremat loota.» 

Ta viipas pöidlaga üle õla ettepoole ja noogutas. Samuel Moore kõneles oma muulaga nagu 
inimesega. Elu oli neid lähendanud. Juba rohkem kui neliteist aastat oli ta Lizzie'ga rännanud 
kaljustel kõnnumaadel, metsaga kaetud 

mägedes, rohelistes orgudes ja tolmustel kivinõlvadel, oli sumbanud temaga läbi ojade, ujunud 
üle jõgede, ööbinud sügavais lõhanguis ja olnud laagris kõrgetel mäeseljandikel. Nii kuidas kunagi 
juhtus ja olukord tingis. Nad olid kaks karekarmi, karastatud selli. Lizzie kandis nurisemata 
koormat: toidumoona, telki ja kullakaevamiseks vajalikke tööriistu. 

Muul silmitses Samuel Moore'i oma mahedate pruunide silmadega ja lingutas kõrvu. Ta taipas 
oma isanda iga sõna ja häälekõla muutust; üksildane elu kõnnumaadel oli neist teinud õiged 
teekaaslased. 

«Nõndaks,» sõnas Moore, «saad nüüd isegi aru. Lähme siis.» Ta pöördus ümber ja astus edasi. 
Lizzie järgnes talle. Õhtused hääled vaibusid; ümberringi uppus kõik rohekas-kuldsesse valgusse, 
mida ainult mäestik suudab esile näiduda. Sellelt mägirajalt ei olnud lüojuvat päikest näha, kuid 


taevas meenutas reseedavärvi veevälja. Öhtuvaikuses kõlksusid vaid muula kabjad ja krudisesid 
kullakaevuri sammud. 

Kui Samuel Moore paari-kolmesaja meetri kaugusel Ümber kaljuseina käänas, jäi ta seisma. 
Lizzie nihutas end hästi ligi. Kõik toretses siin kuldsetes ja violetsetes toonides, päikeseketta 
viimased kiireci mänglesid inimese ja looma ümber. Samuel Moore seisis kaua liikumatult, nae- 
ratas unistavalt endamisi ega saanud oma pilku lahti rebida sellest metsikust ilust, mis teda 
ümbritses. Nii kordus see temaga ikka jälle. 

Lizzie tonksas oma kõva peaga, milles ka igasugu muulakrutskeid peitus, Moore'ile külge. 

«Nojah,» Ütles too, «olgu Ipealegi, minupärast jäägu sulle seegi kord õigus. Siia me jääme.» 

Õigupoolest ei olnudki põhjust edasi rännata. Mägedes saabus pimedus kiiresti. Ka oli siin 
küllalt ruumi laagripaigaks, sest tee muutus laiemaks ja kohal, kus Moore parajasti seisis, oleks 
isegi härjavanker mahtunud ümber pöörama. Vasakut kätt haigutas sügav kuristik, mille põhi kadus 
kottpimedusse. Moore võttis Lizzie turjalt kirka, labida ja kühvli, panni,kullasõela ja mõlemad 
kompsud maha, seadis kõik selle kraami teispool teerada kõrguva kaljuseina äärde ja laotas teki 
laiali. Lizzie raputas oma kõhna kondist keha, pruuskas mõnusalt ja heitis tekile pikali. Ka Samuel 
Moore kükitas ta kõrvale ja pani piibu tossama. Vastaspoolselt kaljutipult, mis oli terav nagu 

suhkrupea, kadus aegamööda päikese punane lõõm. Kui viimane värelev helk kustus, heitis öö 
oma musta räti üle maa. Kõik muutus süngeks ja ähvardavaks. 

Moore valas kanistrist vett oma mütsi ja andis Lizzie'le juua. Siis sai loom veel paar kamalutäit 
maisiteri. See oli vilets eine. Moore sügas muula otsaesist ja sõnas: «Pista kinni - ülehomme 
jõuame eelmägedesse, siis läheb elu paremaks. Varsti ajan ma jälle inimestega juttu ega pruugi 
ainult sinusuguse igava vanamooriga vestelda.» 

Paistis, et Lizzie jäi tema juttu uskuma, sest ta liigutas paar korda saba, mille ots oli juba 
karvadest üsna lage ja nägi välja nagu puhtaks kaabitud. 

Moore harutas lahti kimbukese põletuspuid, tegi tule üles ja keetis endale kaks peekritäit kohvi. 
ühe pani ta kõrvale hommikueineks. Seega säästis ta kütet. Nüüd sõi ta tükikese maisikooki ja 
käntsaka suitsutatud hirveliha. 

Öö muutus jahedaks ja taevas lõid tähed sirama. Moore võttis teki oma laiade õlgade ümber, 
istus kustuva tule äärde ning hakkas suitsetama. Tubakas praksus aeg.ajalt tasa piibus, kui ta seda 
imes. Jälle oli üks suvi möödas ja kindlasti ei kulu rohkem kui mõni nädal või koguni mõni päev, 
kui talvetuul ka sügise maalt minema pühib. 

Samuel Moore oli näinud palju talvi ja suvesid tulemas ja minemas. Tema juus helkis hallimalt 
kui tema muula karv ja ka tema sagris habemes valendas hõbedat. Ta oli juba ammu-ammu üksik 
rännumees. Sääraseid nagu tema polnud palju, sest ainult vähesed julgesid üksinda kurikavalale 
kõnnumaale tungida. Ka teda oli nooruses kullapalavik haaranud ja siia-sinna pillutanud, suurt 
varandust aga ei olnud ta kunagi. leidnud. Tuhandeil ja tuhandeil läks niisamuti. Enamik oli 
seejärel sõela ja panni, kirka, ja labida kõrvale heitnud. Samuel Moore mitte. Noorusaastad olid 
temast möödunud kui kevadekohin, kui vihmavaling ja rahehoog - hiljem oli ta rahulikumaks 
muutunud. Iha kulla järele oli vaibunud justkui kauge suvine kõuekõmin. See-eest oli teda 
haaranud sügav armastus suurepärase maa ja vaba, karmi elu vastu. Nii olidki aastad läinud. 

Elamiseks jätkus. Samuel Moore ei lootnud enam rikkusele, igatsus selle järele oli uimunud. Ja 
milleks nüüd veel rikkust? Ta armastas metsikut maad, kus ei vajata kulda. vaid tugevaid käsi, 
tervet südant ja teravaid silmi. Kui ta talvekorterisse kolis, siis tundis ta end nelja seina vahel nagu 
tarandikku suletud metshobune. Esimese kevad- 

tormiga aga hakkasid tal kondid valuliseit kibelerna ja ta muutus rahutuks nagu rändrott. Ja vana 
Lizzie samuti. 

Moore istus miilava tule ääres ja unistas. Ümberringi valitses vaikus nagu hauas. Äkki tõstis 
muul pead, liigutas kõrvu ja puristas tasakesi. Samuel Moore jäi kuulatama, jälgis looma 


tähelepanelikult ja vahtis teraselt pimedusse, selles suunas, kuhu muul pea oli pööranud. Ta ei 
näinud ega kuulnud midagi, kuid ta tundis oma Lizzie't. Kas haistis Lizzie mõnd röövlooma? See 
oli siin ebatõenäoline. 

Minutid jooksid. Mõlemad jäid liikumatuks. Siis kuulis ka Moore midagi. Midagi, mis lähenes, 
ja veidikese aja pärast oskas Moore seda seletada. Raud kõlksatas vastu kivi. Keegi ratsutab veel 
säärases pimeduses? Kahvatu poolkuu ja tähed andsid küll omajagu valgust, aga vaatamata sellele 
oli see siinses kivikõrbes ohtlik. Eriti pani Samuel Moore'i mõtlema asjaolu, et ratsanik ilmselt 
mägedesse suundub, olgugi et kuru asub kaugemal põhjas. 

Nüüd oli kabjaplaginat juba selgesti kuulda. Samuel Moore viskas vaiba õlgadelt ja tõmbus 
tulest eemale, nii et kaljuseina vari teda täiesti kattis. 

Nii ootas ta, lamades vasakul küljel ja toetades vasakule käele. Revolvritasku nihutas ta 
ettepoole. See kõik oli endastmõistetav. 

Lizzie oli juba jälle tukkuma jäänud. 

Kui ratsanik tubli sada meetrit eemal, teispool kaljulõhet, nurga tagant nähtavale ilmus, peatas ta 
hobuse ja libises sadulast. Mõne minuti vahtis ta üksisilmi vähehaaval kustuvat tuld, Siis sammus 
ta edasi, juhtides looma ratsmeidpidi. Samuel Moore ei näinud kumbagi selgesti, aga ta aimas ja 
kuulis, et mõlemad püsivad vaevu jalul. Võõras peatus täpselt tema vastas, nüüd lahutas neid vaid 
kolmkümmend meetrit linnulennult. Moore kuulis tulija kähisevat ja rämedat häält: 

«Halloo? Kas siit kusagilt üle ka saab?» 

Moore pani käed suu ümber torusse ja hõikas: 

«Nelisada meetrit edasi, seal lõpeb lõhe!» 

«Ma tulen.» Kaja murdus kaljuseinte vahel; teisel pool kõlksusid jälle kabjad. 

Samuel Moore pani tulle natuke puid juurde. Veerand tunni pärast astus Bill Leek laagrilõkke 
valgusse, tervitas lühidalt ja tunnistas pikalt Samuel Moore'i, kes teda seistes ootas. Tulekeele helk 
nilpsas vana kullakaevuri 

nägu, mille kortsud ja vaod meenutasid valguse tantsus ämblikuvõrku. Bill Leek taipas 
otsekohe, et tema ees seisab diger*, ja temas tärkas löotus. Sealpool lõhet oli ta veel kõhelnud, aga 
see mees siin ei võinud jälitajate hulka kuuluda, need ei ratsutanud iial üksinda. Ta oli omadega nii 
kaugel, et pidi kõik ühele kaardile panema. Ja nii oligi ta end siia vedanud. 

Samuel Moore'i pilk libises üle Bill Leeki käkrunud riiete, mis talle mõndagi reetsid, peatus 
hetkeks tühjal revolvritaskul ja otsis siis üles tulnuka silmad. Bill Leeki näos lakkasid metsikult 
habemetüükad. Ta hoidis ratsmeid ikka veel peos; ruuna pea rippus raskelt esijalgade vahel. 

Samuel Moore tegi oma järeldused, ta ei olnud algaja säärastes asjades. 

«Eksinud?» alustas ta ettevaatlikult. 

Bill Leek vaikis viivu, uuris uuesti teise nägu, laskis ratsmed käest, lükkas kübara kuklasse ja 
raputas pead. 

«Ei... Siitpoolt ma ei pääse mäestikust välja, riiv on ees. Üleeile kihutasid nad mu ka 
eelmägedest tulema, ja teisele poole, ülemäestiku, ma ei jõua, niimoodi igatahes mitte. Kõngeda 
võin ma ka siin lõhangutes, ma ei pruugi selleks tingimata üles mägedesse ronida.» 

Ta rääkis kiretult ja rahulikult, kibedalt lisas ta veel juurde: «Need on viimased närakad, kes 
mind taga ajavad. Nad tulistavad püssidest meest, kel pole relva.» 

Samuel Moore teadis nüüd kindlasti, et tema ees on lindprii. Seda kinnitasid eriti mehe viimased 
sõnad. 

Bill Leeki jutus oli kõike muud kui kaastunde anumist. Seda ta ei osanud. Ta oli suli ja pulgus, 
sinna polnud midagi parata; kuid ka temataolistel olid oma seadused, millest nad kinni pidasid! Kes 
tulistas relvitut, selle heitsid isegi nemad enda killast välja. Bill Leek ei sallinud niisugust asja oma 
jõugus. Säärase mehe kihutas ta minema nagu kärnase koera. Samuti nagu mõnigi temataoline, tegi 
ka tema vahet teeröövlite, mängurite, revolvri-, kangelaste ja - mõrvarite vahel. Mõrvaritega 


polnud tal midagi ühist, ta pidas end paremaks. Nii nägi ta maailma. Ta oli veendunud, et ka temal 
on oma töö... 

Veel kord silmitses Bill Leek kullakaevurit, ja nüüd oli ta kindel, et see teda aitab, nii hästi kui 
suudab. 

Bill Leek poleks ise ka teisiti toiminud. Abivajajale ula- 


* Digger (ing!. k) - kullakaevaja. 

tatakse käsi - kui temaga tülis ei olda. Kes ta on, kust tuleb, seda ei pärita. 

Samuel Moore võttis kohvipeekri, mille 'ta kõrvale oli pannud, ja asetas tulele lähemale. «Seal 
on teine vaip ja siin kanistris vesi,» ütles ta. «Kui olete kokkuhoidlik, jätkub, sellest kolmeks 
päevaks. Mina jõuan homme eelmägedesse ja küllap juba leian midagi.» 

Bill Leekil polnud rohkem vaja kuulda, kõik oli öeldud ja kõiges kokku lepitud. 

Lizzie ajas end jalule ja hiilis ettevaatlikult Bill Leeki hobusele ligi. Ta näitas oma kollaseid 
hambaid ja tõstis saba püsti' nagu teiba. 

«Käi otsekohe tagasi, va riiakas nõiamoor!» ähvardas Moore. Lizzie kuuletus. Kui isand juba 
niisugust tooni tarvitas, oli targem kuuletuda. 

Pärast seda kui Bill Leek oma hobuse eest oli hoolitsenud, hakkas ta sööma. Kui Moore nägi, 
kuidas ta sõrmedega liha tükkideks rebib, tõusis ta ja läks oma kompsude juurde. Ta tuli tagasi 
uues nahktupes varunoaga ja ulatas selle Bill Leekile. «Võtke see tänase öö mälestuseks,» sõnas ta. 
Bill Leek heitis talle pika pilgu, tänas ja võttis laia noa vastu. Pärast söömist lobisesid nad veel 
pool tundi ja suitsetasid. Kuu oli kaljuseina taha kadunud. Justkui karmid silmad vaatasid tähed 
mustast taevast. Paistis, nagu suruksid võimsad kaljukuhikud ikka tihedamini üksteise vastu. 

«Kas suvi tasus ära?» küsis Bm Leek. 

«Seekord vaevalt,» vastas Moore, «aga aitab mulle sellestki. Ma ei otsi enam varandust.» 

«Siis olete kindlasti erand,» kinnitas Bill Leek. 

Samuel Moore naeratas endamisi, enne kui vastas. Palju kortsukesi mängles ta näos. «Varem ei 
olnud ma mingi erand - täna aga ei mõistaks ma jämeda kullasoonega midagi peale hakata. Mis 
teeb minusugune nüüd veel rikkusega ?» 

Bill Leek kihistas vaikselt naerda. Siis sõnas ta: 

«Ärge pange mu naeru pahaks, sendigi eest ei mõtle ma halvasti. Aga ma ei ole oma eluaeg veel 
ühtegi dighit kohanud, kes suurest õnnest poleks unistanud. Ja kui te selle kord veel leiate, egas 
teiegi siis selle peale sülita.» 

«Pole mõtet sellest rääkida,» ütles Moore, «ma ei leia tsda ikkagi.» Ta roopis kiviga tule 
koomale ja vahtis üksi. silmi hõõguvaid süsi. 

«Mõni on selle mitu korda leidnud,» vastas Bill Leek. Aga Samuel Moore juhtis jutu mujale. 

«Suur kullajaht on möödas,» ütles ta. «Mis oli tuhande kaheksasaja neljakümne üheksandal, ei 
kordu enam. Vahepeal on möödunud nelikümmend aastat. Kõik on läbi tuhnitud ja nüüd peab juba 
kuradi kööki ronima, et veel kusagilt mõni iva välja pesta. Kõigest hoolimata — juba homme võite 
oma ratsuga jämedatel kvartsikamakatel komistada . .. Muide, tunnete, siit teed?» 

«Ainult mäekuru kaudu...» 

«See jääb siit põhja poole,» katkestas teda Moore ja juhatas, talle tee kätte, «... ja kahe päeva 
pärast olete Karu orus, kus on vett ja isegi karjamaad, sealt...» 

Sealt oskab Bill Leek juba ise õige suuna leida. Aga enne kui ta seda Moore'ile öelda jõudis, 
vajusid tal silmad aeglaselt kinni. Moore nägi seda, ja mõlemad mehed heitsid pikali, Bill Leek 
oma ruuna kõrvale ja Samuel Moore oma muula juurde. Niiviisi hoidsid nad selja soojas. Tuli 
kustus; tähed sirasid endiselt, selgelt ja külmalt. 


Hommikul läks kumbki oma teed. Samuel Moore jättis oma toidumoonast endale vaid ühe 
maisikbOgi ja neli peekritäit vett väikeses nahklähkris. «Ma jõuan õhtuks, kõige hiljemalt 
varahommikuks metsa,» ütles ta. «Kindel on, et midagi ikka mu püssi ette satub. Võtke aga, pole 
siin vastupunnimist ühtigi. Mina liigun ju mäestikust välja, teie. aga sisse.» 

«Ühe päevaga te küll välja ei jõua,» arvas Bill Leek. «sinna on veel tükk maad ja te olete 
jalamees. Kas te ümbrust tunnete?» 

«Ei» vastas Moore. «kuigi ma aastate eest korra siit läbi läksin, rohkem küll lääne poolt. Kellel 
peaks tahtmist olema seda kivipõrgut tundma õppida? Tuhat meetrit paremale või vasakule, ja kõik 
on jälle uus ja tundmatu. Aga ma olen hea jalakäija ja minu Lizzie samuti. Elage hästi, ärge teelt 
eksige ja jõudke õnnelikult üle mäekuru.» 

Bill Leek seisis oma ruuna kõrval, kes oli välja puhanud ja näis võrdlemisi värske. Ta tahtis 
parajasti sadulasse istuda, kui Samuel Moore teda veel kord peatas. Ta tõmbas revolvritaskust oma 
relva ja ulatas Bill Leekile. 

«Võtke ka see. Mägedes on mees itma laskeriistata nagu panter ilma küünte ja kihvadeta. .. 
igaüks võib teda jalaga lükata.» 

«Aga teie?» küsis Bill Leek. Imestunult vaatas ta Moore'ile otsa. 

Samuel Moore sai 'peaaegu pahaseks. 

«Mees,» ütles ta, «mitu korda ma pean seletama, et need paar miili pole midagi maha käia. 
Pealegi on mul püss.» 

Bill Leek võttis relva ja laskemoona vastu. Mõlema käega surus ta kullakaevuri paremat kätt. 
«Ma ei unusta teid iialgi. Elage hästi.» 

Bill Leek ratsutas minema ja Moore vaatas talle järele, kuni hobune mägiraja käänaku taha 
kadus. Käänakul viipas ratsanik veel viimast korda. Moore tõmbas kandesadula rihmad kinni ja 
kirus nagu igal hommikul oma Lizzie't. Too ei püsinud paigal, lingutas kõrvu ja oli koguni 
niisuguses tujus, nagu tahaks ta hammustada. 

Moore sai vihaseks. «Järgmisel aastal ei tule sa enam minuga kaasa, sa igavene ussitõug,» 
ähvardas ta. «Kas see on tänu minu kannatliku meele ja headuse eest? Kevadel võtan ma uue ja 
noorema, sa vastik peletis; sinu aga annan nülgija kätte, kes su raipe hundilõksusöödaks, müüb.» 

Sellist või taolist manitsust kuulis Lizzie igal hommikul. Kui see ära oleks jäänud, oleks Lizzie 
päeva läbi millestki puudust tundnud. Moore ise aga kahtles, kas Lizzie tema sõnu mitte hellitusena 
ei võta. 

Lõpuks oldi nii kaugel. Komps Lizzie turjal rippus justkui kui jäme kobar. Ta nühkis oma nina 
vastu Moore'i rinda, et see teda veel kõrva tagant sügaks. 

«Noh, edev eidetükk, hakkame nüüd liikuma,» ütles Moore lepitatult, «täna peame veel tublisti 
pingutama, muidu koriseb meil öösel kõht nii kõvasti, et me üldse sõba silmale ei saa.» 

Samuel Moore hakkas jõudsal sammul astuma. Tõusev päike kuldas kaljuseinu. See ennustas 
palavat päeva. Sügis ei tahtnud veel taganeda. Õhk sirendas pronksjalt. Nagu hiiglamadu lookles 
tee edasi. Tulini aja pärast oli ta aga juba kitsaks rajaks arenenud, ja kui Samuel Moore ühe 
lameda, kividest ülekülvatud tasandiku serval peatus, näis talle, et teerada puurib end taamal 
kõrguvasse mäkke. 

Kui Moore sinnamaani jõudis, tuli tal Lizzie'ga järsk nõlvak ületada. Vaid suuri vaevu pääses ta 
edasi. Päike torkis ja põletas, kaljud heitsid leitsaku tagasi ning kuumus pani õhu virvendama. 

Nüüd oleksid nad pidanud varjus puhkama, ka Lizzie muutus juba rahutuks. Aga vett 

oli vähe, see oli teisele mehele antud, ja Moore rühkis edasi. Järsk ilmamuutus ootamatu 
kuumusega pani mehe muretsema. Lõuna paiku seisis ta ühel mäekuplil ja silmitses ümbrust. Enne 
siia ülesronimist oli ta Lizzie kompsudest vabastanud. Muul seisis nüüd all ja tõmbas hinge tagasi. 
Kõrge mäetipp, mille järgi ta orienteerus, asus põhja pool. Mäehiiglane paistis küündivat 


siidsinisesse taevasse, kus ei sõudnud ühtki pilveraasu. Moore'i pea kohal hõõgus kuum sügispäike, 
mis oleks nagu tahtnud kõike üles sulatada; ümberringi lõõmas kõik jälle nagu põrgukatlas.. 

Peaaegu igatsevalt vaatas Moore ida poole. Hommikul oli ta arvestanud, et näeb juba 
keskpäeval eelmägede tumedat metsaveert. Aga praegu polnud ta ees midagi muud kui kivine ja 
lõhanguline kõnd; näis, nagu jõllitaks kogu ümbrus talle pilkavalt ja irvitavalt otsa. Kuid väljapääs 
mägedest tuli iga hinna eest leida. Oleks tal piisavalt vett ja toidumoona alles, põikaks ta teelt 
kõrvale, kas vasakule või paremale. Aga niigi võib kesta päevi, enne kui ta sobiva läbipääsu leiab. . 

Kui ta jälle alla, oli jõudnud,ergutas ta oma muula ja sisendas sellega ka endale julgust. «Tule, 
mu hea loom,» ütles ta leebelt, «me peame jälle kord kõik mängu panema. Liiga ränk see ei tohiks 
olla, kindlasti on teisel pool kõikidel hädadel lõpp.» 

Nende edasiliikumine oli nilüd veel ainult vaevaline komberdamine. Ei olnud enam teed ega 
rada. Näis, et titaanide käed olid siia naljaviluks tuhandeid kaljumärakaid laiali 'pildunud. Tundide 
viisi pidi Moore nende vahelt läbi vingerdama. Tal oli kuum ja higi voolas ojadena. Kõrgel pea 
kohar, taevasinas, tiirlesid kaks raisakotkast. Moore mõtles, et homme on nad jälle platsis, kuid 
nende lootused ei täitu. Ta keel paistetas üles ja huuled lõhenesid. Väikese ränikivi, mida ta oli 
imenud, sülitas ta välja, sest suu oli juba valus ja sülge ei tekkinud ka enam. 

Päev kaldus õhtusse, läänes värvus taevas roosakaspunaseks ja viimaks ometi hakkas 
kaljumürakate vahel kerge tuul lõõtsuma, mis tõi jahutust. Samuel Moore otsis sobivat 
ööbimispaika. Tänaseks oli küllalt, niikuinii liikusid nad tigusammul. Maapind tõusis pikkamööda; 
ta tahtis kõrgendikule veel lähemale jõuda, et näha, mis ees ootab. Võib-olla, ja seda ta lootis, 
avaneb sealt vaade teistsugusele maastikule. 

Üles jõudnud, tõmbas ta sügavalt ja õnnelikult hinge. Ta polnud eksinud. Saabuva õhtu 
hõbedases valguses laius kauguses ahvatlevalt ja kaunilt must laineline metsavöönd. Aga täna ta 
küll sinna ei jõua, sest jalge ees langes kaljusein äkki püstloodis alla. Kaljuseinas leidus urkeid ja 
teravalt väljaulatuvaid nukke,kuhu tuul oli tolmu, liiva ja seemneid kükku kandnud. Seal kasvas 
nüüd rohi ja jalakõrgune võsa. 

Samuel Moore kummardus üle järsaku veere ja ta silm tundis rõõmu kasinast rohelusest ja 
kolletanud kulust. Muld, ometi jälle muld. Lizzie seisis ta kõrval, lehvitas kõrvu, pendeldas saba, 
nuuskis erutatult ja tema arukas pilk rändas kaugele üle maa. Siis viskas ta pea kuklasse, paljastas 
hambad j a kisendas puhtast südamerõõmust sellesse vee ja rohumaaga ahvatlevasse kaugusse. 

«Ah sa vana hüään,» ütles Moore hellalt ja patsutas tema tolmust kaela. «Sa peletad oma lauluga 
isegi latsutajad maod eemale. AglL kes sind rumalaks peab, see on ise totakas nagu padakonn. 
Nüüd oleme raskustest jagu saanud, eks? Homme ün kõik mured murtud. Aga kummale poole me 
nüüd pöörame? Kas me täna leiame veel vett, Lizzie?» 

Ta vaatas paremale ja vasakuleega üsanud otsustada. Seal traavis aga Lizzie juba kurakätt, ja 
Müore järgnes talle. Siin ülal ei olnud tee halb. Aegamisi hääbuvas valguses jõuti kiiresti edasi. 

Tuul oli jälle soikunud, raisakotkad ei tiirelnud enam taeva all, vaid eemaldusid lääne suunas. 

Poole tunni pärast tõusis tasandiku paremal serval Moore'i ette sile must kaljusein. Selle 
mäeplatoo oli Müüre'i teega ühekõrgusel ja avardus nii kaugele, kui silm ulatus. Metsavööndi 
suunas alanes see järk-järgult. Kuid siiski ei pääsenud Moore sinna, sest hiiglasuur haigutav, sügav 
Ja pikk kuristik lõikas tal tee ära. Lõhest oleks ulatunud kiviga üle viskama. Moore lükkas 
saapaninaga ühe kivipõraka üle kuristiku serva alla ja jäi kuulatama. Kulus mitu sekundit, enne kui 
kostis mürtsatus. Maa sisikond oli siinkohal sügavalt lahti rebitud. Nad liikusid kuristiku serva pidi 
edasi, kusjuures Samuel Moore lootis, et lõhe õige pea lõpeb. Korraga surus Lizzie end temast 
väledalt mööda. . 

«Noh, kas on hais ninas?» küsis Moore ja hakkas ka ise kiirememini astuma, et muulale järele 
jõuda. 

Nii kõmpisid nad veel peaaegu veerand milli edasi. Kiltmaa teispool lõhet, mis kord ahenes, 
kord laienes, kerkis nüüd kiiresti ja paistis ütse taevasse tõusvat. Moore kahetses juba, et oli 
vasakpoolse tee valinud; ta oleks ikkagi paremalepidanud poörama. Isegi siis, kui kaljulõhe nüüd 
lõpeks, lõikaks järsk kaljusein neil tee ära. Ta murdis parajasti pead, mida teha, ja silmitses 
murelikult üha tumenevat taevast, kui teda äkki nagu nõiaväel üllatus rabas. 

Kiltmaa kaljude vahel avanes võimas org, umbkaudu nii lai, et ühelt poolt lastud püssikuul 
teisele poolele küündis. Sisselõige kulges läänest itta ja moodustas oru, mille põhi oli Moore”i 
asukohaga ühel kõrgusel, mis aga kaugemal pikkamööda tõusis ja mille lõppu ei ülnud tiheneva 
hämaruse tõttu näha. Kohati katsid küllast, liivast orupõhja rohelised rohulaigud ja mehekõrgused 
põõsad. Ja siis nägi Samuel Moore vett sillerdamas! Kõik oli nagu paradiisis, ainult, et ta ees ires 
ütsekui põrgu suu kahekümne meetri laiune kaljulõhe. 

Moore tegutses kiiresti nagu alati. Ta pigem sörkis kui kõndis piki kuristiku äärt, kuni jõudis 
vastas asuva oru teise külgseina kohale. Tema pilk piidles ja otsis. Oli juba üsna pime. Nüüd 
märkas ta teispoolses seinas mingit lõhet. Kas ei olnud siin inimkäsi tee rajamisel kaasa aidanud? 
Tähendab, siis peaks ka põrgupragu varsti lõppema. 

Lizzie oli maha jäänud. Ta kopsis esikapjadega kivipinda ja nõudis kisades vett, mille ta oli 
leidnud ja mida nüüd ometi kätte ei saanud. Ta seisis kuristiku serval ja lõugas. Tema 
muulainstinkt ei küündinud kaugemale. 

Moore hüüdis teda nimepidi. Siis karjus vihaselt. Lõpuks Lizzie tuli, kuigi lonkides ja vastu 
tahtmist. Moore haaras muula kõrvust ja tiris ta endaga kaasa. Tubli saja meetri pärast lõppes 
lõhang. Ka siin langes kaljusein nagu lõigatult otse kuristikku. Mäerebend kulges veelgi edasi, aga 
siit, algas ka jalgrada. 

«Las käia;» ütles Moore, «praegu näeme veel, kuhu me astume. Mine ees.» 

Ta haaras muula sabast ja Lizzie hakkas aegamisi, kuid vähemagi kõhkluseta mööda 
hädaohtlikku teerada allapoole astuma. Mõnes kohas polnud rada poolt meetritki lai. Samm- 
sammult kobas muul edasi, kusjuures üks paki-pall kogu tee vältel vastu, kaljuseina nühkis. Sageli 
kopsis ta esikabjaga kivipinnast, et veenduda, .kas see on ka küllalt kindel. Siis pruuskas ta tasakesi 
ja liikus edasi: 

Tahutud kaljunurga kohal, kust avanes vaade aita orgu märkas Moore selgesti, et siin olid 
inimkäed töötanud. Sellest oli aga palju, väga palju aega möödunud. 

Moore ja Lizzie olid seks korraks raskustest jagu saanud. 

Nad kõndisid juba orulammil. Äkki kargasid Moore'i ees paar metsküülikut püsti, lõid paar- 
kolm haaki, kükitasid siis uuesti istuma ja piilusid tema poole. 

Moore sõlmis kähku kandesadula küljest oma vintšesteri lahti. Oli veel küllalt valge, et märki 
tabada. Lizzie seisis jäigalt, peaaegu küürus. Ta teadis, mis nüüd järgneb, ja püssipauku ei sallinud 
ta silma otsaski! Lasu kaja põrkas kaljuseinte vahel edasi-tagasi ja veeres aegamööda eemale. 

Selle pauguga tähistas Samuel Moore orgu sissemarssimist. 

Lizzie värises kogu kehast. Seda rohkem viha kui hirmu pärast. Tõesti tigedalt kõõritas ta oma 
isandat. Too aga oli heas tujus. 

«Ära põrnitse kedagi,» ütles ta, «tahad äkki mulle veel ühe tulise virutada, mis? Ma ei saanud ju 
su närve säästa, Arvad, et on õige, kui mina nälgin ja sina oma vatsa täis pugid?» 

Lizzie raputas end ja traavis pahaselt vee poole, Moore läks j a tõstis jänese üles. Läheda maa 
pealt oli suurekaliibriline kuul loomakese hullusti ära purustanud, aga kõhutäieks siiski jätkus. 
Teised jänesed hüplesid juba jälle ta ümber;. nad ei tundnud veel inimest. Moore lõi oma laagri 
üles päris oja lähedal. Vesi kohises ja sulises, tema kõrvus kõlas see muusikana. Kuuvalguseta öö 
riivas, seda orgu oma rüü kõige mustema palistusega ja eredalt loitis lõkketuli. Samuel Moore jäi 


hilja magama. Poolunes kuulis ta, kuidas Lizzie ikka veel rohtu näpsib. Moore'i uni oli sügav ja 
unenägudeta. Vastu hommikut tõusis tuul ja hakkas nagu vaikne flööt läbi oru helisema ning 
laulma oma laulu koos kohiseva ojaga. 

Moore ärkas tugevast tõukest vastu õlga. Kui ta silmad lahti lõi, nägi ta enda kohal muula 
kondist pead. Ta nägi ka, et Lizzie oli end täis söönud ja et ta kõht meenutab tünnikest. Siis sai ta 
Lizzie*lt uue ja sugugi mitte õrna müksu. 

«Ja-jaa,» ütles, Moore, «ma olen juba üleval.» Lizzie pööras talle oma tagumise poole, nuhkis 
maad ja lonkis mi- 

nema. Ta liikus raskelt ja nohises läbi nina: vatsapauna ei mahtunud tõepoolest enam midagi. 

Moore keeras end vaiba seest välja. Päike oli tõusnud ja hakkas parajasti oma verist puna 
kiiskava kulla vastu ümber vahetama. Moore ringutas ja sirutas kangestunud liikmeid ning uudistas 
orgu. Tema selja taha jäi sügav, põrguneelu meenutav kuristik. Vasakul j a paremal küünitusid 
mäeseinad taevasse. Kuni kolmekümne meetri kõrguseni oli kaljudel pisut mulda ja nii kõrgele oli 
ka võimalik mööda mäeseiga üles ronida, sealt aga algas hallmust, peaaegu püstloodis tõusev 
kivisein. Oru liivasel pinnal kasvasid gammarohi, sarapuupõõsad, värihein ja küürakad männid. 
Terve org oli nendega kaetud. 

Moore'ist vasakut kätt oli loodus endale suurejoonelise naljatluse lubanud. Kahekümne meetri 
kõrgusel ulatus mäeseinast välja majasuurune ja ninakujuline kaljupank. Tuhandete aastate jooksul 
olid vihm ja tuul, kivi siledaks poleerinud ja ta läikis nüüd päikesepaistel nagu vana hõbe. Nina all, 
poolviltu, oli suu. Must koopaava, mis sügavalt mäkke tungis. 

Moore muigas, sest talle näis, et viltuse suuga kivilõust põrnitseb teda üksisilmi. Ta sammus oja 
kaldale. See oli oma neli meetrit lai, üsna madal ja purskus välja mäeseinast, mille küljes rippus 
kaljunina. Oja oli raevukas, vahutades ja pulbitsedes ruttas ta nöörsirgelt üle orulammi ning kadus 
vastasseinas jälle maa alla avarasse kaljuprakku, mis oli parajasti küllalt suur, et seda kihisevat ja 
kobrutavat, üle siledate kivide ja kivikeste rähklevat vett vastu võtta. Moore'ile näis, et oja 
kohinast kostab vihast tõrelemist ja nurinat, et teda just sel kohal päevavalgele on kistud. Vesi 
ruttas, et jälle pimedusse kaduda. 

Moore raius kirve ga pajupõõsast hagu. Põõsa ümber õitsesid veel mõned kõrged kollased 
piimohakad. Ta rõõmustas nende üle ja kõndis ettevaatlikult, et neile mitte peale astuda. Ka valge 
silmarohi ei olnud veel täiesti ära õitsenud, Nüüd, kus ta mitu kuud mägedes oli viibinud, janunesid 
ta silmad roheluse ja kirevate värvide järele. 

Kui tuli kolme kivi vahel põlema oli süüdatud ja väike keedupott paigale asetatud, võttis Moore 
end riidest lahti ja läks suplema. 

Vesi oli jääkülm ja torkis nagu nõeltega. Ta hõõrus oma lihaserikast keha liivaga, kuni reied ja 
rind tõmbusid 

vähkpunaseks, ja tundis lõbu värskendavast wümblusest. Äkki jahmatas ta ja silmitses liiva oma 
peopesal. Ta pilk rändas tagasi kaldale, ja nii jäi suur alasti mees mõneks ajaks seisma. Siis 
põlvitas ta pikkamisi maha, pani kaks kätt kokku ja loputas aeglaste liigutustega liiva peopesadel. 
Sellise lihtsa pesemise juures jäid talle pihku mõned kollased terad. Viis kullatera luges Samuel 
Moore! Ja kõik olid küpsete rukkiterade suurused. 

Ta asetas terad ühele lamedale kivile, jooksis oma kaabu järele ja uhas selle abil kärmesti liiva 
kehalt. Põlvini vees seistes kallas ta endale jäist vett kaela. Ennast hädapäraselt kuivaks hõõrunud, 
puges ta riietesse. Ta ei teinud ühtki liigset liigutust, kõik läks nobedasti ja kindlalt. Kompsudest 
rebis ta panni ja labida välja. 

Samuel Moore seisis ojas ja pesi kulda. Peatselt ei mahtunud kullaterad enam lamedale kivile. 
Ta jooksis väikest nahkkotti tooma. 


Moore oli kõik enda ümber unustanud. Tunnid läksid, päike seisis ristloodis oru kohal. Kui 
kotikene täis sai, ajas Maore end oiates üles ja sirutas valutavat selga. Viie tunniga oli ta siit 
rahkem kulda leidnud kui viimase kahe aastaga! 

Nüüd alles vaatas ta ringi. Org oli vaikne ja rahulik. Õhk ei liikunud, ainult vahetevahel 
vallandus hääletult kollakaspruun leht lähemalt sampuupõõsalt. Ta oli täiesti üksi. Loomulikult - 
üksi oli ta oma otsinguil alati. Lizzie lamas varjus ja tukkus. Kindlasti lootis ta siin mõne rahuliku 
päeva veeta, sest isand oli kompsust võtnud labida ja panni. 

Kui Moore tahmunud ja kustunud tuleaset ning keedupoatti märkas, tundis ta, et on näljane. Ta 
polnud üldse veel söönud. Kiiresti ladus ta uut hagu tuleasemele ning haaras taela ja tahi. Aga ta ei 
löönud tuld - äkitselt heitis ta tuleriistad käest ja jooksis tagasi aja äärde. Kümnemeetriste vahedega 
kaevas ja pesi ta uuesti liiva. Siis suurendas ta vahemaad, kahlas läbi oja teisele kaldale - ikka ja 
igal pool leidis ta kulda. 

Oli hiline pärastlõuna, kui Moore lõkkeaseme juurde tagasi tuli. Särk kleepus tal higise keha 
külge ja tema sassis habe oli niiske. Ja niisugune lugu pidi siis temaga veel vanaduspaevil juhtuma! 
On ta siis vana? Alles kuuekümneaastane ja veel tugev kui piison. Ja nüüd an ta varanduse leidnud. 
Kindlasti varjasid ojakaldad nii palju 

kulda, et ta kõike sel aastal enam välja ei jõua pesta. Ja mis järgmisel aastal teha, kas tulla tagasi 
üksi? See poleks hea, kullaga käib kaasas hädaoht, nagu käepideme juurde kuulub noatera. Juba 
olidki käes esimesed mured. 

Ta pahvatas rämedalt naerma, raputas end ja tahtis nüüd kõigepealt midagi süüa. Plekkpurgis oli 
veel veidi kohvi ja jäneseliha oli ka pisut järel; see oli tallele pandud lameda kiviga kaetud auku. 
Tuli lõi kiiresti leegitsema, aga haod said otsa. Moore läks, et põõsast lisa raiuda. 

Lizzie, kes sealsamas lähedal, lamas, silmitses oma isandat imestusega. Peremees ei olnud teda 
täna hammikust saadik mitte kordagi kõnetanud. Lizzie polnud sellega hoopiski harjunud. Moore'i 
mõtted tiirutasid veel ikka nagu tulerattad ja kõik temas pöörles läbisegi. 

Järsku jättis ta raiumise katki ja jäi ainiti maha vahtima. Siis pillas ta väikese kirve käest ja 
haaras midagi pihku. Tema silmad vajusid pärani. Tema käes oli pirnisuurune nagit *. Ikka ja jälle 
hõõrus ta seda vastu- oma püksisäärt. See oli ja jäi ehtsaks, puhtaks kullaks! Äkki kukkus ta 
arvestama, ja numbrid hakkasid ta peas tantsu lööma. Ta astus vaaruval sammul edasi, kükitas 
maha ja roomas sinna-tänna. Sealjuures leidis ta vee! kolm kirsisuurust nagitit. 

Kui Moore tuleaseme juurde tagasi tuli, värisesid tal põlved. Nüüd oli vaja süüa. Ta tegi kõike 
puht mehaaniliselt. Siis pani piibu ;põlema. Päike veeres silmapiiri poole, orust ei olnud teda enam 
näha, ja varjud venisid aegamisi pikemaks. Samuel Moore istus mõtlikult ja suitsetas ühe piibutäie 
teise järel. Äkitselt kargas ta jahmunult püsti, vahtis avasui ringi ja tundis, kuidas midagi külma 
mööda ta selgmagu üles ronib. Elu sees ei olnud Samuel Moore midagi niisugust tundnud! Ta 
ahmis õhku, ja ühtäkki teadis ta, kus ta seisab: ta oli leidnud legendaarse Raevuka Oja oru! Jah! 
Tema oli selle leidnud, tema, Samuel Moore! 

Kõik klappis. Nina, suu selle all, oja ja kuld - palju kulda! Et ta juba hommikul seda polnud 
taibanud! Aga sellest oli ju niipalju aastaid möödas, kui Moore viimati ise sellest oli rääkinud või 
kuulnud. See kullakaevajate ja varanduseotsijate unistus polnud tal tollest ajast saadik peaaegu 
üldse meelde tulnud: 


* Nugget (ing| k.) - looduslik kullakamakas. 

Umbes kolmkümmend aastat tagasi oli Moore esmakordselt sellest muinasjutulisest orust 
kuulnud. Org varjavat määratuid varandusi, kuld pidavat vedelema lausa palja maa peal. Oli 
teadjaid mehi, kes kinnitasid, et kaljusid läbivad jämedad sooned, mis mõnes kohas jooksevad pä- 
ris maa peal. Millel need jutud põhinesid? Ükski valge ei olnud iial Raevuka Oja orgu näinud. See 


oli indiaanlaste saladus ja nad olid oma saladuse hauda kaasa viinud. Räägiti, et üks viinakuradi 
ohvriks langenud indiaanlane, kes oma suguharule truudust oli murdnud, olevat sellest kõnelnud. 
Aga keegi ei teadnud, kus osariigis, isegi millises mäestikus too org asub. 

Kõik need lood olid ühesugused ja rääkisid purjus indiaanlasest ning hiiglavarandusest. Harva 
jutustati teisiti. Oletatavaid leiukohti oli aga üpris palju. Kord räägiti Kuradikuristikust, mida isegi 
väga täpselt osati kirjeldada, teinekord jälle Koopamäest või Kivihobupeast, vahel ka Mustast 
Jõest, mis tervelt pool miili puhtast kullast sängis voolavat ja !nida ka keegi üles pole leidnud. 
Kõrtsist kõrtsi kanti neid jutte, nad kummttasid kõigi laagritulede ääres ja liikusid läbi preeria, läbi 
metsade ja üle mägede. Paljud uskusid neid lugusid kaljukindlalt ja olid valmis kõike vandega 
kinnitama. Teised muigasid ja panid neid jutte põlglikult naeruks, aga oma südame sügavamas 
sopis uskusid ka nemad — ja lootsid. Säherdusi jutte kuulasid kõik meelsasti ja üha uuesti. 

Samuel Moore'ile tundus sel õhtul kõik nagu unenäos. Teki sisse mähituna istus ta nagu 
raidkuju oma pakisadulal. Tükk aega tiirles tema ümber pimeduses hääletult uudishimulik öökull ja 
kadus siis nagu sulepall. Öö oli vaikne ja jahe, taamal langes täht, tõmbas mõneks hetkeks mustale 
taevale kollase joone ja kustus. 

Sel ööl magas Samuel Moore rahutult. Hommikul tõusis ta aegsasti, näljane kui hunt. Üleöö oli 
ta rikkamaks saanud kui mõni San Francisco pankur. Aga kuld ei sündinud süüa. Noaheitega tappis 
ta ühe ülesaetud jänese. Neid elutses orus tosinate viisi. Liha ei maitsnud aga talle. . 

Püss õlal, luusis ta orus ringi, esmajoones aga läks ta koopasse; see oli ruumikas ja mitte väga 
sügav. Siis lonkis ta. pikkamisi oru väljapääsu poole, kuhu ta jõudis umbes kahe tunni pärast. Ta 
nägi enda ees kõrbetaolist liivalagendikku, mis orust lahkumisel veel tuli ületada. 

Peenikese musta triibuna seisis kaugel horisondil metsavöönd. 

Lõunaks oli Moore jälle laagriplatsil tagasi. Täna oli ta väliselt rahulik ja hoidis end vaos. Igal 
pool orus oli ta kulda leidnud, ojast kaugemal aga ainult kullatolmu. Selle kättesaamine oli väga 
vaevarikas töö, aga võis arvata, et kaevamisel leiab ka kullasõmerat. Kogu ringkäigu vältel oli 
Moore kullasoont otsinud. Paikades, kus see tõenäoliseit oleks võinud esineda, polnud ta aga 
midagi leidnud. Kuid ta oli veendunud, et niisugused sooned on olemas, ja ta tahtis homme 
veelkord põhjalikult otsida. 

Moore mõõtis endale oja äärde kleimi * välja, Et siin puid ei kasvanud, polnud ka võimalik 
poste maasse. taguda. Selle asemel tassis ta igasse kleimi nurka kive kokku ja ladus neist üles neli 
väikest kuhja. Sellest piisas. Ta raius? maha räsaja, harvade okstega männi, laasis selle paljaks ja 
kaevas kuiva tüve kleimi keskpaigas maasse. 

Siis meisterdas ta väikese puutahvli ja lõikas jahinoaga selle peale oma nimetähed. Tahvli sidus 
ta nahkrihmaga jändriku tüve külge. 

Ta kõhkles ja kaalutles veidi aega, siis aga mõõtis oma kleimi kõrvale veel teise. Tahvlile lõikas 
ta tähed E ja F. Seaduse järgi oli säärane tegu lubamatu ja ka kehtetu; igaüks pidi ise “Oma 
kleimiära märkima, selle peale litsentsi taotlema ja selle ära ostma. Aga kes tõendab, et Eduard 
Einney temaga kaasas polnud? 

Töötamise ajal tulid Moore”ile jälle mitmesugused mõtted pähe. Alles tuleval kevadel võib ta 
endale litsentsi võtta. See aga ei jääks vaka alla; sest kui ta kullakaevamisõigust taotleb, peab ta ka 
paiga ära näitama. Kuid spioone ja õnnekütte tolkneb igal pool. Ja võib juhtuda, et nad on varem 
kohal kui tema! Ja kes ja mis siia küll kokku voolab, kui tema leiust teada saadakse! 

Samuel Moore vahtis tuimalt enda ette ja nägi vaimusilma ees juba iga sorti raisakulle ligi 
lendamas, et palehigis töötavate meeste käest nende töövaeva ära kiskuda. Küllap sünnib siis nii 
mõndagi! Vanad ajad elustuvad kindlasti veel kord. Mõnigi saab rikkaks, — tema, Moore, on seda 
juba... Või... tuleks leid hoopiski maha vaikida ja ainult enda eest muretseda? Ons tal siis palju veel 


vaja? 
* Claim (ingl. k.) - kaevanduse asutamiseks omaksnõueldav või omaksantud maalapp. 

Niisugused mõtted kihutas ta kohe minema ja sõimas end narriks. Kes ei haaraks rikkusest 
kinni, kui see talle äkki sülle kukub? Ja mida ütles laagritule ääres too bandiit, keda ta edasi oli 
aidanud...? 

Samuel Moore naeratas endamisi ja võttis omaks, et ega temagi pale mingi valge vares. Tallel 
sellil oli tuline õigus. Ei rahmeldata ju ameti selleks aastakümneid mägedes ringi, et nagititele 
sülitada, kui nende otsa komistatakseo Rumalaid mõtteid oli ta mõlgutanud ning kas ta siis 
tõepaalest uskus, et ta üksnes seda karmi ja kibedat elu armastab. Seni. oli ta näljarott ülnud. Aga 
nüüd -haa! Nüüd nägi maailm hoüpis teistsugune välja. 

Moore sülitas ja sammus oma laagripaika tagasi. Ta taipas äkki, et ainuüksi kirg kulla järele oli 
teda kõik need aastad rahutult ringi rändama sundinud. Aja jooksul oli lootus suurele saagile üha 
vähenenud, aga esimene peatäis ojaliiva siin oli jalamaid kõik jälle pahupidi keeranud ja 
paljastanud. Ja ta peab siin kindlasti kullasoone leidma! Tingimata on see kusagil! 

Moore värises nagu palavikus. Ta pööras aegamööda ringi ja piidles uurivalt orgu. Siis lõi ta 
telgi üles. 

Öösel aga tuli järsk ilmamuutus. Moore ärkas selle peale, et vihm põristas vastu telgikatust. 
Tormi-iilid raputasid telki, nii et ta pidi välja minema, et vaiu tugevamini maasse taguda. Vihm 
segunes raheteradega ja ilm muutus nii külmaks, et Lizzie tema juurde telki puges. Hommikul nägi 
Moore, kes hästi ilma tundis, pilvitut, kuid sünget taevast ja haistis õhus lund. Ta kiirustas pakki- 
misega - lumesadu ei tahi teda siin üllatada, siis on ta kadunud. . 

Tunni aja pärast alustas ta Lizzie'ga teekonda. Ühe päeva ja poale ööga jõudis ta metsaga 
kaetud eelmägedesse, ja kolme päeva pärast oli ta tasandikul. Tema selja taga särasid mäetipud 
juba valges lumikattes. 


3. PEATÜKK 


Ilm oli külm, kui Samuel Moore West-Fieldi jõudis. Ta polnud siin linnakeses võõras ja nii 
mõnigi mööduja tervitas teda sõbraliku peanoagutusega, kui ta raskel sammul piki tänavat marssis. 
Lizzie, kes peremehe kannul sörkis, viskas ühtvalu pea püsti ja tõmbas tuult sõõrmetesse. Kui palju 
uusi lõhnu siin oli! Ja kuna selline saabumine kürdus juba aastast aastasse, siis oli Lizzie'l ka teada, 
et nüüd ei rõhu mitu pikka kuud ükski kandam tema kõvaks parkunud turja. Selle tõttu oli Lizzie 
heas tujus ja näis, et tema loomahinges an maad võtnud midagi uhkustundetaalist, sest aeg-ajalt 
kippus ta koguni tantsisklema. 

«Ah sind vanatüdrukut,» ühmas Moore, «ära sa nüüd sedasi tembuta. Mida kitll inimesed peavad 
meist mõtlema?» Lizzie aga ei teinud noomitusest väljagi, vaid. katsus jälle edevalt üma laudjat 
hööritada. Selle peale võttis Moore tal lihtsalt kõrvast kinni. Nii mõnegi mööduja lõbus pilk seiras 
neid veel tükk aega. 

Krediit- ja Maapanga hoone ees - missugune väärikas nimi! - tuli Lizzie*l oodata. Samuel Moore 
astus kivimajja, milles peale panga asusid veel šerifi ametiruum, loomade kokkuostja kontor ja 
linnakese arsti vastuvõtutuba. Loomulikult oli ka vangimaja samas majas ja seega kõik ilusasti 
koos. 

Maapank paiknes ühesainsas toas, mis polnud suurem kui kolm hobuselatrit kokku. Lett, millelt 
tugev traatvõre laeni ulatus, jagas ruumi kahte ossa. Leti taga istus igerik rebasenäoga 


raamatupidaja. Samuel Moore'i nähes pilgutas ta silmi; hetk hiljem sähvatas nõrk naeratus ta lihava 
nina ümber. 

«Hm, hm,» sõnas ta pärast tervitust. «Jälle tagasi? Jajah, tuul vilistab juba mägedelt. Millal me 
siis teineteist viimati nägime? Hm, hm...» Ta vahtis lakke ja näppis seejuures oma ninaotsa, nagu 
tahaks seda veel pikemaks venitada, ning ütles siis veendunult: «Justament kolme aasta eest! Kas 
seekord näkkas? Kas teeme head sehvti? Paari nädala eest käisid siin kaks meest, nende vaev tasus 
end ära. Üks oli nutikas, säärane rahulik ja vaikne, see laskis oma raha otsekohe Kansas Citysse üle 
kanda; teine seevastu oli elav nagu laps, võis tema aga juua kaanida .. . Billy hotellis prassis ta 
kogu oma. . .» 

«Sähke,» katkestas Samuel Moore tema jutuvadina ja lükkas väikese nahkkoti traatvõre avast 
sisse. Kähku kraamis pangaametnik oma raamatud kõrvale, võttis suure valge paberipoogna ja 
laotas selle laiali. Ta sõlmis kotikese lahti ja raputas kulla hoolikalt paberile. Siis tõi ta teraskapist, 
mille kõrval seisis välivoodi, kullakaalu ja asetas selle ettevaatlikult lauale. Kaal näitas, et kulda on 
nelikümmend kaks untsi. Seejärel maksis ta. Samuel Moore pistis pangatähed taskusse, jättis 
hüvasti ja lahkus. 

Billy hotellis leidis ta peavarju, et üks öö korralikult välja puhata. Lizzie't harjati ja kammiti 
ning seejärel paigutati ta talli. Samuel Moore läks sisseoste tegema. Ta ostis uued saapad, pesu, 
särgi ja püksid ning ühe suurekaliibrilise revolvri. Pisut kohmetunult seisis ta kirjude rättide, 
värvirikaste kleitide ja ehteasjade ees. Raske oli õiget valikut teha. Poemehe naine aitas teda. Ema 
Finney'le ja tema kahele tütrele ostis ta riiet, rätte ja ehteasju, Eduardile laiaäarelise kaabu, kaks 
kirjut särki ja nende juurde sobivad kaelarätid. Poiss oli talle meele järele, ja nüüd peab ta ka 
korraliku hobuse saama! Mõeldes 

neile neljale inimesele Corktownis, kes olid talle armsad ja kallid, naeratas Moore vaikselt omaette. 
Kuidas nad küll silmad pärani ajavad ja mismoodi nende elu nüüd muutub! . 

Samuel Moore maksis, ilma et oleks arvet kontrollinud või tinginud. Tal oli seejuures õnnelik 
tunne. Äkki turgatas talle pähe, et ta oli Tomi ära unustanud. Moore ostis talle ülikonna, kingad ja 
suure rohelise kiviga sõrmuse. Kõige suurema sõrmuse, mis oli üldse saadaval. Tom oli suur ja lai 
justkui riidekapp ja käed olid tal nagu kühvlid. 

Parisniku juures uuris Moore kaua hobuseid. ning raske oli tal meelepärast leida. Viimaks ostis 
ta ära punakaspruuni ruuna. ja peaaegu valkja mära. Mõlemad olid suured tugevad loomad; nad 
olid määratud retke jaoks tuleval kevadel. 

Järgmisel hommikul traavis Samuel Moore minema. Ta ratsutas raudjal ja vedas mära 
koormakandjana järel. Justkui suur koer sörkis Lizzie nende kolme kannul. Hall ja luitunud 
stepihein oli vastu maad surutud ja külm sügistuul laulis oma lahkumisviisi. Moore lõikas ühe 
vaiba keskele augu, pistis pea sealt läbi ja laskis vaiba nagu keebi oma õlgadeit alla langeda. Nii 
istus ta soojalt kaetuna sadulas. Ta ratsutas kiiresti, peatus ainult lühikesteks puhkehetkedeks ja 
jõudis nelja päeva pärast Corktowni. Pilvine taevas surus end, maadligi ja asula lebas sombuses 
udus. Põllud olid koristatudja loomad juba tallides. 

«Siin pole midagi muutunud,» mõtles Moore, «aga nüud tuleb siia sinu läbi midagi uut.» Oma 
äkked, oma adrad, oma piimakarrad jätavad nad seisma ja vedelema, umbrohi hakkab põldudel 
vohama, majad lagunevad ja langevad kokku, jaaasta pärast muutub kõik viljatuks ja tühjaks, näeb 
välja troostitu ja metsik. Inimesed tulevad temaga kaasa, kas ta seda tahab või mitte. Niipea kui nad 
ta rikkalikust kullaleiust teada saavad - ning seda ei ole võimalik vaka all hoida — pole ilmas enam 
võimu, kes neid siin kinni hoiaks. Seda teadis ta endistest aegadest. 

Samuel Moore”il polnud veel mingit plaani, kuidas toimida, ehkki ta sõidu ajal tundide kaupa 
selle üle pead oli murdnud. Teda valdas nüüd ebamugav tunne, et just tema on see, kes nad 
farmidest välja meelitab. Kas viipab õnn tõesti igaühele seal kauges orus? Siin polnud neil seda 
kuigi palju, päevad olid täis ränka ja rasket tööd 


39 
ning kõike jätkus üksnes nii palju, et elu sees hoida. Moore kavatses corktownlased kokku kutsuda 
ja nendega rääkida, otsustagu igaüks ise. Aga seda alles kevadel — nii kaua tuleb saladust hoida! —, 
muidu võib segadus ja joovastus palju ära rikkuda. 

Neeger Tom lõhkus hoovis puid ning oli lust vaadata, kuidas ta kirve pakku virutas. Tavaliselt 
pidi ta ettevaatlik olema, kui ta midagi oma tugevatesse lahmakatesse kätesse võttis, puulõhkumise 
juures aga võis ta südamelusti järgi talitada. Tomi kräsupea tõmbus meelekohtadelt juba halliks, ta 
polnud enam noor. Lapsena oli teda mere tagant siia maale veetud ja orjaks, müüdud. Pärast suurt 
sõda, mis talle vabaduse oli toonud, liitus ta Finney'dega, kes parajasti Iirimaalt sisse olid 
rännanud, et siin uut elu alustada. Nende juurde oli ta jäänud ja ei olnud seda kunagi kahetsenud. 
Kui Finney kuueteistkümne aasta eest sadulast kukkus ja kaela murdis, sai Tomist perekonna 
ainuke tugi. Eduard lamas tollal veel kätkis, Betty oli just käima õppinud ja Ruth alles kaheksa- 
aastane. Õnnetus, mis justkui rahehoog ootamatult Finney'de kaela oli langenud, ei lasknud neid 
niipea enam lahti. Vapper naine kaitses end küll oma laste pärast meeleheitlikult selle vastu, aga 
petis valitseja, kelle ta äsja rajatud farmi oli võtnud, röövis ta paljaks. Jõhkrad kruntidega 
spekuleerijad ajasid ta majast välja. Iirimaale tagasi pöörduda ta ei tahtnud. Nii jõudiski ta 
Corktowni, mille viis iiri perekonda parajasti olid rajanud. Endistest farmitöölistest tuli ainult Tom 
nendega kaasa. Tema tugevad käed olid suureks abiks. Aegamisi said Finney'd uuesti jalad alla. 
Niipea kui lapsed suuremaks kasvasid, ilmutus elu talutavamaks ja paljuski kergemaks. Finney'd 
olid tänulikud ega unustanud Tomi teeneid.. Kuue aasta eest oli Samuel Moore talve nende juures 
elanud ja sellest ajast peale pöördus ta igal aastal uuesti tagasi. 

Tom kuulis kabjaplaginat ja tõstis oma higise näo. Ta silmad vajusid pärani, suu avanes ja kirves 
lendas käest. Justkui kass kargas ta suure puuvirna vahelt välja ja tormas Samuel Moore'ile vastu. 
«Mis rõõm! Mis rõõm!» karjus ta pikki käsi vibutades ja ühelt jalalt teisele tantsides. Samuel 
Moore”il lõi südame alt soojaks. Sellal kui Tom teda hobuse seljast maha aitas, olid ka teised juba 

kohal. Kõigepealt rippus Betty Moore'i kaelas, kallistas teda kõvasti ega tahtnud teda 

enam lahti lasta. Betty oti sale, aga tugev, ja tema paksud juuksed läikisid pronksina. 

Vanem õde Ruth seisis kõrval ja naeratas vaikselt nagu alati. Ta sarnanes rohkem emaga. «Lase 
nüüd onu Sam lahti,» ütles ta peaaegu karmilt, «me tahame teda ju ka tervitada.» Betty naeris ja 
talolid rõõmust silmad niisked. Samuel Moore võttis Eduardil õlgadest kinni, hoidis teda endast 
pisut eemal ja vaatas tema siledasse nooruki näkku, milles polnud veel ühtegi kortsu. 

«Kuidas sul läheb, Ed?» küsis ta noormeest kergelt raputades ja põsele patsutades. 

«Hästi nagu alati, onu Sam,» vastas Eduard Finney, «me juba ootasime sind.» Eduardi hääl oli 
jäme ja kogu ta olek andis juba mehe mõõdu välja. 

Ema Finney tuli viimasena aeglaselt üle hoovi. Tema ümmargune keha oli veel tugev ja 
hõbehallid juuksed raamistasid otsusekindlat nägu, mille karmust vähendas silmade soe läige. 

«Tere tulemast, Sampei Moore,» ütles ta ja ulatas kullakaevajale käe. Usutlevalt rändas ta pilk 
kiiresti üle suure mehe, kes, kaabu käes, tema ees seisis. «Te olete, nagu igal aastal, tagasitulekul 
lahja justkui preeriahunt talvel,» lausus ta tõsiselt, naeratas siis ja langetas otsuse: «Me peame ta 
jälle üles poputama. Ta on mööda kuristikke ronitnisega vähemalt kakskümmend naela maha 
võtriud.» 

«Võib-olla vean ma oma mahavõetud naelu kulla näol kaasas, ema Finney?» Samuel Moore 
kummardus reipalt tema kohale ja näpistas teda õlast. Tom naeris, nii et tal hambad eebenipuust 
näos aina vaikusid. 

«Ah, lora!» ütles ema Finney halvustavalt ja lõi käega. Siis teeskles ta pahameelt: «Ärge te kohe 
esimesel päeval minu kulul nalja heitma hakake, Samuel, sest te pole ju iial kiidukukk olnud. Mis 
tulu see mägedes ringikolamine tänapäeval siis enam tuua võib? Igatahes vähem kui minu põld ja 
loomad.» 


«Enamikule jah,» nõustus Samuel Moore ja küsis siis: 
«Kuidas viljasaak õnnestus? Ja kuidas on karjaga?» 

«Me oleme rahul. Ehkki põud meile jälle palju kahju tegi ja isegi oja nädalapäevadeks täiesti ära 
kuivas. Tulge nüüd majja!» 

«Vaadake ometi korraks hobuseid!» hüüdis Eduard Finney ja sammus sirgelt ümber võigu mära. 
«Too maksab raha.» arvas ta. «See pole tööloom.» 

«Kas ta meeldib sulle, Ed?» küsis Moore. 

«See meeldib igaühele.» 

«Ma ostsin hobuse sinu tarvis, ma kingin ta sulle.» 

Eduard Finney vaatas ühelt teisele ja oli nii hämmastunud nagu ei eales enne. 

«On see tõsi?» küsis ta tasa. Rõõm ja tänutunne tõusid tal punana palge. «Niisugune hobune!» 

Samuel Moore naeratas talle vastu. Meelsasti oleks ta kõigile siin oma õnnest valjusti näkku 
karjunud, aga see oleks olnud ettevaatamatus. Kulla külge kleepub õnnetus nagu pigi näppude 
külge. Kuld muudab inimesed üleöö nagu salapärane nõidus, kuld teeb tasased raevutsejateks, 
arukad narrideks ja sageli just head inimesed kurjadeks. Kõike tuleb enne rahulikult kaaluda ja 
õigest otsast alustada. 

Eduard ei teadnud, keda ta esijoones peaks sõbralikult patsutama, kas onu Sam'i või mära, niivõrd 
segane oli ta rõõmust ja uhkusest. 

Sellal kui Ed ja Tom hobuseid sadulast vabastasid ja nende eest hoolitsesid - Lizzie oli vahepeal 
juba kõik kohad läbi nuuskinud ja siis sabaga vehkides talli traavinud -, astusid teised majja. 

«Te ei tohiks mu poissi niimoodi hellitada, Samuel,» ütles ema Finney, «ta läheb mul veel 

ülekäte.» 

«Ei, tema mitte,» vastas Moore veendunult. «Te kõik olete läbinisti head inimesed.» 

Pärast einet pakkis Moore kingitused välja. Tema rõõm oli isegi suurem kui kingisaajatel. Siis 
Jõudis pärale Joe Slater, rakkus käte ja heledate lokkis juustega noormees. Pisut segadusse sattunud 
Betty vaatas ema poole, kes talle ka kohe appi tuli. 

«Betty kihlus sel suvel Slateriga,» selgitas ema Finney Moore”ile, «järgmisel aastal tahavad nad 
pulmad teha. Ma andsin nõusoleku, sest kes suudab noorust keelata. Saagu nad õnnelikuks. Slater 
tahab ülal männinõlvakul endale maja ehitada. Kerge ei saa neil olema.» 

Jälle oli Samuel Moore'il raske vaikida, nähes noorte õnne.. Küllap ta juba nende eest hoolitseb! 
Ta hüüdis rõõmsalt: 

«Me pühitseme täna minu tagasitulekut! Ed, mine ja kutsu paar naabrit külla.» 
«Te toote rahutust mu majja, Samuel. Mulle tundub, nagu oleksite kuidagi muutunud,» ütles ema 
Finney ja sil- 

mitses Moore'i mõtlikult. «Te mängite siin rahatuusa. Kas te pesite seekord mägedes mõned naelad 
kulda välja? Kui nii, siis peaksite kokkuhoidlikum olema. Vanaduspäevil armuleiba maitsta on 
kibe.» 

Aga ta ei mõelnud oma juttu sugugi nii tõsiselt, vaid hakkas - koos Ruthiga päris rõõmsalt 
õhtusöögiks ettevalmistusi tegema. Ohtud olid Corktownis üksluised ja pikad, ning kui kordki 
leidus vaheldust, siis tulid asula elanikud meelsasti kokku. 

Õhtul oli tuba inimesi täis, nii et Betty kihluspidu, mida seni veel polnud pühitsetud, tagantjärele 
õige suurejooneliseit ära peeti. Tom kandis uut ülilkonda ja sõrmes oli tal rohelise kiviga sõrmus. 
Tema liigutused olid väga ettevaatlikud, sest ülikond istus pringilt seljas ja naksus õmblustest nii 
mõnigi kord üsna kahtlustäratavalt. Kõik külalised olid eranditult jässakad ja tugevad, istusid ras- 
kelt omatehtud toolidel ja pinkidel ja puhusid väärikalt juttu, Mõned astusid üksnes viivuks sisse, 
et Moore'i kätt suruda, temaga kokku juua ja seejärel kohe lahkuda. 


Pärast südaööd jätsid kõik jumalaga. pidu möödus üsna kärarikkalt ja Moore'i pea oli natuke 
uimane, kui ta viimaks oma kambris voodisse ronis. Ta magas kõvasti ja ilma unenägudeta 
järgmise päeva hilishommikuni. 


Nüüdsest peale kulges ajaratas oma tavalist rada. Niipea kui esimene lumi maha tuli ja valge 
vaip metsloomi reetis, algas jaht. Varsti pärast jõulusid leidsid aga Corktownis aset mõned 
muutused. Ühel hommikul ütles Joe Slater Ed Finney'le ja Samuel Moore”ile: 

«Küttimisel olgu nüüd lõpp, ma hakkan puid langetama. Isa aitab mind ja pärast kevadkülvi 
raiun ma seinad üles.» 

Samuel Moore silmitses teda mõtlikult. Joe*l on õigus, maa on kõvaks külmunud ja ei tohi 
asjatult aega raisata. Joe loodab nende abile. Aga kas on üldse mõtet seda rasket tööd ette võtta? 
«Tulge minu tuppa,» ütles Moore, vaatas mõlemale tükk aega vaikides otsa ja hakkas siis ees 
minema. Pisut imestunult järgnesid Joe ja Ed talle. Moore oli oma kambrikese põranda pargitud 

hirvenahkadest vaipadega katnud ja voodi kohale seinale karunaha naelutanud, tuba ehtisid veel 
seintel rippuvad hirve- ja põdrasarved. Ruumi soojendas suur ahi. Mõlemad noored mehed võtsid 
istet 

massiivse laua taga ja jäid ootusrikkalt vanale kullakaevajale otsa vaatama. Too võttis ka,pist 
kõhuka pudeli ja kolm klaasi ning valas klaasid täis. Et ta seisma jäi, tõusid ka mõlemad noored 
jälle püsti. 

«Nüüd lööge minuga klaasid kokku, poisid,» ütles Moore, «joogem meie tuleviku terviseks. See 
on päev, mis teile eluksajaks meelde jääb, ka siis, kui vana Mooret enam teie keskel pole. Joogem 
sõpruse... ja kulla terviseks.» 

Nad jõid. Ed ja Joe murdsid pead selle kummalise jutu kallal ega osanud Moore”i käitumist 
seletada. Vana kullakaevaja läks väikese kapi juurde, pistis seal midagi taskusse, võttis kapist 
paberirulli ja tuli uuesti laua juurde tagasi. Siis laotas ta lauale lihtsa plaani, mille ta oli 
joonistanud. Plaan näitas teed Corktownist Raevuka Oja oruni. 

«Ma arvan, Joe Slater, et sa ei langeta siin enam ühtki puud,» ütles Samuel Moore rahulikult. Ta 
pistis käe taskusse ja pani orust leitud pirnisuuruse nagiti paberile. 

täpselt sellele kohale, mis tähistas Raevuka Oja orgu. 

Puhas kuld läikis tuhmilt. 

Joe Slater tundis, kuidas kuum juga läbis ta keha.. «Kas sa leidsid kullasoone?» küsis ta tasa. 
Samuel Moore vaatas talle tummalt otsa, aga ta silmist võis vastust lugeda. 

«Ja sa tahad seda meiega jagada?» päris Joe edasi. Vana kullakaevaja noogutas. Viivuks valitses 
ruumis vaikus. 

Üksnes, põlevad halud naksusid tasa ahjus. Mõlemad noored mehed hingasid raskelt ja nende 
pilgud rändlesid hämmeldunult plaani, nagiti ja Moore'i vahel edasi-tagasi. 

Siis pahvatas .Moore laginal naerma. «Teil on näod peas nagu partidel!» hüüdis ta, ning sellega 
oli pinge murtud. Mõlemad noormehed hüppasid püsti, naersid koos temaga ja karglesid toas ringi. 
Varsti, istusid nad jälle laua taha, ja nüüd hakkas Moore jutustama. Kaks tundi istusid nad 
nilmoodi koos, ja jutt, mis nad omavahel ajasid, oli üpris tõsine. 

Pärast lõunat kogunes Finney'de perekond suurde tuppa. Ka Tom ja Slater olid seal. Hallipäine 
pereema ei katkestanud Moore'i juttu ühegi sõna ega vahelehüüdega, üksnes ta nägu oli pisut 
kahvatuks tõmbunud. Niipea kui Moore oli lõpetanud, sõnas ta: 

«Corktown jookseb tühjaks...» Siis jäi ta vait ja vaatas hajameelselt aknast välja. Peatselt aga sai 
ta tagasi oma 

rahuliku asjalikkuse: «Te võiksite kogu oru oma valdusse saada, Moore.. .?» 

Samuel Moore istus ettepoole kummargil toolil ja murdis oma rakkus käsi. Ta pilk oli põrandale 
suunatud. 

«Jah, seda ma võiksin,» ütles ta tasa, «aga tuleb arvestada kaht asjaolu: ma ei suuda pidurdada 
inimeste tormijooksu, ja sellele järgneksid roimad, tapmine ja korralagedus.» 

«See tuleb niikuinii, Moore,» katkestas ema Finney teda karmilt. 
«Aga siis mitte nii suurel määral, kui igaüks, kes tahab, võib kulda kaevata. Ja kulda on külluses.» 
«Ja me peame nüüd siis kõik sinna.. .» 

«Ma ei tea.» Samuel Moore kõhkles. «Seda peaks vist igaüks ise enda eest otsustama. Naistele 
pole see kuigi hea paik.» 

«Mina lähen Joe*ga kaasa!» ütles Betty erutatult. 

Ema heitis talle valju pilgu. «Ole vait, laps, selles asjas pole sul mingit õigust kaasa rääkida. Sa 
oled küll siin üles kasvanud, aga mida tead sa sellest metsikust maast ja inimestest! Ootame 
homseni, enne kui lõplikult otsustame, Moore, aga ma näen juba praegu ette, et mul pole siin 
midagi teha, kui kõik mehed ära lähevad. Ja neid ei peata keegi. Me jääme siis kaitseta. Kuid kõige 
tugevamad oleme ikkagi üheskoos.» . 

Järgmised päevad möödusid Finney'de farmis pisut omapäraselt, ja ehkki kõik tegelesid oma 
tavalise tööga, oli juttu vähe, sest igaüks mõlgutas oma mõtteid. Need aga olid sageli sassis ja 
segamini. Lapsed ootasid ema otsust. 

Ühel õhtul külastas Finney'sid Joe Slateri isa. 

«Ma ei tea, mis poisiga on juhtunud,» ütles ta. «Armunud inimesed on ju sageli imelikud, aga 
siin on nähtavasti veel mingi muu põhjus. Võib-olla on ta Bettyga tülis? Joe ei räägi mulle sellest 
poolt sõnagi, ja säärast asja pole kunagi varem juhtunud. Pealegi ei tee ta enam üldse tööd, uitab 
niisama ringi ega võta ka metsa mana, ehkki ma tahtsin talle appi minna, Me oleme juba mõned 
ilusad päevad maha maganud. Sellepärast ma tulingi siia.» 

Ema Finney ohkas, tõusis tooliit ja ütles: 

«Ma tulen kohe tagasi, Slater. Ma usun, et meil tuleb teineteisega tõsiselt rääkida. Meil kõigil, 
arvan ma, kõigil siin Corktownis.» 

Vana Slater jäi üksi ruumi ja ootas. Tal oli ebamugav tunne. Mis küll võis juhtuda tema poja ja 

Betty vahel? 

Ema Finney jutt Samuel Moore'iga oli üsna lühike. 

«Ma tulen oma lastega kaasa,» ütles ta, «võib-olla on see meie kõikide õnn. Ja nüüd tulge, Samuel, 
ja rääkige vana Slateriga, ta kukub kindlasti toolilt maha.» 

Slater ei kukkunud toolilt, aga ta käed hoidsid kramplikult lauaservast kinni ja pilk jälgis pingsalt 
Moore'i silmi, kui viimane rääkis. Slater oli sellel maal sündinud ja juba üht-teist üle elanud, ta oli 
ise aastaid kulda kaevanud ja koguni mõnda aega šerifitähte kandnud, enne kui ta Corktowni 
saabus ja siin kanda kinnitas. Nüüd aga läheb lugu vanaduspäevil veel kord lahti! Slater ei kahel- 
nud hetkegi! 

«Sam,» ütles ta surutud häälel, «mõnda teist meest ma ei usuks, aga sind küll. Me jääme sulle 
suurteks tänuvõlglasteks. Ja seda tuleb ka kohe öelda, et sa võid meie peale kindel olla.» 

Hal Slater sammus kodu poole. Ammune seiklejaveri lõi tema soontes tuikama. Kõle idatuul 
paiskas talle rahet näkku ja sasis ta juukseid. Hal Slater ei märganud seda. 

Tal oli soe, oma kaabut hoidis ta käes. Vaevalt et ta isegi teerada tähele pani, sest silme ees nägi 
ta mägesid, tähistaevast, kuristikke, nägi sagivat rahvasumma ja suurt telklinna. Nii mõnigi 
mööduja vaatas talle järele ja raputas pead. Slaterit tunti kui rahulikku ja mõõdukat meest, kelle 
sõnal oli kaalu. Kodus haaras ta oma poisil õlgadest kinni, raputas teda ja hüüdis: 


«Missugune õnn, Joe! Tubli mehetegu Samuel Moore'i poolt!» 

Tal polnud enam rahu ja ta hakkas otsemaid ettevalmistusi tegema. Suur plaanvanker veeti 
kuurist välja, seda tuli parandada ja tugevdada ning uue puldaniga katta. «Veohärgi tuleb homsest 
peale paremini sööta,» sõnas ta Joe'le ja askeldas ise kogu päev ringi. Pärast õhtusööki pidi Joe 
lambi võtma ja isale valgust näitama. Isa tuhnis suures kirstus. Tema naine teadis kohe, mida mees 
otsib, ja. ohkas tahtmatult. Slater tuli elutuppa tagasi padrunivööga ja suure kuuelasulise 
revolvriga. Ta võttis relva laual koost, puhastas ja õlitas seda. Joe*l tuli nahkosad rasvaga pehmeks 
hõõruda. 

«Kaksteist, aastat pole sa enam relva kandnud, Hal,» 

sõnas naine vaikselt. «Ma uskusin, et see aeg on jäädavalt möödas.» 

Hal Slater naeratas endamisi ja katkestas mõneks hetkeks oma töö. 

«Paugutaja kuulub tööriistade hulka,» lausus ta lihtsalt, «ära sa sellepärast muretse.» 

«Küllap tuleb sinna kokku jälle iga sorti rahvast...» arvas naine mõtlikult. 

«Selle kevade ja suvega on kõik möödas ja seljataga,» vastas mees. «Võib-olla veelgi lühema aja 
jooksul. Mida Samuel Moore ütleb, see loeb, seda võib usaldada.» 

Juba järgmisel õhtul kogunesid mehed kõik Les White”i juurde, kelle majas oli kõige suurem 
tuba. Neid jätkus aga ka veel lävele ja kõrvaltuppa ning läbi avatud uste kuulama. Ka naised olid 
tulnud. Kakskümmend kaheksa meest, isad ja pojad, mõned alles lapsed, istusid Samuel Moore'i ja 
Hal Slateri ees. 

Sellal kui Samuel Moore rääkis, rändas ta pilk üle karmide nägude, mida valgustas õlilambi 
tuhm kuma. Ta nägi sassis habemeid, kortsudest küntud otsusekindlaid nägtisid, laiu õlgu ja 
nurgelisi päid — niisuguseks oli see metsatagune maa need mehed kujundanud. Nende hulgas oli ka 
mõni üksik noor sile poisinägu. Tagapool, hämaruses, muutus kõik ähmaselt halliks, millest eraldu- 
sid ainult tahumatud mustad varjud. Kõik kuulasid ta juttu tähelepanelikult. Enamik neist oli juba 
kõigega katsetanud, enne kui nad siin endale asu olid leidnud. Nad olid metsloomi küttinud ja 
lõksudega püüdnud, veiseid karjatanud ja kulda otsinud, pühvlitele jahti pidanud ja nahkadega 
kaubelnud, maamõõtjana töötanud ja millitsas teeninud, aga haljale oksale polnudükski neist jõud- 
nud. Õnn naeratas tuhandete seast ikka vaid ühele. Siin asulas olid nad tagasihoidliku äraelamise 
leidnud ja rahulikumaks muutunud. Nüüd aga raputati nad uuesti üles! 

Väikese panuse eest viipas suur tasu! See oli neil juba peaaegu taskus! Kui see kõik tõsi oli, mida 
Samuel rääkis, ja teda võis uskuda, sest ta oli vana kullaotsija, siis oli vaid üks vastus: esimesed 
olla! 

Lühikese, peaaegu äikese-eelse vaikuse järel puhkes korraga valla ohjeldamatu jutuvaling. Kõik 
rääkisid läbisegi. Niisugune ärevus polnud Corktowni elanikke veel iial haaranud. Võttis tükk aega, 
enne kui Hal Slater endale kuulajaid leidis, ja siis ütles ta neile väga tõsiseid 

sõnu. Aga neid ei tahtnud nad ülepea kuulda! Samuel Moore jutustagu veel kullaorust! Missugused 
hädaohud sellega seotud on, seda teavad nad ise, egas nad mõned piimahabemed pole. 

Juba samal õhtul jõudsid nad kokkuleppele, et Samuel Moore, Hal Slater ja Les White jäävad 
peameesteks. Neile kolmele nad alluvad, need kolm lahendavad ka kõik tüliküsimused, mis iganes 
võiksid tekkida. Kõigest sellest ei tohi Corktownist ühtki sõna välja minna! 

Tähed läikisid juba kahvatult, kui mehed hilisööl laiali läksid. Nii mõnelegi näis maailm olevat 
teiseks muutunud. Kuni varavalgeni põles tuli enamikus majadest. Idatuul vilistas endiselt kurjalt 
ja külmalt katuste ümber. Mehed soovisid, et ta peatselt teiselt poolt puhuma hakkaks ja et saabuks 
sulailm. Neid oli haaranud kullapalavik ja üksnes veel kuld valitses nende mõtteid. 


4. PEATÜKK 


Kolm päeva pärast seda, kui Bill Leek oli Samuel Moore'ist lahkunud, seisis ta oma hobuse 
kõrval ja vaatas alla enda ees laiuvasse Karuorgu. Oli õhtu. Maailm ümberringi oli mattunud 
häguse taeva sombusesse halli. Ta oli päästetud. Ta teadis seda, ehkki aeg-ajalt jooksis tasane 
nõrkusevärin läbi ta keha. 

Bill Leek heitis pilgu tagasi kõrgete mägede poole. 

Mäeharjad ja põhjapoolsed nõlvad olid juba jäätunud. Ta tundis õhus juba lume maiku, mis teda 
oli jälginud nagu kurat hinge. Jällegi oli ta surmale ninanipsu löönud. 

Muidu oli see tema juures ikka üksnes minutite või sekundite küsimus olnud, seekord aga oli see 
kestnud kolm pikka päeva. Vapper, kõrgete jalgadega kõrb, kes ta kõrval seisis, oli talle armsaks ja 
väärtuslikuks saanud nagu ta parem käsi. 

Bill Leek hakkas laskuma. Tark loom tõrkus, sest nõlvak oli järsk ja ilm hakkas pimenema. 

«Tule,» sõnas Bill Leek, «tule, me peame riskima. 

Homme on võib-olla juba hilja. Pealegi on orus sinu jaoks veel toitu.» Hobune kuulas sõna. 

Ettevaatlikult astus Bill Leek ees ja kompas jalgadega järsku kallakut. Lahtine kivipraht veeres 
mürinal sügavusse. Hobune korskas tasahilju. Sageli vajus ta põlvili juba mullaseks muutunud 
pinnasele ja toetas oma pea mehe õlale. Siis hoidis Bill Leek kogu oma keha jõuga looma 
tasakaalus ja leidis isegi veel rahustavaid sõnu nüüd juba umbusklikuks muutunud kõrvile. Häda, 
kui nad libisevad! Mees, ja hobune leemendasid mõlemad higist, vahetevahel aga haaras neid 
külmavärin. 

Möödus peaaegu tund, enne kui nad pilkaspimedasse orulamni jõudsid. Seal kasvas rohi. Ruun 
laskis esijalad põlvist aeglaselt nõtku ja vajus loiult küljeli. Hobune lõõtsutas. Bill võttis tal 
ratsmed peast ja kiskus sadula seljast. Ta pea kohises ja ihuliikmed valutasid. Kõik toimetused tegi 
ta juba pooleldi teadvusetult. Siis hõõrus ta ruuna sadulatekiga kuivaks, rebis ta tõugete ja mük- 
sudega isegi veel kord püsti ja laskis tal teisele küljele pikali heita. Nüüd oli higist leemendav külg 
peal. Kui seegi kuivaks oli hõõrutud, kattis Bill hobuse oma vaibaga, võttis niiskeks tõmbunud 
sadulateki õlgadele ja vajus looma kõrvale pikali. Ta lamas nagu. ront. Taevas oli must. Inimese ja 
looma ümber valitses kottpimedus, üksnes õhus kostis tasast kohinat ja lõõtsumist. 

Aegamööda muutus Bill Leeki pea jälle selgeks ja ka valu kadus pikkamisi liikmetest. Uni aga ei 
tulnud. Pool tundi hiljem kuulis ta, kuidas ruun end vaevaselt jalule ajas ja rohtu nosirna hakkas. 
Üsna ootamatult vajus Bill korraga sügavasse unne. 

Kui ta ärkas, läks tal mitu minutit aega, et taibata, kus ta ülepea asub. Tema liikmed olid tuimad ja 
külm näpistas tugevasti ta keha. Arvatavasti oli mitu tundi möödunud. Kas on juba hommik 
lähedal? Bill ajas end püstakile ja ta käsi vajus seejuures pehmesse lumme. Karuorg oli valge 
vaibaga kaetud. Aeglaselt ja lakkamatult hõljusid suured helbed alla. 

«Hiljaks jäid, et mind kinni pidada,» ütles Bill Leek kõvasti ja naeris kurjalt enda ette. Ta tõusis 
püsti, kloppis lume riietelt ja hüples jalalt jalale, kuni tal 

soe hakkas. Seejuures komistas ta paar korda nõrkusest. Hobune kerkis lume-eesriide tagant ta 
kõrvale ja hõõrus oma pead vastu Billi õlga. Bill tervitas ruuna rõõmsalt. 

Sadul tundus tinaraskena, kui ta selle looma selga upitas. Veelgi raskem oli jalusesse ronida ja 
ennast hobuse selga vinnata. Ruun pistis traavima. 

Valge tasandik laius Bill Leeki silme ees, kui ta ennelõunasel tunnil oru väljapääsuni jõudis. 
Lund enam ei sadanud. Siin, mäeaheliku veerel, ei olnud talv veel suutnud võimust võtta. 

Bill Leek rippus veel üsna vaevaliselt sadulas. Ta peatas hobuse ja kaalutles viivu. Ümbruskond 
oli talle tuttav. aga nii mõnigi mees siin tundis ka Bill Leeki ja kõigile oli teada ta kuri kuulsus. 


Lindpriide laagrini jäi veel neli päeva kiiret sõitu, ja seda ei suudaks ta iial... Viie tunni kaugusel, 
kui arvestada tema hobuse senist liikumiskiirust, asub väike farm. See tähendaks pääsemist. 
Tähendaks . . . Kes on omanik? Bill Leek oli farmist ise ja ka oma jõuguga alati kaares mööda 
sõitnud. Ah, nii paljusid paiku oli ta elu jooksul pidanud vältima... Nii mõndagi, kuhu teda sageli 
tõmbas. Tema pea eest oli määratud tasu. Kui tema nime nimetati, sülitas enamik mehi või lahkus 
tasahiljukesi majast, mille. katuse all ta viibis. 

Bill Leekil ei jäänud teist valikut. Ükskõikselt ja väsinult laskis ta hobusel jälle edasi traavida. 
Siis turgatas talle veel üks mõte pähe: isegi siis, kui nad sind ennast ,ära ei tunne, langed sa hobuse 
tõttu ikkagi kahtluse alla. Ruunal on põletusmärk - B. F. Aga Bill Leek oli praegu omadega nii läbi, 
et ta laskis end tahtejõuetult edasi kanda ega mõelnud enam millelegi. Ainull aeg-ajalt vaatas ta, 
kas ruun on ikka õigel teel. 

Rantšeero Wells seisis oma majas akna all ja nägi ratsanikku lähenemas. Ta raputas veidi 
imestunult pead, tõmbas kuue selga ja astus lävele. Väljas vilistas ta läbilõikavalt, kaks näppu suus. 
Üks noor kauboi pistis läheduses asuva hoone uksest pea välja ning tuli siis kiiresti tema juurde. 

Ka Bill Leek kuulis vilet ja ajas end sadulas pisut sirgu. Aga enne kui ta oma ratsu meeste ees 
peatas. rippus ta pea juba jälle raskelt rinnal. Näis, et ta väsinud silmad ei suuda enam midagi 
eraldada. 

«Halloo,» ütles Wells, «ronige maha. .. ronige maha ja tulge sisse.» See oli vana, siin maal tavaline 
lääniase tervitus. 

Ehkki Bill huuli liigutas, ei olnud vastust kuulda, sest külm tuul haaras sosinal öeldud sõnad tal 
suust. Kauboi aitas ta sadulast maha ja toetas teda. 

«On seal veel mõni?» küsis Wells ja näitas peaga mägede poole. «Kas ma peaksin mõne oma 
ratsanikest.. .» 

«Ei,» katkestas Bill Leek teda, «ma olen üksi... » 

«Siis tulge kinnitage kõigepealt keha. Te olete ju...» 

«Ainult magada. Mu hobune. . .» 

«See kõik on nüüd minu mure, mees.» 

Nad talutasid Bill Leeki kauboide elamusse. Ruun sörkis nende kannul nagu koer ja jäi noruspäi 
ukse ette seisma. 

Aga kohe kargasid majast kaks kauboid välja, vabastasid ruuna väledail sõrmil sadulast ja ratsmeist 
ning viisid ta talli. 

Toas vajus Bill Leek raskelt ühele asemele. Mehed /tõmbasid tal säärikud jalast, võtsid vöörihma 
koos revolvriga ära ja katsid oma arvatava ametivenna vaibaga kinni. Nad seisid mõtlike nägudega 
ta aseme ümber. Bill lamas justkui surnu. Ta habemetüügastes nägu oli hall nagu tuhk. 

«Neil mõlemal piisas just nii palju jõudu, et siiani jõuda,» sõnas üks meestest. Teised 
noogutasid. Õuest tulid tagasi mehed, kes hobuse oma hoole alla olid võtnud. «Ruunal on 
põletusmärk B. F.» Kõik manasid näole mõtliku ilme, aga ei osanud selle uudisega midagi peale 
hakata. Veidi hiljem, kui kokk tulise supiga pärale jõudis, ei õnnestunud meestel enam magajat 
ärkvele raputada. Nad loobusid oma katsetest. 

Järgmise päeva ennelõunal ärkas Bill Leek üles. Ta lamas tükk aega vaikselt ja mõtles. Hiljem 
andis ta endast elumärki ja mehed tõid talle süüa. Pärastlõunal tõusis Bill üles. Tema tugev keha oli 
kõigest jagu saanud. 

«Mu nimi on Bill,» ütJes ta rahulikult, «kas keegi ei laenaks mulle habemenuga?» Mehed tõid 
talle, mida ta vajas, ning tunni aja pärast oli ta välimus jälle korras. «Kui kaugel on lähim asula?» 
küsis ta. «Mul on riideid ja pesu tarvis.» 

«Kuus tundi kiiret traavi,» vastasid mehed talle ega aimanud, et ta seda ise väga hästi teadis. 

Bill Leek puhastas oma püstolit. Seejärel riputas ta relva voodiposti külge. Enne kui ta rantšo 
eestöölise Maciga oma hobust vaatama läks, kõhkles ta veidi, mida aga teised tähele ei pannud. 
Aga et rantšos kõik ilma relvata ringi kõndisid, jättis ka Bill oma raske koldi voodisamba otsa 
rippuma. 

Eestööline oli eakas, vilgaste silmadega laiaõlgne iirlane. Ehkki ta teeskles ükskõiksust ja vestles 
temaga kui ammuse tuttavaga, märkas Bill siiski, et teine teda igati vaeb. Kõrb ruun seisis 
puhanuna latris. Loom heitis pea püsti, korskas tasa ja trampis jalgadega, kui Bill Leek ta juurde 
astus. Tark loom oli kiiresti oma uue hea ratsanikuga harjunud. Mac tegi sellest jällenägemis- 
rõõmust oma järelduse. Seekord igatahes väära. 

Kui Bill Leek rantšeero Wellsi juurde majja astus, naeratas viimane talle vastu. 

«Noh? Täna näete hoopis teine välja,» ütles Wells. «Kõik luud-liikmed korras? Kõrb tunneb end 
ka hästi. Väärt loom.» 

Bill Leek noogutas. Nad võtsid istet ja Bill hakkas jutustama. «Ma olen eestööline Bob Felderi 
juures. Me ajasime sügisel veel ühe karja linna ja poisid ratsutasid ilma minuta tagasi. Mul on seal 
all orus sugulased, ei näe neid kuigi sageli. Tagasiteel sattusin kokku Idast tulnud jahiseltskonnaga. 
Kütt; kes neile juhiks oli olnud, sai jahiretkel karu käest pureda. Nad olid sunnitud ta maha jätma, 
et arst ta uuesti kokku fapiks. Jahilised olid oma võimeid üle hinnanud, kui nad olid otsustanud ük- 
sinda teed jätkata. Nad olid kaunikesti abitud. Ma siis pakkusin neile hea tasu eest oma teeneid, et 
viin nad üle mägede. Aga et kogu seltskond koospes linnainimestest, siis jõudsime üsna aeglaselt 
edasi. Viimaks see siiski õnnestus, mina aga kaotasin palju aega. Koduteel üllatas mind ühel ilusal 
ööl rajuilm. Lund tuli korraga nii tihedalt, et ma enam oma laagripaika üles ei leidnud, kui ma 
hobusele sadulat selga pannes sellest vaevalt kümme sammu eemale olin astunud. Rohkem pole 
mul vist mõtet ütelda. Need olid metsikud päevad ja, põrguööd. Sellise ilmaga eksib igaüks ära. Ma 
tahtsin muidugi jälle siiapoole tagasi pääseda... Karuorgu sattusin hoopis juhuslikult. Mis edasi, 
seda teate ise..» 

Farmer Wells noogutas mõtlikult. «Teil vedas. Need kuristikud seal üleval on nii mõnegi mehe 
neelanud.» 

«Mõne päeva pärast olen jälle traksis. Siis ratsutan minema.» 

«Te ei saa ju. . .2» 

«Mul elavad siit kakskümmend miili eemal head tuttavad.» 

«Ahnii. .. Mu maja on teie päralt, Bill. Siin on ruumi küllalt.» 

«Tänan, rantšeero Wells.» 

Seega olid kõik jutud aetud. Bill Leek lahkus ja Wellsi pilk saatis teda. Miski pani teda selle mehe 
juures mõtlema. See polnud tavaline inimene, keda pikemalt mõtlemata võib ühte ritta seada 
kauboide suure hulgaga. Tema eestööline Mac oli samasuguseid mõtteid mõlgutanud. 

Päevad möödusid. Bill Leek kõhkles ja pidas aru. Kas sõita? Jõuab ta veel õigel ajal lindpriide 
laagrisse? Vaevalt usutav. Ka seal on vististi talv juba sisse murdnud. Talv, mis nende laagripaigast 
kõik üllatused eemal hoiab. Ei tea, kas nad üldse teda enam ootavad? 

Bill Leek ei sõitnud. Kõik, mis teda siin ümbritses, oli uus ja siiski kodune, kõik äratas temas 
vanu mälestusi ja muljeid. Tal polnud enam vaja umbusklikult valvel olla, sest siin ei puhkenud 
ühtki toorest kaklust ega tüli, ta oli heade sõprade keskel. Peatselt hindasid kõik rahulikku Billi, 
ehkki pidasid teda natuke eraklikuks. Sel aastaajal polnud rantšos kuigi palju toimetamist Aga ka 
neil vähestel töödel aitas Bill jõudumööda kaasa. Nad parandasid hooneid, raiusid uusi aiaposte 
karjataradele, punusid lassosid, sepistasid uusi märgistamisraudu või hoolitsesid, loomade ja 
vasikate. eest Suur osa karja seisis tarandikes. 

Tihti istusid kauboid koos ja rääkisid oma juhtumustest ja seiklustest. Bill kuulas ja vaikis. 
Mõnikord laulsid nad kolde ees istudes oma nukraid ja lõbusaid laule ja väike mehhiklane saatis 
neid bandžol. Bill ei laulnud kaasa. Ta võis tundide kaupa tegevusetult oma vaibal lesida. Teised ei 


seganud teda, sest paistis, et tal on omapärane. iseloom. Ühel õhtul istus Bill nende juurde pok- 
kerilaua taha. Kaardid ahvatlesid teda vastupandamatu jõuga. Üpris kiiresti taipasid kõik, et Bill on 
selles mängus meister. 

Eestööline Mac istus kolde ääres, suitsetas ja vaatas mängu pealt. Billi sõrmed olid vilkad nagu 
sisalikud, kui ta kaarte segas. Mac ei saanud neilt kätelt silmi lahti. 

Vasak käsi oli sile ja valge, parem tuulest ja päikesest pargitud ning tugev. Oli ilmne, et see mees 
ei kandnud iialgi paremas käes kinnast. 

Bill võitis. Hunnik paberraha ja metallmünte kuhjus ta ette. Billi nägu jäi mängu juures ilmetuks, 
liikumatuks ja peaaegu karmiks. Korraga muutus ta mõneks hetkeks, rahutuks ja heitis üle kaartide 
pilgu vargsi ühelt teisele. Nüüdsest peale seiras teda ebaõnn ja vahetevahel mängis ta lausa 
tobedalt. Ja seda Mac temast ei uskunud. Teised kasutasid erutatult oma šansse. Kui raha jällegi 
Billi eest minema oli rännanud, tõusis ta püsti, naeratas, tänas partnereid ja astus taarudes eemale. 

Pühitseti Maci sünnipäeva. See toimus alati suurejooneliselt. Nende karedad kõrid talusid palju. 
Peost ei tohtinud Bill eemale jääda, ja ootamatult võttis ta joomingust osa. Ka selles oli ta rohkem 
kui võrdne. Aga kui pidu kõrgpunkti jõudis, oli Bill korraga kadunud. Ta hiilis minema, saduldas 
oma kõrvi ja ratsutas välja selgesse, külma talveöhe. Kõle preeria ümbritses üksikut, hingepiinades 
siia-sinna vankuvat ratsanikku, Järgmisel päeval läks kõik jälle endist rada. 

Ühel päeval istus Mac rantšeero juures. Nad kõnelesid eelseisvatest töödest. Üpris ootamatult 
küsis Wells muuseas: 

«Mis te sellest mehest arvate, Mac?» 
«Ta on tubli poiss,» vastas Mac kõhklemata. Mõlemad vaikisid. 
«Hobune oleks, nagu pisut liiga hea eestöölise jaoks, Mac.» 

«Ta on selle seljas juba kaua ratsutanud, šeff. Ma olin juures, kui nad teineteist pärast seda 
põrgusõitu puhanutena jälle nägid.» 

Wells vaikis ja ootas. Aga tema eestööline ei lausunud enam sõnagi. Siis ütles Wells: «Noh 
hüva...» Aga ta märkas, et vanal Macil on veel midagi südamel. 

Talv hakkas taganema. Esimesed sulatuuled vilistasid õõnsalt piki mägesid. Kevadega saabus ka 
Bill Leekile lõpliku otsuse langetamise tund. Ta teadis seda. Ta igatses mõttes seda päeva ja needis 
seda, et see saabub. 

Rantšo tagavarasid tuli täiendada. Mac laskis suure plaanvankri sõiduks korda seada. Kolm 
kauboid saatis Mac'i. Bill liitus nendega, sest ka temal oli vaja endale 

üht-teist muretseda. Asulas tegid nad sisseoste. Bill Leek muutus jällegi ettevaatlikuks, aga kõik 
näis minevat libedasti. Nad olid ju lähedal asuva rantšo inimesed, nad olid tuntud. Enne tagasisõitu 
kinnitasid mehed nagu tavaliselt kõrtsis keha. Neid pandi vaevalt tähele, sest baariruum oli 
puupüsti täis. 

Sellal kui mehed baaris aega viitsid ja kutsar väljas nelja hobuse rakmeid enne ärasõitu veel kord 
üle vaatas, astus üks mees tema juurde. Teine seisis ukse ligidal. 

Mees tegi kutsariga juttu ja küsis siis korraga: «... teil näikse olevat uus mees rantšos? Ma nägin 
teda ennist sees.» 
«Noh, ja mis siis?» vastas kutsar tusaselt ja tõmbas ühel hobusel sedelga tugevamini kinni. 
«Kui kaua ta teil juba on?» 
Nüüd sai küsitav vihaseks. 
«Mis see sulle korda läheb, lambapea! Jääd uudishimust haigeks või? Küsi ise tema käest, küllap ta 
sulle juba õige vastuse annab!» 

See oli lausa häbematus. Küsija tahtis nii mõndagi, aga tüli antud hetkel igatahes mitte. Ta 


tõmbus urisedes tagasi. Kui Mac oma meestega baarist välja astus ja nad kõik sadulasse istusid, 
seisid mõlemad mehed eemal. Ehkki nad tegid võrdlemisi ükskõikse näo, luurasid seeeest nende 
silmad. Naginaga liikus suur vanker paigast, kutsar ei pööranud vahejuhtumile mingit tähelepanu. 
Kõik see toimus hilisel pärastlõunal, varavalgel jõudsid nad rantšosse. 

Lõuna paiku saabusid Wellsile külalised - piirkonna šerif' ja tema abi. Mehed tundsid üksteist 
hästi. Jutt käis siia-sinna, kui šerif äkki küsis: «Teil on siin üks uus mees, Wells?» Küsimus kõlas 
süütult, aga kohe jäi toas korraga kummaliselt vaikseks. Rantšeero noogutas ja vaatas šerifile otse 
näkku. 

«Mis ajast?» 
«Ta tuli esimese lume aegu mägedest ja oli omadega täitsa otsas.» 
Nüüd noogutas šerif omakorda ja vilistas läbi hammaste. «Ma pean teda nägema.» 

«Ta on eestööline ühe...» Farmer katkestas jutu, kui ta mõlema ilmet märkas. «Mis temaga on, 
šerif?» küsis ta sosinal. «Siin on ta ennast korralikult üleval pidanud. Aga. . .» 

«Jutustage mulle nüüd kõik järjekorras,» sõnas šerif asjalikult. Wells jutustas. Seda polnud palju. 
Kui ta oli lõpetanud, vaikisid nad kolmekesi jälle viivu. Šerif köhatas. «Räägime siis avameelselt. 
Mulle teatati, et olevat nähtud Bill Leeki... .ja et ta olevat koos teie inimestega ratsutanud. Eile.» 
Rantšeero tõusis püsti ja tema nägu tõmbus kraadi võrra tumedamaks. «Et tema peaks olema...? Ei. 
See mees oleks juba ammu siit jalga lasknud. Kõik teed olid talle lahti! Ma tunnen Bill Leeki ainult 
nimepidi, meest mitte. Ja mida ta peaks siit...» 

«lial ei tea, mis säärastel arus on. Mina ka ei tunne teda, aga mulle kirjeldati teda täpselt, ja 
mees, kes mind valgustas, on usaldusvääme. Igatahes pean ma teie... hm. .. teie külalist nägema.» 
Rantšeero oli üpris rahulikuks muutunud. «Šerif,» ütles kaalukalt, «oletame minugipoolest,et ta 
tõepoolest see on. Kas te usute, et ta laseb end päitseidpidi ära viia nagu hobune?» 

Šerif krimpsutas nina ja ta silmad muutusid kalgiks. 
«Ma ei ole üksi. Meid on siin, ma arvan, tosin meest.» 

«Õige. Aga meite man on asjalood pisut teised. Minu meestest ei liiguta ükski sõrme. Nad on 

talve jooksul Billiga. .. niisiis Billiga, nagu ta end siin nimetab... sõbraks saanud.» 

«Ma räägin meestega.» 

«Seda võib, aga eks selle jutu juures võib juba nii mõndagi juhtuda. Kui ta tõepoolest on too 
jõugupealik...»Wells jättis lause pooleli ja hakkas mööda tuba edasi tagasi käima. Šerif kratsis 
kukalt, sest taloli veidi kõhe tunne. Lõpuks ütles ta: 

«Mina pole ju ka siia tulnud, et just teie rantšos viimast korda päevavalgust näha.» 

«Taevas hoidku selle eest,» katkestas Wells teda tõsiselt. . 

«Mel tuleb järelikult teine tee leida. Ma tegin vea, et ma nii ülepeakaela kohale sõitsin. Kui 
mõni teie kauboidest meid nägi, võis too sell juba mõnest juhuslikult pillatud märkusest haisu 
ninna saada. Kahekesi aga ei saa me - kui ta tõesti see on! - tema vastu.» 

Kümne minuti pärast lahkus šerif oma abilisega majast. Kiiresti ja märkamatult. Mõlemad 
mehed nägid õues üksnes üht hobusepoissi, kes talli juures ringi uitas. 

Wells trampis toas edasi-tagasi. Tema rantšos! Ta ei kahelnud enam. Ja mis siin: küll homme 
toimub, kui šerif oma abilistega pärale jõuab? Ja kas polnud see praegu reetmine mehe suhtes, kes 
ennast Billiks nimetas? Ja mis ütlevad kauboid? Tema rantšo satub kõikide suhu! Üle kogu maa. 
Wells kaalutles: homme vara on šerif jälle tagasi. 

Tunni aja pärast laskis ta oma eestöölise kutsuda. Jutt oli neil lühike. Maci nägu ei reetnud 
midagi, kui ta oma peremehe juurest lahkus. Õhtul juhtus nii, et ta Billiga juhuslikult karjatara 
juures kohtus ja pisut vestles. Preeria kohal hõljus tinahall udune sädelus. 

«Ilm kipub sulale,» pillas Mac nagu muuseas, «ja varsti võime jälle hobustele ronida. Sinu kõrb 


on talve jooksul rammusaks läinud, sul tuleb teda pisut jooksutada.» 
«Jah, mõne päeva pärast hakkan sellega pihta.» 
«Hm. . . Mõne päeva pärast... Mina sinu asemel teeksin seda juba täna öösel... Bill.» 

Bill Leek pööras end väga aeglaselt kõneleja poole. Mac vaatas talle otse silma. Mõlemad mehed 
uurisid hetke vältel teineteist tähelepanelikult. Mac, vana kauboi, nägi ehavalguses, kuidas kibe, 
peaaegu nukker kurd sügavalt Billi suu juurest alla jooksis. Mac rääkis edasi ja tema hääl oli 
natuke kähe: š 

«Sul on kindlasti palju tuttavaid, kes sinu pärast pidevalt muret tunnevad... Muuseas, peremehe 
juures käisid täna külalised.» 

Bill taipas. «Sa ütle oma peremehele, et ma teda tänan; Mac. Tervita ka kõiki poisse.» Ta surus 
tugevasti ja kaua vana eestöölise kätt. Siis läks ta, pisut lohiseval sammul, nagu Macile näis, 
kauboide maja poole. 

Tunni. aja pärast ratsutas ta minema. Pimedus neelas hobuse ja ratsaniku. Külm vaikne üksildus 
haaras mõlemad oma hõlma. Ainult kabjarauad kõlksatasid ja Itsadui nagises tasa. Bill Leek sõitis 
kerget traavi, tema pea oli longus ja kiikus hobuse jooksu rütmis pidevalt üles-alla. Kesköö oli juba 
möödas, kui Bill korraga end sadulas püsti ajas, inetu vandesõna pillas ja siis hobusele kannuseid 
andis. Ruun tõusis ehmunult tagumistele jalgadele ja pistis kappama. 

Kui hommik kottis oli rantšo juba kaugele selja taha jäänud. Juba kolmandal päeval jõudis Bill 
tuttava mäe- 

kuruni. Veel kaks päeva tuli tal, sageli lumetuisuga võideldes, endale teed rajada. Siis viimaks 
seisis ta kuristiku serval, milles pesitsesid lindpriid. 
Vahimees nägi teda tulevat. 
«Ahoi!» hüüdis ta. «Me arvasime, et. keegi on juba su pearaha sisse kasseerinud.» 
«Teil oli vist kahju, et te sellest rahast ilma jäite, eks?» vastas Bill. 
«Ära nüüd kohe ninna karga, Bill.» 
Jälle kord oli Bill Leek sellesse kuristikku jõudnud Kaaslased võtsid ta rõõmuhõisete ja püstoli 
paugutgmisega vastu. Kaja rullus piki kaljuseinu ja kõmas kaugele. 


5. PEATÜKK 


Ühel vilul märtsihommikul asusid corktownlased teele ja sellega algaski suur tormijooks, järk- 
järgult kasvav ja siis üha ägedamaks muutuv inimeste pealetung Kansasele ja Missuurile. Jah, isegi 
kuni Idarannikuni jätkus igast ilmakaarest kohale voogavate inimhulkade rüsinal. 

Tuhanded ja tuhanded tulid, et rikkaks saada, tuhanded ja tuhanded pettusid, kuid siiski jäid 
paljud paigale ja hakkasid endale teisel viisil ülalpidamist hankima. 

Samuel Moore ja Hal Slater ratsutasid piki üheteistkümnest härjavankrist koosnevat voori ja 
kontrollisid veel kord kõike. Loomad olid hästi söödetud, rakmed tugevad, ka vankrid polnud liialt 
koormatud. Iga veoki ette oli rakendatud kuus härga, paari vankri taha olid seotud hobused ja 
mõned lehmad. Kaugel ees, kuhu nad jõuda tahtsid, värvus taevapiir heleroosaks. Läänest lõõtsus 
mahe tuul, mis ennustas head ilma. Tugevad veohärjad lasksid pea rippu ja puhkisid kord-korralt 
valjemalt läbi sõõrmete. Nende pulstunud karv läikis niiskelt hommikuudus. 

Veel kord tulid voori kakskümmend kolm meest kokku. Kaksteist olid ratsa, teised juhtisid 
vankreid. Vooriga oli kaasas veel viis naist, ülejäänud elanikud jäid Corktowni. Selline oli ühine 
otsus. Nüüd kogunesid kõik viimast korda, et hüvasti jätta. Finney'de suur plaanvanker oli 
killavoori eesotsas. Juhtveoki kutsariks oli Tom, kes rakendi kõrval seistes rõõmsalt loomadega 
vestles, neid patsutas ja kaela alt sügas. Tema nägu säras uhkusest ja lootusest. Finney*'de sõidukile 
järgnes Hal Slateri vanker. 

Kõlas käsklus, piitsad plaksusid ja kõrged rattad hakkasid vurama. Karavan liikus koidule vastu. 
Tunni aja pärast olid nad juba preerias, mille kohal ujusid veel udu. narmad. Päike tõusis läbi loori, 


kaste haihtus ja maa hak- 

kas hingama. Lõhnas määndunud ja märja rohu ning rammusa mulla järele. Kevad oli 
saabumas. 

Eduard Finney ratsutas oma võigul märal, kes pikast tallis seismisest oli rahutu ja närviline. 
Selle tõttu kappas Ed temaga paar korda preerias ringi, misjärel loom rahunes. Noor Finney 
flankeeris koos Joe Slateriga kaht esimest veokit.. Tom, kes sammus oma härgade kõrval ja määras 
vaari liikumiskiirust, laulis vahetevahel mõne vana neegrilaulu, mille nukker viis kõlas kaugele üle 
stepi kevadise roheluse. Betty ja Ruth istusid esimese vankri pukis, vaatasid tõusvat päikest ja olid 
täis lootust ja ootust. Seikluskirg oli ka neid haaranud. Ema Finney vaikis, sest kodust lahkumine 
polnud talle kerge. 

Õhtul moodustasid nad vana tava kohaselt vankritest sõõri ja jäid laagrisse. Kõik tööd laabusid 
kiiresti ja viivitusteta, igaüks teadis, mis tal teha oli. Kui lõkked juba loitsid, lebasid nad nahkadel 
ja, vaipadel rühmakaupa üksteise kõrval ja vanemad mehed jutustasid nii mõnegi preerialoo, kuni 
õhtune jahedus kõiki veokitesse magama onima sundis. Kuni ehavalgeni kõlas üksnes vahimeeste 
tasane samm ümber vankerkantsi. Mehed patrullisid, püss õlal, sest Hal Slater nõudis juba 
esimesest päevast peale kindlat korda ja distsipliini. 

Ni reisisid nad neli päeva mööda kõrvalisi teid, ja neil oli õnne, sest nad ei kohanud kedagi. 
Corktowni aga jõudis kaks päeva pärast nende ärasõitu esimene rändkaupmees. Tal ei õnnestunud. 
peaaegu midagi müüa, sest farmid olid maha jäetud; kaupmees kohtas ainult kolme vanaätti ja 
paari naist-last, ning kogu see lugu oli tema meelest üpris kummaline. Tema pärimistele andsid 
naised mittemidagiütlevaid vastuseid. Kaubitseja rändas edasi, ja järgmises asulas, mis oli mitu 
miili eemal, hakkasid elanikud tema jutu üle pead murdma, arutama ja sosistama. Mida peaks see 
küll tähendama? Kas tõesti uskuda kaupmehe juttu? Muidugi, sest ega siis ilmaaegu polnud siin 
kandis liikvel kõnekäänd, mida kasutati mehe kohta, kelle eest võib vastutada: ta on usaldusvääme 
nagu vana harjusk. Nii läkski esimene kuuldus liikvele. 

Viienda päeva varavalges lahkusid Samuel Mo,ore ja Eduard Finney teistest. Voor oli hästi ja 
ilma viperusteta, West-Fieldi lähistele jõudnud. Järgmisel ööl pidid nad West-Fieldist põhja pool, 
suurte veeaukude juures, jälle vooriga ühinema. 

Kumbki ratsanik ei andnud õrna hobusele armu. Moore oli hea ostu teinud, nagu selgus, ja 
niimoodi jõudsid nad juba pärastlõunal West-Fieldi. Kui nad oma õigused kleimidele olid 
vormistanud ja riigiametnik neile tembeldatud dokumendi kätte andis, ütles ta: «Õnn kaasa - 
midagi ju seal kuristikes ikka veel leidub, ah?» 

«Eks näe,» sõnas Moore ükskõikselt, pistisdokumendi põue ja lonkis Eduardiga aeglaselt välja. 
Ta oli rahul, sest seni oli kõik hästi laabunud. Nad söötsid hobuseid, puhkasid veidi ja asusid kolme 
tunni pärast jälle teele, et vooriga ühineda. 

Enne kui Hal Slater veeaukudeni jõudis, kohtas ta preerias suurt veisekarja. Hal taipas jalamaid, 
et nüüd tuleb olla ettevaatlik. Kauboid kappasid ligi ja tegid kohe tutvust. «Kuidas seal rohumaaga 
on, kust te tulete?» küsisid nad. Siis piirasid nad ema Finney vankri sisse ja heitsid tüdrukutega 
nalja. Vana eestööline, lõbus kauboi kavala näo ja vigaste, mustade hammastega, silmitses veokeid 
ja küsis viimaks Slateri poole pöördudes: «Ärge pange pahaks, mees, kuid teie man lõhrrab ju nagu 
ennemuistsel a'al... Kas kipute mägedesse või?» — 1 

Hal Slateril oli juba terav vastus keelel -, egas temalt juba midagi välja ei uuri -, aga ega ta 
sellega ka midagi poleks päästnud. Pealegi ei oleks olnud õige tegu tolle lõbusa kauboiga riidu 
minna. Sellepärg.st sõnas Slater naerdes: «Me nuusutame alati ringi, ja kui muinasjutumäed ikka 
veel paigal seisavad, eks me pea siis neist ka läbi ronima.» 


Eestööline irvitas nii laialt ja lustakalt, et kõik ta hambatühikud nähtavale tulid. Ta niheles 
sadulas siia-sinna, keeras endale oma lühikeste väledate sõrmedega sigareti ja vastas: 

«Me oleme mõlemad vanad preeriakanad, kes ei saa teineteisele puru silma ajada. Minu nimi otl 
Ted Boll, aga poisid kutsuvad mind ikka Pastoriks.» Ta vaikis, kiskus ahnelt sigareetti ja*kratsis nii 
ägedalt pead, et laiaääreline, päikesest pleekinud kauboikaabu peaaegu õlgadele libises. Jälle otsis 
Ted Boll sobivaid sõnu, sest ta ei tahtnud oma uudishimuga jutukaaslast tüüdata. 

«Siinsetes savannides pole teie killavoor enam igapäevane nähtus,» sõnas ta. «Pealegi olete kõik 
vanad läänlased, hm, ja et veohärgade koonud näitavad mägede poole, siis paraku teed sellest omad 
järeldused. Üksnes 

mõned naised on teil kaasas, lapsi aga polegi... Niisiis, ega ma paha pärast. Kui leiukoht on rikas, ei 
jää see nagunii saladusse. Soovin teile palju õnne, ja kui te tõepoolest rikka. kaevanduse või koha 
olete leidnud, siis näete kindlasti ka mõnda minu poistest jälle.» 

«Ja sind mitte, Pastor?» küsis Slater naerdes ja ulatas kauboile üle hobusekaela käe. Mees 
meeldis Slaterile, sest ta oli vanast tublist tõust. 

Ted Boll raputas pead. «Ma olen lõhestikes, kus jalameest tuleb mängida, abitu nagu mutt. Ja 
särav kuld on patu pant. Hüvasti, mehed ja naised!» Ta vilistas nii ootamatult ja lõikavalt läbi oma 
mustade hammaste, et Slateri hobune end ehmunult tagumistele jalgadele ajas; siis kiskus ta oma 
võigu ringi ja kappas loomakarjale vastu, kes eemal rohtu nosis. Viis kauboid järgnes talle jala- 
maid. Kuues, Jim, kellel kõige raskem oli Finney'de vankri juurest lahkuda, traavis viimasena 
minema ja vibutas veel eemalt oma kaabut. 

Õhtul istusid kuus kauboid laagritule ääres. Nagu suur tume tomp puhkas kokkuaetud kari 
läheduses. Meeste jutt keeras kohe voori ja kahe tütarlgpse peale. Ted Boll ei lausunud musta ega 
valget. Mehed ei jätnud teda, aga enne rahule, kui ka tema oma arvamist avaldas. 

«Muidugi on nad kullajahil, te lakekrantsid,» urises. ta, «asi on päevselge. Eks üks neist leidis 
sügisel hea paiga, kus nii mõndagi peidus, jättis selle tasa ja targu enda teada, ja nüüd sõidab kogu 
kaaskond sinna. Las nad reisivad. Ja nüüd olgu lõksuiamisel lõpp.» 

«Miks lõpp?» küsis Jim mässumeeli. «Kas tahad alatasa üksnes sellest kuradima tobedast 
veisekarjast ja neetud härjaajamisest rääkida? Meile on sellest juba kõrini...» 

«Ära vannu, Jim,» katkestas Ted Boll teda etteheitvalt, «see pole ausameelsele ristiinimesele 
kohane.» 

Jim lõi käega. Ükski meestest ei võtnud Ted Bolli jumalakartlikkust kuigi tõsiselt. 

«Mul jalad lausa kihelevad,» ütles Jim, «tahaksin otsemaid jälle sadulasse karata ja voorile järele 
sõita, et näha, kuhu nad lähevad. Äkki peitub tõesti midagi selle taga... hm, hm. Mõnikord jookseb 
õnn sulle peaaegu sülle, ja on vaid. . .» 

«Sul on leping, Jim, ja sa ei tohi meid maha jätta.» 
«Lollus, Pastor! Oleks üpris huvitav näha, mis koik maha jäetakse, kui nad siin kandis tõesti kulda 
leiavad.» 


63 


Teised vaikisid mõtlikult. Öisest preeriast kerkis lõkketule paistesse nende seltsmes kaaslane koos, 
koormahobusega. Nad olid ta hommikul saatnud West-Fieldi sisseoste tegema. Mehed aitasid tal 
pakke maha tõsta, pärisid uudiseid ja siis läks jutuvada lahti. 
«Ahaa,» ütles äsjasaabunu, pärast seda kui ta laagriuudiseid oli kuulnud, «nüüd on ring 
sulgunud. 

Täna lõuna ajal käisid kaks meest West-Fieldis ja võtsid kontsessiooni kullakaevamiseks. Üks neist 
on vana tuntud diger, pagan võtaks, nime olen unustanud. Ja voor? Hohoo - need olid kindlasti 
corktownlased!» 
Ja siis jutustas ta, missugused kuuldused inimeste seas ringi liiguvad. Need olid ju pöörased 
uudised! Kas 

siis tõepoolest jookseb õnn neile sülle? Võib-olla on Jimi mõtted päris õiged... 

Ted Boll varjas oma erutust. «Tulge nüüd,» ütles ta järsult, «kaks meest peaksid juba ammu 
karja valvama, ja teistel oleks aeg põõnama heita.» 

Ta võttis kaabu peast, ajas end sirgu ja hakkas koraali laulma. Mehed seisid vaikselt ta ümber ja 
kuulasid. See toimus igal õhtul ja nad lasksid seda sündida, sest peale selle vigurduse, nagu nad 
seda nimetasid, oli nende eestööline igati tubli mees. 

Sellal kui Ted Boll oma kareda häälega laulis, valmis Jimil juba kindel otsus, mis polnud sugugi nii 
vaga kui koraal. 

Ted Boll jäi vait. 

«Ma ratsutan neile järele,» ütles Jim saabuvasse vaikusse, «ja kui selle asja taga midagi peitub, 
teatan teile.» 

«Me loodame sinu peale,» vastas üks meestest otsemaid, ja Ted Boll taipas kohe, et tal tuleb 
alistuda. 

Sellest tunnist peale oli vooril esimene jälitaja kannul. Kuid ka West-Fieldis istusid mõned 
mehed, kel oli hea nina ja vaist, järgmisel hommikul sadulasse. Üks ei teadnud teisest midagi, aga 
korraga levis kuulujutt nagu tuul mööda preeriat. Algul vargsi, tasase sosinaga ja ebakindlalt. 
Kulda oievat nad leidnud, rikkaliku välja. Siis muutus see kullasooneks ja viimaks isegi 
kullamäeks! Aga kus nimelt? Kus? Kuuldus paisus üha suuremaks ja paljud seadsid juba oma 
varustuse korda, et viivitamata sõita, niipea kui kullavälja asukoht selgub. Mehed uitasid ringi, 
salakavalad ja saaki varitsevad nagu näljased hundid, aga suur tormijooks polnud veel alanud: 


Samuel Moore ja noor Finney nägid enne keskööd oma voori laagritulesid hõõgumas. Laager 
ärkas juba, kui nad pärale jõudsid. Ka Jim, kes väljas preerias oma hobuse kõrval lamas, nägi 
mõlemat tulemas. Ta hiilis vankerkantsile lähemale ja vaatas, kuidas kõik tule ümber kogunesid. 
Mida nad rääkisid, seda ta ei kuulnud. 

«Tänasest päevast kehtivad Metsiku Lääne seadused,» ütles Moore, «ja homsest peale peame 
veohärgadelt välja pressima kõik, mida nad suudavad. Nüüd on iga tund kallis.» 

Veel samal ööl täitsid nad kõik oma veeanumad, määrisid veel kord rattarummusid ja heitsid alles 
hommiku eel 

pisut puhkama. Enamik vähkres unetult asemel ega saanud sõba silmale, sest erutus oli neil veres. 
Mõne päeva pärast otsustatakse nende edasine saatus. 
Päike tõusis kiiresti ja eredalt rohumere tagant, kui vankerkindlus pikaks vooriks rivistus. Algas 
pöörane tõttamine. Pärastlõunal kasutasid mehed juba pikki härjapiitsasid ja õhtuks olid nende 
hääled alatisest nõõtamisest kähedad. Aga nad jõudsid selle-eest ka hästi edasi. Paari tunni pärast, 
õhtueha ajal, nägid nad lõunas tumedat metsavööndit. Järgmisel päeval liikusid nad piki eelmägede 
serva. Samuel Moore ja Hal Slater ei andnud kellelegi rahu ja selle tõttu ei alandatud ka tempot. 
Lõuna paiku olid nad näinud esimest kolme ratsanikku ja Moore tahtis eelmäestikust enne läbi 
pääseda, kui suur trobikond nende kannule jõuab. Nüüd ei saanud nad enam midagi varjata. 

Sõit läbi eelmäestiku, ühest künkast üles, teisest alla, oli teekonna kõige raskem osa. Veohärjad 
muutusid juba tõrksaks ja kaotasid iga päev üha rohkem oma kehakaalust, lehmad olid nad 


jubapaar päeva tagasi tapnud, sest need ei jõudnud vooriga sammu pidada. Iga, ööga muutusid 
meeste näod kõhnemaks, päeval higistasid nad oma särgi läbimärjaks, õhtul värisesid nende 
liikmed väsimusest. Nad magasid kui surnud. Hea oli, et naised sõögi eest hoolitsesid. Ema Fnney 
teadis, mispärast ta kaasa oli sõitnud. 

Ainult neeger Tom näis ränka tööd naljamänguna võtvat. Ta vaid naeris. Ja vaatamata sellele, et 
paljud tema musta nahavärvi pärast temasse eelarvamusega suhtusid - see oli sellel maal tavaline 
nähtus -, hakkasid nad peatselt kõik teda austama ja temaga kui omasugusega käituma. 

Kolme öö ja päeva pärast jõudis voor sinna, kus Samuel Moore tahtis eelmäestiku ületada. Rada 
oli õige vilets. Aga Moore, kes teed tundis, sest ta oli seda juba kahel eelmisel korral kasutanud, 
uskus, et saab ka. vankritega läbi. Eelmäestiku teisel küljel tuli neil siis mõni mii! jälle tagasi sõita, 
kohani, kuhu Moore möödunud aastal oli jõudnud, kui ta talve eest põgenes. Sellest kohast võisid. 
nad siis otsekohe kullaorgu tungida. 

Viimases laagripaigas lubas Moore kõigile kaks ööd ja ühe päeva puhkust. Öösel oli nende laagri 
läheduses näha kahte suurt lõkketuld. Slater sõitis õhtul preeriasse 

luurele. Ta hindas meeste arvu, kes neile järgnesid, umbes kahekümne peale. Järgmise päeva õhtul 
tulid mõned mehed nende laagrisse; ütlesid tere, tahtsid teada, kes on voori. vanem ja alustasid 
Samuel Moore”iga juttu. 

«Kas meile ka midagi üle jääb?» pärisid nad temalt. 

«Kindlasti, eks?» 

«Ma arvan, et jah,» vastas Moore. Aga kui nad temalt rohkem tahtsid välja pinnida, pööras 
Moore jutu naerdes teisale. 

«Me anname teile eesõiguse,» ütlesid mehed ja jätsid hüvasti. 

«Te annate meile seda, mida teil pole,» torkas jutu vahele Hal Slater, kes Moore'i kõrval seisis. 
Mehed soovisid «head läbisaamist» ja läksid oma lõkke juurde tagasi. 

Puhanuna alustas voor järgmisel hommikul rännuteed eelmäestikku. Kolm päeva nägid nad 
ränka vaeva nagu ei iial enne. Sageli tuli puid langetada ja teelt koristada, suuri kaljurahne välja 
kaevata ja eest veeretada, et vankritele teed puhastada. Les White murdis käeluu ja üks meestest 
nikastas jala. Mõlemad langesid rivist välja. See oli raske löök. Juba nägid corktownlased puude 
vahelt kollakashalli liivariba ja selle taga sakilisi mäetippe, kui üks vanker kummuli lendas ja kaks 
ratast. kildudeks purunes. Nad laadisid vankri tühjaks ja olid rõõmsad, et keegi häda ei saanud. 
Veok tuli maha jätta. Meeste käed olid mädahaavu tais, riided katki ja püksipõlved rebenenud, aga 
nad surusid hambad kokku ja nende silmadest ei kadunud erk säde. . 

Kui Samuel Moore vooriga eelmäestiku oli ületanud, muutus ta murelikuks ja rahutuks. Mitte 
kahe rühma pärast, kes neist eelmäestikus olid möödunud ja nüüd siin juba laagrisse asunud, kuna 
nad esimestena leiukohale tahtsid jõuda. Samuel Moore oli seda ette näinud ja selles polnud ka 
mingit hädaohtu, sest mehed ei teadnud ju isegi seda, kas nad peavad nüüd paremale või vasakule 
pöörduma. Moore ei kartnud oma kulla pärast. Mäed olid nii avarad nagu taevas ja org pisike kui 
linnusilm. Ilma temata ei leia nad iialgi õiget kohta. 

Mis teda aga rahutuks tegi, oli see, et ta haistis õhus lähenevat maruilma. Taloli selles kogemusi. 
Hal Slater oli temaga päri, nad teadsid mõlemad, mis sünnib, kui siin kevadine raju valla pääseb. 
Aga nad pidasid nõu 

ja otsustasid ikkagi edasi rutata. Kärina ja naginaga liikusid rasked veokid edasi piki metsavööndit. 
Sõit toimus aeglaselt, sest tegemist polnud enam kõva preeriapinnaga, vankrite rattad vajusid 
sügavale sisse. 

Mis puutus tee pikkusesse, siis oli Samuel Moore pisut eksinud. Aga lõpuks oli ta selle üle isegi 


rõõmus, sest nad võitsid aega läheneva rajuilma eel. Kahetunnilise rännaku järel vaatas Moore 
kaua paremal kõrguvate mägede poole. Kollakas udus seisis eemal kõrge, nurgelist keeglit 
meenutav mägi, Suhkrupea, mille hari oli veel valge. Ta tundis seda kohta. Nad on juba üsna 
lähedal! Mõnisada meetrit edasi nägi ta vasakul vana mändi, mille ta kahe kirvelöögiga oli 
märgistanud, enne kui ta sügisel koos Lizzie*ga alla eelmägedesse oli laskunud. Ta andis oma 
ruunale kannuseid ja ratsutas kiiresti Tomi juurde: 

«Sõida oma vankriga nii tihedalt selle männi vastu, et veok kirvejäljed ära varjab.» 

Tom ei pärinud midagi, sest ka tema oli täkkeid märganud, vaid toimis nii, nagu kästud. Voor 
läks Tomi ootamatu manöövri tõttu pisut segi, aga sellest saadi kiiresti üle ja kõik olid rõõmsad, et 
nad jälle puhkama jäävad. . 

Samuel Moore oli ettevaatlik, sest oli hele päev ja mõned ringiluusijad oleksid võinud 
märgistatud puud nende laagriplatsi läheduses tähele panna ja selle abil ka järeldusele jõuda, et just 
siit tuleks otsemaid mägedesse ratsutada. Corktownlased seadsid oma laagri nii sisse, et kõigile 
silma torkas, nagu tahaksid nad siin pikema peatuse teha. See sobis kokku nende edasiste kavatsus- 
tega. 

Pärastlõunal saabus laagrisse üksik mees, kes oma väsinud hobust enda järel vedas. Mees liikus 
üpris vaevaiiselt. Teda oli võimatu ära tunda, nii otsa lõppenud ja määrdunud oli ta. «Ma ei jõua 
enam kuidagi edasi,» ütles Jim, kauboi, «ma järgnesin teile esimesena, otsemaid karja juurest, juba 
sellest ööst saadik, kui te West-Fieldi suurte veeaukude juurest lahkusite.» Alles nüüd tundsid 
corktownlased ta ära. A 

«Ma olen omadega läbi,» sosistas Jim kähiseval häälel. «Säärasele ratsasõidule polnud ma küll 
ette valmistatud. Ma palun teilt vett ja paar maisikooki, siis lähen ma jälle oma teed ja ootan. Nood 
teised seal väljas ei anna mulle ühtegi sõõmu, nad ainult naeravad ja ütlevad, et siin 

on igaüks enda eest väiljas; ja selles on neil arvatavasti õigus. Aga nii kaugele ei tohiks ju asi 
õigupoolest minna.» 
Corktownlased võtsid tema hobuse oma hoole alla, panid ta lõkketule äärde istuma ja tõid talle 
süüa. 
«Aga kuhu jäid ülejäänud viis?» küsis Hal Slater toitu mugivalt Jjmilt. 

«Meid on Pastoriga kokku üldse seitse,» ütles Jim täie suuga. «Ma lubasin neile teateid tuua kui 
asi end tasub.» 

Hal Slater heitis Samuel Moore”ile pilgu, ning jõudnud kokkuleppele, vastas kindlal häälel: 
«Asi tasub end, Jim.» 
Jim jättis viivuks mälumise pooleli ja vaatas mõlemale mehele avameelselt otsa. 
«Ma tänan teid kõiki, mu sõit polnud siis asjata.» 
Sellal kui Jim sõi, astusid Hal Slater ja Samuel Moore pisut kõrvale. 
«Me võiksime seitse meest enda poole võita, Sam.. .?» 
«Ma mõtlen sama mis sinagi.» 
Rohkem polnud neil vaja teineteisele öelda. 
Ruth Finney tõi Jimile pool pange vett, et ta saaks end pesta. Jim tõusis kohe püsti, tänas ja võttis 
viisakalt oma laiaäärelise kaabu peast. Ruth noogutas talle sõbralikult ja lahkus. 
Samuel Moore astus Jimi juurde ja sõnas: 
«Rulli nüüd ennast tekki, mu poeg, ja maga. Sa jääd meie juurde.» 

Jim keeras end kohe vaiba sisse ja jäi liikumatult lamama nagu puunott, üksnes ta hele juuksetutt 
ja tolmused säärikud paistsid vaibarullist välja. Alles, õhtul äratati ta üles. 

Kitsas kuusirp piidles ainult vahetevahel kiiresti sõudvate pilvede tagant maa peale. Tuul kohises 
puudes, raputas noori ja vanu mände ning murdis neilt kuivanud oksi. Õnn ja ka loodus ise osutasid 
kõigiti abi Samuel Moore'ile ja ta kaaslastele. Tuul oli kergelt lõunasse pöördunud ja puhus piki 


mäeahelikku. Moore lootis, et tuul ajab kerkivad tormipilved laiali. Hal Slater ja kaks meest polnud 
veel laagrisse tagasi jõudnud. Jim nägi enda ümber relvastatud mehi ja saduldatud hobuseid, nägi 
rihmadega kokkuseotud labida id ja kullasõelu ning taipas kohe, mis meestel kavas on. 

Hal tuli kahe teisega luurekäigult tagasi. 
«Nad magavad,» ütles ta, «ainult vahimees tukub tule ääres. Nad usuvad kindlasti, et ees seisab 
veel pikk rännak mägedesse.» 

Kõik kakskümmend kolm valget meest lahkusid laagrist. Ainult Tom jäi naiste juurde. Ta seisis 
ema Finney ja tema kahe tütrega ühe vankri ees ja nad vaatasid ärasõitjaile seni järele, kuni 
pimedus kõik neelas ja hobusekapjade kahin liivas kustus. Ka teised naised kuulatasid öö hääli. 
«Peaks kõik hästi minema...» sosistas üks neist enda ette. Siis ronisid naised veokitesse ja Tom 
alustas oma valvekorda. 

Mehed liikusid pikas hanereas, tasahilju ja aeglaselt. Igaüks vedas oma hobust ratsmeidpidi järel. 
Samuel Moore marssis kõige ees. Mehe, kes oma jala oli nikastanud, olid nad juba laagris 
sadulasse aidanud, ta surus end tihedalt vastu hobuse kaela ja Joe Slater juhtis tema ja oma hobust. 
Jimile oli antud puhanud hobune. Rivi lõpus sammus Hal Slater. Tema ees vedas oma hobust Les 
White, murtud käsi rätikuga kaela seotud. Tal istus juba palavik kontides. Eespool marssisid 
Eduard Finney ja kõik teised. Niipea kui kuu endale tee läbi sinakashallide pilvede rajas ja oma 
hõbepaiste kollasele liivale heitis, jäi kogu rivi liikumatult seisma. Kui seejuures mõni hobune 
rahutult paigal tantsiskles, hoidsid mehed hinge kinni ja kuulatasid. Hobuse omanikku haaras siis 
vaikne raev, sest ta tundis end peaaegu reeturina. Kui kuu kadus, liikusid nad edasi. Kõik läks 
hästi. Tunni pärast koondasid nad oma ridu, aitasid Lesi sadulasse ja istusid ise ka. 

Nad võisid vaid ettevaatlikult kerget traavi lasta. Jalgsi oli Moore selle maa läbimiseks ligi kaks 
päeva kulutanud, ratsa lootsid nad hommikuhämaruses oru sissekäiguni jõuda. 

Uue päeva aovalguses, mis puhkes tumedate pilvedega taevapitril, kiirendasid nad hobuste 
sammu, niipea kui kaljune pind seda võimaldas. Uduselt ja ähmäselt laius maastik neride ees. Nagu 
tõkkemüür tõusis nende ees ähvadav mäestik. Tuul oli pöördunud ja puhus niiüd nende selja 
tagant, tõukas neid edasi ning ajas nagu raevutsev titaan ka pilved mägedesse kokku. 

Niipea kui valgenes, kannustas Samuel Moore oma hobust. See polnud mitte ainult lähenevat 
tormi kuulutav ilm, mis teda edasi sundis, vaid korraga oli teda haara- 

nud kullapalavik, kahtlus, mis äkki rinnas süttis, kas kõik oli ikka vanaviisi, nii nagu ta leiukoha 
maha jättis. Süda vasardas ja oimukohad tukslesid. Näis, nagu oleksid tema mõtted maagilise 
nõidusena teistele üle kandunud. Ootamatult karjatas keegi, teised ulgusid kaasa ja siis kihutasid 
nad kõiknagu jõuk kuradeid edasi. 

Tuhmis taevas ülevõimu pärast võitlev päike kuldas parajasti mõneks minutiks Suhkrupea tippu 
ja heitis väreleva helgi kappavale kavalkaadile, kui Samuel Moore oma hobuse oru sissepääsu ees 
nii järsult kinni pidas, et kruus hobuse kapjade alt laiali paiskus. Higistena ja õhku ahmides 
vaatasid kakskümmend kolm meest seda maalappi, milles peituv rikkus nende saagiks pidi 
langema. 

«Midagi pole muutunud,» ütles Samuel Moore raskelt hingeldades ja katkendlikult, «jõudsime 
pärale, tulime sellega toime.» Märjad juuksed kleepusid ta otsaesisel ja kortsus näos hõõgus tume 
puna. Mehed kogunesid ta ümber, surusid ta käsi ja kaelustasid teda. Naerdes ja lobisedes sõitsid 
nad kõik Raevuka Oja orgu. 

«Tõepoolest,» hüüdis Joe Slater, «see on ju nagu avatud koon ürgaegse ninaga!» 
«Ja seal on oja!» hüüdis keegi. «Ilma selleta saaksime siin hukka!» 
Oja kaldal võtsid nad hobustelt sadulad maha ja heitsid ise väsinult pikali. Mehed rahunesid ja 


mõned neist vaatasid mõtlikult taeva poole. Üks tõusis püsti, tiris sadula küljest oma labida ja sõela 
hing astus pisut kõrvale. Ta viskas kolm labidatäit mulda sõelale, noppis kolletanud rohukõrred 
välja ja hakkas sõela raputama. Teised lamasid maas, suitsetasid ja vaatasid tema tegevust 
uudishimulikult pealt. Korraga hakkas mees ühelt. jalalt teisele keksima. Kõik kargasid püsti. 

«Hal» hüüdis sõeluja. «Hal Siin raputame tõesti kulda rohujuurtest! Kuld, vaadake ometi, kuld!» 
Mehed tormasid tema juurde, rebisid üksteist tagasi, trügisid ja tiirlesid sõeluja ümber justkui 
varesed haige jänese kohal. Mustal sõelal hüples ja helkis paar tosinat punakaid teri. 

«Elagu Samuel Moore!» hüüdis, keegi. «Samuel Moore ja tema kullaorg!» Mehed muutusid 
narrideks, tõstsid Moore'i õlgadele ja kandsid teda ringi. Samuel Moore naeris ja punnis igati 
vastu, vehkis kätega ja kaotas. kaabu, peast. Mehed rebisid revolvrid tupest ja tulistasid õhku, 
paukude kaja mürises mägedest mitmekordselt vastu. 

Hobused ehmusid, tõusid tagumistele jalgadele ja tormasid laiali. Seda nähes tuli meestele aru 
kiiresti tagasi. Kestis terve tund, enne kui hobused jälle kokku olid aetud ja maasse taotud vaiade 
külge seotud. 

Palju aega oli läinud asjata raisku, Kiirustades ja agaralt hakkasid mehed kleime ära märkima. 
Oru keskel jätsid nad ühe maatüki oja kaldal vabaks, et kõik vee juurde pääseksid. Mingit tüli ega 
arusaamatust ei tekkinud. Igaüks otsis endale maalapi välja, lootes seejuures vaikselt, et võib-olla 
langeb just temale kõige suurem õnn sülle. 

Samuel Moore ja Hal Slater pidasid silmas, et nende kleimid kõrvuti asetseksid. Jimi kaaslastele 
mõõtsid nad teiste vahele veel kuus nelinurka välja. Vaevalt usutav, et see esialgse segaduse juures 
silma torkaks, ja Jim kavatses juba hommikul tagasi sõita. Igale kleimile jätsid nad labida lebama; 
vana, kirjutamata tava kohaselt oli sellest juba küllslt, et omandiõigust kinnitada. 

Nad olid kõik usinasti ametis nagu mesilased ega pannud enam ilma tähele, kuni õõnsalt vilistav 
tuulepuhang neile tolmu näkku paiskas ja kogu oru, keerlevasse liivapilve mattis, Nad pühkisid 
tolmu vett jooksvatest silmade:st ja sülitasid liivateri krigisevate hammaste vahelt. 

«Hobuste juurde!» hüüdis Moore. «Kaljuseina varju! Loomad kõvemini kinni köita!» 

Näha polnud enam midagi ja mehed komistasid üksteise otsa ning nii mõnigi jooksis oma 
kaaslase pikali. Kauguses kostis juba esimene kõuemürin, mille kaja kustus orus - kumedalt ja 
ähvardavalt. Ühtäkki vaibus tuul ja maad võttis salapärane vaikus, nii et mehed ehmunult paigale 
tardusid. 

«Missugune nõiakatel,» sosistas Les White. Ta sõnad olid selgesti kuulda. Hääletult ja pikkamisi 
vajus tolmupilv maha. Muutus jälle valgemaks. Siis .hüüdis keegi: 
«Seal eespool kohiseb oja ning seal on ka hobused!» 

Nad jätsid kõik sinnapaika, hüppasid saduldamata hobuste selga ja kappasid mäenõlva poole, 
mille kohal kõrgus kivinina. Koobas oli ainuke varjupaik. Juba sähvatas esimene punakasvioletne 
välgunool ja kõu ragises ja paukus, nii et Moore'ile näis, nagu lõhkeks ta pea. Veel ei langenud 
ühtki vihmapiiska. Koopa juurde jõudes märkasid nad, et olid tööriistad maha jätnud, millega 
hobuste 

13 
köitmiseks vaiu maasse taguda. Seetõttu tuli neil hobused omapead jätta. Hingeldades ronisid nad 
nõlvakut pidi koopasse. 

Välk sähvis vastu kaljuseina, lõhkes ja pildus üle oru sinakaid pragisevaid sädemeid. Mehed 
tundsid väävlimaiku keelel ja kuivanud kurgus. Raju sai uut hoogu juurde. 

Koopas kogunesid nad kokku ja avastasid, et puudub viis meest, nende seas Hal Slateri poeg ja 
Les White. Koopasuul seistes hõikasid mehed märatsevasse põrgusse. Mürin, kohin ja vilin tegi 
nende püüded naeruks. Kui siis raju üheks minutiks veel kord vaibus ja ilm pisut heledamaks läks, 
tulistasid nad oma kuuelaengulised tühjaks. Aga paugud kostsid ümbritsevas kõminas, nagu 
veereksid herned maha - ei järgnenud ka mingit vastust. 


Samuel Moore nägi, enne kui kõik jälle vihmaloori taha mattus, kuidas oru sissekäigul ilmusid 
nähtavale mõned ratsanikud nagu varjud ja kappasid otsekui põrkuvad pa llid orgu. «Nad on meil 
jälil,» sosistas ta, «loodame, et nad tormi üle elavad.» Hetke pärast ei näinud ta ratsanikke. enam. 
Sinimustad pilverusikad tuiskasid kohale ja ajasid enda ees rohekasmusta pimedust. Siis paiskus 
veekosk alla, segatud raheteradega, Raevuka Oja org muutus põrguks. Kui mõni meestest teisele 
midagi karjus, siis oli välgusähvatuste paistel näha arnuüksi seda, et ta suud liigutas. 

Veeuputus kestis terve tunni, siis oli korraga kõik möödas. Nii äkki, et meestel ikka veel 
rajumürin kõrvus kumises, ehkki taevas juba sinise ja piimjana naeratas. Näis, nagu ringutaks maa 
ennast mõnusalt ja nagu polekski midagi juhtunud. Mustmärjad kaljuseinad aurasid ja tõmbusid 
jälle halliks. Maapind polnud kuigi rängalt segamini paisatud. Vihmavesi oli otsekohe mööda 
orunõlvakuid alla voolanud ja orgu ümbritsevasse kivikuristikku langenud. Oja säng aga oli 
uhtliiva tõttu üsna madalaks muutunud. Veed mühasid ja viisid liiva juba jälle minema ning 
puhastasid kiiresti ojasängi. Mehed ronisid ja libistasid ennast alla orgu, kus lebas kolm hobuse- 
koriust. Pikne oli nad maha löönud. 

Mehed leidsid oma viis kaaslast tervetena, ehkki läbimärgadena. Tänu sellele, et, nad ennast 
tihedalt vastu kaljuseina olid surunud, olid kõik viis eluga pääsenud. Noore Slateri silmad olid 
sügavates koobastes. Sel hetkel 

nägi Joe vana välja. Nüüd tundsid kõik üksnes veel hirmu naiste pärast, kes voori juurde olid 
jäänud. Kahekümne kolmest hobusest oli kõigest kaksteist alles. Ka Samuel Moore'i väärt ruuna 
puruksrebitud ja söestunud korjus lamas oja kaldal. Teised hobused olid vastu kaljuseina tormanud 
ja kaela murdnud. Eduard Finney leidis oma mära murdunud esijalgadega. Ta läks näost 
surnukahvatuks ning laskis loomale kuuli pähe. Pool päeva ei lausunud ta peaaegu ühtki sõna. 
Kõik olid masendatud ja käisid noruspäi ringi. 

Tööriistad ja sadulad korjati kokku, kleimide tähised seati uuesti püsti ning kaks meest süütasid 
lõkke. Kõigil oli nälg. Les White lamas palavikus märjal vaibal. Kuidas teda aidata? Alles siis, kui 
esimesed õhtuvarjud orgu langesid ja õhk jahenes, pöördusid julgus ja enesekindlus jälle 
aegamööda tagasi. 

Niipea kui märjad puud põlema ja suitsema hakkasid, jõudsid pärale esimesed võõrad — üheksa 
meest, kelle riided olid räbalates, kuid esinemine julge ja kindel. Nad tulid suure kisa ja käraga, 
naersid valjusti, hallootasid tervituseks ja esitlesid ennast. 

Mees, kes neid. juhtis, tegi imestanud näo, kui ta Samuel Moore'i silmas. Ta oli vana 
kullakaevaja, kes eluaeg midagi muud polnud teinud, kui kulda otsinud. Ta tundis Moore'i. 
Väikesena ja jändrikuna seisis ta oma kõveratel jalgadel pika Samuel Moore'i ees ja raputas 
muheldes viimase kätt. 

«Ah see oled siis sina, Samuel. Noh, pagan võtaks; siis ei imesta ma üleüldse enam! Soovin sulle 
õnrle, Samuel Moore, soovin õnne. Niisiis sina leidsid! Niipea su nime siin kandis ei unustata, 
Sam.» Mehe pikad käed ulatusid põlveõndlateni ja tema konna meenutaval näol kasvasid ainult 
üksikud liabemekarvad. Kolp oli tal paljas ja ümarik nagu õun. Kõigi laagrilõkete ääres ja igas 
kõrtsis kutsuti teda üksnes Konnaks. Mees krooksus lustakalt oma jutuvada ja näris seejuures 
tubakat ning pikk Moore rõõmustas jällenägemise üle. 

«Ma tean, kus ma asun, Sam,» ütles mehike ja ta nägu võttis tõsisema ilme. «Ei läinud tundigi 
mööda, niipea kui maru lakkas ja ma orgu nägin, teadsin ma juba kõik. Me ju. tunneme lugusid 
Raevuka Oja orust! Ja seda ütlen ma ilma kadeduseta, Sam, — kaheksa aasta eest kolasin ma siin 
kandis ringi, Ja ole lahke, marssisin 

mööda! Sina aga leidsid! Siin on kulda külluses, ja ma saan kolmandat korda rikkaks. Kaks korda 
olen ma seda juba olnud, nüüd aga hoian oma nagitid ilusasti koos, nii tõesti kui mu nimi on Konn. 


Aga üks asi mulle ei meeldi. Raju, mis sinu saabumisel .puhkes, pole hea märk. Räägitakse, et kes 
siit kulda tahab hankida, see. . .» 

«Mine oma jutuga, sulgedeta öökull!» hüüdis Moore vahele. «Mine oma jutuga! Jälle hakkad sa 
juba esimesel tunnil õnnetust kaela kraaksuma! Sa pole ka mitte kübetki muutunud! Konn, oled 
võib-olla ainult pisut napakamaks läinud kui vanasti.» Moore müksas jutukaaslast mitu korda 
sõbralikult. Siis otsis ta pudeli viskit välja ning nad jõid tubli sõõmu jällenägemise ja kulla 
terviseks. 

«Ma lähen nüüd oma kleimi ära märkima, Sam,» ütles Konn, «teil on siin ojaääres head lapid, 
aga eks mõnes teises kohas leidu ka midagi. Ja, Sam, soon tuleb veel üles otsida, kullasoon, Sam!» 
Ta vantsis minema ja teised kaheksa järgnesid talle. 

Tund hiljem ratsutasid Hal Slater, Eduard Finney ja kuus meest, kelle hulka kuulus ka kauboi 
Jim, orust välja, eelmäestikku jäetud voori juurde. Sissepääsu kohal kohtasid nad teist rühma, kes 
neid oli jälitanud ning nüüd napi tervitusega mööda ruttas. Öö saabus, jahe ja selge; nii et nad 
tähtede järgi suunda said seada. Viimasel öötunnil jõudsid nad veokite juurde. Ka siin oli torm 
kahju tekitanud, aga mitte rasket. Naised olid terved ja see oli kõige tähtsam. 

Härgi polnud Tom üksinda suutnud vaos hoida, loomad olid ühe vankri puruks lõhkunud, 
kusjuures kaks härga jalgade alla sõtkuti, ning seejäreloli kogu kari liivakõrbesse tormanud. Osa 
karjast, neliteistkümmend pead, oli pärastlõunal ise tagasi tulnud, üheksa härga oli Tom ükshaaval 
kinni püüdnud. Tormi poolt väljajuuritud pöökpuu oli kaks veokit pilbasteks löönud. Nii oli kolm 
vankrit rivist välja langenud ja need tuli maha jätta. Peaaegu kõik veokikummid rippusid 
räbaldunult puusõrestikul. 

Mehed magasid päikeseloojanguni. Siis otsisid nad ratsa ümbruse läbi ja ajasid leitud härjad 
veokite juurde tagasi. Kauboi Jim oli härgade püüdmisel kõige tublim. 

Õhtuks oli neil nelikümmend kaks härga koos, ülejäänud jätsid nad saatuse hooleks. 

Järgmise päeva varavalgel - naised keetsid juba kohvi ja praadisid pekki — saduldas Jim 
kokkuleppe ko- 

haselt Tomi puhanud hobuse, et West.Fieldi oma sõpradele vastu sõita. Jim oli uhke nagu 
hispaanlane ja naljatles Betty ja Ruthiga. Ta meeldis tüdrukutele, ja, ehkki nende tutvus oli ainult 
mõned tunnid vana, said nad temaga hästi läbi, ning kui Jim teele asus, jätsid nad sadulas istuva 
noormehega kättpidi jumalaga ja soovisid talle head reisi. 

«Tulge peatselt tagasi, Jim,» hüüdsid. nad talle järele. Jim peatas veel korraks hobuse, pilgutas, 
neidudele tähendusrikkalt silma ja sõnas: «Tulen kindlasti, ja see pole kuld, vaid teie mõlemad, mis 
mind tagasi meelitab.» Siis kappas ta minema. 

Mehed saagisid ülesjuuritud pöökpuu pakkudeks, lõhkusid pakud halgudeks ja laadisid vankrid 
puid täis. Orus kulus iga puutükk marjaks. Need mõned põõsad, mis seal kasvavad, põletatakse 
peatselt ära. 

Pärastlõunal ilmus jällegi rühm ratsanikke, kes kullaorgu otsisid. Kust nad küll sellest olid 
kuulnud? Hal Slater juhatas neile tee kätte ja palus, et nad Samuel Moore”le teataksid, et laagris on 
kõik korras. Mehed ei lubanud endale hetkekski puhkust, vaid said tema sõnadest uut hoogu juurde 
ja ajasid hobuseid muudkui edasi. Selles rühmas oli juba ka kolm kerget veokit. 

Järgmisel hommikul asus Hal Slater viie vankri ja naistega teele. Tom jäi ka seekord maha, 
ootama, kuni meged tagasi tulevad ja ülejäänud kraami kaasa viivad. Slater ööbis kaks milli orust 
eemal ja sõitis alles hommikul orgu. Päev oli selge ja soe, ja need paar inimest, kes orus ringi 
askeldasid, kadusid maastiku avarusse. Hal teadis, kui kähku kõik see järgmiste nädalate jooksul 
muutub. Naised vaatasid uudistavalt oma uut kodupaika, kus nad järgmistel kuudel elama 
hakkavad. «Kui kõle ja troostitu,» ütles Betty, «ja kuidas küll need kõrged mäed rusuvalt 
mõjuvad!» 

«Sina talleke,» vastas ema mõtlikult, «siin läheb varsti niisugune sagimine lahti nagu maailma 


kõige suuremal aastalaadal. Ja kui selle peale mõelda, hakkad lausa kartma.» 

Kui inimesed veokite kolonni nägid, ruttasid nad voorile vastu. «Kas teil on toiduaineid müüa?» 
hüüdsid nad. Üks kahupea, kes koos Konnaga oli saabunud,. karjus: «Me ostame kõik ära! Peotäis 
kullateri poole koti jahu eest! Noh, kuidas jääb?» 

Teised jälle pakkusid üksteisest üle sülla puude eest. 

Hal Slater raputas eitavalt pead. «.Me kuulume Samuel Moore”i rühma,» ütles ta. 

«Mis sellest,» urisesid pakkujad, aga olid siiski sunnitud tühjade kätega lahkuma. 

Corktownlased tulid rõõmsate nägudega voorile vastu, tervitasid naisi, ajasid juttu, näitasid neile 
oma kleime, esimesi kullateri ja sepitsesid tulevikuplaane. Otsustati, et üks meestest ratsutab 
Corktowni, viib kodustele teateid ja toob sealt sõnumeid. 

«Kes sõidab?» küsis ema. Finney. Keegi ei avaldanud soovi. Ema Finney noogutas mõistvalt oma 
halli pead. 

«Võib-olla tuleb mul endal teele asuda? Minul ju siin kleimi pole.» Ta naeratas seda öeldes, aga 
seejuures oli siiski tunda natuke kibestust. 
«Me võime täringuid visata, kes peab sõitma!» hüüdis üks meestest. 
«Jah,» vastas ema Finney. «Niikuinii on siin täringuid varsti niisama palju kui revolvreid.» 

Mehed lõid telgid üles ja. naised keetsid süüa, Sel päeval nad enam kuigipalju kulda ei pesnud. 
Niipea kui pimedaks läks, pugesid kõik vaiba alla. Hommikul asusid neli meest teele, et viimast 
kaht vankrit kohale tuua. Sel puhul luges Hal Slater härjad üle ja märkas, et üks puudub. Ta 
ratsutas piki orgu ülespoole, et looma otsida. Telkide juurest, kus teised kolm rühma laagris asusid, 
leidis ta verise naha, sarved ja kondid. Mehed, kes seal hommikust sõid ja suuri lihakäntsakaid 
suhu toppisid, ei osutanud talle mingit tähelepanu. 

Hal Slater ratsutas ühe lõkke ligi ja ütles sõbralikult: 

«Head isu, aga pidage meeles, et järgmisel korral võite ka tina saada.» Seejärel traavis ta minema, 
enne kui keegi neist vastata oleks jõudnud. Kui ta juba tubli kümme hobusepikkust eemal oli, 
kuulis ta oma selja taga pilkavat naeru. 

«Tänasest päevast paneme öösel vahid välja,» ütles Hal Slater, kui ta oma laagrisse jälle tagasioli 
jõudnud, «ja kes seejuures magama jääb, selle viskame oma salgast välja.» 

Hal ütles need sõnad täie karmusega ja mehed ei vaielnud talle vastu. 


6. PEATÜKK 


Kiiremini kui välejalgne mustang lendas kuulujutt, mis rääkis kullaorust, läbi Missuuri, Kansase 
ja teiste osariikide. Ükski mägi polnud, liiga. kõrge, ükski. jõgi liiga käre — justkui raju tormitses 
kumu üle maa. Seal Raevuka Oja orus kahlatakse lausa kullatoimus, seal looklevad mehesääre 
jämedused kollased kullasooned läbi kaljude! Kauboid kandsid kuulduse karjamaalt karjamaale, 
rändkaupmehed vedasid farmist farmi, kullaotsijad tulid sellega kaugelt läbi veeta kõrbete, šerifite 
ametiruumidest saatis telegraaf teateid traadi teel kõrgematesse valitsusasutustesse. Maa idaosas 
neelasid linnaelanikud uudiseid trükimärgadelt ajalehtedelt. Kumu oli kõigi suus — ja sünnitas 
kurja. 

Farmerid jätsid oma põllud sööti, kauboid kappasid ootamatult karja juurest ära, ametimehed 
kadusid kontorijäridelt, käsitöölised jooksid töökodadest minema, madrused deserteerisid 
laevadelt, kõik nad voorisid maagilise kullaoru poole. Siis ilmusid esimesed teated, mis katsusid 
kuulujutte ümber lükata. Valitsus deklareeris ametlikult, et tegemist on ainult väikeste leidudega. 
Inimesed aga ei uskunud ja kolonnid rühkisid edasi. 

Inimvooluga liikus kaasa nii mõnigi metsik jõuk mehi, kes üksteist kähku olid leidnud. Need 
mehed .ei tunnistanud muud seadust kui ainult rusikaõigust ja revolvrit. Kõigis riugastes ja 
knihvides kodus, jõudsid nad endale jõhkralt teed rajades kiiresti edasi. 


Mõne nädala jooksul oli kogu org ära jaotatud ja oli muutunud õõtsuvaks ja voogavaks 
telklinnaks. Tuhanded, kes endale orus enam kleime ei saanud, jäid laagrisse väljaspool orgu, 
otsisid sealt kulda ja rändasid ümbruskonna mägedes ringi - ega leidnud midagi. Häda ajas 

nad pettunult ja kibestunult jälle koju tagasi. Isegi orus ei leidunud kõigil kleimidel kollast metalli, 
vaene oli ses suhtes just ülapoolne osa. Sageli ei tasunud töövaev end ära, ja nende kleimide 
omanikud nägid näguripäevi kulukaid näguripäevi! Aga nad ei kaotanud lootust. 

Üheksandal päeval pärast lahkumist jõudis kauboi Jim oma sõpradega pärale. Torisedes oli 
jumalakartlik eestööline nad teele saatnud ja ise maha jäänud. Tolmustena ja väsinutena kõikusid 
mehed pärast ränka retke oma äraaetud hobustel. Nende nägu katsid habemetüükad ja kõvaks 
kuivanud pori. 

Oru, kohal rippus hall pilv - peenike tolm, mis kõigist kullasõeltest lendu tõusis ja punakashalli 
pulbrina uuesti inimeste, loomade ja telkide peale maha langes. . 

Kauboid ratsutasid mööda laia teed: mis kulges piki orgu. Tee ääres klopsisid esimesed 
kaupmehed juba oma 
poode kokku. Need olid nupukad mehed, kel oli raha ja kes olid siia saabunud kindla eesmärgiga — 
mitte kulda kaevata, vaid kaubelda. Puhaskasu oli hiiglasuur! Enne veel kui nende vankrid orgu 
jõudsid veereda, tormasid oru elanikud veokite kallale ning toiduained ja tööriistad lausa kisti 
käest. Need, kes kulda olid leidnud, maksid ükskõik mis hinda. Ja nii kestis see veel nädalaid. 

Teised jälle, kes polnud enam kleime saanud, lõid kampa ja hakkasid eelmägedes puid 
langetama ning liigkasuga kütet müüma. Aga oma tulust pidid nad jällegi lõviosa toiduainetega 
hangeldajate lõugadesse heitma. Üks kaupmees jõudis kohale kuueteistkümne jahukoti ja 
kaheteistkümne kanistri õllega. Ta pöördus rikka mehena oma härgadega tagasi, et uut kaupa tuua. 
Aga see võttis palju aega. West-Fieldis ja teistes ümbruskonna asulates oli kõik üleöö ära müüdud. 
Puuraiujad teenisid ka ainult mõned päevad hästi. Siis hakkasid nii paljud korraga sama äri ajama, 
et hinnad langesid. 

Üks mees tuli üpris kaugelt ja tõi rahumeeli, koorma savi kaasa, kangutas poja ja naisega 
kaljuseinast kive lahti ning hakkas leivaahju ehitama. Töö juures vilistas ta lõbusalt, sest ta teadis 
päris kindlasti, et teised ka tema jaoks kulda maa seest välja kougivad. Peatselt voolab see tema 
taskusse. Tema vend oli teel jahu, soola, suhkru ja rasvaga. 

Kui Jim oma viie seltsimehega oja lähedusse jõudis, kus corktownlased kulda pesid, viskasid 
need oma labidad ja sõelad kõrvale ja jooksid ratsanikele vastu. Mehed tervitasid üksteist nagu 
vanad tuttavad. Palju oli pärimist ja vastamist. Jim jättis vestlejad omapead, ratsutas oja äärde ja 
nägi seal suurt telki, mille katuseavast tõusis suitsu. 

Betty lisas parajasti puid ahju, kui Jim kannuste kõlinal tema selja taha ilmus. 
«Halloo,» sõnas Jim tervituseks, «on siin ka kõik terved ja rõõmsad?» 

Betty ehmus, puhkes siis naerma ja lükkas otsaesisele langenud juuksekiharad kõrvale. 
«Kuidas te küll välja näete, Jim, te peaksite esmajoones end pesema,» ütles ta. 

«Pori toob õnne,» vastas Jim, «ja ma pean enne veel kaaluma, kas ma selle ära pesen. Pealegi, 
kui ma oma kulda hakkan kaevama, määrin ma töö juures ennast nagunii jälle ära. Ei tasu vaeva 
ennast pesta.» Ta ütles seda kõike päris tõsiselt, aga Betty tundis teda juba. 

«Ah, te pole sugugi teistmoodi kui kõik siinsed,» pahandas Betty. «Igaüks räägib siin päevast 
päeva üksnes kullast, ühtesoodu ainult kullast. Kas teie siis midagi muud ei oska rääkida? Kas teil 
tõesti midagi muud peas pole kui ainult kuld?» 

Nende sõnade peale muutus Jimi tolmuga kaetud nägu korraga märgatavalt, silmadesse tekkis 
sügav sära ja isegi häälekõla oli äkki kuidagi teist laadi. 

«Mul on omad plaanid, Betty, ma tahan siin rikkaks saada, ja siis ma abiellun. Mu naise käsi 


peab hästi käima:» 

Betty Finney silmitses toda teist laadi Jim'i üllatunult ega teadnud, mida õigupoolest vastata. 
Pisut kohmetunult sõnas ta uuesti oma endise naljatooniga: 
«Ah, teiega juba keegi ei abiellu!» 
Jim tabas kohe õige noodi ning teeskles haavunut ja solvatut. 
«Mis? Minuga?» hüüdis ta ja ajas rinna ette. «Ma olen kange poiss! Ja pealegi veel ränkrikas!» 
«Jim, ma vean kihla, et teil pole kolme dollaritki taskus.» 
«Aga mul on kleim, Betty!» 

Betty naeris poisi üle, kes seisls tema ees justkui hernehirmutis ja käitus nagu miljonär. Ei või 
küll kunagi teada. .. Aga sellest hoolimata puhkes ta üha uuesti naerma, ja noormees tundis sellest 
lõbu. 

«Ja kus on teie õde Ruth?» küsis Jim nagu muuseas. «Vankris, Jim. Ema on ka seal. Te aga ei tohi 
daame ehmatada ja niimoodi nende ette astuda.» 

Ei, seda ta ei tohtinud. Hea, et Betty seda talle meelde tuletas. Sellepärast läks Jim eelkõige 
Samuel Moore'i juurde. Ta leidis vanamehe oma telgist. Moore rõõmustas, kui ta külalist nägi. 

«Juba tagasi, Jim?» küsis. ta ning lisas vastust ootamata: «Istu kastile ja jutusta. Mis uudiseid on 
väljas kuulda?» 

«Pole just kiita. Esimene sats voolab juba: tagasi ja inimesi on kurb vaadata. Mõned valavad 
päris tõsiselt pisaraid, et kõik nende plaanid jällegi luhta on läinud. Paljud on sealjuures oma 
viimased sendid kaotanud. Enamik aga vannub kurja.» 

«See pole minu süü, Jim.» 
«Keegi ei tee sulle etteheiteid, Samuel Moore. Nad kõik tunnevad ainult kadedust.» 

Vana kullakaevaja noogutas aeglaselt pead. «Ma kadestasin varem ka mõningaid, Jim,» sõnas ta. 
«Inimene on juba sihuke.» Siis muutis ta kõneainet: «Kas te tulite kõik koos?» 

«Ei. Pastor ei tulnud kaasa. Mis me tema kleimiga teeme?» 
Moore tõusis püsti. Ta pidi väikese teravnurkse telgi keskele astuma, et peaga mitte vastu katust 
puutuda. 

«See kulub marjaks ära,» ütles ta, «üks meie mees pole tänaseni veel kolme untsigi kulda 
leidnud. See võiks oma maalapi ära vahetada, eks siis näe, mis edasi saab.» 

«Ja teised?» 

«Saak on erinev, keskmiselt aga hea. Jah, isegi väga hea. Aga see on alles algus, Jim. Ja miks teie 
vanem siis kaasa ei tulnud?» 

«Ta on liiga jumalakadlik. Muuseas, Moore, me tuleme otsemaid karjamaalt, meil pole ühtk! 
tööriista...» 

«Me laename teile mõned sõelad ja labidad. Kolme nädala pärast võite siit kõike osta.» 

Väljast oli kuulda, kuidas Hal Slater Moore'i hüüdis. Siis astus ta telki. 

«Hea, et sa tulid,» sõnas Moore. «Ma rehkendasin just äsja välja, palju meil veel toiduvaru järele 
on jäänud. See kuivab kokku, Hal.» 
«Härjad söövad liiga palju ja nendega pole nüüd midagi peale hakata. Me tapame veel kolm, kuus 
jätame alles ja ülejäänud müüme maha. Paar meest meie hulgast peavad toidu järele sõitma, kuni 
siin kõik nii kaugel on, et me siit õiglase hinna eest võime toitu osta.» 
Samuel Moore oli sellega päri. Nad hakkasid nõu pidama ja Jim lahkus telgist, et ennast koos oma 
kaaslastega sisse seada. 


Sel pärastlõunal leidis laagris aset esimene suurem segadus. Oru keskel töötavad mehed jooksid 


kokku ja moodustasid erutatult vestlevaid rühmi. Kõik askeldasid ühe kehva telgi ümber, mis 
vanadest kottidest ja riideräbalatest kokku oli lapitud. 

Konn, kelle tööpaik asus seal lähedal, toetus labidavarrele ja vahtis seda sagimist pealt, oodates, 
et mehed jälle laiali lähevad. Aga et seda ei toimunud, ronis ta oma pikkade käte abil nagu ämblik 
august välja, sammus telgi juurde, kinnitas revolvri rihmaga vööle ja trügis meeste hulka. Natukese 
aja pärast saduldas ta hobuse ja kappas oja poole. 

«Viska sõel tänaseks kõrvale,» ütles ta Moore”ile ja ronis sadulast maha, «me peame eelkõige 
laagris korra jalule seadma. Ma arvan, sa oleksid pidanud seda kohe algul tegema. .. Seal 
ülevalpool on ühte pussitatud.» 

Ta näitas pöidlaga me õla ja näris seejuures matsutades tubakat. Tema konnataoline nägu oli 
sadades kortsudes. 

Moore ajas end püsti, kloppis põlvedelt tolmu maha ja vaatas oru keskosa poole, kus inimesed 
kobaras koos seisid. 

«Kas mees on surnud?» küsis ta. 

«Ei, Sam, ma arvan, et ta jääb elama.» 

«Ma ootan iga päev valitsusametnikke,» pomises Moore, «aga eks nüüd tuleb meil ise pihta 
hakata.» 

Konn vedas oma hobust ratsmeidpidi järel ja nad läksid mõlema Slateri kleimile. Siin pidasid 
nad nõu, ja corktownlased kutsuti kokku. 

«Ma näeksin teid meeleldi hobuse seljas,» ütles Hal Slater kuue kauboi poole pöördudes. Need 
saduldasid kiiresti oma hobused. Teised tulid jalgsi kaasa, nad jätsid 

kõik sinnapaika, ka täna sõelutud ja väljapestud kulla. Ausus oli metsiku looduse seadus, 
kullavargus võrdus hobusevargusega, ja selle eest oli ette nähtud surmanuhtlus. Jubil vanast ajast 
oli see nii, ja see pidi ka nii olema, sest ilma hobuseta on mees kõnnumaal kadunud. 

Meestesumm hakkas juba laiali valguma, kui üheksa ratsanikku sündmuskohale kappasid. Nüüd 
jooksid mehed uuesti kiiresti kokku. Samuel Moore, Hal, Slater ja Konn astusid telki, kus haavatu 
lamas: Ta oli palju verd kaotanud, pussihaav oli löödud parema õla alla ja halvasti kinni seotud. 
Haavatu oli sale, tumedate silmadega ja kitsa, sileda näoga prantslane, ning näis, et ta on alles 
hiljuti siia maale sisse rännanud. 

Kui Moore tema kohale kummardus, haistis ta viinalõhna. Neljal mehel jäi kitsas telgis ruum 
napiks, kus peale, vaiba, millel haavatu lamas, olid veel, ainult reisipaun ja sangata keedupott. 
«Jutusta meile, kuidas see juhtus,» ütles Moore. «Saad sa rääkida?» 

Prantslane noogutas. Ta oli väga nõrk, aga asetleidnud sündmus oli teda vahepeal juba 
kainestanud. Kõik kolm pidid hoolega kuulama, sest tema inglise keel kõlas kaunis kohmakalt. 

«Alguses võtsime viina, siis mängisime kaarte. Ma kaotasin ja ei tahtnud edasi mängida. Sellest 
pahandus, tüli sõnadega. Aga me jõime edasi.» Ta pidi pausi tegema, kuni hingamine jälle 
rahulikumaks muutus. Higipisarad värelesid tema kahvatul otsaesisel. Konn pühkis nad 
kuuehõlmaga ära. 

«Ma nägin ainult, kuidas ta ära minnes pistis taskusse minu kullakukru, mis oli veel pooleldi 
täis. Ma jooksin talle järele, aga telgiuksel lõi ta mind noaga.» 

«Kus see kott sul oli?» 

«Vaibal, me ju istusime sellel.» 

«Ja kuidas oli mehe nimi?» 

«Nad, hüüavad teda Cad.» 

Moore ja tema kaaslased väljusid telgist. Kõik pidi nuüd toimuma nii, nagu see tavaks oli. Neid võttis 
vastu ootajate jutukõmin. «Ons tõsi, et ta on juba surnud?» hüüdis keegi. Moore raputas pead. 
Konn ja Hal Slater veclasid suure kasti kohale. Moore ronis selle otsa. Siis heitis ta pilgu üle oru, 


nii kaugele kui ta näha võis, ja sõnas: «Me peame kõik kokku kutsuma.» 
84 


Konn leidis kiiresti suure pesukausi. Üks ratsanik hoidis seda üleval ja Konn päristas lapiti 
labidaga selle pihta. Kaja kaikus üle oru, ja mehed, kes veel tööd tegid, panid kirkad, labidad, 
sõelad ja pannid käest ning tulid kokku. Hüüded kõlasid suust suhu. Jimil. ja tema kaaslastel tuli 
aga siiski veel ringi ratsutada, et mõnd kõhklejat kohale toimetada, kes meelega asjast eemale tahtis 
jääda ja oma . tööd edasi teha. Kõik see võttis aega. Päikeseloojanguni oli aga jäänud ainull paar 
tundi. 

«Hakka ometi peale, vana!» hüüdis üks noormees kokkutulnute hulgast. «Räägi, mis sul meile 
jutustada on. Meil on aeg kallis, me kaotame iga tunniga kümme untsi, mõni isegi kaks kilo!» Ta 
hakkas laginai naerma, ja mõned, kes teda vist naijahambaks pidasid, naersid kaasa. 

Enne kui Samuel Moore vastata jõudis, hüüdis üks halli habeme ga ja määrelanud riietega vana 
kullakaevaja vihaselt: «Kas sa jõnglane siis ei näe, et siin hakatakse kohut pidama? Sul on vist 
kullasõel esimest korda peos. Ja kuieas sa kollanokk räägid kõige tublima mehega siin orus? See 
on Samuel Moore, kellele me kõik tänu võlgneme!» Räbalais diger oli nii vihane, et ta erutatult 
ühelt jalalt teisele keksis, silmi pööritas ja om.a padrunivöö kallal näppis. Vana kullaotsijana oli ta 
väga tundlik, kui keegi iidsete kommete ja tavade üle irvitas. 

Enamik mehi nägi Samuel Moore'i esmakordselt ja äkki hakkasid nad käsi plaksutama. Hal 
Slater ja nii mõnigi teine mees tundsid sel hetkel rahuldust, nad teadsid nüüd, et Samuel Moore 
ennast maksma paneb. Kollanokk oli siinsete meeste suus terav sõna, aga too, keda see tabas, ei 
julgenud enam iitsatadagi. Konn ronis Samueli kõrvale kastile. Teda tunti juba. Ta võttis oma vana 
viltkaabu peast ja hakkas sellega vehkima. Kõik jäid vakka. 

«Mehed!» hüüdis Konn üle nende peade. «Mehed! Ma teen eelkõige neile teatavaks, kes seda 
veel ei tea, kuidas tava on: igaüks, kes siin kulda kaevab, peab tulema, on kohustatud tulema, kui ta 
signaali kuuleb. Siis leiab alati nõupidamine aset ning te taipate küllaltki kähku, et see toimub meie 
kõigi huvides.» Mehed avaldasid oma heakskiitu ja Konn lisas: «Nüüd räägib Sam.» Siis hüppas ta 
kasti pea!t maha. 

Samuel Moore ei teinud palju sõnu. «Ühte meie hulgast pussitati,» ütles ta, «ja kui...» 
«See pole meile miski uudis, toda meest nägime ju ise!» 

katkestas ta jutu ühest rühmast kostev hääl. Koosolijaid haaras rahutus. Moore märkas, et teda 
taheti provotseerida ja naeruväärseks teha. Ta jäi aga rahulikuks ja rääkis edasi. «Kui me selle kahe 
silma vahele jätame, siis ei saa siin varsti keegi enam rahulikult töötada ja kulda kaevata.» 
«See on ju purjuspäi sündinud. lugu!» karjus uuesti väljakutsuv hääl. «Jäta meid rahule!» 

Samal hetkel ajas Hal Slater oma hobuse tagumisest reast üsna kasti juurde, millel Moore seisis, 
ja kauboi Jim oli kähku oma hobusega teisel pool Moore'i. 

«Hal Slater! Hohoo! Hal Slater on ka siin!» hüüdis keegi erutatult meeste summast. 
«Kes see Hal siis on?» küsis keegi, kes hüüdja kõrval seisis. 

«Hoia, et sa temaga lähemalt ei tutvu, kui ta säärase näo teeb nagu praegu,» vastati talle. «Nii 
mõnigi võib sellest terve laulu laulda.» 
Hal Slateri kandilisse näkku oli tekkinud sapine, kuri ilme, mis talle muidu omane polnud. 
Liikumatu nagu raidkuju, istus ta oma ratsu seljas ja vahtis näiliselt tuimalt üle rahvahulga. 
Koosolijad muutusid veelgi rahutumaks. Hüüded, küsimused ja sõnakatked lendlesid läbisegi. 
Samuel Moore'i taga seisis korraga poolkaares kuus ratsanikku, kellelt, kui nende nägude järgi 
otsustada, võis üht kui teist oodata. Corktownlastest astusid veel mõned ligi ja rahvahulgast 
trügisid ka mitmed kiiresti Moore'i lähedusse. Korraga seisid kõik kohale rutanud seljaga Samuel 
Moore'i poole. Eduard Finney ja Joe Slater toetusid Moore'i jalge ees kasti najale. Moore seisis 


rahulikult üleval ja ootas. pöidlad padrunivöö vahel. 

«Laske mind üles, laske mind kähku üles, poisid,» hüüdis kiiresti sõnu vuristades too natuke 
kohmakas kullakaevaja; kes kollanoka peale oli käratanud, ning katsus meeleheitliku pingutusega 
kasti otsa ronida. Konnal polnud vaja isegi sadulast kummarduda, kui ta oma pikkade kätega mehel 
turjast kinni krahmas ja ta ühe ropsuga üles tõmbas. Ärritatud mees ei läbenud hingegi tõmmata. 
Ta viskas käed laiali. nii et Moore talle ruumi pidi tegema, ja karjus täiest kõrist: 

«Te ju näete, kui kaugele asi juba on läinud! Räägime kohe täit tõttl Ausate kullakaevajatega on 
ka joomaven- 

nad, kõrilõikajad kaasa tulnud. Ja kui me neile hambaid ei näita, lüüakse nii mõnigi meist veel oma 
nagiti pärast mättasse! Hoidke kokku, mehed, ja kihutage koiotid laagrist minema! Ning et Samuel 
Moore'i autoriteeti kindlustada; teen ettepaneku, et me ta otsemaid kohtunikuks valime! Kes on 
selle poolt?» 

Vana digeri nägu oli tulipunaseks muutunud. Mehed plaksutasid talle, karjusid ja ajasid käed 
püsti. Samuel Moore oli valitud. Tema mänedžer oli tulemusega rahul ja hüüdis: «Kes nüüd veel 
kohtuniku jutu katkestab, sellel topime lõuad kinni!» ning hüppas seejärel kasti otsast maha. 

Kõigil meestel oli korraga koosoleku vastu huvi tekkinud, nad olid põnevil, kuidas see lõpeb, ja 
taipasid ühtlasi, kui vajalik säärane koosolek on. 

Samuel Moore hakkas jälle kõnelema. Ta pööras oma näo sinnapoole, kust teda vahelehüüdega 
oli katkestatud, ehkki ta ei teadnud, kes seda oli teinud. «Sa ütled, et see olevat purjuspäi sündinud 
lugu. See on tõsi. Aga noariste on noapiste! Ja pealegi on ohvrilt ka tema kullatolm röövitud.» 

Meestehulk hakkas voogama ja sagima, paiskus laiali ning korraga tekkis kuueliikmelise rühma 
ümber, kelle hulgas seisis ka vahelehüiidja, vaba ruum. Moore räälds edasi, pani end maksma ja 
jutustas, mis nad prantslaselt olid kuulnud. Siis hüüdis üks neist kuuest mehest: «See pole tõsi, 
kukkur kuulub mulle!» 

Vaikus võttis maad. Kõik vaatasid vaheldumisi Samuel Moore'i ja hüüdja poole. «Ma nõuan, et 
Cad astuks koosoleku ette,» sõnas Moore. Kuuemehelises rühmas ei liigutanud end keegi. 

«Neid oli ju kaks,» hüüdis üks noor blond mees, «ma ju nägin neid.» 

Hal Slater vahetas Jimiga kiire pilgu. Äkilise tõmbega ajas ta oma hobuse edasi ja koosolijad 
kargasid kõrvale. 

Jim ja Konn olid otsekohe Hali kõrval ning kauboid järgnesid neile. Kõik toimus välkkiirelt. 
Korraga oli kuueliikmeline meesterühm ümber piiratud. Konn muheles vaikselt endamisi; kõik läks 
nagu nööri pidi. Kui kuus meest Hali rohekashallidesse silmadesse vaatasid, teadsid nad, kes nende 
ees sadulas istub. 

«Kes teist on Cad?» küsis Hal Slater külmalt läbi hammaste. Ta ei teinud säärastel puhkudel 
liigseid sõnu. See- 

vastu tundis ta alati käes, mis üsna revolvri ligi lebas isesugust kibelust, kui ta sellise jõugu ees 

seisis. See oli ka üks põhjus, miks ta farmeriks oli hakanud, nüüd aga oli kõik jälle teisiti läinud. 
«Mina olen Cad,» vastas üks meestest. Vastus kõlas ükskõikselt, aga mehe tuulest ja päikesest 

parkunud nägu muutus seejuures pisut tumedamaks. Tema puuriv pilk ei lasknud hetkekski Hali 

lahti. 

«Ja kes oli teine?» 

Cadi naaber viskas pea kuklasse. 

«Edasi!» käratas Hal Slater. Tema ratsanikud nihkusid lähemale ja mõlemad mehed olid sunnitud 

käsku täitma. Nende neli kaaslast, kes paigale jäid, ei julgenud ühtki sõna poetada ega midagi ette 

võtta. Üks neljast, massiivne, tõepoolest hirmuäratav kuju, kiristas üksnes hambaid. 


Kui Cad ja tema kaaslane läbi meestehulga sammusid, vankusid nad veidi, ja keegi hüüdis 
eespool: «Nad on ju veel vintis!» 

Peatselt seisid mõlemad Samuet Moore'i ees, ükskõikselt ja jultunult, kusjuures Hal Slater ja Jim 
neid teineteiselt poolt flankeerisid. Hal Slateri silmad otsisid Jimi pilku ja too noogutas vaevalt 
märgatavalt. Hal juhtis oma hobuse Cadi ja tema kaaslase vahele ning lahutas nad teineteisest.. Siis 
kummardusid nad Jimiga välkkiirelt ja tõmbasid üllatatutelt revolvri tupest. 

Mehed olid ootamatusest nii rabatud, et nad esialgu üldse sõnu ei leidnud ja jahmunult ringi 
vahtisid. Ümberseisjate näod jäid külmaks. Mõlemad laskeriistad lebasid juba Moore”i jalge ees. 
Siis karjus Cad korraga: 

«See läheb juba liiale, me. . .!» 

Samuel Moore tõstis käe ja katkestas teda: «See sündis minu nõusolekul.» Moore rääkis väga 
rahulikult: «Ma alustan nüüd kohtupidamist ja te mõlemad peate end kaitsma. Ma süüdistan teid, et 
te olete kulda varastanud ja selle juures üht inimest raskelt haavanud. Kus on prantslase rahakott?» 

«Kes tõendab, et see on prantslase rahakott?» hüüdis Cad. «Jama... ta ajab udu, see kukkur 
kuulub ammust ajast mulle.» Ta tõmbas taskust pooleldi täis nahkkotikese, hoidis seda pea kohal ja 
näitas ümberseisjatele. 

«See kuulub mulle juba aastaid, ma hoidsin selles siiamaani oma tubakat.» Cad pöördus jälle 
Moore'i poole, irvitas talle näkku, raputas kotikest ja sõnas pilkavalt: 

«Tead sa, kohtunik, selle õmbles mulle mu vanaema, enne seda, kui ma poisikesena üle 
muinasjutumägede tulin.» 

Hal Slater astus hobuselt maha, võttis rahakoti ja läks telki. 

«See on minu,» ütles haavatu ja sirutas käe kukru poole. 

«Ma ei saa seda sulle anda,» sõnas Hal Slater tusaselt, «ja arvatavasti ei saa sa seda tagasi.» 
Väljas tegi ta teatavaks, mis prantslane oli öelnud, kuid siis trügisid Cadi kambavennad ligi ja 
kinnitasid tõemeeli, et just see kotike on Cadil alati taskus olnud. Üks neist ajas isegi vandesõrme 
püsti ja ütles: «Siin kahtlustatalse ausat meest! Kui sageli me oleme Cadiga koos sel lest kotikesest 

tubakat võtnud ja suitsu keeranud.» 

Samuel Moore nägi, et ta peab alla vanduma. Neid oli kuus ühe vastu. Prantslane oli olnud 
üksiklane. Kullast jääb ta ilma. Ka koosolijad polnud juba enam ühel meelel. 

«Nüüd asume teise süüdistuse juurde,» ütles Moore. «Miks sa prantslast noaga lõid, Cad? Või 
tahad sa seda eitada?» 

Cad ei kõhelnud hetkegi, ta oli nüüd enesekindluse tagasi saanud. «Igaühel on õigus end kaitsta, 
kohtunik, või arvad sa, et ma luban endale kõhtu tulistada?» Ta pühkis käeseljaga üle huulte, 
pööras end kobaras seisvate meeste poole, et kõnet pidada, ning kogu tema käitumine oli jälle 
jultunud. Ta alustas: «Siin kisas ennist keegi kasti otsast, et koiotid tuleb meie laagrist välja 
kihutada. Noh, küllap me veel oma sõbraga vaatame seda selli lähemalt ja küsime ta käest, keda ta 
selle all mõtles. Meie...» 

«Cad!» katkestas Samuel Moore teda teravalt. «Sa räägi siin ainult oma asjast.» 

«See kuulub asja juurde. Me ei lase ennast solvata, ja. . .» 

«Mis asja juurde kuulub, selle määran mina! Me ei lase ennast siin ka ninapidi vedada ja kotti pista! 
Me saame sinust üsna hästi aru. Sa tahad meestele hirmu nahka ajada, et nad oma arvamist ei 
julgeks avaldada. Cad, ma hoiatan sind ja sinusuguseid! Sa tunned Metsiku Lääne seadust. Ütle 
meile nüüd, kuidas see juhtus, et sa. seda meest noaga lõid, ja räägi nüüd ainult sellest ja muu jäta 
kõrvale.» 

Meeste suust kostis jälje heakskiitev pomin ja nad olid Samuel Moore*iga ühel nõut. Cad kehitas 
põlglikult õlgu. 

«See on kähku räägitud,» sõnasta hooletult. «Hüva, me võtsime viina ja siis tahtis ta mängida. 
Ma ei taha teda solvata, tõepoolest mitte, aga... ega ta just täitsa õiget mängu kah ei teinud! Aga 
jätame selle. Igatahes me kahekesi võitsime, vaatamata sohile. Me mängisime ausalt! 

Mu partner võib seda tunnistada. Ja siis, kui prantslane üha rohkem kaotas, muutus ta viinauimas 
tulivihaseks. Niisugused need lõunamaalased on. Me läksime seejärel ära, kuna ei tahtnud tüli. 
Tema jooksis meile järele, tõmbas äkki oma koldi ja tahtis paugutama hakata. Siis pistsin talle 
noaga. Võtan omaks, see oli üks purjus mehe tegu ja nüüd otsustage, mehed.» 

Cad laskis alahuule rippu ja seisis väljakutsuvalt paigal. 

Hal Slater läks vihast keema. Ta nägi nagu paljud teisedki, et need sellid keerutavad ennast 
silmusest välja ja pääsevad terve nahaga. See võis tuua raskeid tagajärgi julgeolekule orus. Üleöö 
muutuvad nad veelgi häbematumaks, mõtles ta. Samuel Moore võttis uuesti sõna: 

«Siin hüüdis ennist keegi, et ta neid mõlemaid nägi?» 

Meeste pead pöördusid ringi, ja siis tuli, rohkem teiste poolt lükatuna kui omaenda soovil, üks 
nooruk meestesummast välja. Ta ei heitnud Cadile ja tema kambamehele ühtki, pilku, vaid astus, 
ikka veel kõheldes, Moore'i ette. 

«Räägi kartmatult, kõik ausad mehed orus on sinu poolt.» 

«Jah. . . ma nägin möödudes, kui mõlemad telgist välja tulid. Kohe järgnes neile veel üks ja 
võttis sellel, keda te Cadiks nimetate, käsivarrest kinni. Ja siis toimus kõik välkkiirelt. Pärast seda 
me kandsime prantslase telki, mõlemad teised läksid kohe edasi.» 

«Kas pratslane haaras revolvri?» 

«Ei, kohtunik, ma ei näinud revolvrit.» 

«Küllap me sul veel silmad avame,» sisistas Cad. 

Samuel Moore pöördus kähku tema poole. 

«Cad! Kui sa nüüd veel üks kord sõna või pilguga tunnistajat ähvardad, siis tea, mis sind ootab!» 
Kõik mehed märkasid korraga, et Samuel Moore varjab oma rahu taga kohutavat raevu. Näis, nagu 
pragiseksid õhus sädemed. Pikkamisi laskus hämarus orgu. Koosolek oli kestnud juba üle kahe 
tunni. 

Hal Slater pidi jälle telki mitlema, et haavatut küsitleda. Väljast kostis ootajate jutukõmin. 
Prantslasel oli palavik ja ta oigas nõrgalt. 

«Võta mõlstus pähe,» ütles Slater, «ja räägi ainult tõtt. Sellest oleneb nüüd palju. Kas sa võtsid 
revolvri appi, et oma kulda tagasi saada?» 

Prantslane vaatas Halile sädelevate silmadega imestunult otsa. Näis, et ta ei saa küsimusest aru. 
Viimaks sõnas ta kähedalt: «Revolvri -, mina? Mul pole ju seda üldse.» 

Hal Slaterit läbis rõõmuvärin. Aga siiski tõmbas ta haavatult vaiba pealt. Mees kandis üksnes 
vöörihma. Slater kompas ta taskuid ja otsis siis väledalt väikese telgi läbi. Prantslane jälgis kõike 
seda imestunud, peaaegu hirmunud silmadega. . 

Telgi eesriie lükati kõrvale, nähtavale ilmus Hal Slateri ülakeha ja ta hüüdis: «Kaks meest tulgu 
siia, kaks täiesti erapooletut meest!» 

Kaks kullakaevajat jooksis kohale ja ootajate erutus tõusis. Telgis esitas Slater prantslasele 
uuesti oma küsimuse kahe tunnistaja juuresolekul. Kui nad kolmekesi jälle telgist välja astusid, 
hüppas Hal hobuse selga. 

«Mehed! Haavatu seal telgis on roheline, heausklik roheline. Need kaks tahavad meid ninapidi 
vedada. Alatult riisusid nad uustulnukalt tema kullanatukese ja tahtsid teda teise ilma saata! Cad 
luiskab! Prantslasel pole ülepea ühtki relva!» 

Vaevalt oli tema vali hääl vaibunud, kui puhkes lärm ja sagimine. Lendasid vandesõnad, tõusid 
rusikad ja isegi revolvreid oli korraga meeste peade kohal näha. «Nad röövisid teda ettekavatsetult, 
need lurjused!» karjus Konn ja ajas oma hobuse tagumistele jalgadele. «Tõmmake nad oksa!» 


möirgasid mõned ja tunglesid ettepoole. Cadi ja ta sõbra nägu oli hetke vältel halliks muutunud. 
Nüüd vaatasid nad peaaegu abipaluvalt Samuel Moore'i poole üles. Moore seisis vaikides, tundis, 
kuidas raske kivi ta südamelt veereb, ja laskis laagril möllata. 

Kui mehed viimaks pisut rahunesid, ütles ta: 

«Mehed, me peame õigust mõistma nagu kord ja kohus. Pime raev ei tohi meis võimust võtta. Te 
valisite mind, et ma seaduse järgi toimiksin. Otsuse aga peate teie langetama. Ma ei esinda siin 
kumbagi poolt, aga kuulake minu ettepanekut.» 

Ümberringi jäid mehed korraga vait ja nende pilgud rippusid tema huultel. Moore tegi kokkuvõtte: 

«... me ei või tõendada, et Cad on prantslase kulla varastanud. Selle eest me teda karistada ei 
saa.» Paljud koosolijad hakkasid pahaselt torisema ja vihaselt seletama. Cad hingas kergendatult, 
seda märkasid kõik. Moore ootas, kuni saabus jälle vaikus, ja rääkis siis edasi: «Jääb üle ainult 
brutaalne, salakaval kallaletung relvitule. Seda ei tee ükski, kes pole lurjus. Ma teen ettepaneku: 
Cad annab... oma. .. kullakotikese prantslasele kahjutasuks noalöögi eest. Cad ja tema kaaslane 
aetakse otsekohe häbiga laagrist välja, nagu see on tavaks. Laškemoonata ja tühjade revolviitega. 
Toidumoona üheks päevaks. Sama saatus tabab igaühte, kelle suhtes tõendatakse, et ta neile abi 
osutab! Nüüd hääletage või tehke teisi ettepanekuid.» 

Hal Slater oli Samuel Moore'iga rahul. Keegi poleks osanud paremini teha. Konn ratsutas 
ettepoole ja nõudis hääletamist. Kätemeri tõusis. Cadilt ja tema kaaslaselt võeti padrunivöö ära. 
Kuus ratsanikku viisid nad nende telkide juurde ja hetk hiljem eskorteeriti nad oru väljapääsu 
poole. Kiiresti, vihaste nägudega ja ühtki sõna oma saatjatele lausumata ratsutasid mõlemad 
minema. Laagris ega ümbruskonnas ei tohtinud nad oma nägu enam näidata, sest nad olid 
lindpriiks kuulutatud. 

Moore ja mõned corktownlased seisid veel prantslase telgi ees. Nad tahtsid mehe endaga kaasa 
võtta, sest nad ei võinud teda niimoodi üksinda lamama jätta. Aga seal ilmusid paar tema 
kaasmaalast, kes lubasid tema eest hoolitseda. Hal Slater otsis veel toda noort meest taga, kes 
tunnistajana oli esinenud. Vahepeal oli juba pimenenud, ja vaatamata sellele, et ta Eduard Finney ja 
oma poja Joe appi kutsus, ei õnnestunud neil otsitavat leida. 

Koosolijad olid juba kõik laiali läinud ja oma ulualuse üles otsinud. Hakkas sadama peent vihma. 
«Mis sa temast veel tahtsid, isa?» küsis Joe. 

Vana Slater jäi sõnakehvaks. «Ta peaks meie laagris magama,» vastas ta napilt. Slater oli, ilma et 
ta seda ise oleks õieti märganud, jälle oma vanad harjumused omaks võtnud. Ta ei jätnud eales 
midagi kahe silma vahele ja oli iga asja suhtes umbusklik. Aga võib-olla nägi ta kõike liiga 
süngetes värvides. 

«Su nägu on õige tusane, Hal,» ütles Moore talle, kui nad oma laagripaigas sadulast maha 
ronisid. «Me võik- 

sime ju rahul olla, esimene lahing on võidetud ja meie ümber on koondunud mitu sitket meest.» 

Hal Slater noogutas, aga tema suunurkadest polnud sügavad kurrud ikkagi veel kadunud. Joe 
võttis talt hobuse, et selle eest hoolitseda, ja Hal astus telki, kus naine teda ootas. Tuli vilkus 
laternas, ja selle valguses nägi naine oma mehe nägu. Naise käed hakkasid värisema, nii et ta nad 
rusikasse surus ja selja taha peitis. Siis võttis ta ennast kokku ja küsis: «Kas oli midagi erilist 
lahti?» 

Hal. tundis oma elukaaslast liiga hästi, et talle oleks jäänud märkamata muutus naise häälekõlas. 
Aga ta teeskles, et ei pane seda tähele. «Jah ja ei,» ütles ta ja tõmbas oma märja kuue seljast. Siis 
jutustas ta napisõnaliselt, mis oli juhtunud. Naine vaikis. Mees püüdis kähku jutulõnga muuta ja 
küsis naisele selga pöörates: «Kuidas käib Les White'i käsi?» 


«Kehvasti,» vastas naine, astus ta juurde, pööras mehe tasakesi enda poole, et ta silmi näha, ja 
sõnas paluvalt: «Räägime parem esialgu millestki muust, Hal!» Kortsus otsaesisega ja langetatud 
päi seisis Hal Slater naise ees. Värelev tuluke tantsis üle tema parkunud näojoonte ning ta pea näis 
nagu pronksist valatud. Väljas hakkas vihm tugevamini vastu telgikatust rabisema. 

«Imelik ilm,» ütles ta justkui endamisi. «Vihm sellel aastaajal? Siin? See näikse olevat ajutine 
hoog.» 

«Hal,» palus naine, «ära tee mulle kõnelust raskeks. Kuula mind. Mul on hirm sinu pärast. On 
seda nüüd tõesti jälle vaja? Sa pead ennast nendest asjadest eemale hoidma, sa oled juba vana, siin 
on ju nooremaid. Sa hakkad jälle.. .» 

Hal tõmbas naise enda vastu ja silitas oma raske käega tema halle juukseid. Naine hakkas 
nuuksuma ega saanud enam edasi rääkida. 

«Igaüks peab sellel kohal seisma, missugust ta täita suudab,» ütles Hal Slater kindlalt. «Elu 
nõuab seda. Sa ju tead seda ja tunned ka siinset maad.» 

«Me poleks pidanud siia tulema, Hal.» 
«Oleksid sa lasknud Joe*l üksi minna? Ja ma poleks Hal Slater, kui. . .» 

Väljas oli samme kuulda. Hal laskis naise lahti. Naine taganes telgi nurka ja hakkas seal 
askeldama. Keegi ei tohtinud tema meeleheites nägu näha. 

«Kas läheme nüüd sööma?» küsis Joe sisse astudes. Tema pilk rändas isalt emale ja ta tajus 
midagi võõrastavat. 

«Minge aga ees,» ütles ema, «ma tulen kohe järele.» Mehed läksid. Minuti pärast viskas naine 
endale räti õlgadele, puhus tule surnuks ja lahkus telgist. Teel olid juba vihmaloigud, aga ta ei 
pannud neid tähele. Samuel Moore”i telk seisis mõnekümne sammu kaugusel, ja naine hingas 
kergendatult, kui ta seal tuld märkas. 

«Moore?» küsis ta poolvaljult ja astus sisse. «Ma tahaksin teiega paar sõna rääkida. Kas ma 
tohin?» 

«Aga muidugi,» vastas Moore rõõmsalt ja naeratas. Siis nägi ta naise nägu. 

«Asi puutub Halisse, Samuel Moore. Ta ei tohi ka teada, et ma teie juures käisin.» 

Moore lükkas talie järi lähemale ja nad võtsid teineteise vastas istet. 

«Te tunnete Hal'i ainult paar aastat,» ütles naine, «aga muidu teate temast vähe. Corktownlased 
ei tea temast ülepea midagi. Teile aga pean ma nüüd jutustama, Moore.» Naise hääl oli vaikne, ta 
rääkis kõheldes ning mõtted näisid rändavat tagasi möödunud aegadesse. 

«Te peate teadma, et ma selle mehe pärast võitlesin. Ma võitsin, aga see polnud kerge. 
Kalifornia kullaväljadel õppisin ma teda tundma, sellal oli ta nimi kõigi suus. Ta pole halb, Moore, 
jumala eest mitte, seda ta pole! Kuid ia võib hirmsaks muutuda, kui raev teda haarab. Ja võitlus 
ahvatleb teda ja tõmbab külge nagu magnet. Kui ta kaabakatega kokku põrkab, lööb ta nad pihuks 
ja põrmuks, Moore. Muidu ei suuda ta isegi ühtki looma tappa, nii hea on. ta. Kuid ta läheb 
pööraseks. . . ja nüüd on ta lälle kahe jalaga selle sees. Ta peab kõigest eemale jääma, Moore, 
sellepärast ma tulingi teie juurde. Ta on Joe*sse nii väga kiindunud, mis küll sellest kõigest tuleb? 
Aidake mind. Mul õnnestus tollal teda Kaliforniast ära tuua. ta oli natuke, kulda leidnud, ja me 
läksime Utah'sse. Seal sai temast šerif ja nii paljugi möödunust ununes tal. Corktownis oli ta üks 
kõige rahulikumaid mehi, ja nüüd vanaduspäevil hakkab see kõik jälle otsast peale.» 

Samuel Moore istus ja ta silmad näisid naisest läbi puurivat. Talle sai äkki nii mõnigi Hal 
Slaterisse puutuv asi selgeks, mille üle ta viimastel nädalatel vahetevahel mõtteid oli mõlgutanud. 
Kuid ta nägi ka, et ta ei saa Hal'i 

mingil moel ohjeldada. Säärast meest mitte. Mida teha? Ja mida naisele öelda? Ta kehitas õlgu, sest 
vale ega sõnakõlksudega polnud võimalik sellelt naiselt murekoormat võtta. 


«Hal on siin meie kõige tublim mees,» ütles ta, ikka veel oma mõtete kütkes. «Pole ka kedagi, 
kes teda suudaks ohjeldada, kui asi tõsiseks läheb. Mul on tõsine lootus, et siin kõik rahulikuks 
jääb. Ja lähematel päevadel peavad valitsuse esindajad siia jõudma, kes siis julgeoleku ja seaduse 
eest hoolitsema hakkavad. Hal ju ise tüli ei otsi.» 

Nad läksid kahekesi suurde telki, kus teised sõid. Vihm oli niisama tasahilju ööpimedusse 
kadunud, nagu ta oli ilmunud. Telgis istusid Hal, tema poeg ja Eduard Finney koos kauboidega. 
Hal oli reibas ja jutustas ning rääkis nii mõnegi kummalise või kohutava juhtumi endiste aegade 
laagrielust. Oli juba hilja, kui ema Finney kõiki magama käskis minna. «Kes kulda tahab kaevata, 
see peab ennast välja magama,» kinnitas ta tõsiselt, ja mehed lasksid end naerdes välja visata. 

Raevuka Oja oru telkides kustusid tuled. Sametmustas taevas vilkusid ainult mõned tähed. 
Paljud kullakaevajad, kellel isegi telki ei olnud, lamasid vaipa keeratult paljal maapinnal ning olid 
rõõmsad, et vihm nii ruttu mööda oli läinud. Enamik neist uinus, mõeldes kullale, millel nad 
puhkasid. 


7. PEATÜKK 


Mäed, mis Cadi ja tema kaaslase seljataga laiusid, olid juba violettkuldsesse särasse mähkunud, 
kui mõlemad ratsanikud algava päeva esimestes kiirtes enda ees metsarikast eelmäestikku silmasid. 
Nad olid terve öö ratsutanud ja olid nüüd väsinud. Cad sõnas tusaselt: 

«Paar tunnikest võime puude all pikutada, nii kaua kui hobused õgivad.» 

Tema kaaslane noogutas. Nad sundisid oma hobuseid sammu kiirendama. 

Vaikides jõudsid nad esimeste pöökpuudeni. Cadi kaaslane näitas korraga vasakule. «ühed on seal 
laagri üles löönud. Ei tea, kui prooviks õige tutvust sobitada.» 

«Aeg on veel liiga varane. Kui need pole hoopis rohelised, siis uurivad nad kähku välja, mis 
meiega lahti on. Aga mööda võime küll ratsutada.» 

Laagris, millele mõlemad liginesid, askeldas, kolm meest. Neljas lebas veel vaipa rullituna. Mida 
lähemale nad jõudsid, seda terasemalt silmitses Cad mehi. 

«Kurat võtaks, kui ma neid kahte pikka volaskit ei tunne,» sõnas ta. «Ja, too kolmas. .. hm?» 
«Kuna saatan sind niikuinii ühel päeval endaga kaasa võtab, võib sul ju ka õigus olla,» vastas ta 
õnnetuskaaslane. 

Sel hetkel libises esimene päikesekiir üle laagriplatsi, valgustas kõike ja mängles kahe pika mehe 
õlgkollastel juustel. 

«Need nad on, Bert ja Guy Gilbert, teksaslased!» hüüdis Cad ja kannustas oma ratsut. 

Mõlemad vennad ja Sagrispea, kes parajasti lõket põlema puhus, ajasid end püsti, kui Cad ja tema 
kaaslane. 

otseteed laagripoole kappasid. Toimus südamlik teretamine - nad olid vanad tuttavad, kes üksteist 
kaua polnud näinud. 
«Halloo, Cad!» hüüdis Bert Gilbert, «siin mägedes kohtame sind, see on tore. Kuhu te siis 
põrutate?» 

Nad surusid üksteisel kätt ja Sagrispea astus ka lähemale. Mees, kes enese vaipa oli mähkinud, 
keeras ringi ja silmitses uustulnukaid. 

Pärast lärmakat tervitamist, mille juures üksteisele õlale patsutati, märkas Guy Gilbert korraga 
imestunult, et mõlema juurdetulnu padrunivöö on tühi. Ta silmitses nüüd ka hobuseid; kellel oli 
turjal ainult sadul ja üsna lamedad ratsapaunad. Niimoodi ei reisita läbi metsiku maa. Guy Gilbertil 
oli nii mõneski asjas peen nina. 

«Noh,» päris Bert uuesti Cadi käest, «kuhu te kõrilõikajad siis minna tahate? Too org peaks ju 
sealpool asuma?» 

«Me pidime vehkat tegema, Bert,» ütles Cad tusaselt. Bert Gilbert astus hämmeldunult sammu 
tagasi ja silmitses kõnelejat teraselt. «Me saime lollusega hakkama, Bert, ma mängisin käest 


suurima šansi oma elus.» 

Sellal kui Bert Cadiga kõneles, oli Guy viimase juurde astunud ja tõmbas tal revolvri tupest. Ta 
vaatas tühja trumlit ja näitas seda vaikides oma vennale. Too vilistas läbi hammaste ja noogutas 
mõistvalt. «Nad tegid teile jalad alla?» 

«Jah, Bert.» 

«Võib-olla saad s.iin ümbruses midagi ette võtta?» 

Cad vangutas eitavalt pead. Ta oli saatusega leppinud, ta teadis täpselt, et maapind siin kandis tal 
jalge oli põleb. 

«Nad tunnevad mu nägu liiga hästi,» ühmas ta ja vah. tis vihaselt oma saapaninasid. «Ma lähen 
lõunasse, siin on mu olemine läbi. Kriips peal. Kas te saate meid aidata?» «Muidugi. Cad. Aga 
kellega te kambas olite?» 

Cad silmitses hetke kolme meest. Ta väledad silmad vaatasid vilksti siia-sinna. Siis sõnas ta tasa: 
«Billyga.» 

«Taevas ja põrgu!» libises üle Bert Gilberti huulte. «Billy Laev on orus? Ja tema ei saanud midagi 
ette võtta?» 

Cad raputas pead. «Sellest oleks tulnud tapatalgu ja me poleks arvatavasti eluga pääsenud. 
Pealegi oleks kõik mokka läinud. Aga küllap Billy neile veel soolab, me ju tunneme teda. Küllap 
nad saavad oma sauna.» 

«Tule võta istet,» ütles Bert. «Tunneme sulle kaasa. Igal asjal on oma head ja vead. Sa jutustad 
nüüd meile, mis seal orus lahti on. Siis teame kõik, mis vaja, enne kui me üldse sinna oleme 
jõudnud. Tasub seal ära?» 

«Tasub ära!» hüüdis Cad peaaegu pahaselt. «Sellest tuleb kõige suurem loomus, mis iganes on 
püütud. Vaja võrk ainult pisut osavamini välja visata. Seal on nii mõndagi ripakil, ütlen ma teile!» 

Kolm meest neelasid Cadi iga sõna ja nende silmad tõmbusid jutustuse ajal pilukile nagu 
luuraval isakassil. Sagrispea lakkus oma pika keelega habemesse kasvanud huuli ja matsutas 
kuu!davalt. Sellal kui kolm meest tule äärde istusid, mille kohal kees kohvivesi, läks Sagrispea ühe 
reisipauna juurde ja tuli tagasi kamalutäie karpidega, milles oli laskemoon. Cad ja teine lindprii 
hingasid kergendatult. 

Vahepeal oli neljas mees vaiba seest välja roninud. Ta kummardus nüüd nahkämbri kohale ja pesi 
end. Tal olid jalas kitsad, heast riidest ratsapüksid. Enne kui ta kõrged, pehmest nahast säärikud 
jalga tõmbas, hõõrus ta need lapiga läikima. Siis hakkas ta habet ajama. 

«Kes see peenike sell siis on?» küsis Cad tasa ja imestades. «Kust te sihukese välja koukisite, 
kes reisi peal habet ajab?» 

Bert pilgutas talle silma. «See on oma poiss,» õpetas ta Cad'i. «Ta ostab jupa aastaid meie 
kaupa. Maksab alati hästi ega küsi iial, kust see pärineb. See on lihvitud poiss, vennas.» 
«Kuidas ta nimi on?» 

«Mis ütleb sulle nimi? Ta laseb meid ennast Boyeriks kutsuda. Nüüd tahab ta koos meiega 
suuremat sehvti teha.» 

Cad puhus õhku läbi huulte välja ja oigas. «Ja mina pean siit jalga laskma, kurat võtaks, ühe näruse, 
tühise asja pärast, mis pennigi sisse ei toonud! Te võiksite muuseas ka minu peale mõtelda, Bert, 
kui teile suur noos sülle langeb, hm?» 

«Kes võib kõike ette näha, Cad! Aga me räägime Billyga. Mis sa arvad, kas ta lööb meiega 
kampa?» 

«Lööb!» vastas Cad. «Ta hõõrub käsi, kui ta teid näeb. Sinna on ju veel ainult neli meest jäänud. 
Ja Billyga on hea töötada. Ta asub küll neetult ägedalt kallale, ei salli kõrvalteid, aga tasu on igati 
piisav.» 

«Kas tõesti? Nii täpselt me teda veel ei tunne.» 

Boyer oli habemegjamisega valmis, sõlmis endale moeka kreemika kaelaräti kaela ja tõmbas pika 
tuvihalli ruudulise kuue selga. Kaabu oli tal kollakat värvi. Siis astus ta lõkke juurde ja ulatas 
mõlemale võõrale oma kondise käe. 

Sagrispea tassis otsekohe ühe puukasti kohale ja Boyer võttis sellel istet. Ta võis olla 
kolmekümne viie aastane, tema liigutused olid kõik väga mõõdukad. 

Vestlus jätkus. «Kes on too Samuel Moore?» küsis Guy. 

«Jutusta.» 
«Põline diger, vana kooli mehi.» 
«Kardetav?» 
Cad kehitas õlgu. «Võib-olla. Igatahes on ta üpris osav ja oskab inimestega ümber käia. Tal on ka 
juba oma kamp, tõi nad kohe kaasa; vana reinuvader. Kuid need kõik on maamatsid, peale ühe. Ja 
see, Guy, tundub lnulle orus praegu kõige kardetavama mehena, ehkki ta Billy vastu muidugi ei 
saa. Aga tal on midagi man, sa tead, mida. ma mõtlen. Ta nimi on Slater.» 

«Näib, et me teda ei tunne, eks ju, Bert?» 

Vend raputas pead, kuid jäi siiski mõtteid mõlgutama «Ja kes on šerif?» 

«Too tuleb veel, Bert. Orus pole ka veel ühtegi kõrtsi. Siis muutub ju kõik palju kergemaks.» 

Seni oli Boyer ainult pealt kuulanud. Nüüd küsis ta meeldiva tasase häälega: «Kui kõrgeks te 
hindate kullavaru orus? Kas te võite selle kohta midagi öelda?» 

Cad jäi mõttesse. Kes suudaks seda õigesti hinnata? 

«Ma küsin teisiti» päris Boyer uuesti. «Kas kavatsetakse kaevata suvi läbi?» 

«Suvi!» vastas Cad. «Kindlasti tosin suvesid! Praegu kaevavad nad pinnast, siis lähevad kindlasti 
kaljude kallale. Ma arvan, et selles katlas peitub nii mõndagi.» 

Boyer teritas huuli ja noogutas rahulolevalt. «Siis tuiph järelikult pikema aja peale plaan teha,» 
arvas ta Berti ja Guy poole pöördudes. «Ma kuulsin siin ennist Billy nime ja mõningaid märkusi 
mehe kohta, keda ma ei tunne.» Ta pöördus jällegi Cadi poole. «Aga mulle näib ikka teie sõnade 
põhjal -, et ta ajab oma asja liiga kähku ja kaalumatult. hm? Vaevalt, et see siin tulus on, nii peaks 
ainult sääraste tehingute puhul toimima, mis ootamatult silmapiirile kerkivad ja kus ähvardab oht, 
et äri muidu 

üldse käest libiseb. Sel juhul peab muidugi kahe käega kinni haarama. Siin aga? Noh, eks me näe.» 

Mõlemad vennad Gilbertid ei vastanud musta ega valget ja näis, et Boyer seda ei ootagi. Ta 
tõmbas taskust hõbedase portsigari, võttis sellest harali sõrmedega ühe vabrikusigareti ja hakkas 
suitsetama. Cad imestas üha enam selle snoobi üle, aga Gilbertid olid arvatavasti tema juures hea 
otsa leidnud ja näis, et mehel nupp töötab. 

Teisiti oli lugu Sagrispeaga. Too istus tuimalt tule ääres, nägi välja nagu gorilia ega lausunud 
ainsatki sõna. Ta taipas üsna vähe, mida räägitakse. Ta täitis aga kõik käsud, mis teised andsid. 
Nüüd mõtles ta selle peale ja see oli juba palju, kui ta üldse mõtles -, et orus on lood kehvad, sest 
seal pole ühtki kõrtsi. See oli ainus asi, mis tal Cadi jutust meelde jäi. 

Guy viipe peale laadis ta kraami kolmele veohobusele, keda ta sõidu ajal ratsmeidpidi enda järel 
vedas, ja saduldas siis ka teiste ratsahobused. Rühmad läksid lahku. Tusaselt ja vihasena iseenda 
peale ratsutas Cad oma kaaslasega minema, sellal kui teine rühm oma teed kullaoru poole jätkas. 
Peale Sagrispea, kes sadulas tukkus ja aegajalt veohobuseid vandus, heietas igaüks kolmest, mehest 
omi mõtteid. Need olid erinevad, aga ühes asjas jõudsid need kõigil ikka jälle ühte punkti kokku: 
kuld. 


Sel päeval, kui päike, eredalt ja punaselt silmapiirile kerkis, juhtus, et Raevuka Oja orus ei 
hakanud ükski mees kulda sõeluma. Veel ei aimanud keegi neist seda. Nad astusid oma telkidest 
välja või tõusid unistena ja sageli torisedes paljale maale laotatud asemetelt, et kähku midagi 
hamba alla pista ja siis tööle asuda. Taevas oli juba selge ja pilved ujusid rohekassinises meres, 


orus aga pulbitses veel udusomp. Udu hakkas parajasti mööda kaljuseinu üles roomama - seal kõlas 
hele karjatus üle laagri ja kaja kustus mägedes. Veel kord kostis hääl. enne kui mehed kohale 
jõudsid ja kogu laager kihama lõi. Kõlasid hüüded, küsimused lendasid suust suhu, aga keegi ei 
teadnud esimeses tohuvabohus, mis on juhtunud. Siis vaibus korraga kära ja ainult mõned 
sosistasid üksteisele: mõrv. 

Esimene surnu orus. Justkui kleepuv loor vajus see sõna meeste peale. Õudus ja hirm haaras 
paljusid. Mehed hiilisid ringi, üks kahtlustas teist. Mõned, kes esimestel päevadel kärmelt sõpruse 
olid sõlminud, vahtisid nüüd teine- 

teisele umbusklikult otsa. Sellest tunnist peale tõmbus enamik endasse. 

Nõutult ja rahutult seisis trobikond kullakaevajaid ühe telgi ees ja selle põrandal lamava 
surnukeha ümber, kuni Konn kohale jõudis. Mehed olid koolnu juba selili keeranud, kes nüüd 
klaasistunud silmi päikesest üleujutatud taevasse põrnitses. See oli. sama noormees, kes eile Cadi 
vastu oli tunnistanud. Täis elujõudu, tulvil lootust ja õnnelik, et ta üht kleimi omaks võib nimetada, 
oli ta tulnud kulda otsima - aga oli surma leidnud. Salamõrvarid on laagris! 

«Kes ta leidis?» küsis Konn ja vaatas ringi. 

«Mina,» vastas keegi tuimalt. Rääkija oli. surnust noorem ja seisis kahvatu näo ja hirmunud 
silmadega laiba kõrval. 

«Jutusta,» käskis Konn. Küsitu kordas seda, mida ta ümberseisjatele juba pool tosinat korda oli 
rääkinud. Ta pilk eksles seejuures ringi, nagu loodaks ta teistelt veel abi oma surnud sõbrale. 

«Me magame ühes telgis, ma tahtsin öelda - me magasime senini selles telgis siin.» Ta viipas peaga 
paarile viletsale latile ja riideräbalale, mis moodustasid ulualuse. «Eile tulime kohe koju, kohe 
pärast koosolekut, Fred ja mina. Me oleme mõlemad ühest ja samast asulast Kansases. Fredil on 
seal veel ema ja õde. Me olime väsinud ja heitsime otsemaid pikali, ja Fred ütles veel: «See suvi, 
siis on meil küllalt, et oma elu paremini seada.» Ma jäin magama ja poolunes kuulsin veel, kuidas 
vihma sadama hakkas ja et Fred üles tõusis. Ma usun, et ta ütles: «Ma panen keedupoti ja kausid 
välja, siis ei tule meil homme vara aia juurde vee järele joosta.» Rohkem ma ei tea. Ma jäin kohe 
kõvasti magama, ja täna hommikul mõtlesin, et Fred on juba üles tõusnud. Ja siis ma ta leidsin... 
aga ta lamas, nägu vastu maad.» 

Kaks meest põlvitasid veel kord lamaja kõrvale, kuid polnud enam midagi parata. Surnukeha oli 
juba kange. Konn seisis, põrnitses omaette ega lausunud sõnagi. 

Oru sissepääsu poolt sõitis sammu üksik ratsanik, kes vedas enda järel veohobust. Ta nägi meeste 
troppi, nägi nende keskel vabaks jäetud sõõri ja peatus. Hetkelise kõhklemise järel ronis ta sadulast 
maha, jättes ratsmed lihtsalt rippu. Hobune näis olevat hästi dresseeritud, sest ta jäi kohale, kui ta 
peremees ära läks. Ratsanik tuikus 

oma kõveratel jalgadel kohmakalt lähemale, nagu mees, kes oma päevad ja ööd rohkem sadulas kui 
maapinnal mööda saadab. Ilma et ta kellegi poole oleks pöördunud, trügis ta meeste vahelt läbi ja 
seisiski surnu ees. Sekundi vaatas ta vaikides koolnu nägu ja sõnas siis: «Asetage ta korralikult, 
nagu kombeks on.» 

Mehed tegid nii, nagu ta oli käskinud, ja asetasid Fredi keha sirgelt vaibale. Vaikselt ja hoolikalt. 
Võõras astus ligi ja sulges Fredi silmad. Siis võttis ta kaabu peast, pani käed risti ja palvetas valjul 
häälel. See oli kurb, pisut kummaline pilt. Laip, selle ees palvetav vana kauboi, nahkpükstes ja 
punases ruudulises särgis, ning ümberringi karmid, paljastatud pea ja sagris habemega mehed. 
Palvetaja astus sammu tagasi ja küsis: «Kas see on esimene?» 

Üks meestest noogutas. 
«Pärastlõunal matame ta maha,» ütles võõras. Ta laskis pilgul ringi rännata. Näis, et ta otsib 


midagi ja on pettunud, et ta ei leia seda. 

Alles nüüd said ümberseisjad mahti teda lähemalt silmitseda, kuid selles ringis ei äratanud tema 
välimus mingit tähelepanu. Ainuüksi ta mustad hambatüükad torkasid mõnele silma, kui ta jälle 
rääkima hakkas. «Mu nimi on Ted Boll, aga poisid kutsusid mind ikka Pastoriks. Ma otsin neid, 
nad peaksid corktownlaste juures olema. Kus ma võiksin. . .» 

«Ratsuta alla oja äärde,» katkestati teda, «sealt leiad Samuel Moore'i. Aga võib-olla on ta juba teel 
siia.» 

«Küllap kohtan teda,» vastas Ted Boll ja läks oma hobuste juurde. Tema järel lahkus 
roimakohalt Konn, et ka hobuse selga istuda ja Samuel üles otsida. 

Ted Boll kohtus oma kauboidega oja ääres. Rõõmsate tervitushüüetega piirasid nad ta ümber ja 
aitasid tal hobustelt sadulaid seljast võtta. «Njisiis, sa. ikkagi tulid, Pastor?» küsis üks neist. 
«Kullatolm meelitas sindki? Aga su kleim on nüüd ära antud.» 

Ted Boll lõi käega. «Õndsust ei saa kullaga osta,» ütles ta. «Kleimi saagu see, kes seda tahab, 
Ma ei kaeva kulda. Aga mis mul seal karjamaal ilma teieta teha. Ma arvan, siin läheb mind vaja. Ja 
kui siin kogu see mürgel möödas on, siis valvame kusagil jälle üheskoos mõne peremehe karja.» 
«Valejutt!» hüüdis Jim. «Kui me siin oma vaibad 

kokku rullime, siis ostame me ise endale karja või reisime Itta.» 
«Ainult prohvetid näevad tulevikku ette. Jim,» ütles Ted Boll manitsevalt. 

«Ta läheb siin veel hoopis arust lagedaks,» arvas keegi poolvaljuJja pilgutas teistele silma. «Ta 
ei oska ju härgade möirgamiseta, põletusraudadeta ja veiste lõhnata elada.» 

Ted Bollil oli hea, preerias teritatud kuulmine. «Mure teie patuste hingede pärast saab mulle neid 
asendama,» ütles ta pühalikult. 

Justkui äikesekuumus lebas oru kohal: Keegi ei läinud tööle. 

Samuel Moore, Konn, Hal Slater, Jim ja veel paar meest ratsutasid sündmuskohale. Hal Slater 
otsis surnu läbi, sellel polnud midagi muud taskutes kui suur liigendnuga. «Kas su partneril oli 
kulda?» küsis Hal Slater surnu telgikaaslaselt. «Ja kus ta seda hoidis?» 

«Me kaevasime kahasse, aga igal õhtul jagasime, ja Fred kandis oma osa kaasas, Ühes väikeses 
plekk-karbis. Seda polnud palju, võib-olla kolm untsi. Nende hulgas oli neli nagitit, hemesuurused. 
Mul on niisama palju.» 

Noormees tiris oma rinnataskust linasest riidest kotikese välja ja tahtis seda avada. 

Hal Slater lõi käega. «Pole vaja. See on kättemaks, millega nad tahavad kõiki mehi orus 
hirmutada,» ütles ta, «ühtlasi on see ka röövmõrv. Kas sa otsisid telgi läbi, et karpi leida?» 

Küsitav eitas, läks kohe telki ja hakkas otsima. «Ta ei leia midagi,» urises Konn, ja tal oli õigus. 
Siis sõnas Hal Slater juuresolijatele: «Jätke meid nüüd üksi, mehed, sest me peame nõu. Pärast 
kutsume laagri koosolekule.» Mehed täitsid ta soovi ning enamik oli isegi rõõmus, et jääb sellest 
loost eemale. 

«Ega meil palju nõu pidada pole,» ütles Hal, kui kullakaevajad olid väljaspool kuuldekaugust. 
«Igatahes midagi tuleb nüüd ette võtta, et niisugused asjad tulevikus ei korduks.» Ta keeras surnu 
veel kord ringi ja vaatas haava. Mõrvari nuga oli abaluude vahelt täpselt südamesse tunginud. Hal 
Slater kiristas hambaid ja silmitses koolnut. Vihaselt ütles ta: «Mehel, kes ta tappis, pole see 
esimene mõrv hingel.» 

«Kas sa mõtled Cadile?» küsis Jim. 
Hal Slater raputas aeglaselt pead. «Mõrv toimus hilisel 

õhtutunnil, Jim, siis, kui sadas. Poiss, kellega surnu koos elas, on usaldusvääme Ma arvan isegi, et 
see oli tema õnn, et mõrvatu välja läks. Muidu poleks neid kumbagi enam elus. Cad poleks 
kindlasti julgenud otsekohe orgu tagasi tulla, keegi oleks võinud teda näha. Pealegi poleks mõrv 
talle mingit kasu toonud. Ja ainult selleks tagasi tulla, et kätte maksta? Ei... Ma mõtlen ennemini 


neile neljale, kes Cadi ja tema kaaslasega kambas olid ja kes siia jäid. Neil on kasu sellest 
kuritööst! Enamik mehi on nüüd ära hirmutatud, ja seda nad tahtsidki saavutada. Kes aga peitu 
poeb, see on ka esimene, ohver.» 

Kuulajad said aru, mida ta mõtles. Slater küsis Konna käest: «Sa olid ju kaasas, kui me selle 
Cadi Moore'i juurde tõime? Sa oled sõitnud läbi nii mõnegi preeria ja üle mitme mäe, kas sa 
tunned mõnda neist neljast mehest?» 

Konn vangutas eitavalt pead. «Ei, ma pole ühtegi neist varem trehvanud,» ütles ta. 

«Siis peame neid kõrilõikajaid lähemalt vaatama, Sam,» ütles Hal Slater. 

«Otsekohe? Nüüd, Hal? Sellest pole tulu. See võib üksnes kardetava löömingu põhjustada. Me 
pole ametiisikud, ja mis õigusega sa neid kahtlustad?» 

«Koosolek määrab Halli šerifiks, meil on selleks õigus,» ütles Konn. «Hiljem kinnitatakse ta 
ametisse.» 

Kuid Hal keeldus. «Ma ei mõtelnud seda nii, Sam. Neil tuleb silm peal hoida.» Ta võttis kaabu 
peast ja lehvitas sellega tuult oma otsaesisele. Raev näris ta südant ja tal hakkas kuum. Ta teadis 
küll, kust härga sarvist haarata ja mis sellega oleks ära hoitud, kuid niimoodi see asi ei lähe... «Nad 
tuleks lihtsalt püstolitoru ette seada!» pahvatas ta korraga vihaselt. 

Samuel Moore vaatles oma sõpra kõrvalt, pilukil silmadega, ja vanal kullakae-vajal hakkas pisut 
kõhe. Konn taipas, missugused metsikud mõtted sel hetkel Hal Slateri peas tiirlevad. Ta üt!es 
kuivalt: 

«On üks võimalus. Me ratsutame nende juurde, provotseerime tüli ja laseme nad maha. Siis, on 
orus rahu jalule seatud. Ja kui siin on veel teisi sääraseid, siis tõmbavad need kindlasti saba jalge 
vahele ja saduidavad peatselt hobuse. Sihuke asi liigub kiiresti suust suhu ja kõrilõikajad ei julge 
enam meie juures oma nägu näidata.» Konnal oli nende sõnade juures selline ükskõikne ihne, nagu 
oleks ta klaasi vett palunud. 

Samuel Moore tõstis tõrjuvalt käed, kuid ta ei jõudnud midagi öelda. Hal Slater sõnas: «Sul on 
kahtlemata õigus, Konn. Aga seda võis kullaväljadel kolmkümmend aastat tagasi teha; tänapäeval 
on ajad teised.» 

«Teised? Vaata ometi ringi!» ägestus Konn. «Isegi sulid on endised! Kas me peame vagusi 
ootama, millal nad meil kaela kahekorra käänavad?» 

Samuel Moore rahustas teda. Teised, nooremad, vaikisid. Neis asjus olid vanad mehed oma 
kogemustega kaugel ees. 

«Me võime ikkagi vanadefe tavadele tugineda, Konn,» ütles Moore. «Me moodustame orus 
vigilantide komitee ja see. . :» 

«Õige,» katkestas teda Hal Slater, «see ongi, mis me tegema peame: See hoiatab neid ja annab 
teistele julgust. Isegi siis, kui šerif juba kohal on, võib see nii jääda.» Ja korraga hakkas Hal Slater 
vanduma. «Kuradi korralagedus! Miks ei tule šerifit? Meid ei või ometi niimoodi siia istuma, 
jätta!» 

Nad ratsutasid tagasi, et nõu pidada, mida sel päeval kõik teha. tuleks. Tunni aja pärast läks Hal 
nelja mehega oru teise väljapääsu juurde, mis oli sügava ja laia kaljulõhega riivistatud. Mustana 
Jakõledana haigutas kuristik neile vastu. Ettevaatlikult kummardusid mõned üle kaljuääre. Allpool 
läks üha pimedamaks ja kuristiku põhja polnud näha. Nad pildusid kive alla ja arvestasid kõla järgi, 
et lõhe on vähemalt kolmkümmend meetrit sügav. 

«Kui kardetav,» sõnas üks meestest. «kui siledalt ja järsult seinad sügavusse langevad! Leiduks 
siin puid, tuleks kindlasti kaitsetara ette ehitada. Kuid kes hakkab selle peale aega kulutama? Ja 
meil on ka teisi töid teha.» 

Mehed nõustusid kõnelejaga. Siin oli nii õudne ja ebakindel, et igaüks sellest paigast eemale 
hoidus. Samuel Moore jõudis oma muula Lizzie*ga neile järele. Lizzie?l olid orus head päevad, ta 
oli end ümaraks ja paksuks söönud ning oli veelgi jonnakam kui varem. Nagu koer uitas ta sageli 
laagris ringi. 


Mehed võtsid oma lööriistad ja hakkasid kaljunurga ees, mille taga algas kitsas rada, kustkaudu 
Moore esmakordselt orgu oli jõudnud, kiviräga tasandama. Varsti oli juurdepääs kitsasteele pisut 
kergem, ning nüüd pidi Lizzie esimesena rajale astuma, et kindlaks teha, kas seda üldse on 
võimalik kasutada. Moore käis tal tihedalt sabas. Krii- 


105 
ditükiga märkis ta kaljuseinas neid kohti, mida tuli kindlustada, et teed võimalikult ohutuks muuta. 
Mehed sidusid end köitega üksteise külge ja alustasid tööd. Nii rajasid nad, teise, ehkki mitte just 
kõige mugavama väljapääsu orust. See oli Hal Slateri mõte. Ta oii ettenägelik. 

Kohe pärast lõunasööki kõlas signaal. Kullakaevurid tulid kokku, et eelkõige surnu maha matta. 
Nad olid oma riided tolmust puhastanud ja ennast nii või teisiti pisut korda seadnud. Enamikul aga 
oli ainult üks kuub ja ühed püksid, milles nad ka tööd tegid. Vaatamata sellele nägid nad täna 
viisakamad välja, sest neil oli olnud aega habet pügada või ennast raseerida. 

Haua olid nad ettenägelikult sinna kaevanud, kust polnud lootust kulda leida. See oli rammusa, 
musta mullaga paik, kus olid kasvanud sarapuupõõsad, mis mehed mõistagi juba esimestel 
päevadel kütteks maha olid raiunud. 

Kõik tulid jalgsi. Noor Fred poleks iial elus uskunud, et tal kord on saatjaks mitmesajapealine 
matuserong. Tema laip oli tugevasse kotiriidesse nööritud ja lebas haua serval. Selle taga seisis 
kast, millelt Samuel Moore eile oli kõnelnud. Seekord upitasid nad üles Ted Bolli. 

Ted võttis laia randiga kaabu peast ja pani selle oma jalge ette. Mehed ümberringi paljastasid 
samuti pea. Saabus vaikus. Oja kohin kõlas nende taga nagu kauge kume laul, kõrgel taevalaotusel 
liuglesid hõbedased pilvekesed. 

Ted Boll lükkas rõhutatud liigutusega oma revolvritasku ettepoole, ja nüüd nägid kõik, et seal 
polnud relva. Kuid siiski pistis ta käe taskusse ja tõmbas sealt välja vana, kulunud lauluraamatu. 
Kähiseva häälega hakkas ta ülivaljusti laulma. Mehed kuulasid teda vaikides ja tõsise näoga. 
Seejärel pistis Ted salmiraamatu jälle tagasi revolvritaskusse ja alustas jutlust. Otsemaid karjus ta 
üle meeste peade, nii et mõnigi võpatas: 

«Kulla needus, ahnus, jõhker vägivald ja teised pahed viisid selle noore vere hauda! Ma näen siit 
kogu orgu, ma näen teid kõiki, kes te olete kokku kogunenud, niisiis viibib mõrtsukas teie hulgas. 
Häda sulle, roimari käsi! Sest ülevalt vaatab veel keegi meie peale alla...» 

Ted Bolli jutlus oli üksainus suur süüdistus roimari ja vihavaling kulla vastu. Sel hetkel 
nõustusid kõik temaga. Ka seda, mis ta kulla kohta ütles, pidasid nad õigeks, epkki ta ühtlasi ka 
neid seejuures rängalt sarjas. Kümne minuti pärast oli Tedi hääl kähe ja jõuetu. Ta lõpetas 

äkki oma jutluse, tiris veel kord raamatukese välja ja kähistas uuesti laulda. Seda psalmi kuulsid 
aga ainult need, kes üsna ees seisid. 

Seejärel hüppas Ted kastilt maha. Lasso abil lasksid nad laiba auku. Kui muld hauda kühveldati, 
mõtles nii mõnigi, kel juba paarkümmend untsi kulda varuks oli, et võib-olla seisab ka tema 
surmale päris lähedal. 

Neli meest kandsid kasti koosoleku kohale. Teised järgnesid pikkamisi ja ajasid isekeskis juttu. 
Enamik leidis, et Ted Bolli hauakõne oli tõesti tore ning midagi säärast pole nad kunagi varem 
kuulnud. Meeste lugupidamine Ted Bolli vastu oli tublisti tõusnud. Üksnes tema kauboid ei 
teadnud veel, kas tema üle uhkust tunda või pead raputada. 

Sellal kui kõik Samuel Moore”i ümber kogunesid, ratsutasid orgu neli meest ühes 
koormahobustega. Koosolijad sirutasid kaela, nagu alati, kui uustulnukaid saabus. Väike rühm 
peatus koosolekuväljaku ligidal ja neli ratsanikku ronisid sadulast maha. Sagrispea jäi hobuseid 
valvama. Boyer ja mõlemad vennad Gilbertid astusid meeste juurde, tervitasid. ja trügisid 
aegamööda ettepoole, kus Samuel Moore ja Slater seisid. 

Sel koosolekul võttis mitu kullakaevajat sõna ja nõudis, et keegi hakkaks šerifiks. Samuel 


Moore oli neile teatanud, et roimarist pole mingeid jälgi leitud ja et esialgu võib ainult üht-teist 
oletada. 

«Võta šerifiamet enda kätte, Moore!» hüüdsid mehed talle igast küljest. «Kehtesta laagrikord ja 
määra laagripolitsei !» 

Moore raputas pead ja pidi ootama, kuni mehed rahunesid. Hüüti ka Hal Slateri. nime ja ka 
Konnale pakuti šerifiametit. Nii nagu alati, kui nad koos olid, süttisid nende kergesti ärrituvad 
meeled põlema. Vaidluste tuhinas võttis võimust kärsitu ja erutatud meeleolu. Viimaks sai Moore 
jälle mõne sõna öelda. 

«Ma ei tulnud corktownlastega teps mitte sellepärast siia,» sõnas ta peaaegu vihaselt, «et orus 
politseid mängida. Me tahame nagu kõik teisedki kulda kaevata. Korra eest peab hoolt kandma 
valitsus...» 

«Ja nii kaua peame oma elu pärast värisema!» 
«Kes võtab me kleimid arvele?» 


«Miks pole postiühendust?! Tuleb leida kindel koht, kuhu me oma kulla võiksime hoiule anda!» 

«Siin jookseb isegi üks neeger relvaga ringi! Ja seda Moore'i silme all!» 

«Räägitakse, et valitsus tahab oru enda kätte võtta ja Moore'i kui kaasosanikuga lepingu 
sõlmida! Kas see vastab tõele, Moore, et sa meie seljataga kaupled ja meid ninapidi tahad vedada?» 
Küsimused ja hüüded muudkui lendasid läbisegi. Moore”i ei lastud enam üldsegi rääkida. Üks 
väike ärritatud mees upitas end Moore'i kõrvale kasti otsa ja saavutas viimaks rahu. «Nii see küll ei 
lähe, mehed-vennad, et me siin lärmitseme nagu aastalaadal!» karjus ta. Meestel hakkas häbi, kära 

vaibus ja kõneleja sai oma juttu jätkata. «Ei saa, asja ees, teist taga, hakata Samuel Moore'ile 
etteheiteid tegema. Ja kuidas võib meilt kleimid ära võtta? Kuhu säärane asi kõlbab? Ärge tooge 
kuulujuttudega veel rohkem rahutust laagrisse. Praegu on kõige pakilisem küsimus aruka 
laagrijuhtkonna valimine. Terve rodu asju tuleb lahendada. Juba paar päeva vaidlevad kaks rühma 
oma kleimide sassiläinud piiride pärast. Praegu kulgeb tänav otse läbi oru, ühtlasi ka üle liivapinna, 
mis kindlasti kulda sisaldab, aga kleimide omanikud, kelle maalapi peal tänav jookseb, ei saa sealt 
kulda kaevata. Me peame tee teisale viima, ta võib ka loogelda. Igaühel tuleb ojast vett tuua, mõni 
aga tassib end seejuures vigaseks, kui ta kulda pesta tahab. Me võiksime raha kokku panna ja 
linnast suuri veepaake osta, millega vett sinna veetakse, kus seda vaja läheb. Sellega leiaksid ka 
need teenimisvõimalusi, kes kleimist ilma jäid. Sääraste küsimuste üle tuleks nõu pidada, mehed, ja 
ärge katkestage enam Moore'i.» 

Mehed rahunesid. Moore sai sõna. Ta lükkas eelkõige kuulujutud ümber ja tegi ettepaneku 
otsekohe laagri juhtkond valida. 

Valimiste tulemusena seisid nüüd Moore'i kõrval neli meest, nende hulgas ka Hal Slater. 

«Neil viiel, kes praegu valiti, on omad ülesanded.» jätkas Moore. «Tähtsamad otsused, mis me 
vastu võtame, jäävad teie kinnitada. Aga ma tahan veel rohkemat: midagi tuleb meie kõikide 
kaitseks ette võtta. Ma teen ettepaneku moodustada vigilantide komitee!» 

Ta ei lausunud enam ühtegi sõna ja ootas. Hetkeks valitses vaikus. Selle komiteega, mida 
enamik ainult kuulu järgi tundis, oli seotud palju veriseid lugusid. Kuid siis 

hüüdis keegi: «See on lahendus, Moore! Braavo, Moore! Selgita neile, kes ei tea, kuidas see asi 
käib.» 

«Asi on lihtne, sõbrad,» sõnas Moore. «Komiteesse astuvad ainult vabatahtlikud. Mehed, kes on 
raudsete närvidega, oskavad relva käsitseda ja on valmis ilma pikema jututa rahu ja korra eest välja 
astuma. Kes nad on, see jääb saladuseks, et neid kättemaksu eest kaitsta. Nad langetavad otsuseid 
ja viivad need ka täide vastavalt kõnnumaa seadustele. Avaldage selle kohta oma arvamust.» 


Puhkes pomin ja jutuvada. Viimaks enamik mehi nõustus. 


Sel hetkel astus Boyer ette ja ütles: «Kas ma tohin paar sõna öelda, Moore, mu nimi on Boyer.» 

Samuel Moore silmitses kähku uut nägu, ulatas siis käe ja aitas tal kastile ronida. Boyer tänas 
üpris viisakalt ja ta valkjassinised silmad heledate kulmude all uurisid hetke vältel Moore'i nägu, 
Siis pöördus ta kohe meeste poole. Need vahtisid teda alt uudistavalt ja hindavalt, sest oma 
korraliku riietuse poolest torkas ta silma. 

Boyer võttis oma kalli kübara peast. «Mu nimi on Boyer,» ütles ta ja - tõepoolest - tegi seejuures 
üsna kerge kummarduse. Mehed ei teadnud sel silmapilgul, kas toda moenarri, kes oli ehitud 
justkui vau, tõsiselt võtta või mitte. Nad nägid tema sõrmes suure kiviga sõrmust, märkasid ühtlasi 
jämedat kullast kellaketti ta vestil, kui ta oma ruudulise kuue lahti nööpis, ja ootasid kõigepealt, 
millest ta küll. peaks pajatama. Boyer rääkis külmalt ja rahulikult, seejuures aga täiesti asjalikult. 
Ta oskas mehi kohe oma jutuga paeluda, sest ta aimas, mis neid huvitab. 

«Ma tahaksin teile paar sõna öelda kolme asja kohta, millest kaks kindlasti teie huvi äratavad. 
Väga hea, et ma kohe saabumisel säärase koosoleku eest leidsin. Õiguse äsjatulnuna kohe 
koosolekul esineda arvan ma endal olevat järgmisel põhjusel. Ma olen, kaupmees ja mul on 
valitsuselt kontsessioon siin kaubelda. Järelikult kuulun ma teie hulka. Minu kaup on viie 
härjarakendiga teel ja peaks 
kolme päeva pärast kohale jõudma, Ma lahkusin...» Ta sõnad mattusid valjudesse rõõmsatesse 
hüüetesse ja käteplaginasse. Ta oli kullakaevajad enda poole võitnud nagu see tihti juhtub, kui 
inimestele midagi lubatakse. Aplaus vaibus kähku ja kõik teritasid jälle kõrvu. 

«Ma lahkusin veokitest,» jätkas Boyer oma kõnet, «eel- 

mäestiku ligidal. Neis on kõike — toiduaineid. riideid, tööriistu. . .» 

Jälle plaksutati käsi. Boyer jäi rahulikuks. Mehi ei pahandanud enam tema distantsi hoidev ja 
ükskõikne üleolek, sest oli ilmne, et ta kuulub teise seltskonnakihti. Ta oli ärimees ja sääraseid oli 
igat sorti. 

Boyer jätkas: «Teiseks: selles killavooris, kuhu ka minu veokid kuuluvad, sõidavad ühtlasi 
valitsuse esindajad. Nad reisivad postitõllas ja liiguvad seetõttu aeglaselt edasi. Neil on kaasas 
kirjutajad ja maamõõtjad. Kogu see voor, millega on liitunud ka teised siia tulijad, on teel šerif 
Brenkeri kaitse all, kes seni teenis New Tondernis. Ta hakkab siin laagris korra järele valvama. Ma 
arvan, et sellega langeb nii mõnigi küsimus, mille üle te siin praegu nõu peate, lähematel päevadel 
iseenesest ära.» 

Too uustulnukas tõi alles uudiseid! Paugupealt nägi kõik jälle teisiti välja. 

«Nüüd tahaksin ma veel viimase küsimuse puhul oma arvamist avaldada,» sõnas Boyer edasi. 
«Laagrijuhtkond on hea asi, siin eriti vajalik.» Ta pilk uitas üle oru ja libises mööda kaljuseinu 
üles, nagu kaaluks ta kõike põhjalikult. «Siin tuleb veel üht-teist organiseerida, et igaüks kiiresti ja 
takistusteta oma töötulu taskusse võiks pista. Suvi on lühike. Laagrijuhatusel seisab palju tööd ees. 
Aga milleks vigilantide komitee? Šerif Brenker pole roheline, paljud tunnevad kindlasti teda. 
seaduserikkujad ei ela tema juures vanaks. Vigilante aga valitsus ei tunnista. Sellepärast arvan ma, 
et te peaksite, enne kui te oma nõusoleku annate, põhjalikult kaaluma, kas on vaja luua säärast 
komiteed, millega on ka palju hädaohte seotud. See on minu isiklik arvamine ja ma ei taha sellega 
mitte kedagi mõjutada.» 

Boyer kummardas jälle napilt, hüppas kastilt maha ja läks mõlema Gilberti juurde tagasi. 
Koosolijate hulgas võttis vaidlus maad: ühed olid poolt, teised vastu. Samuel Moore ootas. Ta oli 
ise kahevahel, ehkki ta nägu seda ei reetnud. Äkki seisis Hal Slater tema kõrval. 

«Sõbrad,» hüüdis ta valju häälega, ja kõik jäid vakka. «Teated, mida me saime, on head ja 
kaupmees Boveri tegevus kõrvaldab paljud raskused, mis meil on. Näib, et mees tunneb oma ala, ja 
mis ta ütles, on igati õige. Aga 

ühes asjas Boyer eksib. Ja see pole ka mingi ime. Ta on kaupmees, meie oleme kullakaevajad. 
Laagrielu hädaohte tunneme meie paremini kui tema - ja surnu kaljuseina ääres augus manitseb 
meid! Vigilantide komitee pakub orule kaitset ja julgeolekut, tema ridadesse astuvad kõige 
paremad mehed, kes otsusekindlalt ja kähku tegutsevad. Kui ta on loodud, siis sunnib see 
kurjategijaid järele mõtlema, kas nad veel julgevad midagi korda saata. Andke oma nõusolek 
säärase komitee loomiseks!» 
Hal jäi Moore'i kõrvale seisma ja ootas. Kõik mehed aimasid, et ta hakkab seda komiteed juhtima, 
ja käed tõusid. 
«See on siis otsustatud,» sõnas Hal ja tema näos ei liikunud ükski lihas. 

Mehed läksid laiali. Ehkki oli alles varajane pärastlõuna, ei mõelnud keegi enam tööd teha. 
Jutuainet oli külluses. Corktownlased pöördusid tagasi oma laagrisse ja Samuel Moore küsis 
Slaterilt: «Mis sa sellest Boyerist arvad?» 

Slater kehitas õlgu. «Teda tuleb tundma õppida... Aga eks ta lambukesi ikkagi pügab.» 
«See on tema äri, Hal.» 
«Minu meelest on ta pisut ülbe.. ja liiga külm. Liiga arvestav, Sam.» 


Hal Slater ja Boyer olid sel päeval mõlemad veel kõvasti tegevuses. Kumbki isemoodi. Boyer 
otsis oma kaubamajale parajat kohta ja valis selleks maalapi, mis asus tee ääres, peaaegu oru 
keskel. Kaua vahtis ta koopa ja selle kohal rippuva võimsa kiviseina poole. Guy ja Bert Gilbert tõid 
kohale kullakaevaja, kellele kleim kuulus. 

Kui mees Boyeri juurde tuli, sõnas viimane: «Ma tahaksin siia, teie maa peale, ehitama hakata. 
Kahju te sellest ei kanna. Kas me ei sõlmiks lepingu?» 

Vana diger kratsis kukalt. «Kulda see paik vaevalt sisaldab, maapind on mullane. Ma võtsin juba 
mõned proovid, nagu näete.» Mees osutas mõnele augule, mis ta paari päeva eest oli kaevanud. 
«Liivapinda leidub muidugi ka. Selles orus on see kuradima lugu, et sa iial ei tea, mis sul on. Üks 
mees olevat eile mustmullas liivariba leidnud ja selles nagiti, nii pika ja jämeda nagu kaks sõrme. 
Aga kas sellel jutul ka tõepõhi all on, kes seda teab. Räägitakse palju, aga mida üks leiab, ega seda 
teine juba nii naljalt teada ei saa.» 

Boyer laskis jutukai vanamehel rääkida ja kuulis nii mõndagi oru kohta. Siis tegi ta ettepaneku. 
«Niisiis, ma hakkan ehitama. Sellega olete kõigest vaevast ja igast murest prii. Te võite minu majas 
elada, teie hobune seisab minu tallis. Sööte ja joote minu juures ja võite minupoolest igal õhtul end 
täis võtta, ilma sentigi maksmata. 

Tööriided saate ka. Vastutasuks ehitan ma teie maa peale oma maja. Nõus?» 

Vanamees oli imestusest tumm. «Jajaa... nojah.» Uskumatult küsis ta: «Kas te ka oma sõna peate?» 
«Mu nimi on Boyer,» ütles kaupmees. 

«Ja te tahate maja ehitada?» 

«Muidugi.» 

Nad lõid käed kokku ja sellega oli leping sõlmitud. Vanamehel tuli väheke oodata. Boyer käskis 
Sagrispeal ühe paki avada. Kullakaevaja sai kohvi, tubakat, suhkrut, kaks purki lihakonserve ja 
pudeli viskit. Mees lahkus õnnelikuna ja kiitis uustulnukat taevani. Kuid seda ainult nii kaua, kuni 
pudelis veel viskit loksus, sest hiljem vedeles ta maas ja norskas. 

Boyer palkas endale töömehi nende hulgast, kellel polpud kleimi. Ka siin oli ta suurejooneline. 
Tema juhtnööride järgi pidid mehed talle baraki ehitama. Kähku jõuti kokkuleppele. Boyer maksis 
hästi, aga tal oli ka üpris kiire. «Veel täna õhtul tuleb teil teele asuda,» käskis ta, «siis olete homme 
vara eelmägedes ja hakkate seal kohe puid langetama. Saed, kirved, höövlid, naelad jõuavad 
peatselt pärale.» Ka uute tööliste suhtes ei mänginud ta kitsipunga; andis neile toiduaineid ja paar 


pudelit viskit avansiks. 

Vahepeal lonkisid Bert ja Guy Gilbert laagris ringi. Nad otsisid Billyt. Kuid teda oli raske leida. 
Maa-ala, oli suur, telke ja inimesi täis. 

«Siin on meil šanss, mis elus ei kordu, Guy,» ütles Bert oma vennale. Tema silmad piilusid ringi 
ja ninasõõrmed tõmbasid õhku sisse, nagu tunneks ta sellest ülimat naudingut. «Seni tegelesime 
üksnes pisiasjade ja kribu-krabuga, sellega võrreldes, mis meid siin ees ootab. Siin peab mell nii 
palju sülle langema, et meist lugupeetud kodanikud saavad.» 

Tema vend tõmbas suunurgad viltu ja naeratas. Seda naeratust oleks võinud peaaegu kibedaks 
nimetada. 
«Sinust. .. lugupeetud kodanik... Isegi siis, kui kõik 

klapib, ajad sa kogu noosi mõne nädalaga kõrist alla,» arvas ta, viskas oma sigaretikoni minema ja 
jätkas:. «Kuidas Boyer asja kallale kargab, seda ma tean. Tema saab rikkaks. Aga mis meile sellest 
pudeneb? Ja milleks tahab ta meid kasutada?» 

«Ära ole tobe,» vastas Bert põlgiikult. «Boyer on omaette küsimus. Me oleme tema teenistuses 
ja keegi ei hakka uurima, millest me elame. Ja ma arvan, et Boyer korraldab kõik, Guy, kõik! Siis 
peab ta ka jagama.» 

Guy Gilbert jäi seisma ja vaatas ükskõikselt ringi, enne kui ta uuesti rääkima hakkas. Ta oli väga 
tõsine. 

«Bert, meil mõlemal on juba nii mõndagi turjal, me oleme ka juba paar meest maha 
kõmmutanud, aga see oli aus võitlus, ja need olid meie sordist. Rasket kuritegu ei saa meile keegi 
kaela veeretada, ja ma ei võtagi säärasest asjast osa. Me oleme kaklejatena tuntud, aga me nimi 
pole veel määritud. Nii peab see ka jääma.» 

Tema vend sülitas vihaselt ja nad lonkisid näiliselt ükskõikselt edasi, nagu vestleksid nad ilmast. 

«Sulle on vist ka see vigilantide komitee tolle Hal Slateriga hirmu naha vahele ajanud, mis?» 
küsis Bert kurjalt. Guy Gilbert lõi põlglikult käega, kuid vaikis. «Sa tahad siin põõsasse pugeda? 
Justament siin?» sõnas Bert tungivalt. «Boyeri juures lööme kaasa ja siis veel paar parajat pala 
omal käel! Ja lõppude lõpuks on Billy ka veel siin.» 

«Ma olen kõik põhjalikult järele kaalunud, Bert, teekonna viimastel tundidel ja ka siis, kui ma 
neid kõiki siin koos nägin. Ole mõistlik, Bert. Billy pole meile üldse sobiv kaaslane. Mis Boyer 
hommikul laagritule ääres ütles, on õige. Siin ei saa pimesi, härja kombel asju ajada. Ma ei tea 
veel...» 

Guy Gilbert katkestas poolel sõnal, lükkas oma kaabu kuklasse, nii et see nüüd lõuarihma abil 
kaelas rippus, ja kratsis ägedalt oma kollaseid juukseid. Pahemalt poolt tüüris üks mees nende 
poole. 

«Halloo, Gilbertid,» sõnas võõras, «üks tuttav tahaks teiega meeleldi mõne sõna vahetada. Kas 
tulete kaasa?» 

Vennad ei tundnud meest, aga nad aimasid, kes teda saatis, ja läksid kaasa. Ühes nelinurkses 
telgis nägid nad Billyt, kes sadulal istudes neile jrvitades vastu vahtis. 

«Teid kahte tuntakse teie pikkuse tõttu juba milli tagant ära,» ütles ta, «ja see on teile üpris 
kahjulik.» Billy naeris 

üle kogu oma laia punase näo, nii et tema kollased hundihambad välkusid. Sinine tolmune särk oli 
pingul ta laia rinna kohal ja laskis paista õlgade mänglevaid lihaseid. Kaela tal peaaegu polnud ja 
kui ta end liigutas, siis näis, et ta riided kõigist õmblustest ragisevad. Tema naeratus kadus ja 
silmadesse tekkis kaval helk. «Te mõlemad teete niivõrd süütu näo pähe, nagu oleksime alles eile 
üksteisest lahkunud ega olekski juba paar aastat möödunud, hm? Me pole kunagi ühtki asja koos 


vändanud, veel mitte, aga...» 
«Me kohtasime täna varahommikul Cad'*i,» katkestas Guy teda rahulikult ja istus ühele vaibale. 

Billy ajas huuled torru ja katsus vilistada. «Ah nii on lood. .. Sellepärast te polegi üllatatud, et 
mindsiin kohtate. Kas aitasite teda edasi?» 

«Muidugi.» 

«Kahju temast, ta oli üks parimaid meie kambast, aga ta ei tahtnud ka eales sõna kuulda. Taloli 
õnne, et ta nii kehvasti noaga nähvas, muidu poleks nad teda siit lasknud ära purjetada, vaid raale 
tõmmanud. Ma poleks tema heaks midagi teha saanud.» 

Billy Laev, nagu teda kutsuti, oli mitme aasta eest deserteerinud madrus, kes Lääne bandiitide 
hulgas kiiresti endale nime oli teinud. Ta oli osav revolvrimees, 

Omataoliste seas oli sellel suur kaal. 

«Siis jutustas Cad teile juba üht-teist. Kas teid ka äri siia meelitas? Ja kes on see mees, õigemini 
too noobel härra, kes täna ennast nii ilusasti tutvustas? Mõni meie sordist? Avage pagana pihta, 
kord juba oma hambad, te pikad korstnad!» 

Guy Gilbert kehitas õlgu, kuid tema vend vastas: «Arvad sa, et me tähetargaga reisime?» 

Billy pigistas ühe silma kinni ja irvitas jälle. Tema toores suu muutus pikaks ja kitsaks. Nad 
vestlesid veel, kuid ta ei saanud kummagi venna käest kuigi palju teada. 

Siis küsis Billy: «Ega te kehkenpüksil viina kaasas pole, millest ta pisut mulle võiks loovutada? 
Meie viimase loputas Cad alla, ja see ei mõjunud talle hästi.» 

«Sa pead ise Boyeri käest küsima.» vastas Bert. «ja sul on siis ka võimalus temaga tutvust 
sobitada. Ütle talle, et sa rääkisid meiega.» 

«Tubli!» Billy tõusis sadulalt püsti. Nüüd võis alles õigesti näha, kui massiivne ta oli ja missugune 
jõud temas 

peitus. «Sa oled jutukam kui Guy,» sõnas ta veel, «ta peab siin vist enne veel soojenema.» Billy 
riputas endale revolvrivöö ümber. Oma kahele kaaslasele, kes seni vaikides telgis olid istunud, 
ütles ta: «Ma lähen üksi. Nelja silma all räägitud jutt on tollele džentelmenile kindlasti 
vastuvõetavam. Teie, hulgused, ehmatate ta mul veel ära.» 

«Võib-olla eksid sa, Billy,» ütles Bert ja vaatas pilukil silmil tõsiselt Billyle ülalt alla. «see mees 
on külm kui koera nina.» 

Billy kõhkles veidi ja vaatas Bertile otse silma. Ta seisis juba telgi uksel ja ütles äkki 
summutatud, muutunud häälega: 

«Mis neil. siin kavas on, seda kuulsite täna. Ja kui me siit saaki tahame saada, tuleb vastukaal 
leida. Kas ma võin teie peale loota, hm. . .2» 

Vastust Billy ei saanud. Näis, et ta seda kohe ei tahagi, sest ta lahkus telgist. Väljas jätsid nad 
jumalaga. Kes Billyle järele vaatas, taipas ka otsemaid, miks talle oli säärane hüüdnimi antud, sest 
käies kõigutas ta oma võimsat ülakeha, nagu kõnniks ta vankuval laevalael. 


Esimestena lonkisid corktownlaste laagrist Jim ja tema kauboid minema. Siis järgnesid veel 
mõned mehed, üksi või kahekaupa, ka Joe Slater ja Eduard Finney. Kõik nad suundusid 
ükskõikselt, ilma tähelepanu äratamata oru teise väljapääsu poole, Põrgusuule, nagu nad toda paika 
nimetasid. Teistele oruelanikele märkamatult, kes kaugele maha jäid, oli igaühe sihiks kitsas rada, 
mis mäkke tõusis. Väljaspool orgu kogunesid nad jälle kokku. 

Hal Slater tuli viimasena. Eelnevalt oli ta Tomi ja kahe teise mehega veidi juttu puhunud, mille 
peale need puudevirna juurde läksid, sealt kolm palki välja valisid ning sae ja kirvega nende kallale 
asusid. 

Vahepeal sammus Hal meestega mägedesse. Ühes kuristikus, mis oli orust kaunis kaugel ja näis 


Halile sobiv, kogus ta mehed enda ümber, Ta hakkas neile õpetama, kuidas revolvrit käsitseda. 
Eelkõige vaatas ta meeste revolvritaskud üle, kontrollis, kuidas keegi oma relva kannab, kas see ka 
käepäraselt ja sobivalt revolvritäskus lebab ning hõlpsasti end välja tõmmata laseb. Hal tegi nii 
mõnegi ettepaneku ja mehed seadsid tema juhtnööride põhjaloma varustuse korda. Varsti oli igal. 
mehel revolver nii, et sõrmed täpselt relvapärale laskusid, kui kätt 

langetada. Siis harjutasid nad peaaegu tund aega, kuidas revolvrit taskust välja tõmmata. Raske oli 
Hal Slateri rahulolu ära teenida. 

«Harjutamine on kõik,» ütles ta. «Õppimine ja harjutamine ongi kogu saladus, et meistriks 
saada. Mida te nüüd siin õpite, päästab ühel ilusal päeval teie elu ja te võite julgelt välja astuda, kui 
on vaja teisi kaitsta. Teil tuleb nüüd igal võimalusel ikka ja alatasa harjutada.» 

Seepeale uuris ta põhjalikult iga üksikut relva, kaalus neid käes ja tulistas. Laskude kaja rullus 
piki kaljuseina, ja kivid, mille pihta Hal sihtis, lendasid õhku või purunesid kildudeks. Neli 
revolvrit praakis ta välja. 

«Need on ajast ja arust tuletukid,» sõnas ta, «nendega tabate vald siis, kui on õnne või kui te toru 
vastase kõhukoopasse pistate.» 

Need neli revolvrit tuli välja vahetada. Kõige kiiremini ja paremini lasksid kauboid. See kuulus 
nende elukutse juurde. Nad olid õppinud kappavalt hobuselt röövloomi tulistama. Hal Slater jäi 
esimese päeva tulemustega rahule. 

Õhtu jõudis kätte, soe ja tuulevaikne. Mehed sammusid kodu poole ning nii mõnigi mõtles, mida 
küll eelolevad nädalad ja kuud toovad. Taeva ja maa piiril muulus valgus ähmaseks. Kuristikes 
koondusid juba varjud. Jonnakalt seisid kustuva päeva viimases helenduses mäed, kus mehed 
sipelgatena ringi ronisid. 

Nad pidid tõttama, et viimase valgusega veel lõhangu kitsast rada mööda alla orgu jõuda. 
Ettevaatlikule Hal Slaterile ei meeldinud see hoopiski, et nad kõik korraga orgu tagasi saabuvad. 


Boyer oli hilisel pärastlõunal laagrit tundma õppinud. Et Bert Gilbertit polnud käepärast, võttis ta 
ainult Guy kaasa. Nad olid piki kaljuseina traavinud, kivinina lähedalt uurinud ja isegi koopasse 
sisse läinud. Corktownlaste laagris tegi Boyer külaskäigu Samuel Moore'ile. Ta kohtas teda koos 
teiste meestega suures telgis, kus ühiselt söödi. Boyer võttis oma sadulataskust pudeli vana šoti 
viskit ja kinkis selle vanale kullakaevajale. 

«Lausa aare, see viski,» sõnas ta seejuures, «ta on seda väärt, et teda teie ja kõigi siinse oru 
elanike terviseks juua. Niipalju kui mina otsustada võin, sõidavad siit paljud jõukatena, mõned 
kindlasti ränkrikastena jälle koju 

tagasi. Ja selle eest võlgnevad nad tänu teile, Moore, niisiis proosit!» 
Nad lõid klaasid kokku ja istusid veel mõni aeg koos. 
Jutt keerles. kulla ümber. 
«Esialgu sõeluvad ja pesevad nad üksnes kullatolmu ja tillukesi teri,» arvas Boyer, «aga räägitakse, 
et olevat juba suuremaid kullakamakaid leitud. Ons see tõsi?» 
Samuel Moore noogutas. «Ma leidsin tollal ise kolm tükki. võib-olla on õnn juba ka teistele 
naeratanud.» 
«Hm.» Boyer puhus sigareti suitsu enda ette ja sõnas mõtlikult: «Siis peaks kusagil ka suur soon 
jooksma?» 

«Kas ainult üks?» Moore hakkas naerma, sest talle valmistas Boyeri jutt tõepoolest nalja. «Kas 
teiegi olete sellest juba esimesel päeval nakatatud, Boyer? Digerid jahvatavad siin hoopis 


hullemaid lugusid, nagu see igal kullaväljal ikka kombeks on. Igaüks loodab, et satub jämedale 
soonele! Kui kõik need muinasjutud tõeks osutuksid, mis selle oru kohta räägitakse, siis peaksid 
siin varandused peituma, mida terve trobikond karavane ei jõuaks ära vedada.» 

Boyer jäi tõsiseks. Tema kondised sõrmed trummeldasid vastu pudelit ja ta sõnas: «Praegu on 
kõik alles veel orulammi kallal, Moore, keegi aga ei tea, mis mäes peitub. Kui. . .» Korraga 
katkestas ta oma jutu, heitis pilgu läbi klaasita aknaava ja sõnas ootamatult: «Kes need ilusad 
daamid siin on?» Ema Finney oli oma kahe tütrega pärale jõudnud, et meestele toitu valmistada. 
Tom askeldas juba kolde ääres. 

Moore tutvustas Boyerit naistele, kuid jutt ei tahtnud enam kuidagi vedu võtta. Ka Guy Gilbert 
ulatas kõigile kolmele käe, ja Betty, kes õrnana ja vaiksena ta ees seisis, ei suutnud kuidagi oma 
imestust varjata, kui ta seda suurt linalakka enda ees nägi. 

Guy naeratas. «Kas see ei ole pisut julge samm, et te siia laagrisse tulite?» küsis ta peaaegu 
tahtmatult. 

Betty sattus segadusse ja raputas üksnes pead. Samuel Moore oli ka Guy küsimust kuulnud. 
«Mel on laagris mehi küllalt.» vastas ta Betty asemel sõbralikult, «et temast kõike halba eemal 
hoida. Pealegi on ta tulevane mees ka siin.» 

Pikk Guy noogutas kaalukait pead ega varjanud oma käitumisega sugugi, et Betty talle väga 
meeldib. «Kahju.» sõnas ta kelmikalt, ja see sobis talle üsna hästi, «et ma 


ikka paar päeva hiljem kohale ratsutan.» Ta ulatas hüvastijätuks oma suure kämbla ja sulges Betty 
käekese ettevaatlikult oma pihku nagu haruldase putuka. Betty tundis rõõmu selle uue tutvuse üle. 


Ruth oli kõrvalt kõike seda vaikides jälginud. Guy Gilbert ulatas ka temale käe, enne kui oma 
hobuse juurde läks. 

Boyer tegi daamidele kummarduse ja istus siis sadulasse. Laagrielanikud vaatasid mõlemale 
ratsanikule ainult mõne hetke järele ja astusid siis uuesti telki. 

«Too siledaks raseeritu ei meeldi mulle,» ütles Betty poisilikult, «ta on liiga õline. Ei tea, kas see 
hiiglane on ta ihukaitsja?» 

Mehed naersid. Ema Finney ütles pahaselt sõna sekka: 

«Laps, sa muutud siin juba lausa metslaseks!» Betty jooksis niinema. Kuid oma ülemeelikuse ta 
säilitas. 

Guy Gilbert ja Boyer ratsutasid kuni Põrgusuuni ning nende imestusel polnud piiri, kui nad 
sadulas ettepoole kummardusid. Hobused muutusid rahutuks ja pildusid pead püsti. Boyeri ratsu 
põrkas tagasi, ja mehel.oli tegemist, et teda peatada. Mehed ronisid sadulast maha ja lähenesid 
jalgsi üsna lõhe servale. 

Sellal kui nad lõhangut uurisid, ratsutas. Bert kohale. 

«Siin te mul oletegi,» ütles ta, «ma otsin teid, sest Sagrispea ütles. . .» 

«Ons midagi erilist lahti?» küsis Boyer. 

«Ei, ainult. . . ma ei leidnud teid kusagilt.» 

«Me olime Samuel Moore'i juures,» selgitas vend. 

Bert hüppas sadulast. heitis kuristiku servale plkali ja vaatas alla. «Pagana pihta,» sosistas ta, 
«mida küll kõike mägedes ei leidu.» Ta tõusis jälle püsti. «Mina küll ei tahaks sinna komistada, kui 
olen brändit täis. Seal all pühitseb saatan kindlasti igaühega pulmapidu, kes aga pärale jõuab. Ei 
tea, kas sinna alla ka kuidagi juurde pääseb?» Ta sülitas lõhesse ja astus paar sammu tagasi. 
Boyer oli kogu aeg mõtlikult kuristikku silmitsenud ja näis, et Berti sõnad tema mõttelõnga 
katkestasid. 

«Jah, Bert,» ütles ta blaseerunult, «kes seal all lamab, selle järele ei haugu ükski koer enam, see 
on igaveseks ajaks lahkunud. Juurdepääs alla? Vaevalt, igatahes siit mitte. Aga eks seda või ju 
välja uurida. Kuid pragu võib mitu.milli pikk olla.» 

«Ei taipa, mis mind küll ajaks selle põrguvao põhja 

uurima, sõnas Guy Gilbert ja vinnas end oma tugeva kõrgejalgse täku selga. «Õhtu jõuab kätte, aeg 
on laagrisse tagasi ratsutada.» 

Kuid Boyer tahtis enne veel kogu oru ulatuses piki lõhet edasi ratsutada. Vennad järgnesid talle. 
Nad täitsid tema soovi, ehkki ei mõistnud, miks ta seda teeb. Natuke maad enne kuristiku lõppu, 
parajasti siis, kui nad jälle orgu tagasi tahtsid keerata, astusid Hali mehed üksteise järel otse mäest 
välja ja seisid korraga nende ees. Kõige viimasena tuli Hal Slater. Boyer luges kokku üksteist 
meest. 

Bert suutis vaevu oma imestust varjata ja tahtis parajasti. midagi hüüda, kui Boyer tasakesi läbi 
hammaste sisistas: «Olge vakka, Bert!» Bert Gilbert neelas kõik alla ja manas näole jalamaid süütu 
ilme. Nad ratsutasid aeglaselt uhetelstkumnele mehele vastu. 

«Need sobivad meile justkui kivi saapasse,» urises Hal Slater. 

Boyer tuli lähemale ja tõstis tervituseks oma nimetissõrme kaabu ääre vastu. Ta oli, nagu näis, 
üllatatud ja ütles sõbralikult: «Lausa imestamisväärt,» sõnas ta, «kas tolles kenas praos on tõstetool 
või?» 

«Ainult alla,» vastas Hal Slater samas toonis. 
«Me uurisime pisut orgu, peale meie polnud siin ühtki inimhinge, kuni te äkki kõik justkui nõiaväel 
me ees seisite.» 

«Siin on mingi rada,» vastas Slater, «kellel närvid korras, võib seda mööda üle ronida. Me 
silmitsesime sealpool neid mägesid natuke lähemalt.» 

Nad liikusid üheskoos corktownlaste laagrini, siis jätsid mõlemad rühmad hüvasti ja Boyer 
traavis vendadega edasi. 

«See oli vist üks pisike koosolek, millele me peale sattusime?» küsis Bert luuravalt. Boyer 
vaikis. Alles siis, kui nad telgi ees, mille Sagrispea vahepeal püsti oli ajanud, sadulast maha 
ronisid, sõnas ta: «Loodetavasti on teil mõlemal hea mälu nägude peale, see oleks meile üpris ka- 
sulik.» 

Kui ilm juba täiesti pimedaks oli läinud, tuli Konn kolme mehega corktownlaste laagrisse. Nad 
astusid Hal Slateri telki, teretasid ja Konn vaatas Halile paljutähendavalt otsa. Hal pöördus oma 
naise poole: «Me läheme suurde telki, siin on liiga kitsas. Joe tuleb ka kaasa. Võib-olla 

jääme hilja peale, sa ära meid oota.» Naine noogutas sõnatult pead. 

Joe Slater läks, et teisi kokku kutsuda. Tema isa ja Konn sammusid juba suure telgi poole. Konna 
kaaslased vedasid hobuseid järel. 

«Kas sa vastutad nende eest?» küsis Hal. 

«Me tunneme üksteist juba aastaid.» 

Sellega oli küsimus lahendatud. Slater pani laterna põlema, aegamööda täitus telk meestest. Samuel 
Moore tuli koos Tomiga. Viimaks oli seltseteist meest kohal, vanu ja noori. Nad istusid pika 
tahumata söögilana ääres, nende suured käed lebasid lauaplaadil vöi hoidsid piipu või sigaretti. Hal 
Slater istus laua otsas. Tema kõrval põles latern, mis suurt ruumi kaunis viletsasti valgustas. Ainult 
Hali nägu ja Samuel Moore”i pea olid selgesti nähtavad, kõik muu kadus hämarusse. 

«Joe, mine välja,» sõnas Hal Slater üldisesse kõnekõminasse, «ja ütle, et laagrivalvur jääks meie 
telgi lähedusse.» 

Kõik jäid vakka ja ootasid, kuni Slateri poeg tagasi tuli. Joe noogutas telgi ukselt isale ja istus 
laua äärde. Tekkis selline vaikus, et nad kuulsid valvuri samme väljas. Hal Slater võttis sõna. 
Rahulikult ja kiretult esitas ta oma plaani. 

«Me ei saa oodata, kuni nad meid uue kuritööga üllatavad. . Meie ülesanne seisab peaasjalikult 
selles, et kuritöid takistada. Mõned neist, kes siia kokku on tulnud, tunnevad elu säärases laagris. 
Kadedus, pahatahtlikkus ja ahnus peituvad paljudes digerites ning iga uus leid paneb kired 
möllama. Vargusega see algab, röövmõrvaga lõpeb. 


See on asja üks külg. Teine on veelgi hädaohtlikum. Kohe meie jälgedes on kindlasti 
kurjategijad pärale jõudnud, kes on üksnes ja ainult selle peal väljas, et siin röövida. Kallaletung 
prantslasele ja noore poisi mõrvamine näitavad seda. Ja pealegi - sääraseid roimareid tuleb veel 
juurde. Kahe suure rühma, korralike inimeste jakurjategijate vahel, laveerivad suured ja väikesed 
kelmid ning juhuslikud vargad. Kõik nad tahavad rikastuda sel teel, et nad kullakaevajatelt, 
kleimiomanikelt kulla ära võtavad, igaüks muidugi omal viisil. Niimoodi tuleb meil sellele laagrile 
siin orus vaadata, Peame sisse seadma vahiteenistuse, peame silmad ja kõrvad lahti hoidma. Mida 
paremini see meil klapib, seda kindlamini suudame vältida 

avalikku võitlust. Kui see aga ikkagi peaks puhkema, siis peame üksteise eest seisma ja hoolitsema, 
et ülekaal jääks alati meie kätte. Ei tee ka paha. kui me pisut salapäratseme ja hirmu levitame — kes 
aus on, see meid ei karda —, ning me alustame sellega kohe, juba täna öösel. Aga sellest ma räägin 
hiljem.. .» 

Nad istusid üle kahe tunni koos ja pidasid nõu. Igaüks sai ülesande. Koosoleku lõpul jagas Hal 
Slater laiali mustad kolmnurksed näokatted, mis tema poeg kahest vaibast oli lõiganud. Mehed 
astusid telgist välja ja kümme neist saduldas oma hobuse. Kuus meest, kahekaupa paaris, tõstsid 
õlgadele tahutud palgid, mis pärastlõunal laagris olid meisterdatud. Ainult neeger Tom jäi koju. 

Oli soe täheselge öö. Laagritänaval sammu sõitvate hobuste kabjaplaginast ärkasid otsekohe 
paljud üles, kes lageda taeva all magasid. Imestunult ja uskumatult silmitsesid nad toda kummalist 
rongkäiku, ei julgenud aga lähemale minna. Nii mõnigi piilus oma telgist. Hiljem tulid nad kokku 
ja sosistasid omavahel. 

Vigilandid ratsutasid mõrvatu haua juurde. Seal ronisid nad sadulast ja kõik toimus imekähku. 
Kirkad tõusid ja langesid, labidad kaevasid mulda. Nüüd tulid mõned julgemad kullakaevajad 
siiski lähemale ja taipasid otsekohe, mis siin sünnib. Peale Samuel Moore'i ja Hal Slateri, kelle 
nägu polnud maskeeritud, ei tundnud nad kahvatus kuuvalguses ühtki teist meest ära. Mustad, 
silmini näo ette seotud rätikud muutsid nad tundmatuks. Seda kõike oli jube vaadata. Öö oli 
vaikne, keegi ei lausunud ühtki sõna ja oli kuulda ainult tööriistade klõbinat. Vaikselt ja mõtlikult 
läksid kullakaevajad jälle ära. 

Nüüd kõlas paar tosinat haamrilööki. Naelad aeti puusse. Varsti olid mehed tööga valmis. 
Hobuste nahkriistad nagisesid, kuus jalameest vinnati ratsanike selja taha hobustele, ja kogu salk 
traavis kiiresti minema. Ratsanikud hajusid mööda orgu laiali. Uuesti võttis vaikus maad ja 
hauaküngas seisis jälle mahajäetuna. 

Hommikul, kui päike mägesid kuldas ja laager ärkas, kõlasid hüüded ühest telgist teise, tulekoldelt 
tulekoldeni. 
Oru kummastki otsast tulid kõik kohale, et näha, kas juttudel on tõsi taga. Haua kõrval seisis 
võllas! Kõrgel, kahel tugipostil, mis sügavale maapinda olid kaevatud, seisis põikpuu. 
«Nad kavatsevad midagi,» sõnas aeglaselt üks kõhn kul- 

lakaevaja ja lükkas oma kübara kuklasse, «seal üleval on ruumi neljale mehele.» 
Mehed läksid tööle. Peatselt ähkisid ja higistasid nad hingematvas toimus, täitsid sõelu ja 


raputasid neid, vandusid pettunult või ka rõõmu pärast. Nende mõtted olid kollase metalli kütkes, 
kuid mõnikord rändasid need ka mujale, sinna, kus seisid hauaküngas ja võllas. 


8. PEATÜKK 


Šerif Brenker New Tondernist saabus orgu, See oli keskmist kasvu ja pisut paksuvõitu mees, kes 
ratsutas punakaspruuni märaseljas, Tuju polnud tal kuigi hea. Kell oli kaksteist ja päike kõrvetas 


palavasti. Brenker peatas hobuse ja võttis oma laia servaga kaabu peast. Vasakust sadulataskust 
õngitses ta - jumal teab kui mitmendat korda juba selle reisi vältel - kollasekirju räti välja ja 
kuivatas pikkamisi näott, pealaelt ja kaelalt higi. Rätile ilmusid tumedad laigud ja šerif oleks 
võinud rätiku peaaegu välja väänata, Oli soe kevad, ning kui veel suvi kord sellesse kivikatlasse 
saabub, küll siis saab alles päevi nähal . 


Šerif Brenker vihkas palavust ja sel hetkel polnud talle endalegi selge, kas ta ka seda orgu ei 
vihka, enne veel kui ta siin ülepea ringi on jõudnud vaadata, Selle kullajandi pärast oli rahu 
Missuurist kadunud, ja muidugi ka tema igapäevasest elust. Teadagi, et ükski šerif ei saa sellel 
metsikul maal rahulikku elu elada, kuid siin, kus ta nüüd teenistusse peab astuma, on kindlasti 
kuradi enda tantsusaal. Ja et ka just teda siia saadeti! Kohtunik istub West. Fieldis, tal on hea, sest 
kaabakaid tuleb ju tema juurde vedada. 

Šerif Brenker juhtis oma hobuse tee servale ja laskis mööda karavani: härjavankrid, 
hobuserakendid ja kaks reisitõlda, Pahandused olid alanud just selle killavooriga. 
Valitsusametnikud on hullemad ja pepsimad nii mõnestki naisterahvast. Oks neist vedas isegi 
klappvoodit kaasas! Ainuke lohutus, et nad kuigi kauaks orgu ei jää. Nad kaardistavad maakoha, 
registreerivad kleimid omanike nimele, koostavadpatsaka aruandeid ja teevad muud selletaolist, 
millega need tindikulid veel tegelevad. 

Brenker pani kaabu pähe, ajäs hobuse traavi ja asus jälle voori etteotsa. Igalt poolt tulid 
kullakaevajad kokku, ja tema tuju paranes veidi, kuna nad talle nii südamlikult «tere tulemast» 
ütlesid. 

Oru keskel ootas teda Boyer. «Halloo, šerif, ronige sadulast maha ja astuge kuldsele pinnale!» 
hüüdis Boyer heatujuliselt. 

«Teie jaoks peitub selles pinnas kindlasti rohkem kulda, kui poolsada keskmist kleimi välja 
annavad,» vastas Brenker kuivait, «minu jaoks aga hoopis midagi muud.» 

Ta ronis sadulast maha ja seisiski Boyeri ees. Nad raputasid teineteisel kätt. Brenker teadis, et ta 
selle mehega eales sõbrutsema ei hakka, olgugi et see teda New Tondernis korralike 
soovituskirjadega varustatult üles oli otsinud. Brenkeril oli eelarvamus niisugusie vastu ja ta ei 
näinud ka vaeva, et seda varjata, sest seda sorti tegelased nagu Boyer kahmavad alati teiste 
töövaevast lõviosa endale. Seni aga kui asi toimub seaduse piires, polnud midagi parata, elu on 
juba kord säärane. Brenker imestas nüüdki, ilma et ta seda oleks lasknud märgata, kuidas Boyer 
oskab isegi sellises porikatlas nii klanitud välja näha. 

Boyer kandis täna liihikest tuvisinist pintsakut ja pärlhalle pükse. Ta saapad läiktsid. «Astuge 
viivuks mu telki, šerif;» ütles ta ja viipas vastutulelikult sissepääsu poole, et teisele ees sammumise 
õigust jätta. «Telgis on varjuline. Ma loodan, et te oma residentsi siia lähedusse üles lööte. See on 
sobiv koht.» 

Brenker noogutas ja vaatas mõtlikult ringi. Kaliuninalt libises ta pilk vastas asuvale, 
kaljuseinale. Ta silmalaud ei värahtanud põrmugi, kui ta võllast nägi. Ta astus hobuse juurde, võttis 
sadulataskust väikese kiikri, tõmbas selle lahti ja tõstis silmade ette. «Kas siin on mõni juba üles 
poodud?» küsis ta külmalt. 

«Ei. šerif, künka all puhkab tapetu. Aga sellest võime rahulikult telgis rääkida.» 

Šerif Brenkeri täidlased huuled moodustasid hetkeks kitsa riba. «Otsekohe,» sõnas ta, «ma pean 
enne veel teiste eest hoolitsema.» 

Boyer kummardus mõistvalt ja jäi sõnatult oma telgi ukse kõrvale seisma. Brenker läks ühe 
postitõlla juurde. Valitsusametnikud olid sellest juba välja roninud. «Siin peaks ju kuskil oja 
olema, šerif? Me tahaksime sinna 

laagrisse asuda, seaian palju mugavam,» ütles üks ametnikest. 


«Minugipärast,» vastas Brenker, «sõitke edasi, kaugemale orgu. Mina aga pean keskpunkti 
jääma. Nende mõne päeva jooksul, mis te siin olete, ei tehta teile kindlasti elu raskeks. Kui vaja on, 
tulen ise kohale.» Brenker oli rõõmus, et. nad veerandki miili temast eemale kolivad. Ametnikud 
sõitsid edasi. 

Teise reisitõlla kõrval seisis suur mees ja jagas korraldusi mulatile, kes näis tema teener olevat. 
«Ma jään siia, Johnson,» hüüdis Brenker talle. «Tulge hiljem telki, te võite siis kohe Boyeriga 
tuttavaks saada.» A A 

Mees noogutas ja viipas käega. Brenker omakorda kutsus neegri, kes oli tema teener ja ühtlasi ka 
kokk, ja ütles: «Löö telk siia üles, kümme sammu nendest kahest eemale, ja sea kõik korda.» 

Siis läks ta uuesti Boyeri juurde ja nad astusid telki. Brenker nohises ja võttis ettevaatlikult istet 
ühel klapptoolil, mille vastupidavuses ta näis kahtlevat, viskas oma kübara õhumadratsile, 
lõdvendas pisut vöörihma ja silmitses Boyerit. Too tõi telginurgast pudeli, kaks klaasi, 
lihakonservipurgi ja kuivikuid, pani kõik need asjad ühele kastile, mis oli valge linaga kaetud ja 
seega laua aset täitis, ja sõnas: «Palun. Loputame enne kõri tolmust puhtaks, ja siis laske hea 
maitsta, šerif.» 

Brenker oli ettepanekuga päri, ja sellal kui ta end kostitas, suitsetas Boyer sigaretti. Väljas 
valgusid uudishimulikud aeglaselt laiali. Enne kui meeste vahel jutt hargnema hakkas, saabus Guy 
Gilbert. Tal tuli lävel tublisti kummarduda, kuid avaras ruumis võis ta see-eest täies pikkuses püsti 
seista. Guy teretas Brenkerit ja küsis siis Boyeri poole pöördudes: 

«Kas me jätame kauba vankritele või laome virna?» 
«Vima, Gilbert,.laduge virna. Vankrid sõidavad hommikul vara tagasi. Pealegi alustame ju 
otsemaid müüki. Las poesell sorteerib ka kõik kohe õigesti virnadesse.» 

Gilbert tahtis lahkuda, aga Boyer hoidis teda tagasi. 

«See on Guy Gilbert,» ütles ta Brenkerile, «Üks minu abiline.» 

«Hm, hm,» ühmas Brenker ja ulatas istudes käe. «Me tunneme teineteist, ja ma murdsin juba 
kõvasti pead te nime üle. Nimed seisavad mul kehvasti meeles. Me nägime teineteist möödunud 
aasta sügisel New Tondernis, pärast 

toda paugutamist Bulweri juures, hm, hm... see võllaroog pääses tookord minema. Kuid te olete ju 
kõike muud kui kaupmehesell, Gilbert? Mis te siiamaani tegite? Ma küsin seda kui ametiisik, ja te 
kuulete ka kohe, miks.» 

«Ikka seda, mis sellel maal tehakse, šerif. Olen olnud puuratuja, pühvlikütt, kauboi, vahelolen ka 
niisama ringi hulkunud, nojah, ja nii edasi. Paari viimase aasta jooksul käisin kogu maa risti-rästi 
läbi ja kauplesin, kuni indiaanlaste reservatsioonideni välja. See oli kõige tulusam äri, mis mul 
kunagi on olnud.» 

«Hm, hm...» Brenkeri pilk libises veel kord üle Guy Gilberti, siis pöördus ta Boyeri poole.. «Ma 
võtan tolle mehe teie käest ära, oma teenistusse. Mis teeb üks teksaslane teie juures? Naljakas 
mõelda, et ta... .» 

«Ei, muidugi ei hakka ta piprakurke ja saapapaelu müüma!» katkestas Boyer teda valjusti 
naerdes. «Aga minu kaubamajas on ta ikkagi tegev. Ja sellest piisab. Teda te endale ei värba, šerif, 
ta on teatavas mõttes minu osanik. See, et ma teda abiliseks nimetasin, oli keelekomistus. Ma 
oleksin pidanud partner ütlema ja seepärast tuleb mul Gilberti ees vabandada.» 

Ta patsutas Gilbertile sõbralikult käsivarrele. Viimase pilk rändas ühelt mehelt teisele. 

Brenker viipas tõrjuvalt käega. «Võtke korraks istet. Gilbert,» sõnas ta. «Mul jääb kael kangeks, 
kui ma ühtesoodu üles pean vahtima. Viimane sõna kuulub muidugi teile, kõik muu on sel puhul 
jama.» 

Teksaslane naeratas, tõmbas oma pika jalaga ühe klapptooli lähemale ja vajus aeglaselt sellele 
istuma. Kui ta küünarnukist kõverdatud käsivarsi põlvedele toetades ebamugavalt ja ettevaatlikult 
istus, et selle kääbusmööbliga mitte ümber lennata, ületas ta oma pikkusega mõlemat ikkagi veel 
kahe peajao võrra. Ta revolvritasku rippus sügavalt puusal ja puudutas kõvaks trambitud maapinda. 


Oma kaabu oli ta peast võtnud. 

«Rääkige lühidalt, šerif, tehke omapoolne ettepanek,» ütles ta aegamööda ja laisalt nagu alati, 
«niikuinii ei tule sellest asjast midagi välja.» 

Brenker vengutas laitvalt pead. «Teie, teksaslased, veate oma sõnu nii aeglaselt läbi hammaste 
nagu pühvel vankrit läbi kõrbe, otsuseid aga teete kähku ja järelemõtlemalult. Miks avatud uksest 
kohe mürina ja raginaga sisse 

murda. Gilbert? Kuulake esmalt: mis mul on öelda. Mul on siin vaja kahte meest, kahte abišerifit, 
kellelt ma võtan vande. Palk on korralik, Gilbert. Te ju oleksite mees, kes selleks sobiks. Te võite 
siin endale nime teha ja kindlasti saate hiljem alalise koha. See on ometi soodus võimalus. Te pole 
ju kaupmees. Ja kas tahate siis vanuigi ühtesoodu härgade, lehmade ja pullidega tegelda? Inimesel 
peab ju olema mingi eesmärk, ta peab ikka kõrgemale püüdma. Isegi juhul, kui te kuskilt kuidagi 
hunniku raha kokku kraabite, ega see veel mehest meest ei tee. Inimest tuleb hinnata töö, elukutse 
ja saavutuste põhjal. Kaaluge mu ettepanek igatepidi hästi läbi, küllap näeme temeteist jälle.» 
Brenkeri sõncdes oli nii mõndagi, mis Boyerile põrmugi ei meeldinud. Aga Brenkeri-taolist meest 
see ei seganud. Ehkki Boyer ikka veel naeratas, oli see naeratus juba pisut mõruvõitu. Algul oli 
talle mõlema omavaheline vestlus nalja valmistanud, nüüd oli ta silmadesse tekkinud nõrk 
vihatuluke, mis aga kohe kadus, kui Brenker tema poole pöördus. 

Guy Gilbert tõusis püsti. «Ma pean nüüd kauba järele vaatama. Küllap leiate sim endale kaks 
meest, šerif. Mina ei pruugi olla üks neist, sest ma pole sellest huvitatud. 

Ärge olge mulle pahene. et ma keeldun.» 

Brenker ulatas talle käe. «Kas teie vend on ka siin?» küsis ta. 

«Jah.» 

«Kas too sasituust kah?» 

Guy Gilbert noogutas. 

«Neid kumbagi pole mul vaja,» ütles Brenker kuivalt. 

Alles siis, kui Guy Gilbert väljas oli. mõtles ta Brenkeri viimaste sõnade üle järele. Need olid 
olnud kahemõttelised. Ja Brenker polnud roheline. Võib-olla oleks tema, Guy, oma venna puhul 
pidanud teravalt vastama? Kuid milleks kohe tülli minna? Ja pealegi oli Brenkeril kahjuks õigus, 
eriti just šerifina. Guy Gilbertiga hakkas rääkima poesell ja tema mõtted said teise suuna. 

Pisut hiljem astus Johnson telki. Šerif Brenker tõusis püsti ja tutvustas teda. «See on Johnson,» 
ütles ta, «pangamees. Tal on luba siin pangafiliaal avada.» 

Jonnson oli hästitoideted siledanäoline härrasmees, kes kandis pikkade pükstega linnaülikonda. 
Teises ümbruses oleks teda jõukaks juurviljakaupmeheks peetud. Ta kraa- 

mis rinnataskust terasraamidega prillid välja ja silmitses oma käsi. 
«Seal nahkämbris on vesi,» sõnas Boyer, «palun kasutage ka käterätti ja seepi.» 

Johnson tänas ja hakkas käsi pesema. «Paari nädala pärast on meil kõige hädavajalikum olemas,» 
ütles ta seejuures. «Te hakkate siin ehitama, härra Boyer? Ma nägin väljas palke.» 
«Täie auruga.» 
«Kas tohin kampa lüüa ja teie naabriks saada? Meie juba teineteisele jalgu ei jää. Ma ei tahtnud 
algul siia sõita, aga nuud ma ei kahetse. Siin avanevad perspektiivid, eks ju? Esimene mulje on 
paljutõotav... Kuld vedeleb siin sõna otseses mõttes tänaval.» 
Vestlus voolas siia-sinna. Brenker ei tundnud ennast seejuures kuigi hästi, sest ta ei saanud pooltki 
aru, millest mõlemad kõnelesid. Seepärast palus ta Boyerit, et see räägiks, mis ta hauast ja võllast 
teab. Boyer jutustas. 


«Õnn, et te siin olete, šerif Brenker,» ütles Johnson kergendatult ja rahul olles, kui ta Boyeri jutu 
vaikselt ära oli kuulahud.Brenker jättis hüvasti, öeldes, et ta peab oma hobuse eest hoolitsema. 
Varsti oligi ta kõvasti ametis, et ennast sisse seada. Kui kaks kullakaevajat, kes põikpuul enda 
vahel kolme tühja puuämbrit kandsid temast möödusid, hüüdis ta neile: 

«Lähete oja juurde? Küllap on Samuel Moore seal ligidal! Te ju tunnete teda, eks?» 

«Kes siis Sam'i ei tunne,» vastas teine meestest. 

«Öelge talle, et ma astun veel täna enne pimedat tema poole sisse.» 
«Saab tehtud, šerif.» Mõlemad mehed marssisid edasi. 

Enamikule möödus see päevorus nagu iga teinegi raske töö tähe all. Kuid šerifi saabumisega 
oli kindlusetunne tõusnud. Väsinud töömehed panid oma kirkad ja labidad kõrvale. Kõrgel taevas 
lendas viupaar oma pesa poole. 

Näis, nagu veaksid nad ööd enda järel. Kahvatuviolett taevas muutus süngelt halliks. 
Šerif Brenker asus teele. Vaevalt oli ta kolmsada sammu käinud, kui ta silmas Ted Bolli. Ta tundis 
teda, sest Ted Boll oli kaua aega Brenkeri kandis elanud. Nad tervitasid teineteist ja Brenker ei 
varjanud oma imestust. 
«Kõigi pühakute nimel, Pastor, sina ka siin?» küsis ta. «Kas sind vana veisekonti on ka 
kullapalavik tabanud? 

Sa ei oska ju sõela raputada, või teed sa seda hobuse seljas istudes?» 

Ted Boll jäi tõsiseks ja väärikaks. «Ma kaevan teistmoodi kulda, Brenker,» ütles ta vaguralt. 
«Siin olen ma ülesande leidnud, millest ma olen alati oma südame sügavamas sopis unistanud. Ma 
pööran patuseid hingi ja võitlen selles Soodomas ja Komorras patuelu, õeluse ja ahnuse vastu.» 
Šerif Brenkeril vajus suu ammuli. Siis kratsis ta kukalt ja sõnas: 

«Sul seisab palju tööd ees, Pastor.» 
«See tuli minu peale kui ilmutus, Brenker.» 
«Siis pead sa ka joomise maha jätma, sa rohumaade hirn. . .» 
Ted Boll ei teinud tema jutust väljagi. «Ma pean tõttama. Täna õhtul jutlustan ülal orus. Pimedas 
ei tule nad enam kokku või jäävad laulu ajal magama.» 

Ted Boll läks minema. Brenker vaatas talle järele. «See on esimene, kes on peast...» ühmas ta ja 
hüüdis: «Pastor, ma tahtsin Samuel Moore'i juurde minna, kus ta pesitseb ?» 

Ted Boll jäi seisma ja keeras ringi. Ta tõstis juba käe, et suunda näidata. peatus aga korraga ja 
sõnas: 

«Seal ta ju tuleb.» 

Brenker märkas viiekümne sammu kaugusel kaht meest, kes talle õhtuhämaruses vastu marssisid. 
Samuel Moore tervitas esimesena, ta tundis Brenkeri šerifitähest ära. «Tere õhtust, šerif. Ma olen 
Samuel Moore ja see on Hal Slater.» 

Mehed uurisid üksteist käesurumise ajal. 

«Me olime parajasti teel teie poole.» 

«Vastupidi on parem, Moore. Me saame teie telgis segamatult juttu ajada. Minu juures võib üks kui 
teine sisse astuda, Ja siis ei saa rahus rääkida. Pealegi on kindlasti mõnel pikad kõrvad. Aia elan 
praegu Boyeri ja Johnsoni telgi vahel. Johnson on pangamees. Ta ehitab puumaja, ja siis kolin 
mina ka sinna.» 

Nad sammusid corktownlaste laagri poole. 

«Kuidas reis läks?» küsis Moore. «Me oleme teid juba mitu päeva oodanud.» 

Brenker ptlhkis läbi nina. «Ma istusin oma kõrvil nagu kilpkonna seljas ja minu taga tönnisid nad 
reisitõldades 

justkui tõbised vasikad. Arvan, et rohkem pole mul vaja öelda.» 

Nad rääkisid üksnes üldistest asjadest, kusjuures Hal Slater vaikis. Telgis, laternavalguses, 
uurisid nad üksteist uuesti. Nii teevad mehed, kes on alles võõrad, aga kes teavad, et neid ootab ees 
kardetav teekond, kus nad üheskoos ja üksteist vastamisi toetades sammuma peavad. 

Kõik kolm näisid rahuldatuna, kuid selre kohta ei pillatud ühtki sõna. Alles nüüd algas tõsine 
vestlus. 

«Suureks mõistatuseks jääb ikkagi, missugused on siinsed kullavarud?» küsis Brenker. 
«Ma leidsin orus kohe kõikjal kulda, šerif, ja praegused leiud kinnitavad seda.» 
«Valitsuskomisjoniga tuli kaasa ka üks geoloog. Teil on muidugi kõige paremad kohad?» 

«Ojaäärsed kleimid. Endastmõistetavalt. Sellepärast me nii tormasimegi. Kõigile jätkub. Aga... 
ka oja ääres pole kõikjal kulda, nii palju on juba selgunud;» 

Äkki, keset vestlust sääraste ja taoliste küsimuste üle, küsis Brenker Slateri poole. pöördudes: 
«Öelge, kas teie oletegi... Hal Slater, endine šerif Utah'st?» 

«Jah, see ma olen,» vastas Hal ükskõikselt. 
Mõni sekund valitses telgis vaikus, Väljas luusis õhtutuul piki kaljuseina, mehed kuulsid tema 
tasast viisi. 

«Räägime avameelselt,» ütles Brenker. «Kellele võin ma siin toetuda? Ma olen rõõmus, et ma 
teid kohtasin, Slater. Ma ei võinud seda oodatagi. Ma tean kuulu järgi. kes te olete. Ehkki sellest on 
oma kakskümmend aastat möödas. .. 

Aga teiega tutvumine rõõmustab mind väga.» Ta ulatas Halile käe ja Hal surus seda karmilt ja 
tugevasti. «Kas lööte jälle kaasa, Slater?» 

«Mul tuleb seda teha. Brenker.» 
«Tõsi, üks mees lamab juba künka all. Siia valgub palju rämpsu kokku.» 

«On juba kohal, Brenker. See polnud lihtne mõrv, selles peitus süsteem.» Hal Slater avaldas, 
oma arvamuse kuritöö kohta. Šerif Brenker kuulas vaikides. Kui Hal oma jutu oli lõpetanud, sõnas 
ta: 

«Mul pole võimu teatavaid inimesi, kes meile ei sobi, orust välja saata. Niisiis tuleb igalaadi asju 
ära kannatada. Aga asi vigilantidega, Hal, see ei lähe kuidagi. Te saate ju ise aru?» 

Hal Slater vahtis üksisilmi lõkkesse. Siis ütles ta iga sõna kaaludes: 

«Me astume sadu miile igasugusest tsivilisatsioonist eemal, me peame end ise aitama. Nii 
hoiame kõige halvema ära. Kolme nädala pärast on org kõrilõikajaid täis nagu koer kirpe. Mida 
saate teie üksinda nende vastu? Te ei või isegi võitlusse astuda, teid lüüakse siis maha. Kaalugem 
asja rahulikult, Brenker: siin on mõrvarid koos. Meenutage kas või Kaliforniat, minugi poolest 
Whitney-Waterit. Seal kõmmutasid nad seitsme nädala jooksul kaks šerifit mättasse. Kolmas laskis 
end altkäemaksuga ära osta - nojah, ja siis oli kõik mokas. Gangsterid valisid isegi kohtuniku endi 
hulgast. Kas peab siin asi ka nii kaugele minema? Ja siin asuvad nad usinasti tööte, Brenker! 
Kullaväljad on alati nende eldoraadoks olnud ja see siin on pärast pikki aastaid jälle niisugune 
leiukoht, mis ennast ära tasub. Nad näevad suurt šanssi! E1, Brenker, siin peate aegsasti endale 
mehi leidma, kes teie kõrval seisavad.» 

«Aga need ei tohi olla vigilandid.» 
«Kas pole see siis ükspuha, kuidas neid nimetatakse?» 
«Mul tuleb ülemustega pahandusi, Hal. Maskeering ja näokatted peavad kaduma. Ja kohut ei tohi 
komitee ka pidada.» 

«Te võtate meilt küüned, Brenker. Seda teate te ise väga hästi. Ja ilma maskideta? Siis saame 
vaevalt kolm või neli meest kokku. Digerid tulid siia kulda kaevama. Nad ei taha millegagi 
riskeerida ja tõstavad häält üksnes siis, kui nad on hulgakaupa koos. Igaüks mõtleb: miks pean just 


mina oma naha turule viima? Aga milleks ma teile kõike seda räägin...» 

Hal Slater oli veidi kärsituks muutunud. Šerif Brenker sai temast liigagi hästi aru, kuid ta ise 
istus kahe tooli vahel. Ta oli aga küllalt kogenud, et väljapääsu leida. Too Hal, kelle relv kaalus 
rohkem kui kümme müristajat kokku! - tolle Hali heaks tuli ka midagi ette võtta, muidu hakkab ta 
veel omal käel asju ajama. Korraga tärkas Brenkeril päästev mõte, millega võis kaks kärbest ühe 
hoobiga tabada. Ühe Hali ja teise enda jaoks. Ta alustas ettevaatlikult: 

«Arutame asjad järjekorras läbi. Mulle ei antud isegi üht, viletsat kirjutajat kaasa. Kaks abišerifit 
tuleb mul siit palgata.» 

«Eks neid peaks ju ikkagi leiduma,» katkestas teda Moore. 

«Loodame: aga need peavad olema mehed, kel on rinnaümbermõõt vähemalt meeter 
kakskümmend ja kes ise on ka püsti kuradid. Sääraseid on juba raskem leida. Nad võiksid siis mul 
väiksemaid asju jutti ajada ja joodikutele aru pähe kloppida. Siis jääb mul endal aega hüäänidega 
tegelda. Kas te tunnete Guy Gilbertit, teksaslast?» 

Brenker ootas vastust. Mõlemad mehed raputasid pead. «Ainult näo järgi,» ütles Moore, «ta tuli 
siia ju koos Boyeriga.» 

«Neid on kaks venda, Moore. Üks ei meeldi mulle põrmugi, pole enam puhas leht, kindlasti 
mitte. Ja kolmas, kes veel nende kampa kuulub, on ka kurjategija, võib-olla isegi mõrvar.» 

«Siis on tollel klanitud Boyeril kindlasti ka üht-teist hinge peal, kui tal säärased kaaslased on,» 
ütles Hal. 

Brenker kehitas õlgu. «Tal näikse olevat puhas minevik, Slater, teda soovitati mulle. Seni ei tea 
me veel, kuidas ta nende kolme peale sattus. Guy Gilberti tahtsin ma juba endale õngitseda, ta 
oleks mulolnud tubliks trumbiks peos, kahes mõttes, saate aru? Ma oleksin tema kaudu saanud 
silma peal hoida poel, mille Boyer siin avab, ja pealegi oleks mul abimees käepärast! Aga Guy ei 
taha.» 

«Asi oleks võinud ka vastupidiseks Kujuneda,» arvas Moore ettevaatlikult. 

«Võimalik. võimalik, aga peab ju riskeerima. Ja mu jäme nina ütleb mulle, et Guy Gilbertis 
peitub terve tuum. .. Aga jätame selle jutu, ta ju ütles ära. Igatahes aidake mul kiiresti leida kaks 
meest, keda ma vajan. 

Muide, Hal, ma tahaksin teilt vande võtta. hm?» 

Hal Slater tõstis mõlemad käed tõriuvalt üles ja laskus tahapoole. Tema otsaesine oli kortsus, ta 
raputas pead. «Ma ei taha enam, Brenker, ma ei taha enam otse sekka lüüa.» 

«Kaudselt aga olete juba sekka löönud, Hal. KuulaKe mind lõpuni. Seda me ei pasunda kusagil. 
Te ei hakka avalikult šerifiametit pidama, aga kui te kord sekka lööte, on kõigel, mis te teete hoopis 
teine mekk man. Ja mehed, kes juba praegu teie ümber on koondunud, pole siis ka enam vigilandid. 
Šerifitähe hoiate taskus.» 

Samuel Moore vilistas tasa. Brenker meeldis talle üha rohkem, ja seda, mis ta ette pani, tuli 
tõsiselt kaaluda. Aga ta ei tahtnud Hal'i mõjutada. 


132 


Slater istus ja mõtiskles. Tõepoolest, see oleks üks võimalus. .. Aga ta ei otsustanud veel. 
Brenker juhtis osavasti jutu mujale. «Ma kuulsin, et öösiti ratsutab vahtkond orus ringi,» ütles ta. 
«Eilsest peale, šerif,» vastas Moore. 

«Iga nelja tunni järel vahetus, kaks meest korraga,» lisas Slater. 

«Hüva. Selle juurde jäämegi esialgu.» 

Nad istusid veel kuni südaööni koos. Siis jättis šerif Brenker telgi lävel hüvasti. 

«Kas te siis homme tulete minu poolt läbi, Hal?» küsis Brenker, kui ta Hali kätt peos hoidis. 


Hetke seisis Hal Slater vaikselt ja sõnatult paigal. Siis ütles ta: 

«Ma tulen, Brenker.» 

Samuel Moore. kes nende kõrval seisis luges Hal Slateri vastusest välja, et need kaks meest 
sõlmisid praegu erilise. lepingu, ja ta tundis rõõmu. Eriti just Hal Slateri pätast. 

Tänase läbirääkimise järel Brenkeriga vaatas ta saabuvatele sündmustele rahulikumalt vastu. 
Jälle oli neil õnne olnud. Säärases paigas nagu siin on too šerif mees omal koh al. 

Ka Brenker sammus rahumeeli oma laagripaiga poole. Aegamööda saab ta kõik niidid enda kätte, 
ja kui Hal Slater vande annab, siis peitub selle taga rohkem, kui et keegi ütleks: «Ma astun 
võimaluse korral läbi...» 

Ümberringi oli vaikne. Tuul oli mägedesse puhkama heitnud. Tähed sirasid lõputus kõrguses ja 
kuu, mida orust näha polnud, valas oma valgust maale. Hallhõbedaselt helkis kuupaiste oru kohal, 
kaljunina heitis võimsa varju. 

Šerif Brenker lebas asemel ja oli juba magama jäämas, kui ta kuulis hobusekapjade plaginat. 
Tema kõrv eraldas kohe, et tegemist on kahe ratsanikuga, kes oma hobuseid sammu lasevad sõita. 
Ta tõusis püsti, tõmbas püksid jalga ja astus telgist välja. Paarikümne sammu kauguselt ratsutasid 
mehed temast mööda, sõnatult ja näokatetes. Brenker läks uuesti telki ja heitis magama. 


Järgmisel päeval leidis aset tõeline sensatsioon, mis šerif Brenkeri saabumise kaugele varju 
jättis: orgu jõudis Dorothea! Šerif Brenker ei olnud hoopiski enam kõne- 

aineks. Keegi ei osanud öelda, kes Dorotheast esimesena teate tõi, igatahes pragises see ühelt 
kleimilt teisele nagu tulevärk. Esialgu teadsid ainult vähesed, mida see uudis ülepea tähendab, aga 
juba üksnes naise nimi sütitas. Nende ümber, kes Dorotheast midagi jutustada teadsid, kogunes 
terve trobikond kullakaevureid. Ja siis kripeldas korraga kõigil kontides ja kõdistas kõrides. 
Esimeste hommikutundide jooksul olid nad enampakkumisel kõik Boyeri tagavarad jäägitult ära 
ostnud: Bert oli müünud ja Boyer üksnes kullakaalu taga istunud. Oksjoni korraldamisega oli 
Boyer Johnsonile, kes alles hilja pärast hommikueinet oma telgist välja tuli, esimese õppetunni 
andnud. 

Johnsoni meelitas kohale kisa ja sagin. Ja siis pidi ta võimetult pealt vaatama, kuidas hea kuld, 
mida ta krabisevate dollarite ja kviitungite vastu oleks vahetanud, Boyeri taskutesse voolas. Mis äri 
see mees juba ainuüksi vahetuskursiga tegi! Ja pealegi veel kaupade hinnad, mida erutatud 
inimesed talle ise karjudes määrasid! Kulla eest, mida nad ühe pudeli viletsa viski eest maksid, 
oleks ta kodus terve aami niisugust jooki võinud osta. 

Ärritatult ja täiesti endast väljas, jooksis Johnson Brenkeri juurde kaebama. «Kas on säärane asi 
võimalik, šerif. 

Kas see on lubatud?» kogeles ta. «Kaks meest maksid paari linase riideräbala eest, mis nende 
silmade all jahukoti küljest käristati ja jalanartsudena välja pakuti, rohkem, kui maksab terve 
ülikond! Härra Boyer ajab oma esimese vankrivooriga terve varanduse kokku! Kas säärane asi on 
võimalik?» Johnson veeretas oma terasprille sõrmede vahel ,ja asetas need viimaks ninale, et 
Brenkeri näoilmet paremini näha. 

Šerif kuulas kõik rahulikult ära ja puhastas seejuures oma revolvril. Siis sõnas ta: 

«Ma olen kindel, et te tunnete hästi bilansse ja dividende, härra Johnson, aga siin kullaväljal 
olete te küil roheline. Missugune seadus keelab meie maal mõnel kodanikul hinda maksmast, mis 
talle meeldib? Te tundke muret, et teie vahetuspoel varsti katus peal oleks. Rahaga rehkendavad 
digerid teisiti kui kullatolmuga, nii kummaliselt kui see ka ei kõla. Te võite ju ise ka viina ja jala- 
nartsudega kaubelda, keegi ei saa seda teile keelata, kui te aumees olete. Me elame vabal maal.» 
Boyeri viski oli, poole tunni jooksul maha müüdud, kus- 

juures enamik mehi jäi veel ilma. Ilmajäänud nurisesid avalikult ja kolasid pahuralt ringi. Ja siis 
saabus uudis: Dorothea tuleb! 

Ka Konna ümber seisis hobikond mehi. Too teadis nii mõndagi Dorotheast pajatada! 
Vahetevahel kostsid meesteslimmast rõkkavad rõõmuhõisked ja kuulajate ring suurenes ühtevalu. 

«Nüüd muutub siin paradiisiks,» ennustas Konn. «Ega palju ei puudunud, et me oleksime kõik 
jaburaks läinud, kuna muud midagi polnud teha, kui tööd rassida ja põõnata. Nüüd aga muutub elu 
lustakaks. Ohoi, küllap tutvute Dorothea tantsusaaliga! Kuid ta ise peaks juba hoopis hall olema. . 
» 

Mehed kuulasid hinge kinni pidades ja unustasid selle poole tunni vältel isegi oma kulla. Siis 
läksid nad laiali ja asusid veelgi suurema õhinaga tööle, sest kulla eest võib Dorathea juures nii 
mõndagi osta! Kuid oli ka teist laadi mehi, kes ennast millestki eksitada ei lasknud; õnn oli neile 
nende kleimi näol naeratanud ja aegamööda täitus paun paunakese järel väärtusliku tolmuga. Neil 
oli raske ükskõikseks jääda ja mure vaevas neid, kuidas kullakotikesi varjata. Too Johnson peaks 
kiiremini oma panga avama! Pangakviitungit on kergem riiete alla peita, ja raisakullid pole selle 
peale ka nii maiad, sest raske on seda rahaks teha, nii et sind ei tabata. 

Pärast lõunasööki, kui päike juba lagipunkti oli ületanud, muutus laager rahutuks. Sel ajal 
saabusid tavaliselt uustulnukad, sest enamasti veetsid nad viimase öö eelmäestiku serval, et 
päevavalgel liivaluited ületada. Möödus veel üks tund., Kolm kõige kärsitumat saduldasid hobuse 
ja sõitsid luurele. Orust eelmäestikku viival teel kohtasid nad Dorothea karavani, jäid selle juurde 
ja unustasid oma lubaduse, et nad laagrisse teadust toovad. 

Aga kes suudakski Dorothea juurest lahkuda? Ta embas kordamööda igaüht kolmest ratsanikust, 
isegi metsiku habemega vanameest, ja kostitas kõiki oma vankri tagavaradest. «Oh teid 
õnnetoojaid!» hüüdis ta, «teile teen ma välja, kuni orgu jõuame!» 

Ka Dorothea sõitis ühel kuuest plaanvankrist, ehkki ta oli daam. Ta tundis preeriat juba tollest 
ajast, kui ta veel ei suutnud pühvlirohust üle vaadata. Räägiti, et ta isa olevat olnud inglise lord. ja 
ema vaene itaalia sisserändaja. Ah, eks Dorothea kohta räägiti paljugi. Kes tollal Kali- 

fornia kullaväljadel Dorothead ja tema tantsusaali polnud külastanud, see oli asjata elanud! Mehed 
oli Dorothea pärast võidelnud nagu põdrad - aga kedagi polnud ta kuulda võtnud. Üksnes digerite 
jaoks oli ta elanud. 

Kullakaevurite laagri õhk, elu ja sagin olid selleks elemendiks, kus ta nagu imeilus soolill õitsele 
puhkes. Säravate silmadega, kõrge musta soenguga, kallihinnaliste ehetega kaunistatult - nii oli ta 
ööde kaupa oma peegelklaasist baarileti taga seisnud, end tantsutrallis ühe kullakaevuri käsivarrelt 
teise käsivarrele pilduda lasknud ja nagu kuninganna kakluste vahele ja meeste püstolite ette 
astunud. Ehkki tema juures liikusid teeröövlid ja valemängurid, roimarid ja valerahategijad, polnud 
temalt kunagi ühtki senti varastatud ega tal juuksekarvagi kõverdatud! Kogu laager oleks sel puhul 
tuldpurskavaks vulkaaniks muutunud! Niisugune oli Dorothea. 

Nüüd oli ta vana, tema keha ümbermõõt oli aukartust äratavaks ja juuksed halliks muutunud 
ning kuulsusesära kahvatunud, aga kuld ja tants kulla ümber olid ta veel kord ligi meelitanud. 
Nüüd saabus ta Raevuka Oja orgu, nii nagu see Dorotheale sobiv. Kullakaevurid, ligi meelitatud 
salapärasest kuulsusest, mis seda naist ümbritses, täis ootust ja rõõmu, et nad ükskord ometi saavad 
lõbutseda, niipalju kui süda ihaldab, õnnest joobunud, et neil on juba peos nende rikkuse võti 
kullaga täidetud paunakese näol, - kullakaevurid jooksid Dorotheale vastu! Sajad tunglesid vankri 
ümber, kus Dorothea oma kolme tantsutüdrukuga istus, mehed karjusid, naersid, viipasid, laulsid ja 
marssisid taktsammul kaasa. 


Dorothea, seljas pronksivärviline kleit, õlgade ümber brokaadist rätt, juustes suur helkivate 
kividegakilpkonnaluust kamm, istus ühele kastile asetatud elevandiluuvärvi toolil, kust ta võis 
kõike silmitseda. Ja kõik võisid teda näha. Dorothea närbunud ja mingitud põsed vappusid 
ühtesoodu vedrudeta vankri tõugetest. Teda valdas liigutus säärase vastuvõtu puhul, mis talle osaks 
sai. Ja tõepoolest, tema ikka veel säravates, süsimustades silmades helkisid pisarad. Ta naeris, ta oli 
väga õnnelik. 

Dorothea selja taga seisis võimas muusikaaparaat, kõrge nagu riidekapp. See, mis nüüd Järgnes, 
toimus plaanipäraselt. Punajuukseline, üleskääritud särgivarrukatega mees võttis vända ja keeras 
vedru üles, üks tüdrukutest asetas suure messingplaadi, mis oli auguline nagu sõel ja 

helkis päikese käes nagu täiskuu, aparaati, ja Dorothea viipe peale kõlas korraga kärarikas 
muusika, marsipolka, mille kaja põrkus vastu kaljuseinu. Mehed lärmasid ja hõiskasid ning 
hüppasid vankri ümber nagu kari kuradeid. 

Kaabud lendasid õhku ja revolvrilasud paukusid vastu taevast. Vaevalt võis neid karjuvaid, sagris 
habeme ja higist nõretava näoga, räbaldunud ja määrdunud tööülikonnas mehi maisteks olenditeks 
pidada. 

Nii saabus Dorothea orgu. Ja kogu laager oli mõne minuti jooksul tema poolt vallutatud. Veel 
aastate pärast meenutasid kõik seda päeva. 

Boyer seisis oma maja tellingute ees. Ta oli löödud, säärase konkurendi vastu ta ei saanud. 

Hal Slater sammus aeglaselt mööda laagritänavat ja nägi seda tralli enda poole liikuvat. Ta oli 
teel Brenkeri juurde, Ka kogu corktownlaste laager oli, niisama hästi kui tühjaks jooksnud, isegi 
naised olid tulnud, eriti just muusikast ligi meelitatud, et Dorothead näha. Hal Slater jäi Brenkeri 
kõrvale seisma, kes ka oma telgist välja oli tulnud, ja laskis naised mööda. Ta pilgutas lõbusale 
Bettyle silma, kes koos oma. õe Ruthiga kauboi Jimi ja Joe Slateri vahel kõndisid. Ed Finney oli 
arvatavasti juba varem koos teiste kauboidega laagrist jalga lasknud. Kõik see oli ju noortele 
äärmiselt põnev - ja vanadele samuti! 

Boyer tervitas naisi sügava kummardusega. Guy Gilbert tuli üle tänava, teretas ja peatas oma 
pika sammu, kui Betty talle viipas. Pikk teksaslane vahetas temaga 

paar sõna. 

«Me läheme õhtul esimesele tantsupeole,» kinnitas Betty, «kas teid ka seal näha saab?» 
«Vaevalt,» vastas Guy naeratades, «ma tantsin nagu karu.» 

«Arge sellepärast muret tundke, võib-olla õpetame teile asja selgeks?» 

«Õpetame? Kes?» küsis Guy ja tegi näo, nagu ei saaks ta aru. 

«Noh Ruth ja mina.» 

«Ahnii, kas teie ka lähete?» Guy “pöördus Ruthi poole. 

Kära oli nüüd hoopis lähedale jõudnud, inimesed tunglesid nende ümber ja trügisid nende 
vahele. Ruth Finney raputas pead, vaatas seejuures Guy'le otsa ja sõnas: «Betty on alati..» Guy ei 
saanud selles lärmis ta sõnadest aru ja ütles seepeale: «Kahju...» Inimvool lahutas nad teine- 

teisest. Nad vahetasid veel ühe pilgu, ja Guy nägi vaeva, et rüsinast välja pääseda. Joe Slater ja 
Betty võtsid Ruthi käevangu. 

Šerif Brenker vangutas aeglaselt pead nagu keegi, kes ei usu, et ta on ärkvel. «Juba aastaid peaks 
ta koikirstus lebama, aga vaadake nüüd seda värki, Hal.» 
«Ei tea, kas Doc ikka veel tema juures on?» küsis Slater. 
«Ah, õige - Doc. Teda oleks meil vaja, kui ta mitte juba liialt kõbi pole.» 

Nüüd oli Dorothea päris lähedale jõudnud ja viipas üle lärmava meestesumma mõlemale mehele 
käega, sest Brenkeri heikivast tähest taipas ta, kes seal seisab. Meeste nägusid ei saanud ta 


tolmukeerises ära tunda. 
«Ta on vist teie hea tuttav, mis, Hal?» küsis Brenker. «Hea?» urises Hal. «Kuidas võtta. Mulle ta 
meeldis, ta pole halb inimene. Aga teile?» 

«Ma olin tollal üks paljudest. Mind ta ei mäleta. Aga nüüd. . .» 
«Seal on Doc!» katkestas Slater teda. «Kõik head vaimud ärkavad ellu!» Slater tammus tiuelt 
jalalt teisele ning paistis, et ta oleks meelsasti veoki juurde tormanud, kus kastide ja tünnide vahel 
istus vanapoolne mehike koos kahe teisega. Aga inimsumm piiras müürina vankreid, mis nüüd 

seisma olid jäänud. Doktor kuulus Dorothea juurde, nagu vääriskivi kuulub sõrmuse juurde 

«Tulge telki,» iitles Brenker, «Dorothea on peatselt kohal, et end tutvustada.» 

Hal Slater heitis veel iihe pilgu-Docile, kes ümbritsevate meestega lõbusalt vestles, ja järgnes 
siis šerifile. Neil ei tulnud kaua oodata, Dorothea ilmus varsti,. et esimesi sõprussidemeid sõlmida. 
Niipea kui ta telki astus, pööras Hal Slater kähku talle selja. Dorothea ulatas Brenkerile elegantse 
liigutusega oma sõrmustatud käe. 

«Kas te olete vaimustatud või pahane, et ma saabusin, šerif?» 

«Mõlemat,» vastas Brenker, «aga kõigist kõrtsidest ja mängupõrgutest meeldib mulle teie oma 
kõige paremini. sest ta on nii-öelda väiksem pahe. Palun võtke istet, leedi.» 

«Ma tänan teid teie avameelsuse eest. šerif, sest selles on ikkagi teatav kompliment peidus,» 
ütles Dorathea ja vaatas Brenkerile lahke naeratusega otsa. 

«Ma olen teist alati lugu pidanud, Dorothea,» vastas Brenker lihtsalt. «Teie nimel on Läänes 
kõikjal hea kõla olnud, ja mul ei tarvitse seetõttu teile öelda, et ma siin rangelt korra ja kombekuse 
järele valvan.» 

«Minu eeskujulik asutus on ikka veel endine, šerif, ainult et fassaad ja ka mina ise - me oleme 
pisut vananenud. 

Kuid küllap me hakkame hästi läbi saama, eks ju?» Dorothea naeratas, pooleldi üleolevalt, 
pooleldi leebelt, ja seadis pea koketselt viltu. 

Brenker oli Slateri peale pisut pahane, et see teda siin niiinoodi hätta jätab. 

«Palun võtke ometi istet,» kordas ta uuesti. 

Kuid Dorothea ei teinud seirest väljagi, vaid lausus mesimagusalt: 

«Ja kes on see džentelmen, kes mulle nii kindlameelselt oma laiu õlgu näitab? Võib-olla polegi ta 
džentelmen?» 

Siis pöördus Hal Slater ümber ja tema kortsus nägu oli laia poisilikku naeru täis. 

«Taevas küll, Hal Slater!» hüüdis Dorothea Ja lendas tema poole. Kogu tema väärikus oli nagu 
käega pühitud. Ta kaelustas Hal'i, raputas teda, rääkis vahetpidamata ja puistas mehe üle 
lugematute küsimustega. Hal Slateri rõõm polnud Dorothea omast sugugi väiksem, aga vastavalt 
oma iseloomule ei poetanud ta ühtki liigset sõna. 

«Et ma teid veel kord näen! Ja need hallid silmad, Hal, justkui varem! Kas nad mõnikord ikka 
veel sädemeid pilluvad? Ainult kortsud on. . . jumal, Hal, minul on neid ju ka. Te kadusite tollal 
üleöö koos selle tüdrukuga ära. Kas te abiellusite temaga?» Hal Slater noogutas. Dorothea 
sõnavaling voolas edasi: «See on tubli! Kus ta on? Kas siin?» Hal Slater noogutas jälle. 

«Ma külastan teda! Ja lapsed?» 

«Üks poeg.» 

«Hal Slateril on poeg! Ma kingin talle poni ja vankrikese!» 

Niiüd puhkes Hal Slater laginal naerma, nii et naine imestunult paar sammukest taganes. 
«Ta on kakskümmend aastat vana, Dorothea!» ütles Slater. 

«Jumal, jah... aastad,» sõnas Dorothea, «... siis kingin. ma hobuse, parima hobuse, mis. . .» 
Hal Slater võttis tal käe alt kinni ja viis ta pingi juurde. Ning siis astus Doc telki. 

«Ennäe, kes siia kõik kokku on tulnud,» sõnas ta oma meeldiva häälega ja tüüris otsemaid Hal 
Slateri poole. 

«Missugune rõõm, ja jällegi viib meid kuld kokku.» 

Alles seejärel tervitas la šerifit ning esitles end: «Ma olen Joe, kas on juba mu abi vaja, šerif?» 

Doc võttis peast oma suure musta pehme kaabu, mille alt ilmusid nähtavale jäähallid juuksed. 
Need juuksed ja õrnade käte pruunkollane nahk olid ainukesed, mis tema juures musta värvi 
polnud. Isegi heasüdamlikud silmad särasid nagu kaks sütt. Ta pikk saterkuub ulatus üle põlvede ja 
kitsaid pükse hoidis kingade peal pingul kummipael. Paksule šerifile, kes ise ka kuigi pikk 
polnud,ulatus Doc täpselt õlani. 

«Jah, Doc,» vastas Hal Slater otsekohe šerifi eest, «sa tuled nagu kutsutud. Üks lamab noapistega 
asemel, teisel on murtud käeluuga kõvasti tegemist.» 

«Lähme jalamaid.» . 

«Ainult kümme minutit veel,» palus Dorothea, «üksnes kõige olulisem veel.» 

Tal oli nii .palju küsimusi. Täpselt kümne minuti pärast - Doc vaatas oma suurt hõbeuuri - tõusis 
Dorothea püsti. 

«Ma avan oma tantsusaali juba täna õhtul,» kinnitas ta. 

Ja tõepoolest, väljas olid mehed juba ametis suure telgi püstitamisega. 

«Kas ma ka teid, Hal, oma dancing-roomis näha saan?» küsis Dorothea. 

«Küllap vist, Doro. Kahjuks on see vist vajalik.» 

«Ah jumal, ma olen palju rahulikumaks muutunud.» 

«Aga teie külalised on peatselt jälle endised.» 

Vahepeal oli Doc väikese musta arstipauna toonud. Nüüd läksid nad, kolmekesi kohe haavatud 
prantslase juurde. 

«Ma jõudsin veel õigel ajal pärale,» sõnas Doc, kui ta haava uuris ja puhastas. Kähku pani ta 
puhta sideme, ja siis sammusid nad Les White”i poole. Šerif Brenker jäi prantslase juurde. 

Les White*i käsivars nägi halb välja. Ta ise oli kõhnaks jäänud ja näost ära ning vihane oma 
ebaõnne üle. Ühtki labidatäit polnud ta veel oma kleimil kaevanud. Doc uuris kaua käsivart, 
kompas ja mudis selle kallal. 

«Mul on vaja kaht lauajuppi,» ütles ta. «Kust võiks neid leida?» 

Ta soovi taheti kohe täita, kuid Doc läks otsemaid ise välja ja kutsus ka Hali kaasa. Telgi ees küsis 
ta Halilt: 
«Kes on teil kõige tugevam mees? Mul on teda vaja.» 

Hal viis ta Tomi juurde. Kümne minuti pärast olid nad kolmekesi jälle telgis. Doc askeldas kahe 
lauajupiga ja Hal Slater asetas lühikese, neljakandiliseks tahutud prussi lauale. 

«Tulge, Les,» sõnas Doc, «pange käsivars siia peale, hästi mugavalt, mul on siin parem kinni 
siduda.» 

Tom seadis end nagu juhusnkult Les White”i selja taha ja vaatas uudishimulikult üle tema õla. 
Doc kontrollis veel kord, lükkas käsivart siia-sinna, raputas jälle pead ja ütles: «Hm, hm!» 

Äkki haaras Tom Les White'i selja tagant õlast kinni, Doc aga käsivarrest. Les oli sekundi vältel 
nagu kruustangide vahel. Ta pistis karjuma, nii et kõik, kes telgi läheduses viibisid, püsti kargasid. 
«On juba möödas, mu poiss,» ütles Doc südamerahuga. 

«Lase ta lahti, Tom.» 
Doc oli Les White*il käeluu teistkordselt murdnud. Les seisis kahvatuna paigal, ahmis õhku ja 
põrnitses oma kätt. Seejärel mõmises ta: 
«Ma oleksin ju vaikselt paigal püsinud, kui te mulle oleksite öelnud.» 
«Seda laulu me tunneme, mu poiss,» vastas Doc ja muigas. 
Teised naersid. Kui Les White*i käsi lahasse oli pandud ja kinni seotud, ajas väike tohter end 


sirgu ja patsutas Lesile põsele. «Nüüd paraneb käsi jõudsasti. Nelja nädala pärast võite juba 
kullasõela raputada, mu kallis. Minu sõna selle peale.» 

«Ja kuidas on honorariga, Doc?» 

«Ah jaa, te ei tunne mind veel. Niisiis - kui te Dorothea poole sisse astute, siis võite mulle ühe 
napsi välja teha. TuJge peatselt, seda paremini kasvab luu kokku.» 

Doc jäi corktownlaste juurde kuni õhtuni. Ta istus Hal Slateri ja tema naise vahel, kes samuti oli 
õnnelik jällenägemise üle. Vanad mälestused kraamitti välja ja nii mõndagi pöörast seika tuletati 
meelde. 

Hal kallas ühtesoodu Doci klaasi uuesti täis, nii et Samuel Moore'il aegamööda hirm hakkas. Mis 
oli Halil kavas? Aga Hal tundis oma sõpra, polnud säärast meest, kes oleks võinud kiidelda, et ta 
Doci laua alla on joonud, 

Kui Hal Slater Moore'i muret märkas, naeris ta ja sõnas ilma pikema jututa: 

«Sedasorti jooki võib Doc terve vaadikese tühjaks trimbata ja siis rõõmsameelselt tööle asuda 
ning sul pimesoole välja lõigata, ilma et ta seejuures kulmugi liigutakso Proosit, Doc!» 

Doc pilgutas Halile silma ja tõstis klaasi. Teistel meestel oli pea juba raske, Doc aga oli täiesti 
värske. 

«Aeg on hiline ja ma pean lahkuma,» sõnas ta korraga. «Doro avab oma poe, ja mul tuleb seal 
väike kõne maha pidada.» 

Hal saatis teda tükk maad alla orgu. Slater hoidis oma kaabut käes ja ta kõnnak oli pisut 
ebakindel. Õhk oli soe ja mahe ja Hal hingas seda täiel. sõõmul. Taevas hakkasid. sirama esimesed 
tähed, ümberringi oli vaikne, ainult vahetevahel kostsid orust ähmaselt mõned üksikud hõiked. 

Mägedest aga kuuldus tasast kilinat ja sahinat. 

Doc vahtis poolviltu Hal Slaterile otsa ja üle ta väikese näo libises kerge naeruvine. 

«Sa olid palju aastaid farmer, Hal Slater,» ütles ta pikkamisi ja tasa, «olid kindlasti ka tubli 
abielumees, aga kas ei tundnud sa kõigi nende aastate vältel puudust sellest õhust, just nagu minagi 
sellest puudust tundsin, siit kaugel linnas elades? Ma olen igatahes saatusele tänulik, et saan veel 
kord seda üle elada.» 

Hal Slater ohkas, ei lausunud aga sõnagi. Vaikust häiris ainult nende sammude kõmin. Äkki 
süttisid pimeduses, kaugel ees, üksteise järel mitmevärvilised tulukesed, kuni moodustasid kaks 
ketti. Dorothea oli andnud käsu lampioonid ja laternad põlema süüdata. Algas! Kohe seejärel 
mürtsus kärarikas muusika läbi oru, millesse segunesid tume kõnekõmin ja üksikud hüüded. 

«Nüüd mine üksi edasi,» sõnas Hal Slater ja ulatas* Docile käe. 

Hal sammus tagasi. Mägede tagant tõusis kuu. Varjud tõrjuti oru keskelt minema ja nad piirasid 
nüüd üksnes veel mäeseina, kust tungis esile kaljunina. Tasane kilin ja sahin, mis enne õhus oli 
hõljunud, vaibus. Lärmaka muusika laine oli selle neelanud. Õhtu vaikne nukru.s oli kadunud. 


9. PEATÜKK 


Šerif Brenker seisis ornabüroo ees ja tema pilk rändas piki tänavat. Kolm nädalat oli ta nüüd 
juba orus olnud. Justkui seened*pärast vihma olid barakid peaaegu üleöö maapinnale kerkinud. 
Dorothea saJong esimesena. Selle ehitamisel olid kõik kaasa löönud, nii ööl kui päeval. 

Brenker jagas Johnsoniga maja, mis õigupoolest oli hurtsik. Johnson tänas iga päev jumalat, et 
teda šerifi ulualusest üksnes õhuke laudsein eraldab. Ta elas oma raha ja kokkuostetud kulla keskel 
alalises hirmus ega suutnud kuidagi kohaneda nende metsiku välimusega meestega, kes sageli tema 
poole sisse astusid. Tema äri ei edenenud kuigivõrd ning targem oleks olnud, kui ta linna oleks 
jäänud. Kullakaevajad ei sallinud teda ja vahetasid oma kullatolmu parema meelega Boyeri, 


Dorothea või mõne väiksema kaupmehe juures. 

Šerif Brenker heitis pilgu Dorothea tantsusaali poole; kaks neegrit pesid aknaid, millel peegeldus 
hommikupäike. Dorothea pidas puhtusest lugu. Kümme samma edasi asus Boyeri lokaal ja 
kauplus. Selle taga paistsid teatava vahemaa järel söögisaalid, pudukaupmeeste poekesed ja telgid, 
laadapalaganid, võõrastemajad ja öömajad — kõigi teiste väikeste ärimeeste asutused. Orus oli juba 
kõike saada ja ka hinnad olid juba langenud. 

Tund hiljem istus Brenker büroos ja ootas oma abilist, kes sel kellaajal tavaliselt tuli oma 
valvekorrast ette kandma. Abiline oli vana, kuid veel kõbus trapper, kes väheke lonkas ja oli 
pidanud õnnetuse tõttu raskest karusloomajahist loobuma. Teda võis usaldada. Ta alustas oma 
teenistust õhtutundidel ja oli alati kuni südaööni liikvel. Pärast südaööd ratsutas ringi corktownlaste 
patrull. Nii oli see otsustatud ja laagris oli see teada. Teiseks abiliseks oli Brenker olude sunnil 
pidanud võtma noore pikakasvulise iirlase. Too põrutas sekka nagu puuraiuja, rohkemaks ta aga ei 
kõlvanud. Brenker pidas teda sageli päevaajal enda kõrval, et talle ametit õpetada. 

Vana Larry tuli täpselt, tema samme võis juba väljas eraldada. 
«Mis uudist, Larry?» küsis Brenker harjumuse kohaselt. 

«Ainult, üks pussitamine. šeff. Nad visati Dorothea salongist välja ning kaklesid uulitsal edasi. 
Kaks meest. Üht olin ma igatahes sunnitud püstolipäraga rahustama. Doc sidus ta pea kohe kinni. 
midagi tõsist ei olnud.» 

«Siis jätame ka meie nad rahule, hm?» 

Abiline kehitas õlgu ja tõmbas suunurgad alla. Sellega oli asi lahendatud. Varsti ta lahkus. Šerif 
Brenker tukkus veidi omaette. Päevad möödusid rahulikult. Ainult paar löömingut ja vargust oli 
seni aset leidnud. Üks mees oli kakluse ajal revolvri tõmmanud ja paugutama hakanud. 

Tagajärjeks oli, et Dorothea baarimees kaotas kõrva ja salong kaks peeglit. Pärast seda kui pöörane 
revolvrikangelane oli end kaineks maganud, kihutati ta ilma mingi relvata laagrist minema. Tema 
West-Fieldi kohtuniku kätte viimine oleks liiga palju tüli valmistanud. 

Valitsuskomisjon oli ära sõitnud. Päevad voolasid šerifi suhtes peaaegu et liiga vaikselt, aga 
Brenker ei teinud endale illusioone. Vahetevahel juhtus, et mõnelt digerilt võeti kuld ära, enamasti 
Dorothea või Boyeri juures, küllaltki rafineeritult, aga ikkagi seaduslikult. See oli tavalite kelmide 
äri. Suured röövlid aga hoidsid end varjus, nad ei nokkinud väikesi teri, vaid luurasid suurt noosi. 
Ja .nii mõnigi suur noos oli kindlasti juba kuskil kokku korjatud, sest iga päevaga kraapisid mehed 
üha rohkem kulda maa seest välja. Küllap suur jõuproov ükskord ikkagi tuleb; Brenker hoidis 
silmad lahti, aga ta oli sunnitud ootama. Seni polnud talle ka ükski tuttav nägu ette juhtunud, välja 
arvatud paar elukutselist mängurit, kes aga suurte tehingute puhul kõne alla ei tulnud. Neile tuli 
ainult pisut näppudele vaadata. Brenker ajas end püsti, et oma tavalist ringkäiku teha. 

Oli hiline pärastlõuna, kui Murrey käed värisema hakkasid. Murrey oli viiekümneaastane mees, 
kes alles mõni nädal tagasi oma igapäevast leiba haamri, sae ja höövliga oli teeninud. 
Kullapalavikuesimestel päevadel oli ta West-Fieldist oma töötoast lihtsalt minema jooksnud, jättes 
poolvalmis mööbli, keset höövlilaaste maha. Kunagi varem polnud ta preerias, veel vähem 
mägedes ringi rännanud, aga siiski oli ta üks esimestest, kes corktownlaste järelorgu jõudis - 
kaltsudes, näljane ja juba pooleldi metsistunud. 

Ta teadis kullakaevamisest nii vähe, et ta algul isegi seda teiste käest õppis, kuidas kleimi 
markeeritakse. Teised tõrjusid ta kõrvale, ja nii oli ta lihtsalt selle maalapi võtnud, millel ta 
parajasti seisis. 

Esimestel päevadel elas ta metsküülikute lihast; ta oli kiiresti ära õppinud, kuidas neid silmusega 
püüda. Kogu tema varandus, oli sellal üksnes labidast ja keedupotist kaasnenud, nüüd aga, pärast 
mõnd nädalat, omas ta juba nii palju, et oleks võinud farmi või võõrastemaja osta! Ja ta rikkuse 
allikas polnud sugugi veel ammendatud. Seejuures olid ta riided säärases seisukorras, et neid isegi 
hernehirmutisele enam selga poleks riputatud. 

Nüüd põlvitas ta ühes augus ja tuhnis liivas ringi, otsekui oleksid tal käte asemel kulliküüned. 
Hetk hiljem haaras ta millestki kinni ning ajas end oiates püsti. Ta hoidis käes nagitit, millele ta 
oma labidaga oli põrganud; see oli jäme kui pöial ja pikk kui king! Seni oli ta vaid kullatolmu välja 
uhtunud ja terakesi sõelunud. Murrey ahmis õhku, ja korraga muutus auk talle liiga kitsaks. Parema 
käega kramplikult nagitit hoides ja vasakuga labidavarrele toetudes ronis ta küünarnukkide ja 
põlvede abil august välja. Ja siis nägi tema naaber, üks nendest, kes teda tookord eemale oli 
tõrjunud, kuidas Murrey sihitult ringi taarus ja palja käsivarrega otsaesiselt higi pühkis. Naaber 
pani sõela käest ja astus lähemale. 

Viie minuti pärast lendas läbi kogu oru sõnum: «Murrey leidis soone!» Kõik, kelle kleim oli 
läheduses, jooksid kokku, ja paljud ratsutasid ka kaugemalt kohale. «Kes on Murrey? Kus asub 
Murrey kleim?» küsisid nad üksteiselt ja tormasid edasi. 

Kleim asus peaaegu oru keskel, umbes viissada meetrit maanteest kaljuseina poole. 
Mehed trügisid augu ümber, ja Murrey ehmus korraga rängalt. Tema kuld polnud enam saladus! 

«Kaeva ometi edasi, Murrey, kaeva edasi. Kus soon jookseb?» käisid mehed talle peale. «Näita 
ometi veel kord nagitit...» 

Murrey, oma leiust ja meeste nõudmisest tagant kihutatud, kargas uuesti auku ja haaras labida 
pihku. Augu veerel tunglesid vahtijad, pea pea kõrval. Need, kes üsna äärel seisid, pidid teistele, 
kes midagi ei näinud, teatama, mis augu põhjas toimub. Soon oli peaaegu kolmveenmd meetrit 
pikk, siis see kadus, lõppes hoopis. Murrey ähkis ja kaevas edasi. Ta oli ülal seisvad inimesed 
unustanud. Aegamööda läksid mehed ägedalt omavahel vaieldes laiali. 

Ilma et nad oleksid seda valjult kuulutanud, hingas enamik mehi kergendatult, sest kuld Murrey 
augus oli ära kadunud. Seega polnud tegemist peasoonega. Jumalale tänu! Lootus jäi alles. Ja kes 
teab, mida kõike siinne maapind veel varjab! Või satub Murrey ikkagi veel aardele? Mehed 
hakkasid uuesti justkui mutid igaüks oma maalapil tuhnima. 

Ka Murrey töötas vaheajata kuni õhtuni. Särk kleepus tal seljas ja higi jooksis ojadena isegi 
saabastesse. Ta ei leidnud rahu. Kas kuld on sügavamal? Või vasakul? Aga 

kuld võis ka paremal pool peifuda, võis, kui ta vasakul kaevas, hoopis selja taha jääda. Tema töö 
muutus võidujooksuks päevavalgusega; ta rassis nii, nagu ei saabuks selles orus enam iialgi uut 
p.äeva. 

Oli juba kaunis pime, vaevu seletas silm veel midagi, kui Murrey labidas jälle millegi vastu 
kõlksatas. Kähku kraapis ta nagu koer maas ringi, loopis liiva kõrvale, aga need olid vaid ränikivid. 
Nõrkusest oiates ja pettunult ajas ta end sirgu. 

Tema tänane kullasaak, riideräbalasse mähitud, millega tal tavaliselt higi pühkis, lebas augu 
põhjas. Nüüd võttis ta selle kaasa ja ronis labida najale toetudes august välja. 

Naaberkleimid olid juba tühjad, tänavalt kostsid ähmaselt üksikud hääled. Seal otsisid mehed 
juba söögitelkides kohta ja tänaval algas õhtune elu. 

Murrey laskis labida maha kukkuda ja vedas end väsinult oma telki, mis tema maalapil seisis. Ta 
hingas ikka veel raskelt ja tema käed värisesid alles pingutavast tööst, kui ta tule süütas. Ta sõi 
ainult paar tükki leiba ja konservipurki jäänud liha. Üha jälle libises ta pilk kompsule. Pärast seda 
kui ta suu käeseljaga puhtaks oli pühkinud, asetas ta tühja konservipurgi hoolikalt kõrvale; seda sai 
hästi kasutada kullatolmu ja terade panipaigana. Siis harutas ta kompsu lahti. 

Ta võttis nagitid ükshaaval kätte. vaagis peopesal ja hindas nende kaalu. Oma rasvaste pükste 
vastu hõõrus ta iga tüki puhtaks ja kraapis leivanoaga savi pragudest välja. See oli puhas kuld. 
Mitu kilo! Kaua istus ta madalal puunaril ja põrnitses enda ette. Küünal põles pikkamisi madalaks, 
mõnikord tasa praksatades, muidu oli telgis ja ümberringi vaikne. 

Enne kui Murrey narile pikali heitis, mähkis ta kulla jälle kaltsu sisse ja sidus nahkrihma kompsu 
ümber. Kompsu asetas ta peatsisse ja kattis hobusetekiga kinni. Revolvri riputas ta nari külge 
löödud naelale, haardeulatusse nagu alati. Oma saapad ja püksid jättis ta lihtsalt keset telki 
vedelema. Süljega niisutatud põidla ja nimetissõrmega kustutas ta küünlaleegi. 


Murrey lamas naril ega suutnud uinuda. Tema pea puhkas kulla kõrval. Üks mõte ajas teist taga. 
Ta oli rikas, isegi ränkrikas. Aga tema rikkus kasvab veelgi suuremaks. Veel palju suuremaks! 
Tema kleimis peitub veel küllalt kulda, mõnikord isegi nii pealispinna lähedal, et 

kanad selle välja võiksid siblida. Ta pole veel kaugeltki kõike kätte saanud, ja kullasoon - selle 
leiab ta uuesti üles! Seni kaevatud kulla peab ta nüüd ikkagi Johnsoni juurde viima, siin ei tohi ta 
seda enam hoida. Oht on liiga suur. Ei, mitte Johnsoni juurde, parem mõne teise juurde, väiksemad 
ülesostjad maksavad pisut rohkem, niimoodi räägitakse. Niikuinii petetakse siin iga digerit, linnas 
saaks hoopis paremat hinda. Ja siis, hiljem, siis hakkab ta elama... Ta ostab endale Friscos maja 
mõnel mäel, kust avaneb vaade merele. Ja naise võtab ta ka. Naisi oli vähe sellel maal, aga nüüd 
tuleksid nad talle, nüüd võiks ta valida! 

Murrey lamas une ja ärkveloleku piiril. Korraga kuulis ta samme ja ajas end otsekohe püsti. 
Need polnud hiilivad sammud, vaid selgesti kuuldavad ja tulid ikka lähemale. Nüüd kuulis ta häält: 
«Hei, Murrey, oled sa telgis?» 

Murrey tundis hääle ära. See oli Larry, abišerif. 

«Jah,» vastas Murrey ja viskas vaiba jalgadelt. «Mis on lahti?» 
«Ei midagi. Ma tahtsin siin ainult korraks ringi vaadata.» 

Murrey rõõmustas. Ta tõusis püsti, sõlmis lahti nööri, millega ta igal õhtul telgiukse kinni 
tõmbas, ning pistis oma pea ja poole ülakehast avast välja. 

«Minu amet on korra järele valvata, Murrey,» sõnas Larry, kui ta teda silmas. «Kõigis kõrtsides 
on ainult üks jutt liikvel: sinu leid ja kullasoon. Nad muudkui kalkuleerivad ja mõistatavad. Ja 
sellepärast ma mõtlesin, et = kõnnin sinu kandis veidi ringi.» 

«Ma tänan sind, Larry, siin on kõik korras.» 

Abišerif lahkus. Murrey kuulis oma asemel lamades, kuidas Larry sammude kaja aegamööda 
kaugenes. Siis valitses ümberringi jälle vaikus. 

Murrey ei teadnud, mis kell oli, kui ta silmad avas ja kuulatama jäi. Ta oli vist juba tükk aega 
maganud. Aga mis see oli, mis teda äratas? Väljas vestlesid ju kaks meest? Ta hüppas püsti, 
tõmbas püksid jalga ja hiilis paljajalu ukseava juurde. Vestlejad pidid olema telgist kaugemal. Ta 
sõlmis ettevaatlikult uksenööri pea kõrguselt lahti ja piilus välja. Polnud näha ühtegi tähte. Taevas 
oli kaetud pilvedega, mis pikkamisi üle taevalaotuse libisesid ja aeg-ajalt kuusirpi varjutasid, mille 
paiste vahelevahel hõbedaselt pilvede ääri raamistas. 

Murrey ei märganud kedagi, ja siiski räägiti kuskil. Mitte sosinal, vaid poolvaljult ja 
summutatult. Näis, nagu vaidleksid kõnelejad millegi üle. Murrey pistis pea välja ja piilus 
vasakule, kus asus tema leiukoht. Nüüd nägi ta kõnelejaid. 

Need olid kaks ratsanikku, kes omavahel rääkisid. Murrey kaalus, mis see küll peaks tähendama, 
aga siis ohkas ta kergendatult. Pilvede taha peitunud kuu ähmases valguses nägi ta, et ratsanikud 
kuuluvad vigilantide vahtkonda. Kaks tugevat meest, nägu musta rätiga kaetud. 

Murrey tundis sügavat rahuldust. Vigilandid võtsid oma ülesannet tõsiselt. Ja sellest päevast, kui 
šerif orgu saabus, oli ka nii mõnigi asi muutunud. Kõik teadsid seda. Nad, teadsid ka, et 
maskeeritud mehed otsemaid relva järele haaravad, kui mõni bandiit julgeks. 

Üks ratsanikest sõitis sammu ümber augu ja kummardus sadulast sügavasti alla. Ta tahtis vist 
oma nina liiva sisse pista, et näha, kus nagitid olid asunud. Nojah, eks olnud ju nemadki 
kullakaevajad. Murrey sirutas ülakeha veel kaugemale välja. 

Mõlemad ratsanikud rääkisid jälle teineteisega. Murrey tahtis neid parajasti hõigata, kui mehed 
oma hobused ümber pöörasid ja tema telgi poole hakkasid ratsutama. Aegamisi ja rahulikult. Kaks 
hobusepikkust lahutas neid telgist, kui nad peatusid, mõlemad kõrvid tantsisklesid pisut. 

«Tere õhtust, Murrey,» ütles üks ratsanik näokatte tagant summutatud häälel. «Me vaatasime 


kohta, kus sa oma õnne leidsid. Seal on kindlasti veel palju kulda peidus. Kas on tõsi, et soon oli 
üle kolme meetri pikk?» . 

Murrey naeris endamisi. «Piisab kolmandikustki. Aga nüüd on ta kadunud.» 

«Noh, näed sa, mida nad kõik kokku jahvatavad, kuidas nad liialdavad,» sõnas teine mees. 

Esimene kõneleja naeris lõbusalt oma näokattesse ja tõmbas oma rahutu hobuse veel rohkem 
tagasi, enne kui ta jätkas: 

«Me oleksime peaaegu omavahel tülli läinud. Tema räägib, et sul olevat siin veel kaks meest 
abiks ja et te jagate kõik kolmeks. Mina ju tean, et sa oled üksi. Tema aga jäi oma arvamise juurde, 
sest et augus on kolm labidat.» 

«Mis. . 2» küsis Murrey imestunult. «Kolm labidat? On nad hulluks läinud, käisid nad ehk öösel 
augu kallal?» 

Ta sõlmis, ähmi täis, telginööri lahti ja astus välja. Üks hobustest tantsiskles rahutult paigal. «Seal 
peaks... ma jätsin ainult oma...» 

Rohkem ei jõudnud Murrey öelda. Nagu piitsanöör sähvas lassosilmus õhus ja põimus ta kaela 
ümber. Jalad tõmmati tal alt ära ja hääl lämmatati kõris. Lassoheitja seisis jalustel püsti ja rebis 
metsikult visklevat keha ülespoole; vasaku käega taltsutas ta oma jonnakat hobust. 

Näis, et mehel on karu jõud. See oli õudne, hääletu võitlus. Ja Murrey'le lootusetu. 

Teise ratsaniku hobune ajas ennast ehmunult tagajalgadele ja tahtis minema kapata. Ratsanik 
surus hobuse maha ja taloli tükk tegemist, et hobust paigal hoida. Kuu kadus pilvede taha. Nagu 
kaks metsikut kuradit pöörlesid mõlemad ratsanikud oma hobuste ja ohvriga pimeduses ringi. 
Viimaks rahunes teise ratsaniku hobune. Mees libises sadulast maha, vedas hobust enda järel ja 
sammus ratsaniku poole, kelle sadula kõrval Murrey keha juba elutult rippus. Tema käes välkus lai 
nuga. 

«Pole vaja,» sosistas teine ratsanik, «vaata et sa telki saad!» Kõneleja vaatas ringi. Kõik oli 
vaikne. Siis heitis ta pilgu taeva poole. Kohe ilmub kuu jälle pilvede tagant välja. Tema kaaslane 
oli juba telki kadunud. Kui ta uuesti välja tuli, kandis ta Murrey kullakotti ja ronis sellega oma 
hobuse selga. 

«Las käia!» sõnas too, kes üldse sadulast maha polnud tulnud, läbi hammaste. 

«Ja mis me temaga teeme?» küsis varas. 

«Kuu tuleb kohe välja!» 

Mõrtsukas laskis Murrcy keha maha libiseda; mõlemad ratsanikud .kappasid minema ja kadusid 
ööpimedusse. Justkui suur tomp jäi Murrey oma telgi kõrval lamama. 


Teksaslane Guy Gilhert nõjatus Boyeri baaris seina. najale. Ta oli paljapäi, käsivarred ristamisi 
rinnal. Ümberringi istusid külalised, kaabu peas või lihtsalt kuklasse lükatud. Õiget läänlast 
tuntakse peakattest, mis tal lõuarihma küljes turjal ripub. 

Enamik külalisi tungles ruletilaua ümber: kullakaevajad, kaubitsejad ja nende seas paar pikka 
musta kuuega elukutselist kaardimängijat. Mõned külalised istusid seina äärde paigutatud laudade 
ümber ja võtsid muude 

õnnemängudega üksteiselt vastastikku raha ära. Ühe seina ääres seisis puhvetilett, mille tagant kaks 
neegrit külalisi teenindasid. Kui külaline kohe ei lahkunud, kallasid nad iga tühja klaasi uuesti täis. 
Boyer istus kahe mehega ühe väikese laua ääres ja mängis samuti kaarte. Seejuures ei jäänud ta 
vilavatele silmadele midagi märkamata, mis ruumis toimus. Tema kõrtsis valitses rahu, vahetevahel 
peaaegu täielik vaikus, ja siis oli üksnes krupjee ühetoonilist häält kuulda. Boyed juures olid 
kiiresti kõik tõelised, kirglikud kaardimängijad endale. koha leidnud. Boyer tegi ka kõik, et nad 


jääksid. Muidugi oli külaliste hulgas ka kiibitsejaid ja tavalisi kõrtsilisi. Aga kui keegi hakkas 
mürgeldama - neid võis ka kolm või neli olla -, siis võttis Guy Gilbert nad oma hoole alla ja viskas 
tänavale, nii et neil kondid raksusid. Head ja rikkad külalised oskasid seda hinnata, samuti nagu 
nad hiridasid Boyeri nooblit lokaali ja tema häid, kalleid jooke. Nii kutsutigi kõrtsi 
«Sametkäpakeseks», ehkki Boyer polnud sellenimelist silti välja riputanud. Kas külalised selle all 
Guy Gilberti kämblaid mõtlesid või ülepea kogu lokaali, on raske öelda, sest nad polnud ka ise 
selles küsi muses ühel meelel. 

Guy Gilberti pilk libises tüdinult üle ruumi. Taloli igav. Ta oli mees, kes oli harjunud lageda 
taeva all oma aega veetma; vahetevahel võis ju ette tulla ka paar õiget kõrtsiõhtut ja mõnikord ka 
mõni kõva kaklus. Aga siin? Säärasest ametist sai tal aegamööda isu täis. Taloli palju vaba aega, ja 
see ei meeldinud talle sugugi. Jõudetundidel oli ta hakanud inimesi jälgima, mida ta varem kunagi 
polnud teinud. Korraga olid talle kõik vastumeelt. Mõne üksilm erandiga. Mõnikord imestas ta ise 
enda üle, et ta aastaid kõike seda kaasa oli teinud. 

Ruum oli maast laeni tubakasuitsu täis ja pealegi haises siin veel õlivingu järele, mida lae all 
rippuvad rambid välja ajasid. Guy Gilbertil valutas natuke pea; pealegi oli tal juba hinge all oma 
kaks tosinat viskit, millega külalised teda alatasa kostitasid.. Aga ta polnud purjus, sest niipea kui 
ta mõõt täis sai, keeldus ta joomast. See keeldumine oli lõplik ja külalised pidasid sellest lugu - 
tegemist oli ju Guy Gilbertiga -, ehkki säärastel puhkudel muidu ikka väga kergesti solvuti. 

Guy Gilbert laskis käed alla vajuda, vibutas end k-rge tõukega seinast eemale ja lonkis ukse 
poole. Väljas tõmbas 


151 


ta kopsud ööõhku täis ja libistas mõlema käe sõrmed läbi oma tihedate õlgkallaste juuste. Siis surus 
ta mõlemad käed sügavale ratsapükste taskutesse. Dorothea juures lärmati nagu alati, kuid varsti 
pannakse sealgi uksed kinni. Guy Gilbert läks aegamisi ümber majanurga, toetus seal seina najale 
ja sulges silmad. Kui ta nad mõne sekundi järel jälle avas, olid silmad pimedusega harjunud ja ta 
nägi taamal kõrget oruseina tuhmhalliit helkimas. Pilvede varjust ilmunud kuu valgustas 
kullakaevajate telke, mis nagu tahumata kivirahnud igale poole laiali olid pillatud. Üle kõige 

kõrgus pilverüngastega kaetud taevas nagu mingi teine metsik maastik. 

Sellal, kui ta endamisi mõtteid mõlgutas, kuulis ta korraga kumedat kabjaplaginat ja nägi ka 
kohe kaht ratsanikku põiki üle lagendiku lähemale kappavat. Kuidas nad küll oma hobuseid sellises 
pimeduses taga sundisid! Tubli saja meetri kauguselt sõitsid nad temast mööda, mõlemad tihedasti 
vastu hobuse kaela liibunud. Ta märkas, et üks meestest kandis näo ees musta rätti. Guy pilk seiras 
neid tähelepanelikult. Ratsanikud ei ajanud hobuseid mitte piki tänavat, vaid hoidsid teatava 
vahemaa enda ja tee vahel. Veidi enne seda, kui pimedus nad neelas, rebis üks meestest hobuse 
kõrvale ja kappas üle tänava, teine ratsanik traavis otse edasi. Kume kabjaplagin vaibus. Guy selja 
taga hakkas Dorothea mehaaniline orkester jälle muusikat mürtsutama. 

Guy Gilbert kõhkles mõne minuti. Vigilandid... maskikandjad. .. Aga mis oli nendega lahti? Guy 
Gilbert oli läänlane. ja talle oli kohe selge, et need ratsanikud olid seal kusagil tagapool paigal 
seisnud, sest kabjaplagin oli ootamatult kostma hakanud ja otsemaid olid ka mehed nähtavale 
ilmunud. Talle meenus korraga Murrey ja tema suur leid. Murrey kleim on ju ka kusagil seal 
kandis! 

Guy Gilbert lükkas oma revolvritasku automaatselt paigale ja hakkas pikkamisi, ikka veel mõttes, 
liikuma. Ta kõndis kergelt ja vetruvalt ning väga tasa. Tänav jäi tal selja taha. Kuu puges pilvede 
taha peitu, aga kohe ilmub ta uuesti välja ja jääb siis kauemaks ajaks paistma. 

Teatavat vahemaad silmas pidades tegi Guy Gilbert viie või kuue telgi ümber tiiru. Ta sõimas 
end igaveseks narriks ja tahtis juba oma luurekäigust loobuda. Mis ta siit otsib? Ta ei tea ju isegi 
täpselt, kus Murrey kleim asub. Siis märkas ta kuupaistel lähema telgi ees musta laiku, 

pigem väikest küngast. Kärmelt ja tasa sammus ta selle poole. 

Murrey keha lebas kõveras, nii nagu ta maha oli langenud. Keha oli veel soe. Guy Gilbert otsis 
haava ja leidis kaela ümbert lassolingu, rebis sõlme lahti ja keeras keha selili. Siis surus ta oma 
kõrva vastu lebaja rinda. Midagi polnud kuulda, Guy kargas püsti ja pistis jooksma. Aga vaevalt oli 
ta kümme sammu teinud, kui ta ühtäkki peatus, ringi keeras ja tagasi tuli. Ta tõstis Murrey õlale ja 
tormas minema. Joostes peksles puusal rippuv raske rev.olyer kogu aeg vastu tema paremat 
põlveõnnalt, nii et tal valus hakkas. Aga: ta ei teinud sellest välja. Ta jooksis suurte hüpetega. 
Aegamööda hakkas ta väsima, aga kõvaks tambitud teel jõudis ta jälle kiiresti edasi. 

Ainsa jalalöögiga lendas Dorathea tantsusaali uks valla ja Guy vaarus sisse. Ta lõõtsutas, 
juuksed kleepusid higimärjale otsaesisele, nägu oli moonutatud ja hambad kokku surutud. 

Esimesed, kes teda nägid, kargasid püsti ja piirasid ta sisse. 

«Kus on Doc?» Guy hingeldas ja ahmis õhku. Mõned mehed hakkasid Doc*i hüüdma ja külvasid 
Guy küsimustega öle. Kõik aga uppus tantsijate tralli ja muusika mürasse, sest ainult vähesed olid 
teda märganud. Siis laskis Guy oma kandami maha libiseda, tõmbas vihaga raske revolvri vöölt ja 
tulistas, ise põlvitades, vastu lage, nii et kogu lokaal vappus. Tantsivad mehed kargasid laiali, kolm 
tütarlast rebisid ennast oma partneritest lahti, kiljatasid ja põgenesid seina äärde. Muusika katkes 
ühtäkki ja siis oli korraga kõik vaikne. 

«Jalamaid Doc siia!» põrutas Guy Gilbert kõuehäälel meestele, kes oma pea olid õlgade vahele 
tõmmanud. Justkui vari ilmus korraga väike tohter .tema ette. Hetke vaatas ta suure teksaslase 
vi.hastesse silmadesse, libistas pilgu üle lamaja ja küsis siis sõbralikult: 

«Kes see mees on, Guy?» 
«Murrey!» karjusid mõned lähemal seisjad. Nagu tulepragin kargles see nimi suust suhu. 

Doc nägi punast silmusesõõri Murrey kaela!. «Tooge ta siia,» ütles. ta ja ruttas ees minema. 
Kaks meest kargasid appi. Guy Gilbert haaras Murrey'l õlgadest kinni. Nagu lambakari trügisid 
teised erutatult neile järele. Doc ajas nad kõik peale Guy kambrist, välja, kuhu nad Murrey olid 

tassinud. Mehed kuulasid sõna, keegi ei vaielnud vastu, Siis aga hakkas ukse tagant ärevat kära 
kastma. 
«Murrey on mõrvatud! Murrey löödi maha! Ta kullasoon maksis talle elu!...» 
Doc uuris elutut keha kähku ja ettevaatlikult. Siis tõmbas ta oma musta kuue seljast. 

«Kaelaluu ei ole murdunud,» sõnas ta seejuures oma meeldival häälel, «ja ma püüan Murrey 
jälle sellesse lustakasse ellu tagasi kutsuda. Oma kulda ta igatahes küll enam ei näe, eks?» 

Guy Gilbert kehitas õlgu. Doc hakkas Murrey'le kunstlikku hingamist tegema. 

«Pane hästi tähele, kuidas ma seda teen, Guy,» ütles ta, «kui minu jõud üles ütleb, pead sina 
edasi pumpama. Niimoodi äratame me ta võib-olla jälle ellu, selle vaese... või uuesti vaeseks 
jäänud mehe.» 


Nad põrutasid revolvripäradega šerif Brenkeri uksele. Brenker tõmbas kähku riided selga. Maja 
ees karjuti: «Tule välja, šerif, Murrey torgati surnuks!» Kõrvalruumis magav Johnson krapsas 
istukile ja ronis siis teki alla peitu. Samas andis, ta endale vande, et lõpetab siinse filiaali tegevuse. 
Valjusti kordas ta teki all seda vannet enda ette kaks korda. 

Pool tundi pärast seda, kui šerif Bninker sinna ka:nbrisse oli jõudnud, kus Murrey'le massaaži ja 
kunstlikku hingamist tehti, ilmus viimase põskedele kerge puna. Doc oli heas tujus ja laskis endale 
pudeli viskit tuua. Brenker oli juba jälle lahkunud; ta askeldas oma kahe abilisega Murrey telgis ja 
hulk digereid piiras teda. Aga mida siit leida? Ta murdis pead paljude hobuse. kabjajälgede üle, 
mis telgi ees maapinna hoopis segi olid pööranud. Aga tal ei jäänud midagi muud üle kui 
hommikut oodata. 


Larry jäi Murrey telki. Brenker läks tagasi Dorothea lokaali ja meestesumm järgnes talle. 
Parajasti siis, kui ta kambrisse astus ja Hal Slaterit teretas, kes oli kuulnud sündmusest sellel ööl 
patrullinud vigilantide vahtkonnalt, lõi Murrey silmad lahti. 

Mehed lokaalis ja ka väljas tänaval hüüdsid Docile elagu. Üks neist karjus ülemeelikult: «Mõne 
grammi tina pärast pole enam vaja hirmu tunda, meie Doc sätib kõik jälle korda! Ta elagu ja meie 
koos temaga!» Säärane 

tervitusviis meeidis kõigiie. Mehed olid jälle nagu uuesti sündinud ja röökisid tollele kisakõrile 
kiitust. 

Murrey silmitses tükk aega väikest Doc'i, kes tema kõrval seisis ja tema pulssi katsus. Neli 
meest jälgis, kuidas Murrey vaeva nägi, et oma mõtteid ritta seada. Ta oli veel väga nõrk. Siis jäi ta 
pilk peatuma Hal Slateril ja viimaks Brenkeril. Guy Gilbertit ta ei näinud, sest see seisis voodi 
päitsis. 

«Kas tunned šerifi ära, Murrey?» küsis Doc. 
Murrey kibrutas otsaesist ja noogutasl «Miks siin niimoodi kohiseb?» küsis ta tasa ja püüdis ringi 
vaadata, Aga.ta kael ei kuulanud sõna. 

«Sa kuuled oma vere kohinat, Murrey,» sõnas Doc, «palju ei puudunud, ja su veri oleks ära 
hangunud. Me anname sulle nüüd pisut viskit, et veri. veelgi vedelamaks muutuks ja seega 
paremini läbi soonte voolaks.» 

«Jah, soon,» kordas Murrey ikka veel loiult, ja samas tuli ta ka täielikult meelemärkusele. 
Mehed aitasid tal istukile tõusta, kusjuures Guy toetas teda kaenla alt, ja andsid talle veega 
lahjendatud viskit juua. 

«Palju teid siis siin on?» küsis Murrey ja vaatas Guy Gilbertile otse näkku. 

«See on see mees, kellele sa oma teise elu eest tänuvõlglane oled,» ütles Doc talle, «mina tegin 
seekord ainult seda, mida oskab iga õpipoiss.» 

«See on ju Guy Gilbert Boyeri juurest. Ja mu teine elu...? Ma arvan, see saab veidi teistmoodi 
olema kui esimene. Tänane lugu on mulle pagana suure hirmu naha vahele ajanud. Mulle meenub 
nüüd kõik.» Ta toetas pea käe najale. «Kas keegi teist sattus peale? Nad lohistasid mind enda järel, 
see oli silmus.» Ta puudutas oma soonilist kaela, silitas ja kompas seda. «No-jah, ma ju hingan 
jälle.» Ta ajas end istukile, aga oli veel liiga nõrk, et püsti tõusta. Ähmasel pilgul vahtis ta oma 
suuri paljaid jalgu. 

«Kas saate mulle nüüd rääkida, kuidas see juhtus?» küsis šerif Brenker. «Iga minut on .kallis.» 

Murrey vaatas tükk aega Hal Slateri otsa, kes teda ka tagant õhutas: «Jutusta, Murrey, me teame 
juba ühtteist Guy Gilberti käest.» 

«Jah,» sõnas Murrey, «sind ma usaldan, nagu kõik siin laagris, ja sa ei saa ka igaühele 
südamesse näha, kes su 

juurde tuleb. Sinu ja sinu vigilantide juurde. Nad kaevavad samuti kulda, ahnus närib ka nende 
hinge ja teeb neist saatana. Ma olin ju ka üks säärastest, aga roimariks saada pole nii lihtne... Ja kui 
kavalad nad olid! Neetud kuld!» 

«Need polnud minu vigilandid, Murrey,» sõnas Hal Slater tasa, aga kindlalt. «Ma ei saa seda 
tõendada, aga ma tean seda. Praegu pole see ka kuigi tähtis. Jutusta kõik ilusasti järjekorras.» 

«Nojah...» sõnas Murrey aeglaselt, «muidugi, igaüks võib ju endale musta räti ette siduda ja 
vigilandina esineda. Andke mulle veel üks viski.» 

Siis hakkas ta jutustama. Aga selle jutuga polnud šetifil midagi peale hakata. Meeste hääli poleks 
Murrey suutnud iialgi uuesti ära tunda, veel vähem neid endid. Tugevaid poisse jooksis orus palju 


ringi ja sedasorti hobuseid oli sadu. Silmus oli tehtud lühemaks lõigatud pühvlinahksest lassost. 
Šerif Brenker ei pärinud ka kuigi palju. 

«Te magate täna öösel minu büroos, Murrey,» sõnas ta, «mõlemad bandiidid teavad nüüd juba, 
et te elus olete. Nad peaksid veel orus viibima, sest Gilbert nägi neid allapoole ratsutamas. Kui nad 
oleksid tahtnud kullaga kohe jalga lasta, siis oleksid nad ülespoole sõitnud.. Mõlemad võivad 
oletada, et te nad ikkagi ära tundsite või ära tunda võiksite. Ma ei taha riskida, Murrey, jä 
sellepärast jääte esialgu minu kaitse alla.» 

Murrey nõustus. «Ma tahaksin enne veel oma telgi juurde minna,» ütles ta. 
«Loomulikult. Te peate ka oma vaiba ja riided kaasa võtma. Muide, Larry on praegu seal. Me 
läheme koos.» 

Väljas seisid veel mõned mehed. «Kas see on tõsi, šerif,» küsisid nad, «et vigilantide vahtkond 
katsus Murrey't tappa? Kas nad riisusid kulla ära? No on alles lood ja laulud!» 

«Ei,» vastds Brenker järsult, «vigilandid need ei olnud. Ma juba rääkisin mõlemaga, kes sel ajal 
patrulleerisid; ja on olemas ka kolm tunnistajat, kes neid ülal orus nägid. Pealegi vastutab Hal 
Slater, kes neid siiani juhtis, nende eest.» 

«Siiani?» küsis üks «Ahaa!» 
Brenker ei vastanud ja .Hal Slater, kes tema kõrval seisis, vaikis samuti. Nad kõndisid aeglaselt 
telgi poole koos Murrey'ga, kes oli ikka veel nõrk ja kes vaikides 

edasi sammus. Ka Hal Slater ja Guy Gilbert ei lausuriud ühtki sõna. Kui mõned uudishimulikud 
neile järgneda tahtsid, käratas Brenker neile vihaselt peale: 

«Mul pole teid vaja!» 

Torisedes jäid mehed maha. Eile veeloleks igaüks vigilante kiitnud, täna öösel aga kahtlustas ja 
needis neid enamik. 

Telgis lükkas Murrey'kõigepealt oma aseme kõrvale ja ohkas kergendatult. Labidaga kaevas ta 
oma senise kullasaagi välja. Kolm täit konservipurki ja kaks nahkpaunakest. Ühegi sõnaga ei 
nutnud ta taga oma kadunud nagiteid. Enne kui nad telgist lahkusid, vaatas Murrey veel kord ringi. 
Ka telgi ees silmitses ta tähelepanelikult kahe laterna valgusel hobusekapjadest äratrambitud 
maapinda ja libistas oma rakkus sõrmede vahel mõtlikult nahksilmust, millega teda oli tahetud ära 
kägistada. Pikkamisi vangutas ta pead. 

Guy Gilbert seisis. tema kõrval ja jälgis teda. Murrey astus Guy juurde ning surus sõnatult ja kaua 
tema kätt. 

«Polnud ju miskit erilist ja ma ei riskeerinud ka millegagi,» sõnas pikk teksaslane pisut kohmetult. 
Murrey võttis oma kulla, mille ta keedupotti oli pakkinud. Guy kandis tema kokkurullitud vaipa 
kaenla all, ja niimoodi sammusid nad jälle tagasi. 

«Tehke endale siia ase,» sõnas Brenker büroos, «ma ratsutan veel Slateriga natuke ära, olen 
peatselt trigasi. Mina magan siin kõrvaltoas, ja teisel poolel elab Johnson. Eks vaatame, mis homne 
päev toob.» 

Väljas jättis Guy Gilbert hüvasti. Brenkeril oli kange tahtmine teda endaga kaasa kutsuda. Aga ta 
mõtles ümber. Guy Gilbert ulatas Hal Slaterile käe. 

«Kuidas teie laagris elu läheb?» küsis ta. «Mis naised teevad, Finney'de tüdrukud?» 

«Neil läheb hästi, Gilbert. Nagu alati.» 

«Tervitage neid minu poolt, Slater.» 

«Küllap annan tervitused edasi.» 

Guy sammus Boyeri kõrtsi poole. Slater ja Brenker istusid hobuse selga. Hommik jõudis juba 
kätte. 

Dorothea juures kestis sagin veel edasi. Meesteloli palju, millest rääkida ja mida oletada. 
Dorothea baarimehel oli kõvasti tööd, sest vaidlemine tegi kurgud kuivaks. Dorothea ise istus leti 


taga oma kõrgel toolil ja vestles Dociga. 


137 

«Sametkäpakeses» oli tööpäev juba lõppenud ja külalised lahkunud. Boyer seisis ruletilaua 
ääres, raudkassett vahetatud kullaga ja saadud rahaga kaenlas, ning vaatas veel korraks ringi. 
Neegrist kelner ja baarimees pühkisid ruumi. Niipea kui Guy Gilbert sisse astus, heitis Boyer 

talle altkulmu kiire ja luurava pilgu ja küsis: 
«Te olite kaua ära, Guy.. .2» 
«Te ju teate, mispärast.» 
«Muidugi. Siin arutati pikalt ja laialt seda lugu. Lihtsalt kole... Aga ma olin kohe algusest peale 
selle vigilantide värgi vastu. Nüüd tõmmatakse sellele kriips peale, aga neid kahte mõrvarit ei saa 
enam keegi kätte.» 
«Kas teie ka arvate, et neid tuleks otsida Hal Slateri meeste hulgast?» Guy Gilbert küsis seda nagu 
muuseas. 
Boyer ajas huuled torru ja kehitas õlgu. 
«Selles asjas on nüüd tublisti tolmu üles keerutatud, aga mis see meile korda läheb.» Ta lõi käega 
ja vedas Guy Gilberti endaga ukse poole. Kui nad kahekesi esikus seisid, ütles Boyer: «Tulge 
viivuks veel minu tuppa.» 

Guy Gilbert oli väsinud ega tahtnud enam pikka juttu ajada. Pisut vastumeelselt läks ta siiski 
kaasa. 

Boyer asetas kasseti laiale diivanile, mille ta paar päeva tagasi oli lasknud linnast kohale vedada. 
Mõlema akna ees rippusid kardinad, ühes toanurgas seisis isegi suur kummist vann. Kui Guy enda 
järel ukse sulges, muutus Boyeri käitumine otsekohe. 

«Miks te ülepea nende asjadega tegelete, Guy?» küsis ta pahaselt ja hakkas, käed taskus, toas 
edasi-tagasi kõndima. 

Teksaslane tundis, kuidas talkerge värin sõrmeotsi läbis. Boyeri toon vihastas teda. Rahulikult ja 
sõnu venitades küsis ta: 

«Kas säärase asja puhul võib ükskõikseks jääda?» 
Boyeril oli liiga palju tegemist omaenda mõtetega ja selle tõttu ei pannud ta Guy häälekõla tähele. 
Ta katkestas kõndimise. 

«Ma imestan teie sõnade üle, Guy. Kõik, mis ei ole seotud rahateenimisega, peaks meid külmaks 
jätma, täiesti külmaks.» 

Boyer hakkas jälle edasi-tagasi kõndima ja muutus üha vihasemaks. Ta kaalutles, kuidas sellele 
pikale volaskile selgeks teha seda, mida ükskord ikkagi tuleb öelda. 

Guy Gilbert jälgis Boyerit ja mõtles seejuures: «Patseerib ringinagu kukk sõnnikuhunnikul.» 

«Ma ei teadnudki, et te olete nii õrnameelselt häälestatud, Gilbert,» alustas Boyer uuesti. «Teie 
vennaga klapib mul asi paremini, ja jõuab kätte aeg, et me kord kolmekesi tõsiselt mõningate 
küsimuste üle räägiksime. Te olete veidrik, Guy, ja teie poolt valitud tee nihkub aegamööda meie 
omast eemale. Te ei taha meie... hm... meie ettevõtmisse sisse elada. Ja mulle ei ole see ka sugugi 
meeltmööda, et te täna, asja ees, teist taga, mitmeks tunniks ära läksite. Pealegi tahaksin veel 
lisada...» 

Libekeelne Boyer ehmus, sest Guy seisis korraga üsna tema ees ja võttis kahe sõrmega ta 
helesinise kuue käänisest kinni. Kui Boyer üles vaatas ja Gilberti silmi nägi, taipas ta otsekohe, et 
ta oli kõik valesti teinud. 

«Pange tähele, te klanitud sell,» sõnas Guy Gilbert loiult ja. monotoonselt, «viimaste aastate 
jooksul oleme saanud maha paari kasuliku tehinguga, kusjuures päris puhtad need asjad ei olnud - 
ei meile, see tähendab minu vennale ja mulle, ega ka teile. Mina nüüd enam kaasa ei löö, selge? Ja 


et me teineteist veel paremini mõistaksime: Guy Gilbertil pole iial peremeest olnud, ka praegu 
mitte. Ta tuleb ja läheb siis, kui ja millal talle meeldib. Nüüd näiteks läheb ta magama. Head ööd... 
Boyer.» 

Guy Gilbert laskis teise pintsaku lahti, keeras ringi ja lahkus. Boyer jäi kahvatuna ja sõnatult 
seisma. Kui uks Guy järel kinni langes, valgus veri ta näkku pikkamisi uuesti tagasi. Ta silmis 
süttis kuri tuluke. Ta läks diivani juurde ja võttis istet. 

Guy Gilbert astus oma kambrisse, mis asus koridori teises otsas. Ta hakkas oma padrunivööd 
vallandama, peatus hetkeks, kuulatas, kas koridoris kedagi pole, ja avas tasa kõrvaltoa ukse. Siin 
elasid tema vend ja Sagrispea. Väike kamber oli tühi. Ta ei kuulnud magaiate hingamist, tõmbas 
tikust tuld ja valgustas ruumi Mõlemal koikul olid vaibad lohakalt segamini, riided vedelesid 
hunnikus akna all maas; laual seisid pool leiba ja nuga, kaks kohvikruusi ja kann. Laudpõrandat 
katsid sigaretikonid. Ruum lehkas halva, äratarvitatud õhu järele, mis isegi värske puu lõhna 
kõrvale tõrjus. 

Guy Gilbert läks jälle oma kambrisse tagasi ja istus asemele. Ta silmitses oma sadulat, mis 
seinal konksu otsas rippus, nägi oma lassot selle kõrval, oma püssi toa nurgas 


159 


ja veel mõhda eset, mida siin maal ringi sõites kaasas kanti. See oli siis kõik, mis tal peale mõne 
suurema pangatahe oli. 

Ta naeris hääletult ja kibestunult enda ette. Rumalaid mõtteid oli ta viimastel päevadel 
mõlgutanud... Jah, õigupoolest sellest tunnist alates, kui ta mõlemat Finney-tüdrukut oli näinud. Ta 
oli juba hoopis hullem kui hulkur, ja seda teadsid nad ka kindlasti. Polnud mingit mõtet ühtvalu 
nendele mõelda. 

Guy Gilberti tuju oli rohkem kui vilets. Meeleldi oleks ta seinalt sadula võtnud, oma seitse asja 
kokku pakkinud ja veel samal ööl ära sõitnud. Aga ta ei võinud oma venda üksinda maha jätta, see 
läheks siis hoopis allamäge, sest siinne paik oli selleks igati soodus. Ta peab venna eest rohkem 
hoolitsema. Aga Bertiga on raske rääkida. 


Pärast seda kui teised olid lahkunud, laotas Murrey oma vaiba põrandale. Keedupotti topitud 
kulla asetas ta toanurka ja sinna ladus ta ka oma vähesed sööginõud. Siis istus ta pingile, tappis 
piibu täis ja otsustas suitsu teha. Aga ta unustas oma kavatsuse. Kogu tema keha oli nagu rattalt 
võetud, ta oli surmani väsinud ja tuim, aga kummalisel kombel ei tahtnud ta siruli heita ja magada. 
Nüüd, selles vaikuses, keerlesid veel kord iga laadi mõtted ta peas ringi. Ta käed hakkasid korraga 
nii värisema, et ta pidi piibu ja tuletiküd kõrvale panema. Ta oli niisiis juba kord surnud... ja kui 
see teine mees poleks tulnud ja kui Doc... 

Korraga haaras teda sügav tänutunne Guy Gilberti vastu. Ja kuidas tema Guy suhtes oli 
käitunud? Guy oli ju puruvaene poiss, ilma kleimita mees, väljaviskaja Boyeri juures. Talle oli ta 
oma elu eest tänu võlgu. Ta ei istuks enam siin, kui Guy... 

Murrey oli alati olnud mees, kes kiiresti otsustas. Ta tõusis püsti, läks nyrgas seisva keedupoti 
juurde, võttis sealt ühe kullaga täidetud konservipurgi ja lahkus büroost. Võtme pistis ta taskusse, 
tule jättis põlema. Viivu seisis ta väljas baraki ukse ees, kahvatuhallina koitis juba hommik. 

Korraga eraldus majä seina varjust üks kogu. Murrey haaras revolvri. See aga oli üksnes noor 
iirlane, šerifi teine abi. 

«Mis on lahti;. Murrey?» küsis ta. «Ma arvan, et sa peaksid büroos magama.» 


«Kas sa valvad siin?» 
«Serif Brenker käskis.» 


«Ma lähen vaid Gilberti juurde, kõrvalmajja. Tulen kohe tagasi.» 

Punajuukseline iirlane urises midagi oma nina alla, aga Murrey oli juba läinud. 
«Sametkäpakeses» taheti parajasti uksi sulgeda. 

«Kus Guy Gilbert elab, missuguses toas?» küsis Murrey baarimehelt. See näitas viimasele uksele 
koridori lõpus. Murrey koputas, ja saanud vastuseks «sisse», astus tuppa. 

Baarimees seisis veel kõrtsiuksel ega teadnud, kas ta v:õib juba ukse lukku panna, kui Boyer 
oma toast pea välja pistis ja küsis: 

«Kes see tuli?» 

«Ma ei tunne seda meest, šeff» 

«Guy Gilberti juurde?» 

«Jah.» 

«Kustutage tuli, keerake uks lukku ja minge ära.» Baarimees tegi, nagu kästud, ja läks ka magama. 
Boyer kortsutas laupa ja mõtles. mõni hetk. Siis lükkas ta ühe tooli ukse kõrvale, istus sellele, 
võttis oma paberid jälle ette ja hakkas, paber põlvedel, arvutama. 

Guy Gilbert vaatas küsivalt ja pisut imestunult Murrey'le otsa. Ta oli saapad juba jalast 
tõmmanud ja istus oma asemel. Murrey seisis nagu suur kohmetu poiss tema ees. 

«See kõik oli nii tuoli sinu poolt, Guy Gilbert,» sõnas Murrey, «ja kogu selles tohuvabohus ei 
osanud maisegi ühtki tänusõna sulle öelda, ja... aga nüüd ma tulin, et seda tagantjärele heaks teha. 
Kui sind poleks olnud, siis poleks ma enam elus. Ja selle pead sa nüüd minult vastu võtma, Guy.» 

Murrey, tõmbas särgi alt välja kullatolmu purgi, mida ta kogu aeg kaenlaaugus oli hoidnud, ja 
ulatas selle teksaslasele. 

Guy Gilbert ei teinud ühlki liigutust, raputas vaid eitavalt pead, aga ta silmis oli korraga soe sära. 
«Niisugune asi ei kõlba meeste vahel, Murrey.» 

«Guy, ära sa seda taeva pärast mingi tasuna võta!» «Nad on su käest juba küllalt varastanud.» 
Murrey oli meeleheitel, ta ei saanud Guy'st aru. 

«Aga ma tahan ju sinu heaks ka midagi teha, Guy . .» 
«Istu, tõmbame ühe piibu.» 

Murrey'l polnud piipu kaasas ja sellepärast keeras Guy Gilbert talle sigareti. Talle hakkas Murrey 
üha rohkem meeldima ja ta küsis ja Murrey jutustas, kust ta pärit on ja kuidas ta elu seni oli läinud. 
«Nüüd ma enam telld magama ei lähe,» lõpetas Murrey oma jutustuse. «Ma pean siin kusagil 

endale ulualuse otsima. Ja kulda ei kanna ma ka enam endaga ühtki grammi kaasas.» 

«Sa võid siin minu juures magada,» vastas Guy Gilbert ootamatult, «kui see sulle meeldib.» Sel 
hetkel mõtles Guy Gilbert, et tal õigupoolest pole ühtki sõpra. 

Murrey sattus vaimustusse. «See on tore, minupoolest kasvõi kohe homme!» Ja korraga torkas 
talle mõte pähe. «Guy,» sõnas ta, «pane nüüd tähele. Ma ju eitea, kuidas sa siin elad ja kas sa 
sealjuures ennast hästi tunned ja mis plaanid sul muidu on. Aga ma teen sulle ühe ettepaneku. Me 
hakkame ühiselt minu kleimil kulda kaevama, meist saavad partnerid. Seal on küllalt kahele ja 
üheskoos on meil kindlam. Ma tahtsin öelda, mul on kindlam. Ja mis me välja kaevame, Guy, 
see läheb...» 

Guy Gilbert katkestas naerdes ta kõnevoolu. 

«Aitab! Mine ja maga ennast nüüd välja.» Ta ei lasknud Murrey'l enam edasi rääkida. «Võta oma 
kuld kaasa.»Guy osutas purgile, mis seni mõlema mehe vahel põrandal oli seisnud. 

«Kuhu ma sellega lähen,» sõnas Murrey, «ja homme kolin ma, ju siia.» 

«Sa kolid veel täna,» vastas Guy, «väljas koidab juba.» Guy saatis teda ukseni ja avas selle. 
«Hüvasti, Murrey, maga paar tundi.» 

Oma toas surus Boyer kõrva vastu ust. 

Väljas ootas iirlane Murrey't ja nad läksid koos šerifi büroosse. Guy Gilbert lamas asemel ega 


saanud uinuda. Poole tunni pärast kuulis ta, kuidas Bert ja Sagrispea koju tulid. Toa kuulis, kuidas 
nad oma sadulad kõrvaltoas maha viskasid ja omavahel rääkisid. Kas Bert on jälle purjus? Ta istub 
ühtesooctu koos Billyga, kelle südametunnistusel võib olla lugu Murrey'ga. Võib olla. See kõik on 
just seda laadi tegevus, mida nad tööks nimetavad. 

Kõrvalkambri uks käis ja siis ka tema toa oma. See oli vististi Bert, kes nüüd pimedas seisis ja 
kuulatas. 

«Kas sa oled ärkvel, Guy?» küsis vend. 

«Mis sul vaja on?» 

«Ah niisama. Laagris oli täna öösel päris kurat lahti. Kas sina leidsid Murrey? Kuidas sa tema 
peale sattusid? » 

Räägi. Kas on mingeid jälgi leitud?» 

«Kõik oli pagana kavalasti seatud.» 

«Hm... hm... Kas sa šefiga rääkisid? Mis tema selle kohta ütleb?» 

«Mul pole šeffi, Bert... Sinul aga on neid selle-eest vist kaks.» 

Bert Gilbert seisis lävel ja vaikis mõni hetk. Siis küsis ta ettevaatlikult: 

«Mis sa sellega öelda tahad, Guy?» 

«Lase mind nüüd magada. Teinekord räägime põhjalikumalt. Head ööd.» 

«Ka mina tahan sinuga rääkida, Guy. Ma ootan seda juba ammu. Head ööd.» 

Uks sulgus ja barakis võttis vaikus maad. Guy Gilbert mõtiskles veel veidi ja jäi siis magama. 
Aga see, mis ta kahe peremehe kohta oli öelnud, ei olnud õige. 

Vahepeal oli šerif Brenker vigilantide juures istunud. Vestlus ja nõupidamine ei andnud mingeid 
tulemusi. Et nende komitee oma tegevuse lõpetab ja midagi enam ette võtta ei saa, selles asjas ei 
olnud vaja suud pruukida. Brenkeril tuli see kohe laagris teatavaks teha. Kallaletung Murrey'le oli 
osav malekäik. Kelle käsi siin küll mängus on? Igatahes mitte nõndanimetatud vanade tuttavate 
oma. 

Mehed läksid igaüks oma telki ja enamik neist oli rõõmus, et komitee laiali saadeti. Las igaüks 
kaitseb ennast ise. Teiste pärast oma nahka turule viia ja ööde kaupa üleval olla? Ja selle eest siis 
säärane tänu! 

«Ma vaatan korraks veel pisut ringi,» sõnas Hal Slater šerifile, kui nad hüvasti jätsid. Ja ehkki 
Brenker ratsutas uuele päevale vastu, kobas ta siiski täielikus pimeduses. 


10. PEATÜKK 


Kolm päeva oli sellest ööst möödunud. Guy Gilbert kõõlus jällegi Boyeri mängupõrgus, kuid ei 
saa öelda, et tema meeleolu oleks paranenud. Oli varane õhtutund, esimesed põliskülalised istusid 
juba väikeste lauakeste ümber ja ka ruletiratas oli juba veerlema pandud. 

Pärast seua ööd polnud Guy Gilbert Boyeriga veel sõnagi rääkinud peale ükskõikselt vahetatud 
igahommikuse tervituse. Nüüd teretas ta mõningaid külalisi ja jäi siis hooletult 

leti äärde seisma. Boyerit polnud veel kohal. Pisut hiljem. aga astus ta uksest sisse, kummardas 
viisakalt igasse külge, ka Guy Gilberti poole, ja istus varsti seejärel koos kolme tuttavaga väikese 
lauakese äärde. 

Uusi külalisi tuli juurde, nende hulgas ka Bert Gilbert ja Sagrispea. Selle juuksed ja liabe olid 
ikka alles pügamata ja oma kohmaka kõnnaku tõttu näis ta nagu gorilla - hirmuäratav ja tige. 
Särgivarrukad olid tal üles kääritud, sealt paistsid pruunid, karvased, tugevate lihastega käsivarred 
nagu krobelise koorega puuoksad. Paremal puusai kõikus tal relv, vasakust saa pasäärest vahtis 
välja jahinoa käepide. Ta uuris tuima pilguga kogu tuba ja kui ta Guy'd leti juures seismas nägi, 


müksas ta Bert Gilbertile ribide vahele ning sosistas talle sealjuures midagi kõrva. 

Bert. Gilbert kõõritas leti poole ja silmas oma venda. Guy, kes teda kõrvalt vargsi jälgis, 
märkas, kuidas Bert Sagrispeale pahaselt mingi tähenduse tegi. Sagrispea sammus seejärel tusaselt 
eemale, lastes alumise moka rippu, nii et see puutus vastu habet. Ruletilaua ääres, kuhu ta astus, 
tehti talle kohe märkamatult ruumi, ja niiviisi tekkis väike vahemaa tema ja teiste vahele. Nad kõik 
olid siin mehed, kes elus nii mõndagi olid näinud, aga Sagrispeast hoidusid nad siiski meelsamini 
eemale. 

Guy Gilberti pilk eksles läbi toa ja libises ka üle Boyeri. See vaatas parajasti tema poole ja 
Guy'le tundus, nagu avaldaks Boyeri näos rahulolematus. Bert ja Sagrispea käisid harva siin. Nüüd 
aga seisis Bert ilmselt Guy selja taga ja küllap oli Boyeri pahameel tolle pihta sihitud. 

«Halloo, Guy,» kuulis Guy Gilbert venda ütlemas, «tule tõstame klaasikese siin selle õnnistatud 
maja auks ja siis veel teise selle rikka oru terviseks.» 

Guy Gilbert taipas juba hääletoonist, et vend on jälle kõvasti joonud. Ta pöördus ringi. 

«Seda võib, ehkki su sõnad mulle ei meeldi.» 

Bert itsitas luksudes naerda. 

«Sa oled väga tõre viimasel ajal, kulla vennas, ja vahetevahel isegi üsna mürgine.» Ta õõtsus 
jalgadel ja püüdis mõtlikku nägu teha. Guy vaikis. Baarimees kallas kraasid palumata täis. 

«Sa pole mulle enam sugugi meeltmööda, Guy,» ütles Bert, püüdes sellega jutuotsa uuesti üles 
võtta, ja nägi 

suurt vaeva, et hästi tõsine paista. Tema kõhn nägu oli kipra tõmbunud. «Me tahtsime ju kord 
omavahel rääkida . . .» 

«Egas ometi mitte siin?» katkestas Guy tema jutu ja vaatas talle tõrjuvalt silma. 

«Nonoh,» sõnas vend, «ära näita end kohe oma kõige paremast küljest - igatahes mitte minu 
vastu. Ja pealegi oled ju sina see, kes tahtis kord kõik südame pealt ära 

rääkida.» 

«Jah, Bert, ja ma olen ka sind oodanud.» 

«Ei tea, kunas ma sinu juurde saan tulla? Sul on ju nüüd see - noh, kaasüüriline. See on kah 
imelik, Guy! Õigupoolest peaks ta juba surnud olema...» 

Purjus Bert Gilbert irvitas juhmilt enda ette. Tal oli juba pisut raske oma mõtteid koguda. Ent ta 
võis taluda nii mõnegi pudeli kanget jooki, enne kui alkohol temast lõplikult võitu sai. 

Vend ei teinud tema viimastest sõnadest väljagi. 

«Murrey on päev läbi oma kleimil, sa oleksid võinud rahumeelega tulla.» 

«Kuule,» ütles Bert, «ära tee ennast nii tähtsaks. Esiteks on sinu juurest minu juurde niisama 
palju maad kui vastupidi ja teiseks tead sa väga hästi, et ma päeval puhata tahan ja magama pean.» 

Guy Gilberti pikameelsus venna suhtes jäi vankumatuks. «See*p see ongi, mis mulle muret teeb, 
Bert, - sinu ööd. Ma kardan, et see metsik laager siin su pea täiesti segi ajab, et sa ennast päriselt 
põhja joöd ja et lugu sinuga halvasti lõpeb. Senini hoidusime ikka kahekesi omaette, välja arvatud 
see seal,» Guy osutas õlakehitusega sinnapoole, kus Sagrispea seisis, «ja kõik mahtus kuidagiviisi 
ikka veel raamidesse, nagu öeldakse. Me ometi mõistame teineteist, Bert? Nüüd aga on nii mõnigi 
asi teisiti, sa liigud järjest halvemas seltskonnas. Vaata kasvõi Sagrispead, mis temast on saanud. 
Raudsete muskiitega mees ja tugeva kondiga nagu hobune, sealjuures aga rumal justkui padakonn. 
Kuid ta laskis varem end siiski mõningal määral juhtida. Nüüd aga? Ta näeb välja nagu masin, 
mida on tarvis ainult üles keerata, et... sa mõistad, ma ei saa siin enam selgemini öelda. Ja sina? Ma 
tean, et te Billyga sageli ninapidi koos istute, ja jumal teab, ei - kurat teab, mis te seal välja haute. 
Sellepärast tahtsin ma sinuga rääkida, Bert. Aga mitte siin.» 

Bert Gilbert kuulas oma venna juttu, suu ammuli, ning ta silmad läksid imestusest ikka 
suuremaks. 


«Sa oled juba oma sõiduvees,» ütles ta, «lase aga edasi.» 

Guy raputas pead ja vaatas vilksamisi ringi. Inimesi oli juurde tulnud ja Boyer seisis nagu 
juhuslikult nende läheduses. Ka Bert laskis pilgul üle toa käia. Siis käratas ta baarimehele, kes leti 
taga seisis: 

«Katsu, mürgisegaja, et sa kaugemale kaod! Ajad siin muudkui aga oma räpaseid kõrvu kikki!» 

Mees ehmus ja tõmbus kähku eemale. 

Bert pöördus uuesti venna poole: 

«Lase käia! Ma kuulan sind veel veidi aega. Ega mulle närimistubakas nii kergesti kõrisse kinni 
ei jää.» 

Guy Gilbert raputas veel kord pead, seekord leppimatult ja järsult. Bert, kellele see liigutus väga 
tuttav oli, tundis hinges tärkavat tülinorimishimu, mis tõusis nagu kamakas kurku. Ta sülitas enda 
kõrvale põrandale maha ja astus siis vennale hästi ligi, kuid siiski veel end vaos hoides. 

«Guy!» kähistas ta, «Ma tahan sinuga rääkida, otsekohe ja siinsamas! Ka tema nõuab seda 
minult, meie peremees nimelt, keda sa ei mõista, sest sa oled nähtavasti tobedaks läinud.» 

Guy Gilbert vaatas vennale jahedalt otsa. 

«Sa ei tarvitse mulle enam eraldi öelda, Bert, et sa tema ülesandel tegutsed - ma teadsin seda 
juba niigi. Sina aga oled enne juues julgust kogunud ja uimase peaga endale vale paiga välja 
valinud. Ja veel midagi Bert, räägi minuga teisel toonil!» 

Guy Gilberti nägu muutus varjundi võrra tumedamaks. Ümberringi huugas joojate ja mängijate 
kõnekõmin ning summutatud kära. Mõned mehed kõõritasid juba vendade poole. Boyer näis olevat 
äärmiselt rahulik, viisakas ja sõbralik nagu alati, kuigi ei suutnud kärsituse pärast paiga! püsida 
ning tammus järjest ühelt jalalt teisele. 

Bert Gilbert limpsas keelega üle huulte ja tõmbas õhku nohinal ninasse. Ta ei mõtelnudki järele 
anda, eriti nüüd mitte, kus alkohol tal peakupli kohisema pani. 

«Guy,» surus ta läbi hammaste, «kuula, räägime rahulikult, sa olid vanastigi vahetevahel 
moraalijutlustaja, aga see läks mööda ja mina end sinu tujudesse ei seganud. Nüüd aga on sulle 
midagi naha vahele pugenud, millest 

ma veel aru ei saa, tead sa. See käib mul üle mõistuse, ja seda ma ei seedi, sa igavene pühvel. 
Kurat ja põrgu! Tahad ehk koguni paipoisiks muutuda ja koos Pastoriga telgist telki kolama 
hakata? Sinu arvaies on selleks kõige sobivam koht nimelt siin? Kas sa ei mäleta enam, mii;eks me 
siia orgu tulime? Kas tead, uimane. . .» 

Guy Gilbert oli näost üleni kahvatuks läinud. Kõrtsis võttis äkitselt iseäralik vaikus maad. 
Ruletilaual hüpleva elevandiluust kuulikese klõbin oli ainuke heli, mis kostis Berti turtsumise 
sekka. 

Siis jäi ka see vait. 

«Seitse - must,» sõnas krupjee kõlatult. 

Guy Gilbert keeras end keset venna lauset kannapealt ringi ja kõmpis jalgu lohistades eemale. 
Pisut küürus käis ta, see pikk Texase mees, ja lihased tema lõual tõmblesid. Kõik vaatasid nüüd 
tema poole. Siis aga jäi neil hing rinnus kinni. 

Bert kiirustas Guy'le järele. Kuid veel enne, kui ta venna käsivarrest kinni jõudis kahmata, 
peatas teda Boyer. Kärmesti ja vaikselt nagu vari oli ta juurde hüpanud. Ta pigistas Berti käerannet 
nii tugevasti, et Bert jahmunult talle otsa vaatas ja imestust tundis jõu üle, mis selles lõhnaõlist 
haisvas moenarris peitus. 

Boyer naeratas lausa mesimagusalt, ent tema silmad pildusid tuld. 

«Tulge, Bert,» ütles ta rõõmsalt, «lähme, peame omavahel pisut nõu. Ühe väga huvitava asja 
üle.» 

Berti käest kinni hoides kõndis ta koos temaga peaaegu keksides ja sealjuures lõbusaslt 
vesteldes ukse poole. Bert Gilbert tatsas kõrval nagu suur peni. Sagrispea oli seda kõike pisut 


tusaselt pealt vaadanud, nüüd aga järgnes ka tema neile. 

Väljas laskis Boyer Berti käe lahti ja ütles: 

«Jahutage end, Bert Gilbert!» Viha tõttu kriuksus tema hääl nagu roostes uksehing. «Te kõlbate 
üksnes puid lõhkuma! Ma pole nõudnud, et te oma vennaga siin kõneleksite, ega ka seda mitte, et 
te peate selle juures purjus olema.» 

Ta jättis teise sinnapaika seisma ja läks ära. Käsi hõõrudes astus ta naeratava näoga uuesti oma 
röövlikoopasse. 

Seal oli kaardimäng ja joomine juba jälle täies hoos. Kui kaks meest teineteisele vastamisi kõri 
kallale kippusid, siis ei erutanud see siin kedagi. Mis selles siis iseäralikku on? 

Kuid seekord oli siiski tegemist kahe vennaga, kes pealegi olid niisugused vägevad mehed! Hm, 
hm. Kahju, midagi oli silmist mööda libisenud. Pole parata. Boyeri lokaal on siiski kõige etem koht 
kogu orus. 

Guy Gilbert kõndis pikkade sammudega paar korda üle toa edasi-tagasi. Teised aimasid tema 
meeleolu ja hoidusid targu ja vaikides tema teele sattumast. Siis jäi Guy baarimehe juurde seisma 
ja kallas mitu klaasitäit järjest kõrist alla. Nüüd tekkis kiiresti sõpru, need lõid temaga klaase.kokku 
ja peagi oli kogunenud lõbus seltskond. 

Guy Gilbert jõi sel õhtul rohkem kui tavaliselt. Vaevalt märkas hiljem keegi, et tema lõbusus on 
ainult tehtud. Äkki oli ta kadunud. Boyer ootas pool tundi, läks siis salaja välja ja hakkas teda 
otsima. Kui ta Gilberti uksele koputas, vastas talle vaikus. Sellest hoolimata astus ta sisse. 

«Vabandage, Guy,» ütles ta, «ma tahtsin vaadata, kuhu te kadusite.» 

«Kas te olete mu lapsehoidja, Boyer?» 

Guy Gilbert istus voodiserval, pea raskelt suurtele kätele toetatud. 

Boyer ohkas nagu inimene, kes on peaaegu meeleheitel. Ta sirutas käe, tõmbas pingi endale 
ligemale, võttis istet ja heitis pilgu teisele magamisasemele. See oli tühi. Murtey oli veel välja 
läinud. 

«Ehk tahaksite avameelselt rääkida, Gilbert?» küsis Boyer. «Niiviisi ei saa see meie asi enam 
edasi kesta. Ka teie vend ei tahtnud muud midagi, tal olid head kavatsused. Kuid ta on kohmakas ja 
oli pealegi joobnud.» 

«Ka mina olen nüüd joobnud, Boyer. Olge pisut ettevaatlikum.» 

Guy Gilbert hoidis pead ikka veel käte vahel, nii et Boyer tema nägu ei näinud. Muidu oleks ta 
arvatavasti lahkunud. Nüüd aga rääkis ta edasi: 

«Ma polnud tol õhtul eriti osav, kuid enam seda ei juhtu. Vaadake, mul on ju pea kogu aeg 
mõtteid täis, sest kõik senine - see oli puha ainult väikesed kalad, Gilbert. Mina aga olen üksi. Te 
olete mees, kes on otsekui graniidist, niisugust meest läheb mul veel tarvis. Ärge saage minust 
valesti aru, tahtsin öelda, me kuulume kokku. Te olete ka küllalt arukas. Asi on nimelt nii: me 
peame muutuma selles orus tooniandvaks, alles siis saame päris suure loomuse välja tõmmata, 
praegu aga paistab 

see meile üksnes kaugelt. Kuid selleks on tarvis, et juhtimine on minu käes ja teie seisate kui 
lähim mees minu kõrval. Teil on selleks eeldusi. Sealjuures pole isegi vaja, et te verisest tööst osa 
võtaksite, sest selle teevad teised meie eest ära. Nad notivad üksteist vastastikku maha, kui õigesti 
taktikeppi vibutada. Nad panevad üksteist vastastikku nahka. Loomulikult ei saanud ma tookord 
teile oma kavatsustest midagi rääkida, siis oli veel liiga vara. Täna aga tahaksin teile selgitada 
esimest sammu, üksnes teile, sestsee puudutab vahetult teid.» 

Boyer oli seda kõike poolel häälel rääkinud, sealjuures aga nagu inimene, kes võõrale teed 


juhatab. Ta vaikis pisut aega ja ütles siis kuivalt: 

«Te peate siin šerifiks saama, Guy Gilbert.» 

Tuppa tekkis vaikus, mille sekka kostsid läbi puuseinte ebamäärased helid kõrtsist. Guy Gilbert 
tõstis pea käte vahelt üles ja vaatas Boyeri poole. Boyer aga, kes oli liialt tugevasti oma mõtete 
kütkes ja parajasti maha vahtis, ei märganud tema pilku. 

«Nii jah,» ütles Boyer justkui endale kinnituseks, «on ülim aeg.» 

Ta vaatas üles ja tema pilk sattus otseteed Guy Gilberti silmadesse, mis tundusid murest 
vaevatud ja ärevas näos väikesed ja tardunud. Silmaterades vilkusid kollased sädemekesed. Boyer 
kohkus. 

Guy Gilbert ei märganud seda nähtavasti. Tema nägu silenes kiiresti, silmad kaotasid läike ja ta 
sõnas otsekui mõtlikult: 

«Pagana pihta, see on alles plaan. Jutustage ometi, kuidas!» 

Kuid Boyer pomises ainult: 

«Kuidas? Hm, see pole veel selge, Guy. Mina... ma võiksin lasta Brenkeri ametist vabastada, 
mul on ju sidemeid. Sellest aga räägime teine kord, tänaseks on küllalt.» 

Guy Gilbert tõusis püsti ja sirutas end. Palju ei puudunud, et ta oleks sealjuures oma pea vastu 
laudlage ära löönud. Boyer läks ukse juurde ja Guy tähendas nagu muuseas: 

«Ma tulen ka kohe kaasa.» 

Nad kõndisid mööda pikka eeskoda ja Boyer muutus jällegi enesekindlamaks. Lõppude lõpuks 
tundis ta ju mõlemaid vendi ammust ajast, mitte alles eilsest või täna 

sest saadik. Küllap see põikpea kaasa lööb, tarvis talle ainult parajaid palakesi söödaks ette 
visata. Seni igatahes oli viimane kui mees niisugused palakesed alla neelanud, kuigi mõni oli selle 
kätte surnud. Juhtus aga ka, et vahel need veel kiiremini hukka said, kes selliseid palakesi süüa ei 
tahtnud. Boyer naeratas mõttes endamisi. Mängusaalis läkstal meel veelgi rõõmsamaks. Guy jätkas 
joomist, kergitades klaasi tema terviseks. 


Sel õhtul harjas kauboi Jim oma püksid eriti hoolega tolmust puhtaks. Värskelt pestud särk ja 
liivakarva kaelarätik olid juba valmis pandud ning kannused kinnitab ta ka veel saabaste külge. Jim 
kavatses minna Dorothea tantsusaali. See polnud tal küllesimene kord, kuid täna tulevad kaasa ka 
Betty ja Ruth Finney. 

Ema Finney oli veidi kõhelnud, aga ega täiskasvanud tüdrukuid saa ometi puuris hoida. «Me 
tahame seda ka korraks näha,» ütles Betty, «sa pole meid ju ainult iluasjadeks kasvatanud.» Ja kui 
ema Finney kuulis, kes kõik kaasa tulevad, oli ta lõpuks loa andnud. 

Jim pani riided selga, harjas veel kord juukseid jal kohendas kaelarätti. Tema kaaslased vaatasid 
teda muiates. 

«Sa tõrjud täna kõik teised kõrvale, Jim,» ütles üks neist, «mõlemad õed lähevad sinu pärast 
riidu ja see on siis esimene tüli corktownlaste hulgas.» 

«Võib-olla hakkavad nad Joe Slateriga vastastikku teineteist tulistama,» avaldas keegi arvamust. 

«Oh ei, temast saab Joe Slateri kälimees!» hüüdis teine. 

«Ta blameerib enese ära, see meie Jim,» ennustas noorim poistest. «Ta ei saa daamidele midag[ 
muud kui limonaadi pakkuda, sest tal on vaevalt paar dollarit taskus.» 

Jim neelas vastuse alla. Ta teadis väga hästi, et kõik varitsevad ainult juhust, et teda võimalikult 
valusasti nöökida. Arvestades nende suurt ülekaalu, jääks Jim hoopiski hätta. Ent see on sulaselge 
kadedus, mis neis kõneleb! Jim vilistas lustlikult enda ette ja naeris sealjuures teistele näkku, see 
mõjus rohkem kui sõnad. Noormehel aga, kes viimati rääkis, oli kahjuks õigus. See oli kibe ja kurb 
tõde. Jim töötas iga päev nagu härg, kuid maatükk ei andnud talle midaggi. Isegi õigeks kõhutäieks 
ei piisanud. Teistel vedas tõepoolest rohkem. Kuid oli ka palju neid, kelle käsi ei käinud paremini, 

misi igasuguse lootuse. Jim mitte.. Nii ta vähemalt kinnitas endale, ehkki siinne org oli 
tõepoolest neetud paik. Küllap nii mõnelgi oli oma kuld juba tallele pandud, need ei rääkinud 
sellest enam kuigi ohtralt. Teised aga jooksid sünge näoga ringi ja nägid, et jällegi tuleb palju 
lootusi maha matta. Kui saabub talv, võib-olla isegi varem, peavad nad siit lahkuma katkiste 
saabastega, püksirihm pingule tõmmatud. 

Jim laskis sõrmedega nipsu, soovis kojujääjatele rahurikast ööd ja astus välja telgi ette. Oli soe 
siniõhuline õhtu, terves orus valitsesid vaikus ja leplik meel. Nagu punakaskollane latem rippus 
täiskuu pilvitus taevas ja saatis oma valgust nii õiglaste kui ülekohtuste peale. Selle läikel tundus, 
otsekui nihkuksid kõrged mäed veelgi tihedamini oru ümber kokku. 

Jim läks Finney'de telgi juurde, mis seisis plaanvankri kõrval, ja kuulis juba kaugelt rõõmsat 
naeru ning naljatamist. Telgis kohtas ta Joe Slaterit ja Eduard Finney't. 

«Võta istet,» ütles Eduard sisseastujale, «me peame ootama. Loodetavasti jõuavad daamid 
riieturnisega vee! enne keskööd valmis:» Ta kõneles seda õige valju häälega. 

Eesriide tagant, mis telki poolitas, kostis Betty protesti. 

Siis piilus ta välja ning tõmbas huuled üllatusest prunti. «Oi, millised kavalerid!» hüüdis ta. 

Siis kadus ta jälle ja sõnas tasakesi õele: 

«Sinu oma aga on kõige elegantsem, ma usun, tal on täna isegi juuksed õlitatud. Ära endal ainult 
sõrmi rasvaseks tee, kui juhtud tal pead silitama.» 

Ruth kõhkles, kas pahandada või naerda; Tõsi küll, ta tundis Jimi vastu teataval määral 
poolehoidu, kuid mitte midagi rohkem. 

«Hoia vähemalt täna oma õel keel hammaste taga,» ütles ta juukseid kammides, «minu pärast...» 

«Aga ta ju käib ainult sinu pärast siin, õekene, seda teab kogu laager.» 

«Kui hästi sa laagri kohta kõike tead! Minu arvates käib ta siin sinu pärast, õekene. Sa anngd 
oma käitumisega nii mõnelegi mehele selleks põhjust.» 

«Oh!» Betty näis olevat vihane. «Kui ma sind ei tunneks, Ruth. .. Sa oskad isegi valetada!» 

«Ole vait. Pikale teksaslasele tegid sa tookord kah silmi. Ta saatis ju Hal Slateri kaudu sulle 
tervitusi. Sinu äia kaudu, lapsuke.» 

«Aaah...» ütles Betty, kel hetkeks suu ammuli jäi. «Niisiis, sulle meeldib teksaslane? Aga see on 
ju ka tõepoolest tore mees! Kindlasti kohtame teda täna kuskil, ole rõõmus. Ja tema tervitused olid 
mõeldud meile mõlemale, mitte üksnes mulle. Vaene Jim...» 

«Sa sonid, Betty. Ma kõnelesin sel päeval Guy Gilbertiga ainult paar sõna, sina aga paar 
tosinat.» 

«Seda kõike jõuad sa veel tagantjärele tasa teha. Ma loobun temast sinu kasuks. Ja kui hästi sul 
tema nimi meeles seisab! Niisiis, teda hüütakse Guy. Võin ma ehk kosjasobitajaks hakata?» 

«Pea suu, harakas, ja tule. Võib-olla kuulavad nad siin kõrval meie juttu pealt,» käratas õde 
Bettyle vihaselt. 

Kuid kolm noormeest olid muude asjadega tegelnud. Nüüd kargasid nad püsti, Joe ohkas: 
«Lõpuks ometi!», ja siis võtsid nad neiud enda vahele. Üheskoos käisid nad veel Hal Slateri ja 
Samuel Moore”i juures, kes mõlemad täna esmakordselt Dorothea salongi kavatsesid külastada. 
Rühm kaaslasi oli Hal Slaterile üsna meelepärane. Seda vähem torkab tema enda ilmumine silma. 
Noored kõndisid vesteldes ees, Hal ja Sam järgnesid neile. 

Moore'i telgi ligidal olid nad kõik märganud Lizzie*t, Moore*i muula. Kuid selles polnud 
midagi iseäralikku, kui Lizzie nagu koer telkide ja plaanvankrite vahel ringi nuuskis. Iga 
corktownlane tundis teda ja osutas lalle vahetevahel lahkust. Lizzie'l oli igav, sellepärast kolas ta 
päevad läbi kõikjal ringi, sest peale kakluse hobustega oli tal tõesti väga vähe meelelahutust. 


Pärast seda, kui väike seltskond oli lahkunud, seisis Lizzie veel mõnda aega paigal ja. tukkus 
omaette. Tuul kandis minejate hääled talle eemalt veel kord kõrvu. Lizzie tõmbas ninasõõrmed 
õhku täis ja võttis siis oma muulaaruga nõuks peremehele järele lonkida. Aeglast sörki lastes 
vantsis ta minema. 


Šerifibaraki juures hõikas Hal Slater oma poega. Eelkäijad jäid seisatama ja ootasid, Kuni 
taganttulijad nendeni jõudsid. 

«Tulge kaasa, lähme ütleme Brenkerile tere õhtust,» sõnas Hal. 

Šerif Brenker istus õlilambi valgel laua ääres. Ta kirjutas veel mingit aruannet. Rõõmsalt tõusis 
ta püsti ja teretas kõiki. 

«Tahtsime korraks seda tingeltanglit vaatama minna, šerif,» ütles Samuel Moore muheldes. 
«Kindlasti söandavad daamid ka pisut tantsida, nad ootavad seda juba suure põnevusega.» 

Serif Brenker tõmbas huuled torru, vaatas neidude poole, silmitses siis Joe Slaterit, Eduard 
Finney't ja Jim'i ning sõnas: 

«Tantsupartnerid on nähtavasti juba kaasas, aga sellest hoolimata tekib kindlasti suur tantsule 
kutsujate tung. Loodetavasti ei lähe madinaks.» 

«Meie neiud ei ole pirtsakad,» ütles Hal Slater, «ja ega Dorothea salong pole mõni urgas.» 

«Oleneb õhtust, Hal,» tähendas Brenker, ja pilgutas hapult naeratades silma, «kuidas kunagi 
kord juhtub.» 

«Meie igatahes kanname hoolt, et väljaminekud ennast tasuksid,» ütles Jim ettevõtlikult. 
«Hakkame liikuma.» 

Brenker lukustas paberid laualaekasse ja kinnitas rlelva vööle. 

«Ma tulen kaasa,» lausus ta. Hal noogutas. «Kõigepealt vaatame Boyeri juurde sisse.» Nad 
vahetasid omav:ahel pilgu ja kumbki sai teisest aru. 

Kui väike seltskond Boyeri kõrtsi astus, käänasid: mõned külastajad esialgu kaela nende suunas, 
kuid varsti ei pööratud neile enam üldse tähelepanu. Täna oli olemine siin veidi kärarikkam kui 
tavaliselt. Guy Gilbert shsis lõbusa meestesalga keskel, ei püsinud aga enam päris kindlalt oma 
pikkadel jalgadel. Pärast seda, kui ta Boyeriga koos tagasi oli tulnud, ei hoolinud ta kuigivõrd sel- 
lest, mis tema ümber toimub. Ka Boyer oli rõõmsas tujus ja juba nii mõnegi viskipudeli mängu 
pannud. 

Nüüd aga kohkus ta pisut. Niisugust külastust polnud ta teadnud arvestada. Ta töusis püsti, 
vabandas lauakaaslaste ees ja läks uusi külalisi teretama. 

Selles ümbruses mõjusid tema peened kombed peaaegu pentsikult ja Betty suutis vaevu naeru 
tagasi hoida. Boyer kummardas algul galantselt mõlema neiu ees ja ulatas seejärel meestele käe. 
Otsivalt libisesid tema pilgud ringi, ei leidnud aga ühtki vaba lauda. 

«Ma muretsen kohe laua lisaks,» ütles ta, «ainult hetk.» «Pole vaja,» rahustas teda Samuel 
Moore. «Tahtsime niisama korra sisse vaadata. Tüdrukud on uudishimulikud, kuidas siin mäng 
käib.» 

«Tohin ehk daamidele ruletimängu seletada?» küsis 

Boyer ja tegi kutsuva käeliigutuse inimestest ümbritsetud suure laua suunas. 

«Tuleme sellega ise toime,» märkis Jim jahedalt ja vahtis talle varjamatu põlgusega üsna 
lähedalt otsa.. Boyer ei teadnud, mis temast arvata, ja leidis, et Jim on kaunis jultunud poiss. 
Brenker astus. ligi ja alustas Boyeriga kõnelust Ruth, kelle kõrval Jim seisis, nihkus Boyerist 
kaugemale, sest ta oli kohe tähele pannud, et Boyer pole kaine. 

Betty kõndis uudishimulikult läbi toa, mis oli täis inimesi, kelle jutukatked talle kõrvu kostsid. 


Joe ja Ed sammusid tema kõrval. Õhk oli suitsust paks, lõhnas vastikult kustunud piipude ja jalge 
alla tallatud sigareti konide järele. Sellele lisandus peale kange viinahaisu veel higistavate 
inimkehade lehk. 

Jim ja Ruth sattusid nende kolmega uuesti kokku. «See on päris paras urgas,» ütles Ruth ja 
väristas õlgu. «Mida muud sa siit lootsid,» sõnas vend naerdes. 

Sel hetkel nägi Betty teksaslast. Nende pilgud kohtusid. 

Guy Gilbert tõstis parajasti pead, et uut klaasitäit kummutada, ning lausa tardus. Ta ei uskunud 
oma silmi. Siis lõid tema põlved hetkeks nõrgaks. Tema esimene mõte oli minema hiilida. 
Masinlikult asetas ta klaasi letile, silmi Bettylt ja tema kaaslastelt pööramata, kelle juurde astusid 
nüüd veel Hal Slater, Samuel Moore ja Boyer. 

Sel hetkel ajas Betty end sirgu ja viipas talle rõõmsalt. See oli kutse lähemale tulla. 

«Seal on Guy Gilbert, pikk teksaslane,» ütles Betty suure heameelega ega märganud, mis 
seisukorras teine on. 

Kõik keerasid end tema poole, ja ka Hal Slater noogutas talle tervituseks pead. Betty viipas 
uuesti. Siis tõukas Guy Gilbert ümbritsevad mehed nagu pilliroo kõrvale ja tuli lähemale. Väga 
pikkamisi. 

Šerif Brenker vilistas tasakesi läbi hammaste. Ta oli pisut imestunud. Ning siis taipasid nad, mis 
tulijaga lahti on. «Oh Sametkäpake,» pomises Jim mokaotsast, kusjuures tema ilme kriipsugi ei 
muutunud. Boyer oli kimbatuses. 

Guy Gilbert seisis nende ees. Ta hoidis end sirgelt nagu kuusk, ent teised nägid, millist vaeva 
see temalt nõuab. Meestele ulatas ta sõnatult käe, neidudele ta lähemale ei astunud. Alkoholipilv 
ümbritses teda. Silmad olid tal udused, kollased juuksed niiskele otsaesisele kleepunud ja 

kongus ninal ning kõhnadel põskedel pärlendasid higipiisad. Tekkis piinlik vaikus. 

Betty oli pisut kahvatuks muutunud ja Ruth vaatas kõrvale. 

«Kuidas käsi käib, Guy?» küsis šerif Brenker ja oli sealjuures täpselt samasugune nagu 
tavaliselt. 

Teksaslane kehitas laiu õlgu. See oli nii abitu liigutus, et Hal Slater seda tähele pani. Mehel on 
midagi viga. 

Äkki hakkas Hal Slateril Guy Gilbertist kahju, ta ei teadnud isegi, miks. 

Guy Gilbert oli selle mõne hetkega, mille jooksul ta troppis seisjate poole sammus, kaineks 
muutunud, aga ta ei suutnud oma ihuliikmeid valitseda ja kartis, et ta kohe täies pikkuses põrandale 
prantsatab. Millest praegu räägiti, sellest ei saanud ta tuhkagi aru. Kõik libises tema kõrvust 
mööda. Liikumatult seistes needis ta end mõttes koledal kombel, et oli siia tulnud. Nüüd aga oli 
juba liiga hilja. Tänane õhtu tiirles tal läbi pea, viimased päevad ja nädalad, ja kummalisel kombel 
ka kogu tema senine elu. Tema pilk langes Boyerile, kes oli end pooleldi kõrvale pööranud, ja 
äkitselt tundus talle, nagu näeks ta mürkmadu. 

Ruth Finney vaa,tas sel hetkel tema poole ja võpatas. «Kas me ei läheks parem ära?» küsis Ruth 
ja haaras tahtmatult Jimi käsivarrest kinni. Jim hakkas temaga minema ning teised järgnesid neile. 
Ruth Finney tõmbas kergendatult hinge ja hoidis ikka veel Jimi käsivarrest kinni. Guy Gilbert 
vaatas talle järele. «Missugune mülgas,» ütles Ruth, «ja me elame sellest vaevalt kilomeetri 
kaugusel!» 

«Mis teid nii heidutas?» küsis Jim imestusega. «Need, paar joomarit ja mängijat? Te pole ju veel 
midagi näinud.» 

«Ma loobuksin meel*eldi Dorothea tantsusaalist, Jim.» Jim hakkas naerma. 

«Ärge rikkuge meil õhtut, Ruth. Seal on rõõmus rahvas koos. Siin «Sametkäpakeses» konutab 
ainult mängukurat.» 

«Mis tähendab sametkäpake? Ma olenseda juba paar korda kuulnud.» 

Ukse juurde jõudes jäid mõlemad veel korraks seisatama. Boyer oli koos teistega juba uksest 


välja läinud. 

«See on ju see seal,» ütles Jim imestades, et Ruth midagi nii endastmõistetavat ei tea. 

«Mis see?» 

«No kuulge, Ruth, teksaslane muidugi!» 

«Mismoodi, Jim? Ma ei saa aru. Minule on see mõistatus.» 

«Kuulake. Siin peab valitsema rahu. Siin käib mäng. Ja kui siia tuleb paar meest, kes lärmates 
ringi tuiavad, haarab ta neil kraest, taob neil kondid pehmeks ja viskab nad ukse taha kägarasse. 
Saite aru? Sellest nimi Sametkäpake.» 

Ruth jäi talle üllatusega otsa vaatama. «Või siis selleks on ta siin, see teksaslane.» 

«Mis sel teenistusel viga on?» Jim ei taibanud, mis Ruth selles laiduväärset leiab. Kui naiivsed 
on ometi naised! Kui mehel peitub kontides terve varandus, siis on siin tema õige koht. Ja ongi 
kõik. 

Ruth vaatas veel kord teksaslase poole. Too seisis täpselt samuti nagu ennegi - kangelt justkui 
puunott. Ruth märkas selgesti, kuidas mees talle tardunult järele vahtis. Ta põöras pea kõrvale ja 
läks ruttu uksest välja, tundes, nagu puudutaks mingi külm ese tema kukalt. 

Guy Gilbert ei olnud temalt pilku pööranud. Kui Ruth ja Jim seisma jäid ja omavahel kõnelesid, 
tundis ta lausa füüsiliselt, et jutt on temast. Millest seal räägiti, aimas ta ka, kui Ruth tema poole 
tagasi vaatas ja seejärel kadus. Guy Gilbert tõmbas sügavasti hinge ja kogus end. Iial polnud ta end 
nii rabatuna tundnud. Oli ta nüüd kaine? Abitult silus ta käega juukseid otsmikult tagasi ja puüdis 
mõtetes korda luua. Laupa kibrutades hoidis ta alumist huult hammaste vahel. Nüüd oli tal jälle 
kindel pind jalge all. 

Äkki puhkes väljas metsik kära. 

Boyer ajas parajasti juttu Betty Finney'ga, kelle vend ja Joe nende kõrval seisid. Hal Slater, šerif 
Brenker ja Samuel Moore olid juba barakiukse kolmest trepiastmest alla astunud. Kõik ootasid 
Ruthi ja Jim'i, et minna tantsusaali, millest kostev muusika nendeni ulatus. Hal Slater silmitses 
hämarat tänavat, kus väikeste vahemaade järe; paiknesid üksteise kõrval tee ääres poekesed. Need 
olid nüüd kõik suletud. Üksnes mõned kullaotsijate tumedad kogud liikusid mööda teed. 

«Teksaslasel näib midagi viga olevat,» ütles Hal Slater tasakesi šerifile. «Kuigi ta oli täna 
rängalt purjus; või just sellepärast, jättis ta mulje...» 

Kaugemale ta ei jõudnud, sest kriiskav appikarje lõhestas õhku ja sundis neid kõiki võpafades 
ümber pöörama. Jälle kostis karjatus, seekord möire: «Appi! Appi! Tapetakse!» Seejärel kõmatas 
kolm revolvrilasku. Hetke pärast kihas tänav inimestest. Karjatus oli kostnud ühest suuremast 
telgist šerifi baraki lähedal. Dorothea ja Boyeri kõrts valgusid tühjaks, kõik tungisid välja. Hüüded 
ja küsimused kumisesid läbisegi. Siis Jajatas jälle kolm pauku, inimesed rabisesid laiali ning otsisid 
kuuvalgel varjulist kohta. 

«Naised, tagasi!» kisendas Hal Slater. Siis tormas ta minema, relv juba käes. Temaga koos 
Samuel Moore ja Brenker. 
Betty Finney tõttas kohkunult mööda trepiastmeid jäile ülps ja surus end põksuva südamega 
vastu valla paisatud ust. Mehed tungisid kõrtsist välja. Betty ees seisid Joe Slater ja vend Eduard. 
Ruth Finney kisti eeskojas Jimi kõrvalt eemale. Jim võitles meeleheitlikult küünarnukkidega, 
komistas ja vandus. Siis aga suruti ta vastu seina, nii et rinnakorv ragises. Ruth tõugati koos 
teistega väljii, ta hakkas tuikuma. Sattus aga siis barakiseina äärde. Ta toetus seljaga vastu seina ja 
vaatas pimedas ringi. Ta ei näinud ühtki tuttavat, üksnes erutatud, metsikult kätega vehklevad 
võõrad kogud sagisid tema ümber siia-sinna. See oli hetk, mil teistkordselt kostsid kolm lasku. 
Ruthil oli hirm, ihuliikmed vabisesid. 

Äkki kohkusta veelgi rohkem. Mis see siis on? Ta piilus vilksamisi arglikult paremale ja märkas 
samal hetkel pikka teksaslast, kes seisis nii ligidal, et tema särgivarrukas puudutas Ruthi pluusi. 


Käsi hoidis ta küünarnukist kõveras, mõlemad pöidlad toetusid kergelt padrunivööle. Seejuures 
vaatas ta nii külmavereliselt üle kihiseva inimsumma, nagu seisaks ta täiesti üksi. Tema nägu, mida 
Ruth kõrvalt silmas, oli nii rahulik ja tasakaalukas, et Ruth poleks seda iial võimalikuks pidanud. 
Oli see toosama Guy Gilbert, keda Ruth paar minutit tagasi mängupõrgus enda ees oli näinud? 
Nähes teda niiviisi seismas, pilk üle ümbritsevate inimeste peade suunatud, kusjuures ta, nagu 
paistis, Ruthi tähele ei pannud, tundus Ruthile, et Guy suunurgad on teiste ärevuse puhul põlglikult 
kõverdatud. 

Nüüd algas vasakul, tükk maad eemal, uuesti kisa, ja 

siis kihutas piki pimedat tänavat tuhatneija mööda muul. Ruth põikas hirmuga pisut eemale,. 
kuid Guy Gilberti käsi haaras temast kinni ja tõmbas ta jälle enda kõrvale. Sealjuures ei lasknud 
teksaslane hetkekski tänavat silmist. Tema suur käsi vabastas Ruthi käsivarre ja pöial asetus 

uuesti padrunivööle. 

Hal Slater oli esimesena telgi juurde jõudnud, kust need kuus pauku olid kostnud, ja oleks 
peaaegu kokku põrganud väheldase mehega, kes parajasti telgist välja tormas. Mees, oli palja 
peaga, höidis vasaku käega oma määrdunud aluspüksi koomal, viibutas parema käega tühja re- 
volvrit pea kohal, kargles paljajalu ringi nagu metsikuks muutunud kodujänes ja röökip ühtelugu: 
«Mõrtsukad! Mõrtsukad! Mõrtsukad!» 

Hal kahmas sõnalausumata tema higisest särgist kinni, tuuseldas ning raputas teda ja karjus talle 
näkku: «Ole ometi mõistlik!» Hirmust pärani kistud silmadega põrnitses rabelev mehike talle otsa 
Ja jäi vait. 

Samal hetkel kostis telgist vali müra, üks puldansein hakkas kõikuma. Brenker tõmbas oma. 
koldi vastu puusa - ja siis tuiskas muul Lizzie üllatatud ning võitlusvalmis meestest kolinal mööda 
ja pistis piki tänavat plagama. Sabajupp kangelt sirgu aetud, kõrvad ligi pead, laksutas ta tulises 
vihas ähvardavalt oma kollaseid hambaid. Lizzie ei võinud paugutamist silmaotsaski sallida! 

Samuel Moore vahtis talle jahmunult järele. Kuidas sattus tema Lizzie siia? Ja mis siin üldse 
toimub? 

Hal Slater päris tulistamishimuliselt mehikeselt selle kohta aru. 

«Seal... telgis... mõrtsukad!» vingus mees. 

Brenker jooksis ühelt poolt ümber telgi, Moore teiselt poolt. Uusi mehi, relv käes, tuli järjest 
juurde, mõne silmapilgu pärast kubises kogu ümbrus inimestest. Küsimused vuhisesid siia ja sinna. 
Telki polnud veel keegi söandanud astuda. 

«Mõrtsukad!» ägas mehike jälle. 

«Kes on siis tapetud?» käratas Hal Slater vabisejale. Tema punaseks tõmbunud otsmikul 
paisusid veresooned. 

«Mina... mina muidugi...» kogeles paljajalgne ja tiris meeleheitlikult oma aluspükse, et need alla 
ei libiseks. 

Hal Slateril jäi suu ammuli. Ta laskis hädaldaja lahti, pistis oma relva kabuuri, tõukas 
vabanenud käega kübara kuklasse ja küsis, nagu viibiks ta ise kusagil eemal: 

«Oh sa kanapea, sa värihein, miks sa tulistasid?» Poodnik vaatas ümbritsevatele meestele tühja 
pilguga otsa. Tema ainsaks mureks oli järsku ainult aluspükste 

üleval hoidmine. Telgis oli kõik vaikne. Äkki hakkas keegi mürinal naerma, teised lõid kaasa, ja 
uusi mehi tuli joostes juurde. Kõik tahtsid näha aluspükstes hädavarest tühjaks lastud revolvriga, 
kes väidab, et ta on tapetud. Ülemeelikult lobisedes tungisid nad telki ja siis selgus ka kogu lugu. 

Samuel Moore nägi kõigepealt, mis lahti on, ja hammustas huulde, et mitte naerma pahvatada. 
Ikka veel värisedes seisis poodnik oma kraamilao ees. Ta kauples, nagu kombeks, kõigega. 
Eespool asetses müügilett, telgi tagumisse ossa oli ta seadnud kaupade vahele oma magamisaseme. 
Lizzie, kel oli ikka veel hea nina, oli hiilinud tasakesi telki. Ta oli kaval, see hall vanaeit! Ta teadis 


täpselt, et käib keelatud radu. Mõlemad nöörid telgi sissepääsu küljes naksas ta hammastega lihtsalt 
katki. Siis puges ta ettevaatlikult sisse ja leidis lõpuks suhkrukoti. Selle kõrval aga magas kartlik 
poodnik. Lizzie näris vaikselt koti katki ja hakkas lakkuma ning mugima. Ta muutus järjest 
ahnemaks, unustas õgimishimus peagi ettevaatuse ja ragistas matsutades suhkrut süüa. 

Nüüd ärkas vaene poodnikuhing. Pimedas telgis seisis keegi tema magamisaseme päitsis! Ja pea 
all hoidis ta ju oma raha! Ta hüppas püsti, karjus appi ja tulistas oma suurekaliibrilisest revolvrist 
enda ümber ja siis õhku. Lizzie'l oli õnne, ta ei saanud pihta. Algul tardus ta kisast, mürinast ja 
kõminast paigale. Siis pistis ta, täis viha paugutamise üle, ajama, nii et telk vappus. Väljapääsu 
murdis ta endale lihtsalt läbi. 

Aluspükstes kangelane seisis ja põrtiitses laternavalgel oma magamisaset. Seal kõrval lamas 
katki kistud suhkrukott. Vähemalt neljandiku koti sisust oli Lizzie nahka pannud või maha 
puistanud, enne kui teda selle tegevuse juures nii kärarikkalt segati. 

«Siin, siin seisis see mees,» pobises poodnik, «otse minu taga,» ja viipas magamisaseme päitsi 
suunas. 


«See oli daam,» sõnas Moore kuivalt, «ja tal oli neli jalga.» 


Poodnik jäi talle arusaamatult otsavahtima. 

«Siin hoian ma öösiti ikka oma raha,» oigas ta ja kergitas vaipa. Ta hingas kergendatult, sest 
hall linasest rii- 

dest kott paberrahade ja metallmüntidega oli alles. Kiiresti laotas ta vaiba selle peale. 

Moore seletas asjakäiku ja siis voogas naer ning hõiskamine telgist tänavale. Enamik mehi oli ju 
näinud, kuidas Lizzie minema kihutas. Telk oli inimestest tulvil, nad lõid laksudes vastu kintsu, 
müksasid üksteist ribide vahele, irvitasid suure suuga ja kõverdusid naerust. Ka Bert Gilbert ja 
Sagrispea olid seal. 

«On sel revolvrikangelasel aga rahulik uni!» hüüdis üks meestest. 

«Jah,» kinnitas poodnik tõsiselt, «keskööni magan ma kõvasti, siis aga ärkan üles, sest siis - see 
on ju teada! hiilivad timukad läbi laagri ja ma ei taha neile kõripidi noa alla sattuda.» Ta pööritas 
metsikult silmi ja vaatas ringi. 

Kõik hakkasid uuesti hirnudes naerma ja Bert Gilbert hüüdis: 

«Sul, vapper tapatall, on liiga vintske kael, seda ei lõika ükski noatera läbi!» 

Poodnik sai vihaseks ja ajas kõik telgist välja. 

Samuel Moore oli juba varem pead vangutades lahkunud. Ta surus end inimeste vahelt läbi ja 
sammus kiiresti mööda tänavat suunas, kuhu Lizzie oli põgenenud, laagrist eemale. Ta ei eksinud, 
Lizzie polnud kuigi kaugele jooksnud. Moore vilistas oma tavalist märguannet .ja hõikas Lizzie*t 
nimepidi. Lizzie sörkiski aeglaselt pimedusest välja. Tõenäoliselt mõttes ta uuesti laagrisse tagasi 
vantsida. Ta loogerdas tugevasti, sest vats oli tal pungil täis õgitud. Sellega oli kõik tõestatud. 

«Tule, sa varganägu,» sõimas Moore vihaselt, «häbipuna tõuseb mul sinu pärast palgele. Tule, 
sa ahnepaits ajad mul siin terve laagri marru!» Ta võttis Lizzie*l kõrvast kinni ja läks ühes temaga 
tagasi. 

Telgi ees seisid veel kõik kobaras. Moore vedas oma paksu Lizzie nende ette ja ütles: 

«Kurjategija on siin, kõrini täis õginud, ja sellega on kõik klaar.» 

Mehed surusid lähemale ja said uuesti nalja. Ka vintsutatud poodnik tuli nobedasti välja, kui 
kuulis, et paharet on kohal. Ta oli vahepeal püksid jalga ajanud. Nüüd sülitas ta tuld ja tõrva. «Sa 
räpane peletis!» siunas ta ja ähvardas rusikaga. «Sa neetud...» 

Aga seda pani Samuel Moore väga pahaks. Ah siis tema Lizzie . 
«Hoia oma hambutu suu kinni!» käratas ta mehikesele nüüd tööpõalest vihaselt. «Minu Lizzie'l 


on tagumikus rohkem julgust ja mõistust kui sinusugusel kisakõril peas!» Samas vaimus jätkas ta 
veel tükk aega. Poodnik klähvis vastu, ümberseisjad abistasid Moore'i ja said jälle kõvasti nalja. 
Niisuguses asjas lõid nad alati meelsasti kaasa. 

Viimaks tegi Moore etendusele lõpu. Ta pistis poodnikule suhkru eest paar dollarit pihku, andis 
Lizzie*le vopsu paksu tagupoole pihta ja ütles: 

«Nüüd katsuge mõlemad, et te magama saate, et jälle rahu valitseks.» 

Lizzie õõtsus minema ja poodnik läks torisedes oma telki. Inimesed hakkasid laiali valguma, 
mõned sinna, kus oli nende peavari, teised lõbustuskohtade suunas. Aga kes arvas, et sellega on asi 
lõppenud, eksis rängalt. 

«Vargad! Vargad! Vargad1» kostis kriiskamine telgist. Kõik vaatasid jahmunult üksteisele otsa, 
ei uskunud oma kõrvu ja tormasid tagasi. Komöödiast oli kujunenud draama, sest raha oli 
tõepoolest ära varastatud! Sel aial, kui poodnik telgi ees tülitses oli varas tagant sisse hiilinud ja 
kukru kaasa võtnud. Muidugi mõista oli ta sellega öö katte all ammugi kadunud. 

Niisugust jultumust ei olnud poodnik ega teised osanud ette näha. Šerif Brenker leidis tagumises 
telgiseinas noaga lõig-atud pika lõhe. Ta urisses vihaselt enda ette, kuid midagi polnud parata. 
Kullaotsijad läksid pikkamisi ja pead vangutades laiali, kahjukannataja jäi hädaldades paigale. 

Corktownlaste väike rühm oli jälle kokku kogunenud ja seisis nüüd Dorothea tantsusaali ees. 

«Noh,» sõnas Hal Slater tüdrukutele, «on teil veel huvi seikluste vastu? Igatahes sissejuhatus oli 
suurejooneline. Tahate veel siia kah minna?» 

«Küll oli erutav,» ülles Bettv, «mul oli ainult siis hirm, kui tulistati.» Tema silmad välkusid vpel 
nuüdki. 

«See poodnik oli lihtsalt jänespüks,» pomises šerif Brenker. 

Ruth Finney vaatas Boyeri baraki poole. Koht. kus ennist seisis Guy Gilbert, oli tühi. Ikka veel 
viibisid tema mõtted selle mehe juures, kelle kaitse all olles ta oli näinud viimase veerandtunni 
erutavaid sündmusi mööda libi- 

semas. Hiljukesi «aitäh» õeldes oli Ruth temast lahkunud, kui Samuel Moore ja teised 
nähtavaloe ilmusid. Guy Gilbert oli sõnatult seisma jäänud. 

Kui Jim Ruthiga uuesti kokku sai, oli ta algul äärmiselt ärritatud, seejärel aga masendatud. Ta 
oli Ruthi kõikjal otsinud. 

«Ärge erutuge,» ütles Ruth Jimile. «Ma seisin meeste keskel ja olin kindla kaitse all.» 

Kui Hal Slater oma seltskonnaga Dorothea baariruumi astus, tuli perenaine neile rõõmust särava 
näoga vastu. 

«Ma ootasin teid juba ammugi, Hal, ja tunnen praegu suurt heameelt. Te olete täna kõik minu 
külalised!» Suurejooneline käeliigutus saatis tema sõnu, sõrmused sätendasid ja kastanpruun 
siidkleit kahises. 

Doci naerulnägu vaatas leti tagant vastu. Hal sirutas talle käe ja väikesekasvuline arst sõnas: 

«Kõik on jäänud vanaviisi, Hal. Kus sina nähtavale ilmud, kostab ikka paugutamist.» Sealjuures 
naeris ta nii, et arvukad kortsud tema näos vappusid, ja pilgutas vanale Slaterile usalduslikult silma. 

«Jah,» tähendas Dorathea kergendustundega, «jumal tänatud toimus see seekord väljaspool 
minu maja.» 

«Võib-olla etendub teine vaatus siin,» ütles Doc. 

«Kuidas sa tihkad meile õnnetust kaela manada!» hoiatas teda Dorothea. 

«Egas see minust olene,» vastas Doc rahulikult ja lükkas klaasid kaugemale, et baarimees neid 
täidaks. 

Dorothea oli käskinud baariruumi kõrval asetsevas tantsusaalis ühe laua vabaks jätta. Selle 
juurde juhtis ta nüüd oma külalised. Kahinal tõttas ta ees ja seadis oma käega toolid paigale. 

«Kui see märul algas ja kõik välja tormasid ning ma siis kuulsin, mis lahti on, teadsin ma kohe, 
et te veel siia tulete,» jutustas ta ja võttis teiste juurde istet. Ta käitus nagu hästi peen daam, kelle 


ainsaks mureks on külaliste heaolu. 

Bettyle ja Ruthile meeldis siin hoopis rohkem. Nad mõlemad tantsisid muusikahelide saatel 
pabergirlandide ja kirevate latemate all. Ka siin oli suur tunglemine ja nii mõnigi metsiku 
välimusega kogu murdis endale läbi väikese saali teed nagu karu, kuid need kõik olid üsna vagurad 
ja üksnes lõbusad. Aeg veeres. 

Siis ilmus nähtavale Pastor, Jimi endine ülemus, nahk- 

püksid jalas. Ta langes otsemaid Jimile kaela, kes nägi vaeva, et teda endast eemal hoida. 

«Ahaa,» sõnas šerif Brenker lõikava pilkega, «vana vaga lehmakarjus on juba jälle vajaliku 
hulga tulivett oma hõredate hammaste taha kallanud. Kuidas te selle uue apostliga siin hakkama 
saate, Dorothea?» 

«Hästi. Küllap näete seda kohe ise, šerif.» 

Jim ei saanud oma head sõpra kuidagi eemale tõrjuda. Kuna ta oli aga nutikas poiss, tärkas tal 
kiiresti päästev mõte. 

«Mida sina selles patupaabelis teed?» küsis ta nördimusega. «Ärataksid parem külastajate hingi 
oma jutlusega ja virgutaksid nende südametunnistust.» 

«Selleks ma just olengi siia tulnud,» lällas Pastor ja sirutas käed laiali, nii et Jim lõpuks tema 
embusest vabanes. «Ma ei tooks muidu jalgagi siia kuradikoopasse, nagu ehk sina minust arvad, 
mu poeg.» 

Kähku tõmbas Pastor esimese kättepuutuva tooli lähemale, ronis purjusolekust hoolimata 
kärmesti sinna otsa, võttis revolvrikabuurist lauluraamatu välja ning hoidis seda lahtilöödult tõsisel 
näol silmadest kaugel, pikalt väljasirutatud käes. Ta tuikus jalgadel ja tool hakkas kahtlustäratavalt 
kõikuma, kuid Pastor hoidis end tasakaalus. Siis alustas ta laulu. Enamiku sellest neelas 
tantsumuusika, ent kui Pastori kraaksuv hääl kriiskavalt tõusis, kõlas lauluviis üle tantsijate peade 
kaugele. Keegi aga ei pannud teda tähele, sest kõik tundsid teda ja trampisid tema toolist mööda. 

Kuid peaaegu samal hetkel, kui Pastor oli vaevalt jõudnud koraali laulmist alustada, ilmusid 
nähtavale mõlemad mustas ülikonnas kelnerid. Ühel neist oli käes pudel ja suur klaas ja ta kallas 
selle juba käies täis. Teine tõstis Pastori ühe käega toolilt põrandale ja haaras teise kätte 
lauluraamatu. Siis pisteti tunderikkale lauljale klaas nina alla - ning ta jõi. See kõik toimus ilma 
tähelepanu äratamata. Pudel sai tühjaks ja Pastor seati nurka istuma. Ta, prääksatas veel paar korda 
nagu part öösel roos ja suikus siis rahulikult unne. Tänaseks oli tema eest hoolitsetud. 

«Need on igapäevased vaikesed ärikulud,» seletas Dorothea šerifile, «tuleb enne vahele astuda, 
kui armsad külalised tema vastu jämedaks muutuvad,» ja naeratas võluvalt. 

Hal Slater püsis peaaegu tund aega laua ääres rahulikult. Siis ütles ta: «Nüüd tahaksin ma veel 
kord doktorit näha,» ja kavatses püsti tõusta. 

Dorothea aga keelitas teda istuma, surus tema käe vastu lauda ja ütles: 

«Palun, Hal, ma võin ta välja vahetada!» 

«See meeldiks mulle veelgi rohkem, Doro.» 

Varsti pärast seda tuli Doc nende laua juurde, hõõrus käsi ja istus Hal Slateri ning Brenkeri 
vahele. Samuel Moore silmitses rõõmsalt naeratades seda väikest meest. keda kõik austasid. 
Kõnelus vulises nagu viski arvukais klaasides üle saali. Kui tantsijad muusika saatel keerlesid ja 
nad omaette jäid, küsis Hal Slater ootamatult: 

«Kes on meie juures pinnale ujunud; Doc? Vanad näod või uued?» 

Doc jõi kõigepealt oma klaasi tühjaks, naeratas vaevaltmärgatavalt nagu unistades enda ette ja 
sõnas siis oma klaasi laual siia-sinna lükates: 


«Vanad suured kujud, Hal, on kõik juba hingusele läinud. Neid enam pole: Küllap on nii: iga 
aeg toob esile omad mehed - nii lõvid kui ka kelmid. Keskpäraseid mehi ja väikesi haisuelajaid on 
alati olemas. Kuld mägedes on kokku kuivanud. Mis seal oli, lamab nüüd pankade raudkappides. 
Sealt ümbert leiad sa muidugi jälle kelme, kuid teisi kui need, keda meie varem tundsime. Mitte 
enam tooreid ja karedaid, vaid libedaid Ja klanituid. Siin aga, kus metsikus ja ahnus veel kord 
loitma on löönud.. .2» Doc vangutas pikkamisi pead ja vahtis enda ette mana. «Võib-olla tärkavad 
siin veel mõned vana mustri järgi juurde,» ütles ta siis mõtlikult, «kuid ma pole siin veel ühtki 
näinud, kellest seda võiks uskuda. Peale ühe mehe, Hal, kes kohe algul siin oli.» Doc tõstis pilgu 
üles ja vaatas Hal Slaterile otsa. 

«Keda sa mõtled, Doc?» 

«Nob, Billyt, Laeva nimelt.» 

«Keda?» Hal Slater istus äkki tikksirgelt. 

«Kas oled vanaks jäänud, Hal?» Väikest ddktorit polnud veel keegi tema alatises tasakaalukuses 
suutnud kõigutada. «Kas sa siis seda ei teagi? Billy oli juba siin, kui meie saabusime.» 

Hal Slater nihutas end toolil pisut ühele ja teisele poole ja laskis pilgul üle tantsijate libiseda. 

«Ma ei tunne teda, Doc,» ütles ta tasakesi, «ma tean ainult, kes ta on ja missugune kõla on tema 
nimel. Kes on tema kambas?» 

«Nagu tavaliselt.» 

«Kui see lugu Murrey'ga juhtus...» 

«Istus tema parajasti siin, Hal. Teises toas laua ääres. Nad mängisid pokkerit.» 

«See ei tähenda midagi, Doc.» 

«Võib-olla.» 

«Kas Billy on praegu siin?» 

«Nagu ikka, Hal, seal taga.» 

Doc viipas peaga, osutades tantsijate selja taha ukse poole, mis viis väikesesse mängusaali. 

«Me läheme teda kohe vaatama. Enne aga veel paar küsimust. Bert Gilbert?» 

«Teeröövel - ja vaevalt midagi rohkem.» 

«Kuid siin orus on rafineeritud mõrvareid, Doc!» 

Väike mees vaid noogutas. 

«Aga see, kel on juuksed nagu karvasel koeral?» 

«Sagrispea. Masin.. kuid piiratud mõistusega. Klanitud on ohtlikumad.» 

«Te mõtlete traaditõmbajaid?» küsis nüüd šerif Brenker. Jällegi kehitas Doc vaid ahtaid õlgu. 

«Bert Gilbertil on vend,» tähendas Hal. 

«Seda olen juhtunud ainult tookord ühes Murrey'ga nägema. Temas aga on midagi peidus. Sa 
saad aru, mida ma mõtlen, Hal, ja oled seda kindlasti ka ise märganud.» 

Tants lõppes, Betty ja Ruth tulid Jimi ja Joe*ga laua juurde. Nende vend Ed puudus. Ta oli 
ühega Dorothea tantsutüdrukute hulgast tutvust sobitanud. 

«Me läheme vaatame korraks väikesse saali,» ütles Hal Slater, «kas sa jääd siia, Sam? Varsti 
hakkame vist ka kodu poole liikuma, eks ole?» 

Teised nõustusid ja ta lonkis koos doktori ja šerifiga põiki üle tantsupõranda vastasasuva ukse 
suunas. Nurgas hakkas jälle mürtsuma muusikaautomaat. 

«Kas Billyoli ka tänase mürgli ajal väljas?» küsis šerif. 

«Nad kõik olid väljas, šerif.» 

«On tal siin oma kleim?» 

Doc raputas pead. 

«Isegi see ei muudaks asja - niikuinii ei liigutaks ta iialgi labidat.» 

Nad astusid üle ukse ja sattusid kohe hoopis teise õhkkonda. Siin keerles kõik raha ja kulla 
ümber. Tuba oli istuvaid ja seisvaid õnnemängijaid täis. Väga paljudel neist oli see pahe üsna 
avalikult näkku kirjutatud. Nii mõnigi oli niisama määrdunult ja räpasena, nagu ta töö oli 
lõpetanud, siia tõtanud, lootes oma päevateenistust kahekordistada või isegi kümnekordistada, või 
ka Fortunat sundida eelmistel õhtutel kaotatud kulda jälle tagasi andma. Ent Dorothea pank kitkus 
nad kõik paljaks, vähe 

oli neid, kes said midagi koju kaasa viia, ja neid toodi siis alati näiteks selle kohta, et on ju 
ometi võimalik võita! Need ise, kes võitsid, unustasid oma uimastuses väga ruttu, kui tihti neil 
varem taskuid on tühjendatud. 

Vana kullaotsija Kann istus kahe elukutselise mängija laua ääres ja mängis pokkerit. 
Ümbritsevale maailmale ei heitnud ta ühtki pilku, samuti mitte ükski teine kohalolijatest. 
Kõrvalruumist kostvat muusikat, trampimist ja klaasikõlinat nad nähtavasti iildse ei kuulnud. Nad 
vahtisid üksnes kaarte ja raha, ja ruletilaua ääres seisjad nägid ainult hüplevat kuulikest ja krupjee 
harki. 

Konn ilmselt võitis. Tema vasakul käel seisid dollarid virnas, paremal vältimatu pudel koos 
klaasiga. Tema krobeline näonahk oli pingule tõmbunud ja hõredad habemekarvad seisid turris 
nagu harjased. Mõlemal kutselisel mängijal olid mõõdukalt aeglased liigutused ja näol igavlev, 
peaaegu suursugune ilme. Ainult kui nad kaarte segasid, toimus see kiiresti otsekui tuulispask. 

Toa aknapoolses nurgas seisis hiiglaslik neeger väikese baarileti taga. Tema, kõrval konutas 
kullakaalu kohal tukkudes väsiriud, lohus põskedega ametnik. 

Billy istus koos kolme mehega oma, alatise lauaääres. Siin ei mängitud. Billy küürutas 
rohmakalt toolil, kandilise otsmikuga pea ettepoole õieli, ja rääkis tungivalt midagi ühele meestest. 
Tõenäoliselt tegi ta talle etteheiteid. See oli suunurgad tõredalt alla tõmmanud ja kuulas vaikides. 

Pokkerilaudade ääres oli täna vabu kohti, sest kõik tunglesid ruleti ümber. Siin käis juba pool 
tundi mäng kõrgetele panustele. 

Hal Slater lonkis ümber ruletilaua ja seisatas nende juures, kes jälgisid mängu, ilma et oleksid 
kaasa löönud. Tema ees istusid Beri Gilbert ja Sagrispea. Šerif Brenker ilrnus nähtavale teisel pool, 
lauda, kust ta sai neile mõlemale näkku vaadata. Ürnberseisjad tundsid šerifi ära ja nihkusid pisut 
kõrvale. Brenker seisis krupjee seljataga. 

Hal Slater ei vaadelnud mängu, vaid jälgis siit tähelepandamatult doktorit. See sammus nagu 
must lind peaaegu pidulikult läbi mängupõrgu ja noogutas iga laua poole, kus külalised istusid, 
otsekui tahaks ta neid tervitada. Keegi neist ei märganudki teda, kõigil oli liialt iseendaga tegemist. 
Nüüd jõudis ta Billy laua ligidusse 

Billy nägi teda, tõmbas paksud huuled heasoovlikule naerule ja ütles: 

«Tüüri siiapoole, Doc, ja löö end meie juures ankrusse!» Doc lehvitas tervituseks käega ja astus 
lähemale. 

«Istu, Doc,» soovitati talle. 

Ta ei lükanud kutset tagasi ja istus oma mustas kuues nüüd karedate meeste hulgas nagu hakk 
kullide keskel. Aga neil neljal polnud k.avatsust teda nokaga lüüa. 

«See kuur on parim kullaauk kogu orus, eks ole, Doc?» sõnas Billy. «Siia tassitakse kullatükke 
kokku ja ainult terakesi jälle välja. Kõrtsipidajale loetakse see pealegi suureks auks, töökad 
kullaotsijad aga satuvad halba kuulsusse, nad olevat priiskajad.» 


Teised naersid ja kinnitasid tema sõnu. Doc üksnes muigas peenelt. . 

«Sa oled niisiis ka veel filosoof, Billy, ilma et sa seda ise teaksidki.» 

«See on muidugi midagi väga. tarka, Doc,» vastas Billy ja noogutas tähtsalt oma harjaspead. 
«Sellepoolest oled sa minust üle, ma tean ikka üksnes seda, mida ma näen. Ja üht näen ma päris 
selgesti: see siin on kõige parem kleim !» 

«On sul plaanis siin mõnikord kaevata, Billy?» küsis doktor mahedalt. 

Billy tõmbas pea, mis juba niikuinii hoopis ilma kaelata otsekohe turjal asetses, veel rohkem 
õlgade vahele, ja pilgutas kavalalt ning ühtlasi pisut ähvardavalt doktori poole silma. Äkki aga 
hakkas ta toorelt naerma ja ütles rõhuga: 

«Sa oled vana kaval rebane, Doc. Kuid sa ei tarvitse karta, sest ma olen üksnes kahjutu 
ratsanik.» 

«Ennem juba kalur, Billy, - sa tuled ju vee pealt. Kuid siin on raske võrku välja visata, et suurt 
kala püüda ja seda maha nottida.» 

Billy Laev naeris luksudes, doktori ütlus tegi talle kangesti nalja. 

«Maha nottida - suurepärane, Doc! Hm, väikese kahvaga ma püüda ei saa, ma olen Billy. Nüüd 
aga räägime parem millestki muust, sa silmakirjalik koterman!» 

«Nagu soovid, Billy, aga anna enne mulle korralik klaasitäis viskit. Nii-öelda avansiks, sest kord 
satud sa ikkagi minu skalpelli alla, ja seda toredamini lapin ma su siis jälle kokku.» 

«Kui asi nii kaugel on,» urises Billy, «pole sul minu juures enam midagi võimalik lappida. Aga 
niisugune mees peab enne alles siia orgu ilmuma.» 

Kuna pudelis enam piiskagi ei leidunud, kutsus ta doktori leti äärde kaasa. Nagu karu tatsas 
Billy ees ja kõigutas sealjuures oma võimsa laubaga pead. 

Hal Slater vaatas talle järele. Hetkeks langes tema pilk Billy püstolile, mis parema põlveõndlani 
alla rippus ja mille elevandiluust käepide tuhmilt läikides kabuurist välja ulatus. Hal Slater taipas 
sel silmapilgul, et see jõugujuht on kõige ohtlikum mees kogu orus. Ta ei teadnud kedagi, kes mees 
mehe vastu võideldes sellest mehest üle võiks olla. 

Šerifil aga keerles mõttes hoopis midagi muud. Vihaselt, kuid vaikides vaatas ta, kuidas Bert 
Gilbert ja Sagrispea mängisid. Nende purjus näod olid mängulaua rohelise kalevi kohal sügavalt 
kummargil ja silmad neelasid mõe lema krupjee iga liigutust, samuti ka järjest hüplevat kuulikest 
pöörleval numbrikettal. 

Nende ees seisis hunnik kokku kägardatud, rulli keeratud või pooleks murtud rahamärke, mis 
pidevalt vähenes. Bert Gilbert, kangekaelne, nagu ta oli, asetas panuse ikka ja jälle üksnes 
kahekümne kahele. See number polnud terve õhtu jooksul veel välja tulnud. Sagrispea, kellel sal- 
kus kleepuvad juuksed üle silmade näkku langesid, nii et oli lausa ime, et ta üldse midagi nägi, 
killustas oma panust. Vahetevahel lükkas krupjee mõne rahamärgi tema poole, siis röhkis 
Sagrispea õndsalt, pühkis juuksed suu juurest eemale ja näris sõrmeküüsi. 

Serif Brenker nägi, kuidas mõlemate raha tükk-tükilt kahanes. Koos teiste panustega korjas 
krupjee hark ka selle kokku ja kuhjas ühte hunnikusse, millest siis võitjatele pisut välja maksti. 
Ülejäänu rändas, kui rahavirn liiga kõrgeks oli kasvanud, läbi pilu laua alla kasti, mis sinna külge 
kõvasti kinni oli kruvitud, ning läks seega mängijatele alatiseks kaduma. 

Kellelgi polnud vajagi šerifile öelda, et need mõlemad kurjategijad poodniku raha priiskavad. 
Ta mäletas neid nägusid teiste telgis viibijate hulgas, aga talle meenus ka, et neid telgi ees 
toimunud sõneluse ajal enam näha polnud. Sellele lisandus veel asjaolu, et rahamärgid olid kokku 
murtud ja muljutud ja et nende hulgas leidus igasuguseid, küll suuremas ja väiksemas väärtuses. 
Neid vaa- 

dates kerkis talle lausa ilmsi silme ette pilt, kuidas nad kukrus kokku olid litsutud. Ent ta oli 
võimetu. 

Bert Gilbert tõukas oma rahariismed number kahekümne kahele. Siis kõõritas ta Sagrispea 
poole, võttis ka selle viimsed rahad ja ladus need sinna otsa. Sagrispea vahtis rumala näoga seda 
tegevust, ei öelnud aga midagi. 

Krupjee oli väljamaksuga valmis. Ta pani ketta keerlema, viskas sellele kuulikese ja ütles: 
«Läheb lähti.» Sellest hoolimata asetasid veel mõned ruttu oma panuse. 

Jällegi jälgisid kõik tardunud pilgul pöörievat numbri. lauda. Selle käik aeglustus pikkamööda, 
kuulike hüples veell mõned korrad ümber ketta telje, veeres pisut ja jäi siis seisma. 

«Kolmkümmend kolm, must,» lausus krupjee, «panust ei ole,» ja rehitses raha kokku. 

Bert Gilbert tõusis raskelt püsti. 

«Sa petis oskad inimestelt nende raske vaevaga teenitud raha ära riisuda,» ütles ta ja vahtis 
vastas istuvale krupjeele tigedalt otsa. See ei pannud teda tähelegi, sest oli siin niisuguste asjadega 
harjunud. 

Bert pühkis rätikuga higi kaelait, sealjuures langes tema pilk Brenkeri heikivale šerifitähele. 
Muidu oleks ta šerifit teiste meeste hulgas vaevalt märganud. Berti pilk suundus kõrgemale, ja 
nüüd seisid nad silm silma vastu, ainult laud lahutas neid teineteisest. Serifei pööranud Bert Gil- 
bertilt vaadet kõrvale. See ei tundnud end esimesel hetkel kuigi hubaselt, leidis aga varsti oma 
endise hoolimatuse ning muutus äkki jultunuks. 

Ta irvitas šerifile häbematult näkku ja lakkus matsutades keelega huuli nagu inimene, kes on 
lõpetanud maitsva söömaaja. Siis sirutas ta end, paisutas oma laia rinnakorvi ja sõnas valjusti: 

«Noh, šerif, teie kah siin? Vargajahilt juba tagasi? Jälle jooksis see tühja, eks? Jajaa, see lontrus 
oli kavalam kui muul ja kahtlemata ka kiirem, šerif, kuigi tal oli kindlasti ainult kaks jalga. Kurat ja 
põrgu!» 

Tema sõnad äratasid laua ümber viibijate tähelepanu, mõned unustasid hetkeks isegi mängu.. 
Serif Brenkeri näoilme ei muutunud aga kriipsuvõrdki. 

«Ma pole miski mustkunstnik, Bert Gilbert,» ütles ta rahulikult ja kõigile arusaadavalt, «aga kui 
poodnik poieks olnud hooletu ja oleks vähemalt suurte rahamärkide numb- 

rid üles kirjutanud, siis, Bert Gilbert, oleksin ma varga siin vangistanud.» 

Bert Gilbertil jäi suu ammuli ja tema silmad hakkasid ohtlikult välkuma. Siis aga pistis ta 
mürisevalt naerma ja hoidis kahe käega külgi kinni. Samal hetkel hüüdis krupjee kõva häälega, et 
kärast üle karjuda: 

«Kakskümmend kaks, punane, panus sada dollarit.» 

Näis, nagu oleks välk Bert Gilberti kõrvale maa sisse löönud. Ta tardus paigale, tundes, et 
juuksed tõusevad püsti. Kogu õhtu oli ta asetanud panuse selle numbri peale, ja see polnud välja 
tulnud. Ent nüüd... Ta vahtis nagu segane elevandiluust kuulikest, mis asetses kahekümne kahel, ja 
seejärel lauda. Seal lebas samal numbril sajadollariline. Krupjee maksis võidu välja. 

«Jah, mu poisu,» ütles üks vana köökus kullaotsija tema kõrval ja pilutas veidi oma vesiseid 
silmi, «niisugust võimalust peab tabama. Seda ma varitsesin. Oleksid sa varem püsti tõusnud, 
oleksin ma oma raha kindlasti juba varem kätte saanud.» 

Ta oli niipea, kui Bert Gilbert lauast tühjade kätega lahkus, asetanud panuse kahekümne kahele, 
mille suhtes enam kellelgi usku ei olnud. Nüüd toppis ta kärmesti taskusse tema poole lükatud 
kolm tuhat viissada dollarit, õngitses ka veel oma sajadollarilise numbri pealt tagasi ja kadus 
ümberseisjate sekka. Mõned naersid, teised tõid otsemaid midagi oma kogemuste salvest lagedale, 
ja alles nüüd toibus Bert Gilbert. Hirmsasti vandudes trügis ta Hal Slaterist mööda ja tõttas leti 
äärde. 


Pisut hiljem lahkusid corktownlased koos šerifiga Dorothea majast. Hal Slater vaikis. Kui nad 
šerifiga hüvasti jätsid, ütles Hal Slater talle: 

«Ma tulen lähematel päevadel koos Samiga. teilt läbi, siis räägime veel Billyst - ja vennastest 
teksaslastest.» 

Nad liikusid oma laagri poole oja kaldal. Mõlemad vanemad mehed kõndisid ees ja kõnelesid 
tänasest õhtust. Noored nende taga naljatasid ja naersid. Nad narrisid Ed”i. kes oli kogu aja, mis 
nad Dorothea majas viibisid, veetnud ühe tantsutüdruku seltsis. Üksnes Ruth oli vaikne ja mõtlik. 
See aga ei torganud kellelegi silma, sest teised olid harjunud teda ka varem sellisena nägema. 

Öö oli mahe, mäed helendasid ikka veel kuupaistel. Kuuvalgus virvendas oja veel, mis nagu 
alati kurjalt kohises ja kiiresti vulisedes edasi veeres. Õudust äratava tontliku 

lõustana tundusid koju minejatele kaljunina ja selle all haigutav põrgusuu, kui nad sealt 
möödusid. 

Ruth Finney'le ei andnud rahu mõte Guy Gilbertist. Vastukäivad tunded, millesse olid segatud 
valu ja pettumus, ei lasknud tal hommikuni uinuda. 


Guy Gilbert pöördus pärast seda, kui Ruth ta barakiseina äärde oli jätnud, Boyeri 
mängupõrgusse tagasi. Uksel jäi ta seisma ja libistas vaate üle ruumi. Mõni hetk tundus, nagu 
kõhkleks ta ega suudaks otsustada, mida teha. Kuid Guy Gilbert polnud niisugune mees, kes end 
pikka aega laseb tuultest triivida. Tema suunurgad hakkasid pilkavas naeratuses kergelt tõmblema 
ning ta lonkis muheldes leti juurde. Näost oli ta veel pisut kahvatu, kuid purjusolek oli kadunud. 

«Kalla mulle kõrge klaas täis,» ütles ta baarimehele. Ruum sumises meeste häältest, kes ikka 
veel õhinal poodnikust ja tema rahast kõnelesid. Boyer seisis keset tuba teiste hulgas. 

Guy Gilbert ootas, kuni Boyer tema poole vaatas. Kui nende pilgud kohtusid, võttis ta klaasi, 
kergitas selle kõrgele ja hüüdis: 

«Proosit, peremees!» 

Ta kallas klaasi sisu ühe sõõmuga kõrist alla ja virutas siis klaasi vastu seina, nii et killud 
lendasid. Seejärel tõmbas ta sügavasti hinge, kiigutas end paar korda varvastel, nagu tahaks ta 
hoogu võtta, ja sammus kellelegi otsa vaatamata uksest välja. Rahulikult sulges ta selle enda järel. 

Kõik vaatasid üksteisele küsivalt otsa, naeratasid aga siis ja mõned pilgutasid tähendusrikkalt 
silma. Boyer vangutas peap ja ajas huuled torru nagu inimene, kes äkki märkab, et mingi oht on 
nüüdsama temast õnnelikult möödunud. Kõik pidasid Guy Gilbertit veel ikka rängalt joobnuks ja 
olid rõõmsad, et ta on ruumist lahkunud. 

Ka Boyer. Niisuguses seisukorras on Guy muidugi nagu püssirohutünn ja oleks võinud siin 
kergesti midagi halba korda saata. Pärast kõnelust Guy'ga oli Boyer kogu õhtu olnud pisut 
umbusklik. Aga mida rohkem teksaslane jõi, seda vähemaks wuutus Boyeri umbusk. Nüüd arvas 
ta, et Guy Gilbert on tal kindlalt pihus. Ta ei tundnud teksaslast küllalt hästi, muidu oleks ta jäänud 
sõna «peremees» kõla puhul kuulatama, Kui Guy Gilbert tema terviseks jõi. 

Tasane pilkav alataon, mis sealjuures läbi kostis, libises tema kõrvust mööda. Boyer polnud 
enam päris kaine. 

Guy Gilbert läks oma tuppa. Ta ei süüdanud valgust, vaid rebis riided kohe seljast maha ja 
viskus magamisasemele, nii et see raksatas. Murrey, kes oli ka väljas käinud, lamas veel ärkvel. Ta 
taipas, et Guy Gilbertil on midagi viga. 

«Oli sul mõni pahandus?» küsis ta. 

«Räägime sellest homme, Murrey,» vastas Guy, «ma tahan praegu magada.» 

Paar minutit hiljem kuuliski Murrey juba tema sügavaid hingetõmbeid. 


Guy Gilbert magas sügavasti ja unenägudeta kuni koiduni. Kui ta silmad lahti lõi ja enda ette 
põrnitses, langes tema pilk tõusva päeva hommikuhämaruses parajasti sadulale, mis seinal rippus. 
Ta kuulis üksnes Murrey tasast hingamist, muidu oli kõik ümberringi vaikne. Ta ei suutnud pjlku 
sadulast eemale kiskuda - kuivõrd teistsugusena näib ometi maailm hobuse seljas ratsutades. 

Guy Gilbert teadis, et ta peab nüüd otsustama. Õigupoolest oli ta otsuse langetanud juba eile, 
kui ta klaasi vastu seina puruks viskas, ent missuguses suunas oleks kõige parem nüüd teele asuda? 
Ratsutamine - see annab uut jõudu ja kihutab minema kõik inetud ja rumalad mõtted. Suvi alles 
algas. avar preeria ja samuti ka tumedad metsad meelitasid... Seega jätaks ta siin kõik maha - ka 
Ruth Finney. Millisena ta eile ometi Ruthi ees seisis ja mida küll Ruth temast mõtleb! Samuti ka 
Hal Slater ja šerif, keda ta mõlemaid austas. Kui ta nüüd minema ratsutaks, varavalgel, jääks kõik 
maha. Suudaks ta seda orgu niipea unustada? Kõik ütleksid, ta on end vargsi eemale poetanud, - 
pole ta ju midagi muud kui pooleldi või ka täielikult desperaado, väljaviskaja Boyeri kõrtsis. 

Ta oleks pidanud eile Ruth Finney'lt vabandust paluma. kui ta nii ligidal seisis. Ruth oleks teda 
kindlasti kuulanud, küsitav aga, kas Ruth temast ka aru oleks saanud. Hiljukesi «aitäh» öeldes oli 
Ruth lahkunud, tema aga oli lasknud paraja juhuse mööda minna. 

Guy Gilbert kuulis veel mõttes Ruth Finney vaikset häält. . 

Ent tal on ju võimalik ka siia jääda. Mis ajab teda minema? Igatahes mitte see suli Boyer, kes 
pole siiski saanud oma valdusse isegi veel mitte tema väikest sõrme! 

Boyer — see angerjataoliselt libe, jääkülmalt kalkuleeriv kelm - on kõige ohtlikum mees kogu 
orus, palju ohtlikum kui Billy. Billy on lihtsalt mõrvar, keda igaüks, võib selleks palgata. Boyer 
aga on hüään, kes tahab end täis õgida laipadest, mida laseb teistel hankida. Neetud kuld! 

Ei! Ei tohi orust lahkuda ilma Brenkerit hoiatamata, või ka Slaterit. Slater on kõige tublim mees 
orus, on karmim kui Moore. Ja kui minna ja Slateriga rääkida, võib kohe ka Ruth Finney juurde 
sisse astuda ja vabandust paluda,.. Kuid kas pole see lapsikus? On ta siis ülepea Ruthi solvanud? 
Siiski, on - ehkki ainult kaudselt. 

Hal Slater muidugi proovib teda veenda siia jääma. Ent mida siin orus teha? Ringi lonkida nagu 
sajad teised? Brenker oli tookord talle pakkunud abišerifi kohta, kuid see pole miski tegevus Guy 
Gilberti taolisele mehele. Oh, missugune sasipundar mõtteid! 

Guy Gilbert lamas liikumatult. Pea valutas tal juba paljust mõtlemisest. Veel iial elus polnud ta 
endaga niiviisi võidelnud. Alati oli ta ratsutanud parajasti niisugust teed mööda, nagu juhtus. Nüüd 
aga oli ta segaduses ja otsis kramplikult väljapääsu. Temas tekkis viha enda vastu ning ta ütles: 
«Raiu see sõlm katki ja ratsuta ära!» 

Põgusalt kerkis talle silme ette venna kuju. Siin pole vist enam midagi parata - mingu too siis 
pealegi hukka. 

Guy Gilbert tõusis tasakesi üles, pani riidesse ja lipsas välja. Ta oli jõudnud kindlale otsusele. 
Enne minema ratsutamist koputab ta doktori aknale ja räägib, mida šerifile edasi öelda. 

Väljas oli niisugune hommik, mis siinseis paigus tõotab kuuma päeva. Sel hetkel vihkas Guy 
Gilbert seda orgu kõigest hingest. Mõlemal pool kerkivate kõrgete mäeseinte tõttu pole võimalik 
näha päikesetõusu, ei kosta siin lindude sirinat ega hüppa kuskilt väljamõni põgenev loom - siin on 
ainult paljas, südametu, põrgulik maapind, mille mulda tuhnivad ahned käed, kollast melalli 
otsides. 

Ta läks talli, jootis ja söötis hobust. Kiiresti pesi ta end ja kallas lõpuks ämbritäie vett endale 
kaela. See mõjus hästi. Ta hiilis veel kord tuppa ja tõi ettevaatlikult sadula, tekid ja saapad välja. 
Nüüd oli veel ainult korraks vaja tagasi minna. Kui ta uuesti toas seisis, langes ta pilk magavale 
Murrey'le. Sellest mehest ei või ta niiviisi lahkuda, seda pole Murrey ära teeninud. Ta vaatas 
maga- 

Jale tükk aega näkku ja järsku avas Murrey silmad. Algul pilutas ta neid veidi ja vaa!as siis 


imestunulf Guy Gilberti poole. Ta nägi tema kõrval kokkuköidetud pakki, sadulat polnud enam 
seinal ja ka tekid olid magamisasemelt kadunud. 

Murrey ajas end imesturJult püsti ja muutus üllatuse tõttu näost kahvatuks. Talle meenus ka Guy 
käitumine eelmisel õhtul. 

«Guy.» küsis ta kurvalt, «kas sa kavatsed mind maha jätta?» 

Guy Gilberti hinges tärkas iseäralik, uudne tunne. Ta aimas äkki, et kaotab siin midagi, mis on 
rohkem väärt kui kõik kuld terves orus, aimas, et kaotab siin inimese. Ta vaid noogutas pead 
Murrey küsimuse puhul. 

«Mina aga mõtlesin, et me saame sõpradeks, Guy? Tahad minema hiilida? See pole sinukohane 
tegu. Tule istu siia! Mis sind vaevab, Guy?» 

Küsimus liigutas tugeva Guy südant ja vapustas teda hingepõhjani. Pikkamisi nihutas ta end 
Murrey'le lähemale ja istus tema juurde. Murrey võttis tema käe pihku. 

«Murrey,» ütles Guy Gilbert järsku kähedalt, «ma olen päris röövel, aga võib-olla saad sina 
mind kuidagi aidata. . .» 

Murrey - puusepp ja kullaotsija - pani käe Guy Gilberti õlale ja ütles: 

«Jäägem kokku, Guy. Siin on kole koht, inimesed muutuvad siin kiskjateks loomadeks või 
verdimevateks putukateks. Meie kahekesi aga hoiame kokku, meie kahekesi. . . Ära lahku siit.» 

Murrey pigistas teda, raputas ja tõmbas siis oma rinnale. 

«Töötame oma kleimil,» ütles ta, «ja läheme siis siit ära, kaugele-kaugele. . .» 

Kui päike tõusis, ratsutasid Guy Gilbert ja Murrey oma maalapile. Murrey telgi juures köietasid 
nad hobused, laadisid neilt kandamid maha ja võtsid sadula seljast. Siis läksid nad uuesti tagasi. 
Mõned naabruses elavad kullaotsijad tulid parajasti esimestena alles uniste nägudega oma telkidest 
välja. 

Barakis oli kõik veel vaikne, sest siin magati tavaliselt keskpäevani. Murrey ja Gilbert kandsid 
mõlemad koikud välja, kumbki võttis teise neist õlale ja siis hakati astuma. Paar kullakaevajat, kes 
olid oma maalapile 

minemas, vaatasid neile imestades järele ja püüdsid mõistatada. mida see tähendab. 

Murrey seadis kiiresti telgi korda ja tuli siis keedukohta Guy'le appi. Lõbusalt loitis tuli ja vesi 
vulksus katlas. Nad keetsid kohvi ja lasksid pekki pannil säriseda. Pärast alustasid nad, tööd. Guy 
Gilbert kääris varrukad üles ja vilistas enda ette laulukest. Ta oli nii rõõmus nagu vaevalt kunagi 
varem, Murrey aga oli isegi peaaegu ülemeelik. 


Boyer ärkas hilja. Pärast einet ütles ta neegrile, kes teda laua ääres teenis: 

«Guy Gilbert tulgu siia.» 

«Seal pole kedagi,» seletas neeger tagasi tulles. 

«Kus ta võiks olla?» 

«Seal pole kedagi,» korda s neeger, «kõik on ära.» Ta pööras peopesa väljapoole ja tema 
näoilme polnud sealjuures kuigi arukas. 

Boyer tõusis aeglaselt püsti ja kõndis kangelt Guy Gilberti tuppa. Tal tekkis mingi aimdus. Toas 
aga kohkus ta. Mitu minutit seisis ta keset tühja ruumi ning tema silmad leegitsesid. See mees on 
talle ninanipsu mänginud! Boyer näis sel hetkel nagu ärritatult küüru tõmbunud panter. Mis on 
kaotatud? Palju või vähe? Kui Guy Gilbert šerifi juurde läheb? 

Pikkamööda muutus Boyer rahulikumaks. Ta lahkus kambrist. Poole tunni pärast istus ta oma 
toas. Ta teadis nüüd, kus Guy Gilbert on. Sellele mehele on nähtavasti patukahetsus pähe löönud, 
imelik küll, hm, hm. Praegusel hetkel pole ta vist küll ohtlik, aga mine tea - kui ta täna kellelegi 
midagi ei räägi, siis võib juhtuda, et ta teeb seda homme. Kindlaid tõendeid muidugi Boyeri vastu 
ei ole, kuid isegi siis, kui ainult pisutki tema näokatet kergitatakse, on tal käed seotud. 

Boyer polnud niisugune mees, kes laseb end lõksu ajada. Talle oli kohe selge, et lugu Guy 


Gilbertiga tuleb kiiresti likvideerida - kiiresti ja halastamatult. Enne aga kavatses ta veel kord Guy 
Gilbertiga kõnelda. Võib-olla ei lase Guy Gilbert asjatult mööda viimset võimalust, mis talle 
avaneb. Niisuguse mõttega püüdis Boyer end lihtsalt õigustada, tegelikult aga oli talle hoopis 
tähtsam verist sensatsiooni vältida. Mitte Guy Gilberti pärast! Guy Gilbertile oli arvestuse kohaselt 
juba kriips peale tõmma- 

tud. Nüüd tuleb esialgu igasugusest skandaalist hoiduna, kuni jõuab kõik hästi ette valmistada. 
Siis peab langema hoop hoobi järel. Sel ööloli Boyer koostanud sobiva plaani. Ta tahtis kogu oru 
oma käpa alla saada, ei midagi rohkemat ega vähemat. 

Guy Gilbert raputas sõela. Tõepoolest, see oti tänuväärt kleim, mitte sugugi halvem kui need, 
mis asusid oja kaldal. Corktownlased jutustasid lausa imelugusid sellest, mis nad sealt välja 
kaevavad. Aga ka siin leidub üsna tublisti kulda! 

Murrey töötas Guy Gilberti kõrval. Kui Guy üles vaatas, nägi ta Boyerit tulemas. Ka Murrey 
märkas teda. Ta nägi, kuidas Guy huuled ahtaks tõmbusid, kuidas ta aga siiski ükskõikselt edasi 
töötas. 

Kui Boyer lähemale jõudis, läks Murrey telki, et juua lonks kohvi, nagu ta ise ütles. Õiendagu 
need ka.ks siin omavahel, mis neil teineteisele veel on öelda. 

Boyer teretas. Guy ei vastanud. Ta oli pahane, et teda siin segatakse. Ilus ennelõuna läheb 
kaotsi. 

«Pean teiega rääkima, Guy. Saate aru?» 

«Minge ära!» 

«Võtke aru pähe, Guy, asi on arenenud kaugemale, kui te iganes arvata oskate. Mitte just minu 
suhtes — küll aga teie venna suhtes.» 

«Minge ära!» 

«Mõtlete mind reeta?» 

Guy Gilbert töötas edasi, kuid ta suutis vaevalt veel oma viha taltsutada. Boyer ootas tükk aega, 
ja küsis siis rahulikult: 

«Kas tahate oma venda võllas kõlkumas näha, Guy?» Guy Gilbert, kes sõela liigutades 
kummargil seisis, tardus. Bayer ootas. Nüüd ajas Guy end sirgu. Ta oli näost hall. 

«Ma näen meelsamini oma venda võllas, Boyer, kui kümmet paljaks riisutud kullakaevajat 
hauas.» 

Boyer kohkus rohkem tema näoilme kui sõnade pärast. Külmalt ja tigedalt ütles ta: 

«Niisiis tahate mind ja oma venda reeta!» 

Guy Gilbert kummardus, haaras maast peotäie riiva ja paiskas selle Boyerile näkku. 

Boyer tuikus tahapoole, vehkis kätega ja kiristas hambaid. Siis eemaldus ta vaarudes ja alles 
tüki aja pärast 

muutusid tema sammud kindlamaks. Guy Gilbert vaatas talle järele nagu mõnele vastikule 
putukale. 

Sel pärastlõunal ei lahkunud Boyer tundide kaupa oma toast. Ta kõndis edasi-tagasi, seinast. 
seina. Kui ta ära väsis, istus ta diivanile ja toetas pea kõhnadele radtud kätele. Ta. kaalus kõike, 
jõudis agaikka jälle järeldusele, et ta on siin üksinda liiga nõrk. Bert Gilbert ja Sagrispea on üksnes 
käealused. Peale selle on tarvis, et asjast tulu saada - ja olemasolev kuld on tõendus, et see end 
tasub -, ka kapitali ettevõttesse paigutada. Mehed muidugi töötavad oma maalappidel, aga kuidas 
nad seda teevad? Labidaga, sõela ja panniga. Võtavad kõige jämedama, mis neile juhuslikult pihku 
langeb. Kuid et maapind varjab miljoneid, seda nad ei näe, või kui mõni neist näebki ja selle üle 
järele mõtleb, ei saa ta kulda ikkagi kätte. Sõela ja panniga küll mitte. Ka kivimites leidub kulda, 


mõned on seda juba taibanud ja taksivad suure vaevaga mäekülgi. Mitmed teenivad sealjuures 
ainult nii palju. et saavad endal hinge sees hoida, aga just need loodavad sattuda jämedale 
kullasoonele. 

Siia tuleb tuua masinaid. Vett on küllaldaselt olemas. Lõhkeainetega õhkulastud kivikamakaid 
peavad masinad peeneks tampima, läbi jahvatama ja sealt siis kollase metalli välja pesema. 
Miljonite väärtuses kulda! Kõik kleimid tuleb enda kätte koondada ja neid siis palgatööliste abil 
ekspluateerirna hakata. Selleks läheb vaja valitsusasutuste abi ning toetust - ja kapitali. Tuleb võtta 
endale osanik, kes on temaga, Boyeriga, võrdne. Selle asukoht olgu mujal, siin orus piisab 
Boyerist. Ta teabki sobivat meest, kes pole sel alal enam algaja. Asi tuleb käima panna. 

Mida tuleks aga teha praegu, siinsamas? Guy Gilbert? Selle mõtte juures muutus Boyeril kõri 
viha tõttu kuivaks. See asi tuleb lahendada otsekohe, sedamaid. Mõte Guy Gilbertile torkis nagu 
kalaluu kurgus. 

Boyer tõusis püsti ja läks oma kõrtsiruumi. Ta oli nüüd otsusele jõudnud, lõbusas tujus ja hästi 
ettevõtlikult meelestatud. 

Hilisõhtul tegi ta Bert Gilbertile ülesandeks jõugujuht Billy kohale kutsuela. Bert Gilbert tõmbas 
Boyeri sõnu kuuldes vasaku silma vidukile, noogutas pead ja läks. Peremees on nähtavasti aru 
saanud, et Billyt on võimalik kasutada ja hakkab nüüd selles suunas samme astuma. 

Kui Bert aga oleks teadnud, milleks teda käskjalana Billy juurde saadetakse, poleks isegi tema 
sellega nõustunud. 

Billy Laev tuli. Mahukana nagu riidekapp nihutas ta end läbi ukse ja piidles tuba. «Kena kajut 
teil siin,» lausus ta tunnustavalt ja laskus raksatusega diivanile. Boyer muheles lahkesti ja lükkas 
lähemale lauakese. pudeli ja klaasidega. 

Boyer teadis juba ette ära, et siin pole vaja mingeid pikki kõnelusi pidada ega kaudseid teid 
kasutada. 

«Me oleme teineteisest kogu aeg eemale hoidunud, Billy.» 

«See pole minu süü, sest mina tulin juba esimesel päeval teie juurde viisakusvisiidile. Teie aga 
olite endale kurguni kinninööbitud tupe selga tõmmanud ja mina ei hakka asjatult pahmerdama. Me 
oleme võrdsed poisid. Teie olete ainult lihvitum.» 

Nii, nüüd olid nad ennast Billy arvates päris targasti nagu laevad külg külje kõrvale ajanud. 

«Mul polnud tookord veel päris selget plaani. Kuid Bert Gilberti kaudu pidasime me ju 
omavahel sidet.» 

«Ei.» vastas Billyavameelselt, «mängime lahtiste kaartidega, Boyer. Mina teie ärist senini osa ei 
ole võtnud.» 

«Ma pole veel mingit äri teinud, Billy.» 

«Te olete tõepoolest pestud poiss, Boyer, aga te meeldite mulle.» Billy kõõritas madalalt istinelt 
tükk aega Boyeri poole. «Ei tea, mis nime teie meelest kannavad need kolm vägitegu, millega Bert 
ja Sagrispea viimasel ajal hakkama on saanud. Kuuvalguseta öödel. Murrey puhul jõudsid need 
mehed minust ainult paar tundi ette. Pealegi oleksin mina paremini talitanud. See oli mulle just 
paras suutäis. Nagu näete, on mul teravad kõrvad ja silmad justkui öökullil, olen ju sama ala mees. 
Nüüd aga ütelge ära, mis teil on tarvis.» 

Boyer tundis pisut piinlikkust, et oli Billyt alahinnanud. Kuid ta nägi ka, et selle mehega on 
võimalik mõndagi ette võtta. Billy on etem kui Bert Gilbert või Sagrispea või ükskõik kes. Boyer 
püüdis veel veidi niisugust nägu teha, nagu lahutaks teda üsnagi suur vahemaa oma mõlemast 
kannupoisist, ning ütles: 

«Hm, hm - need olid rohkem nende eraviisilised ettevõtted, mille eest vastutab Bert Gilbert.» 

«Mis te*nd, Boyer! Teie ju mõtlesite selle viguri välja. Bert kiitleb palju ja lärmab ringi, kui ta 
purjus on.» 

«Hea küll, Billy, hakkame koos tegutsema. Ja kui Bert 

purjus peaga piiksub, tuleb tal suu kinni toppida. See jääb teie otsustada. Mul on niigi küllalt 
muret tema venna Guy'ga, kes on tõrksaks läinud.» 

Billy vilistas läbi hammaste. 

«Või siis sealtpoolt puhub tuul teile vastu laevanina! Loomulikult ei saa Bert seda asja klaariks 
ajada.» 

«Ma sõidan järgmisel nädalal ära, Billy, umbes kümneks päevaks. Kui ma tagasi tulen, saate 
kõik täpselt teada. Üks asi tuleb aga kohe jutti seada, nimelt Guy Gilberti asi, muidu pole me 
seljatagune kindel ja me võime kõik pihta saada.» 

Ning nüüd hakkas Boyer Billyle seletama. Tal polnudki tarvis palju rääkida, sest Billyoli 
rõõmus, et tal on võimalik lõpuks ometi ärist osa võtta. 

«Jätke minu hooleks, kuidas ma seda teen,» ütles ta, kui nad püsti tõusid. «Küllap meil asi 
omavahel laabub. Pole paha, kui sul on olemas salajane partner, kes on noobel mees ja üldiselt 
lugupeetud. Me teretame edaspidi teineteist üksnes eemalt, eks ole? Nüüd aga...» Billy hõõrus 
pöialt vastu nimetissõrme. 

Boyer maksis ega koonerdanud sealjuures. Veri on kallis. 

Pärast seda, kui Boyer öösel kõrtsiukse oli sulgenud, põles tema toas veel kaua tuli. Boyer istus 
laua ääres ja kirjutas kirja. Selles vihjas ta olukorrale orus ja teatas oma tulekust. Siis pitseeris ta 
kirja kinni. Hommikul läheb post, mis täna saabus, jälle tagasi. Suurepärane! Rahul tänase päevaga. 
mis nii sapiselt oli alanud ja nii hästi lõppenud, heitis Boyer magama. 

Billy aga istus kogu öö pokkerilauas, laskis rahamärkidel krabiseda ja viskil voolata. Väike Doc 
kõndis üsna tihti tema lauast mööda, jõi kord ka klaasikese viskit. Ta oli veendunud, et midagi on 
teoksil. Või on see juba tehtud? 


11. PEATÜKK 


Juba kolmandat päeva töötas Guy Gilbert koos Murrey'ga. Org oli kuum nagu sulatuskatel. 
Isegi praegu, õhtusel ajal, ei andnud palavus järele. Päike oli küll silmist kadunud, kuid kaljused 
mäenõlvad olid päeva jooksul väga palju soojust endasse imenud ja hõõgasid seda nüüd uuesti 
välja. Õhk väreles ja lõõskas ikka veel ja tegi hingamise raskeks. Aegamisi jäi orus kõik vaikseks. 

Murrey ajas end püsti, sirutas selga ja vaatas taeva poole. Eemal Suhkrupea ümber sinendas 
viimane õhtukuma. 

«Tänaseks aitab, Guy,» ütles Murrey, «olen läbinisti kuiv nagu liiv mu jalge all.» 

Ta . põlvitas maha, võttis maasse kaevatud august kruusi, mis seal päikesekiirte eest varjul 
seisis, ja tÖstis huulte jumde. Ta tahtis juua, kuid loputas ainult suud ja sülitas joogi välja. Kohvoli 
leige ega pakkunud mingit värskendust. . 

Guy Gilbert, kes oli töötanud, ülakeha paljas, kandis labidaid, kühvlid ia mõlemad sõelad ühte 
hunnikusse kokku. Tema kurk oli tolmust ia palavusest niivõrd kuiv. et tal polnud isegi lusti 
vastata. Murrey kallas kohvipära kruusist liiva sisse. võttis plekkpurgi päeva jooksul leitud kullaga 
ning nad läksid telki. Pikkamisi ja väsinult. 

Telgis langes kumbki oma asemele, et kõigepealt pisut hinge tõmmata. Guy Gilbertil valutasid 
harjumata tööst kõik ihuliikmed. Veel paar päeva, ning ta harjub ära. Eluviisi vahetades ei ole ta 
halba kaupa teinud, aga rahuliku ja selge pea saavutamiseks peab ta nüüd kontides nõrka valu 
taluma. 

«Tead mis,» ütles Murrey, «me ei hakka end täna söögi keetmisega vaevama. Lähme suure tee 


äärde Ja sööme seal. On palju lihtsam. Enne aga lamame pool tunnikest. Oled nõus?» 

«Nõus.» vastas Guv. 

Ta jäi mag"ama. Kui ta ärkas oli telgis kottpime. Ta kuulis Murrey sürravaid hingetõmbeid. Guy 
Gilbert tõusis üles ja süütas laterna. Ta vaatas telgist välja. Taevas sirasid esimesed tähed. Nad olid 
tublisti kaks tundi maganud. Nüüd tundis ta närivat nälga. 

«Murrey, ae!» hõikas ta «Kas sa süüa ei taha?» Murrey ärkas ja kargas kohe jalule. 

«Mis see'nd oligi, mida ma unes nägin?» püüdis ta meenutada, hõõrus otsaesist ja krimpsutas 
nägu. Siis tuli see talle nähtavasti meelde. «Me mõlemad sõitsime tõllas, Guy, ilusas tõllas. See oli 
seest üleni punase sametiga kaetud ja pukis .istus öökull, kellel olid inimese jalad all. Aga ma ei 
mäleta päris selgesti, tal oli vist. ..» 

«Jäta järele,» katkestas Guy tema juttu. «ütle parem, kuhu sa veenõu panid. Mul on kole nälg.» 

«Ja mul veel hirmsam janu. Lähme Dorothea juurde, ta 

sai täna kaupa. Vooris oli viis vankrit, küllap on ka jälle õlut toodud. Kas sina ei näinud, kui nad 
tulid? Täna pärast lõunat. Veenõu on vist väljas,» 

Nad läksid telgi ette ja pesid end. Täna ei hoidnud nad vett kokku, olgugi et nõutäis maksis terve 
dollari. Veevedajad said head tulu. Nemad, oma kleimil veel paremat. 

Murrey pidi ootama, sest Guy istus alles koikul ja puhastas ning õlitas oma revolvrit, mis oli 
tema ees kastil. Murrey kahtles, kas seda on vaja, ei küsinud aga siiski midagi. Guy'l oli laskeriist 
isegi tööl kaasas. Vöö ja revolvritasku pani ta alati enda lähedusse. Teksaslased olid selle poolest 
tuntud, et nad hoidsid oma relva rohkem kui oma rahakotti. 

Guy sai lõpuks tööga valmis ja tõusis püsti. Ta silmitses rasket revolvrit veel kord igast küljest, 
puhus sellele peale, otsekui tahaks viimasegi tolmukübemekese eemaldada, ja viskas siis revolvri 
nagu pöörise õhku. Välgukiirusel sai ta selle tugeva haardega jälle pidetpidi pihku. Alles nüüd 
pistis ta relva nahktaskusse ja naeratas. Guy Gilbert nagu teksaslane kunagi armastas relvi ja oli 
ühes nendega üles kasvanud. 

Öö hakkas juba kätte jõudma, kui nad mööda tänavat alla läksid. Tänase päevateenistuse olid 
nad pooleks teinud ja kandsid nüüd kumbki oma osa endaga kaasas. See läheb täna võib-olla kõik 
käiku. Muu kuld oli Murrey'l ümber keha vööga, millesse olid tehtud taskud. Enamik mehi hoidis 
kulda niiviisi. Iga kolme või nelja päeva tagant, olenevalt kullasaagist, viis Murrey kulla nüüd 
Johnsoni kätte. Nii oli kõige kindlam, olgugi et teda sealjuures halastamatult pügati. Kuid 
Johnsoni tuli ju ka transpordiriisiko kanda, Murrey'l aga oli oma kindel konto. 

Ühes söögitelgis sõid nad kõhu täis, aga õlut seal ei olnud. Külalised neelasid toidu kähku alla ja 
katsusid, et minema said. Rahvast aina vooris. Ühes nurgas seisis suur pliit, selle kõrval määrdunud 
ja plekke täis rõivastes itaallasest peremees oma võidunud naisega. Näis, nagu oleks päevane 
palavus tagatipuks siia telki koondunud. Telgi kõrval pesi vana hiinlane suures puuvannis kausse, 
mida neegripoiss laudadelt kokku tassis. Tema paljas kõhn ülakeha ja šokolaadinägu läikisid higist 
nagu pekikamar. Vett vahetati vannis ainult hommikuti. Leidus mehi, kes päris tõsiselt väitsid, et 
itaallane soojendab selle vee hommikueineks üles ja müüb rammuleeme pähe maha. Alati 

väärika näoga hilnlane nühkis iga plekk-kausi, mille ta oli korraks vannis loksuva leeme sisse 
kastnud, kuivaks kaltsuga, mis tal kõhu ette oli seotud. Kleepuv-niiske kalts oli must nagu pigi ja 
läikis rasvast. 

«Missuguseid roogasid sul täna on pakkuda?» küsis heatujuline Murrey itaallaselt. 

«Võid saada väga head riisi loomalihaga või väga head loomaliha riisiga,» ütles peremees. 
«Mõlemad on täna hästi värsked.» 

Ta oli seda toitu juba neliteist päeva järjest keetnud. Enne seda olid olnud iga päev nuudlid 


loomalihaga. Sellal kui ta rääkis, tõstis ta kaks kaussi täis, tema naine pistis kuus dollarit, mis 
Murrey talle ulatas, nahkkotti, ja Murrey ning Guy said oma roa kätte. Vaevalt jõudsid nad 
kummarduda lusikaid võtma, mis seisid pliidi kõrval puukastis, kui itaallane nad juba kaugemale 
tõukas. 

«Pärast seda suve lööd endale San Franciscos muidugi luksushotelli püsti, eks ole?» küsis 
Murrey. «Kas võtad hiinlase ka kaasa?» 

Kuid vilgas peremees ja tema ahne naine ei kuulanudki teda. Üks haaras juba jälle kulbi pihku, 
teine sirutas käe raha järele. Praegu oli ju tund, kus neile kullavihma sadas. Seda tuli kolm korda 
päevas — hommikul, lõunal ja õhtul. 

Täna ei voolanud Dorothea juurde kokku mitte ainult alalised külalised, vaid kõik, sest palavus 
ja uus kaubasaadetis meelitas nad kohale. Tolm ja kõrvetav päike tekitasid ianu, viski ja õlu 
muutsid lõbusaks ja kergemeelseks. Dorothea äri õitses. 

Ta istus üsna sissekäigu juures leti taga, sillerdav kleit seljas ja pärlikee ümber lihava kaela. 
Tema ees asetses kullakaal. Iga viimane kui tulija arvas, et Dorothea tervitab erilise lahkusega just 
nimelt teda, sest Dorothea naeratavad tumedad silmad ei libisenud kellestki mööda. 

Doc jalutas läbi tantsusaali. Muusikakast plärises juba nurgas, aga tantsupõrand oli veel tühi. 
Külalised kummutasid laudade taga endale enne veel pisut joodavat sisse. Tantsutüdrukud 
kihistasid muusikakasti ümber kobaras, sest õige möll algab alles umbes tunni aja pärast. 

See mees aga, kes teenis endale leiba ja õlut muusikakasti vända keerutamisega, oli juba praegu 
üleni higine. 

Doktori meel oli pisut murelik, sest ta tuli just kõrvalasuvast väikesest mängusaalist, kuhu täna 
polnud kogunenud kuigi vagurad mehed. Ta oli ka juba eile muret 

tundnud, aga kõik oli hästi läinud. Külalised olid end nii kõvasti purju joonud. et enamik neist 
mängusaali lihtsalt lamama jäi.. Billy oli koos Bert Gilbertiga ruletilaual maganud, teised 
ümberringi põrandal. Täna enne lõunat olid nad meelemärkusele tulnud, viskit nõudnud ja jõid 
nüüd sellest ajast saadik. Ka Konn oli nende hulgas ja lõbustas teisi oma naljadega nagu mõni 
veiderdaja. Kui Konn kord hoogu sattus, oli teda võimatu peatada. Ta oli nädalate viisi kõvasti 
töötanud ja puistas nüüd oma teenistust kahe käega laiali. 

Guy Gilbert ja Murtey astusid saali. vorothea ulatas neile armulikult käe. Ta oli alati kõigest 
hästi informeeritud ja neid mehi hindas ta ka tõeliselt. 

«Kas tänane päev oli tasuv?» küsis ta muheldes ja raputas kullatolmu, mis Murrey talle ulatas, 
kaalule. 

«Piisab, et doktorile võlg ära maksta,» vastas talle Murrey. 

«Hm, hm, või teil on siis niisugune kavatsus?» küsis Dorothea. «ärge mõtelgegi teda jäägitult 
rahuldada, sest nii palju kulda teie kleim ei anna. Ta on nagu käsn, mis iial täis ei saa. Või on ehk 
kullasoon uuesti päevavalgele kerkinud?» 

Murrey vangutas tõsisel ilmet pead ja piilus ettevaRtlikult vasakule ja paremale, kas peale Guy 
kedagi ligiduses pole. Siis ütles ta salapäraselt: 

«Veel mitte, aga me mõlemad teame nüüd, kus see asub.» 

Pooleldi uskumatult, pooleldi põnevusega vaatas Dorathea talle suuri! silmi! otsa. Murrey 
kummardus üle Ieti, tõmbas Dorothea õrnalt ja heldimusega enda poole. Habetunud huultega 
Dorothea kõrva kõdistades sosistas ta: 

«Teie lokaali all, madam.» 

Dorothea hakkas. lõbusalt naerma nagu laps. 

«Oh, mosjöö Murrey, te olete ju päris salongilõvi!» 

«Teie läheduses muutub iga mees salongilõviks, madam,» ütles Murrey ja tegi koguni 
kummarduse. 


Guy Gilbert vaatas heatujuliselt oma sõpra Murrey't, keda ta nüüd hoopis uuest küljest tundma 
Õppis. 

Kõik kolm naersid südamest. Uued külalised astusid üle läve. Neid oli neli meest - kolm 
kauboid, kes koos cork-townlastega all oja ääres töötasid, ja Eduard Finney. Ka Jim oli nende 
hulgas. Guy Gilbert jäi vait, tema mõtted pöördusid järsult teise suunda. 

Noor Ed, sileda roosaka naoga, puhtalt riides, kohmetus veidi, kui ta Guy Gilbertit nägi. Ta ei 
teadnud äkki enam, kuidas endast vanema Guy'ga käituda. Mida Guy vend Bert endast kujutab, 
teadis ta teiste jutu järgi juba küllaltki hästi. Aga Guy? Ta oli neile kõigile ikka veel pisut 
salapärane kuju, ja pealegi oli ta Berti vend. 

Guy Gilbert noogutas Edile ja sirutas talle käe. Jim tervitas Guy'd nii, nagu oleksid nad 
üheskoos veiseid karjatanud. Siis tuli ka veel Doc sinna ja otsekui iseenesest kujunes asjalugu 
nõnda, et nad kõik ühe laua taga istet võtsid. Jim oli täna esimest korda kelmkümmend grammi 
kullatolmu välja uhtunud ja tegi nüüd näo, nagu oleks ta omadega mäel. Ta ütles: 

«Selle kulla peab kõrist alla laskma, muidu pole edaspidisel tööl enam õnnistust. Vanad digerid 
tegid ikka nii.» 

«Jah, vanad purjutajad,» tähendas Doc kuivalt, «ja pärast lasksid nad ka selle õnnistuse kõrist 
alla. Konn on kõige parem näide. Tal on alati õnne olnud, igal pool, aga ka siit lahkub ta üksnes 
oma ratsu ja ainukese tekiga.» 

Mängusaaltiukse tagant hakkas äkki kastma kära ja seejärel hirnuvat naeru ning möirgamist. 
Küsivalt vaatas Guy Gilbert doktorile otsa. 

«Seal annavad Billy ja Konn võõrusetendust,» ütles Doc, «nad on teineteist leidnud, olgugi et 
nad kokku ei sobi. Üks priiskab oma õnne, teine aga ei taha temast maha jääda. Küllap on mõnest 
kassast kamaluga taskusse ajanud, või, hm, on talle nii palju raha peo peale laotud, et tal on seda 
andnud kahe käega vastu võtta.» 

«Kas Bert on ka seal?» küsis Guy Gilbert. 

Doc ei vastanud. Ta vaatas ainult Guy Gilbertile hetkeks tõsiselt silma. Guy ei pärinud rohkem, 
tema näkku tekkis karm, peaaegu piinatud ilme. Nende hetkede jooksul ümardus pilt, mille Doc oli 
Guy Gilbertist saanud. Lauas tekkinud vaikusse lõikus Murrey hääl: 

«Joogem, sõbrad, kuni me siin oleme - homme ootab meid jälle raske paev!» 

Nad lõid klaasid kokku ja peagi lähendas lõbus vestlus neid üksteisele. Aeg veeres, nende 
ümber algas kirev elu. Ed Finney, kes vaevalt ühtki tantsu vahele jättis, tõi lauda neiu, kelle pärast 
ta siia oli tulnud. Drothea oli palganud veel neli uut tantsutüdrukut, nüüd polnud nõudmine 
nais.partnetite järele enam liiga suur., Lõpuks tuli ka veel Pastor sinna. Selle õngitses Jim, kes oli 
juba rohkem 

kui lõbusas tujus, saalist teiste hulgast välja ning tiris ta endaga kaasa. 

Pastor oli jälle kõvasti purjus ja tegi Jimile nõrku etteheiteid. 

«Sina, mu poiss,» ütles ta nutustit, «oled see, kes mind siia mülkasse meelitas, eemale avaratest 
rohumaadest ja veisekarjadest. Minu hobusel jäävad seismisest jalad kangeks, minul aga on juba 
jalakäimisest taidade all villid, nii suured nagu kanamunad.» 

«Pastor!» katkestas teda Jim. «Me kõik arvame, et sa oled väsimatu usuvõitleja. Pea seda 
meeles!» 

«Võib-olla on see kõik katsumus,» vastas Pastor, ohkas ja pühkis käega üle näo. «Mul on janu.» 

Noormehed kallasid tal klaasi täis, võtsid ta enda keskele ja Pastor oli õnnelik. Kuid peagi 
langes ta oma napakusse tagasi. 


«Te noored inimesed,» ütles ta Ed Finney'le ja tema neiule, seades end jutluseks valmis, «teil on 
elu alles ees. Armastus aga ei kosu kulla pinnal, ta ei saa seal juuri ajada.» 

«Räägid sa oma kogemustest, Pastor?» küsis üks kauboidest süütult. «Jutusta meile midagi oma 
elust.» 

«Ole vait, pilkaja!» manitses Pastor väärikalt, kuid pidi sealjuures röhatama. «Jäta kiusamine, 
kui ma noori inimesi õpetan.» 

Kindlasti kavatses ta pikemat jutlust pidada, see aga ei läinud tal korda. Algas esimene löõming 
ja Pastor kisti selle keerisest kaasa. 

Mängusaali uks lendas paukudes lahti. Oli näha, kuidas metsik meestesumm seal põrandal 
vähkres. Muusika parajasti ei mänginud, enamik kullaotsijaid kargas. püsti ja trügis lähemale. Ka 
Pastor ajas end üles ja tüüris tuikudes poolringi suunas, mis kiiresti ukse ette moodustus. 

Kõrvaltoas oli Konn kimpu sattunud. Pikk kondine diger hoidis tal kõrist kinni. Teised, viis- 
kuus meest, tahtsid nähtavasti teda vabaks päästa. Käed, jalad ja pead keerlesid läbisegi. Mehed 
vandusid, ägasid ja karjusid, ja sikutasid joobnult nagu hullud üksteist. Konn tõmbus juba näost 
sinakaks ja üksnes rõgises veel. Siis ajas Billy end ruletilaua tagant püsti ja tuli kõveratel jalgadel 
nagu paavian peaaegu hääletult tatsudes lähemale. Kaklemishimust aetuna irvitas ta nagu kurat üle 
kogu näo. 

Urisedes haaras ta oma pikkade kätega digeril turjast 

ja püksitagumikust kinni ja tõmbas ta ühe ropsuga tema ohvrist eemale. Alles nüud, kui Billy 
rabelevat ja kätega pekslevat digerit rinna kohal hoidis, nägi ta, keda see oli kägistanud. Mõned 
tantsusaalis viibijad hakkasid juba naerma pildi üle, mis neile avanes, Billy aga sai vihaseks. 

«Mis?» mõmises ta. «Või see mees oli sul kõripidi pihus. Minu partneri tahtsid sa surnuks 
kägistada!» 

Hiiglajõuga tõstis ta mehe veel kõrgemale ja paiskas siis põrandale, nii et mees ainult oigas ja 
seejärel liikumatult lamama jäi. Mõlemas ruumis muutus kõik vaikseks. Billy kummardus lamaja 
kohale, kõikus paar korda siia-sinna ja ootas. Kui diger end enam ei liigutanud, võttis Billy tal 
vasaku käega jälle toorelt turjast kinni ja lohistas ta madala akna juurde. Üks aknapool oli avatud, 
teine kinni. Billy viskas oimetu mehe nagu koti välja. Ruudud klirisesid kildudeks ja aknaraam 
purunes. 

Billy Laev oli oma sõiduvette sattunud. Ta pöördus ringi, jäi seisma, selg akna poole, ja 
põrnitses kõiki altkulmu otsekui tige pull. Tundus, nagu hõljuks midagi õhus. Kõik seisid lausa 
kinninaelutatult. Üksnes krupjee ruletilaua ääres liigutas end ning poetas väledasti ja käratult kõik 
rahamärgid lauapilusse. 

Siis tungis Doc tantsusaalis seisjate vahelt läbi ja andis sealjuures muusikakastimehele märku. 
See hakkas kohe raginal vänta keerama. Doktori taga, otsekui tema kiiluvees, puges ettepoole 
Pastor ja haaras väikese, mustas ülikonnas mehe kuuesabast kinni. Doktor, edasiliikumises seeläbi 
takistatud, keeras end pahaselt ringi ja sisistas joobnud Pastorit nähes kurjalt: 

«Lase lahti! Jää maha! Kas sa ei näe, et siin on herilasepesa?» 

Kuid Pastor pomises ainult arusaamatuid sõnu ja tahtis koguni doktorist mööda trügida, 
tõkestades tal teed. Võibolla päästis ta just sellega olukorra. Konn oli vahepeal jalgele tõusnud, 
tuikus, ahmis õhku ja nägi Billyt. Laialisirutatud kätega sammus ta vankudes tema poole. 

«Minu sõber elagu! Hurraa!» kraaksus ta. Billy haaras Konna oma embusse. 

Nüüd hõiskasid ka teised mõlemale «elagu» ja tõstsid Konna koguni oma õlgadele. Konn oli 
hoos. 

«Täna öösel joogu kõik minu kulul!» karjus ta. «Kandke mind Doro juurde!» 

Räusates ja möirates ning Konna kiites kanti ta leti äärde. Seal kiskus ta, ikka veel teiste õlgadel. 
istudes, särgihõlma pükstest v:älja, avas ümber keha oleva vöö pandla ja viskas vöö prantsatades 
lauale. Jälle panid kõik kisama ja hüüdsid talle «elagu». 

«Kõik minu arvel, Doro!» käsutas Konn ja paiskas käe õhku nagu võitja. 

Sel ajal, kui teda tagasi kanti, kaalus Dorothea kulla ära ja märkis hinna üles. Muusika mürtsus 
jälle ja ka krupjee kutsus uuele mängule. Mängujuhi märguandel pidi nurgabaaris istuv kõhn 
ametimees, kes juba hiiglasliku neegri selja taha varjule oli tõmbunud, uut raha tooma. 
Tantsusaalist voolas järjest inimesi mängusaali. 

Guy Gilbert, kes oli lasknud end tunglemises kuni ukseni tõugata, kiikas ringi vaadata, kas ehk 
ei näe oma venda. See aga istus juba pool tundi, pea lauale asetatud käsivartele toetatud, ja norskas. 
Guy ei näinud teda, eesseisjad varjasid tal vaate. Ta jäi uksele nõjatudes seisma ja suunas pilgu üle 
ringisagijate. 

Doktor seisis Billy ees, kes aga ei lasknud tal rääkida. «Häh, on mul selles urkas krediiti või 
mitte?» küsis Billy. «Minu nodi röövisite mult selle kuradima mänguga ära, aga ega ma ei saa 
ometi Konna ees närutada. Pärast Boyeri reisi maksan kõik kinni.» 

Väikese doktori näos ei liikunud ükski lihas, aga ta taipas sel hetkel, mis teisel joobnult suust oli 
libisenud ja kuidas niidid jooksevad. Või siis sealt tuleb Billy raha! 

«Siin pole kellelgi krediiti, Billy, sa tead seda väga hästi,» vastas ta tagasihoidlikult. 

«Möh!» määgis Billy nagu lammas talle näkku ja kõlgutas vihaselt oma pikki käsivarsi, 
puurides sealjuures silmadega väikest doktorit. 

«Siis löön ma viimse rahaga su panga lõhki!» möirgas ta ja vaatas otsivalt ringi. Äkki märkas ta 
Pastorit. 

«Tule siia, sa irisev apostel!» hüüdis ta. «Tule siia ja saada lõpuks ometi üks tõeline heategu 
korda!» 

Pastor vaarus tema poole ja tõstis mõlemad käed üles. Billy soris oma taskus, kahmates samal 
ajal teise käega Pastorist kinni. Ta leidis pakikese väiksemaid rahamärke, mis olid nagu 
paberilipakid kokku kägardatud. 

«Säh! Pane see minu eest mängu!» ütles ta ähvardavalt. «Ja kui sa ei võida, lendad läbi akna 
teisele järele.» 

«See mäng on kuradist.» Pastor tõstis hädakisa ja püü- 

dis end Billy haardest vabastada. See aga surus talle raha pihku ja lükkas teda ruletilaua poole. 

«Pane mängu!» karjus ta kurjalt. «Sa ju peadki kuradilt raha uuesti ära võtma!» 

Pastor sai ka vihaseks ja vehkis kätega. Hooga virutas ta rahapaki eemale. See kukkus 
mängulauale ja jäi lebama number kolmeteistkümnele. Billy kõõritas imestunult sinnapoole, la*skis 
Pastori lahti, kes hakkas oma riideid kohendama, ja jälgis muiates kuulikest. See veerles ringi, kuni 
jäi ühte õnarusse peatuma. 

«Kolmteist, punane,» Ütles krupjee. «Plein.» * 

Billyl jäi esialgu suu ammuli, siis aga võttis ta kõike endastmõistetavalt ja kukkus end kõva 
häälega ülistama. Purjusoleku tõttu nägi ta vaeva, et tema ette lükatud raha taskusse toppida. 
Panuse jättis ta lauale. Mäng jätkus. Parajasti siis, kui Billy oma tegevusega valmis jõudis ja 
Pastori poole tahtis pöörauda, ütles krupjee uuesti: 

«Kolmteist, punane, - plein.» 

Nüüd trügisid kõik lähemale ja ajasid kaela õieli. Billy sai uuesti raha. Ta pidi endale 
küünarnukkidega ruumi tegema. Järgmise mängu juures luuras ta nagu kass hiirt. Kuid tema panus 
rehitseti seekord ära. Õlgu kehitades leppis ta olukorraga ja tahtis nähtavasti jälle Pastori juurde 
minna, sest ta tõukas ümberseisjaid eemale ja vaatas otsivalt ringi. Äkki nägi doktor, kes tema 


kõrval seisis, kuidas Billy ilme korrapealt muutus. Otsekui sünge pilv libises üle tema näo ja 
silmad tõmbusid pilukile. Doc jälgis tema pilku ja nägi Guy Gilbertit Pastori kõrval seismas. Guy 
veenis Pastorit ja kavatses teda vist kaasa võtta. 

«Oh,» pomises Billy, «lind ongi puuri lennanud.» Ta pühkis käega oma pakse huuli ja nihkus 
neile mõlemale lähemale. «On see sinu sõher?» küsis ta Guy'!t luuravalt. «Või tahad sa teda mult 
ära napsata, et ta mänguga ka sinule pangast raha tooks?» 

Guy Gilbert vaatas rahulikult enda ees seisvat Billyt. «Ei kumbagi, Billy,» sõnas ta jahedalt. 

«Seda nõu ma tahtsingi sulle anda.» 

«Mulle ei pruugi keegi nõu anda, Billy.» 

Guy Gilberti hääletnon oli jällegi aeglaseks ja justkui laulvaks muutunud. Mõlema ümber tekkis 
vaikus. Guy 


* Täielikult (prantsuse k.). 

tajus selgesti, et Billy tüli norib, kuid ei teadnud arvatagi, mis on selle põhjuseks. Guy Gilbert 
oli tugev ja .võis võidelda nagu tiiger, Billyt ta ei kartnud. Keegi ei tohtinud talle häbematusi öelda, 
siis tundis ta otsekohe kihelemist rusikates. Tema hea tuju oli kadunud, kui ta nägi, kuidas Billy 
Pasrtoriga käitus. Nüüd seisis ta Billy ees ja vaatas vastikustundega ja ilmselt igavledes üle Billy 
pea. 

Seejuures langes tema pilk doktori silmadesse. Selgelt, suurelt ja hoiatavait vaatasid need talle 
otsa. Esmakordselt tundis Guy kerget külmajudinat üle selja jooksmas. Veelgi mõtlikumaks 
muutus ta, kui Doc kohe seejärel Billy selja tagant kärmesti kõrvale astus. Kõik toimus kiiresti, 
nagu vuhiseks tuulepuhang temast üle. Mis siin ometi teoksil on? 

Siis kuulis ta Billy luuravat küsimust: «Sa arvad vist, et oled kõva vend; sa.. .» Billy ei öelnud 
välja sõimusõna, mis tal juba keelel seisis; ta ei võtnud pikka teksaslast kuigi tõsiselt ega tahtnudki 
temaga rusikavõttlust pidada. Ta teadis, et peab teist seni ärritama, kuni see haarab relva, siis ei saa 
keegi teda süüdistada. 

Guy kõhkles mõne hetke. Ta sai aru, et Billy teda ettekavatsetult ärritab. Kuid ta seletas ikka 
veel kõike Billy purjusolekuga ja nägi temas üksnes tülinorijat ja kaklejat. Doktori hoiatav pilk 
valmistas talle tahtmatult pea murdmist. Ta ei soovi tüli ega ka mingit löömingut siin Dorothea 
juures. Ta ei soovi enam üldse midagi .. Selle otsusega keeras ta ringi ja läks minema. Billy jäi 
sõnatult seisma, sest ta oli Berti venda siiski pisut teistsuguseks meheks pidanud. See on ju 
argpüks, ja küllap sellepärast on Boyeril temaga tülinat! 

Billy naeris nii põlglikult ja kõminal Guy Gilbertile järele, et kõik tähelepanelikuks muutusid. 
Doc, kes juba kergendatult hinge oli tõmmanud, võpatas ja vaatas Guy Gilberti, poole. Näis, nagu 
aeglustaks too veidi käiku, läks aga siis ikkagi oma laua juurde. Kui ta istet võttis, oli tema nägu 
varjundi võrra kahvatum kui enne ja paar higipiiska seisid tal otsaesisel. 

Külalised sosistasid omavahel. Niisiis ka Guy Gilbert taandub selle toore kaklusmasina ees. Asi 
ei saagi teisiti olla. 

Billy vahutas. Tema kolm kaaslast, kellega ka Sagrispea oli seltsinud, koondusid tema ümber. 
Ohver polnud lasknud end lagedale meelitada! Billy oleks saanud kõik viisi- 

päraselt korraldada ja ühtlasi end ka omal kombel esile tõsta, et saabuvate sündmuste ajal 
peaosa etendada. See oli ebaõnnestunud ja nüüd tuleb Guy Gilbertile teisiti kallale tikkuda. 

Billy hakkas uuesti jooma, seekord oma kaaslastega. Ta alustas oma võidetud rahaga jälle 
mängu nagu pöörane, alkohol voolas ojadena, muusika mürtsus, sinna sekka jauras Konn oma 


kambameestega, sellest kujunes üks ohjeldamatumaid öid orus - kuni jõudis kätte jube lõpp. 

Doc sammus pikkamisi laua juurde, mille ümber istusid Guy Gilbert, Murrey ja mõlemad 
kauboid. Ed ja Jim tantsisid. Guy Gilbert oli jälle rahulik Doc istus tema kõrvale, näost hall ja 
väsinud. 

Murrey vaatas talle otsa ja ütles: 

«Dorothea peaks täna õhtuks lõpetama ja poe kinni panema .. .» 

Rahulikult ja alistunult vastas Doc Murrey pilgule. 

«Siin barakis ei jää siis ükski ese terveks ja ma võin siin laatsareti sisse seada. Aga ma saadan 
mõne mehe Brenkerile järele.» 

«Kas lähme ära?» küsis Murrey Guy Gilbertilt üle laua. 

Guy oli pärast vahejuhtumit Billyga vaikseks muutunud. See lugu vaevas tema südant, nagu 
näritaks teda teravate hammastega. 

Guy vaatas tardunult Murrey poole ja sõnas vaikselt ning kaalukalt: 

«Brenkerit ei tohi üksi jätta. Keegi peaks ka veel Hal Slateri ja Sam Moore”i järele ratsutama. 
Nad tulevad kindlasti.» 

Doc vangutas kõheldes pead. 

«Kas ei oleks siiski parem, Guy, kui sa ära läheksid?» 

Guy Gilberti ilme muutus karmiks ja tõrjuvaks. Ta vaatas doktorile nii sundivalt ja küsivalt otsa, 
et see jätkas: 

«Ma ei tea, Guy, mis arved teil Billyga on klaarida, aga kas sul oli kõik selge, kui sa tema vastas 
seisid?» Ta vaatas suurele blondile teksaslasele alt üles näkku ja ootas. Guy oli otsmiku kipra 
tõmmanud ja näis järele mõtlevat. «Võib-olla saan ma sulle veel ühe pidepunkti anda, Guy,» rääkis 
Doc poolel häälel mõtlikult edasi. «Kui Billy sind koos Pastoriga nägi, pomises ta: «Lind ongi 
puuri lennanud .. .»» 

Guy Gilberti kulmud kerkisid kõrgele ja tema suu paotus pisut. Ta pilk oli karm. Pikkamisi 
kadus tal jume 

näost. Paistis, et ta ikka veel millegi kallal juurdleb. Laua ääres ei pillanud keegi enam ainsatki 
sõna, kõik teadsid äkki, et mingi hädaoht koondub Guy Gilberti pea kohale. Lõpuks lausus Doc: 

«Boyer kavatseb mingit reisi ette võtta. Ütleb see sulle ehk midagi, Guy?» 

Guy Gilbert võpatas. Mida see lugu reisiga peaks tähendama, seda ta küll ,ei taibanud, aga 
Boyeri nimi lausa elektriseetis teda, sest just selle mehe ümber olid tema mõtted keerelnud. Doc oli 
tabanud otse märki, ise seda teadmata. Äkki nägi Guy Gilbert kõike päevselgelt. Tal hakkas pea 
kergelt pööritama. Ta haaras pudeli, täitis klaasi ääreni ja kallas selle sisu ühe sõõmuga kõrist alla. 
Siis vaatas ta ühelt teisele, veidi kaaluvait ja õige tillukese pilkevarjundiga. Tema silmades 
hüplesid nüüd pisikesed tulukesed. 

«Löögem klaasid kokku, sõbrad,» ütles ta, «egas need pole veel matused. Minu omad igatahes 
veel mitte. Ja sind, Doc, tänan ma südamest.» 

Ta lõi doktoriga klaasi kokku ja jõi uuesti. Doc jäi tõsiseks ja endassetõmbunuks, nagu teda 
peaaegu iialgi polnud nähtud. 

«Billy on ohtlik, Guy,» ütles Doc, ning tema sõnades kõlas vaevaltmärgatavalt mure ja 
kaastunne. «Pole vaja end kogu laiuses tema revolvritoru ette seada.» 

Guy Gilbert raputas väikesekasvulist meest nagu head sõpra õlast. 

«Löö veel kord minuga kokku, Doc,» ütles ta, naeratades rõõmsalt nagu laps, «kes teab, kunas 
me jälle seda nii mõnusasti teha saame. Ma olen selles neetud orus leidnud midagi palju paremat 
kui kuld, olen leidnud iseenda ja sõbrad! Ka sinu, Doc! Joogem selle peale!» 

Ta lõi klaasi kokku Murrey, doktori ja mõlema kauboiga. Järsku tundis ta metsikut rõõmu, 
segatud sügava ängistusega. Ta surus doktoril kätt ja kaelustas Murrey't, mõlemale kauboile 


patsutas aga õlale. 

Doktor tõusis püsti. 

«Ma saadan Brenkeri järele,» ütles ta ja lahkus. 

Muusika mürtsus, mängukasti väntav mees ei leidnud üldse mahti hinge tõmmata. Lärm oli 
peaaegu mürgliks kasvanud. Doc viipas üht mustas ülikonnas kelneri ligemale ja ütles talle midagi. 
Siis läks ta rahulikult edasi, ei jõudnud aga kaugemale kui saali keskele. 

Billy Laev tuli tatsudes ja nohisedes mängusaalist tantsijaid enda ees laiali pühkides. 

«Kuhu see moraalijutlustaja jäi?» karjus ta. «Ta peab uuesti minu eest mängima!» 

Pastor oli tõmbunud seinaäärse laua taha, kus ta oma peatäit välja magades lärmist hoolimata 
rahulikult suigatas. Ta norskas ja näitas sealjuures oma vigaseid hambaid. Kõik vahtisid tema 
poole. Billy märkas teda ja hakkas sinnapoole astuma. Ümberringi olid kõik juba nii purjus, et 
neile tegi nalja, kui Billy Pastorist hoolimatult kinni haaras, et teda väevõimuga ruletilaua juurde 
vedada. Unest üles kohutatud Pastor ei saanud aru, mis temaga juhtub. Ta vingus kaeblikult nagu 
peksasaanud koer ja klammerdus hirmuga laua külge. Laud kukkus ümber ja langes pooleldi talle 
peale. Billy tiris ta laua alt välja. 

Nüüd jättis kauboi Jim oma tantsupartneri, kellega ta Ed Finney kõrval seisis. Vihaselt tormas ta 
märatseva Billy juurde. Kainena poleks Jim seda, mis ta nüüd tegi. julgenud ette võtta, kuid 
alkohol oli temalt röövinud kaalutlemisvõime. Ed Finney järgnes talle. Ka tema ei seisnud sel 
põrguõhtul enam päris kindlalt jalul. Nad mõlemad olid Billyga võrreldes nagu kaks põrnikat roti 
vastu. 

«Lase ta lahti, sa elajas!» kisendas Jim, haaras Billy vabast käest kinni, väänas selle selja taha ja 
tõukas üllatunud Billy eemale. «Ta on tubli mees ja oli mõistlikum eestööline, keda ligidal või 
kaugel rohumaadel iganes leida. Lase lahti, ütlen ma sulle!» 

Billy laskis Pastori maha kukkuda, vabastas ühe ropsuga oma käsivarre, nii et Jim komistas, ja 
ütles nagu pilvist alla sadanud: 

«Häh?» 

Ning siis tabas Jim'i, kui ta end sirgu ajas, hirmus rusikahoop pähe, nii et ta üle põranda vuhises 
ja liikumatult lamama jäi. Igasugune kära vaikis. Ed Finney põlvitas põrandal ja püüdis Pastorit 
üles upitada. 

Siis libises Guy Gilbert kuulmatult nagu madu ligemale. Doc, kellest ta mööda lipsas, pigistas 
käed rusikasse ja vaatas talle kurvalt järele. 

Ed Finney kergitas lamava Pastori pead ja oli kõik enda ümber unustanud. Ta tahtis 
kannatadasaanut abistada. Billy aga haaras tal kõrist kinni ja tõstis õhku nagu sulekese. Silmis 
hõõgus tal nüüd juba tõeline tapmishimu. 

Ed Finney kahkus, kui ta õhku ahmides sellesse näkku vaatas, ja muutus surnukahvatuks. 

«Guy peaks sellele elukale selga tulistama, olgugi see igasuguste reeglite vastu,» mõtles Doc. 

«Oh sa imik!» kähistas Billy ümbritsevasse vaikusse ja hoidis karisevat Ed'i vasaku käega enda 
ees. Siis tõusis tema parem käsi nagu haamer hoovõtmiseks ja jäi kinni. 

Billy kangestus. Pikkamisi avanes tema vasak käsi ja laskis Edi vabaks. Billy keeras end nagu 
unes ringi ja vaatas Guy Gilberti külmadesse silmadesse. Guy hall nägu oli liikumatu. 

Hetke vältel tundis Guy Gilbert kiusatust ama eelist kasutada ja teisele näkku lüüa. Billy Laev 
oleks Jimi kõrvaie ma andunud. Guy Gilbertis lõi aga pulbitsema siitmaa seiklejate metsik veri. Ta 
teadis ka, kuidas kõik an ette kavatsetud. Teadis, et peab julgema sellesse võitlusse astuda, muidu 
leitakse tedagi ühel ilusal hommikul kusagil liiva seest, nagu leiti esimeile surnu siin orus... 

Ta laskis Billy parema käe randme lahti. Doc oiatas kõvasti - Guy loobus asjata heast 


võimalusest. 

Nüüd seisid nad kahekesi vastamisi. Billy kandiline keha oli vimmas, tema pikad käsivarred 
rippusid alla nagu raisakulli tiivad, kes lennuks hoogu võtab. Pikkamisi limpseis ta keelega üle 
kuivade huulte. Ettevaatlikult nihkusid Billy südamesõbrad talle lähemale. Ei Guy Gilberti ega 
Billy seljataga ei seisnud enam ühtki meest. Dorothea tõttas hirmuga kohale. Doc näis seda tajuvat. 
Kumbagi vastast silmist laskmata sirutas ta käe haiatavalt Dorothea poole. Dorothea tardus paigale. 

Guy Gilbert seisis nagu juurtega maa külge kinnitatud, käsivarred õige veidi kaaldus. Tal ei 
värahtanud isegi silmaripsmed ja tema pilk hoidis Billyt paigal. Ta vaatas otse teise silmateradesse. 

«Eh,» ägises Billy, «sa ajad mind öökima...» 

«Lase käia! Salamõrtsukas!» kähistas Guy Gilbert vastu, vaevu huuli liigutades. 

Ükski pealtnägijatest ei võinud pärast öelda, kumb esimesena relva haaras. Tõenäoliselt 
mõlemad korraga. Ent raksatas üksainus lask. Aknad klirisesid, naised kiljatasid. 

Doc vaatas Billy poale. See ei tulistagi... Billy seisis nagu kohmakas karu, suu imestunult 
pärani. Käsi ühes revolvriga rippus pikalt alla. 

Doktori vaade lendas Guy Gilberti poole. Ta nägi, kuidas madalal puusa kohal asuvast 
revolvritorust venis ringeldes välja kerge suitsupilveke ja hajus pikkamööda. 

Samas vajus Billy Laev otseti ja lõi kukkudes oma alatu näo vastu maad. Raske, elevandiluust 
päraga revolver prantsatas kolinal põrandale ja jäi kaks sammu temast eemal lebama. 

Kõik hoidsid hinge kinni. Karmilt ja teravalt kostis vaikuses Cuy Gilberti käsklus: 

«Ümberpöörd!» 

Nagu kanad paiskusid mehed laiali. Need aga, kelle kohta see käsklus käis, jäid seisma. Ainult 
hetke vahtisid Billy kambavennad Guy Gilbertile silma, siis tõstsid nad pikkamisi käed ja 
pöördusid ümber. Ka Sagrispea seisis nende kolme kõrval. 

Veel viis inimest olid kohale jäänud: Doc, Dorothea, Murrey ja kaks kauboid, kes Guy'ga ühes 
lauas olid istunud. Kolmel viimaseloli revalver peos. Jim tuli aegamööda meelemärkusele. 

Guy Gilbert astus nende nelja juurde, kes seljaga tema poole seisid, tõmbas neil revolvrid tupest 
ja viskas oma selja taha laiba kõrvale põrandale. Seejärel keeras ta aeglaselt ringi, silus vasaku 
käega üle juuste ja pistis oma koldi kabuuri. Ta oli näost kahvatu. Surnu poole ta ei vaadanud. 
Paistis, nagu puuriks tema tardunud pilk kõigest läbi. 

Samal ajal tuli šerif Brenker tasa ja ettevaatlikult nagu kass sisse. Juba ukse taga oli ta oma 
revolvri välja tõmmanud, kui siin sees pauk lajatas. Nüüd jäi ta lävele seisma, viis sammu Guy 
Gilbertist, kes tahtis väljuda ja nüüd samuti peatus. Nad vaatasid teineteisele otsa. Siis libises šerifi 
pilk üle saali ja peatus surnul. 

«Billy?» küsis ta vaikselt. Tema hääl kõlas imestunult ja silmad otsisid jälle Guy Gilbertit. 

Väikesse doktorisse tuli elu. Rutates astus ta šerifi pbole, seisatas aga enne veel Guy Gilberti ees 
ja ulatas talle sõnalausumata käe. Tuimalt laskis Guy oma kätt raputada. Šerif Brenker pani oma 
relva ära. Doc tuli tema juurde ja rääkis talle, mis siin oli juhtunud. Külalised hakkasid end 
liigutama ja kõnelema. Vaevalt leidus nende hulgas kedagi, kes poleks karneks muutunud. 

Kui šerif Brenker Guy Gilberti juurde astus, oli Murrey tolle juures ja rääkis midagi. Guy 
nähtavasti ei pannud 

tema juttu tähelegi. Murrey tõmbus eemale, et šerif Brenkerile ruumi teha. Šerif jäi Guy ette 
seisma ja ütles rahulikult: 

«Ma ei näe põhjust siin veel vahele segada, Guy Gilbert. Ma kuulan ainult veel paar tunnistajat 
üle ja kirjutan siis ettekande.» 

Guy vaikis veidi aega, enne kui vastas: 


«Ma võin vist ära minna.» 

Šerif Brenker noogutas. Guy keeras ringi ja läks koos Murrey'ga aeglaselt minema. Brenker ja 
Doc vaatasid talle järele. Pilku Guy'lt pööraroata ütles Doc rahulikult: 

«Boyeri trump ei tapnud, Brenker. Ta mõtles, et see on äss, oli aga ainult risti soldat. Ärtu äss on 
veel mängus. Hoolitsege selle eest, šerif, et te selle oma pihku saate.» 

Üllatunult ja mõtlikult vaatas Brenker doktorile kõrvalt vilksti otsa, käänas siis ühe ropsuga 
ringi ja sammus kiiresti Guy Gilbertile ja Murrey'le järele. Lävel aga peatus ta kõheldes ja vaatas 
eessammujate poole. Kas on mõtet Guy Gilbertiga kohe kõnelda? Vaevalt et teksaslane sellises 
seisukorras midagi räägib, enne peab ta rahunema. 

Šerif Brenker polnud doktoriit üksikasju pärinud. Ta oli tahtnud eelkõige kindlaks teha, kas siin 
pole tegemist tapmisega. Hädakaitse, oli doktor seletanud. Ja nüüd need vihjed doktorilt... ja Guy 
on juba tollest õhtust saadik Boyeri juurest ära... 

Ta kavatses parajasti kõrtsi tagasi minna, kust kõik juba välja tungisid, kui ta äkki märkas, et 
Guy Gilbert suundub üle tee Boyeri lokaali poole - kärmesti ja pika, sammuga. 

Kiiresti välgatasid tal mõtted läbi pea, siis tõttas ta murelikult järele. Kui Guy Gilbert mööda 
kolme trepiastet üles läks, hõikas Brenker: 

«Guy!» 

Teksaslane keeras näo tema poole. See polnud enam nii kahvatu, kuid oli ikka veel 
maskitaoline. 

Brenker seisis all trepi juures. 

«Guy Gilbert,» sõnas ta, «oleks vist parem, kui te tänaseks lõpetaksite ja ühes Murrey'ga telki 
läheksite.» . 

«Loomulikult, šerif,» tuli ülevalt vastus. Guy Gilberti hääl oli ikka veel rabe. «Ma pean aga 
enne veel midagi teatama. Tulge kaasa!» 

Teksaslane läks ees, Brenker ja Murrey järgnesid talle segaste tunnetega. Boyeri mängusaalist, 
mille ukse ees 

Guy hetkeks peatus, kostis mängijate ning joojate häältesuminat. Siia polnud esialgu veel 
tunginud kõma sellest, mis Dorothea salongis oli sündinud. Guy Gilbert lükkas ukse paokile ja 
vaatas sisse. Boyer istus, selg tema poole, oma tavalisel kohal ja mängis kahe külalisega pokkerit. 

Siis põrutas Guy Gilbert jalaga vastu ust, nii et see pärani lendas ja barakisein vabises. Kõik 
seesolijad kargasid püsti Ja jäid vait. Jalad harkis, seisis pikk teksaslane nagu puu ukseavas. Kahel 
pool tema taga šerif ja Murrey. Möödus mitu pingelist hetke. 

Siis ütles Guy Gilbert selgesti ja valjusti: 

«Muretsege pärg, Boyer. Te lähete ju kindlasti tolle mehe matusele, kes seal lamab.» Põlglikult 
osutas ta pöidlaga üle õla, keeras ringi ja läks ära. 

Šerif Brenker heitis pilgu Boyeri poole. Boyer oli ehmatuse tõttu juuksejuurteni kahvatuks 
muutunud., Guy Gilbert lahkus juba koos Murrey'ga barakist, niisiis pöördus ka Brenker minekule. 
Boyeri külalised pistsid kähku raha taskusse ja järgnesid talle. 

«Sulgeda!» ütles Boyer oma baarimehele, ootas, kuni see tehtud, ja läks siis oma tuppa. 
Värisevate jalgadega istus ta diivanile ega teadnud, mis ette võtta. 

Šerif Brenker tuli tagasi Dorothea rantsusaali. See oli peaaegu tühi, peale kohkunud 
tantsutüdrukute olid kohale jäänud üksnes mõned inimesed. Doktor kõneles surnud Billy 
kambameestega. Nüüd astusid need Brenkeri juurde. 

«Mel pole selle asjaga midagi tegemist, šerif,» ütles üks neist, «niisiis võime oma relvad jälle 
kätte saada?» 

Šerif Brenker viivitas veidi ja ütles siis paljutähenda valt: 

«Seaduse järgi pean ma kahjuks need teile jätma.» 

Nad võtsid oma revolvrid ja läksid ära. Väljas ütles üks poolel häälel: 


«Nüüd tunneme Cadi järele veel suuremat puudust. On vist parem, kui me lähematel päevadel 
oma hobused saduldame.» 

Sagrispea läks koju. Kui ta koputas, avas Boyer ukse ja kutsus ta öma tuppa. Kui ta kõik välja 
oli uurinud, mis teine teadis rääkida, saatis ta Sagrispea magama ja tundis, end rahulikumana. 
Otsest ohtu ei olnud. Billy polnud rääkinud ega saanud enam tunnistada. Seda rohkem aga 
ähvardas teda Guy. Mitte tulirelvaga — selleks ei anna Boyer talle võimalust, ja midagi tõendada 
Guy tema kohta 

ei saa, kuid küllap ta Boyeri maski teiste ees pisut kergitab. Boyer tundis, kuidas tal pind jalge 
all kõikuma lööb. 

Boyer sattus raevu. Tuleb tingimata abi hankida! Siin tuleb hoopis teisiti tegutseda! Vaev tasub 
end ära... Ja veel kuidas! Ta on mõndagi asja alahinnanud. Neil läänlastel on tugevad laubad ja 
kõvad rusikad, siinne maa on neid niisuguseks teinud. Kuradit tuleb kuradiga välja ajada! Bert 
Gilbert, kes lamab veel joobnuna vastas mängusaalis, on sõnakuulelik tööriist. Jõuku tuleb seni 
koos hoida, kuni abivägi pärale jõuab. 

Dorothea tantsusaalis kustutati lampe. Kõige lõpuks visati ukse taha Bert Gilbert. See ei saanud 
millestki aru, roomas Boyeri barakini ja lasti sisse. Täna pole temaga enam midagi peale hakata. 
Bert vaid mõmises. 

Tänav pimenes. Väikeses toas istusid koos Doc, Dorothea ja šerif Brenker. 


12. PEATÜKK 


Eduard Finney ja kolm kauboid läksid corktownlaste laagrisse tagasi. Jim kõndis kaaslaste 
vahel, kes teda mõlemalt poolt toetasid, sest ta polnud hirmsast löögist veel ikka täiesti toibunud. 
Nad jõudsid üsna pikkamisi edasi. Ed Finney kõndis nende taga. Ta tundis, kuidas tal alles nüüd 
päris tõsiselt hirmuvärinad üle ihu käivad. Ta. oli kohutava loo osaline olnud, see märatseja oleks 
võinud ta surnuks lüüa... 

Ed Finney peopesad tõmbusid niiskeks. Ta tundis iiveldust. Ikka ja jälle nägi ta enda ees surnud 
Billy kuratlikku lõusta ja Guy Gilberti pilku, kes nii karmilt ja külmalt surmale silma oli vaadanud 
ja ise surmast pääsnud. 

Nad läksid üle oja ja olidki laagris. Lühidalt hüvasti jättes lahkus Ed kaaslastest ja sammus 
plaanvankri juurde, kus nad Tomiga ööbisid. Sealsamas kõrval seisis telk, kus ema ja õed magasid. 
Ta nõjatus vastu vankrit ja kuulis Tomi sügavaid hingetõmbeid. Tema kohal võlvus tähistaevas, 
ligidal asuv oja sulises. Valvuri sammud. kes aeglaselt ümber laagri käis, tulid lähemale ja kadusid 
jälle veevulinasse. 

Edi erutus ei vaibunud. Tema kurk oli kuiv ja nagu kinni nööritud. Pikkamisi läks ta telgi juurde, 
puges kobamisi sisse, jõudis väikese laua äärde, leidis selle alt järi, tõmbas selle jalaga ligemale ja 
laskus raskelt istukile. 

Ema ärkas üles. 

«Ed, kas sina?» küsis ta eesriide tagant ja pisut hiljem veel kord teravalt: «Ed?» Mõlemad tütred 
virgusid ehmunult. 

«Jah, ema...» vastas Ed kähedalt. 

Ema tõusis üles, süütas tule ja tõmbas mantli selga. Ta tuli eesriide tagant välja, tõstis laterna 
korraks kõrgele ja pani selle siis väikesele lauale. 

«Ed,» küsis ta pahaselt, «oled sa purjus?» 
«Anna mulle kohvi, ema,» ütles Ed tasakesi. 


Siis hüppasid ka mõlemad tütred asemelt püsti ja tulid pikkades öösärkides ning paljajalu 
ligemale. Ema Finney silmitses oma poega ja ütles: 

«Purjus sa ei ole, Ed. Aga mis sinuga on? Kuidas sa välja näed!» 
Ed vaatas üles. Külmavärinaga ütles ta: 
«Pikk teksaslane laskis ühe mehe maha.» 
«Huht!» libises Ruthil suust. «Seda võib temast arvata.» «Mis asja?» küsis vend teravalt. «Ma olen 
talle tõsiselt tänu võlgu. Kui teda ei oleks olnud, ei istuks ma võib-olla nii tervena siin. Ma pean 
teda tõsiselt tänama.» 
«Seda riiukukke, Ed?» 
«Ta ei ole riiukukk! Kuidas sa temast räägid?» 
«Sa mõtled ju ometi seda... seda sealt Boyeri juurest?» 
«Ah,» nähvas Ed õele põlglikuit, «ta ei ole enam ammu seal. Ta töötab nüüd koos Murrey'ga oma 
kleimil.» 
Ruth vaatas vennale ikka veel pärani silmil otsa. Betty vaikis ja hingas vaid raskelt. Ema küsis: 
«Kelle ta maha laskis? Kas mõne meie mehe?» 
«Kus sellega,» vastas Ed ja raputas aeglaselt pead. 
«See oli, kuidas nüüd öelda, noh - salamõrtsukas. Teda hüüti Billy Laev. Varem ma teda ei 
teadnud.» 
«Ja sina olid sellesse loosse segatud, Ed?» 
Ed noogutas ja ütles: 
«Andke mulle lõpuks ometi midagi juua.» 
Siis jutustas Ed Finney, mis oli sündinud. Ema kuulas teda vaikides, õed istusid paigal ega 
pööranud temalt pilku. 
«Teksaslane, see on alles mees, kas tead, ema,» lõpetas Ed, «kuidas ta seal...» 
Ed oli nüüd rahunenud. Ema silitas tal pead ja ütles: 
«Sa pead nüüd Samuel Moore'i juurde minema ja talle kõik ära rääkima.» 

Ed läks. Ka Hal ja Joe Slater said kõigest veel samal ööl teada. Hommik juba koitis, kui Hal ja 
Sam magama läksid. Noormehed olid juba varem hüvasti jätnud. 

Šerif Brenker laskis pärast hommikueinet hobuse saduldada ja ratsutas Murrey kleimile. Teel 
arutas ta mõttes veel kord kogu selle asja läbi. Guy Gilbert laskis maha kurjategija, sest seda see 
Billy muidugi oli. Oru elanikud peavad Guy Gilbertile tänulikud olema. Aga mis osa män- 

gib selles loos Boyer? Ta tuli siia orgu koos mõlema Gilbertiga, see kahtlane aumees!. On ta mingi 
jõugu peamees? Bert Gilbert ja Sagrispea on lurjused. Aga Guy? Billy oli kindlasti jõugujuht. 
Mehed, kellelt Guy Gilbert eile relvad ära võttis, kuulusid kindlasti sellesse jõuku. Oli see võitlus 
kahe konkureeriva bande vahel? Ei, see oleks hoopis teisiti välja näinud ja Guy Gilbert poleks 
Boyerit nii lõikavalt naeruvääristanud. Aga just nimelt siin peitubki naaskel kotis. Doktor on ka 
meeste jutust üht-teist tabanud... 

Šerif Brenker jõudis lahendusele üsna lähedale, lähemale ta esialgu ei saanudki jõuda. Ta oli 
nüüd selleks teel, et katsuda, ehk saab ässa kaardipakist endale pihku tõmmata, nagu doktor oli 
soovitanud. Need teed aga, mida mööda tal käia tuleb, on võib-olla üsna keerulised ja üpris 
vaevarikkad. Kui oletused paika peavad, siis võib Guy Gilbert. .. ei, siis peab Guy Gilbert olema 
mees, kellel on nii mõnigi patt hinge peal. Lõppude lõpuks lahenevad paljudki asjad üsna lihtsalt, 
palju ähvardavat aga jääb veel õhku rippuma. 

Kui Brenker Guy Gilberti juurde jõudis, teretas ta ja ronis sadulast maha. Guy vastas tervitusele 
ja katkestas töö. Murrey tahtis jälle, nagu tavaliselt eemale minna, kuid Guy ütles: 

«Jää sila, meie vahel pole mingeid saladusi.» 
Nad istusid kolmekesi liivahunnikule. Palavus oli sel kellaajal veel enam-vähem talutav. Päike 
kõrvetas üksnes üht orupoolt, see serv, kus nemad istusid, jäi mäeseina varju. Guy Gilbert keeras 


endale sigareti ja jättis jutu alustamise šerifi hooleks. 
«Te vist aimate, et ma tulin teiega eilse õhtu üle rää kima,» sõnas Brenker. 
«On see ülekuulamine, šerif?» küsis Guy Gilbert vastu. 

«Ei,» vastas Brenker kindlalt. «Algus ei olnud õigesti valitud. Eile noriti teiega tüli, aga te ei 
lasknud ennast provotseerida ja hoidusite kõrvale. Hiljem, kui märatseja peksma hakkas, astusite te 
vahele ja tekkis võitlus. Teine jäi võitlustandrile. Niisiis on kõik korras, kui selle taga midagi muud 
ei peitu.» 

«Just nimelt, šerif, kui selle taga midagi muud ei peitu. Ja te tahate teada, mis selle taga peitub. 
Rääkigem avalikult. Kahjuks pole mul teile aga kuigi palju öelda.» 

«Vahel piisab ka vähesest, Guy!» 

Guy Gilbert kriipseldas kustunud tuletikuga, mida ta oma suurte sõrmede vahel hoidis, 
igasuguseid vigureid liiva sisse, suitsetas ning vaikis. Äkki pühkis ta kõik siledaks, tõstis pea ja 
ütles: 

«Muidugi mõista oli eile veel midagi muud mängus, aga ma ei saa Boyeri kohta midagi 
tõendada.» Ta viivitas veidi ja jätkas siis: «See on minu asi, šerif, ja ma saan sellega ise hakkama, 
olengi juba saanud. Kuid tuleb hoolt kanda, et Boyer siin oma plaane teostada ei saaks.» 

Viimane lause oli öeldud pikkamisi ja nagu iseendale. Sealjuures libises tema vaade kord 
vasakule, kord paremale üle päikeselõõmas helendava oru. 

«Te võite meid kõiki selles asjas aidata, kõiki,» märkis Brenker tasa ja peaaegu tagasihoidlikult, 
otsekui ei tahaks ta teist segada. «Mis plaanid tal on?» 

«Just seda ei tea ma täpselt, šerif.» Guy Gilbert viskas sigaretiotsa ära, tõmbas põlved kõverasse 
ja lõi käed nende ümber. 

«Te tunnete ju Boyerit, Guy?» 

«Ma tean juba mitu nädalat, et ta on lurjus, ja eilsest saadik tean, et ta on paadunud kelm. Aga see 
on ka kõik. Ja et ma seda tean ega tahtnud enam kaasa lüüa - selles peitubki eilse õhtu mõistatuse 
lahendus. Ma räägin teile kõik ära.» Guy Gilberti otsus oli kindel. «Niisiis, minu vend ja mina 
olime juba kaks aastat koos Boyeriga asju ajanud. Me ei võtnud seadusetähte nii väga täpselt ja 
Boyer veel vähem. Siis tegi ta meile ettepaneku siin orus suuremat noosi rabada. Olime nõus ja nii 
sattusime siia. Siin aga õppisin ma teda alles õigesti tundma.» 

Guy Gilbert jäi vait ja Brenker arvas, et nüüd on kõik öeldud. Ta hingas kergendatuli. Boyer ei 
paistnud talle enam ohtlikuna, sest ta tundis nüüd oma vastast ja teadis ka, mida ette võtta. Ta on 
seaduse esindaja ning küllap ta juba vaatab Boyerile näppudele ja taipab tema vigureid. 

Tema mõttekäigu katkestas Guy Gilbert, kes ütles raskepäraselt ja venitades: 

«Minust pidi siin šerif saama, Brenker.» 

Rahulik ümmargune Brenker võpatas, nii et Murrey imestusest silmad pärani ajas. Šerif Brenker 
hammustas enda]e valusasti huulde, kuid pahameele pärast ta seda peaaegu ei tundnudki. Ta taipas, 
et ei tohi Boyerit iial ega kusagil hetkekski alahinnata. 

«Tänan teid, Guy,» ütles ta vaikselt. 

«Hm,» köhatas see ja ütles: «Ta ütles, et võib lasta teid vallandada, kui ma uurisin, kuidas see 
võimalik on. Aga tal tärkas ka kohe umbusaldus minu vastu.» 

Šerif Brenker lõi käega nagu inimene, kes teab, miiles asi seisab. «No oota sa, sõbrake...» 
pomises ta läbi hammaste. .Otsaesine oli tal kipras ja pilk karm. 
«Boyeril on ülemal pool sidemeid, šerif.» 
Paistis, nagu ei paneks Brenker neid sõnu tähelegi. Ta küsis äkki: 
«Mis te arvate, kas Billy oli segatud sellesse, mis Murrey'*ga juhtus?» 


Guy Gilbert kehitas õlgu. 


«Ma ei tea, šerif...» iitles ta, mõtles aga sealjuures ängistusega oma vennale Bertile. 
Šerif Brenker tõusis, lõi ratsapükstelt liiva maha ja küsis: 

«Kas te ei tuleks kaasa Samuel Moore'i ja Hal Slateri juurde?» 

«Jah,» vastas Guy Gilbert viivitamata. 

Nad läksid kõigepealt telki, sest Guy tahtis teisi riideid selga tõmmata. 

«Kas te teate midagi reisist, mida Boyer kavatseb ette võtta?» küsis Brenker. 

«Ei, aga Doc rääkis ka sellest.» 

Guy pani riidesse ja saduldas siis hobuse. Murrey jäi siia. Kui nad kahekesi läbi oru oja poole 
ratsutasid, saatsid neid paljude pilgud, sest Guy Gilberti nimi oli kõigil suus. 

Corktownlaste laagris kohtasid nad kohe Hal Slaterit ja Samuel Moore'i. Veel enne, kui Brenker 
midagi öelda jõudis; võttis Hal Slater oma laia kübara peast ja embas Guy Gilbertit. Ta patsutas 
talle õlale, surus tal kätt ja naeratas rõõmsalt ning tunnustavalt. Seda nägid paljud. Kumbki 
meestest ei öelnud ühtki sõna, Guy Gilbert aga muutus üsna kohmetuks. 

Nad istusid koos Samuel Moore'i telgis. Sel tunnil said neist neljast tõelised sõbrad. 

«Küllap tuleme siin toime,» ütles Hal Slater veendunult, kui nad kõneluse lõpul püsti tõusid. 
«Aga et Brenker peaks lahkuma? See on ju naeruväärt. Kogu org on selle vastu. Niisugune 
kehkenpüks võtab oma siledaks aetud lõuad liialt täis, pealegi teab ta, et me teda nüüd tunneme. 

Kahjuks peame ootama, aga niipea, kui ta vähegi põhjust annab, astume vahele. Me oleme küllalt 
tugevad.» 

Šerif Brenker noogutas, kuigi talolid omad kahtlused. 

«Me oleme siin kõigest kaugel, Hal,» ütles ta, «pealegi ei tea me, kust kandist Boyer tikub lööki 
andma. Ühelt poolt on ta angerjataoliselt libe kelm, teiselt poolt külmavereline kõrilõikaja. 
Niisugused on kõige ohtlikumad. Ja. lugu, mis Murrey*ga juhtus, pole ikka veel selgitatud.» 

Šerif Brenker ronis sadulasse, ka Guy tahtis juba hobuse selga istuda. Seal tuli ema Finney ja 
viipas juba kaugelt. Ta oli seda hetke oodanud. 

«Te ju teate, ma olen Edi ema,» ütles ta Guy Gilbertile. kes oma hobuse kõrval seisis ja kübara 
peast oli võtnud, kui emand teda kõnetas. «Pean teid tänama, Guy Gilbert, sest minu Edi käsi oleks 
võinud väga halvasti käia. Ta on ikka veel poisike.» 

«Oh, ma ei teinud midagi erilist,» vastas Guy ja vaatas talle soojalt silma. 
«Ärge rääkige, ma tänan teid.» Emand surus Guy kätt, vaatas tema poole üles ja ütles: «Küll te 
olete suur mees.» 

Pikk Guy vahtis nüüd tõepoolest abitult vasakule ja paremale, nagu otsiks midagi, mille taha 
saaks end ära peita. 


«Tulge meile lõunale,» ütles ema Finney. «Te elate ju oma partneriga omaette, ja mis toitu 
niisugusel puhul keedetakse, on mul väga hästi teada. Te võiksite vahetevahel koos Murrey'ga - nii 
on ju tema nimi, eks ole? - meil külas käia. Ed teeb ka kohe töös vaheaja ja tuleb lõunale.» 

Ta haaras resoluutselt Guy varrukast kinni ja viis ta endaga kaasa. Šerif Brenker ratsutas naerdes 
minema. Tom tuli ja võttis Guy hobuse enda hoolde. Guy Gilberti meel oli äkki rõõmus ja kerge, 
kui ta sammus ema Finney kõrval, kes temaga elavalt juttu puhus. Guy piilus vahetevahel vargsi 
emanda halle juukseid ja lühendas oma tavalist sammu. Nad läksid söögitelki, kus polnud veel 
kedagi. 

«Kümne minuti jooksul on nad kõik kohal, siis algab lõuna. Siin peab igaüks olema täpne. Võtke 
istet, tütarlapsed tulevad teile seltsiks. Vabandage, aga mul on veel tegemist. Betty, Ruth!» hüüdis 
ta ja ootas. 

Tütred tulid. 

«Siin on Guy Gilbert,» ütles ema tütardele, «ütelge talle tere!» Ema Finney läks toitu tulelt ära 
tõstma. 

Betty astus otsekohe Guy juurde. 

«Nüüd olete teist korda siin,» ütles ta. «Ma teadsin juba tookord, kui te Boyeriga siin käisite, et 
tulete uuesti.» 

«Kust te seda teadsite?» küsis Guy naeratades. 

«See on ju selge,» vastas Betty, «pealegi vaatasite hobuse seljast kogu aeg tagasi, kui minema 
ratsutasite.» 

Guy naeris, nii et hambad välkusid. 

Ruth sirutas talle käe. 

«Peame teid tänama, Guv Gilbert...» 

Guy kohkus ja tõrjus kõik tagasi. Äkki muutus ta tõsiseks ja hoidis Ruthi kätt pihus. 

«Ruth Finney,» ütles ta soojalt ja vaatas Ruthile silma, «mind on täna juba mitu inimest tänanud, 
igaüks omal viisil. Tegelikult aga olen mina see, kes peab tänama. Nimelt teid. Mõtlesin kogu aeg 
teie peale tol hommikul, kui tahtsin siit lahkuda... ja ei ratsutanud kuhugi. Sellest te muidugi aru ei 
saa, või ehk ainult pooleldi, aga ma loodan, et kord saabub päev, kus ma võin teile kõik täpselt ära 
seletada.» 

Ruth Finney punastas ja tõmbas oma käe pikkamisi Guy pihust välja. Guy nägi Ruthi kohmetmt 
ja tahtis teda aidata. Et juttu mujale juhtida, küsis ta: 

«Mida te tegema hakkate, kui siit orust ära lähete?» 

«Me oleme seda juba omavahel arutanud,» vastas Ruth Finney ja sai enesekindluse tagasi. 
«Kleim on juba küllalt tulu andnud, me ostame või rajame suure farmi. Betty läheb ju mehele...» 
Guy Gilbert ei saanud teisiti, kui pidi seda kuuldes oma mõtteid avaldama. 

«See on hea otsus,» katkestas ta vaikselt Ruthi jutu. «Minulgi on sama kavatsus, juba mitu päeva 
mõtlen ma sellele. Ja ka naise tahan ma võtta, Ruth.» 

Ta vaatas Ruthile nii igatsevalt, aga ühtlasi nii sundivalt otsa, et Ruthil uuesti puna palge tõusis. 

«Ja-ja-jah,» kogeles ta ning sõnas siis kähku: «Ma pean vaatama, kuidas toiduga on.» Seda 
öeldes tõusis ta püsti ja põgenes. 

«Oh,» kahetses Betty, «pidi ta just praegu minema jooksma!» Guy Gilbert ei teadnud, kas 
pahandada või naerda. Kohutas ta Ruthi ära? 

Esimesed mehed saabusid juba lõunale. Betty pilgutas Guy'le silma. «Mai lähen - pean vaatama, 
kuidas toiduga on.» Heledalt ja õnnelikult naerdes lipsas ta välja. 

Ruth seisis veel kojas, mis viis keedukolde juurde, ja Betty kasutas kohe juhust.. 

«Oh!» hõiskas ta. «On see alles poiss! Eks ma öelnud seda sulle kohe, Ruth! Ja kui energiliselt ta 
pihta hakkab! Minu oma on selle kõrval lihtsalt mühkam.» Ruth jooksis välja, Betty vaatas talle 
imestusega järele. «Aga sa ju ütlesid juba jaa...» 

Väljas oleks Ruth peaaegu jalust maha jooksnud Samuel Moore'i, kes parajasti mööda läks ja 
Ruthi naerdes kinni püüdis. 

«Niisugune rutt? Kuhu nüüd?» küsis Samuel Moore, Ruthi naljatades käte vahel hoides. 
«Ema juurde,» vastas Ruth ähmiga. 

«Kas ema siis kolde juures pole?» 

«On küll. . . Me rääkisime praegu Guy Gilbertiga. . .» 

«Ah ta on siis praegu siin,» ütles. Moore, laskis Ruthi lahti ja läks edasi. 

Ruth jäi seisma, talle tuli meelde, et ta peab minema tagasi ema aitama. Moore polnud veel kuigi 
kaugele jõudnud, kui ta kuulis Ruthi hüüdu: 

«Onu Sam!» 

Moore keeras ringi. 

«Mis mees see Guy Gilbert õieti on, onu Sam?» küsis Ruth. «Sina ju tead.» 

«Mees nagu iga teinegi, Ruth, ja pealegi veel väga tubli poiss.» 


Ruth noogutas, ilma et oleks Moore'ile otsa vaadanud, ja jooksis nüüd tõepoolest tagasi. Samuel 
Moore vangutas oma halli pead. Kes neist naistest küll aru saab! 

Guy Gilbert sõi ja toit maitses talle siin paremini kui iganes enne. Siis ratsutas ta tagasi Murrey 
juurde. Ehkki kuumus orus lõõmas ja päike püstloodis ülevalt alla torkis, laskis ta kübara õlgadele 
rippu, nii et päikesekiired vastu tema kollast juuksetukka põrkasid. Seejuures vilistas ta veel enda 
ette laulukest ja hobune käis sammu. Niisuguses meeleolus ei karda ta isegi kuradit, olgu see kas- 
või seitsmesabaline! 

Igal pool, kust Guy Gilbert mööda sõitis, teretasid teda inimesed ja viipasid talle juba kaugelt. 
Guy naeratas neile rõõmsalt, tervitas ja lehvitas kätt. 

Kui Murrey teda niiviisi tulemas nägi, krimpsutas ta nägu, lükkas kübara silmade peale ja kratsis 
kukalt. Temagi.. oli rõõmus, hoolimata kuumusest. On vist tõesti tar- 

vis, et päike nii palavalt siia neetud orgu paistak täna nähtavasti nii mõndagi tumedat eemale on 
peletatud. 

Vaevalt jõudis šerif Brenker oma kontorisse, kui Johnson, tema naaber, sisse astus. 

«Šerif,» ütles ta suures ärevuses vabisedes, «ma ei jää siia, pakin asjad kokku ja sõidan ära, niipea 
kui võimalik. Eile õhtul jälle mõrv - ma olen oma kokkuvahetatud kullaga alatises ohus. Teid ei ole 
ka alati siin, ma ei julge enam toast välja minna, ma ei hooli kasusaamisest...» 

Šerif laskis Johnsonil rääkida, kuni sel õhust puudus tuli. Siis ütles ta: 

«See sobib hästi, sest ma kuulsin, et ka Boyer tahab reisi ette võtta. Minge ometi. ja küsige 

temalt. Temaga koos on teil kindlasti kõige ohutum sõita. Pärast tulge mulle ütlema.» 

Johnson tõttas otseteed Boyeri juurde. 

«Te lähete reisile? Millal te sõidate?» küsis ta. Boyer jahmus nii, et pidi istet võtma. 

«Kes teile seda ütles, Johnson?» uuris ta, kuid ta nägu ei reetnud, et tal põlved nõrgaks läksid. 
Reisist teadis seni üksnes Billy! Mis mängu temaga mängitakse? Kuid ta kogus end kiiresti - mida 
ta saavutada kavatseb, teab üksnes tema ise. 

«Šerif, ta on sellest vist kusagilt kuulnud.» 

«Loomulikult, loomulikult...» 

«Kas te tulete siia tagasi? Mina lähen päriselt ära. Ma tahaksin teiega koos sõita. Šerif soovitas 
seda.» 

«Või nii. Jah, ma sõidan. Lähematel päevadel. Aga kuidas jääb teie vahetusäriga, Johnson?» 
«Tulgu siia, kes tahab!» 

Boyer vaatas talle otsa, rõõmus välgatus näol. 

«Niisiis ma võiksin teie kontsessiooni omandada? Palju ma igatahes selle eest maksta ei saa, sest 
mõistate isegi see langeks niikuinii minu kätte. Aga sellega säästan ma tülikat jalavaeva ja pangaäri 
võib kohe minu nimel jätkuda. Kas teie ametnik jääb siia?» 

«Kindlasti. Ta ei teeni ju kusagil mujal nii palju.» 
Nad leppisid kiipesti kokku. Pool tundi hiljem sai šerif Brenker kõigest teada. 

Õhtupoolikul, kui Brenker tuli parajasti doktori juurest. seisis Boyer uksel. Šerif Brenker tüüris 
tema poole, teretas nagu tavaliselt ja küsis: 

«Kuulsin, et te sõidate mõneks päevaks ära, Boyer?» 

«Kellelt te seda kuulsite, šeriff Brenker kehitas õlgu. 

«Ei mäleta... võib-olla Dorothea juures. Seal on ju meie suulise ajalehe toimetus.» Brenker 

naeratas, võttis kübara peast ja pühkis kollase rätiga higi. «Kuumus tapab ära,» lausus ta. 
«Küllap tapab su miski muu,» mõtles Boyer ja ütles: «See, mis te kuulsite, on õige. Ma ootan 

veel üksnes ühelt kõrgemalt valitsusasutuselt teadet, siis pean kohe sõitma.» Brenker 


noogutas. 

«Küsisin sellepärast, et pean kindla kaitse eest hoolitsema. Te võtate muidugi nii mõnegi kilo kulda 
kaasa ja Johnson veel hoopis rohkem. Püüan teha mis võimalik.» 

«Asi ei ole nii hull, šerif.» 

«Tõsi jah, sest pärast seda, kui Billy mängust välja langes, ei ole asi tõepoolest enam nii hull. 
Sellest sain ma aga alles täna öösel selgesti aru. Õigust öelda olen ma siin mõnegi asja kahe silma 
vahele jätnud, Guy Gilbert seevastu imelikul kombel mitte. Tema raius sõlme katki.» 

Šerif Brenker tõstis sõrmed kübara äärde, mille ta vahepeal uuesti pähe oli pannud, ja lahkus. 
Boyeri õhukeste huulte ümber mängles vaevumärgatav naeratus. «Küllap hangime sulle siia paar 
uut Billyt, kes nii sul kui teksaslasel veel hoopis teistsugused sõlmed katki raiuvad.» Ta keeras 
ringi ja lonkis tuppa tagasi. Kui teine on rebane, võib tema olla hunt. 


Sel õhtul tuli Konn uuesti Dorothea juurde. 

«Ma hindan teid väga, Doro,» ütles ta kurvalt, «ja mul on väga kahju, et ma teile tüli teen. Kuid 
selles on süüdi ainult see neetud viski. Ja mina olen ka justkui nõiutud. Igas neljandas pudelis, mis 
ma joon, istub ikka kurat sees. Niisiis pean ma kolmandaga lõpetama, seda aga on äärmiselt raske 
teha, Doro.» Ta oli üsna masendatud. «Nüüdsest peale hakkan ma aga seda tegema, nii tõesti kui 
ma siin kolmandat korda rikkaks saan.» 

Ta tahtis saali minna, kuid Dorothea kutsus ta tagasi. 

«Konn,» ütles, ta, «te olite vaene, ma olen kaks korda näinud, kuidas te rikkaks salte, ja näen seda 
nüüd kolmandat korda. Küllap näen ka veel seda, et te kolmandat korda vaeseks jääte, Tegelikult 
aga on see arvestus vale. Te olete alati vaene olnud, Konn, ikka ja alati, sest te joote!» 

Konn hoidis kahe käega kõrvu kinni ja tahtis minema lipsata. Dorothea aga pidas ta kinni ja käskis 
tal oodata. 
Kui Dorothea tagasi tuli, asetas ta Konna ette kolm paksu rahapakki ja tema nahkvöö. 
«Võtkel Teie õnn, et ma pidin eile kõrtsi nii vara kinni panema.» 

«Oh!». imestas Konn. «Ma ei mäleta tõepoolest, Doro, kuidas see eile kõik oli. Mu mõistus oli 
liiga udune. Nüüd aga paistavad vaesele digerile veel kullaväljad.» 

Ent raha Konn oma kätte ei võtnud. . 

«Selle ma deponeerin teie juurde, Doro,» lausus ta pidulikult, otsekui annaks tõotuse. «See on 

esimene graniidirahn, mille vastu teie ennustus kildudeks puruneb.» 

Ohates ja õlgu kehitades viis Dorothea raha jälle ära. Konn kinnitas oma tühja vöö särgi alla ja 
astus uhkelt tantsusaali. 
Samal õhtul küsis Murrey oma sõbralt Guy'lt: 
«Kas läheme Dorothea juurde, et ennast seestpoolt pisut niisutada? Oleme selle ära teeninud.» 
«Ei,» vastas Guy Gilbert ja raputas pead. «Võtab veel tükk aega, enne kui ma seal jälle oma nägu 
näitan.» 


Boyer sundis reisil postvankrit halastamatult kiirustama. Ta ise sõitis ratsa. Johnson jäi kõikuvas 
kastis hirmsast palavusest merehaigeks. Teispool eelmägesid, preerias, sõitsid nad selle tõttu öösel. 
Väsinud hobustega jõudsid nad New Tonderni. Siin pani Boyer oma raha ja kulla panka ning 
ratsutas kohe edasi. West-Fieldist ta telegrafeeris ja kadus siis silmapiriit, et mõne päeva pärast 
nähtavale ilmuda Sankt Paulis, kuhu ta sõitis raudteel. 

Oma korteris riietus ta ümber, tellis siis sõiduki, ronis väikese, aga raske reisikohvriga peale ja 
andis kutsarile aadressi. Mõne aja pärast astus ta asjaliku välimusega kontorisse linna peatänaval. 

«Hallo, Boyer!» hõikas kirjutuslaua tagant siledaks raseeritud näoga mees, kellele tema tulekust 
oli teatatud, ja tõusis püsti. Nõrk naeratus mängles tema huulte ümber. Nad ulatasid teineteisele 


käe, siis surus teine Boyeri tugitooli istuma. «Mis teil seal raskes kohvris on?» 
«Kivimite proovid, Ronnie.» 

Ronnie ajas huuled torru ja noogutas heakskiitvalt. 

«See on tubli, Boyer. Te olete nagu ikka väga kohuse- 

tundlik Niisiis te usute, et nüüd on silmapiiril suur no0s?» 
«Ni suur, Ronnie, et ma sellest üksinda jagu ei saa. 
See juba tähendab midagi.» 
Ronnie naeratas uuesti, seekord pisut õelalt. 
«Te olete nii päevitanud, Boyer...» 
«Kuidas siis on, Ronnie? Seal on kõike küllalt, viitsi ainult kätt sirutada. Ja riski peaaegu üldse 
mitte.» 

«Esialgu mitte, nagu ma teie kirjast aru sain. Paar tublit meest ajavad asja joonde. Hiljem aga 
tuleb sinna raha sisse matta, et asi end tasuks. Selles suhtes on peremees ettevaatlik. Aga ta on väga 
huvitatud, eriti sellepärast, et meil siin on viimasel ajal saak nigelolnud. Paar äri on üsna nurja 
läinud.» 

«Ta ei lükka seda pakkumist tagasi, Ronnie. Pealegi haaraks mõni teine sellest kohe kinni.» 

«Kuss, kuss,» ütles Ronnie, «ei maksa bluffida. Esiteks teame me seda juba ja teiseks seisavad 
väikesed vennad meie kontrolli all. .Me ei lase endale puru silma ajada. Teil on ju selge, et te meie 
juures parimates kätes olete, Boyer. Jutustage nüüd, siis ma räägin peremehega ja pärastlõunal 
saame temaga kokku.» 

Boyer jutustas. Olgugi et kuulaja näoilme vaevalt muutus, nägi Boyer, kuidas jutt mõjus. Asi on 
äärmiselt lihtne: paar ärimeest, kellel on sidemeid ja kes millegi ees tagasi ei põrka, sinna juurde 
mõned palgatud bandiidid, - ning nad on igaveseks kindlustatud. Kui Boyer lõpetas, ei püüdnud 
Ronnie enam varjata, millist mõju see jutt temale oli avaldanud. 

«Jätke kivimite proovid siia,» ütles ta, «ma näitan neid peremehele, ja kell kolm saame siin 
uuesti kokku.» Polsterdatud ukse ees peatas .ta Boyeri veel kord. «Egas meiegi siin tegevuseta ei 
istunud. Kui teie kiri pärale jõudis, hakkasime ennast kohe liigutama. Et seal kulda leidub, polnud 
ju mingi saladus. Minu ülesandeks oli välja nuhkida, mis tingimusi te esitate.. . .Mina kostsin teie 
eest. Mis ma teile nüüd ütlen, see jääb omavahele, eks ole. Osanikeks hakkavad mehed, kes 
seisavad kõrgetel kohtadel. Saate aru? Sellepärast ei lähe nende nimed kellelegi korda, mõistate?» 


Boyer lahkus. Trepil ta peaaegu keksis rõõmu pärast. Ronnie koputas peremehe uksele ja astus 
sisse. 
Punkt kell kolm kohtusid Boyer ja Ronnie uuesti. Ronnie oli igasugusest tagasihoidlikkusest 
loobunud. 

«Ma võin teile vihjamisi öelda, et meist saavad partnerid,» ütles ta. «Asi susiseb. Kasu 

jaotatakse neljaks võrdseks osaks.. Tulge kaasa.» 

Šefi toas istus kaks elegantselt rõivastatud ja laitmatu käitumisega meest. 

«Siin on minu sõber Boyer,» tutvustas Ronnie. «Kui härrastel midagi selle vastu ei ole, siis me 
võime alustada.» 

Ühtki teist nime ei nimetatud. Mehed sirutasid Boyerile käe. ja asusid kohe asja kallale. Boyeri 
usaldus kasvas, masinavärk töötas suurepäraselt. Boyer ei tarvitsenud enam asjast eriti 
üksikasjaliselt rääkida, sest Ronnie oli tublisti eeltööd teinud. 

Kui Boyer vait jäi, nõiatus vanem kahest nimetust sügavale tugitooli ja viibutas vastamisi surutud 


sõrmeotsi. 

«Hästi,» ütles ta, «vaatame nüüd asja lähemalt. Kullavarusid orus me kaevandame ühiselt, härra 
Boyer. Asutame tavalise seltsi. Arusaadav?» 

Boyer noogutas. 

Šeff jätkas: 

«Kleimid tuleb kokku osta.» 

«Sellega oleme jõudnud esimeste raskuste juurde,» avaldas Boyer oma arvamist. 
Vastasistuja vaatas talle hetkeks otsa ja ütles siis lahkelt: 

«Meie ärimeetodid, millega te hästi tuttavolete, nagu Ronnie mulle kinnitas, on end alati 
õigustanud, nimelt siin nõndanimetatud tsiviliseeritud ümbruses. Miks ei peaks nad seal tühjas 
paigas mõjukad olema? Minu arvates on nad seal, kaugel kohast, kus pauk käib, veelgi tõhu- 
samad.» 

«Vastupidi,» katkestas Boyer tema juttu, küünilist naeratust varjamata, «paugud käivad seal, siin 
on tarvis kaja summutada.» 

«Loomulikult, seda tuleb teha.» vastas teine asjatundlikult. «Teile jäetakse vabad käed, te võite 
kasutada igasuguseid vahendeid, ükskõik missuguseid. See kõik jääb teie mureks. Meile kõigile on 
aga selge, et kleimid peavad olema meie valduses. See on hüppelauaks. Kõik ülejäänu on 
lapsemäng, puhtäriline asi.» 

«Paljud on nõus müüma, kui vähegi midagi pakutakse,» torkas Boyer vahele. «Seal on terve rida 
kesiseid kleime, mis aga masinate kasutamisel siiski tulu annavad.» 

«Niisiis on meil tbetuspunktid olemas. Rammusamate 

kleimide puhul tuieb pisut tagant aidata. Pangaäri on ka juba meie käes. Ronnie tuleb pangamehena 
teiega kaasa. Ta hoolitseb ka meie kaitsesalga eest. Kas olete rahul?» 

«Kaitsesalgas peavad olema mehed, kellele Lääs on tuttav. Nad peavad...» 

«No kuulge, Boyer,» katkestas teine tema jutu, «te tunnete ju Ronnie't...» 

Jah, Boyer tundis teda tõepoolest, need kaks meest aga siin meeldisid talle samuti. Isegi too, kes 
oli tumm nagu kala. Boyerit huvitas veel üks küsimus: 

«Kas lasete šerifi vallandada? Saate seda siin korraldada? Sellele kohale peab saama mõni meie 
mees.» 

«Te räägite Brenkerist?» Mees, keda Ronnie šefiks nimetas, pöördus vaikija poole. «Seda saaks 
korraldada, eks ole?» Kuid ta ei oodanudki vastust, sest oli juba jõudnud teisele otsusele. Tema 
hääles kõlas kerge pahameel, kui ta nüüd jälle Boyerile ütles: 

«See ei ole ometi lasteaed, Boyer. Ja ega te ei tulnud siia pudupoodnikega äri ajama! Milleks 
silmakirjatseda! Te ütlesite ise, et asi on kiire ja peab enne talve tulekut klaar olema, et me 
võiksime kevadel hakata kulda ammutama. Šerif kohalt lahti kangutada, selleks läheb tükk aega, ja 
pealegi ei hoia ta hiljem ikka oma suud kinni. Niisugused inimesed võivad oma urgitsemise ja 
kaebustega väga tüütuks muutuda. Mulle meeldivad nad hoopis rohkem, kui nad mõnusasti mullas 
puhkavad. Minu arvates, Boyer, peate te selles asjas veel mõndagi Ronnie'lt õppima. Ta tuleb 
niikuinii teiega kaasa.» 

Boyer noogutas. Mõtlikult silmitses ta kõnelejat, kes nii hooletult tema vastas istus. See ju 
kantseldab teda nagu kerjuspoisikest. Ja ega Boyer temaga võrreldes muud polegi. 

Šeff lõpetas nõupidamise esimese osa. 

«Niisiis oleme kokkuleppele jõudilud. Minu meelest võiksite te tantsu alustada sellest Brenkerist, 
kuni pidu on täies hoos ja kogu org muutub nõiakatlaks. Siis on meil isegi põhjust siit sõjaväge 
kohale saata ja kõik jookseb nagu nööri mööda. Asi on igati kombes.» 

Vaikija tema kõrval noogutas ja keerutas vurre. Tunni aja pärast jätsid nad omavahel väga viisakalt 
jumalaga. ... 

«Millal me teele asume?» küsis Boyer oma vastselt kompanjonilt selle toas ja hõõrus kondiseid 


sõrmi. 

«Kas oled.rahul?» küsis Ronnie, kes sellest hetkest peale Boyerit sinatas. 

Boyer muheles. 

«Keda sa oled meile nii-öelda ihukaitseks valinud?» 

«Mul on parim mees käepärast, Boyer. Juba täna läheb talle teade, tema nõusolek on juba olemas, 
ja nädala pärast istub ta hobuse selga. Bill Leek. Ütleb see nimi sulle midagi?» 

Boyer raputas pead ja sõnas: 

«Tal peavad olema vägevad hambad, Ronnie.» Seejuures mõtles ta Guy Gilberti ja Hal Slateri 
peale. 

«Meilgi on nad olemas,» rahustas teda Ronnie. «Aga Bill Leek ja tema jõuk - need on mehed, kel 
on kihvad.» 

Järgmisel päeval istusid mõlemad rongile ja sõitsid ära. Ronnie'l oli muu kraami hulgas kohvris 
paarkümmend pakikest valget pulbrit. Kui ta sellest nagu möödaminnes Boyerile rääkis, jäi tollel 
hing kinni. Ta nägi ära, et peab tõepoolest veel palju õppima. Jah, mida kõrgemal keegi istub, seda 
julmemalt tegutseb. 


13. PEATÜKK 


Möödus ligi kolm nädalat, enne kui Boyer jälle orgu tagasi saabus. Tema kõrval ratsutas Ronnie. 
Ka Ronnie peatas oma hobuse orusuus nagu kõik, kes esimest korda siia jõudsid. Lagedal liivaribal 
nende selja taga helendas päevavalguse viimne kuma, org aga oli üleni vajunud tontlikku 
hämarusse. 

«Ah see siis ongi siin see tantsuplats?» küsis Ronnie, nuusutades õhku, mida tuuleiil talle ninna 
kandis. «Kahju, et midagi enam näha pole. Paistab, nagu läheksime mingisse ilmatu suurde 
koopasse.» 

Mäenõlvad oru mõlemal serval sulasid ühte musttashalli taevaga, kus ei vilkunud ainustki tähte. 
Praegu tundus tõepoolest, nagu oleks tegemist hiiglasliku võlviga. 

«Koobas on üsna tabav võrdlus,» vastas Boyer. «Kuid see on hiilgav koobas, Ronnie. Ratsutame 
nüüd edasi. Lausa põnev, kuidas mu kõrts nüüd välja näeb ja kas Bert Gilbert ka mingil määral 
tööga toime on tulnud.» 

Nad alustasid traavi. Oma baraki ees ronis Boyer sadulast maha ja hõikas neegrit, et see hobused 
oma hoolde võtaks. Neeger Archy, nagu teda nimetati, ilmuski joostes kohale. Pool tundi hiljem 
teadsid kõik orus, et Boyer on jälle tagasi jõudnud. 

«Noh, Ronnie, nüüd oled sa mu palee ees,» ütles Boyer ratsmeid neegri kätte visates. «Roni 
maha ja astu sisse. Heidame korraks pilgu lokaali, siis sööme ja läheme magama. Tule.» 

Ronnie ronis sadulast alla. 
«Magada tahan tõepoolest,» urises ta ja sirutas tuimaks jäänud jalgu. «Eks ma homme vaatan ringi, 
täna aga teen ainult ühe visiidi. See kuulub asja juurde.» 

Nad läksid kahekesi astmeid pidi üles ja kadusid ukse taha. Archy viis hobused ümber nurga 
talli juurde. Siis tuli ta kiiresti tagasi ja võttis kolmandalt ratsanikult vastu mõlemad 
koormahobused. Mees, kes oli West-Fieldist selleks ratsateekonnaks palgatud, läks Boyerile ja 
Ronnie'le järele, et oma tasu kätte saada. 

Mängusaalis müksas Sagrispea Bert Gilbertile külge, kes kolme kaaslasega kaarte tagus. 
«Kuule,» ütles Sagrispea, «ta on tagasi jõudnud.» Bert Gilbert tõusis püsti ja läks peremehele 
vastu. 


«Noh?» küsis see. 

«Siin on kõik vana viisi,» vastas Bert Gilbert porisedes ja vahtis seejuures üsna avalikult Boyeri 
kaaslast. «Aga väga hea, et te jälle kohal olete.» 

«Mille poolest, Bert?» 

«Niisama. . .» 

Boyer laskis avada ruleti, mille ta oma äraoleku ajaks oli sulgenud, tellis süüa ja läks koos 
Ronnie'* ga ära. 

«Kes see metsiku juuksepahmakaga mees on?» küsis Ronnie kojas. 

Boyer itsitas endamisi naerda. 

«Sagrispea,» seletas ta Ronnie'le, «mees, kes kõik ära teeb, mis kästakse, ja iial ei päri, mispärast. 
Mõneks otstarbeks lausa pärl.» 

Nad olid jõudnud ukse alla ja Archy tõttas väljast tulles parajasti nendest mööda. Tema must 
nägu oli ilmetu nagu ikka. Et ta viimaseid sõnu kuulda võis, selle peale Boyer ei mõtelnudki. 
Mustanahaline ei lugenud tema silmis midagi. 

«Tee kahku, too pakid sisse,» käsutas ta, «ja siis süüa.» Archy oli alati vaikne ja kärmas. Varsti oli 
tal kõik tehtud ja ta läks rahulikult oma väikesse kambrisse, kus olid varjualuse leidnud ka luud, 
ämber, käsitööriistad ja muu kraam, mida majapidamises vaja läheb. Kambris istus Tom. Tema 
suur kere mahtus hädavaevalt kõige selle kolu vahele. Viimaste nädalate kestel oli Torn Archyga 
suureks sõbraks saanud. 

«Ta on veel kellegi kaasa toonud,» sõnas Archy tasakesi. Nad sosistasid tükkaega omavahel. Siis 
kustutas Archy tule, tõmbas eesriide kõrvale, avas akna ja kuulatas, kas ümberringi on vaikile. 
Suuri vaevu puges Tom läbi kitsa avause välja. Koja kaudu polnud nüüd enam soovitav minna. 
Bert Gilbertit kavalusega tüssata polnud 

kuigi raske, sest tema ei teadnud sedagi, et Tom kuulub corktownlaste hulka; ent Boyer oli ohtlik. 
Pealegi oli ta Archyle kohe alguses ära keelanud kellegagi sõbrustada, liiati siis veel küsimuste 
peale vastata. Archy aga oli mees, kes küll vähe rääkis, kuid palju nägi ja kuulis ja kelle musta 
naha all põksus aus süda. Sellest tuligi, et kui Tom temaga sõprust otsis, vastas Archy talle 
meeleldi. 

Tom hiilis märkamatult tänavale, kus praegusel tunnil vaevalt mõni hingeline liikus, ja ruttas 
otseteed Brenkeri juurde. Šerif istus laua taga ja luges ajalehte, mis oli juba vähemalt kuu aega 
vana. 

«Noh, Tom,» küsis ta, «kas sa tuled Moore”i juurest?» 

«Ei, šerif, Archy poolt.» 

Brenker pani ajalehe kokku. 

«Boyer tuli tagasi ja tõi kaasa mehe, keda ta nimetab Ronnie*ks.» 

«Mis mehe? Linnamehe või läänlase?» 

«Ma ei ole teda näinud. Archy arvates linlase.» 

«Kuidas nad isekeskis on?» 

«Nagu vanad sõbrad.» 

Palju rohkem ei teadnud Tom rääkida, kuid ka Sagrispea nimi tuli nende jutus ette. Siis läks Tom 
ära. Serif Brenker hakkas oma ametiruumis edasi-tagasi kõndima. Mõnegi asja kohta oli tal 
kujunenud selge pilt. Bert Gilbert ja Sagrispea istuvad ilmast ilma Billy kamba meestega koos. Ent 
šerif oletas, et oodatav hoop vaevalt küll sealtpoolt tuleb. Niiviisi mõteldes ja mööda tuba sam- 
mudes kuulis ta koputamist. Tema hüüde peale: «Sisse!»astus tuppa Ronnie. 

Brenkerile oli ta otsekohe vastumeelne, sest tulija käitus ülearu peenelt, peaaegu kõrgilt. 

«Ma olen uus pankur.» ütles ta, «Ronnie on mu nimi ja kuna me oleme naabrid, tulin end teile 
esitlema.» 

Ta istus järile ja vahtis šerifile kaunis häbematult irvitades otsa. See silmitses teda näiliselt küll 
ükskõikselt, kuid põhjalikult. Ronnie*l polnud relva kaasas. 


«Te olete niisiis Boyeri palgaline?» 

«Jah, aga laialdaste volitustega.» 

«Hm, hm. Te siis tunnete Boyerit juba ammu?» 

«Ei.» Ronnie eelistas praegusel juhul valetada. «Mind soovitati talle,» 

«Egas midagi, hakake muudkui pihta,» sõnas Brenker. 

«Ma olen veendunud, et te Boyeriga edaspidi hästi läbi saate. Minuga loodetavasti ka.» 

Ronnie tõusis püsti, muigas ja ulatas Brenkerile käe. Ta oli palju oma välisest libedusest 
kaotanud. Šerif tundis algul kiusatust tema kätt tähele panemata jätta, kuna ta aga ei tahtnud end 
reeta, saatis ta selle võllaroa koguni veel ukseni. Pärast istus ta tükk aega sügavasti mõttes. Olukord 
tundus talle keeruline. Pangaröövimine, karjavargus, kaklus, mõrv, näppamine - kõige sellega saab 
ta hakkama, sest ta teab, mis iga kord ette võtta. Siin aga segatakse kaarte mingiks iseäralikuks 
mänguks. Šerif Brenker ei tundnud end päris hästi. Midagi ohtlikku oli liginemas. Eks andnud see 
suli, kes nüüdsama tema juures käis, talle oma käitumisega sellest üsna avalikult märku? 

Järgmisel päeval ratsutas Ronnie läbi oru. Ta alustas paljude kullakaevajatega kõnelust nende 
tööst, rääkis kullahindadest ja elust väljaspool orgu. Kõik kuulajad, kes olid juba kuude kaupa siin 
orus elanud, tundsid huvi uudiste vastu. Mõned kutsus ta õhtuks Dorothea juurde keelt kastma. 
Kõigile jättis ta hea mulje. 

Ühe vana kullakaevaja juures, kes töötas koos pojaga, viibis ta pisut kauem. Mõlemad olid 
asunud mäeseina kallale, milleni nende kleim ulatus. Suure vaevaga raiusid nad püstakat kaljuseina 
ja murdsid tükke lahti, mida nad siis primitiivses uhmris purustasid, et neist kulda välja uhtuda. 
Ronnie vangutas pead, vaadates, kuidas nad toll-tollilt mäge närisid. 

«Küll on ränk vaev,» ütles ta. «See ei ole tõepoolest nali. Kas tulete vähemalt ots otsaga kokku?» 
Vanamees pani kangi käest ja pühkis hallideit silmakulmudelt higi. Väsinult vaatas ta küsija poole. 
«Mis seal parata. Liivas ei leia enam midagi, ja seda vähest kullatolmu sealt välja pesta on ka 
tappev töö. Vesi on kallis, kõik on kallis. Siit kivist võib ikka veel rohkem loota.» 

Ronnie noogutas ja pakkus mõlemale suitsu. Vanamees jutustas edasi: 

«Meil ei ole oma kleimiga. õnne olnud, samuti ka paljudel teistel. Kullaotsijal peab õnne olema. 

Ainult see, kes kollasesse tabab, saab rikkaks. Enne talve läheme siit mi- 

nema, ja pole veel kindel, kas me kevadel tagasi tuleme. 

Nii mõnigi mees peab siit sügisel pika ninaga lahkuma.» 

«Miks te oma kleimi ära ei müü?» küsis Ronnie süütu näoga. 

Vanamees hakkas heasüdamlikult naerma, sest ta pidas Ronnie't ikka veel üsna roheliseks. 

«Kes siis kehva kleimi ostab? Kõik tulevad siia, et raha teha, ja mitte selleks, et rahast lahti 
saada. Me oleme kõik vaesed kuradid, keda kullapalavik nakatas. Kui keegi siin pisut raha kokku 
kraabib, siis paigutab ta selle sinna, kus see talle tulu toob. Või arvate, et minu naaber, kellel on 
natuke paremini vedanud, võtab veel selle maalapi endale raha eest ristiks kaela?» 

Ronnie vangutas pead. Kui ta mõnda aega oli kaalutlenud, sõnas ta: 

«Asja võiks ka teisiti korraldada. Et viimast tolmutera kätte saada - mida te labida ja panniga iialgi 
ei suuda -, selleks tuleb uhtumismasin üles seada. Ühe kleimi puhul aga ei tasu see ennast ära. 
Masin maksab raha, siiatoomine samuti, vett on tarvis kohale pumbata...» 

«Kas te olete kruntidega hangeidaja?» katkestas vanamees tema juttu. 

«Ei,» vastas Ronnie, «kuid ma olen pankur ja mul tärkavad peas mitmesugused mõtted. Ehk saab 
teid aidata. Kui mitu meest nõustuksid müüma, tasuks see võib-olla ära. Ma küsin peremehelt.» 
Ronnie libistas pilgu üle maatüki. «Kui teile selle eest viis tuhat dollarit pakutakse, kuidas siis 


oleks?» 

«Viis tuhandelist on suur raha,» lausus vanamees mõtlikult, «me pole siit veel seni isegi kolme 
välja pigistanud.» . 
«Viis võtta ja kakskümmend viis maha jätta, isa?» heitis poeg põlglikult sekka. Tema hääl kõlas 
tõrjuvalt. 

«Aga kui siin kõigest veel kolm peidus on?» küsis Ronnie omakorda. «Kes garanteerib, et siin 
on kakskümmend viis?» 
«Nii et te olete ikkagi spekulant,» ütles vanamees. «Võib-olla saan siin selleks,» vastas Ronnie. 
Kui ta ära oli läinud, arutasid isa ja poeg seda asja omavahel edasi. 

«Sul võib õigus olla,» ütles vanamees. «aga eluilmaski ei saa me neid kahtkümmend viit kätte, 
isegi siis mitte, kui nad siin peidus on. Nüüd on meil vaevalt kolm, talveks 

loodame neli täis saada. Kui me nüüd need viis tuhat vastu võtame, on meil kokku kaheksa ja meil 
pole larvis ennast siin enam vaevata.» 

«Arvad sa, et ta ostab, isa?» 

«Ma usun küll, ta paistab olevat üsna kaval sell. Ma küsin kaheksa tuhat. Tuleb silmad lahti hoida, 
esimeste maatükkide eest maksavad nad hästi, et äri alguse saaks. Küllap paljud meist kaaluvad 
seda küsimust, ja kui siis kõik joostes tulevad, lüüakse hinnad alla.» 

Ronnie seisatas veel kolme mehe juures ja jutt oli iga kord peaaegu seesama. Neil meestel oli 
kolme peale kaks kleimi ja nad püüdsid ühisel jõul lihtsa sõelumisseadeldise abil töötada. Samal 
ajal, kui kaks meest kühveldasid, liigutas kolmas käsihoovaga sõela. Töö oli raske nagu sunni- 
töölistel. Meestel jooksis higi üle paksult tolmuga kaetud näo. See, kes raputussõela juures seisis, 
oli ise ka lausa masinaks muutunua. Tema silmad põrnitsesid liikumatult sõelal tantsisklevaid 
pruune ja roostepunaseid kruusateri. Kuld, kuld - kuld ei tantsinud. 

Selle päeva lõuna ajal ja õhltul toimusid kõikjal ägedad vaidlused. Uued mõtted olid orgu 
tulnud. Ühe ropsugd oli võimalik raha saada ja ühtlasi ka rängast, kontimurdvast tööst loobuda. 
Seda tuleks kaaluda. Teised aga tõmbasid nina krimpsu ja suunurgad põlglikult alla. Need olid 
enamikus niisugused mehed, kes küll haistsid kasulikku tehingut, kes aga oma kleimil hästi 
teenisid ja selle tõttu laias kaares sülitada võisid. Siiski, nii mõnigi mees, kes oli omadega juba 
mäel, kaalutles salamisi. Kas ehk ei saaks maalapi müümisega lõpuks veel üsna head äri teha. 

Õhtul istusid Ronnie ja Boyer elavalt vesteldes koos. Asi susises, algus oli paljutõotav, nende isu 
aga kasvas iga tunniga. Esimene teade läks teele. Nüüd oli tarvis veel oodata, kuni kogenud ja 
robustsed abimehed pärale jõuavad. See ei tähenda muidugi, et nemad kahekesi siin seniks käed 
rüppe panevad. Nii mõndagi on tarvis veel ette valmistada. Bill Leekiga pidi nende kava kohaselt 
saabuma üllatus ja seejärel tuleb paari nädala jooksul kõik ilusasti joonde ajada. 

Boyer käskis Archyl kutsuda Bert Gilberti ja Sagrispea, ja siis läks Ronnie nende mõlemaga 
esimest korda Dorothea lokaali külastama. Ronnie ei pooldanud pimesikumängu, siin mitte! Ta 
tundis end kindlana. 

«Las näevad, kes siin esimest viiulit mangib,» ütles ta oma mõlemale kaaslasele, «küllap siis 
roomavad kõik ligi.» 

Kui ta koos Bert Gilbertiga, kes nüüd ka tuult purjedesse oli saanud, läbi Dorothea lokaali lonkis, 
vaatas er.amik külalisi neile kolmele mõtlikult järele. Sagrispea vantsis nagu hirmuäratav tige koer 
teiste kannul. Laudades istujad sosistasid omavahel. Ronnie märkas seda ja oli rahul. Kaks tundi 
viibis ta Dorothea kõrtsis, sõlmis mõningaid tutvusi ja kinnitas neid, mis juba päeval väljas alguse 
olid saanud. 

Selle aja sees ilmus ka šerif Brenker viivuks sinna. Ta tuli oma abilise Larryga, kellega koos teda 
juba ennist laagritänaval ja telkide vaheloli nähtud. Ka see andis jutuks põhjust, sest asjaolu, et 
Brenker sooritab ringkäiku kaaslase saatel, oli uus ja esmakordne. Mõne hetke seisis Brenker 


Dociga kahekesi Dorothea leti ees. 

«Varsti teame, mis meil oodata on,» ütles Doc. 

«Nemad samuti,» vastas Brenker talle otsemaid, ja nad ei tarvitsenud teineteisele enam midagi 
pikemalt seletada. 

«Teil läheb raskeks esimest lööki anda, šerif,» sõnas Doc, kes vastu letti nõjatus ja saali silmas 
pidas. «Selle poolest te olete hoopis halvemas olukorras. Vastne mees näib nagu mõni siledaks 
harjatud tulesüütaja. Võib-olla on koguni tuletõrje tema kontrolli all.» 

«Siin orus igatahes mitte, Doc.» 
Nende kõnelus katkes, sest sisse tuli Konn. 

«Kanäe,» ütles Doc talle, «sa ei ole ennast enam mitu päeva näidanud, oled äkki haruldaseks 
külaliseks muutunud.» 

Konn pilgutas salapärasel ilmel silma. 

«Ma olen õhtuti liiga väsinud. Te peate mõne aja ilma minu meeldiva seltskonnata läbi ajama - siis 
aga teeme tagantjärele kõik tasa.» 

Ta jõi ainult kaks napsi ja lahkus. 

«Tal on midagi teoksil,» ütles Doc Konnale muhelusega järele vaadates. «Seda meest ma tunnen. 
Kes teab, mis ta välja haub.» 

Saabusid uued külastajad. 

Hilja öösel, kui Boyer oma mängusaali juba kinni oli pannud, tulid tema tuppa kokku Ronnie, Bert, 
Sagrispea ja kolm meest Billy jõugust. Archy pidi neile joodavat tooma. Ta tegi seda rahuliku 
näoga, mille ilme iial ei 

muutunud. Siis lubas Boyer tal lahkuda. Archy heitis voodisse. Tunni aja pärast kuulis ta 
äraminejate samme. Bert ja Sagrispea läksid oma tuppa. 

Ronnie ostis mõne päevaga kaheksa kleimi ära. Orus ei tekkinud küll rahutust, mõningat ärevust 
aga oli siiski märgata. Need olid maatükid, mis asetsesid oru ülaosas ja mis seni .suuremat tulu 
polnud andnud. Parematele kleimidele oru keskpaigas ja teisel poolaja ei pääsenud ta veel ligi. 
Kuid juba teati sosistada, et ta ka seal kanda kinnitab. 

Šerif Brenker kõneles sellest Samuel Moore”i ja Hal Slateriga. Nad jõudsid veendumusele, et 
väliselt on küll kõik korras, aga et Ronnie ja Boyeri seljataga seisavad rahakad mehed. 

Brenker koguni rahunes veidi. 

«Nähtavasti mõtlevad nad sel moel eesmärgile jõuda,» ütles ta. «Selle kohta ei saa midagi öelda. 
Küllap nad on taibanud, et igasugune kahtlane äri leiab siin karmi vastuseisu ja luhtub.» Tõsi mis 
tõsi, sellest saadik., kui Billyt enam elavate kirjas polnud, valitses orus rahu. 

Samuel Moore nõustus temaga kõheldes. Hal Slater aga pahandas: 

«Miks longivad neil alatasa sabas need viis lurjust? Miks istuvad nad öösiti koos ja peavad 
salaplaane, nagu Archy räägib? Ärgem laskem end uinutada, meil on tegemist hüäänidega.» 

Kui Brenker oli minema ratsutanud, läks Hal Slater Samuel Moore'*iga Finney'de suurde telki, 
kus nad heatujulise seltskonna eest leidsid. Seal istusid ema Finney oma kahe tütrega, Hal Slateri 
poeg Joe, Ed Finney, Guy Gilbert, Murrey ja teised corktownlased. Ka Jim ja kaks tema kaaslast. 
Aeti juttu, naljatati ja naerdi. Kellelegi polnud enam saladuseks, et pikk Guy Gilbert püuab Ruth 
Finney südant võita. Ega ta koos Murrey'ga täna esimest korda siin ei viibinud. Ka kulla, mille nad 
maa seest leidsid, tõid nad nüüd siia, et see asuks kindlas kohas. 

Üksnes Jim istus süngelt vaikides ja jõi ülemäära palju. Tema kaaslased jälgisid viimastel 
päevadel murelikult oma muidu nii rõõmsameelset Jim'i. Väga harva oli teda nüüd oma kleimil 
näha. Ja kui ta oligi seal, istus ta enamasti sõela ja panni kõrval ja põrnitses enda. ette maha. 
Vahetevahel töötas ta jälle tundidekaupa ilma hingetõmbeta, et paar grammi leitud kulda õhtul 
viina vastu 

vahetada. Neil oli temast kahju. Oma kleimiga on ta sisse kukkunud ja nüüd kaotab ta ka veel neiu, 
keda la nii väga ihaldab. Neiu aga pole ju talle iial lootust andnud ja Jim peab end kokku võtma. 
Jimi klaas oli tühi. Ta kergitas end pisut ja sirutas käe pudeli järele. 
«Kas ehk ei aita teile juba tänaseks?» küsis ema Finney ettevaatlikult ja hoidis pudelist kinni. 
Jim jäi oma ebamugavasse asendisse ja vaatas talle juba ähmaseks muutunud silmadega otsa. Tema 
pilk polnud sugugi kuri, kuid ta ütles: 
«Ma joon nii palju, kui mulle meeldib.» 
«Aga mitte minu majas,» vastas ema Finney leebelt, «ja see siin on niisama hästi kui minu maja.» 
Teiste kõnelus oli soikunud, valitses üldine vaikus. Jm ajas end täiesti sirgu, vaatas ühelt teisele, 
tõukas siis äkitselt järi enda alt eemale ja läks sõnatult välja. Pikkamisi sai jutt jällegi hoogu, kuid 
Jimi nime ei võtnud keegi suhu. 
Kui tema kaaslased hiljem oma ühisesse telki astusid, ei olnud Jim'i seal näha. 
«Kus on Jim?» küsisid nad kauboilt, kes veel ärkvel oli. 
«Tund aega tagasi võttis ta sadula,» kõlas vastus. «Ta tuikus üsna tugevasti.» 


Järgmise päeva ennelõunal tõstis Joe Slater silmad töö juurest üles ja libistas pilgu üle Jimi kleimi. 
«Kes see seal on, isa?» küsis ta. 

Hal Slater peatas hetkeks sõelumise ja vaatas ka sinnapoole. Ta kehitas õlgu ja kavatses juba 
töod jätkata, aseta s siis aga sõela käest maha ja ajas end täies pikkuses sirgu. Lapiti käeseljaga 
päikese eest silmi varjates vaatas ta veel kord ning jahmus. 

«Lase edasi, Joe;» ütles ta, «ma tulen kohe tagasi. See asi ei meeldi mulle põrmugi.» 

Joe märkas pahameelekurdu isa laubal ja vaatas uuesti võõra poole. 

«Hei!» hõikas Hal Slater võõrale liginedes juba viie sammu kauguselt teraval toonil. «Mis te siin 
teete?» 

Ta oli kindel, et mees on teda tulemas näinud, aga ei tee sellest väljagi. Nüüd. pööras võõras end 
pikkamisi ringi, naeratas Slaterile sõbralikult, ootas, kuni teine päris ligidale jõuab, ja vaikis ikka 
veel. 

«Noh? Minu nimi on Hal Slater.» 
«Seda ma arvasin. Mina olen Ronnie.» 
«Tean seda ütlematagi.» 
Hal Slater oli vihane Ronnie häbematuse üle ja valmis talle kallale kargama. Teine naeratas kogu 
aeg. 

«Milleks nii ägedalt, Hal Slater?» küsis Ronnie, kusjuures naeratus tema näolt ei kadunud. «Me 
oleme ju nüüd. . .» 

Vihaselt urisedes katkestas teda Hal Slater: 

«Ma küsin teilt veel kord, mida te otsite Jimi kleimilt, kes kuulub meie hulka ja...» 
Seekord katkestas Ronnie tema jutu. 

«Kuidas te ütlesite? Jimi kleimilt?» Otsekui andestavalt vangutas ta pead. «Ma olen omal 
kleimil, Slater, ja esimese küsimuse, mille te nii järsult välja paiskasite, oleksin õigupoolest 
pidanud mina teile esitama. Kuid ma ei taha tüli, Slater. Iial ei igatse ma seda. Niisiis: mida te 
soovite, kallis naaber?» 

Hal Slateri hinges kees viha. Mõneks hetkeks jäi ta lausa keeletuks. Siis aga surus ta läbi 
hammaste: 

«Seda peate enne tõendama.» 

Kuid ta teadis juba neid sõnu öeldes, et on siin mängu kaotanud. 

Ronnie ei loobunud ärritavast sõbralikkusest. 

«Olgu siis, et rahu jalule seada,» ütles ta ja tõmbas taskust kokkupandud paberilehe. «Palun.» 


Sel ajal, kui Hal Slater luges, laskus Ronnie põlvili, võttis nagu katseks peotäie liiva ja nõristas 
seda läbi sõrmede: Ta ei pööranud Slaterile enam vähimatki tähelepanu. Too luges, mis must- 
valgel kirja oli pandud, nimelt et Jim on müünud oma kleimi seitsme tuhande dollari eest Boyer ja 
Co-le. Seda hinda polnud see kleim üldse väärt, aga Slater taipas, et ostjad oleksid maksnud ka 
kahekordse hinna, et ainult avaneks võimalus corktownlaste laagrisse tungida.. Tükk aega vahtis ta 
üksisilmi müügilepingut, millele polnud võimalik vastu vaielda. Ronnie mängis ikka veel liivaga. 

Hal Slateril ei jäänud muud üle, kui hoida paberilehte tema nina ees. Ta tegi seda vaikides, 
hambad kokku surutud. Ronnie võttis paberi ettevaatlikult kahe sõrme vahele ja naeratas huuli 
torru ajades, nagu hakkaks ta nüüdsama suhkrut lakkuma. 

Pikkade sammudega kõndis Hal Slater minema. Ta ei 

läinud tagasi tööle, vaid saduldas hobuse ja ratsutas kõigepealt Samuel Moore'i juurde. 

«Jim on oma kleimi ära müünud,» ütles ta ärritatult. 

«Ma lähen korraks Brenkeri juurde.» 

«Ja mis saad sina sinna parata?» küsis Moore. 

«Ei midagi, Sam. Aga me satume veel selja tagant vaenlase tule alla, sest meil on juba praegu täi 
kasukas.» 

Samuel Moore kehitas õlgu. Hal Slater ratsutas maruvihaselt minema. Teel muutus ta pisut 
rahulikumaks. 

Corktownlaste laagris lendas uudis suust suhu ja tekitas ägedaid vaidlusi. Enamik rääkis Jimist 
kui reeturist. Üks corktownlastest ütles: 

«See on nüüd tänu selle eest, et me neid enda hulka võtsime.» 
Seda kuulis üks kauboi ja küsis kohe teravalt: 

«Mis tähendab neid? Egas meie viiekesi pole kõik Jimid. 

Ja ülepea - kas teie, corktownlased, arvate, et te kinkisite meile midagi? Eks olnud ju maa siin 
vabalt saadaval nagu igal pool.» 

Tülitsejad lepitati omavahel ära, nii et riidu ei puhkenud, mingi okas aga jäi siiski hinge. Oks 
corktownlastest sõnastas selle, mida teisedki mõtlesid: 

«Kes saab Jimile üldse midagi ette heita? Igaüks võib oma asjadega talitada nii, nagu soovib, ja 
kasutada oma kleimi ja kulda nii, nagu heaks arvab.» Ta tahtis veel lisada: «... ja Hal ärgu toppigu 
oma nina asjadesse, mis meile sekeldusi võivad tuua.» Kuid ta tättis selle siiski ütlemata. Nii 
mõnedki aga sosistasid sellest hiljem. 

Hal Slater ronis Brenkeri ametiruumi ukse ees sadulast maha ja läks majja. 

«Ma tean, mispärast sa tuled,» ütles Brenker talle, enne kui Hal veel suudki jõudis avada, «Jim 
sõlmis müügi. lepingu eile öösel Dorothea kõrtsis ja oli ise sealjuures metsikult purjus. Nüüd on 
ämblik teie hulgas ja küllap ta seal juba oma võrku kaob. Selle peale võid sa kindel, olla.» 

Hal Slater istus järi! ja kõigutas küharat käes. Siin, Brenkeri juures olles, tundus talle järsku kõik 
asjatuna. Milleks ennast üldse ärritada? Muuta ju niikuinii midagi ei saa. Mõne aja pärast omandas 
tema nägu aga jälle range ilme ja ta ütles: 

«Kas tead, Brenker, ma ei kavatse võitlusvälja kelmidele loovutada.» 

«Seda võib sinust arvata, Hat. Mina ka mitte. Senini aga pole nad. ju mingit kelmust teinud.» 
Hal Slateri hinges kihvatas viha. 
«Küllap see tabab meid enne veel, kui me õieti arugi saame, ma tean! Aga siis on juba liiga hilja, 
sest nad on kõige alatumat sorti kõrilõikajad ja salamõrvarid, Brenker! » 

Brenker hakkas mööda tuba edasi-tagasi kõndima nagu ikka neil puhkudel, kui ta oli erutatud. 


Mis Slater rääkis, see ju kinnitas tema enda kartusi. Aga võib-olla näeb ta kõike liiga tumedates 
värvides. 
«Bert Gilberti ja teistega saame ju hakkama,» ütles Brenker, kui Hal Slater püsti tõusis. 

«See on jah hea lohutus,» salvas .Hal vastuseks. «Ma tahan teada, mida mul on oodata. Kus on 

Jim praegu? Joob?» 

Brenker raputas pead. 

«Lamab Pastori telgis. Võib-olla toibub ta ja muutub mõistlikumaks, kui nad mõlemad kained on ja 
omavahel aru peavad. Kõige parem oleks, kui nad mõlemad minema ratsutaksid. Võtsin Jimi 
hobuse oma hoolde, vaene loom tolgendas veel täna hommikul Dorgthea kõrtsi juures. Kahju 
Jimist.» 

Hal Slater ratsutas Pastori telgi juurde. Ta heitis ainult korraks pilgu narmendava telgiriide taha. 
Mõlemad lamasid seal ja norskasid, saapad jalas, kannused küljes. Ta ratsutas corktownlaste juurde 
tagasi ja asus vaikides tööle. 

Jim tuli hilisõhtul. Kui ta telgis oma kaaslasi teretas, ei vastanud talle keegi. Kõigil oli näol morn 
ja tõrjuv ilme. Jim vaatas luuravalt ringi ja alustas siis pilgates: 

«Või nii. . . nojah, teil on nüüd muidugi kops üle maksa. Ega midagi, kuld muudab inimesi.» 

Ta kargas oma magamisaseme juurde, viskas oma paar asja teki peale hunnikusse ja rullis teki 
kiiresti kokku. 
«Jim,» ütles üks meestest, «tule istu siia. Ajame mõne sõna juttu.» 

Kuid Jim oli nii vihane, et ta ei saanud ühtki mõistlikku sotla kuuldavale tuua. Ta kahmas 
kompsu, viskas selle õlale ja jooksis välja. 

«Kogu see neetud org sõitku põrgu!» kisendas ta. «Ja teie pistke oma pagana seltsimehelikkus 
koos oma kullaga kus kurat!» 

Ta andis hobusele kannuseid ja kihutas mööda pimedat tänavat eemale. 
Telgis viibijad vangutasid pead. Jim oli ju praegu täiesti kaine.. . 


Jim elas nüüd Pastori juures ja tolgendas kogu aeg Dorothea kõrtsis. 

Järgmine päevoli ärev ja kujunes iseäralikuks. Paljud, kes selle kõik kaasa elasid, väitsid hiljem, 
et siit saigi kõik alguse. Sellest saadik ei leidnud inimesed orus enam rahu. 

Aeg kaldus lõunasse ja kõikjal liigotati virgasti käsi. Päikest varjas täna tihe pilvkate, selle tõttu 
oli kuumus enam-vähem talutav. Corktownlaste laagris polnud tavaiist head meeleolu. Eile 
õhtulolid mõned üsna avalikult öelnud, et kui saab vastava hinna, müüvad nad ka oma maalapi ära, 
et siinsest hõõgkatlast pääseda. Väljapestud kullast piisab neile. 

Ka Samuel Moore oli üksinda oma telgis istudes end taoliste mõtetega tundide kaupa vaevanud. 
Ta on saanud rikkaks, väga rikkaks. Kelle jaoks kraabib ta veel rohkem kokku? Iial ei suuda ta oma 
rikkusest täit rõõmu tunda. Olgu pealegi see maa ja need mäed päikesest hõõguvkuumaks köetud, 
olgunad ohtlikud - tema ei suuda neist iial lahkuda. Ta ei saa enam ilma metsiku looduseta elada, 
see on tema maailm... Kuid kõik see sagimine siin ei ole talle enam meelepärane. Paljude, väga 
paljude üksinduses veedetud päevade jooksuloli ta end Lizzie seltsis paremini tundnud kui nüüd 
siin tormiliselt rikkust ahnitsevate inimeste hulgas. Ja mis on saanud Jimist, sellest reipast poisist! 
See läheb joomisega põhja. Pastor ongi juba läinud, ja mõni teine ka. Corktownlased pole enam 
niisugused nagu siis, kui voor siia jõudis. Igaüks elab omaette ja endasse tõmbunult. Nende peale, 
kellel on kõige paremad kleimid, vaadatakse viltu. Neid pole palju, sest org pole lootusi täitnud. 
Suuri, põrutavaid leide ei ole esinenud. Kuid siiski arvas ka Moore, et kuld peab siin kuskil suures 
koguses peituma. Võib-olla mäes? Mäest on teda aastatuhandete jooksul alla rabisenud. Päikese- 
lõõsk, vihm, lumi, jää ja tormid on kivi purustanud ja alla uhhmud... 

Samuel Moore ei vabanenud oma mõtetest täna isegi töötades. Ta kavatses rääkida Jimiga ja 
mõne teise cork- 

townlasega, kes saavad vähe tulu. Kasutagu need tema kleimi sügiseni. Enne talve jätku kõik 
sinnapaika või müügu spekulantidele. Boyer ja Co-le võib sellest veel hiilgav äri kujuneda. 

Samuel Moore seisis labidale toetudes ja vaatas ligidase mäekülje poole. Umbes kolmkümmend 
meetrit oli võimalik veel mööda nõlva ülespoole minna üle munakivide, liiva ja mulla, aga sedagi 
mitte kõikjal. Edasi kerkis mäetipp mustjashalli kaljuna peaaegu püstloodis vastu taevast. 

Äkki pani tume paugatus õhu vabisema, kaja murdus mäenõlvadel ja veeres värisedes alla orgu. 
Kõikjal viskasid inimesed tööriistad käest ja jätsid sõelad seisma, astusid barakist või telgist välja 
ja vaatasid ringi. Küsimused ja hüüded lendasid suust suhu piki tänavat ja hüppasid ühelt kleimilt 
teisele. Mis on lahti? 

Samuel Moore nägi vasakul, tükk maad eemal, tõusmas halli tolmupilve. Otse mäekülje alt 
kerkis see pikkamisi ja raskelt mööda kive üles ja rebenes siis aeglaselt üksikuteks ribadeks. 
Mõned mehed ruttasid juba sinnapoole. Ka Samuel Moore hakkas astuma, sest tal polnud raskeid 
mõtteid veeretades .niikuinii õiget töölusti. 

Šerif Brenker ja tema punajuukseline abiline olid samuti ukse juurde tulnud ja hakkasid nüüd 
liikuma. Järsku voolas kõikjalt inimesi ühte punkti kokku, samal ajal aga levisid orus kõige 
mõttetumad kuuldused. Kuid plahvatuskohale jõudes kõik lausa tardusid ja jäid esialgu hoopis 
keeletuks. 

Mäekülje sisse lõhatud augu ees hüples Konn oma kleimil nagu sõge orav õhkimisest pudenenud 
kiviklibu vahel ringi. Tõepoolest, siin nägid nad kulda! Jälle haaras kõiki kullapalavik ja joovastus. 
Paljud Konna ümber seisvatest meestest olid näost kahvatuks muutunud. Siis nakatas Konna 
metsik rõõm ka juurdetulijaid ja nad hakkasid ärevalt kõnelema. 

Konn näitas neile, kus kuld asub! Konn, vana diger, oli seda taibanud! Ja nagu ikka, oli õnn talle 
saatjaks. Ta polnud rassinud ja maad tuhninud nagu teised, vaid endale vaikselt dünamiiti hankinud 
ja sellega mäe sisse augu põrutanud! Nüüd lamasid purustatud kivid nende ees - väiksemate 
tükkidena, kamakatena ja umbes sajakilose müraka näol. Kõikjal vilkusid peened, isegi juuspeened 
soonekesed: kuld! 

Oli Konn suure kullasoone peale sattunud? Asub see siin? On see üksnes kullapesa? Või soone 
haru? 

Samuel Moore patsutas väikesele erutatud Konnale õlale ja soovis talle õnne. Siis astus ta 
vaevalt mehekõrgusesse avausse ja silmitses seda teraselt. Ka õõnsuse seintel virvendasid ja 
heikisid kullasoonekesed, mis aga peagi lõppesid. 

«Minu arvates on see pesa, Konn,» ütles Samuel Moore ringi pöördudes. 

«Võib-olla, õigemini - kindlasti on, sest ma ka juba vaatasin. Kuid ega see pole ka just mingi 
vaeslapsukel Mäge on nüüd näksitud, näete, kulda leidub kõikjal, siin aga onta nagu mingi võrk 
kaljuseinas. Mina lasksin kõmaka vastu taevast, hahahaa, ja tõin kullakamaka lagedale!» 

Konnal jäi hing kinni, ta hüples ikka veel ja tema nägu tõmbles. Mehed silmitsesid mäekülge, 
mis seisis Konna kleimi piiril. Konn oli sellesse mitmes kohas auke puurinud ja siis suurele leiule 
sattunud. Mehed vaatlesid neid kohti lähemalt. 

«Mis te seal põrnitsete?» kisendas Konn. «Vaadake siia. siia!» 

Ta tõukas jalaga suurt kvartsikamakat. ja nüüd märkasid ka teised seda alles õieti vaatama 
hakata. Mõned mehed panid käed külge ja keerasid kivimüraka ümber. Kivi teisel küljeloli kuld 
lahtiselt nähtaval mehepeasuuruse kollaselt helkiva laigu näol. Kullasoonekesed olid sellega 
võrreldes tühi puru. See siin oli tõeline kullapesa! 

Samuel Moore vaatles suurt kvartsimürakat igalt poolt hoolega ja koputas tema pihta. 

«Noh?» küsis Konn. 

«Minu arvates viisteist kuni kakskümmend naela kulda,» ütles Moore. 


«Tabasid ära, Sam,» kinnitas Konn. Ta tõukas mehed kõrvale. «Katsuge, et te kaote, te näljarotid 
ja tolmutuhnijad. Ma tahan tööd teha ja veel täna näha, kas Samil on õigus! Õhtul Dorothea juures 
kuulete. Siis võite kolm päeva järjest minu kulul juua!» 

Kõik naersid ja astusid eemale. Konn asus kohe töole. Ta hakkas kivirahnu purustama ja kulda 
kokku korjama. Mehed läksid ära, saanud uut jõudu ja uut lootust. Kokkukogunenute hulgas olid 
viibinud ka Boyer ja Ronnie. 

Juba õhtupoolikul ronis enamik kullaotsijaid mööda 

mäenõlvu. Kogu orus leiduv püssirohi oli tunni aja jooksul hiiglahinna eest müüdud. Kõik 
kisendasid dünamiidi järele. Ratsanikud olid juba teele läinud, et seda hankida. Kõikjal puhkes tüli 
ja riid. Need, kelle maalapp oruseinani ulatus, olid õnnega koos. Need aga, kelle kleim oli keset 
orgu, ronisid samuti oruseintele ja kuulutasid; et see pind on kõigile vaba. Puhkes kisa ja mitmel 
pool mindi käsitsi kokku, ning Brenker oma kahe abilisega pidi kogu aeg ringi kappama. 

Kuidas peab ta selle asja otsustama? Kleim on. kleim ja mägi on mägi. Kleimid olid mäeseinast 
alates välja mõõdetud, järelikult oli mägi vaba. Laager lõhenes kahte leeri. Keskmiste kruntide 
omanikud olid Brenkeri poolt, mäeseinte kõrval asetsevate kruntide omanikud olid Brenkeri vastu. 
Brenkeril pea lausa suitses nagu Konna plahvatuspilv, millest kõik oli alguse saanud. 

Mehed ronisid mäenõlvu mööda ja raiusid sealt tükke lahti, kivid aga veeresid alla orgu, kus 
teised digerid samuti mäele käed külge olid pannud. Need ei saanud allavajuvate kivi- ja 
mullalaviinide tõttu töötada. Ja kui ülevalpoololijad hakkavad mäge õhku laskma? Kellele kuulub 
lõhkeainetega purustatud kiviklibu, mis alla kleimidele veereb? 

Kisa ja kära oli palju, kõik sagisid jälle ringi. Kired lõid lõkkele ja ainult vähesed suutsid 
rahulikuks jääda. Kõik olid ärevuses, ikka uued jauued kuuldused roomasid nagu maod läbi laagri 
telgist telki. Naabrid, kes senini olid olnud head sõbrad, hakkasid teineteisele kõõrdi vaatama, sest 
teise kleim ulatus mäeni. 

Õhtul tulid kõik Dorothea juurde kokku ja pidutsesid, kuulutades Konna oru kuningaks. Doc 
manitses neid, et nad riidu ei alustaks, ja šerif Brenker ning tema kaks abilist istusid nurgalaua 
ääres. Guy Gilbertit ja Murrey'it ei olnud näha, ka corktownlaste hulgast olid ainult mõned kohal. 
Konn pani kaks peotäit nagiteid Dorothea letile, ja siis läks lahti. Muusikakasti taga istuv mees sai 
Konnalt kamalutäie kullapuru ja sülitas pihku, mis oli juba niigi rakkus. Oli see alles pidu! 

Ka Boyer ja Ronnie liikusid täna siin ringi. Dorothea laskis kogu aeg joodavat kallata, nii et 
klaasidest tuli nappus — tal olid sellega omad kavatsused. Paari tunni pärast Konn üksnes lalises 
veel ega taibanud ümbritsevast maailmast enam midagi. Paljude käsi käis samuti. 

Rulett oli suletud. Varsti hakati esimesi mehi välja kandma. 

Konn kaelustas igaüht, kes tema ligidusse sattus, ja pomises kogu aeg: 
«Kaheksateist naela, poisid, kaheksateist naela ühe pauguga!» 

Juba varsti pärast keskööd võis Doc kuulutada, et kõrts suletakse, ja poole tunni jooksul olid 
mõlemad ruumid inimestest tühjad. Brenker hingas kergendatult. Mehed eemaldusid lauldes või 
tuikusid vaikides oma telkide poole. Brenkeri arvates oli siin viibinud rohkem kui kolmandik 
kõigist orus elutsevatest meestest. Mitte üksnes digerid, vaid ka kaubitsejad ja teised, kes siin 
endale söödamaa olid leidnud. Brenker läks magama ega murdnud täna enam selle üle pead, mida 
tüli mäenõlvade pärast lähematel nädalatel kaasa võib tuua. Ta oli liiga väsinud. 

Hommikul läksid paljud uimase peaga tööle. Konna kleimil valitses vaikus, teda polnud kogu 
ennelõuna seal näha. 

«Küllap norskab,» ütlesid naabrid, «temal pole ju ka enam vaja nii väga rabada.» Lõhkamispaiga 
juures vedelesid veel tema kangidja haamrid ning mõned kivitükid. 

Lõuna ajal läksid kaks meest tema telki, et vaadata, kuidas tal käsi käib. Telk oli tühi, 
magamisasemel ei olnud tekki ja kõik tundus kuidagi kõhe. Kus on tema hobune, kus keedunõu? 


Mehed vaatasid teineteisele otsa ega osanud midagi arvata. Lõuna ajal rääkisid nad sellest ühes 
söögitelgis. Üks diger hüüdis: 

«Kas te siis Konna ei tunne? Küllap lamab Dorothea kõrtsis, ja nii kestab see vähemalt veel 
nädal aega! Täna õhtul näeme teda jälle!» 
Õhtul ootasid nad asjatult Konna ja äkki hakkasid kõik teda otsima. 

«Kus on Konn?» See küsimus muutus lausa lendsõnaks. «Ta lubas meid kolm päeva joota, las 
täidab oma lubaduse. Egas ta ometi sellest taganeda ei mõtle?» 

Teda otsiti kõikjalt, kuid ei leitud kusagilt. Pettunult läksid mehed lõpuks laiali. 

Järgmisel hommikul läks Doc šerif Brenkeri juurde. Nad teretasid ja vahetasid paar tavalist 
lauset, siis aga küsis Brenker: 

«Noh, Doc, mis teid nii vara siia ajas?» 

Doc vaatas Brenkerile silma ja kusis tasasel häälel: «Kus on Konn, šerif Brenker?» 
Tuppa tekkis vaikus ja mõlema mehe nägu muutus väga tõsiseks. 
«Kas arvate, Doc. . .» 
Šerif ei rääkinud edasi, tema huuled jäid pooleldi avali. Parema käe sõrmed trummeldasid tasakesi 
lauale. 
«Tarvis ta üles otsida, šerif.» 
Brenker tõusis püsti, võttis varnast kübara ja kinnitas revolvri vööle. 
«Küllap ta kuskil lamab, Doc, see igavene joodik, ja. ..» 
Šerif Brenker hammustas huul de ja jäi vait. 
«Seda kardan ka mina, šerif, ja just nimelt, et ta lamab nii, nagu teie praegu arvate,» sõnas Doc 
poolel hääiel. 
Mõlemad läksid välja. 
Šerif Brenker ja tema kaks abilist otsisid Konna kogu ennelõunase aja. Laager muutus rahutuks. 
Kus on Konn, kus on tema kuld? 

Pärast lõunasööki läks Brenker kõrvalasuvasse Ronnie büröosse. Esimest korda pärast Johnsoni 
lahkumist astus ta jälle sellesse ruumi. Üksnes pangaametnik istus oma kohal. 

«Šeff ratsutas koos Boyeriga ära,» vastas ametnik tema küsimusele, «ma arvan, et vist kleimile, 
kus Konn lõhkas. Ma nagu kuulsin midagi niisugust.» 
Brenkeri otsaesine tõmbus kipra. Mis oli neil kahel sealt otsida? 
Siis aga saabus uus üllatus. 
Kui Brenker oma abilise Larryga Konna kleimile jõudis, nägi ta lõhkamisaugu ees Boyerit, 
Ronnie't ja Bert Gilbertit. Kõik kolm istusid sadulas. Brenker ratsutas nende juurde ja asetas 
tervituseks sõrmed kübararandile. 
Teised keerasid oma hobused ringi. Nüüd olid nende näod Brenkeri poole pööratud. 

«Ma ei saa teid muidugi keelata siia ratsutamast,» sõnas šerif Brenker, «kuid see tundub siiski 
imelikuna. Kas otsite ka Konna?» 

Kõik kolm muigasid üleolevalt ja vaikisid. Ronnie köhatas ja tõmbas silmad veidi pilukile. 
Teised nähtavasti ootasid mõlemad, et ta vastab. 

«Ma tahtsin teilt midagi, küsida,» ütles Brenker Ronnie poole pöördudes. «Kas teie ostsite 
Konnalt selle kulla, mis ta siit lõhkamise teel sai?» 

«Kulda muidugi mitte,» vastas Ronnie, «üksnes tema kleimi.» 
«Mis asja?» küsis Brenker sadulast kinni haarates. 
«Kleimi, kas te siis ei kuulnud!» Ronnie käitumine oli jahe ning eemaletõrjuv. 
Šerif Brenker tundis, et tal lööb veri pähe. Kõik kolm istusid tema ees sadulas nagu raidkujud, 


nende ilme oli nii pilkav ja ükskõikne, et Brenker meelsasti neile rusikaga näkku oleks virutanud. 
Bert Gilbert näis tema mõtteid kõige selgemini aimavat. Ta langetas pea ja vaatas Brenkerile 
altkulmu luuravalt otsa. 

«Kas ma võiksin näha müügilepingut?» küsis Brenker kähedalt. Tema nägu oli nüüd pisut 
kahvatumaks tõmbunud ja otsmikule ilmusid suured higipiisad. 

«Palun,» ütles Ronnie ja ulatas talle paberi. «Te olete ju ikkagi ametiisik.» 
Brenker tundis, et tal süda pööritab ja veri valgub näost ära. 
«Ega teil halb ei hakanud?» küsis Ronnie osavõtlikult. Boyer irvitas Brenkerile häbematult näkku. 

«Te peaksite sadulast maha tulema,» soovitas Ronnie lahkesti ja armastusväärselt. «Maha 
tulema, ütlen ma teile, enne kui te sadulast maha prantsatate, eks ole? Ma kardan, et te olete juba 
tükk aega tõbine, šerif.» 

Šerif Brenkeri nägu tõmbus halliks ja meenutas nüüd murenenud mäekülge. Vaikides võttis ta 
paberilehe ja hakkas seda lugema. Paberil seisis, et kleim on kahekümne viie tuhande dollari eest 
Boyer ja Co-le müüdud. Allkirjadena olid märgitud Ronnie ja Konna nimi, kõik samas käekirjas. 
Konna nime kõrval seisis kolm tindiga tehtud risti. 

«Kus on Konn?» küsis Brenker vaikselt ja rahuga. «Kas arvate, et kõik müüjad ronivad minu 
taskusse peitu?» pahandas Ronnie. «Mis see minusse puutub? Tõenäoliselt on ta juba mägede taga. 
Küllap ratsutas salaja minema, sest niisuguse rahasumma ja leitud kullaga on ta ikkagi omaette 
magnet, eks ole? Egas teiegi ametipiirkond bandiitideta pole, šerif? Seda aga teate te ju niisama 
hästi kui mina.» 

Šerif Brenker surus reied nii tugevasti vastu hobuse külgi, et hobune läks rahutuks. Šerifi näkku 
ei ilmunud ikka veel jumet. 

«Ma ei tunnista seda müügilepingut,» ütles ta kõlatult. 

«Igatahes mitte enne, kui ma Konna käest küsinud olen, kuni ma Konna näinud olen.» Šerif oli 
end pisut kogunud ja kuivatas higi laubalt. 

Ronnie jäi ükskõikseks. 

«See on teie asi,» ütles ta, «minu firma ei lase end sellest segada. Andke käsk Konna otsida ja ta 
kohale tuua. Mina aga juhin teie tähelepanu sellele, et te astute oma võimupiiridest üle. Minule 
arusaamatutel põhjustel võite te ju lepingu vastu protesteerida, võite nõuda; et see esitataks 
kohtunikule seisukoha võtmiseks, muud aga midagi. Tehke seda, šerif Brenker. Nüüd aga andke 
see väärtuslik paber mulle tagasi.» 

Vastumeelselt ulatas šerif Brenker paberilehe Ronnie*le. «Tahan sellest ärakirja saada,» lausus ta 
sealjuures. «Palun. Ma lasen selle teie jaoks teha, aga muidugi mõista ilma kolme ristita, šerif.» 
Ronnie irvitas pilkavalt ja kiusavalt. 

Brenker ei öelnud enam midagi. Ta keeras hobuse ringi ja ratsutas koos abilisega ära. Ta tundis, 
et selja taga vahivad talle järele teiste irvitavad lõustad. Tema abiline Larry ei öelnud ühtki sõna. 
Šerif Brenker ratsutas Dorothea juurde ja palus kutsuda ka Doci. 

«Kas te teate, kas Konn oskas kirjutada?» küsis ta neilt. 

Doc kehitas õlgu, Dorothea raputas pead. Keegi ei teadnud kindlat vastust anda. Siis hakkas 
Brenker jutustama. Kui ta oli lõpetanud, võttis Doc pikkamisi toolil istet, asetas käed sülle ja sõnas 
kurvalt: 

«Vaene Konn, vana diger - ja niisugune kurb lõpp.» 

«Eladeski ei ratsutanud ta minema!» kinnitas Dorothea. «Ma ju tunnen teda väga hästi! Ei, Konn 
on teistsugune mees!» 

«Oli,» märkis Doc leebelt. 

Dorothea silmad tõmbusid niiskeks. 

«Aga mis saab tema rahast?» küsis ta. «Konnal on minu juures veel suur summa hoiul. Kas ta 
siis selle niisama lihtsalt siia oleks jätnud?» 

Väsinult läks šerif Brenkeroma ametiruumi tagasi. Ta ei märganudki teel kaht digerit, kes teda 


tervitasid. 
Pärastlõunal küsis ta kõigilt inimestelt, kes täna orgu olid saabunud või kes parajasti kohale 
jõudsid, nii dige 

rltelt, kaubitsejatelt kui veomeestelt, kas- nad on teel Konna kohanud. Keegi polnud teda näinud. 

Kus võis ta olla - laibana? Kus tema hobune? Lamab ta kuskil mäenõlval kiviprügi all? Org on 
suur. .. Või on ta hobuse seljas välja veetud ja maetud liiva alla tühjal maaribal mäestiku ja 
eelmägede vahel? 

Kahel järgmisel päeval viibis šerif Brenker ühes oma abilistega kogu aeg sadulas. Ent nad otsisid 
asjata. 

Otsekui kõuepilv oleks kerkinud oru kohale. 

«Konn on mõrvatud,» rääkisid paljud inimesed, «tema kuld tõi talle surma.» 

«Ta ratsutas minema,» ütlesid teised. naerdes. «Ega ta loll ei ole! Eks teisedki ole salaja plehku 
pannud.» 

Enamik inimesi hoidus nüüd Ronnie'*st arglikult eemale. Ka kleime ei müüdud enam. Kõik 
töötasid suure õhinaga mäenõlvadel ja mõnel oli edu. Püssirohuga lasti mäe sisse auke. 

«Kogu maailm kuulgu seda raginat,» karjus keegi lausa hullunult. «Siin peab tonnide kaupa 
kulda leiduma, seda teadsid juba indiaanlased!» 

Siis jõudsid kohale esimesed pakihobused lõhkeainega, veovoor oli teel siia. Inimesi oli 
haaranud jälle kullapalavik. Konn oli unustatud. 

Orus juhtus õnnetus. Kolm digerit olid telgis lõhkeainega hooletult ümber käinud ja üks 
lõhkepadrunitest plahvatas. Ühel mehel sai külg vigastada, teisel jalg haavata. Šerif Brenker kutsus 
järgmisel päeval kogu laagri kokku ja ütles, et lõhkeainega tuleb olla ettevaatlikum. Kõik nõustusid 
sellega. Otsustati kogu lõhkeaine kaljunina all asuvasse kivikoopasse paigutada. Sealt võib igaüks 
oma laadungi ära tuua, kui tal ettevalmistustööd juba tehtud on. Orus olevates telkides ja 
barakkides ei tohi enam lõhkeainet hoida. Kohe leidus ka kärmas kaubitseja, kes asja korraldamise 
enda hooleks võttis ja koopasse lao asutas. 

Otsustati ka, et teatava kauguseni laost, mis ära märgiti, ei tohi lõhata. Seal asuvate kleimide 
omanikud protesteerisid, kuid pidid alistuma, Brenker ähvardas neid orust välja saata ja kõik teised 
hääletasid selle poolt. Siis tegi Brenker korralduse, et lõhkamisega allaveerenud kivid tuleb kohe 
ära koristada, muidu takistavad need alumistel kleimidel digerite tööd. Iga päevaga koguneb 
kivirähka järjest rohkem, ja kui selle eemaldamist kohe ei alustata, 

tekib paari nädalaga täielik ummistus. Tükk aega vaieldi ägedalt, lõpuks aga nõustusid kõik 
Brenkeriga. 

Orus leidus küllaldaselt plaanvankreid ja hobuveokeid ning ka mehi, kes äravedamisega raha 
võisid teenida. Uusi võib veel juurde tulla. Kivirähk tuli vedada alla orgu sügava kaljulõhe äärde. 
Seal, Kuradikurgu juures, oli liiva ja mulda ainult paari vaksa paksuselt, selle all oli kaljune pind, 
kus keegi kulda ei kaevanud. Sinna võib kokku vedada kivibarjääri, mis oleks ühtlasi ka 
tõkkevööks lõhestiku ees. 

Kõik läks jälle õigesse rööpasse ja inimesed hakkasid uuesti õhinal tööle. Olgugi et nad siinse 
looduse järgi seda vaevalt märkasid - nägid nad ju üksnes liiva, mägesid ja taevast -, saabus 
pikkamisi sügis. Tuisuse talve eest peavad nad taganema. Agarasti ja visalt nagu suure 
võidujooksu lõpul. tegid nad nüüd tööd. 

Kolme päeva pärast tuli aga uus metsik kurikaval kallaletung, mis kõik segamini paiskas; ja 
sellest peale polnud peaaegu enam ühtki rahulikku tundi. Pikne kerkis pea kohale. 


14. PEATÜKK 


Väljas mäestiku ees, kus laius tühi liivariba, hõõgus taevas viimane õhtukuma, veripunase 

päikeseloojangu järelhelk. Päeval oli lõikav läänetuul mäekülgede ja metsaga kaetud eelmägede 

vahel isekat mängu mänginud, kollakashalli liiva väikesteks laineteks kurrutanud, kuid kullaorust 

mööda tuhisenud, nagu põlgaks ta seal valitsevat askeldust ja tõttamist. Inimesed ootasid seal asjata 

tema värskendavat jahedust. Nüüd, pimeduse tulekul, seadis tuul end uinakule ja puhus veel üsna 

loiult. 

Pool miili orust põhja poole olid laagri üles löönud üheksa meest - Bill Leek ja tema jõuk. 

Matthews, eemaletõukavalt inetu näoga jässakas mees, saduldas parajasti oma kõrgejalgset ruuna. 

Teised mehed lamasid maas, tukkusid, suitsetasid või magasid. Matthews vedas hobuse valjastest 

kinni hoides Bill Leeki juurde, kes selili lamades oli pea sadulale toetanud ja järjest tumenevasse 

taevasse vahtis. 

«Ma nüüd lähen,» ütles Matthews, «on sul mulle veel midagi öelda?» 

Bill Leek raputas pead ega vaevunud talle isegi otsa vaatama. 

«On sul jälle tuurid peal?» küsis Matthews peaaegu vaenulikult. «Vasta siis vähemalt.» 

«Vaata, et sa ruttu tagasi tuled. Lepi siis kõiges ilusasti kokku, nagu me rääkisime, et lugu oleks 

klaar. Pean ma'*s sulle seda kõike veel kord ette nämmutama?» Bill Leek liigutas kõneldes 

hädavaevalt huuli. 

Matthews pööras pea torisedes ära. Nad olid väikest viisi rivaalid, kuigi ka Matthews, nagu iga 

teinegi Bill Leeki jõugus, teda pealikuna tunnustas. 

«Pead ennast pisut liigutama.» ütles Matthews sadutasse ronides, «siis kaovad ulamõtted peast.» 

Ta nihutas parempoolse jaluse õigesse asendisse ja ratsutas siis sujuvas traavis piki mäeahelikku 
minema. Tema kambamehed vaatasid talle järele, kuni hobune ja ratsanik pimedusega ühte sulasid. 
Kui kõik klapib, saavad nad paraja noosi ja jõuavad enne talve tulekut jälle üle mägede. 

Kaks tundi hiljem tõusis eelmägede kuuselatvade kohale vaarikavärvi poolkuu. Ta heitis oma 
helendavat valgust kõrberibale ning kõrgetele mägedele ja paistis ka laagris olevate meeste peale. 
Bill Leek lamas ikka veel sadulale nõjatudes. Tema nägu oli kondine, põsed lahku vajunud, 
Ränkraske ratsaretk oli neid kõiki kurnanud ja nende jõudu kahandanud. Aga ka muidu näis Bill 
Leeki välimus möödunud sügisega võrreldes hoopis vilelsam. Tema nägu kandis ilmseid ulaelu 
märke ja ka rõivastusele ei pööranud ta enam kuigivõrd tähelepanu. Üksnes tema mustad silmad 
särasid nagu ikka. Need olid veel rahutumaks muutunud. 

Kui Matthews orgu saabus, piilus punane kuu parajasti sinna sisse, ja nii oli tal üsna hõlbus teed 
leida. 

«Kus on Boyeri lokaal?» küsis ta ühelt mehelt tänaval. 

Mees juhatas ta baraki juurde. Matthews ratsutas ümber lameda neljakandilise hoone ja otsis kohta, 
kuhu hobust jätta. Archy märkas teda ja tuli lähemale. 

«On see siin Boyeri kõrts, sa must hing?» küsis Matthews. 

«Jah,» vastas Arehy, «on küll.» 

«Aga mis sina siin teed?» 

«Boyer on minu peremees.» 

«Hm, hm. Kas sa Ronnie't ka tunned?» 

«Jah.» 

«Mine ja ütle ükskõik kummale neist, et ma siin olen. Ütle: Mattnews on siin.» 

«Te võite kaasa tulla,» sõnas Arehy teda käeviipega kutsudes. 

«Kasi minema,. piginui, ja tee, mis ma sul käskisin, turtsus Matthews sadulas. 

Archy läks, silmagi pilgutamata. Matthews sidus hobuse posti külge ja keeras endale sigareti. 
«Teid palutakse kaasa tulla;» ütles Archy tagasi jõudes. 


Matthews viskas suitsukoni maha, kohendas padruni vööd ja järgnes neegrile. See viis ta Boyeri 
tuppa, kus 

teda juba oodati. Archy sulges ukse ja jäi seina äärde seisma, kuna Matthews sammus toa keskele. 
«Kumb teist on Boyer ja kumb Ronnie?» 

«Oodake üks hetk,» lausus Boyer ja vaatas Archy poole. 

«Oli teil veel mingeid soove?» küsis Archy. 

Nüüd pöördusid kõigi kolme pilgud tema suunas. 

«Kas süüa tahate?» päris Boyer tulijalt. 

Matthews noogutas. Siis lisas ta, neegrile osutades: 

«Ta võiks ka minu hobuse eest hoolitseda, eks ole? Ma ratsutan ju jälle tagasi.» 

Boyer saatis Archy käske täitma ja nüüd jäid nad kolmekesi omavahele. 

«Niisiis, mina olen Matthews,» ütles bandiit, «meid on üheksa meest ja me oleme väljaspool orgu 
laagris. Bill arvas paremaks enne siiatulekut maad kuulata.» 

«Oleksite võinud kohe tulla,» vastas Ronnie, «siinne töö peab toimuma võrdlemisi avalikult. 
Muidugi, teatav seaduslikkuse paiste peab asjale jääma. Aga eks te seda ju oskate. Kuidas Bill 
Leeki käsi käib?» 

Matthews kehitas kandilisi õlgu, istus ioolile, mille Boyer talle ligemale lükkas, ja lennutas kübara 
suures kaares diivanile. 

«Nagu ikka,» vastas ta Ronnie küsimusele. «Ainult et ta muutub päev-päevalt tujukamaks.» 
«Siin on tal võimalik niisugust mängu alustada, Matthews, et tal sootuks teised mõtted pähe 
tulevad. Siin on kaks meest, kes on temaga võrdsed. Vähemalt üks neist kindlasti.» 

Matthews vaatas talle küsivalt otsa. 

«Guy Gilbert ja Hal Slater,» ütles Ronnie tasakesi. «Need nimed ei ütle mulle midagi.» 

«Ei, aga üks neist lõi Billy Laeva uppi.» 

Nüüd ajas Matthews silmad pärani ja küsis: 

«Või see mees oli siin? Vaata aga vaata... Seda pean ma Billile jutustama! Siin läheb lugu 
tõepoolest huvitavaks. Ja meie arvasime juba. et. . .» 

«Billy ei jõudnud isegi tulistada. Ma ise seda oma silmaga pealt ei näinud, aga iga poisijõmpsikas 
siin teab seda lugu täpselt ja võib sellest jutustada.» 

Koputati. Archy astus sisse. Sel ajal kui ta toitu ja jooki lauale pani, nad vaikisid. Kui Boyer 
Archyle pilguga ja peanoogutusega märku oli andnud ja see toast lahkus, hüüdis Matthews talle 
järele: 

«Ära anna hobusele liiga palju ette, ta õgib alati ülearu, ja jäta ta saduldatult posti külge.» 

«Tunni aja pärast võite minema ratsutada,» avaldas Ronnie lootust. 

Archy tõmbas ukse kinni, andis kähku hobusele süüa ja lipsas siis ettevaatlikult tänavale. Brenkeri 
mõlemad aknad olid pimedad, sellepärast hakkas ta corktownlaste laagri poole sammuma. Tal 
kulus hulk aega Tomi otsimiseks ja see omakorda ei leidnud kohe Hal Slaterit üles. Kui siis Slater 
lõpuks tunni aja pärast Boyeri barakist mööda hiilis, oli Matthews juba jälle teele asunud. 

Toas tahtis Matthews pärast Archy äraminekut midagi küsida, kuid Ronnie peatas teda. 

«On siiski hea, et te esialgu üksinda tulite,» ütles ta. «Ma mõtlesin vahepeal järele. Te ratsutate siia 
seitsmekesi, kaks meest tulevad pärast eraldi ja peavad õhtul siit kaduma, alatiseks.» 

Matthews vaatas talle kulmu kortsutades otsa. 

«Kuidas? See tekitab meie hulgas paksu verd, sest kõik tahavad asjast osa võtta. Igaüks saab ju siit 
ikka midagi, eks ole?» . 


«Need mõlemad saavad oma jao kohe kätte, ja seda pole vähe,» kinnitas Ronnie. «Peale selle 
saavad nad ka noosist osa, selles asjas leppige isekeskis kokku. Esialgu aga peavad nad silmapiirilt 
kaduma, sest ma ei suuda neid pärast kaitsta.» 

«Rääkige siis ometi arusaadavalt,» ütles Matthews ja hakkas ahnelt toitu kugistama. 

Ronnie seletas talle ja Boyer aitas kaasa. Korra katkestas ta nende jutu küsimusega: 

«Kas me ei võiks selle töö peale võtta kaks Billy poissi? 

Siis jääksid Leeki mehed kõik kokku ja...» 

«Ei,» otsustas Ronnie jalamaid. «See on niisugune asi, mis peab täpselt klappima, - nüüdsest peale 
peab üldse kõik karvapealt täkke minema! Ja pealegi on Billy poisid siin liialt tuntud.» 

Ronnie arendas oma plaani edasi ja Boyer andis talle mõttes õiguse. Juba nende tutvuse teisel 
päeval oli ta Ronnie üleolekut taibanud. Šerifi nime, mis jutu kestel mitu korda oli kõlanud, 
rohkem ei mainitud. 

Enne kui Matthews hüvasti jättis, pistis ta põue neli pakki suuremaid rahamärke, mis Boyer 
raudnaastudega ülelöödud kastist oli võtnud. Ta muheles heameelest - 

need mehed tasuvad ju nooblilt! Ja kõik ort õlgupoolest lausa lapsemäng ega ole kuigi ohtlik. 
Kuldne mant, mida need vennased siin riibuvad, on hästi paks. 

Matthews nööpis särgi hoolikalt kinni, et esimese töö tasuks määratud raha oleks kindlas kohas, 
ja ulatas mõlemale käe. 

«Hiljemalt nelja nädalaga peab kõik tehtud olema,» ütles Ronnie talle silma pilgutades. 

«Jah, siis jõuame veel lõunasse,» vastas Matthews ja lahkus raskelt tatsudes toast. Tema 
sammude müdin eemaldus koda mööda, kuni kustus hoopis. 

«Noh?» küsis Ronnie Boyeri poole vaadates, kes seisis kardinaga kaetud akna juures ja ootas, 
millal väljast hakkab kastma kabjaplaginat. 

Boyer ei vastanud, vaid vilistas ainult tasakesi enda ette. 

«Oota natuke,» sõnas Ronnie, «kohe õpid teisi ka tundma. See mees oli uus, aga küüned on tal 
kindlasti olemas.» 

Matthews ratsutas tagasi. Kuusirp oli kadunud, kuid selge tähistaevas andis küllaldaselt valgust 
ja nii jõudis ta hästi edasi. Orusuus peatus ta, võttis põuest rahapakid, tõmbas igast pakist ühe 
rahatähe välja ja pistis püksitaskusse. Lõppude lõpuks peab ju tema ka öise ratsutamise eest midagi 
saama ja neile mõlemale jääb selle väikese töö eest veel küllalt raha järele. 

Varsti hakkas laagrituli paistma. Kui ta kohale ratsutas, virgusid tema kambamehed unest. 

«Tõid sa midagi joodavat ka kaasa?» küsis üks noor poiss, kelle nägu kandis ulaelu jälgi. 

Pagan võtku, Matthewsil polnud seda meeldegi tulnud. Kõik hakkasid nurisema ja Matthewsi 
kallal haukuma, kuni Bill Leek ütles: 

«Jätke jagelemine! Las ta räägib, mis me peame tegema. Kas kõik jääb vanaviisi, Matthews?» 
«Midagi pole muutunud. Kõik on nii, nagu nad meiega kokku leppisid, aga nüüd teame asjast ka 
lähemalt,» seletas Matthews ja pahvatas siis: «Billy Laev lasti põhja. Mis te nüüd ütlete?» 

Tekkis hetkeline vaikus, mille jooksul üksnes põleva puu naksumist võis kuulda. Siis küsis keegi: 
«Seal või?» ; 

«Muidugi. Leidus mees, kes temast jagu sai. Üks teksaslane. Mis sa selle kohta ütled, Bill?» 

Bill Leek kehitas ainult õlgu. Ta polnud end isegi püsti ajanud, kui Mattnews tuli, vaid üksnes 
küliti keeranud ja pea käele toetanud. 
«Sa oled viimastel päevadel jälle nii loid nagu latsutaja madu talvel,» urises Matthews vihaselt. 
«Küllap teksaslane ta reipaks teeb,» sõnas üks meestest paljutähendavait. 
«See mees tuleb teelt ära koristada?» küsis teine. 
«Kes siis veel, sa pühvel!» urises Matthews kurjalt. «Võid proovida, selle eest on määratud 


eripreemia. Nad maksavad hästi, need libedad vennad. Küllap tegutsevad suurte tuusade 
ülesandel.» 

Teine ei pannud sugugi pahaks tooni, mida Matthews kasutas. Ilmselt oli see nende hulgas 
tavaline. Ta tähendas vaid: 

«Võtame ta siis üheskoos kirbule.» 

«See oleks sulle muidugi meeltmööda. Aga sealjuures peidad sa ennast minu selja taha. Siis...» 
«Sinu selja taha?» katkestas teine põlglikuit, «Sa hüppad õhku nagu küülik, kui tulist tina saad, sa 
igavene. . .» 

Bill Leekile tekitas tärkav riid esialgu nalja. Äkki aga ärritus ta ja hüüdis põlglikult vahele: 

«Kõik te hüppate kord, seda polegi vaja pikalt oodata. Pidage suu! Las Matthews räägib!» 

Kõik vaikisid kuulekalt, sest nad teadsid, mida see tähendab, kui Bill Leek on halvas meeleolus, 
ja lootsid, et tal tuju peagi paraneb. Niisugustel kardadel oli ta nagu varitsev panter. 
Matthews viskas rahapakid tema ette. 

«Säh, siin on raha esimese töö eest, mis tuleb homme ära teha.» 

Nüüd ajas Bill Leek end istukile. Kõik kogunesid tule ümber. Matthews jutustas. See oli nii jäle 
lugu, et mitmed mehed muutusid üpris mõtlikuks, hoolimata sellest, et nad kuulusid inimeste 
hulka, kes kõik sillad enda taga ära on põletanud. Kui Matthews vait jäi, vaatasid kõik Bill Leeki 
poole. See aga põmnitses üksisilmi punakaskollast tuld ja noogutas pead. Niisiis, asi on otsustatud. 
Lõppude lõpuks peab ju see pikk ratsateekond end ka kuidagi ära tasuma. 

«Määra nüüd need kaks meest kindlaks,» ütles Matthews Bill Leekile. 

«Tehke see asi omavahel klaariks,» vastas Bill Leek pahuralt ja heitis uuesti pikali. 

Mehed sõnelesid veel mõni aeg, siis lepiti kokku ja kaks meest pistsid raha taskusse. Nüüd jäid kõik 
rahulikult magama, sest teele kavatsesid nad asuda alles hilisel hommikutunnil, et, saabuda orgu 
mõjukalt ja kõigile nähtavana. 

Nii mõnigi neist mõtles enne uinumist veeloma pealiku kummalise käitumise üle järele. 

Viimasel ajal jättis ta palju asju Matthewsi hooleks, kelle tähtsus aina kasvas. Kuid tema peale 
võibki ju toetuda. 

Bill Leek ei maganud. Ta vahtis pimedusse ja kuulatas tuule tasast vihinat, mis vastu mäekülgi 
põrgates mööda nende siledaid seinu kaugemale vuhises. Bill Leekile tundus, otsekui viibiks ta 
mingi võlvi all, millel on niisked ning libedad müürid, kus ei leidu ühtki väljapääsu. Kogu ümbrus 
on kubinal täis vastikuid vaklu, aga eks temagi kuulu nende hulka, sest on ise omal tahtel 
sügavusse hüpanud. Tema keha muutus tuimaks ning ta uinus valutava peaga. Pole enam mingit 
teed, kustkaudu ta siit välja pääseks. 

Hommikul keetsid nad kohvi, sõid kiirustamata ja istusid siis hobuste selga. Kaks meest jäid 
laagriplatsile. Tuul oli uuesti tõusnud ja puhus neile peent tolmu näkku, nii et nad pidid kaitseks 
oma kirevad kaelarätid nina ja suu ette tõmbama. Alles orgu sisse sõites võtsid nad rätid näo eest. 
Kõik, kes neid nägid, vaatasid neile järele. 

Iga päev liigub ju siin inimesi sisse ja välja, nii jala kui ka ratsa. Kuid selline seitsmemeheline 
jõuk? Ja ilma koormakandjate hobusteta, ilma kaubavoorita? Kes neid lähedalt nägi, arutas veelgi 
põhjalikumalt, kes nad küll olla võiksid. Ega nende tolmune ja osaliselt kulunud rõivastus ei 
muutnudki jõuku nii silmatorkavaks kui nende näod ja näoilmed. Igaüks tajus, et nende meestega 
saabub orgu midagi eriskummalist. 

Šerif Brenker viibis sel ajal koos oma mõlema abilisega kaugel oja taga ega teadnud veel midagi 
niisugusest juurdekasvust. 

Boyeri baraki ees nad peatusid. Bill Leek ja Matihews hüppasid sadulast. Kogu ratsasõidu kestel 
oli Bill Leek olnud heas meeleolus ja rõõmus. Kõik olid kergendatult hinganud, nähes teda jälle 
endisena. 

Ronnie ja Boyer alles sõid hommikust, olgugi et aeg kaldus juba lõunale. Teretus toimus väga 
tormiliselt. 


«Sa näed välja nagu tagaaetud hunt,» sõnas Ronnie, 

kaelustas Bill Leeki ja patsuhs tatte turjale. «Sa ei meeldi mulle, vanapoiss. On sul mingi mure? Su 
nägu oli varem sile ja pruun, nüüd on aga nagu krimpsu kägardatud.» 

«Sina seevastu oled veelgi siledamaks muutunud, Ronnie,» ütles Bill Leek kadeduseta. «Sa 
liigud ju ka üksnes tõelistes salongides, mina aga kolan mööda urkaid. ja mägiradu.» 

Nad polnud teineteist kolm aastat kohanud. Enne seda olid nad ühtelugu koos nagu kaksikkirsid, 
kuni Ronnie eelistas linna kolida. Ta oli alati pooldanud peenemat laadi äritehinguid ja oli juba 
tollal lasknud teistel naha turule viia, kui ta jälle midagi välja oli haudunud. 

Kõik see meenus Bill Leekile nüüd, kui Ronnie talle Boyerit tutvustas. Ent Bill Leek rõõmustas, 
et ta Ronnie't kohtas. Ta astus peegli ette ja uuris tükk aega oma nägu. Kareda käega tõmbas ta üle 
selle ja silus kortse, kuid need vajusid uuesti tagasi. Ronnie'l on õigus, Billi välimus ei ole kiita. 

Ronnie astus Billi juurde, haaras tema käsivarrest kinni ja ütles: 

«Kui see lugu siin õnnestub, Bill, tuled sa koos minuga Itta, sealne elu on parem - ja muretum. 
Siit saadud noos võimaldab seda lahedasti, aga sa pead mind veel see üks kord aitama.» 

«Jälle kastaneid tulest välja tooma, Ronnie?» 

Ronnie kõhkles hetke, kuid ta teadis väga hästi, et ta Billile puru silma ei aja. Sellepärast ütles ta: 
«Need on aga kuldsed kastanid, Bill.» 

«Tohutu äri, eks ju?» 

«Rohkem kui tohutu, Bill. Egas ma asjata ei lasknud sul nii kaugelt siia ratsutada. Räägime sellest 
veel kord nelja silma all. Minu arvates langeb juba väiksemate vajalike asjaajamiste puhul midagi 
ka sinu pihku, ja lõpuks õiendame üsna suurelt omavahel arveid.» 

«Niisiis tõotad sa mulle. võimast arveteõiendamist.» Bill Leek naeris. «See on hea väljavaade.» 
Tema sõnad ei kõlanud kahemõtteliselt. Ta vaatas kõneldes kogu aeg peeglisse ja hõõrus mõtlikult 
nägu. Ronnie tiris ta eemale. 

«Tule nüüd,» ütles ta, «ära ole nii edev. See on juba sinu vana nõrkus. Selles seisneb ka sinu 
traagika, mu poiss. Sa tahad alati teistsugune olla, kui on teised.» 

Nad läksid laua Juurde, mitte aiires istusid Boyer Ja Matthews. Matthews oli Boyeriga kõneldes 
kogu aeg poole kõrvaga teiste jutuajamist kuulatanud, kuid nende tasasest vestlusest ainult Ronnie 
viimast lauset selgesti kuulnud. Ühtlasi oli ta juba ahnesti sööma hakanud. 

«Juba jälle täidad kõhtu?» küsis Bill Leek. «Teised ootavad väljas.» 

«Tulgu sisse,» ütles Matthews täie suuga. 

«Ei, näita meile nüüd laagripaik kätte, Ronnie.» 

Mingi ettekääne ei hoidnud Bill Leeki tagasi. Boyer käskis Archyl kohale kutsuda Bert Gilberti ja 
Sagrispea. 

Bert Gilbert silmitses mõlemaid tulnukaid ja talle hakkas kohe meeldima Matthews. Rahulikku 
Bill Leeki vaatas ta rohkem vargsi, märkas aga tema kassilikest liigutustest kohe, et selles mehes 
kindlasti midagi peitub. Ronnie polnud liialdanud. Nüüd võib tegutseda. Sagrispea seisis pesemata 
ja unisena, nii nagu ta magamisasemelt üles oli tõusnud, ja põrnitses enda ette. 

«Vii nad kõik kleimile, kus varem Konn kaevas,» ütles Ronnie Bertile, «seal löövad nad oma 
laagri üles. See on meile üsna ligidal, järelikult väga soodus. Suur telk on kuuris, viige see sinna. 
Või tahad sa endale veel eraldi väikest telki, Bill?» 

Bill lükkas selle ettepaneku otsekohe tagasi. Kui teised olid juba välja läinud, küsis ta: 
«Kas sa relva ei kannagi, Ronnie?» 
«Ei.» Ronnie naeratas kavalalt. «Milleks endale sekeldusi kaela tõmmata, eks ole?» 


«Sinust on niisiis salakoi saanud?» 
«Mine'nd ikka.» tõrjus Rannie. «Te olete juba ajast maha jäänud, eriti Just oma niinimetatud 
aumõistega. Usu, Bill, on olemas paremaid .vahendeid, ja pealegi käratuid. Ka siin kõlagu pauk 
üksnes siis, kui muidu läbi ei saa. Aga sellest me räägime hiljem, kui ma õhtupoolikul sinu juurde 
tulen.» 

Ta läks koos Bill Leekiga välja ja vaatas trepil seistes, kuidas mehed minema ratsutasid. Pagana 
pihta, see on alles kaardivägi, millega midagi võib ette võtta. 

Pärastlõunal viibis ta Bill Leeki juures telgis. Nüüd sosistasid tükk aega omavahel nurgas ja Bill 
Leek sai nüüd ka teada, mida tema südamesõber mõtles, kui ta ennist parematest vahenditest 
rääkis. Telk oli võrdlemisi hämar ja seepärast ei märganud Ronnie, kuidas Bill Leek kah- 

vatas. Kui Ronnie ära oli läinud, istus Bill ligi tund aega ja tundis, et tal hoolimata palavusest 
külmajudin üle selja jookseb. Seejuures näis talle, nagu muutuksid tema sõrmed kleepuvaks.Ei, nii 
sügavale ta ei lange, ta peab veelkord Ronnie*ga kõnelema... Aga kas see, millest ta oli kuulnud, 
erinebki nii väga sellest, mida nad šerifiga kavatsevad teha? Ja viimase plaaniga oli ta ju eile nõus- 
tunud, olgugi sõnatult. See on niisama hea, nagu oleks ta öelnud jaa. 

Šerif Brenker ratsutas samal ajal uue telklaagri lähedalt mööda. Ta märkas seal paari meest, kes 
keedupaika rajasid. Mida kavatseb Ronnie nende inimeste abil teha? Kleimi väevõimuga 
ekspluateerima hakata? Muidugi mitte, sest sedamoodi mehed need küll ei paista olevat, kuigi 
Brenker neid ainult kaugelt nägi. Ja kui nad seda teevadki, ei saa Brenker vahele astuda, vaid peab 
enne kohtuniku otsuse ära ootama. Kas kohtunik võib müügilepingu õigeks ja kehtivaks 
tunnistada? 

Kui šerif Brenker oleks telgi juurde ratsutanud ja öelnud, kes ta on, siis oleks ta Bill Leekis ära 
tundnud möödunud-sügisese vana tuttava New Tondernist ja kohe täpselt teadnud, mida tal on 
oodata. Ent ta ratsutas edasi ja äratundmine tuli talle liiga hilja. Ka ei märganud ta mõlemat 
ratsanikku, kes kaks tundi pärast Bill Leeki orgu saabusid ja kohe kuhugi varjule pugesid. 

See päev jõudis orus õhtule nagu paljud varasemadki. Mehed viskasid kirkad ja labidad, kühvlid 
ja sõelad, pannid ja kivipeitlid käest, pühkisid palavusest õhetavalt näolt higi ja lõpetasid tänaseks 
töö. Päev kustus mäetippude kohal ja tõmbas üle laotuse tähtedest sirava öö nagu lehviva loori. 
Pimedus hiilis orgu. 

Kaks tundi hiljem lonkis Doc nagu ikka läbi lokaali ja vaatas, kas asjad lähevad õiget rada. Kõik 
oli nii nagu igal õhtul. Kui sisenes üheksaliikmeline Bill Leeki jõuk Bert Gilbert ia Sagrispea olid 
kah seal hulgas -, pakkus Doc neile külgseina ääres asuvat vaba lauda. 

«See on kõige parem koht,» soovitas ta, mõtles sealjuures aga endale, sest leti äärest, kus ta 
harilikult tavatses seista, oli võimalik seda lauda läbi lahtise vaheukse tähelepandamatult silmas 
pidada. 

Mehed võtsid istet, tegid nalja ja hõikasid kannatamatult musta kelnerit. Seni kui too tõi nõutud 
Joogid, kõndisid Bill, Leek ja Matthews läbi saali ruletiruumi. Nad tegid 

seda aeglaselt, nagu ikka vastsed külalised, kui nad kõike vaatlevad. Pärast istusid nad jälle lauda ja 
hakkasid jooma. 

Doc tuli. Dorothea juurde, kes istus leti taga oma kõrgel toolil nagu troonil, ja nõjatus vastu 
lauaserva. Dorothea ronis alla ja hakkas doktori lähedal klaasidega askeldama. 

«Tuttavaid nägusid hulgas on?» küsis ta sealjuures nagu muuseas. 

Doc seisis endiselt seljaga tema poole ja vahtis saali, kus parajasti algas tants. Mõned digerid 
seisid ka veel leti ääres. Kui avanes soodus võimalus, vastas Doc Dorothea küsimusele. Vastus 
polnud määratud kõigi kõrvadele. 

«Tuttavaid nägusid? Loomulikult, ma olen nii mõndagi samasugust juba võllas rippumas 
näinud.» 


Dorothea ei saanud midagi vastata, sest tuli uusi külalisi, nende hulgas ka kaks võõrast. Mõlemal 
olid kannustega säärsaapad jalas, Docile aga ei paistnud nad küll meestena, kellel on pikk ratsasõit 
seljataga. Niisuguste tähelepanekute tegemiseks oli tal väga osav silm. 

Võõrad lükkasid kübara kuklasse, nõudsid viskit ja jõid. Ka nende näod ei meeldinud doktorile 
sugugi. Ta astus välja ukse ette ja hingas pisut värsket õhku. Parajasti saabus sinna ka šerifiabi 
Larry ja nad teretasid teineteist. 

«Kas Brenker ka siia tuleb?» küsis Doc. 

«Jah. Ta on praegu veel Moore'i ja Slateri juures.» 

«Toas istuvad need uued mehed. Vaata neid lähemalt.» Larry noogutas ja läks sisse. Doc lonkis 
baraki taha ja nägi seal nende kahe võõra hobuseid. Niisiis kavatsevad nad täna jälle ära sõita ja 
tulid nähtavasti pisut keelt kastma. Pärast kahetses Doc väga, et ta ei olnud tähelepanelikum ja 
otsusekindlam. 

Ta läks tagasi ja nägi, et Larry on saalis istet võtnud. Üks võõrastest seisis leti ääres külaliste 
hulgas, teine tuli parajasti ruletiruumist ja tüüris läbi saali leti poole. Mõlemad polnud vist täna 
ennelõunal saabunud uute meestega tuttavad, sest tulija ei heitnud laua poole ühtki pilku. 

Aeg läks edasi. laua ääres istujad jõid ning jaurasid ja olid lõbusas tujus. Doc proovis leti ääres 
seisvate võõrastega juttu alustada, kuid need andsid ainult põiklevaid vastuseid. Äkki avanes uks ja 
Brenker ilmus lävele. Ta 

hoidis aga ukselinki pihus ja küsis ainult, kui doktorit nägi: 

«KasLarry on siin?» 

Doc noogutas, kuid ei jõudnud vastata, sest Brenker ütles: 

«Ma käin enne söömas ära.» 

Uks sulgus tema järel. 

«Oli see šerif?» küsis tdne kahest võõrast. 

«Jah,» vastas Doc. «Šerif Brenker.» 

«Ta oleks võinud ka siin süüa,» sõnas Dorothea, pidi aga siis jälle kogu tähelepanu külaliste 
soovide rahuldamisele pöörama. 

Nüüd muutus bandiitidel saalis aeg juba igavaks, nad polnud ka šerifit uksel näinud. Bert 
Gilbert, juba kõvasti purjus, tõusis püsti ja vaatas üle tantsijate peade leti poole, et näha, kas need 
kaks meest ikka veel seal seisavad. Siis hüppas ta tantsijate sekka ja kahmas esimestest 
ettejuhtuvast tüdrukust kinni. Toorelt tõukas ta selle partneri teise käega kõrvale ja haaras tüdruku 
ebasündsalt kaissu. 

Noor diger, kes tüdrukuga oli tantsinud, oli relvastamata. Ta protesteeris ja tüdruk püüdis lahti 
rabelda. Kui noormees teda aidata tahtis, laskis Bert Gilbert tüdruku vabaks ja lõi noormehe oma 
hiiglakämblaga põrandale pikali. Kostis kiljatusi, algas madin. 

«Brenker!» ütles Doc lühidalt ja ruttas saali. Larry oli temast juba ette jõudnud. Doc tahtis teda 
peatada, aga Bert Gilbert tormas juba lonkava šerifiabi poole ja tõukas ta maha. Ta kiskus tema 
relva tupest ja virutas selle hooga üle põranda eemale. Kui ta uuesti Larry kallale tahtis tormata, 
astus väike Doc vihast värisedes tema ette. 

«Välja siit saalist, Bert Gilbert!» 

Nad olid kahekesi nagu härjapõlvlane ja hiiglane. Bill Leek ja tema mehed seisid toolide peal püsti 
ja sirutasid kaela, et kõike paremini näha. Nad naersid täiest kõrist, üksnes Bill Leek ja Matthews 
piilusid läbi ukse leti poole - Bill Leek süngelt, poole silmaga ka Bert Gilbertit jälgides, Matthews 
põnevusega ainult neid kaht meest leti ees. 

Bert Gilbert naeris laginai, ajas oma suured jalad doktori ees seistes harki ja toetas rusikaid puusa. 
Naermise ja purjusoleku tõttu suutis ta vaevalt tasakaalu hoida. 

Siis patsutas ta oma musta käpaga toorelt doktori nägu, võttis väikese mehe õlgadest kinni, tõmbas 
ta pisut lähemale, tõstis õhku ja sülitas tema hallidele juustele. 

«Mis sa kääbus ennast siia vahele segad?» küsis la kurjalt ning raputas kergelt väikese Doci 
kõhna keha. Ümberolijate suust kostis tasaseid pahameelehüüdeid. Keegi ei julgenud aga purjus 
koletisele läheneda. 

Doc oli näost tuhkhalliks muutunud. Silmades süttis tal nii hirmuäratav vihatuluke, nagu seda 
temast iial poieks võinud arvata. Tema selja taga ajas Larry end raskelt ja vaevaga põrandalt püsti. 

Sel hetkel toimus vastavalt ettekavatsetud mängule midagi kohutavat. Eespool kostis lask ja 
Dorothea karjatas hullumeelses hirmus kiljuvalt. Kõik tormasid laiali. Bert Gilbert pani doktori 
rahulikult põrandale ja kõndis naeratades, kordagi oma selja taga asuva ukse poole vaatamata, laua 
Jtturde, kus olid teised kaheksa meest. 

Šerif Brenker oli vaevalt saanud lauda istuda ja käe leiva järele sirutada, kui üks 
tantsutüdrukutest teda, ähmi täis, kutsuma jooksis. Šerif kargas püsti ja jooksis tüdrukust mööda 
üle tänava Dorothea kõrtsi. Uks langes tema taga kinni. Hetkeks seisatas ta, käsi revolvripäral. Läbi 
vaheukse tantsusaali poole vaadates nägi ta otse enda ees Bill Leeki nägu. 

«Ah,» pomises ta, «see on ju. . .» 

Samal hetkel lajatas pauk. Šerif Brenkeri pea nõksas kuklasse, põlved nõtkusid ning ta prantsatas 
raskelt põrandale. Laskja hoidis püstolit käes ja liikus koos kaaslasega, kes samuti sõrme päästikui 
hoidis, tagurpidi aeglaselt ukse poole. Nad ei pööranud silmi üheltki leti ääres seisvait mehelt. 
Need seisid nagu tardunult. Uks langes kinni. Väljas hüppasid nad hobuse selga ja kihutasid mööda 
pimedat tänavat tuhatnelja minema. 

Šerif Brenker lamas liikumatult. Kuul oli talle külje pealt kehasse tunginud. Alles mõne 
hirmuhetke järel jooksid teised tema juurde. Paar meest kummardusid üle haavatu ja keerasid ta 
ringi. Tema keha alt tuli nähtavale kole punane laik. Siis tõukas Doc mehed laiali ja kõik andsid 
talle ruumi. Ta oli ikka veel näost hall, tema ahtad huuied olid veretud. 

«Kandke ta ettevaatlikult minu tuppa,» palus doktor tasakesi. «Ettevaatlikult, ettevaatlikult,» 
anus ta teel järjest. 

Mehed asetasid šerifi voodile ja vaatasid üksteisele vaikides otsa. Kõik nad taipasid, et orgu on 
tulnud midagi kohutavat. Ka kauboi Jim oli teiste hulgas ja läks sõnalausumata koos enamiku 
meestega välja. 

Doktor kummardus lamaja kohale. Täna värisesid tal käed tõepoolest pisut. Ta avas šerifi 
padrunivöö pandla ja lõikas tal kääridega riided tükkhaaval seljast. Dorothea oli käratult tema 
kõrvale astunud ja abistas teda. Kuul oli riivanud šerifitähte, selle kõveraks painutanud ja siis ke- 
hasse tunginud. Täht ja särk olid verd täis. 

Raske haav oli nüüd lahtiselt nende ees. «Elab ta veel?» küsis üks meestest tasa. 

«Veel elab,» vastas Doc murduval häälel. 

«Kas on lootust?» küsis Dorothea. 

Doc ei vastanud. Ta vaatas Dorotheale ainult nii kurvalt otsa, et sel silmad jälle niiskeks tõmbusid. 

Doktor silus korraks käega üle juuste, veri valgus tal pikkamisi näkku tagasi ja ta muutus jälle 
niisuguseks nagu tavaliselt. 

«Kuidas see kõik juhtus ja kes see laskja oli?» küsis üks meestest. Teine tahtis vastata, kuid 
doktor katkestas tema jutu. 

«Kähku,» ütles ta, «tooge veel üks laud siia! Lauad kokku lükata! Aidake mul Brenker laua 
peale tõsta!» 

Šerifi abiline Larry astus sisse, silmad ikka veel ehmatusest pärani. 

«Mine vaata järele, kas Brenker midagi sõi. Vaata hoolega!» käsutas doktor ja tõukas Larry ukse 

poole, ilma et. see haavatule isegi pilku oleks jõudnud heita. 


«Keegi ratsutagu Moore'i juurde. Otsekohe! Tooge tulist vett. . .» 

Tema toimekus nakatas ka teisi. Äkki lõhnas toas eetri ja kloroformi järele. Larry tõttas 
hingeldades tagasi ja ütles: 

«Ta ei ole midagi söönud, mitte midagi, toit seisab puutumatult laual. Mis temaga on, Doc, jumal 
hoidku, on ta juba....» Larry ei julgenud viimast sõna lausudagi. 

«Rahu niiüd,» ütles Doc, «ma ei taha enam midagi kuulda.» 
Ta pöördus Dorothea poole, kes jõuetult pingi! istus. 
Dorothea sinisest siidist kleit oli vereplekke täis ja. ta käed värisesid. Kurvalt vahtis ta üksisilmi 
enda ette. Veel kord sai kohkumus temast võimust ja elustas uuesti 

hirmsa sündmuse. Doc astus tema juurde ja silitas tema juukseid. 

«Mine,» ütles ta vaikselt, «muretse kuuma vett ja lase uksed sulgeda. Ainult Moore ja Slater 
võivad veel sisse tulla. Ole tugev, Doro.» 

Dorothea läks ja hoolitses kõige eest. Sealjuures märkas ta ka, et ennist tekkinud segadust 
kasutades on tema vahetuskassa ära varastatud. Leti all asunud laegas oli kadunud. Ta lihtsalt nägi 
seda, ilma õieti taipamata või selle üle pikemalt järele mõtlemata. 

Doc hakkas tööle. Larry ja veel üks mees olid jäänud tema juurde. 

Orus istusid inimesed telkides, lainelisest plekist onnides või lihtsalt lageda taeva all laagris ja 
kõnelesid sosinal. Kohutav teade oli juba kõikjale levinud. Ka Boyer oli oma lokaali sulgenud. 
Need, kes tänava lähedal olid, kuulsid metsikut kabjaplaginat ja teadsid, et Hal Slater on juba teel 
Doeci juurde. Sel ööl mõtlesid paljud vigilantide peale ja avaldasid arvamist, et oleks ikka tulnud 
rohkem Hal Slateri juttu kuulata. Mõningad võtsid oma tulud kokku ja otsustasid lähematel 
päevadel siit lahkuda. Aga ainult suuremas salgas. Millal saabub uus šerif? 

Kui Hal Slater ja Samuel Moore Doci tuppa astusid, sidus see parajasti haava. Kes Hal'i nägi, 
kohkus lausa, sest ta liikus nagu tiiger puuris. Nendega koos oli tuppa tulnud ka teine šerifi abiline, 
noor iirlane. 

«Suudad sa teda päästa?» küsis Samuel Moore. Ta oli pingutavast ratsutamisest hoolimata kahvatu. 
Doc pesi käsi ega vastanud midagi. Mõne aja pärast kehitas ta õlgu. 

«Isegi kui see õnnestub - tal on ju tugev tervis -, ei ole ta enam see, mis ta oli. Täht nihutas kuuli 
kõrvale, ja enne seda polnud ta midagi söönud... kuid vaevalt suudab ta edaspidi veel hobuse selga 
ronida. Aga jätame selle, me peame millestki muust rääkima.» 

Samuel Moore tõstis šerifi särgi tüki üles ja silmitses kuulist riivatud ning muljutud tähte. 
Pikkamisi pani ta mõlemad jälle käest. Hal Slater seisis ikka veel kokkulükatud laudade ees ja 
vahtis Brenkerit, kes lamas nagu laip. 

«Ta on palju verd kaotanud,» ütles Doc ja läks akna juurde, et seda avada. 

«Kustutage tuli!» Hal Slater ütles seda karmilt ja pöördus ringi. Kõik taipasid otsekohe, mis ta 
sellega mõtles. 
Nad el tohtmud end märklauaks seada. Larry Ja Moore puhusid kõigis kolmes laternas tule ära. 
Leige ööõhk voolas läbi akna tuppa ja kõik hingasid seda ahnelt. Mitu minutit istusid ja seisid kõik 
vaikides pimedas. Siis sulges Hal Slater akna ja riputas sellele vaiba ette. Larry süütas kaks latemat 
jälle põlema. 
Nad tõstsid šerifi ettevaatlikult voodile. 
«Räägi nüüd, Doc,» ütles Hal Slater ja tõmbas ühe järi 
lähemale. Dorothea vaatas ringi ja tahtis just koos Larryga minna kõrvaltoast toole tooma, kui 
kostis vali, kõmisev koputamine. Dorothea sirutas käe laterna järele, aga Hal Slater jõudis temast 


kiiresti nagu kull ette ja oligi juba koos laternaga kojas. 

Moore ja Dorothea läksid talle järele. Jälle kostis koputamine eesuksele. Hal Slater pani laterna 
kõrvale, lükkas Dorothea vaikides eemale, keeras luku lahti ja tõukas ukse valla. Tema ees seisis 
Guy Gilbert, pisut tagapool Murrey. 

Sõnatult astusid mõlemad sisse ja sirutasid igaühele käe. 
«Sa võid mind arvestada,» ütles Guy Gilbert Hal Slaterile lihtsalt. 
Nad vaatasid teineteisele silma ja äkki kaisutasid mõlemad mehed teineteist. 

Dorothea suunurgad hakkasid tõmblema. Ta oli paljugi näinud ja läbi elanud siin maal 
metsikutel aegadel ja tundis nüüd salajast hirmu nende kahe pärast, kes talle sel hetkel veel 
südamelähedasemaks said. Kuritahtlikkus ja salakavalus murravad tugevamagi mehe, nagu ta seda 
nüüdsama Brenkeri puhul oli näinud. Talle tundus, nagu jätaksid Hal Slater ja Guy Gilbert 
teineteisega hüvasti. Kaks tugevat, jõulist meest, sirged nagu laanekuused. 

«Ma ei põrka ohtude ees tagasi, Guy,» ütles Hal Slater kindlalt ja karmilt. «Mis on kätte 
võidetud, seda tuleb ka kaitsta.» 

«Küllap leidub veel teisigi, Hal, kes mõtlevad nii nagu meie.» 

Hal Slater tõmbas suunurgad alla ja pööras pilgu kõrvale. Nähtavasti oli tal vähe usku Guy Gilberti 
arvamusse. 

«On Brenker surnud?» küsis Guy tumedalt. 

Slater ja Moore raputasid pead. Kõik läksid Doci 

juurde. See ulatas Guy Gilbertile ja Murrey'le käe ja hakkas jutustama. 

«Ma oleksin pidanud olema taiplikum, kuid nüüd on juba hilja ja etteheidetest ei ole enam 
midagi kasu. Kes oskab siis ka kohe niisugust asja arvata... Tänasest peale peame aga kõigeks 
valmis olema.» 

Kui Doc rääkis, kuidas Bert Gilbert oli provotseerinud tüli, et šerifit kohale meelitada, ja kuidas 
ta oli teda, Doc*i kohelnud, muujus Guy Gilbert näost kahvatuks. Ta langetas pea, et teised seda ei 
näeks. 

Pärast Doci jutustust ütles Hal Slater: 
«Pole mõtet neid kahte taga ajada. Lähematel päevadel on siin niikuinii iga mees vajalik. Igaüks, 
kes avalikult meie poole hoidub.» 

«Tõelised mõrvarid istuvad Boyeri toas,» lausus Guy Gilbert pikkamisi ja ütles sellega välja, 
mida kõik mõtlesid. 

Hal Slater ja Moore küsisid veel üht-teist ja Doc ning Dorothea vastasid. Siis peeti nõu. 
«Kogume veel täna öösel nii palju mehi kui võimalik ja piirame varahommikul telgi sisse,» tegi 
Hal Slater. ettepaneku. 

Samuel Moore oli selle vastu. 

«Mis sa sellega kätte saad, Hal? Sellest tuleb ainult tapatalgu. Ja kui sa elama jääd, võetakse sind - 
sind, Hal Slater, - veel vastutusele. Saad aru, see toob meile üksnes kahju, kui sa peaga vastu müüri 
jooksed.» 

Hal Slater kiristas hambaid ja pigistas käsi põlvede kohal nii tugevasti, et sõrmenukid valgeks 
tõmbusid. 

«Sa ei saa ka mehi kokku,» tähendas Doc nukralt. 

Hal Slater ja Guy Gilbert nopgutasid. 

«Peab siis kõik niisama jätma?» küsis Hal Slater mõtle aja pärast. Ta ei näinud hooba, millest 
kinni haarata. Siis ütles ta: «Ma lähen homme hommikul korraks üksi sinna.» 

Samuel Moore vaidles vastu, kuid Hal ei taganenud sellest mõttest.. 

«Ärge võtke relva kaasa,» soovitas Dorathea vaikselt. Hal Slater kibrutas kulmu. 
«Lähme mõlemad,» tegi Samuel Moore ettepaneku. «Lähme kolmekesi,» ütles Guy Gilbert. 


Siis tõusis Doc püsti ja ütles; 
«Ei, las lähevad Hal ja Sam. Sellest võib kasu olla. Ja rääkima peab Sam. Nad ei julge ilma pikema 
jututa teie 

pihta lasta, ehkki te olete neil järjekorras. Guy, ärge teie minge. Teie vend on seal. Tekib kindlasti 
sõnavahetus,.. milleks neile niisugust võimalust anda? Nad seda ainult ootavadki.» 

Pool tundi hiljem oli neil kõik veel kord läbi kaalutud ja siis lõppes nõupidamine. Larry ja iirlane 
pidid öösel ratsa valves olema. Hal Slater läks šerifi kontorisse. Samuel Moore ratsutas tagasi 
laagrisse. Guy Gilbert ja Murrey seadsid end kõrvaltoas magama. Doc laotas oma magamistekid 
haavatud šerifi voodi kõrvale põrandale. 

Dorothea laskis mehed välja. Siis tuli ta tagasi ja võt tis istet. Tema jalad olid nagu tina täis. 
«Doc,» ütles ta tasakesi, «kas me ei loobuks? Jätame kõik siiapaika. Lähme siit ära. Mina olen 
vana, sina ka. See käib üle meie jõu. Kas tahad? Mul on hirm.» 

Väike Doc pani talle käe kergelt õlale ja raputas pikkamisi pead. 

«Ei, Doro, meid on siin tarvis. Mind ja seda maja. See on Halile ja Guy'le toeks. Aga sina võid ära 
sõita.» 

Dorothea vaatas talle oma mustade silmadega etteheitvalt otsa ja muutus järsku rahulikuks. 

«Ma lasen tüdrukud homme koju,» ütles ta teisel häälel. 

«Muidugi, nad peavad kohe homme ära sõitma, Doro,» vastas Doc. 

«Ma annan neile kõva palga kaasa.» 

Doc noogutas. Dorothea tõusis püsti, suudles teda mõlemale põsele ja läks vaikselt välja. Siis avas 
ta veel kord ukse. 

«Head ööd, Doc.» 

«Head ööd, Doro.» 

Doc seisis mõnda aega elutult lamava šerifi kõrval. Siis heitis ta pooleldi lahtirõivastatult vaibale. 
Laterna jättis ta põlema. Sügav vaikus vajus raskelt sellele majale. Ainult vahetevahel raksusid ja 
pragisesid toored seinapalgid. 


15. PEATÜKK 


Varasel hommikutunni! tuli šerif Brenker meelemärkusele. Kestis tükk aega, enne kui ta Doci ära 
tundis. Ta tegi nõrga katse selle kätt haarata, kuid kaotas jälle kohe teadvuse. Doc ei heitnud enam 
pikali, ta sai väga vähese magarnisega läbi. Ühest kastist võttis ta välja paar kitsast nahkrihma ja 
sobitas neid oma vasakule õlale. Lõpuks istus silmus õigesti. Seejärel tõi ta lagedale väikese polee- 
ritud kastikese ja võttis sealt välja tertseroli. Hoolikalt puhastas ja õlitas ta kerget püstolit ja laadis 
selle siis. Ta pistis tertseroli silmusesse vasaku kaenla alla ja tõmbas kuue selga. Keegi ei võinud 
märgata, et ta kannab relva. 

Hall hommikuhämarus tungis läbi väikese avatud akna tuppa. Doc istus selle ees, keeras endale 
ühe sigareti teise järel, suitseta s ja mõtles endamisi. 

Hommikueme ajal istusid kõik jälle koos. Hal Slater ja Samuel Moore seadsid end teele, et 
minna uustulnukate telki. Teadmatuses piineldes jäid teised neid ootama. 

«Ära lase end tasakaalust välja viia, Hal,» ütles Samuel Moore teel. «Meie sinuga oleme 
ainukesed, kes siin veel midagi takistada suudavad. Laager kuulab meid.» 
«Kas sa arvad, et Brenker jääb elama?» küsis Hal ja lisas: «Ma esitan neile mõned küsimused, 
Sam.» 
Moore kehitas õlgu ja pomises: 
«Doc teeb kõik, mis võimalik.» 


Telgi ees askeldas kolm meest lõkke juures kohvikatlaga. Ja kõik läks hoopis teisiti, kui Hal Slater. 
ja Sam olid oodanud. Need kolm ajasid end sirgu ja vaatasid tulijate poole. Üks hüüdis midagi telki 
ja veel kaks meest tuli välja. Kuigi nad polnud veel riides, oli igaühel juba revalver vööl. Hal Slater 
märkas seda otsekohe. 

Ta teretas ükskõikselt ja küsis: 
«Kas teie hulgas on mõni, kelle käsku te kuulate. Ma tahaksin temaga paar sõna vahetada.» 

Küsitu irvitas talle näkku. Tõenäoliselt tegi talle nalja, kuidas Slater püüdis vältida sõna 
«jõugupealik». Ta muigas ka veel siis, kui ta telgi poole sammus ja sinna sisse astus. Jeised neli 
meest jäid seisma ja silmitsesid neid. Pilkavalt ja vaenulikult. Hal Slateril oli vaeva, et end vaos 
hoida. Moore muutus pisut rahutuks ja tahtis Halile parajasti midagi öelda, kui telgi uksekate 
kõrvale lükati ja hüüti: 

«Tulge sisse!» 

Telgis valitses hämarus. Hal Slater astus esimesena telki ja pigistas silmalaud kokku, et kiiresti uue 
valgusega harjuda. Samuel Moore seisis tema taga, nii et Hal teda pooleldi varjas. 

Bill Leek istus klapptoolil. Väledate sõrmedega keeras ta sigaretti. Tal polnud veel saapaid jalas 
ega relva vööl. 

Sigaretipaberit süljega niisutades vaatas ta Hal Slaterile silma. 

«Noh, mis on?» küsis ta sigaretti huultelt võttes. Matthews seisis paar sammu kaugemal. 

«Me tulime, et esitada mõned küsimused. . .» 

«Ah!» hüüdis Bill Leek, hüppas üles ja viskas sigareti käest. Hal Slaterit ei pannud ta üldse enam 
tähele. Paari sammuga seisis ta Samuel Moore'i ees. «Kulla mees, või siin siis kohtume jälle? 
Nimelt siin? Teine tuttav nägu, keda ma siin näen. Pealegi hea nägu!» Ta oli tõepoolest nii rõõmus 
na.gu ei ammugi enam. 

Samuel Moore”il kulus paar sekundit, siis tundis ta telse ära, rohkem häälest kui näo järgi. Tõsi 
Jah, ka need süsimustad silmad... Välkkiirelt meenus talle too öö mägedes, siit oma kõva 
päevateekonna kaugusel. 

«Kas šerif Brenker otsis teid tookord taga?» küsis ta. Bill Leek noogutas, kuid ilma, et oleks 
tookordsete asjaolude üle pikemalt järele mõtelnud. Ta lihtsalt rõõmustas Samuel Moore'i üle, 
haaras tal õlast kinni ja otsis kätt. 

«Niisiis seesama šerif, kes nüüd hinge vaagub?» küsis Samuel Moore jälle. 

Bill Leek vaatas kõrvale ja ütles kõheldes ning pahuralt: 

«Mul pole sellega midagi tegemist, pealegi olin ma tema juba ammu unustanud.» 

Samuel Moore püüdis asjata talle silma vaadata. Bill Leek kahmas oma saapad, tpmbas jalga ja 
küsis seejuures: «Te jõudsite niisiis õnnelikult kaljude vahelt välja?» 


«Jah, pärast seda, kui olin paar päeva siin orus olnud.» 


Bill Leek ütles teist, korda: «Oh!» Ta astus jalga tõmmatud saabastega kõvasti vastu maad ja tuli 
uuesti lähemale. 


«Te olete niisiis Samuel Moore. Kas te ei võtaks istet? Ja Hal Slater samuti?» Bill Leeki pilk oli 
lühidalt üle Hal Slateri libisenud. Nüüd otsis ta kaht järi. 


«Kust te Hal Slateri nime teate?» küsis Moore ikka veel püsti seistes. 

«Ma jõudsin samuti õnnelikult üle mägede,» vastas Bill Leek, «aga seda te näete, ju isegi. Tee, 
mida mööda te mul soovitasite minna, oli muide täpne. Ja teie leidsite selle oru, Moore? Aga te ei 
tahtnud ju tol ajal kullast enam mitte midagi teada, kas mäletate? Ja nüüd. ..» 


«Mul on praegu tõepoolest juba väga kahju,» sõnas Samuel Moore kibedusega. 

«Jah, nii see on. Nii mõnestki asjast elus on meil kahju, aga enamasti ikka liiga hilja. Nüüd aga 
võtke mõlemad istet, te oiete ju minu külalised. Minu nimi on Bill Leek. Miks ei võtnud te endale 
litsentsi kogu oru peale, Moore? See oleks ju võimalik olnud.» 

Samuel Moore ja Hal Slater istusid. Hal Slater jättis nüüd kõneluse Moore'i hooleks. Telgis oli 
palju inimesi, sest neli meest, kes ennist väljas koperdasid, olid nüüd ka jälle sisse lipsanud. 
Samuel Moore vaatas Bill Leekile kindlalt silma ja ütles: 

«Ma küsin teilt nüüd keerutamata, Bill Leek, ärge pange pahaks, et...» 
«Ma ei pane teile midagi pahaks, Samuel Moore, mitte midagi.» 
«Te saate aru, miks ma küsin ja et mul selleks ka õigus on.» 


«Ega see ole ülekuulamine!» lõi Matthews pahaselt sekka. Tema vaade oli järjest tõrjuvamaks 
muutunud ja tema turi tõmbus üha rohkem vimma. 
Bill Leek ei võtnud vaevaks tema poole vaadahigi, viipas ainult keelavalt. 
«Küsige, Moore. Keerutamata. Võib-olla vastan ma siis ka keerutamata.» 

«Milleks te siia orgu tulite, Bill Leek?» 

Bill Leek vaikis hetke ja vaatas maha. Küünarnukid põlvedele toetatud, nipsutas ta sõrmi, tõstis siis 
pea üles ja ütles: 

«Oleme palgatud Boyer ja Co poolt. See on niisugune kullatootmise ühing. Noh, te teate ju isegi, 
siin keerleb kõik kulla ümber. Ja me oleme siin sellele seltsile teataval määral, kaitseks. Sellest 
peab teile piisama, Moore.» 

«Kahjuks küll, Leek. Kuid ma kardan, et...» 

«Mis tähendab kahjuks?» turtsus Matthews. «Kas te kahekesi arvate, et võite siia tulla ja. . .» 
«Ole vait, Matthews!» Bill Leeki hääl oli omandanud äkki heleda, peaaegu laulva kõla. Kui ta 
edasi rääkis, vajus see aga jälle madalamaks. Tundus, otsekui oleks veejoa vihin muutunud 
ühtlaseks vulinaks. 

«Kuula, Matthews, ja ühtlasi kuulake ka kõik teised: 

Samuel Moore on minu sõber, kuigi tema mind võib-olla oma sõbraks ei võta. Nii, te muidugi saite 
mu jutust õigesti aru, eks ole? Nüüd aga pean ma ennast ruttu riidesse panema. Kunagi vanasti olen 
ma õppinud, kuidas külalisi tuleb vastu võtta.» 

Ta naeratas rõõmsalt, väänles üllatava kiirusega ümbritsevate meeste vahelt läbi ja kinnitas kähku 
revolvri puusale Sinisest siidist kaelarätti sõlmides naeris ta nii valjusti ja lõbusalt, et tal hambad 
välkusid. Ainult silmades hüples tal, tuluke, mille tõttu ta näis üsna kummalisena ja ohtlikuna. 

Telgis muutus väga vaikseks, kui tema naer lakkas. Matthewsi suunurkade ümber tekkis äkki 
põlglik tõmblus, mis ei kadunud sealt ka siis, kui Bill Leek uuesti telgi keskele astus. Ta oli oma 
asjade hulgast võtnud kuuelaengulise revolvri, mida ta nüüd torupidi käes hoidis. Samuel Moore 
tundis kohe oma relva ära. 

«Siin on teie tuletukk,» ütles Bill Leek. «Hoidsin seda mälestuseks. Võtke ta nüüd tagasi. See oli 
teie poolt väga ausameelne tegu, Moore, et te mind tookord usaldasite ja niiviisi toimisite. Ehtsal 
läänlase kombel.» 

Ta ulatas Moore'ile revolvri ning Moore võttis selle vastu. Hetke kõhkles ta, kavatsedes relva 
tagasi lükata, aga mõtles siis, et ta seda tundlikku ja kindlasti ka taltsutamatut meest solvab, kui 
lükkab tagasi eseme, mida see tahab talle anda. Ta kavatses parajasti midagi öelda, kui nad kõik 
järsku kuulatama jäid. Väljast kostis valju 

kilinat. See oli signaal, mis digereid tähtsamate sündmuste puhul nõupidamisele kutsus. 
Hal Slater ja Samuel Moore vaatasid teineteisele imestunult otsa. 


«Mis seal lahti on?» küsis Hal. «Me peame vist minema.» Mõlemad tõusid püsti. Need olid 
ainukesed sõnad, mis Hal Slater jutuajamise kestel ütles. Nüüd tundis ta suurt rahutust. 
Enne kui nad teigist lahkusid, tegi Samuel Moore veel ühe väga targa malekäigu. Ta küsis: 
«Loodetavasti kohtume vahel minu juures, Bill Leek?» 
«Hea meelega. Ma tulen peatselt.» . 
«Ma elan seal allpool...» 
«Aga seda ma ju tean, Moore.» 
Kui Slater ja Moore maantee poole sammusid, ei lakanud sealt kostev kilin hetkekski. Esimesed 
läheduses töötavad digerid ruttasid juba kohale. 
«Mis ütled sa nüüd, Hal?»! küsis Moore, kui nad telgist küllalt kaugele olid jõudnud. 
«Selle üle peab enne põhjalikult järele mõtlema. Ta on üsna iseäralik kuju ja pealegi ohtlik.» 
«Ta on kurjategija, Hal.» 
«See on talle näkku kirjutatud, tarvitseb ainult lähemalt vaadata.» 

Nad lisasid sammu. Signaal jäi vait. Kui nad aga maanteele jõudsid, algas kilin uuesti. Nad nägid 
Bert Gilbertit, kes tagus varta liivapesemispanni, ja imestasid veel rohkem. 
Telgis seisid Matthews ja Bill Leek vastamisi. 
«Ma ei saa aru, kuhu sa tüürid?» küsis Matthews. «Kavatsed nende tähelepanu uinutada või?» 
Bill Leek kiigutas jalgadel seistes end pisut ette ja taha. «Matthews,» vastas ta pikkamisi, «sa 
tunned mind ja sa said ka minust aru.» 
«Sa oled hull, Bill. Mis sellest kõigest niiviisi välja tuleb ?» 
Bill Leek viivitas vastusega. Kõigi pilgud olid suunatud tema huultele. 
«Ma rääkisin ainult Samuel Moore'ist, Matthews,» ütles ta. 
Matthews oli jahmunud ja ajas silmad uskmatult pärani. «On sul aga iseäralik moraal, Bill!» 
«Minul vähemalt on mingisugunegi, kuid ma pean selle 

üle veel põhjalikult järele mõtlema. Aga lähme nüüd, uus šerif seatakse ametisse. Kas ajasid ka 
habeme ilusasti maha, Bob?» Bill hakkas jälle laginal naerma. 

Kõik lahkusid telgist. Üks nende hulgast, Bob, pidi šerifiks saama. 

Boyeri baraki taha, rohkem kleimide poole, oli kogunenud hulk inimesi. Seal seisis ka juba laud 
kõneleja tarvis. Digerid seisid laua ümber ja neid tuli järjest rohkem juurde. Hal nägi, et enamik 
corktownlasi ratsutas kohale saduldamata hobustel. Ta trügis koos Samuel Moore'iga laua 
ligidusse. 

«Saad sa sellest kõigest aru?» küsis Moore. 
«Mine meie omade juurde, Sam,» vastas Hal Slater, «ja püüa paremad mehed siia tuua. Tee 
kähku.» 

Moore läks. Mõned digerid tulid Hali juurde, kui nad teda nägid, ja küsisid, kas tema on 
koosoleku kokku kutsunud. Hal raputas pead, tal polnud aega nendega pikemalt rääkida. Ta 
pomises vaid: «Eks me näe...» Tema pilk libises üle rahvahulga ning ta uuris, kuidas mehed 
rühmituvad. Kuid talle ei puutunud midagi erilist silma. 

Kui ta veel ringi piilus, seisis äkki ka Guy Gilbert tema selja taga. 

«Jätsin iirlase Doci juurde,» ütles ta poolel häälel üle Hali õla, «sellest vist piisab. Larry tuleb 
kohe.» 

«Nad ei seisa üheskoos, vaid on teiste hulka segunenud,» lausus Hal Slater pead keeramata. Ta 
nägi, kuidas Samuel Moore koos mõne mehega laua poole nihkub, ning ta meel muutus kibedaks, 
et neid on ainult neli. Siis tuli vee! juurde Ed Finney ja tema enda poeg Joe. 

Sel hetkel surusid end inimeste vahelt läbi Boyer ja Ronnie, kelle sabas käis Bert Gilbert. 
Kokkukogunenud kullakaevajate silmad otsisid tema venda ja nägid teda Hal Slateri kõrval seismas 
- mõlemal Gilbertil ulatus pea kõrgele üle rahvahulga. Enamikul digeritest tekkisid sealjuures 


omad mõtted. š 

Kõik läks nüüd väga kähku. Boyer ronis tooli abil lauale ja hakkas kohe kõnelema. 

«Igaüks mõistab, et siin brus ei tohi tekkida niisugust ajajärku, kus šerifit ametis ei ole, mehed!» 
hüüdis ta. Kõik jäid vait ja kuulasid. «Imelikud asjad näivad siin teoksil olevat. . .» 

«Oh,» ütles Hal Slater, nii et üksnes tema ligiduses seisjad seda kuulsid, «teevad need aga endale 
asja lihtsaks.» 

Boyer ei jõudnud oma jutuga kaugemale. All Hal Slateri ees oli pisut tõuklemist ja rabelemist, ja 
siis vinnas Hal Slater end pika hüppega Boyeri kõrvale lauale. See jahmus, kogeles veel midagi, 
vahtis ringi, põrnitses vihaselt alla Bert Gilbeiti ja Ronnie poole, ning siis lükati ta üsna karmilt 
kõrvale. Mõnedest rühmadest kostis heakskiidupominat, samal ajal aga lõi summ siin-seal rahutult 
kihama. 

Hal Slater püüdis mehi otsekohe oma mõju alla saada. Tähelepanu pööramata maruvihasele 
Boyerile, kelle nägu muutus kahvatuks ja kiskus viltu, hüüdis ta: 

«Mõlemas asjas olen ma Boyeriga päri, kuid. . .» 

Ka Hal Slater ei saanud kaugemale. Alt karjus Ronnie midagi vahele ja ka Bed Gilbert pistis 
möirgama. Mõned Bill Leeki jõugust tungisid lähemale. Seal kerkis aga äkki lauale Guy Gilberti 
suur kogu, otse Hal Slateri seljataga. Ootamatult tekkinud käras, millesse kostis hüüdeid ja kisa, 
nägid kõik, et ta ei öelnud ühtki sõna, surus ainult huuled kõvasti kokku. Tema pea oli pisut õlgade 
vahele tõmmatud, aga seejuures siiski ka ettepoole lükatud. Tardunud ilme näol, näis ta üpris 
ohtlik. Käsi puusalt võtmata tõukas ta Boyeri lihtsalt rinnaga laualt maha. Mehed, kes lauale 
lähemal seisid, märkasid, et ta seejuures kogu aeg voogavat rahvahulka silmas pidas. 

AII ajas Boyer end uuesti püsti. Tekkis vaikus. Guy Gilbert seadis end Hal Slateri taha. Nad seisid, 
seljad vastamisi, ja igaüks allolijatest arvas, et embkumb neist kahest just temale otsa vaatab. 
Ümbritsev vaikus oli niivõrd täielik, et kui eemal orus hirnatas hobune, kostis see selgesti siia. 

Hal Slater alustas uuesti. 

«Mõlemas asjas olen ma Boyeriga päri, kuid just tema on viimane mees sellest kõnelema. Ka eksib 
Boyer, täpselt nii, nagu tema ja mõned teised siin edaspidigi eksivad. Selja tagant lastud kuul ei 
tasanda veel teed kõrilõikajatele ja spekulantidele.» 

Seejärel müristas ta kõuehäälega: 

«Orus on olemas šerif! Ja tema tasandab tee kõigile ausatele digeritele!» 

Hal Slater haaras nende sõnade juur.es taskust uhiuue helkiva šerifitähe ja kinnitas selle rinda. 
Mehed plaksutasid käsi ja hõiskasid nii kõvasti, et mäeküljed kaikusid. 

Kuna näost punane ja valjust kõnelemisest hingeldav Slater peatus, seisis Guy Gilbert endiselt 
Jäigana ja peaaegu liikumatu näoga paigal. 
Hal Slater jätkas: 
«Ma olen juba kolme kuu eest Brenkeri poolt vannutatud ja sellega on kõik korras. Nüüd siis 
tuleme teise asja juurde, mida agent Boyer - kullatootmise ühingu agent nimetas. Jah, imelikud 
asjad ei näi siin mitte üksnes teoksil olevat, vaid nad toimuvadki juba! Imelik küll, aga ka meie 
märkame neid. Kuid sellest, mehed, pean ma liiga varajaseks rääkida. Sellepärast soovitan ma teile: 
minge nüüd jälle oma töö juurde, sest sügis ei ole enam pikk. Tänasest päevast olen ma avalikult 
šerifi ametisse astunud. Õigel ajal kutsun mina - mina! - teid jälle kokku.» 

Mehed olid temaga nõus ja avaldasid talle poolehoidu. Hal Slater nägi, et nad hakkavad juba 
laiali minema, ja hüppas laualt maha. Guy Gilbert samuti. Hal Slater keeras laua kummuli, ja enne 
kui keegi taipas, mida ta kavatseb, lõi ta lauajalad nelja vägeva jalahoobiga alt ära, nii et puu 


raginal purunes. Nüüd said kõik asjast aru ja hakkasid naerma. Selle teoga ei andnud Slater enam 
kellelegi võimalust kõnelda. 

Näis, et Hal Slateri viha on nelja jalahoobi läbi lahtunud. Kuid see ainult näis nii. Naerus, 
millega ta Ronnie ja Boyeri üle puistas, peitus nii palju pilget ja vaenu, et need mõlemad kohkusid 
ja tagasi põrkasid. Üksnes Bert Gilbert pidas vastu. Ta oli näost hall ja üleni higine, silmad 
allasurutud vihast välkumas. Sagrispea seisis kolm sammu temast eemal ja kõigutas ülakeha. 
Nähtavasti ei suutnud ta oma piiratud mõistusega jällegi mitte millestki aru saada. Guy Gilbert aga 
ei lasknud teda silmist. Meestest oli selle salga ümber moodustunud terve ring, milles seisid ka 
Samuel Moore ühes paari corktownlasega, Slateri poeg ja Ed Finney. Koos Pastoriga viibis seal ka 
kauboi Jim. Kõigi vaade oli suunatud Bert Gilbertile ja Hal Slaterile. 

Bert Gilbert seisis nagu hüppevalmis kiskja. Tema tuhakarva huuled olid irvakil ja hingeõhk käis 
nende vahelt vilinal läbi. Käsivarsi hoidis ta kõvasti keha vastu, parem käelaba asetses ilmselt 
pisut madalamal. 

Hal Slater oli äkki väga rahulikuks muutunud. Ta vaid vaatas Bert Gilbertile silma. 
Vaevaltmärgatav naeratus mängles seejuures tema suu ümber, otsekui alustaks ta 

huvitavat mängu, mille järele on ammu igatsust tundnud. See kestis ainult mõne hetke. 
Ümberolijad julgesid vaevalt hingata. 

Siis ütles Hal Slater väga tasakaalukalt ja üksnes pikkamisi teravamaks muutudes: 

«Bert Gilbert, kui sa oma paremal käel kasvõi väikest sõrme liigutad, siis toimuvad homme siin 
orus esimesed matused pärast minu ametisse-astumist. Sina võtad neist osa - ainult et sind 
kantakse. Mine nüüd, sest see plats siin tuleb tühjaks teha. Seda käsin mina.» 

Paari hihgetõmbe vältel seisis Bert Gilbert veel paigal. Näis, nagu ei suudaks ta end Hal Slateri 
silmadest lahti kiskuda. Siis nõksatas ta veidi vimma, pööras ringi ja läks ära. Keegi ei lausunud 
sõnagi, kuid tema allajäämise üle oli kõigil hea meel. Šerif Slateri seisukoht oli sellest hetkest 
saadik orus kaljukindel. 

Samuel Moore hingas kergendatult, samuti ka noor Finney, kes pisut kahvatuna tema kõrval 
seisis. Moore lausa võpatas, kui ta sinnapoole keeras. Edi taga seisis Bill Leek, kelle silmad ikka 
veel nagu võlutult Hal Slaterile olid suunatud. Siis vaatas ta .Moore*ile näkku, näitas :talle 
naeratades oma pärlhambaid ja sõnas unistavalt: 

«Oo, ta meeldib mulle, ta on veel vana hea kooli mees. Päris kõditav tunne oleks temaga niiviisi 
vastamisi seista . . .» 

Bill võttis kübara peast, lehvitas sellega tuult ja kõndis .aeglaselt minema. Tema suured 
hõbekannused klirisesid tasakesi. 

<es see oli?» küsis Joe lähemale astudes. 
«Tule oma isa juurde,» ütles Samuel Moore. 
Mõlema noormehega minema hakates tundis ta rinnas ängistust, otsekui ähvardaks Hal Slaterit 
mingi oht. 

Šerifi kontoris said nad temaga kokku ja läksid siis kõik Dorothea majja. Doc tuli neile vastu ja 
nad nägid tema näost, et ta on üht-teist juba kuulnud. 

«Brenker on arvatavasti veel ärvkel,» ütles ta. 

Moore, Slater ja Guy Gilbert läksid temaga kaasa. Mõlemad šerifiabid istusid haavatu juures, kes 
lamas palavikust õhetava näoga ja ägises tasakesi. Tema kahvatud põsed olid lohku vajunud ja 
alles eile veel lihav nina oli muutunud ahtaks ning teravaks. Vaevalt võis ära tunda, et lamaja on 
šerif Brenker. 

Mehed liikusid toas kikivarvul. Kuigi siinne elu oli neid 

karedaks muutnud ja tuimaks teinud, tundsid nad hinges meelehärmi ja palavat kaastunnet. 
«Kas ta pääseb eluga, Docl» Samuel Moore*i küsimus kõlas vaikselt nagu õhkamine. 
«See selgub lähematel päevadel,» kostis hiljukesi vastus. 

Kui Doc Brenkeri laubalt räti võttis, selle külma vette kastis ja uuesti laubale pani, lõi haige 

silmad lahti. Need läikisid küll palavikus, kuid šerif Brenker oli nähtavasti meelemärkusel. 

«Anna mulle vett. Doc,» sosistas ta paluvalt. 

Doc raputas kurvalt pead. 

«Te peate olema tugev, šerif, siis suudate kõigest üle saada.» 

«Tahan vett... mitte midagi muud... kui vett.» 

Jälle lükkas doktor tema palve tagasi. Ta võttis käsna, kastis selle veekaussi, pigistas kuivemaks ja 
pühkis siis niiskekäsnaga haige kuuma nägu. Ka huuli niisutas ta hoolikalt. See oli kõik, mis ta teha 
võis. 

Šerif Brenker vaatas talle veelkord otsa. Seekord päris selgete silmadega. 

«Kuhu kuul sattus?» küsis ta sosinal. 

« Kõhtu.» 

Šerif Brenker nägi nüüd Hal Slaterit enda kõrval seismas ja tema pilk peatus heikival šerifitähel. Ta 
tahtis vist midagi öelda, kuid silmad vajusid tal kinni. Kõigile aga paistis, nagu oleks ta sel hetkel 
õige pisut naeratanud. 

«Te ei tohi kõnelda, Brenker,» ütles Doc, «praegu...» Ta peatus, sest šerif Brenker magas juba. Doc 
kuulatas veel veidi aega ja tõusis siis püsti. Ta oli rahul. 

Guy Gilbert astus tähelepandamatult tooli juurde, millel vedelesid šerifi särgi ribad. 
Ettevaatlikult võttis ta sealt mõlkis šerifitähe, pesi selle kuivanud verest puhtaks ja läks Ha! Slateri 
jüurde. 

«Sa oled seaduslikult vannutatud, Hal?» 

Slater noogutas. 

«Siis võid sa ka teisi vannutada?» 

«Muidugi, Guy.» 

«Šerif Brenker tegi mulle kord niisuguse ettepaneku, nüüd vannuta sina mind, Hal.» 

Guy Gilbert sirutas tema poole käe, mille peopesas oli Brenkeri šerifitäht. Mõlemad šerifiabid ja 
Samuel Moore ning Doc astusid nende juurde. Väikese doktori silmad loitsid, vaimustatult tammus 
ta jalalt jalale. 

«Eh,» sosistas ta erutusega, «teie kahekesi tulete sellega toime, jaa! Hal Slater, sinule ei suuda 
nad midagi teha, ja Guy, hahahaa, teda olen ma ka juba näinud. Teile kummalegi mitte, ma tean 
seda. Hal, ole mõistlik, kas kuuled? Anna alles siis pihta, kui teisiti ei saa! Ah, minu silmad näevad 
veel seda! Viiekümne aasta pärast saavad digerid teist veel rääkima.» Ta surus neil kätt ega väsinud 
neile õlale patsutamast. 

Alles tüki aja pärast õnnestus ka Hal Slateril jälle suud avada. Kõik mõjus pisut tontlikult, sest 
nad võisid selles ruumis ainult sosistada, nende kõrval lamas surmaga heitlev Brenker. Hal Slater 
kõneles väga tõsiselt. 

«Guy,» ütles ta vaevalt kuuldavait, «me ei tohi võitlusest kõrvale hoida, see ei jää tulemata, ent 
me ootame, kuni saame abiväge. Ja siis seisame õlg õla kõrvai.» Ta võttis šerifitähe Guy Gilberti 
pihult, kinnitas selle talle rinda ja lõi talle kergelt õlale. «Ma ei tea kedagi, kes oleks sobivam just 
nimelt seda tähte kandma, Guy.» 

Seejärel pöördus ta Larry ja noore iirlase poole. 
«Te jääte täna kogu aeg kokku. Hoiduge igasugusest tülinorimisest eemale! Ajavad nad teid aga 
kuidagiviisi kitsikusse, siis vaadake, et jääksite seisma teine teise taha. Ja ärge oodake, tagumine 


tõmbab relva esimesena vinna, ja siis tulistage mõlemad, sest mängus on teie elu.» 

Mõlemad vaatasid talle otsa ja noogutasid tõsiselt. Hal Slater rääkis edasi: 

«Meie kahekesi, Guy ja mina, liigume nii, et me kogu aeg lähestikku oleme. Org pole nii väga 
SUUT.» 

Nüüd pöördus ta otseselt noore iirlase poole. 

«Teie saduldate hommikul vara hobuse ia kihutate West Fieldi. Võtke kõige parem hobune, ma 
kirjutan veel täna öösel ettekande. Nüüd aga lähme.» 

Nad lahkusid tasakesi toast. AIl kõrtsis istus ja seisis ligikaudu kolm tosinat meest. Neil kõigil 
oli palju, millest rääkida, mille üle vaielda, mida oletada ja arutada. Kui nad šprifitähega Guy 
Gilbertit nägid, said nad kohe uut kõneainet juurde. 

Hal Slater seisatas hetkeks leti ees. 

«Lokaali ei suleta,» ütlps ta kõva häälega kõigile, «kuid siin lamab ka meie šerif! Käituge viisakalt! 
Kui doktori poolt tuleb teie kohta vähemgi kaebus, astume Guy”ga kohe vahele. Ärge olge 
paganad.» 

Mehed tõotasid seda ja ütlesid, et kui ta käsib selle 

lokaali sulgeda, siis oleksid nad sunnitud Boyeri juurde minema - see ei ole aga päris puhas mees, 
nagu teatakse rääkida. 

Hal Slater jättis hüvasti ja lahkus oma kolme mehega kõrtsist Samal ajal kui ta Guy'ga 
kontorisse läks, alustasid teised kahekelsi tavalist ringsõitu. 

Noor iirlane lobises sel päeval pisut liiga palju kullakaevajatega, .kelle juures nad vahetevahel 
seisatasid. iga sõna aga, mis täna uue šerifi kohta langes, kandus suust suhu nagu kork ühelt lainelt 
teisele. See lobisemine ja, veidi uhkeldamist läks noorele iirlasele väga kalliks maksma. 

Hal Slater läks küll šerifi barakki, kuid sammus seal kõigepealt vasakule, Ronnie kontorisse. 
Seal istus jälle üksnes ametnik ja paar meest seisis tema ees teisel pool rinnatist. Ametnik kirjutas 
neile mingeid pabereid välja ning vaatas hirmunult ukse poole, kus seisis Slater. 

«Kus on teie šeff, see peen Ronnie?» 

Ametnik tõmbus veelgi arglikumal! küüru, enne kui ta vastas: 

«Ma eitea. Ta läks poole. tunni eest ära. Ta ei ütle iial...» 

Hal Slater oli juba väljas. 

«Ma lähen üksi nende mõlemate niiditõmbajate juurde,» ütles ta Guy'le, «jää sina siia.» 

Guy Gilbert ei läinud kontorisse, vaid seisatas barakiuksel, kus päike talle näkku. paistis ja tema 
šerifitähel säras. Kui vaja, võis ta siit mõne hüppega Slateri kõrvale jõuda. 

Boyer ja Ronnie istusid kahekesi koos. Nad olid teineteist sõnadega torkinud ja toksinud nagu 
kaks kukke. Nüüd olid nad juha pisut rahunenua. 

«Sa võid rääkida mis tahes,» urises Boyer, «kuid on selge, et neist närakatest pole asja! Miks ei 
löönud nad koosolekul sekka? See oli paras võimalus. Nüüd on jäme ots Slateri käes ja meie oleme 
põõsasse peletatud. Kas nad siis sugugi riskida ei taha, need sinu mehed? Ja kuidas sa nad üles 
kiitsid...» 

«Siis oleksid sinu purjus Bert ja sinu vaimut nõder elajas kah ju riskida võinud! Ära uhkelda 
midagi, sa ju ise nägid, ja ole mõistlik. Seal oli üle kahesaja tunnistaja, kindlasti veelgi rohkem. 
Mis on sellega kaotatud? Mitte midagi. Jäime omadega pisut vahele, ja see ajab sind selle- 

pärast nii vihale, et ta sind paljastas. Me hakkame nüüd teisest otsast peale.» 
Selle jutuajamise ajal astus Hal Slater barakki, Archy väljus mänguruumist, kus polnud veel 
külalisi. Hal kutsus ta käeviipega ligemale. 
«Kus on Boyer ja Ronnie?» 
«Boyeri toas, šerif.», 


Hal Slater naeratas ja Archy rõõmustas koos temaga. «On nad kahekesi?» 
«Jah.» 
Hal Slater hakkas juba minema, aga peatus veel silmapilguks ja ütles summutatud häälel: 

«Läheneb otsustav tund, Archy. Maga lähematel nädalatel pisut vähem, siis tänab org sind. Ma 
hoolitsen selle eest.» 

Ta läks kiiresti Boyeri ukse juurde, koputas lühidalt ja käskivalt ning astus sisse. Mõlemad 
toasolijad võpatasid ja jäid talle kaunis juhmilt otsa vahtima. Hal Slater jättis ukse selja taga 
avatuks. 

«Jah,» ütles ta irooniliselt, kui neid nägi. «Kus hundist räägitakse, seal ta enamasti ongi.» Ta ei 
andnud neile aega vastamiseks. «Ronnie, tunni aja jooksul olgu kontor minu barakist koristatud! 
Ma panen väga suurt rõhku naabrusele, heale naabrusele. Kui kontor tunni aja pärast tühi pole, 
lendab kogu krempel tänavale.» 

Boyer oli end pisut kogunud, Ronnie tõstjs jala üle põlve ja naeratas magusalt. 

«Lubage,» ütles Boyer vihaselt, «esiteks kahtlen ma, et teil on õigus šerifi ametikohale, ja.. .» 
«See on mulle kama, mis te ütlete, Boyer. Mõtelge midagi paremat välja!» 

«. .. Ja «see kontor barakis.. .» 

«.. . Olgu tunni jooksul sealt koristatud.» 

«. . Ja meie oleme kõige suurem ettevõte siin kohapeal, meil on kakskümmend kuus kleimi, ja 
kuidas te üldse tohite meiega niiviisi rääkida! Ise tahate olla šerif. . .» 

«Ole vait!» lõikas Hal Slater lühidalt tema jutu läbi. «Mul on väga vähe aega, nii palju aga leidub 
siiski, et teile mõlemale juhmardile öeldä: ma tean, mis suured ettevõtjad te olete, te klanitud 
kurjategijalõustad. Egas mul pea õlgi täis ole. Ja võtke teadmiseks, et see mäng mind nüüd 
tõepoolest huvitama hakkab. See meenutab mulle aega, millest on möödunud juba rohkem kui 
kaks- 

kümmend aastat. Küsige järele, missugune mees oli siis Hal Slater, ja te kuulete, et tema ümber 
suitses vahetevahel ka püssirohi. Täpselt niisama hästi tulistab ta ka veel tänapäeval. Igatahes 
paremini kui mõni palgatud salamõrtsukas. Saite nüüd aru?» 

Enne veel kui nad midagi vastata jõudsid, oli Hal Slater uksest väljas. Tema saapad kõmisesid 
läbi eeskoja. Toas vilistas Ronnie lõbusalt enda ette. Boyer, näost punane nagu vähk, kõndis 
kiiresti edasi-tagasi. 

«Miks sa nii ärritatud oled?» küsis Ronnie, kui Boyer lahtijäänud ukse jalaga kinni lõi. «Meil on 
ju teisi vahendeid. Kahe nädalaga on kõik korras.» 


Sel pärastlõunal toimus telgis jälle terav kokkupõrge Bill Leeki ja Matthewsi vahel. Ka 
Matthews heitis Bill Leekile ette, et nad on lasknud võimaluse mööda minna. Bill Leek lõpetas 
sõnasõja lühidalt. Ta küsis ainult, kes on siin pealik. Matthews lahkus hambaid kiristades. Väljas 
ütles ta kahele jõuguliikmele: 

«Mul pole mingit lusti talve tulekuni siin, istuda, veel vähem aga meeldiks mulle, kui see äri mul 
nina alt minema lipsab. Või kuidas teie arvate?» 

Nad ei andnud talle mingit vastust. Kuid ta oli esialgu ka sellega rahul ja läks edasi. Teised 
hakkasid tema selja taga omavahel sosistama. 

Bill leek hakkas jooma. Teised bandiidid vaatasid vastamisi tähendusrikkalt üksteisele otsa ja 
kadusid tema lähedusest. Paari tunni pärast tuli Ronnie. kuid siis ei saanud Bill Leekiga enam 
mõistlikku juttu rääkida. Meelepahaga läks ta jälle ära. 

Ta oli vahepeal kontori tühjaks teinud ja Guy Gilbert ning Murrey olid sinna sisse kolinud. 

Vastu õhtut tõusis Bill Leek üles, pärast seda, kui oli natuke maganud ja kainemaks muutunud. 
Ta sirutas liikmeid, mõtles veidi ja hakkas siis hoolega habet ajania ning riidesse panema. Ta ei 
kõnelnud kellegagi sõnagi ja ratsutas pimeduse tulekul minema. 

«Neetud,» ütles üks mpestest, «nüüd tuleb talle jälle tuur peale. See võib kesta paar nädalat.» 


«Ei tea kuhu ta küll ratsutas?» 
Matthews teadis seda. Ta pani tähele, kuidas Bill Leek corktownlaste leeri ratsutas, mida ta kohe 
oli oletanud. Matthews läks Boyeri ja Ronnie juurde. Archy ei tohtinud 

enam kedagi teist sisse lasta, ka mitte Bert Gilbertit. See imestas, et täna Boyeri kõrtsi nii vähe 
külalisi. tuleb. Ainult mängulaudade ümber istusid need, kes sealt iial ei puudunud. Rulett klõbises 
ainult harva. 
«Mis on Billiga lahti?» küsis Ronnie, kui Matthews istet võttis. 
«Punapäine šerifiabiline kihutab homme hommikul vara West-Fieldi,» teatas Matthews. 
Ronnie ajas huuled torru ja vilistas. Siis ütles ta kuivalt: 
«Ta ei tohi sinna pärale jõuda, ja seda, mis tal kaasas, pean ma nägema.» 
«Hüva,» vastas Mafthews. 
«Võtate selle enda hooleks?» 
«Jah.» 
«Nüüd aga Bill, Matthews. Lamab ta ikka veel sulgkoti!?» 
Matthews keeras endale pikkamisi sigareti ja võttis vahepeal klaasist mitu lonksu. Nägu oli tal 
morn, paistis, et ta ei taha meelsasti suud lahti teha. 
«Noh?» küsis Ronnie, kes äkki midagi haistis. 
Matthews kiikas kõõrdi tema poole ja ütles: 
«Me oleksime ju täna võinud juba midagi ära teha, võimalus selleks oli olemas. Või ehk arvate 
teisiti?» 
«Näed nüüd!» pahvatas Boyer ja lõi laksudes vastlu põlve. Siis kargas ta püsti., 
«Ja nüüd on ta Samuel Moore'i juures,» ütles Matthews. 
«Moore'i juures? Mis ta seal teeb?» küsis Ronnie. «Moore on ju tema sõber!» 
Mõlemad klanitud mehed ei uskunud algul oma kõrvu, siis aga hüppasid vihaselt üles. Kuid 
Ronnie rahunes varsti. 
«Matthews.» ütles ta, «ma tunnen ju Billi varasemast ajast. Kes teab, kuidas ta kogu asja seal 
käima tahab panna. Ma räägin temaga.» 
Matthews kehitas õlgu. 
«Hästi. Ma tahtsin teile ainult öelda. Tal käivad niisugused tuurid peal.» 
«Jah, iseäralik on Bill alati olnud... Aga. me oleme siiani võinud tema peale kindlad olla.» 
«Viimasel ajal ei ole ta meiega peaaegu midagi ette võtnud. Me oleme päris allamäge läinud. Kord 
kadus ta 

tervelt kolmeks kuuks ära, ja keegi ei tea tänase päevani, kus ta viibis. Ta käis ju varemgi ära, aga 
siis me teadsime, kus ta ringi kolab. Ja siin me pidime nüüd löögile pääsema.» 
«Tingimata. Võib-olla on ta pisut põrunud, Matthews?» 

«Mel ei tohi aga midagi põruda, Ronnie.» 

«Ei, seda muidugi mitte...» 

Nad istusid veel üle kahe tunni koos, siis kuulis Archy, et Matthews lahkus. Muud midagi ei 
õnnestunud tal teada saada. 

Bill Leek istus samal ajal corktownlaste juures telgis, Samuel Moore tema kõrval. Bill oli tore 
vestluskaaslane ta naljatas ja naeris koos Ruthi ja Bettyga ja lõbustas kõiki. Ta jõi aga ühtesoodu ja 
niisuguse rahuga, et see Samuel Moore'ile peaaegu. õuduse peale ajas. Selles sarnanes ta täiesti 
Dociga. Ta jäi ka terveks õhtuks sõbralikuks ja äärmiselt viisakaks. Eriti köitis teda Ruth. Neiu 
püüdis selle tõttu tagasihoidlikumalt käituda, mida Bill Leek väga kahetses ja Ruthile ka sündsate 


sõnadega avaldas. 
Siis kuulsid nad kabjaplaginat ja sisse astus Guy Gilbert. 

«Ma tahtsin ainult korraks tere õhtust öelda. Brenkeri seisukord ei ole halvenenud,» sõnas ta 
juuresolijaid tervitades. 

«See on Guy Gilbert.» ütles Samuel Moore Bill Leekile. 

«Ma tean. Me oleme juba kord New Tondemis kohtunud. Ja mõistsime teineteist üsna hästi.» 
Bill Leek sirutas välja käe, mille Guy, nagu iga teisegi vastu võttis. 

Ruth ja Guy istusid teineteisest eemal. Ruth tõi Guy'le kärmesti leiba ja teed, ja siis ajasid nad 
omavahel juttu. Mõlema neiu eest oli tänastest sündmustest palju varjule jäänud. Vargsi silmitses 
Bill Leek neid kahte. 

Pool tundi hiljem lõpetas ema Finney koosviibimise. Bill Leek tõusis kohe püsti ja ütles 
hüvastijätul: 

«Milline kena perekond te siin olete!» 

Ta ronis pisut vaevaliselt sadulasse. kuid istus seal kindlalt. Koos Guy Gilbertiga minema 
ratsutades juhtus, et ta sattus Guy paremale käele. Pimedal tänaval hoidis Guy oma hobust pisut 
tagasi ja ajas siis uuesti ette, nii et ta nüüd paremal pool ratsutas ja Bill Leeki relva silmas pidada 
võis. Bill peatas hobuse, keeras pea Guy poole ja ütles ägedalt: 

«Aga ei, mitte nii! Mis sa minust ometi mõtled...» Ta hakkas laginai naerma ja andis hobusele 
kannuseid. 

Guy Gllbert kuulis selles õudustäratavas naerus selgesti valu. Ta ei vastanud midagi ja jäi Bill 
Leekist paremale poole. Raskesti laksus selle relv galoppi sõites vastu hobuse keret. Seal, kus Bill 
pidi oma telgi poole ära keerama, ohjeldas ta hobust ja ulatas Guy Gilbertile käe. Seda alles pihus 
hoides küsis ta ootamatult: 

«Kas sa võtad ta naiseks, teksaslane?» 

Guy Gilbert oli nii üllatatud, et ta küsija kätt mõne hetke oma pihus hoidis ega vastanud. Siis ütles 
ta: «Jah,» ning vabastas käe. 

«Minusuguse sea tarvis oleks teda ka kahju raisata,» ütles Bill Leek, andis hobusele kannuseid ja 
kihutas üle kleimide minema. 

Guy Gilbert istus mõnda aega vaikides sadulas ja kogus oma mõtteid: «Kas Bill Leek oli purjus 
või kaine?» küsis ta mõttes endamisi. Orus valitses kõikjal vaikus ja hämarus. Guy laskis hobusel 
sammu kõndida, keeras magnteelt kõrvale ja ratsutas vahile. Hal Slater magas sel ajal juba 
rahulikult, ettekanne oli tal valmis kirjutatud. 


Hommikul tuli noor iirlane heal hobusel šerifi kontori ette ja võttis temalt ametiruumis 
pitseeritud kirja vastu: Hal Slater vaatas oma käskjalale järele, kui see kiiresti traavides minema 
sõitis. Ta ei aimanud, et Malthews oli koos kaaslasega iuba hommikuhämaruses orust lahkunud. 
Hal Slater ei näinud noort iirlast enam iialgi. Ta ootas asjata. Kahe nädala pärast muutus ta 
rahutuks, uskus aga ikka veel, et tema käskjalg saabub koos vannutatud meestega, keda ta oli oma 
kirjas nõudnud. Ent .isegi siis; kui nad tõepoolest veel oleksid saabunud, poleks sellest enam ei 
temale ega orule mingit abi olnud. 

Sama päeva õhtull mil käskjalg minema ratsutas, jätsid kuusteistkümmend meest Hal Slateriga 
hüvasti. Nad eelistasid siinse elu lõpetada ja olid müünud oma kleimid Ronnie”le naeruväärselt 
odava hinnaga, et aga veel ükskõik kui palju saada. Seega tegi Ronnie kahe- ja kolmekordselt tasa 
kahju, mis ta võib-olla — aga ka ainult võib-olla — mõnede kleimide eest makstud liiga kõrge hinna 
näol oli saanud. 

Järgmise päeva õhtul pöördusid Matthews ja tema 

saatja uuesti orgu tagasi. Tund aega hiljem lugesid Ronnie ja Boyer Hal Slateri kirja ning 
ettepanekut oma ülemusele. Sellest taipasid nad, et Hal Slater on neid täielikult läbi näinud, ja said 
aru, et nad peavad nüüd tegutsema. Kiiresti. 

Matthews oli väga rahul selle ratsasõidu eest saadud tasuga. 

Ronnie lamas öösel kuni koiduni ärkvel. Ikka kindlamaks kujunes tal mõte, et kui nad tahavad 
edasi jõuda, tuleb enne Hal Slaterit kõrvaldada veel üks teine mees. Või mõlemad koos? Matthewsi 
peale võib kindel olla... . Bill Leek purjutab ikka veel. Kui Ronnie eile tema juurde läks, ajas Bill ta 
lihtsalt toorelt minema. 


16. PEATÜKK 


Töö käis orus järgmistel päevadel edasi. Lõhkeaine veeti kohale ja päeva kesteloli vaevalt paar 
niisugust tundi, kus ei kostnud plahvatusi. Ent digerid olid pettunud, sest ainult vahesed saavutasid 
tasuvaid tulemusi. Mõned pöördusidki juba tagasi vaevarikka kullapesemise juurde, mis siiski 
teatava tulu kindlustas. 

Hal Slater hoidis ohje tugevasti pihus. Ta karistas karmilt igasuguseid korrarikkumisi ja oli 
küllalt neid inimesi, kes teda tema kergesti lõkkele lööva viha tõttu lausa kartsid. Enamik aga oli 
temaga rahul ja sai aru, et niisugllst meest on siin vaja. Tema esimesel šerifiks oleku nädalal 

toimus ühes väikeses kõrtsis tõsine kaklus. Jälle oli alkohol see, mis mehi üles kihutas. Kaks meest 
said tulistamisel haavata ja üks pussitati surnuks. Hiljem oli võimatu süüdlasi kindlaks teha, sest 
ükski asjaosalistest polnud päris süüta, isegi kõrtsmik oli end purju joonud ja kaklusse sekka 
löönud. Hal Slater ei pidanud pikalt aru, vaid tegi loole lühikese lõpu. Jalamaid võttis ta peremehelt 
kõrtsipidamise loa ära. 

Kõrtsiperemees protesteeris ja nõudis, et asi antaks kohtunikule lahendamiseks. Ta teadis väga 
hästi, et seileks kulub mitu kuud aega. Hal Slater isegi ei vastanud talle. Kui sagin kõrtsis järgmisel 
päeval edasi kestis, ratsutas Hal Slater koos Guy Gilberti ja Larryga pärastlõunal kõrtsi ette, ajas 
peremehe ja paar külalist välja ning süütas telgi põlema. Rahvas jooksis kogu orust kokku. Hal 
Slater seisis, otsusekindel ilme näol, selg leekide poole keeratud, ja ootas, kuni kõik maha oli 
põlenud. Siis ratsutas ta oma mõlema abiga sõnatult minema. Nii, nüüd võib kõrtsmik ratsutada 
kohtuniku juurde West-Fieldi, Hal Slater aga kannab hoolt, et asi venib talve tulekuni, siis on 
niikuinii kõigel lõpp. 

Ka mäeküljel tehtavatel lõhkamistel esines üks tüliasi. Kaks noort poissi tahtsid vanale põdurale 
kullakaevurile liiga teha ja olid talle isegi käsitsi kallale tunginud. Naabrid tõstsid kisa ja karjusid 
šerifit appi. Guy Gilbert tuli, ajas ühele poisile ratsahobusega lihtsalt otsa ja lõi teise revolvripäraga 
pikali. Docil oli hiljem mõlemaga palju tööd. 

Orus valitses mõneti masendatud ja ärev meeleolu, ent ühtlasi ka rahu. Mõned mehed lahkusid 
juba praegu kullaorust igaveseks, nende hulgas ka kauboi Jim ja Pastor. Hal Slater ootas 
kannatamatutt, iirlase tagasijõudmist ja nõutud abiväe kohalesaabumist, et oleks võimalik Bill 
Leeki jõuku orust välia tõrjuda. 

Bill Leek jõi vahetpidamata. Kõigis kõrtsides oli ta külaliseks, kõige sagedamini aga istus ta 
Dorothea juures. Iial polnud ta nii purjus, et ei oleks teadnud, mis ta teeb, olgugi et ta pidevalt üsna 
sellel piiril viibis. Iial ei alustanud ta riidu, oli koguni alati viisakas, mis meestele sageli 
koomilisena tundus. Keegi neist ei lasknud tal aga seda iial märgata, sest just niisuguses 
seisukorras ümbritses teda mingi salapärase ohtlikkuse õhkkond, otsekui kõiguks ta oma 
joomakires ärkveloleku ja une vahel. Väi- 

kese Dociga oli ta tugeva sõpruse sõlminud ja sõi peaaegu iga päev koos temaga lõunat. 

Täna oli jällegi soe päev, kuigi õhus võis märgata lillakat virvendust, mis juba hilisügist 
kuulutas. Mehed, kes siinset ümbrust ja mäestikku tundsid, teadsid kindlasti, et kui tuul, mis juba 
hulk päevi on lõunast lõõtsunud, pöördub, siis muutub ilm järjest jahedamaks, kuni ootamatult 
saabub talv. Nad ennustasid veel kuus kuni kaheksa nädalat ilusat ilma. 

Hal Slater, kes Dorothea kõrtsis söömas käis, tuli üle tänava lõunale. Külalisi oli, lokaalis 
vähevõitu. Ühe laua ääres istus Bill Leek ja jõi nagu tavaliselt mõnede digerite ja voorimeestega. 
Hal Slater heitis hallide puhmaskulmude alt pilgu üle kõige ja küsis siis: 

«Mis Brenker teeb?» 

«Magab, olen täiesti rahul.» 

«Millal me ta enda juurde võime viia?» 

«Loodetavasti järgmisel nädalal, Hal.» 

Nad olid kokku leppinud. et viivad ta corktownlaste laagrisse, kus ema Finney teda põetama 
hakkab. Hal Slater arvpstas kõikvõimalikke, juhuseid. sest Dorothea lokaal oli tema silmis pesa, 
kuhu kõik leskmesilased kokku lendavad. 

«Kas sa ei tahaks kord koos meiega, lõunatada, Hal?» küsis Doc ning pööras vaate Bill Leeki 
suunas. «Võib olla tuleks sealjuures mõndagi. ..» 

«Ei,» katkestas Hal Slater lühidalt ja raputas pahaselt pead. «Ta on kurjategija, muud midagi, ja 
jutuaiamisel läheks meil kahtlemata raginaks. Kui iganes keegi saab temalt midagi välja pinnida, 
siis oskad igatahes sina seda kõige paremini. Ootan tõepoolest huviga, mis juhtub, kui ta ükskord 
virgub.» 

Hal Slater läks Dorotheaga; sööma. Enne aga ütles ta veel: 
«Räägime pärast omavahel, Doc.» 

Doc noogutas nõustuvalt. 

Pärast lõunat istusid nad magava Brenkeri juures segamatult koos. 

«Mehed on hakanud jälle oma kleime müüma,» ütles Doc. Kuna Hal Slater ei vastanud, vaid 
endamisi mõtiskledes istus, rääkis Doc edasi. «Keegi ei saa sellele vastu vaielda, .sest sel on 
seaduslik alus. Isegi veel rohkem, Hal. Üksnes masinate abil saab siit kulda tõeliselt kätte, teie 

aga olete midagi tegemata jätnud. Digerid oleksid ju ka võinud ühingu asutada ja ühiselt...» 
Hal Slater tõstis pea üles ja katkestas tema jutu. 
«Katsu seda neile selgeks teha. See on midagi hoopis uut, ja inimesed on alati uue vastu. Igaüks 
kraabib ainult enda jaoks kokku ega näe sealjuures, et ta ühiselt teistega palju rohkem saavutaks ja 
et tal hulga kergem oleks. Masinad teevad ju kontimurdva raske töö ära... Ma poleks ka ise selle 
peale tulnud, aga üks meie hulgast hakkas hiljuti kord õhtul sellest kõnelema. Oleksid sa kuulnud, 
kuidas teised ta välja naersid ja kuidas nad vastu seisid. Missuguseid raskusi nad kõik ei 
ennustanud! Ja igaüks karjus: «Tahan omaenda peremees olla!» Ma olen hiljem selle üle järele 
mõtelnud ja leian, et nad ei talita targasti. Jah, nad on rumalad, sest just nimelt liitudes muutuksid 
nad oru peremeesteks.» 
Hal Slater jäi vait, Doc noogutas ja ütles siis: 
«Nüüd aga on mõned vähesed need, kelle kaukasse kuld läheb. Siin pole, nagu ma juba ütlesin, 
enam midagi parata. Pool orgu ongi juba nende käes.» 

«Selle üle ma enam muret ei tunne, Doc,» ütles Hal Slater püsti tõustes. «Me lahkume siit enne 
talve saabumist, pärast meid tulgu või veeuputus.» Väsinud käeliigutus saatis tema sõnu. «Praegu 
on küsimus meetodites ja kuritegudes, mille abil nad kleime enda kätte kisuvad. Jätkem kõrvale 


need müügilepingud - mõtle ainult kasvõi Konna peale, kes mul ööl ega päeval meelest ei lähe. 
Brenkeri poolt esitatud protesti peale ei ole ka veel mingit vastust saabunud. Ja see pole veel 
kaugeltki kõik, sellega asi alles algas. Niipalju kui mul on õnnestunud kindlaks teha, on pärast 
Konna veel rohkem kui kümmekond digerit jäljetult kadunud, Nendelt kõigilt on Boyeril ostu- 
lepingud. Kes teeb kindlaks, et allkirjad on ehtsad? Muidugi, mõned mehed võisid ju tõesti öösel 
salaja minema ratsutada, kuid ometi mitte kõik, Doc... Konn ammugi mitte! Ja käesoleval nädalal 
on jälle kaks niisugust. Andsin korralduse, et müügilepinguid tuleb sõlmida minu juuresolekul, 
kuid sellest nõudest ei pea nad kinni. Nad leiavad, et see kitsendab nende isikuvabadust; mille 
suhtes nad, nagu teada, on väga pirtsakad. Ronnie saatis mulle viimati oma kontori ametnikuga 
ainult paar ärakirja - teadmiseks, nagu ta käskis ütelda. See on ju lausa irvitamine tema poolt, Doc! 
Ütle ometi midagi...» 

Hal Slater muljus jälle oma suuri käsi ja vahtis enda ette. Siin selles kambris oli ta harilikult 
hoopis erinev Slater, niisugune, kes ei tea, mis peale hakata, ja kes vaevab end ränkade 
muremõtetega. 
Doc vaikis tükk aega, sest oli raske kõige kohta vastust leida. Siis küsis ta: 
«Mida sa selle vastu ette võtad, Hal?» 
Hal Slater kehitas õlgu. 
«Mida ma suudan teha? Sain koguda kaksteist meest, rohkem mitte. Mehed on vaheldumisi igal 
ööl ringkäigul. Guy ja mina, meid ei jätku igale poole. See on kõik, aga seda on vähe.» 
Nad lõpetasid varsti kõneluse ja läksid ära. Kui Hal Slater oma kontorisse jõudis, ootas teda seal 
üks vana diger. 
«Kas sa tunned mind, Hal Slater?» küsis ta. 
«Üksnes näo järgi.» 
«Mina olen Wertham, vana Wertham. Juba ligi nelikümmend aastat kaevan ma kulda, Hal, ja ma 
tahan sinuga rääkida.» 
«Tule sisse, Wertham, ja räägi.» 
Vanamees läks ees, istus pingile ja viskas oma vana viltkübara põrandale. Siis alustas ta: 
«Kuula, Hal, ma kaevan juba nelikümmend aastat, nagu ütlesin, ja siin, lõpuks ometi, olen sattunud 
õigesse kohta. Ja ma olen Samile väga tänulik, kõik peaksid olema tänulikud. Ma näen ka, mis siin 
toimub, aga ma ei suuda enam kaasa lüüa, olen juba. liiga vana. Sellepärast hoidun eemale, Hal, 
ainult sellepärast. Nüüd aga asja kohta. Mul on liiva sõelumisega ja pesemisega hästi läinud ja 
küllap toon veelgi rehkem maa seest välja. Just sel kohal, mis mul praegu käsil, annab liiv 
rikkalikku saaki. Mul on Idas lapsed ja ka lapselapsed. Eks need rõõmustavad, kui ma talvel tulen. 
Ja miks peaksin ma praegu oma krundi ära müüma, kuradi pihta! Paari tuhande dollari eest, kui ma 
veel palju-palju rohkem võin maa seest lagedale tuua? Ma ei müü üldse, Hal! Aga kogu aeg istub 
see mees mul kukil. Ei lähe päevagi mööda, kus ta ei käi mind kiusamas. Tulgu ma Boyeri kõrtsi 
lepingut sõlmima. Tõsi küll, ta pakub mulle järjest rohkem, kuid ma ei taha müüa, üldse mitte! 
Tahan rahu saada, Hal, ja sellepärast tulin siia. Noh.. .2» 

Hal Slater oli tema juttu vaikides kuulanud. Nüüd küsis ta: 

«Kes käib sind kiusamas?» 

«See Ronnie muidugi!» 

«Ta ei tohi sulle survet avaldada, Wertham. Kihuta ta lihtsalt oma kleimilt minema.» 
«Oh issand, Hal, mina...? Sellepärast ma ju tulingi. Sa pead mind aitama.» 

Hal Slater vaikis jälle ja haudus oma mõtteid. Wertham arvas juba, et šerif kavatseb kõrvale 
hoiduda ja kõik endist viisi tema mureks jätta. Kuid Hal Slater arutles endamisi, mis ta kuulduga 
peale võib hakata. Mitte midagi, - niisugusele otsusele jõudis ta lõpuks. Ta tõusis püsti ja ütles: 
«Kutsun Ronnie siia ja keelan tal ära.» 


Ta hõikas neegri, kes oli tulnud orgu koos Brenkeriga, ja saatis selle Ronnie järele. 

Ronnie astus sisse, naeratas lahkesti ja teretas. Ka Werthamile ütles ta: «Tere päevast, 
Wertham,» ja sirutas talle käe. Vanamees võttis selle ilmselt tõrksalt vastu, nagu juba tema näost 
oli näha: Paistis, otsekui ei märkakski Ronnie seda. 

«Te püüate Werthami kleimi endale saada, Ronnie?» 
«Jah, seda me teeme.» Ronnie tõmbas pingikese lähemale ja istus. 
«Te tülitate Werthami ikka jälle ja. . .» 
«Ah, šerif, või sellepärast lasksite mu siia kutsuda. Kuid need on ju ometi ärimeetodid. Tavalised 
meetodid. Me pärime ikka jälle vahetevahel järele! Küllap Werthamgi ühel ilusai päeval ära 
müüb.» 
«Ei,» ütles vanamees ärritatult, «ma ei müü.» 
Ronnie keeras end tema poole ja naeris rõõmsalt. 
«Tuntud lugu, Wertham Ennelõunal ütlevad müüjad paarkümmend korda ei, pärastlfninal aga 
tulevad joostes ja kirjutavad alla. Mis siis ikka, palun, me ootame, kuni te ise tulete. Kuid mõtelge 
järele, sest hinnad langevad ja mind ei näe te oma kleimil enam iialgi. Sellest hoolimata - ärge 
pange pahaks. Ühel ilusal päeval müüte ta nagunii ära.» 

Ta tõusis püsti ja sirutas Werthamile käe, kes ilmse kergendustundega, et kõik nii ladusasti ja ilma 
tülita on läinud, laksudes oma käe tema pihku lõi. 
«Oli see kõik, šerif?» küsis Ronnie. 

«Jah.» 

Ronnie tervitas ja läks ära. Ka Wertham jättis hüvasti ja lahkus kontorist. Ronnie oli kõndinud 
aeglaselt, nii jõudis Wertham talle uksel järele. 

«Jumal hoidku, Wertham,» ütles Ronnie, «selleks ei tarvitsenud te ometi šerifi juurde joosta. Mul 
tekib ju ebameeldivusi. Ma lihtsalt olen äriasjades kangekaelne. Loodetavasti ei kanna te minu 
peale viha? Kõigist asjadest maailmas sallin ma kõige vähem vaenu.» 

«Oh ei,» kinnitas Wertham, «ma olen nüüd rahul.» 

«See rõõmustab mind. Seda aga tuleb meil, nagu meestel kombeks, kasta, et see püsima jääks. 
Joogem klaasi. kese, Wertham, sellest te ometi ei keeldu. Lähme.» 

Vana Wertham ei tahtnud teda solvata ja läks temaga kaasa. Nad astusid Boyeri barakki. 

Päev möödus ja Hal Slater unustas vanamehe. Ta ei rääkinud sellest loost ka kellelegi, sest siin 
polnud midagi tähtsat. Õhtul viibis ta corktownlaste laagris, kui esimesed valvekorda minejad, neli 
meest, teele asusid. Kahekaupa kõndides hoidusid mõlemad paarid teineteisest niisugusesse 
kaugusesse, kust veel võimalik oli vastamisi märku anda. Hal Slater ratsutas šerifi baraki juurde. 

Guy Gilbert sõitis öösel üksi hobuse selias ringi. Ta seadis nii sisse, et ta alati oru teises osas 
liikus kui nood neli meest. Teda võisid digerid ka rahulikult näha, nood neli aga hoidusid 
tagaplaanile. 

Pärast keskööd pöördusid nad tagasi. Järgmine vahetus oli juba valmis. Sellesse kuulusid Les 
White, neeger Tom. Ed Finney ja Joe Slater. Tom kõndis Ediga paaris. Nende valvekord kestis 
hommikuni. 

Org oli täna öösel pime nagu peaaegu alati. Taevas hoidis neil öödel kuud pilvede all peidus. 
Aga isegi siis, kui kuu paistis, oli siin kõrgete mäeseinte vahel tema valgust ainult lühikest aega 
näha. Helendav ketas rändas ka siis, kui ta kõrgel seisis, alati kiiresti mäebarjade taha. 

Valvurid olid juba teist tundi ringkäigul. Les White ja Joe, Slateri poeg, kõndisid aeglaselt piki 
oru põhjakülge. Nad liikusid oru sellesse otsa, kus ei leidunud mingit väljapääsu. Pehme liiv 
summutas nende sammude kaja. Ümberringi oli kõik rahulik ja vaikne. Umbes kolmkümmend 
sammu neist eemal kerkis oru põhjasein, mille äärt mööda nad siia olid tulnud. Les White kõndis 
ees 

ja vahtis pimedusse. Siis nägi ta, mida ta oli oodanud, ja peatus. Tema ees tulid ähmaselt nähtavale 
kivibarjääri piirjooned, mis oli lõhkamisel saadud kivikildudest kokku veetud. Selle taga polnud 
enam midagi ja siin ümbruses ei kaevatud ka kulda. 

Joe Slater nihkus Les White'ile hästi lähedale ning nad kuulatasid. Kuid midagi ei kostnud 
pimedusest ndle kõrvu. Les vilistas tasakesi, kuulatas uuesti, ning siis kõlas vastuseks tasane vile. 
Kohe seejärel ilmusid nähtavale Tom ja Ed, kes end alati neist umbes nelikümmend sammu eemal 
hoidsid. 

«Tahaksin suitsetada,» sosistas Les, «ja siis kõnnime tagasi kuni ojani. Seal kohtume uuesti. 
Seejärel läheme oru keskpaika. Nõus?» 

Teised noogutasid ja istusid liivale maha. Edi ja Tomi käte varjul süütasid Les White ja Joe 
Slater sigaretid, mida nad pihuga kattes suitsetasid. Hal Slater oli neid peensusteni õpetanud ja nad 
olid küllalt arukad kõiki nõuandeid järgima. Viie minuti pärast asusid nad jälle teele. Les White 
luges mõttes nelikümmend sammu mõlema eelkõndija järel ja liikus siis edasi. 

Nad olid umbes kolmsada sammu käinud, kui Les äkki peatus. Paar sekundit hiljem heitis ta 
vaikselt maha ja jäi liikumatult lamama nagu kivi. Joe nihutas end põlvili tema kõrvale. Nüüd 
kuulis ka tema. Mõlemad haarasid revolvri pihku. 

Nendest vasakul kostis müdinat, mis tundus olevat juba üsna lähedal. Vaevalt kuuldavalt 
nagisesid nahkrihmad ja siis korskas ka hobune. Joe'l jooksis külmajudmn üle selja. Les White 
pingutas silmi ja püüdis pimeduses midagi näha. Ehk on Guy Gilbert teel? Äkki märkas ta otse 
mäekülje kõrval ähmaselt ratsanike kogusid. Ta ei saanud aru, kui palju neid on, kuid nad lähenesid 
väga aeglaslt sammu sõites ja olid juba peaaegu samale kõrgusele jõudnud, kus temagi asus. Les 
White upitas end pisut üles. «Hei! Pidage!» 

Tema hõige kõlas kõvasti läbi vaikse öö. Lähenejad peatusid jalama;d. Jälle valitses õudustäratav 
vaikus ümberringi. Korraga kuulis Joe selja tagant Tomi ja Edi kiireid, ettevaatlikke samme. Eemal 
ratsanike juures hakkas üks hobune rabelema ja trampima. 

«Lähme yaatame...» 

Kaugemale Les White ei jõudnud. «Kurat ja põrgu!» 

libises ühel ratsanikest suust ja juba sähvatasid sinised tulukesed ning laskude rahe piitsutas õhku. 
Samal ajal kõmatas Joe kõrval ka Les White'i revolver. Les tulistas vahet pidamata. Ta hüppas 
jalule ja jooksis küürutades edasi. Joe tõusis ja tormas tulistades tema järel. Akki sai ta hoobi ja 
kukkus maha. Ta ei tundnud valu, kui ta aga tõusta tahtis, ei suutnud ta seda teha. Temast tormasid 
mööda Tom ja Ed. Mitu sekundit kostis ümberringi aina paugatusi, vihinat ja raginat. Siis jäi äkki 
kõik vaikseks. Kaugemal tagapool eemaJdus müdinal tuhatnelja kihutav hobune. Joe kuulis 
eespooloma kaaslasi hingeldamas. Järsku lõikus võigas hirnatus läbi õhu ja kustus pikka. misi oru 
avaruses. See oli ühe hobuse surmakarje. 

Ed Finney värises kogu kehast, alles nüüd tundis ta hirmu, kui seisis koos Tomi ja Les White'iga 
surnud hobuse juures. 
«Keegi lamab selle all,» ütles Tom. 

Les White süütas tiku ja selle valgel põrnitsesid nad paari hetke vältel jahmatusega valust viltu 
kistud metsikut ja karvast nägu. See oli Sagrispea. 

«Me lasksime ta maha,» sosistas Ed Finney, kui tikk kustus. «Kas me...» 

«Kas tahaksid ise siin lamada, mu poiss?» katkestas Les White tema lause. Tema hääl värises 
veidi, kuid kõlas rangelt. Ta hingas ikka veel raskesti. 

«Kus Joe on?» sosistas Tom. Kõik kolm vaatasid kohkunult ja murelikult ringi. «Joe!» 

«Siin, siin - jah, siin!» hüüdis Joe ning nad ruttasid tema juurde. Les White jäi poolel teel 
seisatama ja läks siis pikkamisi tagasi. Ta kuulatas, laadis sealjuures oma relva uuesti ja vaatas 


ringi. Kedagi ei paistnud enam seal olevat, ta kuulis ainult oma kolme kaaslase hääli tagapool ja 
rahunes. Siis nägi ta otse mäeseina kõrval veel mingit tumedat hunnikut maas ja läks sinna. See oli 
samuti surnud hobune, kelle sadul oli tühi. Les White kompas pimeduses käega: Ratsanik oli 
nähtavasti koos teistega minema pääsenud. Les White”i käe alla sattusid hobuse kere ümber 
kinnitatud köied, kuid ta ei suutnud sellele praegu mingit seletust leida ega pööranud ka rohkem 
tähelepanu, vaid tõttas teiste juurde. 

«Joe'l on kuul reies,» ütles Ed, kes talle juba vastu tuli. Tom tegi parajasti Joe Slaterile 
särgiribast esialgse sideme. 

«Meil oli õnne,» ütles Les White. «Seal lamab veel üks hobune maas. Ülejäänud on ära pääsenud.» 
Nad asetasid Joe Slateri mugavamini pikali ja siis saatis Les White teised minema. 

«Hoidke relvad laskevalmis,» soovitas ta neile, «ja tehke kähku. Ma jään Joe juurde.» 

Tom ja Ed astusid pikkade sammudega edasi, sest corktownlaste laagrisse oli veel tükk maad. 
Inimesed on seal juba arvatavasti ärkvel. Varsti vilkuski neile valgus vastu, sest tulistamine oli 
kostnud kaugele. Nad sattusid kokku ka esimeste ratsanikega. Need olid Samuel Moore ja üks 
kauboidest, kes kihutasid saduldamata hobustel. Tom ja Ed polnud veel jõudnud oma seletust 
lõpetada, kui maruhoona vuhises kohale Guy Gilbert. 

«Kus?» küsis ta vaid järsult. 

«Les White ja Joe...» ütles Ed, käega suunda osutades, kuid ei saanud enam midagi lisada, sest Guy 
Gilbert kaugenes juba tuulekiirusel. 

Les White hingas kergendatult, “kui Guy Gilbert tema kõrval sadulast maha hüppas. Guy surus 
mõlemal kätt ja ütles Joe Slaterile paar julgustavat sõna. See naeratas nõrgalt, kuid siiski täis 
uhkust, ja Les ütles: 

«Mõlemad poisid käitusid nagu täismehed.» 

Ta läks koos Guy'ga mäekülje juurde. Guy võttis Sagrispeal relva käest, mida surnu sõrmed ikka 
veel kramplikult hoidsid, ja ütles: 

«See mees on nüüd seal, kuhu ta kuulub, - põrgus.» Nad läksid teise hobuse juurde. Guy Gilbert 
Jahmus, kui ta kükakile laskus. 

«Siin on kah keegi all, Les!» 

Oligi nii. Nad proovisid surnukeha välja tirida, kuid see ei läinud neil korda. Konnatamatult ootasid 
nad, et jõuaksid kohale mehed tõrvikutega. Seal tulidki juba Sa muel Moore ja kauboi. 
«Mida see kõik tähendab, Guy?» küsis Moore. 

«Kas tõite tõrvikuid kaasa, Sam?» 

«Jah - need olid meil ju igaks juhuks valmis pandud.» «Kas Halile mindi teatama?» 

«Halile ja Docile, Guy.» 

Tõrvikute valgel lõigati köied läbi, hobusekorjus veeretati teise külje peale ning laip saadi kätte. 
Surnu oli mitmest kuulist tabatud. Keegi ei tundnud teda. 

«Hästi olete lasknud,» ütles Samuel Moore. «Õigesti 

teete, et ikka neli meest korraga koos on, muidu oleks teil halvasti läinud. Aga miks oli see mees 
hobuse külge seotud ja kuhu tahtsid nad teda viia?» 
Guy Gilbert vaikis. Ta ei söandanud valjusti öelda, mida ta mõtles. 

Siis võeti laid telgiriiet, asetati Joe Slater selle peale ja kanti laagrisse. Samal moel viidi. sinna ka 
mõlemad laibad. 

Hal Slater tuli. Ta silitas poja otsaesist ja lükkas tal juuksed kõrgemale. Sealjuures värises tal 
pisut käsi, kiligi talle juba väljas telgi ees oli öeldud, et Joe*ga pole lugu väga halb. 
«Doc tuleb varsti,» ütles ta, «ja teeb sind jälle terveks, mu poeg.» 


Joe ema, kes tema juures istus, ütles alistunult: 

«Ta ei ole nii sageli ohus nagu sina, Hal, ja ka sellega pean ma leppima.» 

Ema Finney ja tema mõlemad tütred olid laagris valitseva ärevuse tõltu samuti unest ärganud ja 
tulid ka sinna. 

Hal Slater astus Samuel Moore”iga ja Guy Gilbertiga telgist välja, et mõlemaid surnuid vaatama 
minna. Telgi ees kohtasid nad doktorit, kel oli arstipaun kaasas ja kes parajasti oma väikese hobuse 
seljast maha ronis. 

«On sul asjast juba mingi ülevaade, Hal?» küsis ta. «Teie vahtkond rääkis mulle igasuguseid 
lugusid läbisegamini.» . 

«Lapi la enne kokku, Doc,» ütles Hal, «ja tule siis meie juurde, seal räägime.» 

Doc astus telki, teretas lühidalt, lõikas sideme katki ja vaatas haava. 

«Kui me sellest orust lahkume, võid sa seda hobuse seljas teha, Joe,» ütles ta. Kuid seekord tema 
ennustus ei täitunud. 

Doc saatis peale Tomi ja ema Finney kõik teised inimesed telgist välja, et oleks rohkem ruumi. 

Hal Slater noogutas surnud Sagrispea ees seistes pead, otsekui oleks ta säärast lõppu juba ammu 
ette näinud. Sealjuures pöördusid ta mõtted aga ka surnu lähimale sõbrale ja samuti mehele, kes 
tema kõrval seisis. Guy Gilberti näos ei liikunud, ükski lihas. 

Nad valgustasid teise lamaja nägu. Samuel Moore tahtis parajasti midagi ütelda. kui Hal Slater 
hüüdis: 
«Taevas hoidku, millised lurjused! See on ju Wertham!» 

Ta tõmbas käsikaudu pingi lähemale, vajus raskesti sellele istuma ning higipiisad kerkisid tal 
otsmikule.Ta oli nii vapustatud, et ei saanud kaua aega kõnelda. Siis pa. mises ta, Les White'ile 
otsa veradates: 

«See mees pole teie poolt maha lastud, vaid oli juba siis surnud, kui ta hobuse selga pandi - selle 
tõttu läks vaja ka neid köisi.» 

Hal Slater istus ja tundis, et pea hakkab surisema. Järsku aga nägi ta asjaolude seost ja tal 
kujunes kõigest selge pilt. Välkuvate!silmadega vaatas ta vilksamisi üksikult järjekorras kõigi 
meeste poole, kes tema ümber sebid, ja pööras siis pilgu kellale. 

«Kahe tunni pärast läheb valgeks... täna on niisiis juba liiga hilja.» Tema pilk rändas kellalt Les 
White”ile. «Les, nüüd tehke kõik täpselt nii, nagu ma teile ütlen. Seni kui veel pime on, koristate 
mõlemad hobusekorjused ära. Viige ükskõik kuhu, ainult eemale. Kahe tunni jooksul olgu nad 
maha maetud. Kõik jäljed kaotada, see pole liiva peal raske. Kui sadulataskutes juhtumisi leidub 
mingeid pabereid, võtke välja. Werthamil on Idas lapsed. kelle jaoks ta töötas.» 

Tema hääl oli iseäralikult kähe ning ta ei vaadanud kõneldes enam kellelegi otsa. Pead surnu 
poole kallutades ütles ta: 

«See siin ei kuulu jõugu hulka, vaid on tapetud, ja paljud enne teda ka. Midagi ligilähedast pole 
veel üheski digerilaagris nähtud, nüüd aga oleme nii kaugel! Homme, öösel selgub kõik, see on 
kindel. Tänane päev peab veel vaikselt ja rahulikult kulgema, kas kuulete? Nagu poleks midagi 
juhtunud - see teeb neid rahutuks ja tõmbab neil närvid pingule. Ja siis anname pihta. Mine nüüd, 
Les, ja tee, mis ma ütlesin. Pärast aga tulgu kõik corktownlased kokku, ma ütlen neile, kuidas neil 
täna tuleb käituda. Ootame nüüd, kuni Doc tuleb.» “ 

Keegi ei küsinud midagi, sest ükski ei tahtnud Hal'i tema mõtetes segada. Les läks ära. Varsti 
kuuldus, kuidas ta salkkonna meestega minema ratsutas. 

Doc tuli koos Tomiga. Ta kavatses just Hal Slaterile öelda, kuidas tema poja tervis on, kuid Hal 
viipas tõrjuvalt käega. 

«Vaata enne seda meest siin, Doc,» nõudis ta surnud Werthamile osutades, «ja ütle mulle, millal 
ta suri. Mis ajal, Doc. Kas sa saad seda teha?» 

Guy Gilbert asetas mõlemad laternad surnu kõrvale ja väike Doc astus lähemale. Telgis oli 
muutunud nii vaikseks, et väljast kostev ojakohin kõlas nagu kauge kõnepomin. 

Sammu võrra surnust eemal põrkas väike Doc tagasi ja jäi seisma. Laiba nägu oli rohekassinise 
kahvatusega kaetud. Doc laskus kükakile, kergitas Werthami silmalaugusid, uuris neid kaua, 
kompas kolme kuulihaava kehal ja tõusis siis ilmselt väga raskesti püsti. Ta käänas end Hal Slateri 
poole ja kõik nägid, et ta nägu oli hall justkui telgipuidan. 

«Hai,» ütles ta vaikselt, vihast väriseva häälega, «see mees on juba ligikaudu kaksteist tundi 
surnud, arvan ma. Aga Hal! Ta ei ole maha lastud, ta on mürgitatud! Ja see annus oleks tapnud 
isegi hobuse.» 

Hal Slater kargas püsti, kõik sattusid ärevusse. Kui nad pisut rahunesid, jutustas Hal Slater neile, 
mis ta teadis surnud Werthamist. Siis pidi Tom veel kord võitlust kirjeldama. Seejärel kõneles 
uuesti Hal Slater. Ta esitas neile oma oletused ja selgitas ka oma kava. Ilma ühegi vastuväiteta 
nõustusid kõik sellega. 

«Kui meie oletused osutuvad õigeks, peame andma esimestena hoobi. Halastamatult!» 

Kõik said sellest väga hästi aru. Ehkki nad tundsid ängistust, olid kõik varmalt valmis tegutsema. 
Les White tuli ratsanikega tagasi, nende töö oli tehtud. 

Kõrgel sügistaeval kahvatusid tähed, juba võis märgata hahkjat hommikuhämarust. Mehed 
kogunesid Samuel Moore'i telgi ette. Aoeelses videvikus oli. nende nägusid üksnes ähmaselt näha, 
mis mõjus kuidagi tontlikult, ja ainult vahetevahel kostis siit-sealt mõni sosinal öeldud sõna. Kõik 
tundsid pisut kõhedust, mõnel aga rusus rinda nagu luupainaja. 

«Keegi ei tohi täna ilma relvata laagrist.lahkuda,» alustas Hal Slater, «Ja igaüks peab jalamaid 
kohal olema, kui on vaja. Hobused olgu saduidatud, aga neid tuleb peidus hoida. Keegi ei tea 
midagi tänase öö juhtumistest. Kehitage õlgu, kui mõni, kes siin meie laagris ei ela, tuleb küsima. 
Kuid tööle peate minema nagu tavaliselt... Homme koidu ajal koguneme jälle siia.» 

Enne kui Doc ära ratsutas, käis ta veel kord Joe*d vaatamas. Hal Slater, Guy Gilbert ja Samuel 
Moore läksid kaasa. Hal Slateri poeg tundis end võrdlemisi hästi. Ta 

pidi neile jutustama, mis ta oli näinud. Äkki takerdus ta, vaatas ühe otsast teise otsa, kuid ütles siis 
kindlal häälel: 

«. .. Ja üks neist, enne kui nad Les White”i hüüde peale tulistasid, karjus kõvasti: «Kurat ja 
põrgu!»» 

Guy Gilbert muutus näost kahvatuks nagu lina ja Joe ei rääkinud enam edasi. 

«Kas sa tunneksid selle hääle ära, Joe?» küsis teksaslane. Oli näha, kui raske tal on. 

Joe noogutas pead ja tema silmad helkisid äkki niiskelt. Kui teised minema hakkasid, küsis ta: 
«Kas Les White ei rääkinud sellest?» 

«Ei,» vastas Hal Slater ja nad läksid Les White'i juurde. 

«Jah,» tuletas see meelde, «üks karjus midagi, kuid ma olin nii erutatud, ja siis lajatasid ka juba 
paugud...» 


Sel ennelõunal läks kõik tavalist rada. Inimesed sosistasid küll omavahel Ja püüdsid üksteiselt 
järele pärida, kuid midagi selgemat ei teadnud keegi rääkida. Mõned digerid olid valmis vanduma, 
et kuulsid öösel vähemalt kolme tosinat lasku. Kuid šerif Slater käis rahumeelega ringi ja ka tema 
abilised olid kogu aeg liikvel nagu harilikult. 

Boyer ja Ronnie, samuti ka Bert Gilbert hoidsid end varjul. Bill Leek tuli kahe digeriga, kelle 
telgis ta oli maganud, Dorothea kõrtsi. Tal oli habe ajamata, määrdunud särk seljas, ja ta hakkas 
jälle jooma. 

Archyl kästi Matthews Ronnie juurde kutsuda. Matthews jäi sinna rohkem kui tunniks ajaks ja tuli 
parajasti välja, kui haavatud šerif Brenkerit Dorothea juurest ära kanti. 


Teda viidi ettevaatlikult kanderaamiga. ja Matthews astus lähemale. Neli corktownlast, nende 
hulgas ka Ed ja neeger Tom, kandsid šerifit. Matthews ei näinud, et seal seisab ka Hal Slater, keda 
varjas lahtilükatud uks. 

«Mis siin toimub?» käratas Matthews toorelt. «Neegril on revolver?» 

Äkki seisis Hal Slater tema ees ja M.atthews põrkas tagasi. Hal Slateril hakkasid sõrmed lausa 
sügelema. Eks olnud siin paras juhus alustamiseks? Ta unustas hetkeks kogu oma kava ja ütles 
Matthewsi ärritades: 

«Neegril on täpselt niisamasugune süda nagu meil seega parem kui sinusugusel mustal hingel. Ja 
me teame, missugune mees on Tom. Relv jääb talle.» 

Matthews vahutas vihast, ta aimas, kuhu Slater sihib. Siis püüdis ta ümberseisjaid enda poole võita. 
«See on solvav igaühele meist, igale valgele!» ässitas ta. «See on seadusevastane!» 
«Mina olen siin seadus,» paiskas Hal Slater talle pilkavalt näkku. «Ja minule on Tomi relv 
plusspunktiks arvestuses.» 
«See ei klapi,» susises Matlhews, läks Hal Slaterist mööda ja astus lokaali. 
Ta otsis Bill Leeki, leidis ta ja istus tema juurde. Kuid teised lauasistujad olid talle tülinaks. 

«Hoo!» rõõmustas Bill Leek. «Näen ma sind kurjategijat ka vahel! Joome, Matthews! Miks 
teised ka ei tulnud? Tahan neid kostitada, Matthews, ja jään ootama.» 
«Me ootame sind, Bill,» sõnas Matthews tähendusrikkalt. 

Bill Leek aga nõudis kangekaelselt, nagu joobnud tihti on, et teised tulgu sinna. Nad jõid koos. 
Sobival hetkel hakkas Matthews teda veenma: 
«Asi läheb kiireks, Bill, võta end kokku, me peame alustama. Nüüd on lugu juba nii kaugel, et 
nad...» 
«Poisu,» katkestas Bill Leek tema juttu ja patsutas talle põsele, «mina olen pealik ja mina teen 
korraldusi. . .» 
«Purjus peaga, Bill?» 
«Vait!» käsutas Bill Leek äkki. Tema häälel oli Matthewsile väga hästi tuntud kõla, mis sundis 
vaikima. 
«Sa pead Ronnie juurde tulema, Bill,» proovis Matthews mõne aja järel uuesti. 
«Keksigu aga ise siia,» käsutas Bill Leek, «küll ta siis kuuleb, missugused räpased käpad tal on.» 
Mõlemad samuti nokastanud digerid tulid tagasi ja Matthews pidi teist juttu alustama. Tunni aja 
pärast läks ta ära. 
«Tulge vahel ka siia, tulge siia,» hüüdis Bill Leek talle veel järele. 

Hal Slater saatis-šerif-Brenkerit - laagrini. Maantee ääres töötavad digerid, tulid Brenkerit 
tervitama. Ta oli ikka veel nõrk ja jõuetu. Laagris võtsid ema Finney ja 

Ruth ta oma hoolde. 

Tom ja Samuel Moore käisid ringi ja otsisid kõik lassod kokku. Terve pärastleuna istusid nad ja 
palmitsesid neist pika tugeva köie. Hal Slater nõudis väga hooli 

kat tööd. 

Päev oli kulgenud rahulikult. Ainult asjasse pühendatud ootasid põnevusega lahendust, tundes 
südames rahutust. Ei tea, mida küll Ronnie ja tema mesti mehed mõtlevad? Õhtu eel ratsutas 
Matthews koos kahe mehega otsekui igavuse peletamiseks läbi öru, möödudes hästi ligidalt ka 
sellest kohast, kus öösine tulevahetus toimus. Nad ei leidnud midagi. Corktownlaste laagrist 
hoidusid nad suures kaares eemale. 

Ronnie ja Boyer ei väljunud üldse barakist: Esmakordselt märkas Boyer, et Ronnie kärsituks ja 
närviliseks muutus, Ronnie ei teadnud, mida teha. Bert Gilbert konutas kogu päeva tuimalt oma 


kambris ja Archy tohtis talle Ronnie loal ainult jaokaupa ning mõõdukalt alkoholi viia. Archyl 
õnnestus kõigest Slaterile teadustada. Bert Gilbertil oli terve päev veel teine revolver vööle 
kinnitatud ja ta ei pannud kumbagi relva hetkekski kõrvale. Ronnie ootas kogu aeg, et. Hal Slater 
kohale ilmub. Too aga oli liiga nutikas, et teisele seda meelehead valmistada. 

Šerifi abiline Larry istus õhtust saadik Dorothea toas kardina taga ja ei lasknud Boyeri barakki 
viivukski silmist. Dorothea tantsusaalis istusid mehed nagu alati koos ja jõid. Muusika mängis, 
kuid keegi ei tantsinud, sest tantsutüdrukuid polnud enam. Bill Leeki jõugu mehed kogunesid tema 
ümber ja ta näis tõepoolest rõõmustavat. Õhtul muutus see laudkond hästi kärarikkaks. 

Guy Gilbert hiilis, kui juba küllalt pime oli, Dorothea baraki ümber ringi ja kõneles vahepeal ka 
lühidalt doktoriga, kes siis oma kambri aknale ilmus. Seejärel läks Doc uuesti leti juurde, hoolitses 
külaliste eest ja vaatles edasi. Dorothea oli end täna tugevasti minkinud, et varjata kartust ja 
kahtlusi, millest ta terve päeva jooksul mahti polnud saanud ja mis tema näos peegeldusid. Saalis 
läks ajapikku lausa mürgliks lahti. Matthews ja Bill Leek kostitasid kõiki kohalviibijaid. Aeg 
ligines keskööle ja Dorothea igatses, et varsti juba koidaks hommik. 

Doc igatahes oli nagu rahu ise. Ta kandis hoolt, et mehed küllaldaselt juua saaksid, sest tema 
arvates oli see tänaseks ööks kõige parem ja ka Guy Gilbert oli temaga ühel nõul. Võib-olla on siis 
ohutum hommikuhämaruses kavatsetavat lööki anda. Mõlemad mõtlesid nende tundide jooksul 
korduvalt Ha! Slaterile ja Samuel Moore'ile, kes viibisid väljas. 

Kaks sündmust, nii üks kui teine oru suhtes saatuslike 

tagajärgedega, said alguse teineteisest kaugel eemal, kuid peaaegu üheaegselt. Org magas, ainult 
Dorothea kõrisis, Boyeri juures ja corktownlaste laagris olid inimesed ärkvel. Ilm oli omandanud 
niisuguse näo, mida oru elanikud seni veel ei tundnud. Tuul oli pööranud ja tugevnenud. Tigedalt 
puhus ta ülevalt alla orgu ja keerutas tolmu ning liiva üles. Telkides magajad olid ukseaugud 
kõvasti sulgenud. Tihti kuulsid nad selle öö jooksul tuult vihinal mööda kõrgeid kaljuseinu 
libisemas, ägamas ja kaeblemas. 


Hal Slater seisis koos kuue mehega Kuradikurgu juures. Ettevaatlikult ja kobamisi olid nad 
hämaras üle virna kuhjatud kivikamakate ja -prügi hunnikute roninud. Nüüd haigutas nende ees 
sügav, siledate järskude seintega kuristik. 

Ed Finney oli kaalult kõige kergem. Ta pani oma relva kõrvale ja teised sidusid ennist punutud 
köie talle kaenla alla. Samuel Moore tõmbas sõlme kinni ja proovis kogu jõust veel kord selle 
tugevust. Hal Slater riputas Edile tormilaterna nahkrihma otsas kaela, nii et latern kõikus Edi 
rinnal, ja ulatas talle oma laia noa. Ed võttis selle tupest välja ja pistis saapasäärde. 

Les White ja üks teine mees asetasid kareda hobuseteki kuristiku servale, et köis katki ei 
hõõrduks. Kõik surusid Ed Finney kätt. Tugev Tom kaelustas teda ja ütles: 

«Hoian sind kindlalt üleval, Ed.» 

Ed Finney naeratas talle pimedas, võttis tõrvatungla, mille ta kavatses alla jõudes, põlema süüdata, 
ja islus tekile. «Las käia, onu Sam,» ütles ta. Oli kuulda, kuidas tema nooruslik hääl pisut värisedes 
võnkus. 

Ed asetus kõhuli. ning alustas aeglast laskumist. Tom, Samuel Moore, ja veel üks kolmas mees 
hoidsid köit ja libistasid seda ettevaatlikult käest kätte. Neljas mees hoidis tekki paigal, et see ühes 
köiega alla ei nihkuks. Hal Slater lamas siruli maas, kätega kuristiku serva külge klammerdudes, ja 
vaatas pikkamisi allapoole vajuvale Edile järele. Les White seisis viis sammu teistest eemal, selg 
Kuradikurgu poole, ja kuulatas tuule kohinat, et keegi neid ootamatult ei üllataks. 

Ed Finney kuulis veel, kuidas Hal Slater temast ülemal ütles: «Ole vapper, Ed,» seejärel aga 
sundis kuristikuseina kõrval liuglemine kõiki mõtteid üksnes enda julge- 

olekule koondama. Ühes käes oli tal vaigune pigitatud pird, teise käega ja põlvede ning 
saapaninadega tõukas ta end kuristikuseinast eemale. Niiviisi hõljudes vajus ta nõksukaupa 
allapoole. 

Üleval vilistas tuul ning selle viliin kõlas siin kaljuseinte vahel nagu öõnes oigamine. Edi 
jalapuudete tõttu pudenes lahtist kiviklibu alla, mis kolinal sügavikku kukkus. Kuristikusein 
polnud siin enam siledast kivist. Üleval olijad peatusid potsatusi kuuldes ja Ed jäi kergelt ühele 
ning teisele poole kõlkudes rippu. 

«Laske edasi!» hüüdis ta ning kohkus oma hääle kõlast, mis kostis nagu hauast. Uuesti libises 
köis üleval olijate käte vahel tükkhaaval edasi. Jällegi varisesid kivid kolksudes alla. Edi ümber oli 
kõik must nagu tõrv, üksnes tormilatern andis nõrka kuma, mille valgusel ta nägi väikest lappi 
kuristikuseinast. Kukkuvate kivide põntsatuste järgi otsustades pidi ta kohe pärale jõudma. Peagi 
puudutasid jalad maad. 

Ed Finney seisis vastu kaljuseina toetudes ja tõmbas hinge. Ülevalolijad hoidsid köit ikka veel 
pingul. Ed sikutas seda paar korda ning nüüd lasti köis veidi lõdvemale. Hulk aega vahtis Ed 
ülespoole ja arvas viimaks vaevumärgatavat taevariba nägevat. Ta ei astunud sammugi, vaid võttis 
kõigepealt laterna kaelast ära ja valgustas sellega ümberringi. Samuel Moore oli teda hoiatanud 
pragude eest, mida võib veel lõhestiku põhjas leiduda. 

Edi jalge all oli kiviklibuga kaetud kindel pind. Ta võttis taskust vaigused pirrud, tegi neist lõkke 
maha ja süütas selles suure tõrviku. Nüüd alles usaldas ta kaugemale minna. Ülevalolijad märkasid 
valguskuma ja vedasid köit paremale. 

Ed läks lõhestiku keskpaigani, pikkamisi üle kiviräga ronides ja tõrvikut kõrgel pea kohal hoides. 
Ta oli nüüd rahulik ja .keskendunud. Paremal ja vasakul nägi ta üksnes kaljuseinu, maas aga 
väiksemaid ja suuremaid lahtisi kive, mis tema saabaste all krigisesid. Niiviisi kõndides luges ta 
mõttes nelikümmend sammu, peatus siis, sirutas end ja tõstis tõrviku veelgi kõrgemale. 

Vastik mädanemishais lõi talle vastu. Samm-sammult söandas ta edasi minna. Ning siis nägi ta 
juba kokkuvajunud hobusekorjust. Ta kohkus nii, et ta kogu kehast vabisema hakkas ja tal higi 
kõigist pooridest välia tungis. 

Peaaegu oleks ta isegi tõrviku käest lasknud langeda. Eespool liikus miski! Ed haaras noa. 

Nuga ta siiski ei kasutanud, sest tegemist oli madudega, kimpudes väänlevate madudega, keda 
nähtavasti olid heidutanud tema sammude kõla ja valgus. Noormees seisis liikumatult, hingas 
vaevaga ja kogus julgust, sest ta teadis nüüd, et tal kõige raskem veel ees seisab. Käega kaljuseina 
kobades ja end selle vastu hoides läks ta ettevaatlikult hobusekorjuse ümbert ringi. Ning siis nägi 
ta; et Hal Slateril oli olnud .õigus. Seal nad lamasid ja Ed tundis riietuse, eriti just punasekirju särgi 
ning omapärase näo järgi ära ka Konna, tolle väikese digeri, kes oli dünamiidiga esimese 
lõhkamisaugu mäe sisse löönud. 

See vaatepilt võttis Edilt viimase jõu. Ta ei suutnud hõigata, sest kõri oli nagu kinni nööritud, 
seepärast sikutas ta lakkamatult köit. Pikkamisi hakkas köis tõusma, Ed keeras näo kaljuseina 
poole ning maapind kadus ta jalge alt. Õudne vaatepilt jäi temast maha, läbitungimatusse 
pimedusse. 

Ed Finney ei suutnud veel korralikult mõtteid koguda, vaid hoidis lihtsalt tõrvikut endast kaugel 
eemal. Tükkhaaval nöõri tõmmates tiriti teda ülespoole. Ed oli otsekui elutu ja köievedajatel 
ülevaloli üsna raske. Umbes poolel kõrgusel toibus Ed, haaras vasaku käega köiest ülevalpool pead 
kinni, toetus jalgadegavastu kivi ja aitas kaasa. Varsti peab algama sile kaljusein. Ed jõudbki selle 
kohale. 

Äkki jäi tal hingamine seisma ning ta tundis peapöõrilust. «Seis, seis!» kähistas ta, kuid teised 
kiskusid teda ülespoole. Siis kisendas ta nii kõvasti kui kokkunööritud rind võimaldas, ja Hal Slater 
kuulis seda. Tõmbamine peatus ning Ed kõikus jälle sileda seina kõrval. 


«Ed! Ed?» kuulis ta enda kohal Hal Slateri moondunud häält. 

«Laske mind kaks meetrit sügavamale!» karjus Ed. 

«Sügavamale?» 

«Kaks meetrit!» 

Möödus viivaega, mille kestel mehed üleval vist omavahel nõu pidasid, ning siis vajus Ed jälle 
allapoole. «Seis!» 

Ed Finney uskus vaevalt oma silmi. Umbes kahe vaksa kaugusel tema näost helkis kaljusein 
tuhmkollakalt. Soon! Kullasoon! See venis paremale ja vasakule ning oli pea- 

aegu kõikjal katmata ja nii jäme nagu hobusekabi. Ed valgustas tõrvikuga. Järsku haaras teda 
pöörane ahnus. Ta unustas sel hetkel, mis temast alamal ja ülemal asub. Siin on kuld! Siin on selle 
oru saladus! Tema, Ed Finney, on selle avastanud! 

Ta paiskas tõrviku hooga tagasikätt maha, see kukkus lõhestiku põhja ja tossas seal edasi. 
Mõlemad käed peavad olema vabad! Olevalt hõikas teda Hal Slater, kes ei saanud aru, mis on 
juhtutiud. 

«Jajah!» karjus Ed vastu. «Kohe! Oodakel Oodakel» . 

Ta tõmbas saapasäärest noa ja hakkas sellega kivi kraapima ja murdma. Ta oigas, kui ta kõikuva 
köie otsas kõrvale kaldus, ja kiristas hambaid. Sõrmed olid tal juba verised. Lõpuks jõudis ta 
küünrapikkuse tüki lahti kangutada. Kuhu see nüüd panna? Pingutuste ja pigistava köie tõttu 
kippus tal õhku hingamiseks väheseks jääma. Ta pistis noa saapasäärde tagasi, kiskus ühe käega 
tirides räli kaelast ja mässis raske kandami selle sisse. Kogu aeg oli tal hirm, et see võib tal käest 
maha libiseda. Nüüd hüüdis ta kähedalt: 

«Üles!» 

Kohe hakati teda vinnama, seekord kiiresti ja kindlalt. Kui tema pea üle serva nähtavale ilmus, 
haarasid Hal Slater ja Tom tal kaenla alt kinni ja tõmbasid ta kuristiku kohalt eemale. Moore 
päästis köie rinna ümbert lahti. Kurnatuna lamas Ed hingeldades maas, kullakamakas keha all. 

Mehed seisid tema ümber ja andsid talle puhkamiseks aega, olgugi et nad põleva uudishimuga 
temalt mõnda sõna ootasid. Lõpuks sõnas Ed vapustatult: 

«Seal all nad lamavad - kõik lamavad seal... neid on palju, ka Konn ja hobused ning kõik asjad.» 

Hal Slater pühkis käeseljaga aeglaselt üle kuumava otsaesise. Samuel Moore seisis liikumatult 
nagu post. Ükski meestest ei saanud sõnagi suust. Kõrgel õhus tuhises ja vingus tuul. 

Nad kustutasid laterna ning Ed Finney pidi jutustama. Kullast ei rääkinud ta midagi. 

Tom keris köie kokku ja tõstis õlale. Nad hakkasid laagri poole minema. Viimastena teiste taga 
kõndisid Hal Slater ja Samuel Moore, teine teisel pool Edi kõrval. Edil oli raske kullakamakat 
kanda ning ta pidi kätt vahetama. «Mis sul sealon?» küsis Samuel Moore. 

Ed ei vastanud. Moore nihutas end Edile lähemale ja talle torkas silma, et Edil pole kaelarätti. 
Õigupoolest oli ta seda juba varem märganud, kuid ümberringi oli pime ning nad olid ka liialt 
muude mõtete kammittsas. Nüüd nägi ta kompsu ja küsis uuesti: 

«Noh, mis on?» 

Ed peatus ja Hal Slater ning Moore jäid ka seisma, sest nad arvasid, et Ed läbielatud pingutuste 
tõltu nõrkust tunneb. Ed aga pahvatas: 

«Kuld! Kuld! Seal all... on kullasoon!» 

Tom ja teised kolm meest eespool kõmpisid edasi. Päraniaetud silmil haaras Samuel Moore Edilt 
kompsu, asetas liivale ja võttis lahti. Nad kükitasid maha ja vahtisid sõnatult suurt kollast 
metallitükki. Samuel Moore tõstis selle üles, silmitses tähelepanelikult ja ütles: 


«Puhas kuld. Jutusta!» 
Ed Finney rääkis ainuit viis. kuus lauset. Samuel Moore haaras tal nii kõvasti õlast kinni, et lausa 
valus hakkas. 

«Ed! Tõota siinsamas paigas, et see jääb saladuseks, mida ainult meie kolmekesi teame. Siis 
vaatame edasi, mis saab.» 

«Jajah, jah,» sosistas Ed Finney, «see jääb saladuseks, onu Sam.» 

Nad tõusid püsti, Ed võttis kullatüki ning nad astusid edasi. Nende ees kõndisid tumedate 
varjudena teised neljakesi. Hal Slater lükkas kaabu kuklasse. Milline öö... Ta ei teadnud arvatagi, et 
suur tragöödia alles nüüd algab. 

Eeskõndijad peatusid ja jäid kuulatama. 

«Mis see oli?» küsis Hal Slater ja kiirustas ettepoole. «Tasa,» hoiatas Les White, «kas sa ei 
kuulnud?» Uuesti kostis tuulest kantuna kaugelt nõrka raginat. «Paugud!» karjus Hal Slater. «Oh 
taevas, Guy on üksinda!» 

Kõik pistsid jooksu. Hal Slater ja Samuel Moore ei jõudnud teistega sammu pidada. Pahkluuni 
ulatuvas liivas oli raske joosta ning nad polnud enam noored. «Hobused! Hobused!» kisendas Hal 
Slater peaaegu nuttes ja ruttas komistades edasi. Laagrini oli veel hulk mnad. Alies nüüdsama olid 
nad üle kokkuveetud kivihunnikute roninud. Neeger Tom tormas kõigist ette. Tema oli ka see 
mees, kes Samile ja Halile hobustega vastu tuli. Kuid palju kallist aega oli kaotsi läinud. 

Samal ajal kui Hal Slater oma meestega kaljulõhestikus jubedat saladust paljastamas oli, jauras 
Dorothea tantsusaalis Bill Leeki jõuk. Doc nägi, kuidas Matthews eemale hiilis ja temast möödudes 
barakist väljus. Ka Guy Gilbert nägi teda tänaval Boyeri mängi.lpõrgusse minemas. Kell oli täpselt 
pool kaksteist öösel. 

Natuke aega enne seda oli Boyer, kes koos Ronnie*ga oma baari juures seisis. kutsunud Archy. 
«Vii pudel ja klaasid minu tuppa ja teata mulle, kui Matthews tuleb,» käskis ta. 

Archy võttis need baarimehelt vastu ja läks ära. Toas pani ta klaasid ja pudeli kärmelt käest, 
lükkas ühel aknal eesriide pisut kõrvale ja avas akna pilukile. Siis tõmbas ta eesriide jälle ette, 
jättes ainult paari sõrme laiuse riba akna servast katmata. Täna oli tarvis riskida. 

Kojas sattus ta Matthewsiga kokku. 

«Teid oodatakse juba,» ütles talle Archy. 

Matthews läks tuppa, tema järel kohe ka Ronnle ja Boyer... Archy ootas minut aega. Guy Gilbert 
nägi tänaval, kuidas Archy väljus ja pikkamisi baraki taha kõndis. 

Archy küürutas akna alla ja kergitas ettevaatlikult pea kõrgemale. Vaevu hingates kuulatas ta, 
kuid üksnes arusaamatu pomin kostis talle kõrvu. Sees viibijad olid liialt ettevaatlikud. Archy 
kuulis ainult sõnakatkeid. Eesriide ja seina vahel oleva pilu läbi nägi ta Ronnie't ja pooleidi ka 
Matthewsi. Boyer istus vist teisel pool lauda. Archy pilk ei lahkunud Ronnie huultelt, kes midagi 
Matthewsile seletas, kuid ta ei suutnud sealt midagi välja lugeda. 

Nüüd noogutas Matthews tunnustavalt pead ja tema laiale punasele näole ilmus imestus. Archy 
nägi, kuidas Ronnie käe vestitasku pistis ja kaks väikest valget pakikest enda ette lauale asetas. 
Matthews võttis ühe neist paberikotikestest ettevaatlikult näppude vahele, tõstis kõrgele, käänas ja 
pööras igapidi ning vahtis uudishimulikult. Nüüd küsis Matthews midagi ja Ronnie vastas talle. 
Matthews pani pakikese lauale tagasi, Ronnie libislas mõlemad pakikesed taskusse, sealjuures ise 
saatanlikult irvitades, nii et Archy tahtmatult rohkem küüru tõmbus. Siis paistis Ropnie midagi 
Boyerile rääkivat ja Archy kuulis, kuidas Boyer tõusis toolilt püsti. 

Archy jooksis ümber nurga ja kõndis pikkamisi ukse juurde. Ta oli nähtust nii kohkunud, et tal 
hambad plagisesid. Need olidki needsamad pakikesed, millest Doc ja 


315 


Slater talle täna olid rääkinud. Ja eile lõuna paiku oli ta näinud, et Wertham sinna tuppa läks, kuid 
mitte enam seda, et ta oleks ka välja tulnud... 
Archy vilistas enda ette ja püüdis näole ükskõikse ilme manada, kui ta astmeid mööda üles läks. 
Boyer oli juba kojas. 
«Kus sa ringi longid?» käratas ta Archyle. «Kutsu Bert siia, kähku!» 
Bert Gilbert astus tuppa ja kõik kolm pöörasid rõõmsalt naeratavad näod tema poole. 
«Läheb lahti,» ütles Ronnie talle, «me lähme kolmekesi vastasmajja.» 
«Kes võtab Bill Leeki enda hooleks?» küsis Bert luuravalt. «Matthews?» 
Ronnie raputas pead. 
«Ma pole mõni märklaud,» torises Bert umbusklikult. Ronnie naeris tasakesi. 
«Me teame ju, et isegi siis, kui mitu meest ta tule alla võtavad, ta paar tükki endaga ikkagi veel 
kaasa veab, Bert, ja sellepärast korraldame selle asja pisut vaiksemalt. Aga iial ei või ette teada, 
ehk peate siiski pisut kaasa aitama. Siis aga on tee vaba ja veel täna öösel teeme platsi puhtaks.» 
«Kus on neljas klaas?» küsis Bert Gilbert ja siis jõigi ta juba pika sõõmu pudelist. Kojas küsis ta 
veel: «Aga kui Slater nähtavale ilmub?» 
«Seda ta peabki tegema, ja igaüks teab, mis tal siis teha tuleb. Bill aga on purjuspäi kõige 
ohtlikum. Sellepärast on vaja teda kõigepealt teelt koristada, muidu rikub ta meil kõik ära.» 
Boyer jäi maha, teised läksid üle tee. 
Kui nad kolmekesi Dorothea juurde sisse astusid, naeratas Doc neile vastu. Tähelepanelik vaatleja 
oleks märganud, kui kramplik see naeratus täna on. 
Väljas tõttas Archy Guy Gilberti juurde. 
«Teie nimi tuli jutu sees mitu korda ette.. . ja Bill Leeki oma... Ronnie'l on kaks valget pakikest... 
vestitaskus. ..» jutustas ta erutatult ja katkendiikult. . 
Guy läks pikkade sammudega teisele poole barakki ja pigistas end läbi akna Doci tuppa. 
Dorothea nägi, kuidas ta ilmus leti juurde tulevasse koridori, ja andis Docile märku. Guy Gilbert jäi 
koridoris seisma; paarile külalisele, kes leti ees seisid, polnud ta seal nähtav. Vana šerifi- 


316 


abi Larry tuli. Dorothea toast tema juurde. Guy ütles talle midagi sosinal ja saatis ta siis välja. 

Larry eemaldus samuti Doci toa kaudu. Väljas seadis ta end seisma akna kõrvale, kust ta ka Bill 
Leeki lauda sai silmas pidada. Kärmesti otsis ta rusikasuuruse kivi ja võttis selle vasakusse kätte. 

Doc läks leti tagant läbi ja tuli Guy Gilberti juurde. Teksaslase nägu oli pisut kahvatu, või näis 
see kehva valguse tõttu nii? Näojooned olid tal tardunud, nagu vasest valatud. Ta kummardus alla 
väikese doktori poole ja sõnad voolasid tal kiiresti üle huulte. 

«Bill Leek on ohus. Ronnie on mõrvar. Mürgitaja. Tal on mürk kaasas. Leeki tuleb hoiatada.» 
«Arvad või?» küsis Doc kõheldes. «Leek on ju...:. 

«Meile pole ta ohtlik, Doc. Kutsu ta siia. Kohe. Ükskõik kuidas. Meid on ainult kaks meest. Larry 
seisab...» 

«Meid on kolm meest,» katkestas Doc kindlal häälel tema jutu ja läks ära. Dorotheast möödudes 
ütles ta poolel häälel: «Mine hüüd oma tuppa, Doro.» Dorothea tegi näo, nagu poleks ta seda 
kuulnudki. 

Doc võttis riiulilt lahtikorgitud pudeli ning pühkimistapi ja läks aeglaselt laua juurde, kus mehed 
ebasündsaid lugusid jutustades naerda hirnusid ja metsikult jaurasid. Kõik tuikusid juba, Ronnie ja 
Matthews näiliselt ka. Ronnie istus Bill Leeki vastas, Matthews tema kõrval. Muusikaautomaat 
mürtsus. 

Doc jäi naerdes Bill Leeki kõrvale seisma ja pani pudeli kolksudes tema ette lauale. 
«Siin on, Bill, midagi hästi peent, alati iseäranis kallite külaliste tarvis.» 
Kõik hõiskasid ja kiitsid teda kära ja kisaga. Bill Leek tõmbas ta oma rinnale, Doc kaisutas teda. 


Doci huuied leidsid sealjuures hetkeks Bill Leeki kõrva ning vuristasid läbi müra: 
«Su elu on mängus, tule kohe välja!» 
Raudsest pigistusest, millega Bill Leek teda sel hetkel kinni hoidis ja edasi-tagasi kõigutas, taipas 
Doc, et teine on tema sõnu mõistnud. Ta imetles Bill Leeki. See kraaksus joobnult naerdes: 
«Siin on minu hea sõber, poisid, tore mees!» 

Bill Leek tõmbas väikese doktori veel kord rinnale ja suudles teda mõlemale põsele. Jälle pistsid 
kõik hõiskama. 

«Aga ega meile ühest pudelist piisa, vana,» ütles Bill Leek. «On sul seda sorti veel olemas?» 

Doktoril oli joobnutega palju kogemusi ja tema kõrv tabas kõnest selgesti, et tema ees istuv mees 
on muutunud peaaegu kaineks. 

«Küllap leidub,» kinnitas ta Bill Leekile, «ma lähen toon. Kui mitu pudelit veel?» 

«Ma aitan sul tassida, Doc. Mina, sinu sõber!» Bill Leek tõusis püsti, võttis doktoril käe alt kinni ja 
vedas teda taarudes kaasa. 

Guy Gilbert oli vahepeal koridorist välja tulnud ja seisis nüüd lahtise ukse kõrval, mis viis saali. 
Lauas istujatele polnud ta nähtav. Doc lükkäs Bill Leeki Guy juurdle, kes teda pisut tahapoole 
tõmbas. Mõlemad vaatasid teineteisele silma. 

«Oled sa küllalt kaine, Bill Leek, et minust täpselt aru saada?» 
«Räägi, teksaslane. » 

«Sa pole siga, Bill Leek, kuigi sa seda enda kohta väitsid tol ööl, mil me kahekesi ratsutasime. Ja 
sellepärast ütlen ma sulle: ole ettevaatlik, Ronnie*l on mürk taskus. Sa peaksid neid kõiki paremini 
tundma kui mina.» 

Bill, Leek ei põrganud jahmatades tagasi, vaid ajas moondunud näos hambad irevile ja tema silmad 
välkusid nii kuratlikult, et isegi Guy Gilbertil külmajudin üle selja jooksis. Bill Leek taltsutas end 
kohe. 

«Tänan,» ütles ta Guy Gilberti käsivart pigistades, «ja nüüd mine, teksaslane, sellest küünist jäävad 
täna üksnes rusu ja varemed järele.» Ta keeras ringi ja läks vankudecs, näiliselt ikka veel purjus, 
saaliukse poole. 

Doc oli võtnud Dorothealt kaks pudelit. Ühega seisis ta lambi all, nühkis lapiga pudelit ja hoidis 
seda vastu valgust. Kes teda nägi, jäi arvamusele, et doktoril pole millegi muu vastu huvi. Kuid just 
nii sai ta kõige paremini lauda silmas pidada. Ronnie ja Matthews kummardusid parajasti üle laua, 
vehkisid kätega, tõukasid mõningaid kõrvale, sekeldasid klaasidega - ja sealjuures sattus pulber 
osavasti Bill Leeki klaasi. Matthews kallas kohe uuest pudelist klaasi täis. 

Bill Leek tüüris laua poole ja põrkas doktoriga kokku. See surus talle pudeli pihku ja ütles 
sealjuures karmilt: «Mürk on juba sinu klaasis, Leek.» 

Paistis, et Bill Leeki on haaranud võltsimatult metsik rõõm. Lauldes ja pudelit vibutades läks ta 

saali. 

«Muusikat! Muusikat!» hüüdis ta laulu vahele ja muusikakapi juures seisev mees keeras raginal 

vänta. 

Väike Doc seisls kangelt nagu. puutükk, selg leti poole, ja ümises: 

«Mine ometi, Doro. Mine, armas. Stin läheb varsti üpris koledaks.» 

Dorothea raputas vaikides pead, jäi paigale ja vastas mõne aja pärast hellalt .ja pisut solvunult: 
«Me oleme alati kahekesi koos olnud, Doc... alati. Meile meeldis see metsik elu, mis siinses orus 

veel kord nii võimsalt meie ümber kohah. Võib-olla viimne kord. Sul pole õigust mind just praegu 

minema saata - ma ju tunnen sind... Just praegu jään ma sinu kõrvale, me jääme alatiseks kokku, 


Doc.» Õrm ja soe oli tema hääl viimaseid sõnu sosistades. 

Doc seisis liikumatult. Meelsasti oleks ta ümber keeranud ja Dorotheale sel hetkel tänulikult 
silma vaadanud. Ent ta ei tohtinud võllaroogade lauda saalis silmist lasta. 

Ta ju teadis, mis on mängus. Doro aga jääb kohale nagu ikka. Doc tundis sel silmapilgul, kui 
tugevon side, mis teda selles omapärases elus, mida nad mõlemad elavad, selle naisega ühendab. 
Siis aga sai ta meeleliigutusest võitu ja peitis pideva valveloleku ükskõikse näoilme taha. 

Ka Guy Gilbert ei lahkunud, kuigi Bill Leek talle seda oli soovitanud teha. Saalis valitsevat 
mürglit kasutades puges ta kiiresti läbi ukse saali vasakpoolsesse ossa ja istus nelja mehe juurde 
lauda. Tema kõrge kogu kadus varju, keegi polnud tähelepanelikuks muutunud. Üksnes neli meest 
laua ümber vaatasid talle imestusega otsa, kuid pöörasid siis pilgud jälle uudishimulikult Bill Leeki 
ja tema kambameeste poole. 

Guy oli valinud õige hetke. Tema vend Bert, kellele Ronnie silmadega märku andis, tõusis lauast 
ja lonkis ukse juurde. Seal nõjatus ta hooletult piidale, kusjuures kogu seltskond laua ümber temast 
kümne sammlt kaugusele jäi. Doc aga nihutas end tema kõrvale, pilgutas silmi, kihistas naerda ja 
sõnas: «Eks ole tore pidu, mis?» Käed hoidis ta sealjuures risti rinnal, parema käe sõrmed veidi 
vasaku kuuekäänise all. 

Bert Gilbert ei teinud temast väljagi. Ta vahtis üksisilmi laua poole. 

Mis nüüd juhtus, kestis vaevalt paar minutit. Mõnigi asi toimus nii kiiresti, et ükski silm seda 
jälgida ei suutnud. 

Bill Leek istus laua äärde ja asetas pudeli endast vasakule. Tooli lükkas ta reiega tahapoole, nii 
et põlved laua alt vabaks jäid. Ta vaarus ühele ja teisele poole ja mõmises naerdes: 

«Tehke ruumi, joomavennad, et inimene saaks end liigutada. Ja nüüd asume uue joogi kallale!» 
«Õigus!». kisendas Ronnie, «Me kallasime juba sinu klaasi täis, vanapoiss. Proosit!» Ronnie tõstis 
klaasi. 

«Mille peale me joome?» küsis Bill Leek, viltu tema poole vaadates. 

Ronnie kaalutles. Tema ja Matthews hoidsid klaase juba kõrgel. 

«Tean!» hüüdis Bill Leek ja tundis põrgulikku rõõmu. «Ronnie, esimesel päeval, mil me siin 
teineteist aastate järel kohtasime, rääkisime arvete õiendamisest. Me olime kamraadid, Ronnie! 
Joogem lõpu ja suure arveõienduse terviseks!» 

Ronnie ajus välgatas kahtlus, kuid Bill Leek kergitas juba klaasi. Ronnie ja Matthewsi närvid 
olid katkemiseni pingul, sellepärast ei pannud kumbki neist tähele, et Bill Leek klaasi vasakus käes 
hoidis. Nad tõstsid oma klaasid suu juurde ja kõõritasid üle nende Bill Leeki silmade poole, mis sel 
hetkel lõid vilkuma nagu virvatulukesed. Siis laskis Matthews oma klaasi langeda. Liiga hilja. 

Bill Leek viskas oma klaasi Ronnie*le näkku ja karjus: 

«Trimpa, lurjus!» Samaaegselt välgatas temapoolselt lauaservalt sinakaskollane leek ja läbi häälte 
sumina ja lärmava muusika lajatas pauk. Kuul läbistas Ronnie kaela ning ta langes põrandale. 

Nüüd tulistas Matthews. Bill Leek viskus kõrvale ja tundis samaaegselt rasket palavat lööki 
vasaku õla pihta. Väledalt nagu nirk roomas ta ukse poole ja põmmutas sealjuures oma revoivri 
tahapoole tühjaks. Nende sekundite vältel tulistasid juba mitu meest. Kuid siis oli juba pime. 

Kui Bill Leeki esimene nauk kõlas, haaras Bert ukse juures oma revolvri, et tulistada. Kuid samal 
hetkel, kui ta oma relva tõstis, tõmbas Doc oma väikese tertseroli silmusest välja ja laskis talle 
altpoolt kuuli paremasse kõrva. Bert Gilbert langes põrandale pikali. Teise lasuga 

purustas Doc lambi letiruumis. See oligi see lamp, mis viimasena kustus. 
Guy Gilbert oli kohe revolvri haaranud ja kaks laternat puruks tulistanud. Serifiabi Larry, kes 


väljas seisis, oli kiviga aknaklaasi katki löönud ja sealt läbi sihtides oma lasuga kolmanda lambi 
saalis kustutanud. Paari hingetõmbe järel pärast esimest pauku oli kõikjal koltpime. . 

Saalis algas paanika. Toolid ja lauad purunesid raginal, mehed möirgasid nagu hullud, murdsid 
läbi akende välja, lamasid kuulide eest varju otsides põrandal maas või trampisid teiste seljas ringi. 
Larry paisati aknast välja tungijate poolt pikali ja jäi ägades lamama. Paugud kärgatasid 
vahetpidamata. 

Guy Gilbert suruti uksest välja, kus ta äkki doktoriga kokku sattus. Ta tõstis Doci nagu puutüki 
kõrgele ja kandis teda läbi rüsina. 

Bill Leek oli esimesena välja jõudnud. Ta tundis torkivat valu vasakus õlas ja märkas, kuidas 
veri soojalt üle käe jooksis. Õlg oli raskest lasust purustatud, kuid ta ise polnud veel kadunud - kui 
saaks kiiresti sideme! Ta toetus vastu seina ja pigistas relva põlvede vahele. Siis laadis ta selle 
uuesti. Vasaku käega ei saanud ta enam midagi teha, käsi oli täiesti tuimaks muutunud. 

Siis kuulis ta ümbritsevate tumedale kogude möllus Matthewsi häält möirgamas: 
«Otsige teda, otsige! Ta ei ole kaugele jõudnud, ta on haavatud! Otsige...» 

Bill Leek ajas end vihast värisedes sirgu, arvas Matthewsi pimedas teiste hulgast ära tundvat ja 
tulistas. Mehed hüppasid laiali ja viskusid maha. Siis aga kisendasid nad: «Siin! Siin!» ja Biil Leek 
pidi jooksma, et mitte kuulirahe alla sattuda. Äkki kihutas kogu tema jõuku kuuluvate meeste kari 
Matthewsi eestvedamisel tema kannul. Ta tulistas, jooksis ja saavutas pisut edumaad. 

Guy Gilbert asetas Doci maha ja jooksis koos temaga ümber baraki. Ta hõikas Larryt. See lamas 
maas ja vastas nõrgalt. Mäekülje poolt, juba hästi kaugelt, kostis ikka veel tulistamise raginat. 
«Hoolitse tema eest,» hingeldas Guy Gilbert, «ma ruttan neile järele.» 

Ta tahtis juba jooksu pista, kuid Doc hoidis teda tagasi. 
«Aita mul ta sisse kanda,» palus ta. 

Guy haaras tallamise läbi kannatada saanud ametikaaslase sülle ja kandis ta pimedasse letiruumi. 
See tegu päästis Guy Gilberti. Doc karjus, et tehtaks valgust. 

«Jää siia,» palus Doc, «ära mine üksi, Hal jõuab varsti kohale.» 

Guy Gilbert ei lasknud end takistada. Ta ruttas minrma, kuid hilines ja pääses seetõttu eluga. 
Tema ees kõmisesid jälle lasud. Nähtavasti käis võitlus juba mäekülje jalamil või nõlval. 

Bill Leek oli roninud mööda mäekülge üles, küürutas vastu kivi toetudes ja laadis uuesti relva. 
Verekaotus oli teda nõrgestanud, pea käis ringi ja kõrvus kohises. Korraga nägi ta teisi vaevalt 
kolmekümne sammu kaugusel ligemale tormamas. Jällegi tulistas ta ja põgenes kõrgemale. Juba 
muutus tal samm raskeks. Siis nägi ta enda kohal kaljust väljaulatuvat vägevat kivinina. Selle all 
oli koobas. Bill Leek vedas end sinnamaani. ronis koopasse ja jäi sissekäigu juurde lamama. Süda 
peksis nii, et tahtis rinnust välja karata. Tagaajajad lähenesid, Bill Leek tulistas ja kihutas nad 
kaugemale. Ent ka nende kuulid lõid juba laksudes vastu koopa lage ja seinu. Kui ta uuesti 
revolvrit laadirna hakkas, leidis ta vöölt ainult neli padrunit. Ta teadis nüüd, et lõpp on tulemas. Ta 
ei mõtelnud oma surmale, vaid tundis raevu, et on oma laskemoona asjata kulutanud. Ta oleks 
pidanud ootama ja laskma neil küllalt lähedale tulla. Kaks korda tulistas ta veel nende poole, kui 
nad nagu rotid mööda mäekülge ronisid. Siis tõmbus ta koopasse ja puutus sealjuures 
dünamiidikastide vastu. . 

Valvur oli juba ammu põgenenud. Pöörane mõte vilksatas Bill Leeki peast läbi ja pani teda kogu 
hingest hõiskama. Noaga murdis ta ühe kasti kaane lahti ja kiskus dünamiidipadrunid välja. Ta 
kuulis väljas juba Matthewsi käsutamas: 

«Ronige kõik sisse ja tulistage seal üheaegselt. Kähku. enne kui valgeks läheb, muidu on tal 
võimalik sihtida, nüüd veel ei ole.» 

Ilmselt küürutasid nad juba üsna koopa ees. 
Väljas tärkas mägede taga uus päev. Kullakaevajad orus olid kõik ärkvel, seisid salkades koos, 


rääkisid läbisegamini, kuulatasid võitlusväljalt, mäenõlvalt, kostvat raginat või läksid Dorothea 
juurde ootama, kuni valgeneb. 

Bill Leek nõjatus koopas hingeldades vastu kaste ja talle tundus, et kõik tema ümber hakkab 
aegamisi keerlema. Tulevad nad juba? Ta hoidis revolvritoru vastu dünamiidipadruneid ja vajutas 
viimse jõuga päästikule. 

Rebeneb kullaorg tükkideks? Koopast, mis oli muutunud hiiglaslikuks tulekurguks, paiskus välja 
võimas kollakaspunane leek. Org värises ja vappus kõrvulukustavast plahvatusest. Ragina ja 
mürina, mühma ja huilgamise saatel tõusis seenetaoline pilv õise taeva poole ja siis robises kivi-, 
kalju- ja mullasadu kolinal alla. Mäest väljaulatuv mitmesaja tonni raskune kivinina pudenes lahti, 
murdus nagu puuoks tüve küljest ja purunes tükkideks, mis kõike enda all katki litsudes tumeda, 
kirjeldamatu raksumisega kuni oru keskpaika veeresid. Ümberringi kees suitsust, vingust, tolmust, 
tulest ja kõminast koosnev meri. Mäkke oli tekkinud auk, millest näis põrgu valla pääsvat. Ikka 
veel langes kivilaviine. Siis muutus kõik kohinaks, vuhinaks, vulinaks ja mulksumiseks. 

Esimene õhusurvelaine pühkis Guy Gilberti nagu sulekese eemale, paiskas pikali ja vajutas 
mitme tonni raskusega surudes ta otsekui paberilehe vastu liiva. Ta arvas, et eluots on kätte 
jõudnud, ah mis hingeldades õhku ja kaotas teadvuse. Prügi ja kivikillud langesidtalle peale. 

Kui ta uuesti meelemärkusele tuli ja end kiviprahi alt vabastada püüdis, tundus talle, et ta lamab 
ojas. Kuidas on ta siia sattunud? Seletamatu jõud oli ju temast kinni haaranud orus umbes saja 
meetri kaugusel mäeküljest ja eemale paisanud! Tagapool või vähemalt ligiduses peaksid asuma 
Dorothea lokaal, tähav ja telgid! Ja kuidas sai siia vesi? Ta tuikus uimaselt ratasringi ega näinud 
midagi muud kui hallis hommikuhämaruses voogavat tolmu. Ta ruttas edasi ja oli sunnitud oma 
saapaid mudast ja porist välja kiskuma, nii et vulksus ja pladises. 

Siis aga kostis tema kõrvu kuse kohin ja mürin. Orgu ähvardas üleujutus! 

Plahvatus oli mäe lõhki rebinud ja nüüd tormasid vallapääsnud vahutavad veemassid märatsedes 
alla. Ahnelt pinda õgides tikkusid lained edasi. 

Guy Gilbert hakkas jooksma. Lirtsudes kerkisid saapad uhkest liivapudrust. Kõik tema ümber oli 
ikka veel tolmulooriga kaetud. Kus on mäenõlv? Ta peab sinna jõudma, et end päästa! Aga kus on 
Doc, kus on teised? 

Järsku tundis ta jalge all kindlatpinda. Küllap see oli kõvaks tambitud tänav. Äge tuulesööst 
rebis lõhki liivapilve, mis pikkamisi alla vajus, nii et ümbrus heledamaks muutus. Guy Gilbert nägi 
jubedat pilti enda ees. Telgid olid minema pühitud, barakid justkui kaardimujakesed kokku 
langenud, vankrid ümber paisatud. Rusude vahel tuikusid määrdunud kogud ja kihutasid ringi 
mõned perutavad hobused. 

Guy Gilbert jooksis edasi. Vesi ulatus talle juba poolde säärde. Hirmsasti purustatud rusuhunniku 
ees luges ta sellest väljaulatuvait murdunud sildilt suurte tähtedega kirjutatud sõna «Dancingy». 
«Doc!» kisendas Guy Gilbert. «Doc!» 

Ta kiskus laudu, latte ja puutükke kõrvale ja tungis kokkuva varisenud barakki. Aeglaselt roomas 
ülevalt alla orgu tonlik hall valgus. Vesi voogas, vulises ja vulksus. 

Kildude ja pudelite, murdunud toolide ja laudade vahelt leidis Guy Gilbert Doci, kes istus 
vaikselt põrandal ja hoidis Dorothea pead oma põlvedel. Põiki üle Dorothea lauba jooksis kole, 
irvakil haav. Dorothea oli surnud. Tema silmad, mustad nagu öö, vaatasid läiketult tühjusse. 
«Doc,» sõnas Guy Gilbert vaevaga, «Doc, tule kaasa, vesi tõuseb. Ruttu, Doc...» 

Väheldane mees, kelle must ülikond oli praegu tolmust niisama hall nagu tema juuksedki, raputas 
kurvalt pead. 
«Mine, Guy Gilbert,» ütles ta tasakesi. «Ela hästi. Mina jään tema juurde - me oleme alati koos 


olnud.» 

Ta ei pööranud pilku tardunud näolt ja suurtelt mustadelt silmadelt. Doci ilme sarnanes muumia 
omaga. Ta nägi üksnes surnud naist. 
«Doc! Sa ei tohi ometi...» 

«Mine, Guy Gilbert, ole mu sõber. Kui õnnelik võin ma olla veel oma valus - sina elad, sa hea, 
vapper inimene. Tervita kõiki. Võta Larry kaasa, ta lamab, su taga.» . 

Guy Gilbert keeras ringi ja nägi vana šerifiabi maas lamamas, kes talle pärani silmil sõnatult otsa 
vahtis. Tema vasak käsivars oli korralikult lahasse pandud ja seotud. 
Senitundmatu metsik valu ängistas Guy Gilberti rinda. Ta suudab vaid ühe inimese päästa, kui tal 
endal õnne on. Väljas mühises veevoog ja tungis juba põrandalaudade vahelt sisse. Kus on teised? 


Kus Ruth? Doc hakkab vastu, kuna teda surnud naise juurest eemale rebib. Hea Doc... 
Aga Larry? Uus lainevoog lõi väljas laksudes vastu pu- 

rustatud barakki ja voolas vulinal üle tema saabaste. Guy Gilbert oigas. 

«Tõtta, Guy,» ütltes Doc paluvalt. «Ole temaga ettevaatlik, tal on ka kaks ribikonti murtud. 
Mine; Guy, mine, ole mu sõber.» 

Siis tõstis Guy Gilbert šerifiabi üles ja kandis ta välja. Uksel pöördus ta ringi ja heitis viimse 
pilgu Doci poole. See küürutas põrandal la laskis pea longu, vist küll esmakordselt oma elus. 
Vesi ulatus pikale Guy. Gilbertile juba reiteni. Ühtki inimest polnud enam näha. Ta kahlas kogu 
jõuga läbi vee, jättes kõik selja taha. Larry lamas tal turjal. Viiskümmend meelrit mäest eemal nägi 
Guy selle nõlval inimesi nagu kive konutamas. Üks neist hüppas alla ja ruttas talle vastu. . 

See oli neeger Archy. Vesi ulatus talle juba kaenla alla. Abistades haaras ta temast kinni ja ütles: 
«Boyer lamab surnult oma baraki all.» 

Nad jõudsid mäeveerule. Koos Archyga tiris Guy Gilbert teadvusetut Larryt endaga kaasa üles. 
Ahrnelt nilpsas all pladisev vesi. Kui Guy ringi keeras, nägi ta enda ees mustjaskollast voogavat 
hoovust. Sealt, kus enne oli seisnud võimas kivinina, tormas lai vabutav juga mürinal alla orgu. 


Kui plahvatus toimus, istusid Hal Slater ja Samuel Moore sadulas. Siin, oru tagumises osas, 
polnud õhusurve enam nii tugev. Hobused ajasid end tagumistele jalgadele püsti, keerasid teelt, 
kõrvale ja hakkasid lõhkuma. Hal Slater kaotas Moore'i silmist. Kõigest jõust võitles ta oma 
hobusega, kartes iga hetk kukkuda. Lõpuks suutis ta jälle oma hobust öhjeldada. Tolm mattis kõik 
kinni ja hõõrus valusalt silmi. Ta ei teadnud enam, kus ta viibib. Tal ei jäänud muud võimalust, kui 
end hobuse instinkti hooleks usalduda. Värisedes liikus hobune ettevaatlikult edasi, Hal Slater pidi 
teda ikka jälle taltsutama ja ratsmeid pingule tõmbama. 

Hal Slater teadis kohe, et plahvatus võis üksnes lõhkeainete Jaost pärineda. Ta kuulis hääli enda 
ees ja nägi, et oli jõudnud corktownlaste laagrisse. «Siia, kogunege siia!» karjus keegi. Hal hingas 
kergendatult, see oli Samueli hääl. Ta ratsutas tolmuudus tema juurde ja hüüdis kähedalt läbi 
vihiseva ning vilistava õhu ja läbi meeste kisa: 

«Ma ratsutan ülespoole, Sam!» 
«Ma tulen kaasa!» 
Nad jõudsid ratsutades oja juurde. Seal nägid nad imestusega, et ojas pole enam tilkagi vett. 
Üksnes kannuste abil suutsid nad tõrksaid hobuseid edasi sundida. Hakkas juba valgenema. Vesi 
lirtsus hobuste kapjade all. Hal peatus, kummardus sadulas allapoole, kuulatas eest kastvaid helisid 
ja vaatas kohkunult vett. Kauge kohin, kiiresti voogav sulisev hoovus... 

«Sam,» karjatas ta hirmuga, «kusagil sülitab mägi vett välja! Plahvatus...» 

«Sa pead tagasi ruttama, Hal. See on katastroof.» Samuel Moore oli äkki väga rahulikuks 


muutunud. Nad ajasid hobused tihedasti kõrvuti ja vaatasid teineteisele silma. Tolmupilved 
hõljusid nende ümber. 

«Miks mina, Sam?» Rangelt i a taltsutamatult oli Hal Slater seda küsinud. «Mina 
ratsutan edasi! Sa võid laagri. . 

«Saa ometi aru, Hal! Nad aiad sind paremini, sa Hojad neid vaos ja paned oma tahtmise 
maksma. Mõtle naistele, võib-olla valitseb seal juba paanika, see ei tohi meie laagrisse kanduda.» 
«Ma pean...» 

«Ma ise otsin Guy ja Doci üles, Hal. Saa ometi aru! Sinu koht on nüüd laagris!» 

Vesi keerles ja hakkas kohisema. Hobused rabelesid arevait ja nende ratsmeid tuli raudsel käel 

pingul hoida. Aeg oli napp, iga kaotatud hetk võis maksta inimelusid. 

«Ratsuta siis,» surus Hal läbi hamrpaste. «Aga kui...» 

«Tean, Hal. Igaüks oma! kohal. Meie mõlemad oleme alati õigel kohal seisnud, nüüd vajatakse 
meid eriti. Ela hästi ja vii nad õnnelikult mäenõlvale, seal kohtume jälle.» 

Vanade läänlaste käed sirutusid teineteisele vastu ja surusid tugevasti. Siis pööras kumbki oma 
hobuse ringi. 

Samuel Moore ei heitnud hobusele armu, vaid kihutas teda kannuste abil edasi. Inimesed on 
ohus. Ikka ja jälle lootis ta, et tõuseb tuulepuhang, mis vabastab vaatevälja. Kus seisavad Boyeri ja 
Dorothea barakid? Mis on Guy'ga juhtunud? Moore'i hobune liikus järjest vaevalisemalt, vesi 
tõusis ja hoovus muutus tugevamaks. Äkki märkas ta, et hobuse kabjad vajuvad mudasesse pinda. 
Raske sammuga jõudis ta edasi. Ta on kõvalt tänavalt kõrvale kaldunud! Ümberringi aina hallid 
tolmupilved. Ta karjus mühinasse 

ja tulistas relva tühjaks. Kuid kohin neelas kõik. Hullumeelsus on tungida sellesse veekõrbe! Ta ei 
suuda enam kedagi aidata. Tagasi! 

Korraga lõi kerge lainevoog üles ja ühtäkki nägi Moore seda enda ees. Hobune vajus istukile, 
vool kiskus ta üles ja paiskas siis maha. Samuel Moore pääses küll veel sadulast, kuid kukkuv 
hobune kiskus teda kaasa. Juba vee alla vajudes tundis ta põletavat valu paremas käsivarres. Käsi- 
vars oli muljutud ja murtud. 

Kui Moore pinnale kerkis, rabeles hobune heitunult tema kõrval, kabjad peksid metsikult vett. 
Lõpuks tõusis ta jalgele, hirnatas hirmuga kiledalt ja tormas pikkade hüpetega minema. 

Samuel Moore, kullakaevaja, ei osanud ujuda. Vesi ulatus talle juba kaenla alla. Vool kiskus 
teda kaasa ning ainult suure vaevaga hoidis ta end jalul. Tema parem käsivars kõikus elutult, ta ei 
tundnud ka enam valu. Tema ees ilmus nähtavale suur preeriavanker. Vasaku käega haaras ta 
rattakodaratest .kinni ja klammerdus meeleheitlikult vankri külge. Vankrile ronimiseks polnud tal 
enam jõudu. Ta ahmis hingeidades õhku. Vahutades ligines uus laine, käänas vankri kummuli ja 
mattis Samuel Moore”i selle alla. Laksudes voolas tume hoovus mulinal edasi. Hämarus polnud 
veel orust kadunud. 

Ka Hal Slater oli oina hobust tugevasti kannustanud. Telgid ilmusid tema ees nähtavale. 

«Vesi murrab sisse!» karjus ta laagris. «Vesi! Võtke ainult kõige hädavajalikum kaasa, võtke 
toiduaineid! Mäenõlvale! Vasakule mäenõlvale!» 

Ta ratsutas veel kord edasi-tagasi ja kordas sedasama. Siis hüppas ta sadulast maha. Tom ja Les 
White tulid talle joostes vastu. 

«Hobused vankri ette!» karjus ta neegrile. 

Siis ilmus nähtavale Ed Finney ja tema taga ema ning õed. Toni ja Ed jooksid hobuseid püüdma. 
«Jääge siia vankri juurde!» hüüdis Les White naistele. Ta jooksis Halile järele šerif Brenkerit 
tooma. Nad kandsid ta vankrisse. Tom ja Ed tirisid juba kaht tõrkuvat hobust. Naised aitasid neid 
rakendamisel. Les White ja Hal tõid Joe kohale. Moore'i muul, vana Lizzie, jooksis ringi ja otsis 
oma peremeest. Ta oli erutatud ja pelglik, rabeles ja plagislas hambaid. Kui ta Samuel Moore'i ei 


leidnud, jäi ta vankri kõrvale seisma. 

Teised corktownlased tõttasid juba kiirustades kohale. Nad vedasid kõik oma kulda. Tom hoidis 
raudsel käel hobuseid paigal. Tema selja taga laaditi jahu, leiba, pekki, katlaid ja tulepuid 
vankrisse. Kui Tom hobused lahti laskis, ulatus vesi juba peaaegu rattarummuni. Hobused 
tõmbasid metsikult ettepoole. Mäejalamil ulatus vesi neile juba rinnuni. Tom hüppas alla ja lõikas 
rakmed läbi. Muul Lizzie ronis osavasti niööda mäenõlva üles. 

Kui hall ja sompus hommik ööst võitu sai, konutasid oru elanikud lahkuvajunud põskedega, 
näost tuhkhallid, otsekui takjad mõlemaloruseina!, mis nüüd järve ümbritsesid. Kerge tuul 
kähardas kollast haavust, mis Kuradikurku tormas, kuid mida seal ees asuvad kivibarjäärid veel tõ- 
kestasid. Siis aga andsid üleskuhjatud kivirünkad veesurvele järele ja uhuti kuristikku. Vesi hakkas 
uuesti mühisema ja voolas kiiresti vulisedes edasi. 

Latid, puuhalud, telgid, vankrid, lauad, toolid, pingid, loomakorjused ja ka laibad ujusid mööda. 
Hal Slater, kes koos Les White'iga püsti seisis, nägi, kuidas Dorothea muusikaautomaat keereldes 
mööda sõudis ja kuristikku kadus. Kõik kadus kuristikku. Selles tõusis vesi, olgugi et ta tormiliselt 
ära voolas, ikka kõrgemale ja kõrgemale. Siis sai Kuradikurk täis. Voolamine peatus, vesi tõusis 
jälle kõrgemale ja ikka veel mudane must vool liikus ainult pikkamisi edasi. Uus jõgi oli endale 
nähtavasti kusagil mägedest väljapääsu leidnud. 

Hal Slateriga ei saanud neil tundidel keegi kõnelda. Ta silmad otsisid ja otsisid kogu aeg. Tal oli 
tärganud kartus Samuel. Moore'i pärast. 

Siis tuli Guy Gilbert pikkamisi Archyga mäenõlva mööda üles. Nad kandsid šerifiabi Larryt. 
Ruth karjatas ja ronis neile vastu. Guy Gilberti nägu oli muutunud vanaks, täis vagusid, juuksed 
oimudel helendasid hõbehallilt. Ta võttis Ruthi oma käte vahele ja Ruth hakkas nutma. 

Pärastlõunal kogunesid kõik eluga pääsnud oru ülemisse ossa, kust tee viis orust välja. Neljandik 
kõrgemal asuvast orupõhjast oli kuivaks jäänud: Samuel Moore'i ei olnud nende hulgas. 
Juba järgmisel päeval lahkus enamik inimesi. 


Kolm päeva hiljem seisis Hal Slater ühes corktownlastega ja mõningate teistega kohal, kus uus jõgi 
mägedest 

välja voolas. Mitmes käärus murdis ta endale teed läbi liivase kõrbe. Noor Eduard Finney seisis 
Hal Slateri kõrval. 

«Maojõgi,» sosistas Ed. 

Teised kuulsid tema .ütlust ja see jäigi jõe nimeks. Nagu madu väänles ta edasi. Ed Finney aga oli 
seda lausudes mõelnud Kuradikurgule ja kõigele sellele, mis ta seal all oli näinud. 

Õhlul islusid nad suure lõkketule ümber ja pidasid nõu. Üks meestest ütles: 

«Siin peame kevadel pesema, siia alla tuleb kuld.» 

Hal Slater keeras end tema poole ja vastas: 

«Siin muutub kõrb jõe läbi. viljakandvaks maaks, siia rajatakse suured farmid. Kevadel ma jätan 
maha põuase Corktowni, kuhu me nüüd läheme, ja hakkan siin põldu harima.» 

Mõned mehed noogutasid pead. 

Öö oli vilu. Nad seadsid end pärastpoole hästi lõkke ligidale lamama, naised vähestesse säilinud 
tekkidesse mähitult. 

Eduard Finney lamas kaua ärkvel ja vahtis siravasse tähistaevasse. Tema mõtted ei suutnud 
kuidagi vabaneda kullasoonest Kuradikurgus ja sellest kullahulgast, mis nüüd orust kuristikku 
uhuti ja sinna põhja kogunes. Ning tema vana sõber Samuel Moore näis nüüd seda valvavat. 

Järgmisel päeval, pärast kiiret rännakut, kadus mäestik nende selja taga õhtuvinesse. Eduard 


Finney seisis hulk aega viimasena salgas ja vaatas mõtlikult tagasi kaugesse voogavasse uttu. 


BENNO VOELKNER 


Benno Voelkner on sündinud 3. septembril 1900. aastal Danzigis klassiteadlikus 
töölisperekonnas, õppis lukussepaks ja hakkas ka ise juba neljateistkümne aastaselt töölisnoorte 
liikumisest osa võtma. 1917. aastal sai temast sõdur Esimeses maailmasõjas. Kaevurina Ruhris 
töötades võttis ta Karl Liebknechti nimelise töölispataljoni ridades osa revolutsioonilisest 
võitlusest, mille eest mõisteti 1920. aastal kaheksaks aastaks sunnitööle, kuid tal õnnestus karistuse 
eest põgeneda Danzigi vabalinna. Sealt alustas ta rahutut rändurielu, töötades juhutöölisena 
Skandinaavias, Hollandis ja Põhja-Ameerikas. Pärast Saksamaale tagasitulekut võitles ta Saksamaa 
Kommunistliku Partei liikmena aastatel 1933-1945 fašismi vastu. Hitleri režiimi kokkuvarisemise 
järel töötas Benno Voelkner linnapeana ühes Mecklenburgi väikelinnas. seejärel Saksamaa 
Ühtsuspartei kreisisekretärina Rügeni saarel. 1950. aastast saadik pühendab end täielikult 
kirjanduslikule tõöle, mille eest on teda aastatel 1955-1960 viiel korral autasustatud 
kirjanduspreemiatega, sealhulgas ka Saksa rahvuspreemiaga. 

Keskseks teemaks Benno Voelkneri loomingus on talurahva elu kujutamine. Romaanis «Päevad 
muutuvad valgemaks» (1952) kirjeldab ta ümberasujate saatust, kes rasketel sõjajärgsetel aastatel 
Mecklenburgis endale uue kodu rajavad. «Karvenbruchi inimesed» (1955) räägib maäööliste 
võitlusest oma õiguste eest sajandivahetusest kuni 1945. aastani, «Karvenbruchi talupojad» (1959) 
kirjeldab 1945. aasta maareformi läbi talunikeks saanud maatööliste elu ja arengut «Gerda 
Hellstedti armastus» (1957) on romaan üksildase neiu elukäigust, kes sõjajärgsetel aastatel 
Mecklenburgi külla satub, kus on käimas võitlus vana ja uue vahel. Peale eelpool tähendatud teoste 
on Benno Voelkner kirjutanud ajaloolise romaani «Jacob Ow» (1950) ja esseede kogumiku ini- 
mestest ning loomadest «Zinneck ja Lulu» (1954). 

«Raevuka Oja org» (1957) on teatud määral erandiks Benno Voelkneri loomingus, kuid siingi on 
autor seiklusjuttude tavalisi traditsioone järgides andnud vanale vormile uue sisu. 


